
Arany  hátrahagyott  prózai  munkái. 

Arany  prózai  munkáinak  első  gyűjteményes  össze- 
állítása nem  az  ő  saját  kezdeményéből  történt.  Csen- 
gery  Antal  beszélte  rá,  a  ki,  mint  a  magy.  tud.  aka- 
démia másodelnöke,  az  akadémia  „könyvkiadó  vállala- 
tát" megindította  s  nagyon  lelkén  viselte,  igyekezvén 
minél  gazdagabbá  és  változatosabbá  tenni. 

így  jelent  meg  1879-ben,  az  akadémia  kiadásában. 
Arany  Prózai  DoLGOzATAi-nak  elsó'  gyűjteménye.  Akkor. 
egyelőre,  az  volt  vele  a  czél,  hogy  az  akadémia  könyv- 
kiadó vállalatának  szokott  alakjában  egy  kötetet  betölt- 
sön. A  gyűjtemény  tehát  egyáltalán  nem  akart  teljes 
lenni,  s  a  bevett  dolgozatok,  különösen  a  bírálatok  meg- 
választásánál, azok  irodalmi  értékén  kívül,  egyéb  okok- 
nak is  befolyásuk  volt.  Akkor  még  életben  levő  szer- 
zők műveiről  írt  bírálatokat,  egynek  kivételével,  mely 
esaknem  föltétlenül  elismerő,  atyám  e  kötetbe  fölvenni 
nem  engedett. 


Összes  Müvei  sajtó  alá  rendezésekor  sem  akarta 
bővíteni  e  gyűjteményt;  változatlanul,  az  első  kiadás 
szerint  jelent  meg  ott  is. 

Mindazt,  a  mi  prózai  dolgozatai  közül  az  első  kia- 
dásból kimaradt,  a  jelen  kötetben  veszi  az  olvasó. 

Nagyobb  részök  a  Szépirodalmi  FiGYELŐ-ben  köz- 
lött bírálatokból  s  a  Koszoitú-ban  megjelent  kisebb  dol- 
gozataiból áll. 

Van  azonban  néhány  oly  közlemény  is  —  részben 
töredékesek  -  -  a  melyek  a  jelen  kiadásban  látnak  elő- 
ször világot. 

Ilyenek:  A  népdal  az  irodalomban  és  Népiessé- 
günk  a  költészetben  czímű  tanulmányok,  melyek,  úgy 
látszik,  felolvasásra  voltak  szánva  az  akadémiába  vagy 
a  Kisfaludy-társaságba ;  de  az  előbbinek  csak  bevezető 
része  és  első  fejezete  készült  el,  az  utóbbiból  pedig* 
a  hátrahagyott  kéziratok  között  a  compositió  egyszerű 
vázlatánál  egyebet  nem  találtam. 

Ilyen  azon  nyelvészi  kisérlet,  mely  az  é-t  í-re  váltó 
tájejtés  sajátságainak  vizsgálatával  foglalkozik,  s  mely, 
a  kézirat  vonásaiból  ítélve,  az  előbbieknél  régebben, 
talán  a  nagykőrösi  évek  elején  készülhetett. 

Ilyen  a  Zandirham  eposz  bírálata,  a  Zrínyi  és  Tasso- 
ról  írt  tanulmány  eddig*  meg  nem  jelent  részei  és  még* 
néhány  eddig*  kiadatlan  apróság  a  szerkesztőségi  évek 
idejéből;  ez  utóbbiak  talán  szintén  egy-egy  tervben  ma- 
radt értekezés   töredékei. 

A  nyelvészeti  apróságok  egy  része  szintén  a  Figyelő 
és  Koszorú  idejéből  való,  nagyobb  részök  azonban  az 
utolsó  években,  többnyire  a  Nyelvőr  olvasgatása  köz- 
ben szülemlett.  Atyám  a  Nyelvőrt  keletkezése  óta 
a  legélénkebb  figyelemmel  kisérte ;   gyakran    helyeselte 


fejtegetéseit,  olykor  boszankodott  reá,  kivált  az  olyan 
ezikkekért,  melyek  a  nyelv  költői  használatát  túlságosan 
meg  akarták  „rendszabályozni",  és  az  olyan  szószármaz- 
tatásokért, melyek  talán  igen  is  nagy  készséggel  igye- 
keztek valamely  magyar  szót  német,  szláv  vagy  latin 
eredetűnek  bizonyítani;  de  ha  boszankodott  is,  füzeteit 
olvasta  szorgalmasan,  és  tele  írta  széljegyzetekkel.  E  jegy- 
zetek egy  részét  1878-ban  átadta  a  Nyelvőr  szerkesz- 
tőjének, hogy  vegye  hasznát  ahogy  tudja;  ezeket  a 
szerkesztő,  (kinek  elve  névtelen  ezikkeket  nem  közülni) 
maga  által  választott  Szalontai  J.  álnév  alatt  folyó- 
irata VII.  VIII.  és  IX.  köteteiben  tette  közzé,  onnan 
vettem  át  e  gyűjteménybe.  Ezeknek  mintegy  foly- 
tatása a  Tücsök  és  Bogár  czímű  (eddig  meg  nem 
jelent)  apróság,  melyet  atyám  élete  utolsó  éveinek  szem- 
betegség által  szerzett  otiuma  alatt  jegyezgetett  össze, 
időtöltésűi,  épen  úgy,  a  mint  a  rögtönzött  versikék, 
rébuszok,  zeneszerzemények  stb.  keletkeztek.  Mintha 
az  édes  anyanyelv  géniusza,  kit  egész  életén  át  híven 
és  kegyelettel  igyekezett  szolgálni,  egyesűit  volna  a 
költészet  és  zene  múzsájával,  hogy  aggság  és  kór  által 
tétlenségre  kárhoztatott  napjaiban  foglalkozást  és  idő- 
töltést adjanak  neki. 

A  Nyelvőrt,  legalább  kisebb  terjedelmű  czikkeit, 
szembaja  daczára  mindvégig  örömmel  megnézegette,  még 
akkor  is,  mikor  hónapok  óta  már  semmit,  napi  lapokat 
sem  olvashatott.  Még  az  1882.  évi  szeptemberi  füzetben 
is  vannak  jegyzetei.  Meg  vagyok  győződve,  hogy  ér- 
demes orthologusaink,  a  kik  egyszer-máskor  magok  is 
szívesen  mulatnak  a  mások  rovására,  elértik  a  tréfát, 
s  a  Tücsök  és  Bogár  egy-egy  ártatlan  paródiáját  nem 
veszik  zokon. 


A  Zrínyi  és  Tasso  tanulmány  töredékeit  talán  szí- 
vesen látják  e  kötetben  az  aesthetika  mívelői.  Bár  e 
töredékek  egy  része  csak  kivonatos  jegyzet  alakját  vi- 
seli, e  kivonatok  is  határozott  czéllal,  a  klasszikái  eposz 
architektonikájának  tanulmányozása  közben  készül- 
tek. Úgy  hiszem,  a  szakember  az  egyéni  felfogást  is 
föl  fogja  bennük  lelni.  Szerzőjük  annyit  foglalkozott 
az  eposz  szerkezetének  tanulmányozásával,  elméletben 
és  gyakorlatban,  mint  kevesen.  Ha  valaki  az  ő  nyo- 
main tovább  akarna  indulni,  úttörő  munkájában  talán  e 
kidolgozatlan  jegyzetek  is  segítségére   lehetnének. 

A  Nép  barátja  számára  1848-ban  írt  népies  politikai 
ezikkekből  csak  azért  vettem  föl  egy  párt,  hogy  mutat- 
ványul szolgáljanak,  mint  fogta  fül  szerzőjük  a  feladatát, 
mikor  a  népre  a  közügy  érdekében  akart  hatni. 

Végre  egypár  beszélytüreijéket  a  szerkesztőségi  évek 
iratcsomagaiból,  mint  mulatságos  curiosumot,  talán  szin- 
tén szívesen  vesz  — ■  ha  más  nem  —  legalább  a  biograph. 

Budapesten  1888.  márczius. 

Arany  László.   • 


A  MAGYAR  NÉPDAL 

AZ  IRODALOMBAN.*) 


*)  Eddig  meg  nem  jelent  tanulmány.  Lásd  a  jelen  kötet  végén 
közölt  kiegészítő  jegyzeteket. 


A  népköltészet  hagyományainak  s  folyton  élö  jelen- 
ségeinek összegyűjtése,  sajtó  útján  közössé,  maradan- 
dóvá tétele,  egy  azon  sok  rendbeli  feladatok  közül, 
melyeket  maga  elé  tűzött  tények,  részletek,  faji  s  egyedi 
tünemények  felbúvárlásában fáradhatlan  századunk.  Való- 
ban különös  is  lenne,  ha  a  tudomány,  míg  föld  és  tenger 
minden  növényét  eló'kutatja,  mellőzné  az  emberi  lélek 
virágait ;  míg  hangya  szorgalommal  esik  a  történt  dolgok 
után,  csekély  lené  a  mi  az  elmékben  ment  véghez;  vagy, 
közelebb  jó've  tárgyunkhoz,  míg  nyelvészetben  éj-napi 
gondjait  áldozza  a  szó  testének,  sajnálná  figyelmét  a 
szótúl,  midőn  hármoniás  kapcsolatban  nyilatkozik,  mint 
érzés  vagy  kedély,  mint  képzelet  vagy  épen  értelem. 
Van  hát  jogczíme  a  tudománynak  foglalkozni  a  népköl- 
tészettel magára  is:  csupán  azért,  mivel  itt  egy  világ 
áll  eló'tte,  melyet  ismernie  kell,  annál  inkább,  mert  nem 
külsó',  hanem  bensó',  nem  a  holt  vagy  érzéketlen  termé- 

szet  nyilvánulása,  hanem  az  élő  szellem  fokozott  munkás- 
ságának eredménye,  —  oly  rétegzet,  a  mit  nem  hulláik- 
ból s  héjaikból  a  parány-állatok,  hanem  érzéseikből, 
gondolataikból  halmoztak  egymásra  a  különböző  emberi 
nemzedékek.  Ha  pedig  a  népköltészet  tanulmányát  mint 
segéd  tudományt  vesszük :  ez  a  bölcselemnek  ember- 
es faj  ismeret;  a  históriának  távcső,  hova  puszta  szeme 
nem  hat;  a  hitrege-tannak  dús  erű  forrás;  adattár  a 
nyelv-  s  régiség  tudománynak ;  de  kivált  a  költészetnek 
és  széptannak  annyira  szükséges  indulópont,  hogy  már 
Kölcsey  ítélete  szerint  is,  kit  pór  ízléssel  ugyan  nem 
vádolhatunk:  „a  valódi  nemzeti  poézis  eredeti  szikráját 
a  küznépi  dalokban  kell  nyomozni".  Ennyi  tudományos 
érdek  kielégítését  vette  czélba  a  Kisíaludy-társaság, 
midőn  néhány  évvel  ezelőtt  a  népdalok  és  mondák 
gyűjtését  megindította;  s  ezen  érdekeknek  szolgál,  ha 
egyrészről  a  gyűjtést  ezentúl  is  buzgóan  folytatja,  kiter- 
jesztve az  élő  szájhagyomány  minden  ágaira;  más  rész- 
ről alkalmat  nyújt  és  eszközli,  hogy  a  gyűjtés  eredménye 
koronkint  tanulságosan  összeállíttassék,  vagy  általában 
a  népköltészet,  s  ennek  viszonya  a  műköltéshez,  szép- 
tani  vizsgálatnak  vettessék  alá.  Ily  szempontból  indulva 
ki,  nem  véltem  a  t.  Társaság  figyelmét  csekély  vagy 
körén  alul  eső  dologgal  fárasztani,  ha  fejtegetésem  tár- 
gyául ezúttal  a  népdalt  veszem,  nem  a  mint  magánál 
a  népnél,  hanem  íróinknál  időről  időre  jelenkezik;  egy- 
szersmind nyomozni  kisértem,  mennyire  használta  fel  a 
..köznépi  dalokat"  az  irodalom,  hogy  ezek  alapján, 
Kölcscyként,  ., valódi  nemzeti  poésist"  —  különösen 
nemzeti  műdalt,  hozzon  létre. 

Alkalom    erre   az   íróknak  soha  sem  hiányzott.     A 
nép,  mely  dalol  ma,  dalolt  századok   előtt    is.     Az    iro- 

dalomtürténet gondosan  feljegyzi  a  nyomokat;  miszerint  a 
magyar  dal  rég  elenyészett  századokban  is  egyre-  hang- 
zik vala.  S  örül,  ha  megtalálja,  hogy  a  nagy  hún  királyt 
fátyolos  szüzek  dallal  üdvözlötték,  hogy  asztalánál  harczi 
ének  zendűlt,  hogy  Árpád  s  a  vezérek  korában  vala- 
mint később  is  a  királyok  alatt,  fel-felhallik  a  népi 
ének  a  história  csarnokában.  Megragadja  különösen, 
az  alsó  néposztályt  illetőleg,  ama  följegyzést,  mely  Sz. 
Gellért  életrajzában  előfordul,  miszerint  egy  asszony, 
kézi  malomhajtás  közben,  magyar  dallal  űzte  unalmát. 
Nem  kicsinylem  e  feljegyzések  érdemét,  vajha  több 
volna,  s  eme  daloknak  ne  csupán  híre,  hanem  szöve- 
géből is  jutott  volna  ránk  valami:  de  viszont  azt  talál- 
nám különösnek,  ha  ellenkezőt  jegyeztek  volna  fel  kró- 
nikáink; ha  lett  volna  kor,  melyben  a  magyar  népköl- 
tészet megszűnt  zengeni.  A  Kisfaludy- társaság  gyűjte- 
ményében bizonyára  több  oly  dal  foglaltatik,  mely 
századok  óta  él  a  magyar  nép  ajkán.  Soknak  régisége 
szembeötlő,  részint  ó  divatú  szabása,  részint  történelmi 
vonatkozások  által.  De  legtöbbnek  korát  biztosan  nem 
lehet  meghatározni;  s  különösen  a  szerelmi  dalokra  nem 
tud  az  ember,  adatilag  bizonyítani  csak  pár  százados 
régiséget  sem,  miután  nem  volt,  ki  följegyezze.  Annál- 
fogva kedves  felfödözés,  a  mit  ezennel  megemlíteni  mél- 
tónak tartok.  A  kolozsvári  ref.  főiskola  könyvtárában 
egy  1671-ben  kézzel  összeírt  versgyűjtemény  van  s 
ennek  egyik  lapján  e  dalocska: 

Xera   szoktam,   nem   szoktam 

Kalitkában  lakni, 
De  szoktam,   de  szoktam 

Mezőben  lejrelni. 

Nem  szoktam,   nem   szoktam 

Vén  asszonyhoz  járni, 
De  szoktam,   de  szoktam 

Szép  asszonyt  csókolni. 

íme  a  magyar  népdal  kétszáz  esztendő  előtt!  Olyan 
friss,  mintha  ma  termett  volna;  az  olvasónak  szinte 
kedve  jő  eldalolni,  mert  lejtése,  dallama,  egészen  a  mai, 
s  formája  ép  oly  teljes,  mint  mostani  népdalainké.  — 
Megvolt  hát  a  népdal  mindig  a  népnél;  mert  ha  két 
század  óta  lényege  így  nem  változott:  bizonyosan  még 
néhány  századdal  följebb  is  mehetnénk,  s  a  népdalt 
lényegben  hasonlónak  találnék.  Sőt  minél  feljebb  me- 
gyünk a  történetben,  legalább  a  honszerző  harczokig, 
annál  több  okunk  van  föltenni,  hogy  e  neme  a  költé- 
szetnek mind  tárgyaira  gazdagabb,  mind  formáira  vál- 
tozatosb  volt.  Hogy  a  történeti  ének  ama  dicső  hajdan- 
korban  nem  lehetett  száraz  tények  litániája,  erről 
más  alkalommal  elmondtam  véleményemet.*)  Hogy  a 
népdal  is  azon  időben  tárgyaira  nézve  dúsabb,  többféle 
volt,  a  dolog  természete  hozza  magával.  A  nép,  az  Árpád, 
vezérek,  első  királyok  népe  szabad  nemzet  vala,  csak 
kevesen  és  apránkint  sülyedtek  szolgaságba:  de  még 
így  is,  a  mozgalmas  nemzeti,  hadi  élet  vegyes  házbeli 
királyaink  alatt,  később  a  hajdúvilág,  a  knracz-labancz 
villongás,  mely  nemcsak  szeme  előtt  folyt  a  népnek, 
hanem  benne  mozgott,  benne  lélckzett,  hozzákötötte 
reményeit,  vágyait,  szerencséjét:  bizony  nyal  nem  csupán 
oly  dalok  nemzője  volt,  melyek  tárgya  a  pásztori  vagy 
földműves   élet   körén    felül    csak   holmi   zsivány  kalan- 


*)  Szépirodalmi  Figyelő.  1860.  1 — 3  szám.    A.  J.  jegyzete. 

dókhoz  bírt  volna  emelkedni.  Azt  sem  kell  felednünk, 
hogy  midőn  ama  régiebb  korban  népdal  forog  szóban, 
semmi  ok  egyedül  a  köznépre  szorítkozni.  A  harczias, 
vagyonos  nemesség,  az  írástudatlan  paraszt  urak  nem 
valának  még  kifejlődve  annyira  az  eredeti  naiv  állapot- 
ból, hogy  közöttük  egyéb  dal,  mint  a  népies,  kelendő 
lehetett  volna.  Egy  felől  néhány  írástudó,  elszigetelt, 
irodalmi  kísérletekkel;  más  felől  a  nemzet  egésze,  erő- 
teljes naiv  állapotban,  szabad  ég  alatt,  a  cselekvés  me- 
zején: ím  ez  a  magyarság  képe  jóformán  a  mohácsi 
vészig,  sőt  némi  módosítással  még  az  után  is.  A  mi  az 
iskolán  kívül,  vagy  ha  tetszik,  alul  zeng,  az  mind  népies: 
de  ez  utóbbi  kiterjed  aztán  az  egészre :  bizony  az  ily 
népdal,  tárgyaiban  sem  volt  oly  szűkkörű,  mint  a  mai. 
Formái  változatosságát  pedig  már  maga  a  tárgy  sok- 
félesége föltételezi.  Az  elbeszélő  költemény  máskép 
mozog,  mint  a  dal.  S  a  harczi  dal,  az  induló,  a  győ- 
zelmi ének  szintén  máskép,  mint  a  szerelmes.  Csak  egy 
pillantás  aránylag  régi  dalainkra  meggyőz  erről.  Míg 
alig  van  rhythmus  a  mai  népdalban,  melyet  pár  század- 
dal előbb  már  föl  ne  találnánk:  viszont  több  forma  jön 
elő  a  régiségben,  melyek  rhytknmsa  nem  zeng  már 
nekünk.  Tinódi  nagy  választékú  dallamai,  bármennyi 
eredetiséget  tegyünk  is  fel  szerzőjükről,  népáriákban 
kellett,  hogy  gyökerezzenek.  S  azon  néhány  melódia  is, 
mely  úgy  lehet  II.  Józsefnél  nem  régibb  korból  maradt 
ránk,  tanúsítja,  hogy  hangmenet  és  rhythmus  mennyire 
különböző  és  változatosb  volt  csak  a  múlt  század  végén 
is,  mint  napjainkban.  E  dallamoknak  kétségkívül  meg- 
felelt a  dal  szövege,  s  a  formák  oly  sokféleségét  öltötte 
magára,  mely  a  mai,  öt-hat  alaptételre  szállítható  nép- 
dal-formáktól ic;en  előnyösen  különbözött. 

Tárgy  és  forma  tehát,  mennyiben  ez  utóbbi  a  kül- 
sőre vonatkozik,  minden  valószínűség-  szerint  nagyon 
változatos  volt  a  régi  népdalban.  Az  a  kérdés,  vajon 
a  bel  forma,  alkalmas  volt-e  arra,  hogy  az  írott  köl- 
tészetnek a  magyar  műdal  megteremtésében  csírául, 
alapul,  induló  pontul  szolgáljon.  Erre  nézve  elegendő' 
általában  a  népköltészetre  vetnünk  egy  pillantást  a  mint 
az  nálunk  s  mindenütt  e  kerek  földön  nyilatkozik. 
Tudva  van,  hogy  a  nép  sehol  sem  tanulja  formáit:  a 
mint  a  költemény  eszméje  megfogant:  vele  terein  egy- 
szersmind a  benső  forma  egész  teljességében.  Bizonyítja 
ezt  mind  az  elbeszélő  mind  a  lantos  nemben  költe- 
ményeik talpraesettsége  mindenütt,  hol  ilyesek  találtat- 
nak. E  tekintetben  a  népek,  nyelv  és  égalj  különbség 
nélkül,  nagy  soliclaritást  mutatnak  fel:  bizonyság,  hogy 
e  forma-érzék  nem  egy  vagy  más  népfaj.  hanem  az 
összes  emberiség  tulajdona.  A  német  ős  eposz,  a  cseh 
Icráludvari  kézirat,  a  szerb  kisebb  elbeszélések,  az  éj- 
szaki ballada  és  spanyol  románcz,  nálunk  „Szilágyi  és 
Hajmási"  kalandja,  meg  a  sokat  emlegetett  egy  pár  balla- 
dás költemény,  oly  benső  teljességet  mutatnak  az  elbe- 
szélés illető  fajaiban,  melylyel  a  műköltés  csak  ver- 
senyezhet, de  sehol  még  túl  nem  haladta.  Nincs  különb- 
ség a  lyrában  sem.  Nagyon  megfoghatom,  ha  egy  oly 
költő  is,  ki  a  magyar  dalt,  épen  a  benső  idom  tekin- 
tetében, oly  magasra  emelte,  mint  Petőfi,  mikép  többször 
haliám  nyilatkozni,  nagy  részt  od'adott  volna  költeményei- 
ből, csak  hogy  eredeti  népdalaink  szebbjeinek  ő  lehetne 
a  szerzője.  Valóban  vigasztaló,  hogy  az  igazi,  gyökeres, 
organicus  költészet  iránti  ösztön  nincs  szorítva,  sehol, 
semmi  időben,  egy-két  kiváló  egyéniségre,  hanem  az 
összes  nép  tömegében  van  letéve  örök  alapúi,  melylyel  — 

mint  föld-anyjával  a  hitrege  óriása,  —  csak  érint- 
keznie kell  a  nemzeti  műköltésnek,  hogy  mindannyiszor 

megifjodva,  megújulva,  gazdag  erőben  s  egyszerű  szép- 
ségben emelkedjék,  lehányva  magáról  a  íiczamlott  izlés, 
romlott  kor,  mesterkélt  világ  ízetlenségeit. 

De  a  tanultai:  költészete  eleintén  (s  nálunk  bizony 
jó  darabig)  kevéssé  vala  még  tanult  arra,  hogy  öntu- 
dattal a  néppoésist  vegye  alapul;  vagy  sokkal  tanul- 
tabbnak  érzette  magát,  hogy  sem  eló'kelő  megvetéssel  ne 
tekintsen  azon  költeményekre,  melyek  a  nép  nagy  tö- 
megében divatoztak.  Kern  óhatta  ugyan,  hogy  itt-ott 
egy  népies  hang  át  ne  zendűljön  magasb  igényű  szer- 
zeményeibe; de  az  csak  olyan  volt,  mint  midőn  valaki 
művelt  beszédet  negélyez  s  pórias  szólamokat  vegyít 
belé,  mert  megszokta  és  nem  tudja  magát  másképen 
kifejezni.  Természetes  dolog,  hogy  az  ily  vegyület 
inkább  véletlen,  mint  öntudatos,  inkább  kényszerű,  mint 
szántszándékos,  inkább  a  nyelvre,  külsó're,  részletekre, 
mint  a  szellemre,  bensőre,  egészre  vonatkozó.  Ez  ön- 
tudatlan népiesség  lengi  által  régibb  írott  költészetünket, 
a  nélkül,  hogy  akár  elbeszélésben,  mely  árad  mint  a 
víz,  akár  lyrában,  mely  gyérebben  tűnik  elő,  a  nép- 
poésis  lényegének  s  benső  formáinak  valami  hatását  ven- 
nők észre  az  írástudók  szerzeményein.  Ez  öntudatlan 
népiesség,  egyszersmind  naiv  tudósság  kora  kezdődik 
legrégibb  írott  emlékeinken;  majd  a  népi  hang  mind- 
inkább fogyván,  a  tudós  színezet  erősbödvén,  Tinódin, 
Balassán,  Zrínyin,  Gyöngyösin  keresztül  nyomozható 
egész  Amadéig.  Innen  kezdve  a  XVIII.  század  folya- 
mában némi  öntudatos  törekvés  nyomait  találjuk  a 
magyar  magasb  dal  megteremtésére,  mely  törekvés  vagy 
önkény ű    választással,   vagy  talán  inkább  kényszerűség- 

bői  a  népdalt  veszi  alapúi:  és  ez  a  nemzeti  triwdál  létre- 
jövésének  megindult,  de  félbe  szakadt  folyama.  Félbe- 
szakítja ezt  a  múlt  század  vége  felé  az  idegen  dal 
műformáinak  megkedvelése,  melyek  mellett,  vagy  in- 
kább alatt,  a  népdal  is  talál  mívelokrc,  mint  génre,  de 
eleinte  csupán  játszi  leereszkedéssel  az  írók  részéről  a 
néphez,  később  oly  szándékkal,  hogy  a  népdalt  az  idegen 
műdalhoz  közelebb  emeljék,  pallérozzák,  nemesítsék. 
Végre  Petőfivel  egy  új  törekvés  indul  meg:  a  magyar 
nemzeti  dalt  a  népdal  alapján  fejteni  tovább,  felhasz- 
nálni a  csírát,  melyből  a  nemzeti  műpoésis  legtermé- 
szetesebben hajthatja  virágait.  E  szerint  vizsgálatom  a 
magyar  dal  irodalmi  történetében  négy  mozzanatot  kü- 
lönböztet meg:  1.  az  öntudatlan  népiesség  korát;  2.  a 
nemzeti  dal  megindult  fejlődését;  o.  a  népdal,  mint 
génre,  irodalmi  művelését;  4.  a  nemzeti  műdalnak  a 
népdal  alapján  kifejtésére  irányzott  törekvéseket. 

1.     Az    ÖNTUDATLAN    NÉPIESSÉG    KORA. 

Költői  irodalmunk  első  századaiból  általában  kevés 
lyrai,  még  kevesebb  oly  versezet  maradt  ránk,  mely 
határozottan  a  dalhoz,  a  világi  dalhoz  lenne  számítható. 
A  legrégibb  verses  emlékektől,  melyek  a  XV.  vagy 
épen  XIV.  századba  vihetők  vissza,  le  a  XVII.  század 
enyésztéig,  a  mi  lantos  nembeli  költeményt  felmutat 
irodalmunk,  annak  tetemes  része  egyházi,  vagy  legalább 
vallásos.  Maga  Balassa,  Rimái,  Beniczki  sem  mond- 
hatók a  dal  művelőinek,  mai  értelemben.  Rövidebb 
világi  verseik  a  leíró  vagy  tankörben  forognak,  s  ha 
olykor  a  lelkesebb  Balassa  lyráig  hevül  is,  az  a  mit 
lantja  zeng,  csak    széles   értelemben    vehető    dalnak,  de 

nem  látszik,  hogy  különösebben   a   dal  belformája  után 

törekednék.  Énekelni  ugyan  lehetett,  valószínű  is,  hogy 
bizonyos  ..ad  notani"  lebegett  szerzőjük  előtt;  de  akkor 
énekeltek  sok  mindent:  az  egyházban  hosszú  dogmai 
fejtegetést,  vagy  bibliai  történetet,  a  lakomáknál  Tinódi- 
féle históriákat,  a  nélkül,  hogy  amazok  bensőkép  az 
ének,  ez  utóbbiak  a  ballada  vagy  kisebb  eposz  formáira 
igényt  tartottak  volna.  Ily  módon  Balassa  versei  is 
fölvehettek  a  zenei  külsőt,  bár  hiányzott  bennök  a  dal- 
szerűség, melyre  nem  csupán  az  kívántatik,  hogy  a 
.szöveg  sora  megfeleljen  a  zeneinek.  Több  azokban  a 
leíró  elem,  a  részletezés,  hosszabb  a  lélekzet,  csekélyebb 
az  öszpontosítás,  hogy  sem  a  dal  megtűrhetné;  s  az 
egyéni  sorsára,  speciális  körülményekre  vonatkozó  helyek 
nem  engedik  érzelmeit  amaz  általánosságra  emelkedni, 
mely  a  dalt  a  sokaság  ajkán  meghonosítja.  E  szerint 
bátran  elmondhatjuk,  hogy  a  dal,  mint  költői  forma 
nem  létezett  irodalmunkban  —  vagy  legalább  e  létezés 
nyomai  elég  számú  példányban  ki  nem  mutathatók  — 
egészen  a  XVII.  század  hanyatlásáig;  akkor  is  nem  a 
sajtóban,  hanem  egyes  érző  szívek  kicsiny  körre  szánt 
és  kézirati  homályra  kárhoztatott  érintkezéseiben  talál- 
juk a  dalt,  mely  saját  formája  után  törekszik.  Az  ifjabb 
Balassa  Bálint,  Zichy  Péter,  Kazinczy  András  lesznek 
itt  az  úttörők,  vagy  az  ismeretes  kezdeményezők,  elő- 
futári  Amadénak.  A  mi,  előttük,  ilynemű  kísérlet  hoz- 
zánk eljutott,  az  oly  szórványos,  vagy  bizonytalan,  hogy 
ezekre  keveset  építhetünk.  Mindazáltal  megkísértem 
néhány  vonással  vázolni  azt,  mit  öntudatlan  népiesség-nék 
mondottam  ez  időszak  költészetében,  s  futólag  ecsetelni 
—  mert  a  tárgy  egésze  roppant  terjedelmű  —  az  eredeti 
népdal  hatását  az  irodalomra. 

Arany  hátrahagyott  prózai  munkái.  2 

E  hatás  legelébb  is  kül  formákban  nyilatkozik.  A 
magyar  tanúit  verselő,  akarja  vagy  nem,  csak  úgy  tud 
némi  zöngést  adni  sorainak,  ha  a  népköltészet  rhyth- 
musára  támaszkodik. 

Éles  tagoltság  jellemzi  a  rhytmust,  megfelelő  a 
magyar  zene  és  táncz  lejtelmének  ;  határozottan  külön- 
váló metszetekkel,  sorokkal,  versszakaszokkal.  Ezek 
mindenike  nem  haladványos,  tovább  fonódó,  kapcsolatos, 
bezáratlan,  mint  például  a  német  zenében,  tánczban  és 
verselésben,  hol  a  vég  egyszersmind  kezdete  a  követ- 
kezőnek, -  hanem  minden  tag  némi  egészet  képező, 
kisebb-nagyobb  mértékben  bevégzett,  bezáruló  és  a 
következő  taghoz  csak  lazán  kötött.  Nagy  lyrai  moz- 
galom, lehetne  mondani :  tomboló  rhythmus  van  benne ; 
de  nem  alkalmas  hosszabb  fűzésre ;  elbeszélő  költemény- 
hez nem  annyira  illő.  A  lengedező  lábú  ütem  (tactus) 
már  maga  egy  kis  kerek  egész  benne;  a  sormetszet 
gyakran,  a  sor  többnyire,  nehéz  mértékkel  üti  rá,  mint- 
egy sarokkal  dobogva  vagy  bokázva,  a  rhythmus  egyes 
tagjait;  s  a  versszak  majd  egy  hosszabb,  nehezebb 
sorral,  mintegy  korláttal,  záródik  be,  majd  hegybe  fut 
össze,  mint  a  pyramis.  E  sajátságai  a  magyar  rhyth- 
musnak  nem  csak  népdalokban,  hanem  már  azon  pri- 
mitív versezetekben  is  élesen  mutatkoznak,  melyeket  a 
játszó  gyermekek,  táncz  mellett,  mondanak,  s  melyekben 
a  dallam  alig  több  éneklő  szavalásnál,  de  annál  erősebb 
a  tánczrhythmus.  Ez  iránti  érzéke,  úgy  szólva,  vele 
születik  a  magyar  gyermekkel ;  századok  óta  száll  egyik 
zsenge  ivadékról  a  másikra,  mint  ezt  a  „Lengyel  László" 
kezdetű  dal,  melynek  lejtelme  ugyanaz,  a  mi  jelenleg  a 
többi  hasonló  tánczdaloké,  minden  kétségen  kívül  bizo- 
nyítja. E  gyermekdalokban  mindazon  elem  megvan  már, 

melyből  a  népdal  igen  változatos  formái  kifejlődnek 
s  a  gyermek  oly  fogékony  e  formák  iránt,  hogy  Ifi- 
kében zöngnek  azok,  minden  tanulás  nélkül.  Egy 
sorát,  vagy  szakaszát  a  népdalnak  oly  hanglejtéssel  fog 
elszavalni,  melyből  kitetszik,  hogy  a  forma,  öntudatlanul 
is,  már  él  lelkében ;  míg,  ha  egy  idegen  verssort  adunk 
szájába,  szavalása  fogja  mutatni,  hogy  nem  érzi  annak 
rhythmusát.  Valóban,  ha  semmi  egyéb  nem,  ez  is 
eléggé  bizonyítná,  hogy  a  magyar  dalformák  a  népnél 
nem  kölcsönvett,  eltanult,  idegen  alakok,  hanem  lelkének 
oly  primitív,  sajátos,  bár  megfejthetlen  nyilatkozásai, 
mint  maga  a  nyelv.  A  mint  keble  és  ajka  megnyílik 
a  dalnak,  ő  csupán  e  formák,  e  rhythmus  szerint  képes 
dalolni,  valamint  lába  csak  e  taktusra  lendűl,  ha  lejteni 
akar.  Nincs  hát  semmi  szükség  bizonyítgatni,  hogy  a 
magyar  népdal  formái  eredetiek,  a  nemzet  geniusának 
sajátjai :  feladatom  csupán  az,  hogy  e  formák  hatását 
amaz  időszakbeli  írott  költészetünkre  kimutassam. 

A  XIV — XVII.  század  összes  írott  költészete  — 
némely  igen  gyér  kísérleteket  leszámítva  —  a  magyar 
népdal  rhythmusát  fogadta  el  versei  alkotásában.  A 
legrégibb  költői  emlékektől  fogva,  Leopold  koráig  a 
magyar  verselés  tömege  a  formáknak  egy  oly  önálló, 
teljes,  szervezetes  rendszerét  mutatja,  mely  azonos  a 
népdal  formáinak  rendszerével,  vagy  inkább  a  kettő 
együtt  teszi  a  rendszert.  Tisztán  áll  ez  előttem  a  legkisebb 
részletekig,  s  bátran  kimondhatom,  hogy  ezen  időszak 
költelme,  nem  ugyan  öntudatos  művészettel,  de  minden 
esetre  azon  kénytelenségből,  hogy  magyar  fül  csak  így 
érezte  versnek  a  verset,  egyenesen  a  népre  támaszkodik. 

Lehet,  hogy  egyes  írók,  e  népi  alapon,  új  össze- 
tételek,   sor-    és    szakaszbeli    módosítások    által    tovább 

fejtették  a  versalkotás  mesterségét;  de  minden  efféle 
újítás  a  rendszerbe  illőleg  történt. 

Hogy  ezt  valamennyire  felfogkatóvá  tegyem,  szükség 
e  rendszer  vázlatát  érintenem  futólag. 

A  magyar  dalsor  törzse  oly  metszetekből  (caesura), 
áll,  melyeket  alap-metszetekűl  vehetünk,  s  melyekhez 
gyakran  pótló  metszetek  járulnak. 

Ez  alapmetszetek  négy,  öt,  hat  szótagra  terjednek, 
és  vagy  hasonlókkal,  vagy  különbözőkkel  téve  össze, 
képezik  a  sort. 

Két  itry  t/esnek  összetételéből  lesz  ama  nyolez  tagú 
sor,  mely  népdalainkban  legközönségesb: 

„Káka  tövin  |  költ  a  rucza;" 

Két  ötös  amaz  adonisi  lejtésű  sort  adja,  mely  nép- 
dalainkban ma  már  ritkább,  de  nem  példátlan: 

„Arany  ezüstért  |  czifra  ruháért" 

sőt  a  gyermekdalban  is  előfordul: 

„Kis  kacsa  fürdik  ]  fekete  tóba" 

s  így  népies  volta  kétségtelen.  Két  /fosból  lesz,  a  mit 
közönségcsen  alexandrin  sornak  nevezünk,  de  a  mely 
azért  koránt  sem  idegen,  sőt  épen  úgy  visszavihető  a 
gyermekdanáig  vagy  a  népköltés  legelemibb  formáira, 
mint  az  előbbiek. 

E  három  alap-összetétel  mindenikét  feltaláljuk  régi 
költészetünkben,  noha  egyes  írók  bágyadt  rhythmus- 
érzéke,  vagy  csekély  kézügye  (technikája)  miatt  olykor 
tökéletlenül.  Négyes  alapon  leng  a  Pannónia  megvételét 
tárgyazó,  mintegy  XIV.  századbeli  históriás  ének: 

Emlékezzünk  |  régiekről, 
Az  Szittyából  |  kijöttekrú'l, 

valamint  több  emléke  is  a  mohácsi  vész  előtti  kornak ; 
ötös  alap-rhythmus  vonul  át  a  Sz.  Lászlóra  ós  Mátyás 
halálára  írt  költeményeken  (XV  század): 


Te  telepedéi      Bihar- Váradon 
Az  városnak   ló'l  I  édes    ótalma . 


Néhai  való  j  jó  Mátyás   király.  .  . 
Nagy   dicséretű.  j  akkoron   valál, 
Ellenségednek  |  ellene  állal. 

a  hatos  alapmetszet  —  közönségesen  alexandrin  —  pedig 
már  Apáthi  Ferencz  Feddő  ÉxEK-ében  (XV.  sz.)  teljesen 
kifejlődve  áll  előttünk : 

Félelmes  szivíínek  |  engem   állítatok, 
Régi  jó   barátim  !  kik    nekem  valátok  - 

s  a  XVI-ik  században  egyszerre  oly  tömegesen  jelent- 
kezik, hogy  annak  régiebb  divatát  is  nem  lehet  föl  nem 
tennünk,  habár  előbbi  példányt  gyéren  mutathatunk. 
E  szerint  a  három  alap-forma  megvolt  eleitől  fogva 
irodalmunkban,  s  azokból  újabb  összetétel,  s  pótló  met- 
szetek segélye  által  a  verssorok  nagy  változatosságát 
látjuk  fejleni,  de  mindig  rendszeresen  és  a  nép  formái- 
nak megfelelőleg. 

Érdekes  volna,  e  három  alap-metszetből  kiindulva, 
részletesen  feltűntetni,  miféle  módosulások  jönnek  létre  a 
népdalban,  és  ezzel  összkangzólag  már  a  régi  költészet- 
ben is.  így  a  négyesből,  rövidebb  pótmetszetekkel,  szár- 
mazik egy  dalsor  (4  -J-  3  -J-  4  -f-  2) : 

Vermem  ugyan  |  elég  van  |  de  kenyerem  j  nincsen. 

Ki  hinné,  hogy  e  profán  dal  lejtelme  már  feltalál- 
ható egy,  állítólag  a  XV-ik  századnál  nem  újabb  vallásos 
énekben*?    Pedig  úgy  van.     A  kegyes  atyák,  ama  régi 

korban,  midőn  híveik  épületére  egyházi  éneket  alkotnak, 
egy  részt  ugyan  a  latin  szöveg  sorait  erőlködnek  vissza- 
adni esetlen  forma-kisérleteikkel,  de  olykor  a  népdal- 
rhythmusa  vesz  erőt  rajtok;  s  a  következőben  nem 
lehet  a  föntebb  idézett  dalsor  mozamára  nem  ismernünk : 

Téged   onnan  |  kivete  |  ez  gyarló  vi  |  lágba 
És  siralmnak  völgyébe,   ő  nagy  haragjába 
Te  nagy  bűnös  voltodért,   baromhoz   hasonla 
Hogy  bűnöd  megesmérnéd  az  nyomorúságba. 

Ha  a  föntebbi  dalsor  közelebbi  módosítását  vesszük 
(4+4  +  4  +  2): 

Én  istenem  |  mit  csináljak  |  mikor  semmim  j  sincsen 

egész  költeményt  idézhetünk,  szintén  vallásost,  a  XVI. 
századból,  mely  hasonló  ízeken  pereg: 

Röttenetes  |  ez  világnak  |  mostan  minden  |  dolga, 
Csudálatos  nagy  vaksága,   hálátalansága, 
Xem  fog  rajta  az  istennek  semmi  igazsága, 
Sem  haragja,   sem  csapása,    sem   irgalmassága. 

Ha  a  legismertebb  népdali  sort  tekintjük  (4  -f-  4  +  3) : 

Deres  a  fű  j  édes  lovam  |  ne   egyél. 
Fölfelé  megy  |  borban   a  gyöngy  j  jól  teszi. 

Tinódi  és  kortársai  egész  nagy  históriás  énekeket 
írnak  e  formában,  noha  nem  igen  látják  szükségesnek 
bajlódni  a  caesurákkal.  Hanem  mind  ez  önkint  szemébe 
ötlik  a  figyelmes  vizsgálónak;  én  inkább  arra  szorít- 
kozom, hogy  feltűntessem,  miként  illenek  a  rendszerbe 
némely  régi  formák,  a  melyek  népdalainkban  ma  már 
nem  divatosak,  de  melyeket  azon  kor  írói  szóltire 
használnak. 

Természete    a  magyar    rhythmusnak,    mint  fönebb 

is  érintem,  minden  sort  határozottan  bezárni,  megállítani 
mintegy.  Eszközli  ezt  majd  egy  nehezebb  lábbal,  majd 
egy  oly  metszettel,  mely  az  előbbieknél  hosszabb,  több 
szótagból  áll.  így,  ha  két  négyest  összetesz,  hajlandó 
egy  ötössel  zárni  be,  például  e  sorban  ( -t  -j-  4  —  5) : 

Azt   gondolod  ]  édes  rózsám  |  hogy  te  megcsaltál 

(Népdal.) 

lm  koporsód     ajtajánál      áll  hív  szeretőd 

(Ányos.) 

<  »lyan  fürge  j  mint  az  ürge  j  a  nyíri  dáma 

i  Népdal.) 

E  soralkat  igen  régi,  már  a  Házasok  ÉxEKÉ-ben 
(XVI.  sz.)  ez  lejt: 

Sokszor  kértem      én   az   istent  !  nagy  szivem   szerint, 
Hogy  mutatna  !  nekem   társat  ]  e  világ   szerint  — 

Szintén  egy  XVI.  századbeli  vallásos  énekben: 

Emlékezzél      mi  történek  j  uram  mi  rajtunk.... 
Örökségünk,   édes  hazánk  másra  fordula, 
Az  mi  házunk  és  jószágunk  idegenre  szállá, 
Ügyünk  juta  jaj  !   minekünk   nagy  árvaságra, 
Mert  istennek  nem  akaránk  térni   útára. 

A  mi  itt  a  négyesekkel  történik,  ugyanazt  látjuk 
régi  költészetünkben  az  ötös  és  hatos  metszetű  sorokkal 
történni.  Az  ötöshöz  egygyel  több,  tehát  hat  tagú  pótlék 
járul,  és  lesz  beló'le  azon  forma,  melyen  többi  közt  a 
Szilágyi  és  Hajmási  éneke  íratott: 

Egy  szép  dologról  I  én  emlékezném  |  ha  meghallgatnátok 
Az  kinek  mását  j  nyilván  jól  tudom      ti   nem  hallottátok. 

így  egy  templomi  énekben  is,  mely  szintén  a  XVI. 
századra  utal : 

Örül  mi  szívünk  [  mikor  ezt  halljuk  |  a  templomba  megyünk. 

Hasonló  eljárással  származik  a  Imtoshól  ama  bosszú 
sor,  mely  Balassánál,  és  követőinél,  bárom  rövidre  van 
elszaggatva  —  midőn  a  két  batos  metszetre,  harmadikul 
egy  héttagú,  tehát  páratlan  következik: 

Vitézek,    mi  lehet  |  E    széles    föld    felett  I  Szebb    dolog  a 

végeknél: 
Holott  kikeletkor  [  A  sok  szép  madár  szól     Melylyel  ember 

ugyan  él: 
MezŐ  jé.    illatot  |  Az   ég     szép   harmatot  |  Ad    mely  kedves 

mindennél. 

csakhogy  ez  már  a  sor  metszetein  meg  van  rímelve,  s 
az  egy  bosszú  sor  bárom  rövidbe  szakad. 

Ha  e  toldott  sorokat  összeállítjuk,  lehetetlen,  hogy 
szemünkbe  ne  tűnjék,  hogy  a  sorképzés  ugyanazon 
rendszer  törvényei  alatt  foly. 

Négyesből  i4  —  4-p  5): 

Sokszor  kértem  I  én  az  istent  |  nagy  szivem  szerint. 

Ötösből  (5  +  5  +  6): 
Egy    szép   dologról  j  én    emlékezném  |  ha    meghallgatnátok. 

Hatosból  (6  -f  6  +  7  : 

Vitézek    mi    lehet  |  e    széles    föld    felett  j  szebb     dolog    a 
végeknél. 

Mihez  még  azt  teszem,  hogy  valamint  három  négyes- 
ből képződik  ilyen  sor  (4  -L  4  —  4  : 

Ama  fehér  [  nyárfák  alatt  |  a  part  felé. 

Nekem  is  volt  |  szép  szeretőm  j  néha  napján  — 

úgy  Balassa  és  iskolája  a  hatosból  is  képez,  ily  módon 
(6  +  6+  6  : 

Kereke  forgását  |  forgandó  járását  |  látooi  szerencsének. 

de  ötös  alapon  ily  hármaztatást  nem  találtam. 

És  ily  módon  lehetne  egyenkint  kimutatni,  hogyan 
illenek  a  rendszerbe  mindazon  formái  a  régiségnek, 
melyeket  a  mai  népdalban  nem  találván,  idegennek 
vélne  az  ember. 

De  bár  így,  mondhatni,  összes  költői  irodalmunk 
felvette,  mintegy  öntudatlanul,  vagy  rhythmikai  kény- 
szerűségből a  népdal  versalakjait,  semmitől  sem  volt 
távolabb,  mint  hogy  akár  elbeszélésben  a  népi  eompo- 
sitió  teljessége  után  törekedjék,  akár  lyrában  ellesse  a 
dal  benső  formáját  s  vagy  népiesen  utánozza,  vagy.  a 
mi  sokkal  fontosabb  lett  volna  költészetünk  fejlődésére, 
saját  nemzeti  dalt  teremtsen,  mely  amabból  emelkedjék 
ki.  Elégnek  tartá,  ha  szerzeményei  külsőképen  bele- 
férnek az  akkoriban  kelendő  dalformákba,  s  ha  mit  ezen 
kívül  bennök  népiesnek  mondhatni,  az  a  nyelv,  mely 
irodalmilag  nem  fejlődött  volt  még  annyira,  hogy  elle- 
hessen némely  tős-gyökeres  népi  szólamok  nélkül.  Forma 
és  nyelv  csakúgy  jött,  inkább  öntudatlan,  mint  kész- 
akarva, inkább  kénytelenségből,  mint  választással.  E 
kettőn  túl  mindenki  azon  volt,  hogy  érvényesítse  a  mi 
benne  lakik,  úgy  a  mint  isten  tudnia  adta,  ismereteit, 
tudománybeli  jártasságát,  szóval  írjon,  a  hogy  legjobban 
telik  tőle,  kiki  az  ismeretek  azon  határai  közt,  a  meddig 
tndásköre  terjed  vala.  Egy  ily  költőcsoport  nem  mond- 
ható iirpiesnek,  sem  a  XVI-ik  században,  sem  elébb 
vagy  utóbb :  mert  se  arra  nem  elég  naiv,  hogy  közvet- 
len a    nép  testéből    való  testnek,  véréből    való    vérnek 

mondassék,  se  annyira  nem  művész,  (s  korában  ez  ter- 
mészetes) hogy  öntudattal  a  népköltés  színvonalára  tegye 
magát.  Mindkét  esetben  áthozta  volna  irodalmunkba  a 
népi  formák  benső  teljességét,  míg*  így  csak  külhéját 
adja  a  versidomokban,  s  a  compositió  majd  semmi  nyo- 
mát nem  mutatja  a  néppel  való  érintkezésnek.  Mert 
teljes  meggyőződésem,  hogy  ha  a  népnek  voltak  mondái, 
történeti  tárgyú  költeményei,  azok  nem  Tinódi  módját 
követték  az  elbeszélésben,  valamint  az  is,  hogy  a  népdal 
sohasem  kevésbbé  volt  dalszerű,  mint  jelenleg.  Mind 
ebből  semmi  sem  hatott  fel  az  irodalomba,  különösen  a 
dal,  úgy  szólva,  ismeretlen  e  korszak  költői  előtt,  lega- 
lább a  ránk  jutott  szerzeményekben  •  a  mi  egy-két  kö- 
zelítő nyomot  ismerek,  azt  ezennel  röviden  megérintem. 
Legfontosabb  itt  amaz  „asszonyfeddő"  gúny  dal 
(XVI.  század),  mely  Toldy  kézikönyvéből  ismeretes.  A 
dalon  refrain  vonul  végig,  ez  adja  rhythmusi  egységét 
az  egésznek.  Nem  tudom,  tette-e  már  valaki  előttem 
azon  észrevételt,  hogy  a  refrain  a  magyar  népnél  legin- 
kább dévaj,  csípős,  gúnyos,  vagy  általában  széles  jó- 
kedvű dalokban  fordul  elő,  s  ennyiben  összejátszik  például 
a  francziák  víg  chansonjával.  Népdal-gyűjteményünk 
bizonyítja,  hogy  gúnyos,  szeszélyes  dalaink  oly  eredeti 
módon  alkalmazzák  a  refraint,  hogy  a  rhythmns  ezen 
játékát  nem  lehet  kölcsönvettnek  tartanunk.  Nem  pusz- 
tán a  végsor  merev  ismétlése  az  —  noha  ilyen  is  van  — 
hanem  egy  az  egészet  átható,  és  minden  versszakban 
változó  játék,  melynek  formáját  minden  egyes  esetben 
a  tárgy  és  hangulat  adja.  Méltó,  hogy  kivált  víg  és 
gúnyos  lyránk  tanulmányozza  e  népdalokat.  E  refraines, 
dévaj  modorban  játszik,  s  a  gúnydal  formáját  teljesen 
érezteti    már    a    fönemlített  „Adhortatio    mulierum"  — 

bizonyítván,  hogy  ez  alak  már  a  XVI.  században  is  ép 
oly  teljesen  ki  volt  fejlődve  a  népnél,  s  ha  több  író 
akadt  volna  művelésére,  irodalmunk  azóta,  legalább  e 
nemben,  előbb  állna.  A  versforma  az  ötös  alapon  lejt, 
végsorai  megtoldva,  tehát  egészen  a  rendszerbe  illőleg,  így : 

Mostan  egy  ifjú  megházasodott, 
Újonnan  hozza  szép  házastársát, 
Kit  ugyan  szeret,   mint  önnön  magát; 
Nagy  szép  beszéddel  őtet  így  oktatja. 

Asszony,   szép  társam  és  szép    virágom, 
Ha  isten  minket  ketten  össze  bir, 
Tanítlak  téged,   kérlek  ne  bánjad. 

Hamikor,   asszony,   téged  szólítlak, 
Mondj   akkor  engem   édes  uradnak, 
Mert  ha  nem  mondasz  édes  uradnak : 
Ifjak  kik  látják  csak   megcsúfolnak, 
Tégedet  mondnak   szolhatatlan  társnak. 

Mikor  vendégek  házunkhoz  jonek, 
Vigságot  mutass  jámbor  vendégnek, 
Mert  ha  bánatját  látják  szivednek : 
Ifjak  kik  látják  csak  megcsúfolnak 
Tégedet  mondnak  az  ebül    készültnek. 

Ha  mikor  ketten   vendéggé  hínak 

Xyelved  és  a  szád  kérdve  szóljanak ; 
Mert  ha  ők  ketten  sokat  csácsognak  : 
Ifjak  kik  látják  csak  megcsúfolnak 
Tégedet  mondnak   csácsogó  szajkónak. 

Es  így  tovább.  Inti  az  asszonyt,  hogy  úton  ő  előtte 
ne  menjen,  palástját  férjével  ne  vitesse,  (nem  nagyon 
ért   a    lovagiassághoz ),    ügyes    bajos  emberek   dolgát  ne 

igazítsa,  ha  új  ruhát  kap,  megbecsülje,  piaczon  ne  ácso- 
rogjon, a  lisztet,  búzát  el  ne  pa  zéró  Íja,  bort  háznál 
ihatik,  de  a  korcsmát  ne  járja,  hűtlenségre  ne  fajuljon. 
Ha  ezt  megfogadja,  minden  jót  és  boldogságot  igér  neki ; 
ellenkező  esetben  kissé  drastice  fenyegeti: 

Ha  nem  fogadod:   isten  ne  mentse 
Bottul  pálczátul  az   te  hátadat, 
Piros   orczádat  szégyenvallástul, 
Hátadnak  hosszát  szép   sudár  pálczátul. 

Végre  a  krónikák  modorában,  de  szintén  dévaj- 
kodva, zárja  be  a  költeményt  a  hely  és  idő  jelentésével : 

Ez  tanulságot  tavaly  kilelek. 
Szamos   vizének   magas  a  partja  (tehát  ott) 
Akkor  fejszével   vágták  a  vizet    (télen) 
Az  énekszerzó't  mondják  jó   embernek.    — 

A  történeti  ének  legrégibb  maradványa,  az  „Emlé- 
kezzünk régiekről"  kezdetű  ismeretes  költemény,  mely 
fennhagyott  alakjában  nem  népi,  hanem  irodalmi  ter- 
mék, szintén  nem  tagadhatja  meg  a  népdal,  sőt  ballada 
hatásának  nyomait.  Maga  az  itt  igen  tökéletlenül  alkal- 
mazott és  felettébb  ingatag  nyolezas  sor  s  talán  a  négy 
rím  is,  a  népdalhoz  utal  vissza.  Mert  noha  e  nyolezas 
egyéb  nemzetek  költészetében  is  megvolt,  különösen  a 
deák  barátrím  is  székire  használta : 

Quid   sim   miser  tum  facturus, 
Cum  nec  justus  sit  securus  — 

de  mint  fentebb  kimutattam,  annyira  benne  van  az  a 
magyar  népdal,  s  a  mi  még  erősebb  ok,  a  magyar  t<hn-: 
rhythmusában,  hogy  kölcsönzöttnek  nem  tekinthetjük. 
A  nyolezas  sor,    közepén  éles    szelettel,    a   magyar   nép 

egyik  alaprhythmusának  vehető,  mely  már  a  gyermekek 
tánczdalaiban  is  kezdettől  fogva  uralkodik,  mint  a  Köl- 
csey által  is  ős  régiségünek  tartott  gyermek-dana  mutatja  : 

Lengyel  László  jó   királyunk 

Az  is  nekünk  ellenségünk  — 

Számtalan  népdal  erősiti  ezt,  valamint  a  négyes 
rímre  törekvést  is,  mitől  fogva  a  rím  érzéke  határozot- 
tabban kezd  kifej  leni  népünknél.  E  szerint  minden  arra 
mutat,  hogy  ama  honfoglalási  ének  szerzője  előtt  vala- 
mely nyolczasban  írt  népi  költemény  mozama  lebegett, 
de  nem  elég  élénken  arra,  hogy  kellően  visszaadhassa, 
vagy  hogy  érzéke  e  rhythnms  iránt  meg  vala  már  vesz- 
tegetve az  irodalmi  versfaragók  esetlenségei  által.  Csak 
helyenkint  érzik  a  népi  ballada  lüktetése,  minőnek 
vélem  az  ily  sorokat : 

Emlékezzünk  régiekről 

Az   Szittyából  kijüttekrú'l  — 

Követ  juta  Duna  mellé, 
Földet  fűvel  megszemlélé 

Eno-em  küldtek  té<red  látnom, 
Országodat  mind   megjárnom   — 

továbbá  amaz  ősrégi  szavakkal  teljes  részt,  melynek 
betűrímei  annyira  elütnek  a  többi  szövegtől,  s  melyet 
így  gondolnék  rhythmusban  vissza  állítni: 

Árpád  juta  magyar   néppel, 
Kelem  földén   clkelének, 
Az   cseken   ők   elesekének 
Az   Tetemben  feltetének. 
Érden  sokat  ők   értenek, 
Szászhalomnál   metrszállának 

s  e  játék  így,  távol  hogy  népietlen,  tudákos  szójáték 
volna,  só't  egyenesen  a  népi  költemény  eredeti  szövegé- 
nek egyes  szálait  gyaníttatja  velünk,  mint  hasonló  betű- 
rím ma  is  számos  dalban,  közmondásban  él  a  nép  ajkán, 
s  leginkább  szembe  tűnteti  a  hét  napjait  befoglaló  gyer- 
mekvers: 

Hétfő  hetibe, 

Kedd  kedvibe, 

Szerda  szerelmibe, 

Csütörtök   csűribe, 

Pintek  pitvarába. 

Szombat  szobájába   — 

Ha  még  ehhez  azt  is  hozzávesz>zük,  hogy  a  legré- 
gibb történeti  énekünk  a  balladának  benső  formáját, 
menetét  is  mutatja,  a  föld,  fű,  víz,  s  ennek  megfelelő: 
fehér  ló,  aranyos  nyereg  és  fék  hármas  mozzanataiban: 
bízvást  kimondhatjuk,  hogy  okoskodó  szerzője,  öntudat- 
lanul és  akaratja  ellen  is,  fölvette  a  népköltemény  hatását. 

Ezeken  kívül  csak  a  divényi  Mehmet,  magyar  rene- 
gát szerelmes  dalait  említhetem  még,  melyek  szintén 
éreztetik  a  benső  formát,  de  ez  utóbbiak  a  török  ghazal 
hatását  inkább,  mint  a  népdalét.  A  következő  század- 
ban (XVII)  Molnár  Albert  pásztori  éneke  közelít  még 
a  dalhoz  és  Zrínyi  apróbb  költeményeiben  látszik  törek- 
vés rövidebb  lyrai  formák  után,  de  ez  nem  a  népköl- 
tészetből indulva  ki.  Többet  az  egész  kor  irodalmában 
nem  találok,  a  mi  a  dal  benső  formáinak  kifejtésére 
szolgálna.  —  Lehet,  hogy  forogtak  kéziratban,  de  saj- 
tóra nem  méltatva,  elvesztek. 


Irodalmi  hitvallásunk. 

(1863.) 


Megjelent  a  Koszorú  1868.  I.  1.  és  2.  számában. 


Programmok  korát  éljük.  Minden  bét  meghozza 
jelentését  valamely  lapról,  clőrajzát  ez  vagy  amaz 
irodalmi  új  vállalatnak.  A  szükség  arányában  kissé  talán 
sokat  is:  hanem  ez  nem  a  mi  gondunk.  Hátha  épen  a 
mienk  a  fölösleges! 

Egy  különbséget  venni  észre  politikai  s  szépirodalmi 
lapjaink  bejelentés  módja  között.  Amazok,  jól  rosszul, 
kitűzik  a  zászlót,  mely  köré  úgy  íróikat,  mint  a  közön- 
séget gyűjteni  akarják;  czélt  és  irányt  jelölnek  ki,  mely 
felé  duzzadt  vitorlával  hajózni  Ígérkeznek.  S  habár 
e  zászló  színei  olykor  nem  vehetó'k  is  fel  tisztán,  ha- 
bár e  czél  s  irány  sincs  mindég  pharosi  fény  nyel  vilá- 
gítva be:  azt,  hogy  elveiről  némi  vallomást  adjon  közre, 
egyik  sem  mulasztaná  el. 

Nem  így  mi,  szépirodalmiak.  Elv  és  irány  kitűzése 
nálunk  gyéren  divatoz.  Nincs  közvélemény,  mely  erre 
sarkalna,  mint  a  politikai  szerkesztó't.  A  sokaság  — 
ha  szabad  így  nevezni  azt  a  keveset,  mely  szépirodalmi 
lapot  olvas  —  nem  követeli,  hogy  ., színt  valljunk."    Az 

Arany  hátrahagyott  prózai  munkái.  o 

írók  is  eervforma  közönynyel  csatlakoznak  mindenhová, 
így  alig  tudjuk  mibe  burkolni  előfizetési  felhívásunkat, 
hogy  tetszős  legyen.  Egy  pár  díszmondat,  néhány  elmés 
bók  kisegít.  Ha  ez  sem  használ,  megkísérthetjük 
ellesni  az  élczlapok  hirdetési  bohóskodó  modorát,  s  úgy 
tör]eszkedni  az  eló'íizetó'k  kegyének  puha  bársonyához. 
De  árlejtést  is  kell  tartanunk,  egymás  rovására,  irodal- 
mon kívül  eső  dolgok  Ígéretével.     Szegény  fejünk! 

E  kiáltó  szükségén  a  programm-író  múzsának  mi  sem 
segítene  annyira,  mint  ha  erősen  divatba  hoznók,  sőt 
megkövetelnők,  hogy  szépirodalmi  lap  szerkesztője  is, 
mindjárt  a  küszöbön,  vallomást  tegyen  le  aesthetikai 
elveiről.  Hadd  látnók  eleve :  maradó-e  vagy  haladó, 
mérsékelt-e  vagy  gyökeresdi,  a  szellem- aristocratiának 
hódol-e  vagy  széles  kaput  tár  a  mindenfelől  betóduló 
democratiának.  Negyvenhét-e,  ki  mindabban,  mi  azóta 
irodalmilag  történt,  nem  lát  egyebet  felforgató  zavarnál, 
vagy  negyvennyolez,  ki  úgy  van  meggyőződve,  hogy 
a  látszó  zavarban,  melyet  literatúrai  forradalom  előidéz, 
mindig  van  oly  elem  is,  mely  az  egésznek  üdvére  szol- 
gál, a  haladást  előmozdítja,  s  daczára  a  tinta-özönnek, 
mely  rémesen  jelöli  az  elhullottak  és  sebesültek  nyomait, 
nem  fordult  ki  sarkából  a  világ.  Emancipál-e  minden 
emancipálandót,  természetesen  a  nőt  is,  mihelyt  tollat 
bír  fogni  kezébe ;  vagy  azt  tartja,  hogy  a  szellem  eman- 
cipálja maga  magát,  akár  rövid,  akár  hosszú  a  haj,  s 
nincs  szükség  tágítani  a  fenálló  törvényeken. 

Mind  erről,  és  még  sok  egyébről,  alkalmasan  szól- 
hatna egy  szépirodalmi  lap.  Megjelölhetné  pártja  állá- 
sát a  többiek  közt,  vagy  ha  ..független"  akar.  lenni, 
körül  írhatná  miben  áll  e  függetlenség.  Oda  mutatna  a 
hézagra  —    ha   ugyan    ez    egészen    anyagi    manipulátió 

nélkül    történhetnék    —    melynek    betöltését    feladatául 

tíízte:  az  irányra,  melyen  haladni  hivatást  érez,  a  czélra, 
mely  előtte  lebeg-.  Mily  szép  volna  aztán  látnunk  sora- 
kozni más-más  zászló  alá  a  különböző  pártárnyalatokat. 
E  csatakész  sorakozás  azt  a  meggyőződést  keltené  a 
szemlélőben,  hogy  itt  élet  is  van,  nemcsak  mozgalom, 
küzdelem  is  van,  nem  csupán  versengés,  hogy  e  nyüzsgő 
csoport  halad  is,  nemcsak  tolong  ide-oda.  S  egy-egy 
új  szépirodalmi  folyóirat  megjelenése  épen  úgy  igazolva 
lenne  a  „kiáltó  szükség"  által,  mint,  ürömmel  tapasz- 
taljuk, a  politikai  lapoké.  Vagy,  ha  e  szükség  ..kiáltó" 
hangját  a  közvélemény  nem  hallaná  oly  erősen,  mint 
maga  a  szerkesztő :  nyílt  programm  jó  előre  tisztába 
hozná  őket  egymással. 

Nosza  kezdjünk  ily  divatot,  minek,  a  divaton  kívül, 
egy  kis  komoly  oldala  is  van.  Kegyed,  nyájas  olvasó, 
ne  fizesse  oda  irodalom-pártoló  forintjait  oly  szerkesz- 
tőnek, ki  el  nem  mondja  széptani  credo-ykt.  Ke  higye, 
ha  csak  általános  szép  szavakba  burkolva  emlegetjük, 
hogy  az  irodalom  szekere  megsülyedt,  mi  vagyunk  az 
egyetlen  hévér,  mely  azt  kiemelni  képes.  Ily  esetben 
a  léha  bámuló  nagyobb  zajt  üt,  mint  ki  a  szekeret  tolja. 
Kívánjon  őszinte,  körülszabott  vallomást:  a  szerkesz- 
tőtől lapja  elvei,  iránya,  végczélja  felől.  Minél  hatá- 
rozottabban ki  bírja  mutatni  a  nyavalyát,  annál  több 
bizalom  lehet  orvosló  tehetségéhez. 

Hanem  ideje  kijelölni  a  magunk  álláspontját  s  elő- 
adni vallomásinkat,  oly  szabatosan,  mikép  a  felvett  for- 
mában lehetséges.  Jobban  is  tudnók,  de  a  jobb  ellen- 
sége a  jónak. 

Mindenek  előtt  hiszünk  az  irodalmi  jog-folytonosság- 
ban.    Nem  tartunk  azzal   a   néhánynyal,  ki  szeretné  az 

utóbbi  10 — 12  év  összes  irodalmára,  minél  vastagabb 
darócz-fátyolát  borítni  a  feledségnek.  Tavaly  egy  éles 
kiáltás  jajdult  vala  föl  —  oly  hangosan,  hogy  tisztelt 
olvasóim  közöl,  fogadom,  századik  se  hallott  belőle  sem- 
mit —  mely  szózat  arról  nevezetes,  hogy  e  tizenkét 
vagy  hány  esztendő'  szépirodalmát,  összevéve,  egy  le- 
hellettel akarta  elkoppantam.  Ugyan  e  hang,  a  minap, 
örömujjongássá  változék :  mely,  isten  tudja  minő  jelek- 
ből, egy  jobb  irodalom  hajnalát  üdvözli,  a  mit  mintha 
épen  az  ő  felszólalása  derített  volna  fényre.  Megvalljuk, 
első  ízben  sem  láttuk  a  vigasztalan  homályt,  most  sem 
látjuk  a  derengő  fényt.  Akkor  mint  most,  legalább  egy 
nyájas  szürkület  vagy  holdvilág  csillámát  nem  tagad- 
hatni, mely  elegendő  arra,  hogy  ép  szemmel  megkülön- 
böztessük a  tárgyakat. 

E  jog-folytonosság  annak  is,  mi  a  hírhedett  12  esz- 
tendő alatt  történt,  megköveteli  érvényét  irodalmi  fejlő- 
désünk folyamában.  Tudjuk,  érezzük  hiányait;  nem 
hunytunk  szemet  ferde  kinövéseire:  de  másfelől  vigasz- 
taló jelenségeket  is  látunk.  Ama  conventionell  esz- 
ményiség,  mely  íróinkat  bizonyos  szűk  kör  taposó-mal- 
mára  kárhoztatja  vala,  nem  bánjuk,  hogy  uralmát  vesz- 
tette. Egy  könyet  sem  sírunk  utána.  Maga  Vörös- 
marty már  tágítgatá  korlátait;  Petőfi  halomra  döntötte. 
Azóta  nálunk  is,  már  vagy  öntudatosan  a  gondolkozó 
főknél,  vagy  öntudatlan  a  példák  után  induló  többség- 
nél, az  a  hiszem  gyökeredzett  meg,  hogy  az  eszményi- 
ség  nem  áll  bizonyos  szűkkörű  formákban,  s  hogy  minden 
igazi  költészet  eszményit.  S  e  nézet  európa-szerte  ural- 
kodni látszik;  a  mire  legtöbbet,  úgy  hiszszük,  Shak- 
speare  behatóbb  tanulmánya  s  a  népköltészeti  „kincsek" 
fáradhatlan  kiaknázása  tőn.     Nem  tagadhatták  mes:  az 

eszményítést  attól,  kit  Voltaire  még  „részeg  vadnak" 
nevezett,  se  a  népi  költészet  eme  —  művelt  írónak  utá- 
nozhatlan  —  szépségeitől. 

így  kitágulván  európa-szerte  az  eszményítés  fogalma : 
a  famosus  12  esztendő  kérdése  oda  megy  ki:  volt-e 
ez  időszak  folytán,  s  mily  számmal  jóravaló  tehetség, 
ki,  bármely  irány-  és  formában,  költői  lélekkel  bírta 
volna  áthatni  műveit.  Ha  nem  volt:  úgy  ne  az  irányt 
vádoljuk,  hanem  a  kor  meddőségét  igazi  tehetségekben, 
a  min  aztán  csak  a  jó  isten  segíthet.  Ha  nem  volt: 
úgy  a  leg-idealizálóbb  divat  sem  teremtett  volna.  Az 
a  sokaság,  mely  talán  Petőfi  tollaival  czifrázta  magát, 
ép  úgy  nem  takarta  volna  el  meztelenségét  egy  Bajza 
vagy,  ha  tetszik,  Kimoss  foszlányaival.  A  csőcselék 
„servum  pecus"  volt  és  marad  minden  időben,  Hora- 
czéban  úgy,  mint  a  Vörösmartyéban  vagy  Petőfiében. 
Csak  az  a  különbség,  hogy  egyszer  czifra  szappanbubo- 
rékot fú,  másszor  pusztai  pöfeteggel  kínálkozik. 

De  (bár  nehéz  itt  bővebb  fejtegetésbe  ereszkednünk, 
mivel,  bármi  parányi  részben,  mi  is  érdeklett  fél  vagyunk) 

—  azt  talán  még  sem  lehetne  állítani,  hogy  e  „bűnös"  kor- 
szak csupán  afféle  servum  pecus-okat  termett  volna.  Sőt 
tán  nem  egy  akad  olyan,  kitől  legalább  annyi  tehetséget 

—  annyi  lelket  a  conceptióban  s  művészetet  a  kivitelben 

—  bajos  lenne  eltagadni,  mennyivel  a  30 — 40-es  időszak 
középszerűi  jeleskedtek.  S  ez  már  elég  volna  oly  átme- 
neti korban,  mely  természettől  arra  mondatik  kárhoztatva 
lenni,  hogy  hídul  szolgáljon  két  fényes  aera  között, 
midőn  nagy  tehetségek  születnek,  s  hogy  fentartsa  a 
hagyományt,  éleszsze  a  reményt,  születendő  messiásokról. 

Ennél  azonban  többecske  is  történt.  A  költő- 
művészet    egyes    ágaiban    némi    haladást    vehetni  észre. 

A  hang  egyszerűbbé,  negélytelenebbé  vált.  Az  előadás 
formája  (legalább  egy  nemben:  a  lyraiban)  közepes 
elmének  is  folyóbbá  (geláufig)  Ion.  Az  elbeszélő  köl- 
tészet apróbb  (verses)  fajai  megkísérték  — ■  olykor  nem 
minden  süker  nélkül  —  ellesni  az  alkotás  ama  titkát, 
mely  a  népek  hagyományos  költészetét  —  egy  Goethe 
szemében  is  —  műpéldányokká  emeli.  A  prózai  elbe- 
szélés elhányta  czafrangjait.  Haj  borzasztó  kalandok,  csnda 
meglepetések,  vagy  theoriák  személyesítései  helyett,  a 
legjobb  úton  látszik  lenni  a  lelki  állapotok,  az  élet, 
különösen  a  magyar  élet  cselekvény  általi  festéséhez. 
Nem  tagadhatni,  sok  még  itt  a  sekélyes,  a  félszeg,  - 
felfogásban  a  kellő  mélység,  kivitelben  a  biztos  kéz 
hiánya:  de  maga  az  irány  épen  az,  melytől  beszély  - 
irodalmnnk  jóravaló  kifejlését  várjuk.  —  Legkevesebb 
a  mit  a  drámai .  szakról  mondhatunk.  De  itt  meg  a 
közönség  ízlésében  történt  gyarapodás.  Mert  noha  még 
most  is  félrevezethető  olykor,  nem  épen  drámai  ható 
eszközök  által:  a  drámai  iránt  is  helyesb  érzéke  látszik 
lenni.  Bizonyára  a  48  előtti  közönség  nem  buktatott 
volna  meg,  oly  könnyen,  előre  híresztelt  koszorús  dara- 
bokat, épen  mivel  a  drámaiság    hiányzik   vala    bennük. 

A  helyett  tehát,  hogy  széles  általánosságban  vészt 
és  jajt  kiáltsunk  e  boldogtalan  évtuczat  fejére :  sokkal 
hálásabb  munka,  mérlegbe  vetni  hibáit  előnyeivel,  szem- 
ügyre venni  jó  és  rossz  oldalát,  kimutatni  az  ösvényt, 
melyen  tovább  haladni  érdemes-,  óvó  kereszttel  jelölni 
meg  azt  a  másikat,  mely  örvénybe  és  kárhozatba  vinne. 

A  fogyatkozások  immár  részint  erkölcsiek,  részint  a 
művészet   rovására    esők.    Külön  tárgyalom    mindeniket. 

Bármily  tiszteletre  méltó  egyéneket  számlálunk  is 
az    írói   karban :    nem  palástolhatni,  hogy    általán  véve, 

néhány  év  óta  lazult  az  irodalmi  morál.  Nem  értem  ez 
alatt  egyes  író  magánéletét,  vallás-erkölcsi  gyakorlatát: 
lelke  rajta.  Azt  sem  állítom,  hogy  irodalmunk  erkölcs 
rontó  művekkel  volna  elárasztva,  csak  oly  mértékben 
is,  mint  polgárosultságunk  jelen  fejlődési  fokán  ez  átok 
már  hozzá  tapadhatott  volna.  E  részben  a  nemzet  gé- 
niusza talán  még  soká  megóv  bennünket.  De,  iigy 
látszik,  mintha  nem  minden  íróban  volna  elég  mély  az 
irodalmi  méltóság  s  önhivatásának  érzete.  Mintha  némelyik 
könnyelmű  játékot  űzne  a  legszentebbel,  és  hit  és  meg- 
győződés nélkül  az  iránt,  a  mivel  foglalkozik,  másod- 
rendű érdekek  szolgájává  tenné.  Mintha  az  írói  ambitió, 
mely  szárnyakat  tűz  a  géniusznak,  nem  volna  mindenütt 
élénk,  s  könnyen  adna  tért  más,  emberi  ambitió  számára, 
melynek  hiúság  a  neve,  vagy  épen  anyagi  jutalommal  is 
beérné.  Mennyi  része  van  ebben  századunk  anyagelvies 
szellemének  {anyag  és  elv  és  szellem!)',  nem  akarom 
kutatni.  A  baj  kezdete  megvan,  de  ha  tovább  tart  és 
elharapódzik:  útját  állja  minden  haladásnak. 

E  morális  érzetet  íróinkban  ébreszteni,  az  egyik  fő 
feladat,  melyet  a  Koszorú  maga  elé  tűzött.  Ebben  ve- 
gyünk példát,  először  is,  ama  férfiaktól,  kik  a  század 
első  felében,  úgy  szólva  minden  szellemi  és  anyagi  buz- 
dítás nélkül,  egyedül  önlelkök  erejére  támaszkodva,  ha 
nem  is  minden  tekintetben  aranykorát,  de  valóban  nagy 
fényű  időszakát  teremték  meg  irodalmunknak.  Nem 
óhajtom  vissza  a  mártír-szenvedéseket,  melyek  között 
és  daczára,  amazok  oly  hatalmasan  lobogtatják  vala  iro- 
dalmunk zászlóját.  Nem,  azt  az  időt,  mikor  épen  leg- 
jobbjaink, a  nagy  sokaság  füttyei  által  üldözve,  egy  pár 
nyílt  s  néhány  titkos  híveik  rokonszenvében  találnak 
vigasztalást.     Isten  mentsen,  hogy  mostani    íróink    lelki 

erejét  oly  körülmények  által  óhajtsam  edzeni,  midőn 
egy  Fűskúti-Landerer,  vagy  más  „könyvnyomtató"  sok 
parlamentirozás  után  felvállalja,  hogy  a  nemzet  elsőrangú 
írójának  ez  vagy  amaz  művét  kinyomtatja  „a  maga 
költségén,  ingyen,  sőt  még  a  tekintetes  author  úrnak  is 
50  v.  100  exemplárt  ad  honorárium  fejébe."  Vagy 
midőn  egy  Berzsenyi  ódáira,  kit  egy  Kazinczy  „halha- 
tatlan" barátjának  üdvözöl,  kispapoktól  kéregetik  össze 
a  pár  száz  váltó  forint  nyomtatási  költségét.  Bizonynyal 
méltó  a  munkás  a  maga  bérére :  s  úgy  tartom,  a  szel- 
lemi munkás  nem  kevésbbé,  mint  a  kinek  csupán  tenyere 
törik  fel.  Ez  a  bér,  legyen  erkölcsi,  mely  nagyobb  s 
általánosb  elismerésben,  legyen  anyagi,  mely  egy  kis 
hasznocskában  nyilatkozik :  bizonyára  még  nálunk  nem 
oly  roppant,  hogy  valaki  meg-vV/e^elhetné.  De  baj  volna, 
ha  íróink  az  elismerést,  szemfényvesztő  eszközök  által, 
a  jó  izlés  rovására,  s  mintegy  fogadott  tapsonczok  segít- 
ségével magokat  hírbe  lármázva,  keresnék ;  vagy  ha 
szellemi  alkotásaiknál  nem  annyira  művök  ideálját  tar- 
tanák szem  előtt,  mint  azon  pár  forintnyi  díjat,  melynek 
kiteremtése  napi  kötelessége  a  taligás  lóvá  aljasított 
pegazusnak.  Már  pedig  e  baj,  kivált  az  utóbbi,  egy 
idő  óta  nálunk  is  kezd  mutatkozni.  A  mit  rá  ment- 
ségül szoktak  felhozni:  hiába!  sok  az  író,  élnie  kell, 
más  életmódja  nincs,  becsületes  kereset  stb.,  vád  és 
mentség  egyaránt.  Igaz,  hajt  a  szükség.  Az  is  való, 
hogy  sok  mestermű  nem  lát  világot,  talán  a  moeoni 
koldus  (Homér)  sem  énekelget,  ha  szüksége  nincs  a 
vagyonosok  asztaláról  lehulló  morzsalékra.  De  van  kü- 
lönbség a  remekjét  öt  font  sterlingért  kínálgató  Milton, 
s  a  félkész,  elnagyolt,  elhamarkodott  művekkel  vásárra 
kiülő  sokaság-  közt.     Ez  utóbbinak  mindig    lehet    azt  a 

szemrehányást  tenni:  miért  nem  koplalt  többet,  míg 
teljesebb  művel  állhatott  volna  elő,  vagy  miért  nem 
fordította  idejét  hasznosabbra. 

Irodalmunk  nagyobb-korúsága  örvendetes  jeléül 
hozzák  fel,  hogy  ime  nálunk  is  felhajnallott  a  boldog 
idő,  az  írói  osztály  (>;iá//á.sának  ideje,  értvén  alatta, 
hogy  minden  más  hivatal,  szellemnyűgző  professió  nélkül, 
csupán  írói  keresetéből,  ha  szűkön,  ha  kisebb-nagyobb 
ügyességéhez  képest  nehezebben  vagy  könnyebben  is, 
de  lám,  megél.  Van  benne  valami.  író,  kivált  eszméi- 
ben élő  költő,  nagyon  megsínli,  ha  idegen  nemű  foglal- 
kozással van  elárasztva.  Bizonyos  mértékű  függetlenség 
kell  neki  s  azt,  mint  egyesek  életrajza  sűrűn  tanúsítja, 
sok  még  a  nyomor  árán  is  hajlandó  megszerezni,  hogy 
eszméinek  élhessen.  De  mai  napság  kevés  példát  látunk 
a/  ily  módon  kiküzdött  szellemi  függetlenségre.  Kénye- 
lem és  jóllétre  az  író  is  csak  úgy  sóvárog,  mint  más 
emberfia,  s  épen  nincs  hajlama  feláldozni  azokat  eszméi- 
ért. Csepp  vágya  sincs  barlangban  lakozni  s  mege- 
légedni a  próféták  szőr  csuhájával  s  erdei  mézével. 
Tisztességes  lakhely,  bútor,  ruházat  kell,  egy  kis  fény- 
űzés sem  árt,  ha  telik,  vagy  teletik.  — ■  Már  pedig  arra, 
hogy  minden  adeptus-ht  (és  itieptus-íú)  kényelmesen  tartsa, 
ruházza,  vagy  épen  felszűlje,  az  írói  professió  nálunk 
csakugyan  nem  emberedett  még  meg.  S  minél  többen 
támaszkodunk  rá,  egyedül  rá,  annál  inkább  veszendőbe 
megy,  a  mit  ez  úton  el  akartunk  érni:  maga  az  írói 
függetlenség.  Mi  haszna  nem  függök  én  hivataltól,  ha 
függenem  kell  a  napi  élet,  a  talán  kissé  magas  lábra 
helyezett  életmód  ezer  meg  ezer  parancsoló  gondjaitól; 
ha  írnom  kell  napról  napra,  perczről  perezre,  hajlam  és 
kedv,  a  munkában  ösztön-adó  gyönyör,   s  a  teljes  bevég- 

zés  élesztő  reménye  nélkül,  csupán  mert  ez  is  kell,  az 
is  kell,  sok  minden  kell,  s  nem  érek  rá,  hogy  a  meg- 
érésig  némán  hordjam  eszméimet,  s  hogy  kivitelükre 
időt  áldozzak.  Bizonyára  ez  a  függés  nagyobb,  jóravaló 
elmének  gyötrelmesebb,  mint  az  a  néhány  óra,  mit 
gépies  foglalkozás  közt  egy  irodában  töltenénk,  vagy 
oly  professiónak  áldoznánk,  melyhez  értünk  valamit. 
A  helyett  tehát,  hogy  pelyhetlen  állal  már,  tóduljunk 
az  irodalomhoz,  mint  egyedüli  keresethez,  nem  ajánlhatom 
eléggé  ifjainknak  (mert  a  ki  belevénűlt,  annak  már 
késő):  Aestas  dum  fuerit,  pueri  componite  nidos.  Mert 
semmi  kétség  benne,  hogy  ily  módon  sokkal  inkább 
megőrizhető  az  írói  függetlenség,  s  vele  az  írói  morál, 
mint  ha  egyre  többen-többen  seregelve  az  irkáló  élet- 
módhoz, a  szellem  dicsőséges  versenyét  iparüzletté  ala- 
csonyítjuk, hol  a  tehetség,  folytonos  önfertőzés  által 
elsatnyul,  és  hol  a  tehetség  nélküli  de  ügyes  nyegle  jobb 
gschöfteket  csinál  s  ez  által  olykor  nagyobb  hírre  ver- 
gődik, mint  a  ki  valóban  érdemlené. 

A  Koszorú  egyik  főczélja,  mint  fölebb  mondám, 
versenytért  nyitni  az  írói  nemes  ambitiónak,  s  ez  által 
is  ébreszteni  az  irodalmi  morált.  Mennyi  süker  fogja 
koronázni  törekvését,  a  jövő  mutatja  meg;  de  én  még  nem 
vesztettem  el  annyira  az  irodalomban  való  hitem  naiv 
őszinteségét,  hogy  attól  tartsak,  hogy  ilynemű  felszólalás 
egyéb  eredményt  sem  szül,  mint  komikai  hatást  a  saját 
mesterségük  unalmával  eltelt  (blasirt)  kedélyekre. 

És  most  következik  a  művészeti  oldal,  de  erről 
másszor.") 


-    Lás<l  a  töredékben   maradt  második    czikket  e  kötet  végén. 


BlRÁLATO  K. 

TREXC'SÉXI  CSÁK.  A  magyar  Akadémia  által  Xádasdy- 
díjbúl  100  aranynyal  koszorúzott  történeti  költői  beszély  tíz  ének- 
ben. Irta  Szász  Károly.  Pest,  1SG1.  Encjel  és  Mandello  tulajdona. 


A  hazai  kultuszét  múzsája  darab  idő  óta  sóvár 
szemmel  néz  a  magyar  történelemnek  ama  viharos,  nagy 
szenvedélyek-  s  roppant  alakokban  annyira  bővelkedő 
szakára,  midőn  az  utolsó  Árpád  elhunytával  szabad 
mező  nyílt  a  pártok  óriási  küzdelmének,  s  az  oligarchia 
meghasonlott  kebeléből  királyi  hatalmú  dynasták  tor- 
nyosodtak föl,  vészterhes  fellegek  gyanánt  szórva  menny- 
köveiket egymás  ellen  s  az  alant  fekvő  lapály ra,  a  nép 
alsóbb  rétegeire.  De  noha  e  korszak  története  a  költé- 
szetnek, mely  örömest  oda  fordul,  ahol  nagy  szenvedé- 
lyeket, erősen  kinyomott  jellemeket,  a  közönségesnél 
tetemesen  nagyobb  mérvű  alakokat  szemlél,  ■ —  kivált 
az  eposznak  és  drámának,  mintegy  magától  idomba 
ömlő  kész  anyaggal  látszik  szolgálni:  mégsem  sikerűit 
belőle  ez  ideig  a   tárgy  követeléseihez  méltó  művet  te- 

reinteni  meg.  Kisfaludy  csonka  drámája  legkitűnőbb 
ezen  törekvések  közt,  melyek  nagy  részét  az  eredmény- 
telen pályafutás  feledsége  borítja:  de  egy  éles  szemű 
bírálónk  e  darab  sükere  felől  is  kimondotta  már  két 
ségét,  mert  —  úgymond  —  „cselekvénye  kettősen  indul, 
s  a  Csák  Máté  viszonyából  kevés  tragikai  érdek  látszik 
fejlődni."  Én  pedig  oly  véleménynyel  vagyok,  hogy 
maga  e  történet,  mely  az  írót  könnyű  diadal  reményével 
csalogatja,  teszi  egyszersmind,  ha  nem  lehetetlenné  — 
mert  elvégre  sincs  lehetetlen  a  géniusz  előtt  —  de  rend- 
kívül nehézzé  a  feladat  megoldását.  Igen  sok  és  igen 
kevés  egyszersmind,  úgy  tetszik  nekem,  a  mit  a  köl- 
tőnek nyújt.  Sok,  mert  a  csaknem  egyenlő  magasra 
felszökő  alakok  közül,  melyek  ottan  szerepelnek,  egyet 
sem  mellőzhet  vagy  rendelhet  a  másik  alá,  úgy,  hogy 
a  történeti  tudalom  fel  ne  támadjon  önkénye  ellen.  Ki 
fog  írni,  például,  Csákról,  hogy  Omode,  Apor,  Zács 
Feliczián  ne  követelje  művében  az  oroszlányrészt:  miből 
a  cselekvény  kettős  vagy  többes  folyama  könnyen  szár- 
mazhatik,  és  az,  hogy  a  költő  nehezen  bír  egy  főhőst 
emelni  a  kolosszi  alakok  fölé.  De  egyúttal  kevés  is, 
mert  a  história  nagy  drámájában  szereplők  indokait, 
viszonyát  egymáshoz,  a  külön  csoportokra  szakadozó 
tények  egybefüggését  stb.  nem  világítja  meg  kellően  a 
részletek  bősége  által;  s  mert  az  események  haladta 
új-új  sereg  történeti  személyt  hoz  színtérre,  kikről,  a 
puszta  néven  kívül,  alig  tudunk  valamit,  de  a  kiket 
mégis  a  költő,  hogy  az  eseményekhez  hív  maradjon, 
rajzába  fölszedni  kénytelen. 

Midőn  Szász  Károly,  ezelőtt  pár  évvel,  műve  alap- 
rajzát e  sorok  írójával  közölte,  az  utóbbi  látván  a 
tények,   a    cselekvő   személyek  roppant  tömegét,    mely 

itt  mozgásba  tétetik,  azt  jegyezte  meg  rá,  hogy  ő  e 
tervet  egy  huszonnégy  énekes  nagy  epopoeában,  minő 
az  Iliász,  sem  tudná  költőileg  kifejteni,  nemhogy  egy 
beszélyben.  Tisztelt  barátom  máskint  vala  meggyőződve, 
bízott  magához:  a  költemény  itt  van.  Jól  tette,  hogy 
nem  hagyta  magát  elijesztetni  kishitű  ellenvetésem  által : 
műve  mindenesetre  nyereség  irodalmunknak  és  én,  ki 
barátom  könnyen  hangolható  lyrai  természetét  ösmerém, 
de  alakító  tehetsége  iránt,  addigi  működése  után,  nem 
volt  okom  valami  nagy  véleménynyel  lenni,  -  sok  te- 
kintetben kedvesen  csalatkozva  érzem  magamat  könyve 
olvasásakor.  Kern  igen  tudnék  nevezni  művet  újabb 
költői  irodalmunkban,  mely  a  horatiusi  „plura  nitent" 
fényesebb  példáit  mutatná  föl,  mint  ép  e  költemény, 
még  pedig  nemcsak  festői,  vagy  lyrai  részletekben,  — 
vagy,  hogy  ismét  Horatiussal  szóljak,  a  „laté  splendens 
pannus"  dolgában,  —  hanem  egyes  nagyobb  részek, 
egész  énekek  hatályos  eposzi  vagy  drámai  alkotása 
tekintetében  is.  Csupán  az  egyéni  erőtlenség  bevallása 
marad-e  hát  most  részemről  a  föntebbi  észrevétel;  vagy 
alapja  a  művészet  örökkévaló  törvényein  nyugszik:  ez 
az,  a  minek  tisztába  hozásával  tartozom  magamnak, 
tartozom  a  szerzőnek,  tartozom,  mint  kritikai  lap  szer- 
kesztője, az  irodalomnak.  Es  én  kimondom,  s  Trencséni 
Csák  olvasója  érezni  fogja  velem,  hogy  a  költemény 
legfőbb  baja  a  tények  és  szereplő  egyéniségek  roppant 
halmazából  ered,  melyek  közöl  amazoknak  csélekvénynyé 
ezeknek  jellemmé  fejlesztésére  szűk  a  tér,  az  idő.  Neveli 
a  fogyatkozást  szerző  modora  az  expositióban,  indoko- 
lásban, jellemzésben,  mely  a  felfogást  nehezíti,  fáradsá- 
gossá teszi  az  olvasónak,  s  ez  által  csökkenti,  nem  egy- 
szer paraly  sálja,  a  mű  élvezéséből  származható  gyönyört. 

A  mi  az  elsőt,  — -  a  tények  és  szereplők  sokaságá- 
ból származó  kényelmetlenséget  illeti :  elég  e  részben 
magára  a  költeményre  utalnom.  Már  az  I.  ének,  mely 
különben  erőteljes  alkat,  drastícus  hatás  által  kitűnő, 
túl  látszik  terhelve  eseményekkel.  A  négy  fő  tag, 
melyre  oszlik:  a  Forgács-fiak  episodja,  a  kiátkozási 
jelenet,  az  országgyűlési  előfondorlatok,  végre  Porcs 
jelenete  Csákkal  —  mind  ez  sok  egy  nyomra,  kivált 
az  első  énekben,  hol  mérsékletre  van  szükség,  nehogy 
a  fokozatos  emelkedés  lehetlenné  váljon.  A  többi  ének 
is,  kivéve  a  lyrai  hangú  V.  és  Vll-ket,  szintén  érezteti 
velünk,  kisebb  nagyobb  mértékben  e  halmozottságot, 
de  egyik  sem  annyira,  mint  a  VlII-ik  és  az  utolsó,  hol 
a  szűk  lyrai  —  inkább  balladai  mint  eposzi  —  formá- 
ban események  és  személyek  tarka  csoportja  űzi  egy- 
mást oly  gyorsan,  hogy  elkáprázik  belé  a  szem.  Jól 
tudom,  mik  lehetnek  szerző  ellenvetései.  Először,  hogy 
ily  szövevényes  szakaszát  a  históriának,  melyben  a  leg- 
fontosabb országos  érdekek  a  családiakkal  keresztűl- 
kasúl  fonódnak,  nem  lehet  valamely  falusi  elbeszélés 
egyszerű  tervére  szállítani;  a  mi  pedig  a  harczias  jele- 
neteket nézi,  hogy  szerző  nem  hőskölteményt,  hanem 
beszélyt  írván,  annál  inkább  joga  volt  eposzi  terjedel- 
messég  helyett  a  ballada  gyorsabb  menetét  alkalmazni. 
De  én  az  elsőre  azt  jegyzem  meg,  hogy  a  legbonyolul- 
tabb alany  (sujet)  sem  menti  fel  a  költőt  azon  köteles- 
ségtől, miszerint  minden  tagot  kellő  evidentiába  helyez- 
zen, s  e  részben  a  térrel  nem  szabad  fösvénykednie ; 
a  másikra,  hogy  a  vége  felé  szűkebb  mederbe  szorított 
elbeszélés  —  a  catastropkának  balladaszerű  elnagyolása 
■ —  olyanforma  hatást  szül  az  olvasóban,  mintha  szerző 
meffúnta    volna    már    vesződni    cselekvénye    és    szemé- 

lyeivel,  s  össze  akarja  hányni  vetni,  liogy  valahára 
szabaduljon  tőlük.  Legalább,  ki  az  első  ének  erősen 
epicai  sőt  drámai  jelenéseit  az  utolsónak  szélűzte  felhő- 
darabok gyanánt  „elniosuló"  (szerző  szava)  tüneményeivel 
összeveti,  nagyon  hajlandó  ily  következtetésre.  Igaz 
marad  tehát,  hogy  a  választott  forma  (költői  beszély 
nem  elég  bő  mind  azon  események  és  jellemek  költői 
fejlesztésire,  miket  szerzőnk  a  mű  tervébe  ölelt. 

E  kényelmetlenségből  ered  aztán  a  másik  baj :  az 
expositió,  indokolás,  jellemzés  szaggatottsága.  Annyi 
esemény,  annyiféle  történeti  nevezetesség  színpadra 
hozása  temérdek  tájékozást,  vissza-  és  körültekintést 
igényel,  s  a  költő  azon  veszélynek  van  kitéve,  hogy 
vagy  terjedelmes  expositiók  által  untasson,  vagy  csak 
futólag,  röviden,  elszórt  vonásokban,  mintegy  lopva,  adja 
a  helyzet  felvilágosítására  szolgáló  körülményeket,  a  mi 
ismét  az  expositiót  nehezen  felfoghatóvá,  a  tények  össze- 
illesztését az  olvasóra  nézve  fáradalmassá  teszi,  minél 
nincs  a  hatásnak  nagyobb  ellensége.  Es  itt  meg  kell 
jelölnünk  a  különbséget,  mely  van  a  szerző  és  olvasó 
viszonyában  valamely  költői  műhöz.  A  szerző,  kinek 
lelkében  az  egész  megalakult,  tisztán  láthatja  története 
minden  szálát,  egy  legkisebb  vonás,  egy  könnyű  czélzat 
elég  neki,  hogy  a  képet,  mely  lelkében  él,  a  papíron 
is  teljesnek,  hiány  nélkül  visszaadottnak  lássa;  minden 
egyes  mozzanatnál,  a  cselekvény  minden  fordulatánál, 
tudja  az  indokot,  előzményt,  belátja  a  fejlődést,  a  vég- 
ezek: s  épen  azért,  mivel  előtte  mindez  világosan  áll, 
könnyen  csalódásba  eshetik,  hogy  az  olvasó  szintén  úgy 
megérti  legapróbb  czélzásait,  összeilleszti  a  szétszórt 
vonásokat,  egy  góczba  gyűjt  minden  sugárszálat  s  a  kép 
hasonló  tisztaságban  fog  állni  előtte,  mint  a  szerző  lei- 
Arany  hátrahagyott  prózai  munkái.  1 


50  bírálatok. 


kében  ragyog  vala.  De,  hogy  ez  történjék,  a  költő 
részéről  nagy  művészetre  van  szükség",  melyben  az  okos 
kiszámítás,  a  magát,  tárgy ilag,  olvasói  helyzetébe  átte- 
vés  nem  csekélyebb  szerepet  játszik,  mint  maga  a  költés, 
a  phantasia.  Valamint  a  festő,  gyakran  és  különböző 
távolra  megáll  műve  előtt,  s  majd  ilyen,  majd  amolyan 
világításban  szemlélve,  igyekszik  mintegy  idegen  szemmel 
tekinteni  azt,  hogy  hatása  felől  másokra  tisztába  jöjjön  : 
ép  úgy  szükséges,  hogy  a  költő,  biztos  kiszámítással, 
meg  tudja  határozni  a  világosság  azon  mértékét,  mely 
épen  elég-  arra,  hogy  az  olvasó  nagy  fáradság  nélkül 
képes  legyen  felfogni,  átérteni  a  művet  (mert  csak  így 
élvez)  •  de  sem  igen  sok,  a  mi  untat,  —  sem  igen  kevés, 
a  mi  homályt  szül.  E  kellő  arányt  egyszerű  alapterv- 
nél könnyebb  eltalálni,  mint  ott,  hol  az  események  és 
szereplők  sokasága  már  magában  szétvonja  a  figyelmet 
s  a  költő  részéről  nagyon  ügyes  -berendezést  kivan. 

Szerző  modorában,  a  mint  exponál,  indokol,  van 
olyas,  a  mi  gyakran  nehezíti,  nemhogy  könnyítené,  a 
viszonyok  felfogását.  ( J-yakran  megesik  nála,  hogy  előbb 
meg  hagy  történni  valamely  tényt,  csak  azután,  későre 
ismertet  meg  az  előzménynyel,  későn  láttatja  vagy  sej- 
teti az  indokot,  akkor,  midőn  már  a  dolog  érdeke  elhalvá- 
nyult; — -  ahelyen,  hogy  előzmény  s  indok  által  figyelem- 
gerjesztőleg  hatna,  s  előkészítené  az  esemény  iránti 
érdekeltséget.  Csák  és  Omodé  viszonya,  például,  he- 
lyesen van  kigondolva.  Omodé  családi  episodját  igen 
jól  köti  szerzőnk  a  fő  cselekvényhez,  mely  Trencséni 
Máté  s  Károly  küzdelmeit  tárgyazza.  Omodé,  most  a 
király  híve,  Csák  részén  volt  egykor.  Nagyravágyása 
nem  kisebb  álomban  ringatá,  mint  hogy  idősb  fiának, 
Erzsébet  kezével,  a   koronát  fogja   megszerezni.     E  re- 

menyben,  négy  fiával,  Erzsébet  és  Csák  mellé  esküdött 
vala.  Azonban  Csák,  midőn  korona-vágyó  tervét  föl- 
fedé  előtte,  úgy  látszik,  kikaezagta  vele.  Innen  halálos 
gyűlölség  Oniodéban  Csák  iránt.  Vakmerő  tervét  füstbe 
oszolni  látván,  Károlyhoz  áll,  hűségét  oly  drágán  vetve 
árúba,  a  mint  csak  lehet.  De  fiai  nem  követik  lépését, 
Ők  meg  akarják  tartani  esküjöket  Csák  és  Erzsébet 
irányában,  s  ebből  fejlik  ki  a  család  tragicuma.  Mind 
ez,  említem,  igen  jól  van  kigondolva  s  a  kapocs  a  mű 
két  uralkodó  cselekvénye  közt  szerencsésen  találva  meg. 
De  lássuk  a  módot,  mely  szerint  ezt  a  költő  exponálja. 
•Omodé  bemutatásakor  (35.  1.)  mit  sem  szól  a  Csák  elleni 
boszúról,  mely  őt  Károly  mellé  hajtotta.  Említi  ugyan 
a  nagyravágyást,  hogy  az  Aba  királytól  származott 
főúrnak  voltak  álmai  a  trón  felől  ..hat  fiából  egyik" 
számára,  de  most 

....  a  nagy  világon  csak  egy  s:él  bír  vele 
Mely  benyelne  mindent,  —  az  önhaszon  szele! 

s  a  korona  felőli  ábrándoknak  hátrálniuk  kell,  mert 

Nem  üres  a  trón  már.  Károly  ül  fen  azon... 
Vege  az  ábrándnak,  de  még  int  a  haszon  '. 

Ily  bevezetés  után  nem  értjük,  hogy  e  csak  önhasznot 
hajhászó  ember  miért  ..ugrik  fel  dühösen,  mintha  a  világ 
forogna  vele"  mikor  Csák  megszólal  az  országgyűlésen, 
s  miért  kiáltja:  ..el  kell  fogni!"  holott  Csák  nem  tett 
többet,  mint  azok  kik  Dragutint  ajánlák  királyul.  Nem 
értjük  a  jelenést  (45.  1.)  Omodé  és  fiai  közt ;  meglep, 
megzavar,  mint  valamely  erős  csattanás,  melynek  okát 
nem  tudjuk,  de  mivel  egészen  vak  esetnek  látszik, 
semmi  mélyebb  benyomást  nem  tesz   a  lélekre.     Ignoti 

nulla  cupido :  nem  gerjeszt  várakozást,  a  mi  egészen  el 
van  takarva.  Már  pedig  a  Ill-ik  énekbe  is  jól  be  kell 
olvasnunk,  míg  valamicskét  megértbetünk,  midőn  a  fiak 
röviden  odavetik  (57.  1.) : 

Erzsébetért  hűséget  esküvénk, 

S  a  hit,  kimondva,   többé  nem  miénk. 

Azzal  pedig,  bogy  Omodé  magán  boszúja  okát  sejtsük 
legalább,  szerző  mindaddig  várakoztat,  míg  az  apa  és 
négy  fiú  közötti  jelenet,  mely  a  természet  legszentebb 
lánczait  tépi  össze,  egészen  levibarzott  előttünk,  s  midőn 
annak  megtudása,  érdekköltés  dolgában,  jóformán  csak 
eső  utáni  köpeny  hatásával  bír.  Mennyivel  világosabb, 
egyszersmind  drámaibb  lett  volna  Omodé  gyűlölséget 
már  az  első  énekbe  beszőni,  talán  scenirozni  is,  és  abból 
fejleszteni  ki  a  családi  tragoediát,  mint  utólag  vetni  oda. 
egy  versszakban  (69.   1.) : 

Én  vittem  őket,  igaz,  Csák  kezére. 
Együtt  tevénk  Erzsébetért  hitet. 
Hivém,  még  trónra  juthat  Aba  vére, 
Reményem  akkor  lépcsőt  épített 
Hogy  Erzsébetnek  János  lesz  a  férje... 
Hah!  hallom  újra:   Csák  mikép  nevet 
Mikép  gúnyol  ki!  Átok  és  halál! 
Te  csak   nevess!  Omóde   hosszút  áll  .  .  . 

A  bosszú  indoka,  mely  a  költeményben  aláhúzva  sincsr 
mint  itt,  könnyen  elfutja  az  olvasó  figyelmét  s  az  egész 
indokolatlannak  fog  tetszeni  előtte. 

Hasonló  észrevétel  alá  esik  Csák  viszonya  Erzsébet- 
hez, melylyel  mindvégig  sem  tudunk  tisztába  jönni.  Csák 
jellemrajzában  olvassuk,  mindjárt  elül  (10.  1.),  hogy  „ő- 
a  világon  senkit  nem    szeret,  nem!"  így  arra  vagyunk 

készülve,  hogy  Erzsébettel,  a  jog  védelmén  kívül,  leg- 
feljebb nagyravágyó  czéljai  vannak,  mely  véleményben 
megerősít  az  is,  hogy  midőn  (85.  1.)  Omode  Dávid  ra- 
jongó lelkesedését  látja  Erzsébetért,  ..gyönyörrel  nézi 
e  rajongó  bánatot"  —  tehát  semmi  jele  a  féltésnek,  só't 
olyanformát  vélünk  kiolvasni,  hogy  észrevette  a  fiú 
szerelmét,  s  fel  akarja  használni  Erzsébet  hazajöttének 
kieszközlésére.  Azonban  már  feljebb  ismét  egy  nyilat- 
kozatra találunk  Csák  részéről,  (82.  1.)  melyet  épen  úgy, 
sőt  tán  inkább  vehetni  szerelmi  fájdalomnak,  mint  a 
meghiúsult  nagyravágyás  gyötrelmének. 

Csák  azt  mondja:  „Vége ! 

Szép  álom,  —  oda  van  !"   Többet  aztán  nem  szól. 
Ám  látszik  szemében,  hogy  magával  harczol. 
A  gondolat  nyila  szivén  sebet  karezol, 
0  nem  gondol  vele,  hogy  vér  ömlik  abból. 

Mihez  hozzáadván  a  catastrophát  (220.  1.),  midőn  t.  i. 
Erzsébetnek  Dávid  iránti  szerelme  gyanújára  előbb : 
„Csák  riad  s  lelkén  bősz  sejtelem  virad,"  azután,  mikor 
a  királyleány  egyenes  vallomása  mi  kétséget  sem  hagy 

e  felől : 

Egyszerre  Csák  mindent  megért; 
Kardot  emel,  semmitse'  kérd. 
„Veszsz  el,    kigyófaj!"   zúgva  mond, 
„Hogy  is  hihettem,  én  bolond! 
Omodevér  mind  ily  veszett!" 
—   „Máté  megállj!  elment  eszed?" 
..Nem  az!~   kiált  s  Dávidra  sújt  — 
És  porba  dönti  a  riút,  — 

valóban  nem  tudjuk,  a  nagyravágyás  büszkesége,  vagy 
a  csalódott  szerelem  követeli-e  ez  áldozatot.  En  szívesen 
meghiszem,  hogy  Csák   ..nem  szeret  senkit, ':  tehát  Erzsé- 

betét  sem,  de  nőül  akarta  a  koronáért,  s  midőn  a  Dá- 
viddal font  gyöngéd  viszony  felől  bizonyossá  lesz,  a 
büszkeségén  kapott  seb  s  a  mármár  veszendő  csata 
miatti  elkeseredés  teszi  oly  dühössé,  hogy  megsemmisíti 
a  terveibe  tolakodott  Ifjat :  de  mindez  a  költeményben 
nincs  oly  világosan  tartva,  hogy  zavarba  ne  hozza  még 
a  nem  figyelmetlen  olvasót  is. 

Hosszabbra  is  nyújthatnék  ez  észrevételeket,  ha 
kicsinyesség  vádjától  nem  tartanánk.  így  például  azon 
négy  kezdő  versszak  (3 — 5. 1.)?  mely  az  ország  általános 
helyzetét  a  cselekvény  megindulása  előtt  —  egészen 
klasszikái  rövidséggel  —  rajzolja,  hol  négy  versbe  annyi 
minden  befér,  hogy  a  legjobb  véleményt  költi  szerzőnk 
elbeszélő  ügyessége  iránt,  —  c  négy  stropha,  mondom, 
hiányul  érezteti  velünk,  hogy  már  itt  nem  tétetik  említés 
Károlyról.  Képzeljünk  olvasót  —  a  mint  hogy  van  elég, 
kivált  a  szépnemből  —  ki  nem  jártas  a  hazai  történet- 
ben :  arra  nézve  alább  a  szoliujá*  király,  asszony  ember 
s  maga  Károly  neve  mint  királyé  (12.  1.)  idegenül  fog 
hangzani,  mert  nem  volt  rákészűlve,  hogy  ily  párt,  ily 
trónkövetelő  is  létezik  az  országban.  Igaz,  hogy  a 
Forgács-fiak  jelenete  csattanósabb  így,  de  amúgy  vilá- 
gosabb lett  volna  a  helyzet.  Ugyancsak  a  Károly,  a 
pápai  törekvések,  a  leendő  országgyűlés  meg  a  Csákpárt. 
előkészületei  expositiójára  (20 — 24)  azt  kell  megjegyez- 
nünk, hogy  igen  vázlatos,  rohanó,  tények  s  nevekkel 
túltömött;  mely  kifogás  az  országgyűlési  pártvitákra 
(II.  ének)  sőt  általában  mindenhova  kiterjeszthető,  hol 
szerzőnk  históriai  körülményeket  exponál.  -  -  A  cselek- 
vény  indokait,  vagy  újabb  mozzanatait  is  nem  egyszer 
oly  röviden,  mulólag,  elszigetelten  veti  oda,  hogy  semmi 
érdeket  nem  gerjeszt  a  további  fejlődésre.    így  például 

midőn  Csák,  hallva  hogy  Kassát,  mely  az  övé,  Omodc 
kapta  adományul  a  királytól,  apródját  küldi  e  városba, 
oly  utasítással:  ..majd  kapsz  több  parancsot"  (87.  1.),  e 
rövid  mozzanat  könnyen  elfutja  figyelmünket  és  semmi 
fejlődést  nem  várunk  Kassán  az  Omode  és  Csák  közötti 
antagonismusból.  De  hagyjuk  ez  apró  részleteket,  csupán 
jegyezzük  meg  általában,  hogy  a  nagyon  rövidre  szorí- 
tott, azonfelül  szétszórt  sugarakba  tördelt  expositió  és 
indokolás  nehezíti  a  mű  felfogását,  csökkenti  az  érdeket, 
melylyel  különben  a  további  fejlődés  iránt  viseltetnénk. 
Hátra  van  még  azon  alkalmatlanságról  szólanom, 
melyet  a  történeti  szereplők  s  nevek  aránylag  nagy 
száma  okoz  a  jelletnzésben.  Nem  lévén  hely  arra,  hogy 
a  költő  cselekvés  által  bontsa  ki  előttünk  kisebb  jelle- 
meit, könnyen  esik  azon  hibába,  hogy  az  egyszer-két- 
szer föllépő  egyént  minden  ok  és  következmény  nélkül 
bemutassa,  kívülről  jellemezze,  elmondjon  róla  némi  álta- 
lános jellemvonásokat,  melyekből  a  költemény  folytában 
semmi  sem  fejlődik.  Jgy  vannak  jellemezve  költőnk 
másod  és  harmad  rangú  szereplői.  Ott  van  például, 
Zács:  szerző  leírja  külsejét,  be  hagy  pillantani  lelkébe: 
..ólálkodik  szemei  megül  egy  kis  ravaszság,  de  —  úgy- 
mond —  ki  figyelne  arra  .  .  .  ?':  ezáltal  fölkelti  várako- 
zásunkat, hogy  Zács  a  darabban  mint  cselszövő  fog  tán 
szerepelni,  de  kivéve  mostani  fölléptét,  miszerint  Csák- 
nak hírt  hoz  a  leendő  országgyűlésről,  többé  nem  is 
találkozunk  vele.  31  i  haszna  tudjuk  hát,  hogy  szines, 
hízelgő,  ravasz  stb'?.  .  .  Épen  így  Druget  a  furfang  olasz; 
Újlaki  Ugrin;  a  Csák  dalidóján  s  Károly  lakomáján 
bemutatott  egyéniségek,  melyek  cselekesznek  ugyan,  a 
mennyibon  később  harczolnak,  de  a  kézzel-lábbal  műkö- 
dést nem  nevezzük    költőileg   cselékvénynek.     Szeretném 

jól  fejezni  ki  magamat.  Nincs  nagyobb  epikai  költe- 
mény, hol  egy  csapat  járókelő  ember  ne  volna,  a  több- 
kevesebb fontosságú  jellemektől  kezdve,  le  a  puszta 
nevekig,  só't  a  „sine  nomine  turba"-ig.  Tehát  a  mit 
világ  kezdete  óta  minden  epicus  gyakorol,  azt  gáncsol- 
hatnám --  épen  Szász  Károly  ban?  Isten  őrizz!  De  azt 
látom  én,  hogy  a  derekabb  eposzírók  -  például  vehet- 
jük a  mi  Zrínyinket  is  —  nem  rajzolnak  jellemet  hiába, 
azaz  oly  oldalról,  mi  a  cselekvénynyel  kapcsolatban 
nincs,  nem  „moliuntur  inepte,"  s  ha  valamely  nevet 
csupán  egyszer  hoznak  is  fel,  mint  ez  gyakran  megesik 
a  harczleírásokban,  azt  azért  teszik,  hogy  a  névhez  a 
vívás,  elesés  stb.  valami  új,  festői  vagy  plastikai  képét 
ragaszszák;  ez  által  a  jelenet  változatosságát  mozdítván 
elé;  sokszor  egy  csomó  néven  szaladnak  át,  hogy  az 
ezeket  gyorsan  elejtő  hőst  annál  inkább  emeljék;  sok- 
szor a  név  nélkül,  tömegben  harczolók  képét  adják, 
tömegesen  írnak  le,  jellemeznek  mintegy.  Mind  ebben 
bizonyos  költői  czélzatosságot  lelünk,  mely  mint  a  Glaucus 
cseréje  Diomedessel,  bár  oda  nem  tartozik  szorosan, 
mégis  oda  illik.  Ez  „odaillés"  tekintetében  esnek  kifogás 
alá  nem  egyszer  szerzőnk  apróbb  jellemzései.  Vagy,  hogy 
új  példát  említsünk,  miért  van  Rajcsányi  és  czímere 
annyira  kiemelve  (VII.  én.)  a  többi  fölött  ?  Ertenők,  ha 
például  a  többire  is  czímeréről  kellene  ráismernünk,  vagy 
e  hős  a  többit  meghaladná:  de  e  kiemelés  itten  vára- 
kozást költ,  s  alább  semmi  különös  Rajcsányiban.  A 
VIII.  és  X.  ének  rövid  alakja  azon  hátránynyal  van 
költőnk  jellemzéseire,  hogy  személyeit  még  a  harcz  s 
halálnemek  változatos  festése  által  sincs  ideje  egymástól 
különbözőkké  tenni,  s  leginkább  rövid,  általános  termé- 
szeti hasonlatokra  kénytelen  szorítkozni.    Dömötör  mint 


SZÁSZ    k:    TREKCSÉKI    CSÁK.  57 


felhőszakadás,  Druget  hada  mint  érczfal,  Aba  mint  sas, 
Jordán  s  Aba  mint  párduc:  és  leopárd,  Károly  mint 
oroszlán,  Aba  népe  mint  farkasok,  Druget  mint  tigris, 
Dömötör  mint  sakál  stb.  Mindez  hét  rövid    versszakból 

(209 — 12.  1.)  került  ki.  Egész  menageria.  Tágabb  eposzi 
formában  volna  hely  e  régi  hasonlatokat  új  vonásokkal 
frisíteni  fel,  s  ez  által  a  hős  egyik  vagy  másik  jellem- 
oldalát jobban,  mert  egyéniebben,  tűntetni  szem  elé: 
de  itt  oly  általánosságba  foly  össze  minden  vonás, 
hogy  különböztetésűl  nem  marad  egyéb  a  puszta 
névnél. 

Ellenkezően  az  eddig  mondottakkal,  Szász  K.  köl- 
tészete mindenütt  biztos  röptét  vészen,  valahol  csak 
elegendő  tért  enged  neki,  hogy  szárnyait  akadály  nélkül 
kiterjeszsze.  Az  első  ének  halmozottsága  ellen  főkép 
azért  szólánk,  mert  első  ének :  de  különben  annak  három 
kiváló  tagja,  —  ú.  m.  Csák  jelenete  a  Forgácsokkal, 
az  egyházi  átok,  az  öreg  Porcs  föllépte,  a  háttérben 
zúgó  tivornya  s  mindezek  reflexiója  Csák  lelkében,  oly 
drámai  hatással  vannak  kivivé,  hogy  egészen  magával 
ragad.  A  második  ének  eleje  s  vége,  amaz  leírásaival, 
ez  drámai  fordulatával,  szintén  jó  benyomást  tesz*,  de 
sehol  sincs  a  költő  annyira  teljes  erejében,  mint  az  egész 
III.  ének  folytán,  hol  az  Omodék  családi  viszonya  rohan 
a  végzetszerű  catastropha  felé.  Kifejtjük  alább,  miért, 
hogy  e  résznek  kellett  legjobban  sikerülni.  A  IV.  ének 
helyenkint  színtelenebb;  de  az  V.  és  VH-dik,  amaz 
elégiái  ez  idylli  kényelmével,  ismét  tág  mezőt  nyit  szer- 
zőnk költészetének:  míg  a  Yl-dik  a  benne  festett  pol- 
gári zűrzavart  némileg  az  előadás  zavarán  is  érezteti. 
Nagyon  jól  olvastatja  magát  a  IX-dik  is;  a  VIII.  és 
X-re  föntebb  előadtuk  észrevételünket. 

Most  térjünk  a  főszerkezetre."  Cselekvény  itt  három 
van,  melyek  közül  egy  fő,  kettő  mellékes  akar  lenni. 
Főcselekvény  Csák  viszonya  Károly  ellenében,  mely 
egyszersmind  az  országos,  a  történeti  nagy  catastrophá- 
nak  is  hordozója;  episod  az  Omode-ház  tragikai  s  Er- 
zsébet szívtörténete.  Meg  kell  adnunk  szerzőnek,  hogy 
e  három  cselekvényt,  terve  alapjában,  derekasan  kap- 
csolja össze,  úgy  hogy  ellene,  én  legalább,  nem  tudnék 
kifogást  tenni :  *)  az  Omodék  története  egyfelől  a  tett 
eskü,  —  s  az  apa  hitszegése  után  a  fiaknak  ahhoz  ra- 
gaszkodása, másfelől  Dávid  rajongó  szerelme  által  mind 
a  főcselekvénybe,  mind  Erzsébet  episodjába  nemcsak 
benyúlik,  hanem  összeforr  ezekkel,  úgy  hogy  egymástól 
elválasztani  nem  lehet.  Ennyiben  hát  a  compositió 
jeles.  De  ha  e  három  cselekvényt  a  kivitelben,  ha  ezek 
arányát  egymáshoz  tekintjük:  azonnal  szembe  tűnik, 
hogy  az  Omode-tragoedia,  episod  létére,  a  főcselekvény- 
hez  képest  nagyon  előtérbe  nyomul,  sőt  dominálja  ezt, 
nemcsak  terjedelem,  de  a  mi  legfontosabb,  érdek  tekin- 
tetében is.  Mert  az  Omodék  sorsának  benső  drámai 
fejlése  van ;  míg  a  főcselekvény  inkább  külső,  történeti 
motívumokon  halad  előre ;  amaz  költőileg,  ez  történe- 
tileg igaz.  Ott  vagyunk  vele,  hogy  a  föntebbi  idézet 
szerint  „kettős  cselekvény"  áll  előttünk,  mely  versenyezni 
látszik  egymással,  és  a  versenyben  Omode  lesz  a  győz- 
tes, megint  azon  okból,  mi  Kisfaludy  drámájára  meg- 
jegyeztetett:  „mivel  a  Csák  viszonyából  kevés   tragikai 


"  Egy  barátom  ítélete  szerint  ez  összefüggés  csak  politikai. 
Én  nem  osztom  e  véleményt.  Mi  lesz  akkor  költői,  süt  drámai  kap- 
csolat, ha,  mint  a  négy  Omodéban,  az  e<küszó  szentsége,  a  szív  reli- 
giója,  Dávidban  a  szerelem,  a  vén  Omodéban  a  nagyravágyásán  Csák 
által  ejtett  seb  stb.  csupán  politikai  motívumok? 

érdek  fejlődik."  Úgy  van:  Trencséni  Máté,  kit  szerzőnk 
az  első  énekben  —  mondhatnók :  a  dráma  első  felvo- 
násában —  oly  óriási  jellem-alakkal  állít  elénk,  a  köl- 
temény haladtával  nemcsak  (szerzőként)  erkölcsileg 
siilyed,  hanem  mint  főhős,  mint  cselekvő  jellem  is  mind- 
inkább halványul,  s  ezt  vallja  be  mintegy  a  költő  is, 
az  által,  hogy  míg  első  énekét  „Csák  Máté"  felirattal 
egészen  hősének  szenteli,  a  többiben  alig  hagyja  látnunk 
egy-két  pillanatra.  Országgyűlési  bukása  a  II-dik,  szag- 
gatott jelenete  a  IV-dik  énekben,  az  I-sőhöz  képest, 
száll;  aztán  eltűnik  szeműnk  elől,  csak  háttérből  intézi 
ügyeit,  míg  az  utolsó  ének  rohanó  alakjai  közt  ismét 
találkozunk  vele  néhány  pillanatra.  De  már  itt :  heu, 
quantum  mutatus  ab  illó  Hectore!  —  Költőnk  e  tartóz- 
kodása hihetőleg  a  történet  iránti  nagy  tiszteletből  ered, 
mely  szerint  Csák  sehol  sem  szerepel  személyesen,  nem 
vesz  részt  sem  a  sárosi  sem  a  rozgonyi  csatában,  úgy 
hogy  elég  messze  vélt  menni  szerző,  ha  ez  utóbbiban 
föllépteti.  Készünkről  megadjuk  a  históriának,  a  mi  az 
övé,  de  nem  szeretjük,  ha  laeunái  a  költői  alakításon  is 
meglátszanak;  s  teljesen  osztjuk  egy  műértő  barátunk 
véleményét  e  részben,  hogy  ..midőn  Szász  K.  híven  tel- 
jesítette a  történelem  iránti  kötelességét,  nem  használta 
föl  eléggé  a  költő  jogait."  A  nagymérvű  országos  viszo- 
nyuk külsőleges  természete,  bármily  hű  történeti  rajzo- 
latban, meg  kell,  hogy  hátráljon  az  Omodék  benső  drá- 
maisága mellett;  ha  csak  amazok  is  a  szív  mélyébe 
nem  verték  hatalmas  gyökereiket ;  mely  eset  itt  nincsen 
eléggé  kifejtve,  miután,  a  mikép  fönebb  érintők,  Csák 
érzelmeivel  Erzsébet  iránt  tisztába  sem  bírunk  jönni. 

Csák  jellemének  felfogását  szerző  szükségesnek  látta 
igazolni    s    egyszersmind   a  mű   alapeszméjét  kijelenteni 

az  élőbeszédben;  mivel  —  úgymond,  —  ..Kisfaludy 
Károly  óta  Csák  Máté  úgy  él  az  irodalmi  közvélemény- 
ben, sőt  némileg  a  históriai  tudalomban  is,  mint  a  szep- 
lő//' ii  szabadság  hőse.  E  nagy  írónk  költészete  oly 
dicssugárokkal  vévé  körűi  Trencsén  egykori  hatalmas 
urát,  hogy  a  későbbi  költő,  ki  más  felfogással  merít  a 
történelemből,  a  köztudatommal  szemben  sikamlós  hely- 
zetbe jő.  Pedig  a  história  eritica  előtt  Csák  Máté  nem 
egyéb,  rakonczátlan  dynastánál,  önfejű  és  önző  kényúr- 
nál s  végre  középkori  rabló  lovagnál  ....  Azonban  érzem 

-  folytatja  —  hogy  egészen  valóhű  felfogása  Csáknak 
kevéssé  lenne  költői  s  így  a  két  örvény  közt:  a  rideg 
való  és  alaptalan  költés  közt,  közép  utat  kellé  tartanom. 
Úgy  fogtam  azért  fel  s  úgy  akartam  elétűntetni  Csákot, 
mint  ki  a  szabad  királyválasztás  valódi  és  jogos  elvéből 
indulván  ki,  kezdetben  az  igazság  terén  áll,  legalább 
fél  lábbal,  s  midőn  történetünk  megnyílik,  Csák  még  a 
nemzeti  jogok  véde,  -  -  és  Károly  (ki  az  országba  nem 
az  ajtón,  hanem  az  ablakon,  nem  a  nemzeti  választás, 
hanem  a  pápai  erőszakolás  útján  jött  be)  kétségtelenül 
bitorló.  Azonban  a  helyzet  lassan  —  s  mivel  az  olvasó 
szemei  előtt:  úgy  vélem  drámailag  —  változik.  Csák 
nyomról  nyomra  hagyja  el  a  jog  terét  s  stilyed  féktelen 
rablóvá ;  Károly  —  egyedüli  szabadító  a   fejetlenségből 

-  nemes  jellemével  oly  mértékben  emelkedik  az  ország- 
közvéleményében  s  az  olvasó  rokonszenvében,  —  a  mint 
amaz  száll  alá.  íme  ez  a  mű  alapeszméje  s  a  szer- 
kezetnek főrúgója.  Ezt  az  eszmét  képviseli,  s  a  darab- 
nak, úgy  szólván,  lelkiismerete,  a  jó  öreg  Porcs." 

Hogy  szerző  Csákot  nem  mint  a  ., szeplőtlen  szabad- 
ság'- (vagy:  szabadság  szeplőtlen)  hősét  fogja  fel:  e  miatt 
az  értők  szemében    nem    szorul    igazolásra.     Hallottunk 

ugyan  éretlen  ítéletet,  hogy  Szusz  K.  e  művében  az. 
idegen  befolyást  magasztalja  a  nemzeti  iránynyal  szem- 
közt: de  az  ily  gáncs  szót  sem  érdemel.  Míg  Károly  a 
bitorlás  terén  áll,  szerzőnk  épen  nem  védi  ügyét :  mikor 
pedig  törvényes  király lyá  van  emelve,  nincs  oka  és  joga 
gyalázni  a  dynastiát,  mely  egy  Nagy  Lajossal  ajándé- 
kozta meg  a  nemzetet,  csupán  azért,  hogy  egy  rablót 
félistenné  emeljen,  vagy  hogy  az  akkori  viszonyokat 
modern  politikai  czélzások  hordozójává  tegye.  De  nem 
is  csak  a  történetnek  hódol,  mikor  Trencsénit  kivetkőz  - 
teti  az  ideál  fényből ;  hanem  egyszersmind  költői  helyes 
érzékéről  teszen  bizonyságot,  s  ha  egyebet  nem  te'tt 
volna,  az  is  nagy  érdeme,  hogy  megtörte  az  utat  egy 
későbbi  tragoediának.  Mert  Csák,  a  szabadsághős,  ki 
önhibáján  kívül  az  elnyomó  párt  gonoszságának  esnék 
áldozatul,  épen  oly  kevéssé  volna  tragikai  egyén,  mint 
azon  nagy  hazafi  jellemek,  melyek  sehogy  sem  akarnak 
lefogyni  a  mi  deszkáinkról,  s  melyek  sok  hazafias  dictió 
után  vagy  az  ármány,  vagy  a  nyers  erőszak  vértanúi- 
ként múlnak  ki.  Hogy  viszont  Csáknak  egészen  tör- 
ténetim felfogása,  minden  engesztelő  vonás  nélkül  jelle- 
mében, ismét  nem  volna  költői:  ebben  is  teljes  igaza 
van  szerzőnknek.  Csupán  az  tehát  vizsgálandó,  vajon 
e  felfogásnak  megfelelő  e  a  kivitel ;  vajon  a  mű  alapesz- 
méjét ép  oly  szabatosan  visszatükrözi-e  a  költemény, 
mikép  azt  szerzőnk  előszavában  formulázza. 

„Csák  a  szabad  királyválasztás  valódi  és  jogos  el- 
véből indulván  ki,  kezdetben  az  igazság  terén  áll,  lega- 
lább fél   lábbal,    s   midőn   történetünk   megnyílik,  Csák 

még  a  nemzeti  jogok  véde (aztán)  nyomról  nyomra 

hagyja  el  a  jog  terét  s  sülyed  féktelen  rablóvá."  Ezt 
mondja  szerzőnk.   —   Különböztessük    meg    az    erkölcsi 

tért  és  a  jog  terét.  Erkölcsi  tekintetben  Máté  mélyen 
van  már  sülyedve,  mikor  a  cselekvény  kezdődik.  Hogy 
ne?  A  felvidék  egy  füstölgő  üszök.  A  söpredék  gyújt, 
rabol;  az  osztozáson  a  kard  joga  végez  s  ilyenkor: 

Csák,  mint  oroszlán,  közbe-közbe  lép, 

A  többi  reszket  —  s  minden  az  övé  lesz!  (6.  1.) 

A  Forgácsok  várát,  megannyi  zsivány-,  mint  pártszen- 
vedélylyel,  feldúlja,  magokat  kivégezteti;  templomokat 
feltört,  ereklyét  kihányt,  oltárt  megrabolt  stb.  A  fél 
láb  tehát,  melyről  fönebb  szó  van,  nem  az  erkölcsi  láb, 
hanem  a  jogi,  a  mennyiben  III.  Endre  leányának  jogát 
védi  a  távolabbi  leányágé,  s  a  királyválasztás  jogát  a 
pápa  önkénye  ellen.  E  jogi  állás  ugyanaz  marad  mind- 
addig, míg  törvényesen  meg  nem  választja  Róbert 
Károlyt  az  országgyűlés,  hol  Trencséni  is  jelen  volt, 
felszólalt,  de  kisebbségben  maradt.  Sőt  Csák  szempont- 
jából még  tovább  is  ki  lehet  terjeszteni  e  jogi  állás 
határát,  mert  a  rákosi  gyűlés,  miként  szerzőnk  adja, 
nem  a  szabad  választásé,  hanem  az  erőszaké,  hol  Tren- 
cséni szóhoz  is  alig  juthat,  s  indítványáért  élete  forog 
veszélyben.  Csak  akkor  hagyná  tehát  el  a  jog  terét, 
midőn  Erzsébet  végkép  desavouálja,  s  ő  mégis  folytatja 
daczos  ellenállását;  azonban  a  királyhölgy  ismét  rábi- 
ratik,  hogy  engedje  jogait  érvény  esítni :  úgy  hogy  valóban 
nehéz  kijelölni  a  pontot,  a  hol  Csák,  szerzőkint,  ,,el- 
hagyja  a  jog  terét  s  féktelen  rablóvá  sülyed."  Erköl- 
csileg  féktelen  rabló  volt  már  a  darab  kezdete  előtt, 
jogilag  a  végén  sem  látszik  annak,  mert  akkor  is  Erzsé- 
bet közelebbi  jogáért  küzd  egy  viharos  országgyűlés 
határozata  ellen,  mely  c  jog  szabad  versenyét  erőszak- 
kal meggátolta.  A   ,.quid  juris"  tehát,  úgy  látszik,  min- 

dig  az  ő  részén  marad,  —  Károly  pártja  a  „quid  con- 
silii"  mellett  harczol.  —  E  bajon  talán  úgy  lehetett 
volna  segíteni,  ha  Csák,  teszem  elkésés  miatt,  akkor 
Jönne  pártjával  az  országgyűlésre,  mikor  a  törvényes 
módon  kelt  határozat  már  ki  van  mondva,  s  akkor 
igyekeznék  zavart  idézni  elő  Erzsébet  érdekiben,  kinek 
trónkövetelésit  elumlasztá  annak  idején  érvényre  hozni. 
Ily  módon  meg  lehetne  jelölni  a  pontot,  melyen  túl  „lába 
alól  kisiklik  a  törvény." 

Ha  tehát  az  öreg  Porcs,  ki  szerző  szerint  „a  darab 
lelkiismerete",  már  az  első  énekben  elhagyja  Csákot,  ezt 
nem  jogi  hanem  erkölcsi  —  legfölebb  a  „quid  consilii" 
szempontjából  teszi,  és  csupán  arra  szolgál,  hogy  a  főhős 
erkölcsi  sülyedésének  mértékét  mutassa,  melyet  nála 
nélkül  is  elég  drasticus  vonásokkal  fest  az  első  ének; 
továbbá,  hogy  Treneséni  átalkodott  jelleméről  tegyen 
bizonyságot.  De  igazat  kell  adnunk  Csáknak,  hogy  jogi 
állását  még   ekkor  fül  nem   adja  az  öreg  sopánkodásira. 

A  közelebb  mondottakból  világos  következtetésül 
az  jő  ki,  hogy  a  helyzet  lassankénti,  drámai  változása, 
„Csák  nyomról  nyomra  sülyedése  Károly  emelkedésével 
szemben"  mikép  azt  szerzőnk  fönebb  idézett  sorai  oly 
szépen  formulázzák,  —  nincs  a  költemény  folytán  oly 
szabatossággal  s  tisztán  állítva  szem  elé,  mint  azt  köl- 
tőnk, bár  annyira  helyes  felfogásból  indulva,  eszközleni 
vélte.  Károly  „emelkedése  fokozatait"  sem  annyira 
magának  a  királynak  cselekvésében  látjuk,  mint  inkább 
azon  dicsfényben,  melyet  környezete  sugároz  reá.  Károly 
jelleme,  mindjárt  első  bemutatáskor,  jól  van  leírva  (34.  1.), 
de  azontúl  keveset  látjuk  cselekedni,  mindössze  két 
jellemző  jelenete  van:  egyik  Omodéval,  mikor  ildomát 
látjuk,  hogyan  tudja  magán  büszkeségét  a  politikai  hasz- 

nosságnak  alája  rendelni ;  másik  az  öreg  Porcscsal,  mikor 
kegyelmes  voltában  ismét  nagy  része  van  a  politikai 
számításnak.  Csatajelenetei  sokkal  futóbban  vázolvák, 
hogysem  a  király  jellemzésire  elegendő  tér  volna;  a 
múló  „gondolat  árnya/'  mely  a  sárosi  harcz  alkalmával 
ellebben  képén : 

„Egy  arany  keretért  (korona),  ennyi  temérdek  vért 
Méltó-e  kiontani?.  ..." 

csakis  királyi  gondolat,  mely  sohasem  vette  komoly 
magába-téréssel  a  miatta  hulló  áldozatokat.  Ha  mégis 
a  magyar  nemzet  rajong  e  királyért  (II.  VII.  ének)  ez 
inkább  a  honi  állapotok  megszilárdulása  reményében, 
az  erőre  kapni  kezdő'  trón  körűi  csoportozó  monarchiái 
érzületben  és  udvaronczi  hajlamokban  leli  indokát,  mint 
Károly  előttünk  nyilatkozó  jellemében.  Tárgyilag,  tör- 
ténetileg így  van  jól  a  király  —  mert  hogy  ilyen  volt, 
kétségtelen  —  de  e  jellem  aztán  nem  is  mondható  oly 
határozottan  „nemesnek"  —  mint  szerzőnk  élőbeszéde, 
(Vakkal  ellentétben,  felállítja. 

Hosszúra  kellene  nyújtanunk  már  is  terjedelmes 
vizsgálatunkat,  ha  a  költemény  minden  szereplőjét  hasonló 
részletességgel  akarnók  bonczkés  alá  vetni.  Azért  legyen 
szabad  a  többi  jellem  s  a  műszerkezet  egyéb  részei  iránt 
rövid  észrevételekre  szorítkoznunk.  Az  öreg  Omode 
jelleme,  ha  alapjául  inkább  az  oligarcha  gőgöt,  mint  az 
önhaszonkeresést  veszszük,  igen  sikerültnek  mondható. 
Epén  úgy,  a  szenvedő  Omode-anya  mi  kívánni  valót 
sem  hagy;  kivéve  egy  homályt  az  előadásban    (138-  1.) 

Szive  azonközben 

Kín  nélkül  megszakad  ....  így  leli  a  reggel : 

ezt  lehetetlen  máskép  értenünk,  mint  hogy  meghalt 
bávában,  pedig  (165.  1.)  azután  is  él.  A  négy  fiú  egyen- 

kinti  bemutatása  (54 — 56)  kissé  stereotyp;  az  ily  kívül- 
roli  jellemzésre  fönebb  megmondtuk  észrevételünket;  de 
máskint  elég  következetesek  maradnak.  Dávid,  —  ha 
megengedjük,  hogy  helyzetében,  mely  a  reménytelen 
szerelmesé,  (mert  mi  kilátása  lehet  Erzsébetet  valaha 
bírni)  az  a  könnyű  vér,  az  a  szerelmi  boldogság  lehet- 
séges, —  szintén  jól  van  tartva,  egész  haláláig.  A  két 
kisebb  fiúra  nézve  az  tűnt  nekem  föl,  hogy  a  IV.  ének- 
ben még  naiv  gyermekek,  a  Vl-dikban  (egy  év  múlva) 
már  harczképes  ifjak,  s  az  utolsóban  megint  bizonyos 
naivság  környezi  Őket.  Homály  az  is,  hogy  oly  soká 
tudjuk  meg,  melyik  Omode  fiú  a  VII.  ének  lantosa. 
A  VIII.  énekben  két  egyforma  mozzanaton  alapuló 
jelenés  az  Omode  fiak  közt  (182.,  183.  1.)  épen  ez  ismét- 
lés által  stereotyppá  válik.  —  Daczára  ez  apró  hiányok- 
nak, az  Omode  család  története,  mint  már  kifejtó'k, 
legsikerültebb  a  költeményben.  —  Erzsébet,  a  király- 
leány, szintén  teljes  mértékben  érdemli  részvétünket. 
Az  ő  lelki  állapotához  igen  jól  illik  a  lyrai  révedezés; 
forma,  környezet,  leírások,  minden  összehat,  hogy  az 
V.  éneket  a  legkedvesebbé  tegye  a  darabban.  Nem  oly 
sötét,  mint  a  végzetteljes  Hl-dik,  ez  tragoedia,  az  egy 
lemondó,  de  a  vágynak  mégis  oly  önkint  megnyíló  női 
szív  elégiája.  Kevesebb  dicséret  illeti  Endre  leányának 
fölléptét  az  utolsó  énekben :  a  csatába  hurczolás,  a  vékony 
indok  mellett  is,  hogy  t.  i.  jelenlétével  Csák  katonáiba 
lelket  öntsön,  nagyon  csináltnak  tűnik  fel;  az  pedig, 
hogy  liarezol  is,  még  szerelmi  kétségb'esés  közt  sem  illik 
szenvedő,  lemondó  jelleméhez.  Varinak  ily  tettre  képes 
nők,  de  azok  jelleme  egyébkor  is  szenvedélyesebb,  mint 
a  minőnek  az  Erzsébetét,  az  V.  ének  folytán,  megis- 
mertük. —  Utoljára  még  egy  szót  Gentilisről.  Az  olasz 

Arany  hátrahagyott  prózai  munkái.  :i 

bibornok  ügyesebb  a  históriában.  Nem  bakot  lő  szónok- 
latával, hanem  ravaszul  a  pápa  jogát  akarja  becsem- 
pészni. S  mikor  látja,  hogy  nem  megy,  elég  ügyes  meg- 
fordítani a  beszédet.  Költőnk  szintén  elmondja  felőle, 
hogy  „ékes,  sima  olasz,  okos  is,  szelíd  is,"  továbbá,  hogy 
„bízik  is  magához:  bármint  zúg  a  tömeg:  mégis  ő 
határoz."  De  midőn  letorkolják,  csak  úgy  kip-kap  zava- 
rában. „Beszélhetsz  Gentilis,  nem  hallgatják  már  azt!" 
Úgy  tűnik  fel,  mint  hebehurgya  ember.  „Mint  a  ki  a 
nyilat  kilövi  gondatlan:  úgy  lövé  ki  a  szót"  —  s  „későn 
látja  a  pap,  hogy  mi  nagyot  rétettLi  (40.  1.).  Ez  nem  a 
história  hatalmas  cardinálja:  ez  egy  tehetetlen  öreg. 

Mit  mondjunk  a  költői  szólam  erejéről,  a  leírások, 
képek  nagy  gazdagságáról,  a  versnemek  oly  különféle 
s  választékos  szerkezetéről.  Szerzőnk  dictiója,  melyet 
eddig  csupán  lyrai  pompájában  ismertünk,  e  művében 
sokszor  nagy  szerencsével  ölti  magára  az  eposz  tárgyias 
—  valamint  a  dráma  szenves  jellemét  is.  Idézzük-e  az 
elsőre  ama,  nemcsak  tárgyban,  hanem  formában  is  ob- 
jectiv  előadást,  mely  az  első  énekben  a  kiátkozó  iraton 
elömlik,  —  az  utóbbira,  sok  közöl,  Csák  jelenetét  a 
Forgácsokkal  ?  Lehet-e  valami  erőteljesb,  rövidségben 
hatályosabb,  mégis  keresetlenebb,  mint  midőn  Csák 
mondja : 

„Itt  állótok.  Forgács,  Ivánka.  Andor! 

S   én  hazaárulóknak  mondalak!" 

Iván  kiált:   „Hazudsz,  czudar  kalandor!" 

Az  ilyesekben  —  pedig  sok  van  —  a  költészet  valódi 
(genuin)  nyelve  szól.  De  vannak  egyenlőtlenségek  is. 
A  szólam  néha  frivol,  mint  a  fönebb  idézett  helyen, 
mikor    Csák    levágja    Dávidot   s    ez   (vagy    ki?)    vissza 

akarja  tartóztatni:  „Máté,  megállj!  elment  eszed?"  S 
Máté  feleli:  „Nem  az!"  -  -  Vagy  (183.  1.)  szerző  felkiál- 
tása Lászlóhoz,  ki  megölte  öcscsét:  „Látod,  gyilkos 
Kain!"  .  .  .  (Lám  megmondtam,  Angyal  Bandi .  .  .).  Az 
efféle  vagy  visszatetszik,  vagy,  mint  jelen  esetekben  i*, 
komikai  hatást  okoz.  —  Leírásait  nem  szükség  az  olvasó 
figyelmébe  ajánlanunk.  Ott  van  a  sckaffhauseni  zuhatag 
—  mi  sem  lehet  szebb  annál.  Képei,  hasonlatai  közt  — 
mint  mindig  — -  sok  van  új,  sikerűit;  de  hibákat  is  tud- 
nánk kijelölni.  A  hiba  leginkább  onnan  ered,  hogy 
vagy  nincs  igazság  a  képben,  vagy  nem  illik  a  tárgyra. 
Midőn  például  Erzsébetet  liliomhoz  hasonlítja,  „melynek 
virulása  nincsen,  ha  véresővel  öntözik  tövét"  eszünkbe 
jut,  hogy  kertész  emberek  csenevész  fa  tápszeréül  marha- 
vért ajánlanak.   E  sorokban: 


Sokat  eget  mély  seb,  titkon,  vagy  itt,  vagy  ott ; 
Mint  kívül  a  kardon  ko  s  arany  van  ékül, 
Ben  az  ártó  aczél,  melyen  vér  sötétül . . . 

a  kép  nem  illik  mására.  A  kit  (szívben)  mély  seb  éget, 
az  maga  szenved,  míg  hüvelyben  az  aczél  ártó,  s  a  vér 
rajta  nem  övé. 

Jegyzetek  hosszú  sora  hever  előttünk  egyes  szép- 
ségekről s  hibákról.  De  minek  fáraszszuk  tovább  a 
figyelmet.  Az  olvasó  úgy  is  megleli  a  szép  helyeket  s 
bírálatunk  már  eddig  is  nagyon  hibakeresőnek  tűnhetik 
föl,  annyival  inkább,  mert  lapunkban  eleinte  óvakodánk 
absolut  mértékkel  mérni  s  az  elismerésben  több  oly 
tehetség  is  részesült,  mely  sok  tekintetben  hátra  marad 
8/.ász  K.  mögött.  De  épen  a  viszony,  melyben  szerző 
lapunkhoz  áll,  —  ki  e  viszonyból  eredhető  minden  lágy- 
ságot kétségkívül  sértett  önérzettel  utasítna  vissza,  kény- 

szeríte  mintegy,  hogy  művét  egészen  tárgyiasan,  mintha 
rég  elhunyt  íróé  volna  —  s  általános  becsmérték  szerint 
vegyük  vizsgálat  alá.  Relatív  becse  van  annyi,  hogy 
habozás  nélkül  irodalmunk  nyereménye  gyanánt  tekint- 
hetjük: egy  idő  óta  parlagon  heverő  eposzi  költésze- 
tünknek minden  esetre  szép  gyarapodásul  szolgál.  *) 


*  E  bír/dat  a  FiGYELÖ-beii  a  következő  nyílt  levél  kíséretében 
jelem  meg: 

Xvilt  levél  Arany  Jánoshoz. 

Megbecsülhetlen  barátságod  és  bizalmad  új  jelét  adtad  akkor, 
midőn  ez  ismertetést,  mielőtt  sajtó  alá  menne,  azon  kijelentéssel  köz- 
léd velem,  hogy  ha  azt  igazságtalannak,  túlszigorúnak  tartom,  készebb 
vagy  kiadatlan  hagyni.  Első  gondolatom  volt.  olvasatlanul  küldeni 
vissza,  mert  igazsáirszeretetedben  ép  oly  határtalanul  bízom,  mint 
ítélőtehetségedben;  s  ha  netalán  szigorú  volna  is  bírálatod,  nagy 
gyávaság  volna  a  szigortól  visszarettennem,  ki  magam  is  szigort 
követelek.  És  megvallom,  egyedül  a  kivánesisáu-  nem  engedé,  ez  első 
gondolat  mellett  maradnom.  Jól  tettem.  Most  azon  megnyugvással 
bocsátom  vissza  kéziratodat,  hogy  művemet  igazságosan  ítélted  meg,, 
és  én  neked  sok  hálával  tartozom  a  tanúságokért,  miket  nyújtottál. 
Egy  s  más  apróságra  tán  tehetnék  viszonzást:  de  minek  volna  az? 
Mondhatnám,  hogy  némely  hibát  mit  kijelölsz.  —  későn,  midőn  mü- 
vemet nyomtatásban  olvasám  (mint  a  festő  illendő  távolban  nézi 
müvét i  magam  is  észrevettem;  de  mit  javítna  ez  ügyemen?  Add., 
kérlek,  bírálatodat  a  mint  van:  engem  érdemem  fölött  megtisztelté] 
avval,  hogy  művemet  méltónak  tartád  arra,  hogy  általános,  —  s  leg- 
magasb  mértéket  alkalmazz  reá. 

Szász  Károly. 

SZÁSZ    GERŐ    KÖLTEMÉNYEI.     Pest.     Nyomatott    Herz 
Jánosnál.  1S61. 

A  vén  czigány,  ha  egy  eljátszott  darab  feló'l  ítéletét 
kérdik,  egyszerű  fejbillentéssel  veti  oda,  hogy  az  jól, 
vagy  nem  jól  volt  csinálva;  s  ha  még  tovább  faggatják, 
a  helyett,  hogy  hosszú  értekezésbe  bocsátkoznék  a  fel- 
fogás vagy  kivitel  hiányairól,  kapja  a  nyirettyű  t,  s  né- 
hány rántással  újra  játszván  a  neki  nem  tetsző  részt, 
egykedvűen  nyújtja  vissza  hangszerét  a  kérdezó'nek :  így! 
A  csupán  gyakorlott  festő,  ifjabb  pályatársa  képtámlája 
előtt,  odamutat  egy-egy  hibás  részletre,  melyet  okol, 
hogy  a  mű  nem  tőn  rá  kedvező  hatást,  noha  érzi,  hogy 
e  részlet  megjavítása  után  is  maradna  még  valami  fo- 
gyatkozás, de  a  mit  kimagyarázni  nehéz,  könnyebb  volna 
újból  teremteni.  A  mit  a  zenész  csak  mutat,  festünk 
mint  kimagyarázhatlant  érez  lelkében  visszamaradni 
azt  elmélkedve,  szavakban  fölfejteni  tiszte  a  ínűbírónak. 
O  nem  csinálja  újra,  képes  sem  volna  legtöbb  esetben, 
mint  a  zenész;  ő  nem  keresi  részletben,  mint  festőnk, 
a  mi  az  egészre  tartozik;  innen  van,  hogy  bár  ítélete 
alaposabb,  mint  ama  gyakorlóké,  ezek  példája  vagy 
észrevétele  olykor  tanulságosabb.  Mert  a  példa  köve- 
tése, mely  félig  ösztönszerű  cselekedet,  könnyebb,  mint 
értelem  útján  venni  irányt  az  érzés,  képzelem  műveihez; 
s  mert  a  legalább  részletben  újjal  mutatott  hiba  minden- 
esetre oly  gyakorlati  útba-igazítás,  melyet  az  is  megért, 
kinek  az  egészről,  az  általánosról  még  csak  ködös  sejtel- 
mei vannak.  Ep  ebben  állt  előnye  a  módnak,  mely 
firól  fira,  kézről  kézre  mesterség  gyanánt  adta  a  mű- 
vészeteket, a  mai  kritika  irányadásai,  tanításai  fölött. 
A  rhapsód,  vagy  hegedős,  a  régi  szobrász  vagy  fazekas 

(xsp«[i£U?),  a  középkori  festő,  építőmester  átadta  fiának, 
tanítványának  a  mesterség  minden  gyakorlati  fogásait, 
beleszoktatta  művészetének  eltanulható  részébe,  s  a  tanít- 
vány, ha  benne  lélek  volt,  a  jeles  példák  után  s  ön- 
magából hozzá  teremte  a  többit.  Való,  hogy  így  is  ezer 
középszerű  tehetségre  esett  egy  lángész,  de  a  közép- 
szerűk is  legalább  a  technikai  hibátlanság  színvonalán 
álltak,  s  míg  egyrészről  a  géniusz  útját  egyengetek,  s 
a  vesztatüzet,  melynél  felgyúlhasson  a  lángelme,  kialunni 
nem  hagyák,  másrészt  tömegesen  virágoztatják  vala  a 
művészetet.  Eszközöl-e  mai  napság  csak  ennyit  is  a 
széptani  elmélet  és  kritika,  mely  a  dolgok  veleje  s  nem 
héja  körűi  forog?  Lelket  ő  sem  adhat,  s  minél  maga- 
sabbra tűzi  szempontjait,  s  óvakodik  általánosból  a  rész- 
letekbe ereszkedni,  hatása  annál  kétesb  a  gyakorló  mű- 
vészetre. Igen,  ha  mindig  tudománynyá  képzett  ízléssel 
volna  ügye;  de  hányszor  tetszenek  önkényes  ráfogásnak 
a  megbírált  szemében  oly  gáncsai,  melyek  nem  forognak 
az  épen  kézzelfoghatók  körűi. 

Ezért  sokszor  kedvünk  volna,  ha  nem  is  újra- hege- 
dűlni a  vén  czigánynyal,  legalább  a  festővel  kimutogatni 
egyenkint,  részletesen,  hogy  ez  vagy  amaz  költemény- 
füzetnek ez  s  ez  darabjában  itt  meg  itt  a  hiba,  így  meg 
úgy  kellett  volna  csinálni.  A  szerző,  vagy  ha  ez  fület 
dugna  ily  preczeptorkodás  ellen,  a  bírálat  ifjú  olvasója 
mindenesetre  nyerne  annyit,  hogy  figyelmessé  tétetnék, 
mennyi  bibéje  van  a  költő  mesterségnek,  azon  categori- 
cus  szabályokon  hívül  is  még,  melyeket  a  költészettan i 
könyvekből,  vagy  osztályban,  meg  lehet  tanulni.  De 
egy  az,  hogy  ily  módon  ösztövér  füzetke  is  ívekre  da- 
gasztaná bírálatunkat,  más  megint  s  a  fő,  hogy  a  kritika, 
hiába,  ma    már    ép    úgy   nem    térhet    vissza  a  rhapsod 


SZÁSZ    GERÖ    KÖLTEMÉNYEI.  7  1 


vagy  bárd  szoktató,  begyakórló  rendszeréhez,  a  mint 
irott  és  Gruttenberg  festékétül  párolgó  költészetünk  nem 
a  hagyományos  énekszerzés  többé.  Részletes  hibák  ki- 
mutatása nem  czélja,  csupán  eszköze,  vagy  arra,  hogy 
ezekből  általános  nézetre  emelkedjék,  vagy  arra,  hogy 
általános  ítéletét  ezekkel,  mint  példákkal  igazolja.  Csak 
annyit  vészen  hát  beló'lök,  a  mennyi  czéljára  szükséges, 
a  többit  hagyja;  sőt  olykor  kimondja  ítéletét,  s  rámutat 
csak  a  darabokra,  melyek  által  az  igazolva  leend  a 
hozzáértő  előtt,  nem  törődve,  vajon  a  szerző  megtalálja-e 
bennök,  a  min  a  bíráló  gáncsa  épült.  Innen  egyrészről 
magában  a  kritikában  tér  nyílik  önkényes  állításoknak, 
más  részről  az  elfogult  szerző  a  leghelyesebb  bírálat 
által  is  bántva  érzi  magát,  sehogysem  tudván  a  kimon- 
dott ítéletet  alkalmazni  művére.  X  úr  költeményeiben 
hiányzik  az  egység:  ő  nem  találja  úgy,  hacsak  ki  nem 
mutattad,  hol  és  mi  által  van  megtörve.  Y.  úr  nem  tud 
egészet  alkotni:  ő  nézi,  nem  leli  híját  a  költeménynek; 
üres-nels.  mondod:  pedig  ő  az  ég  minden  csillagát,  a 
mező  minden  virágát  belerakta ;  érzelemhiányt,  dictióban 
fagyot  vetsz  szemére:  holott  ő  expresse  emlékszik,  hogy 
sírt,  igen,  könnye  potyogott  épen  e  darabra,  még  most 
is  látszanak  foltjai  a  kéziraton.  Mit  tenni  hát?  fel- 
hagyni minden  bírálattal?  Ez  talán  mégsem  volna  jó. 
De  kívánatos,  hogy  az  ítész,  (megenged  t.  munkatársunk 
Brassai,  rostásnak,  a  kritikust  csak  nem  nevezhetjük)  a 
mennyiben  tere  engedi,  ne  irtózzék  nagyon  a  rész- 
letezéstől: ha  fő  eszméi,  elvonásai  dugult  fülekbe  üt- 
köznek is,  a  gyakorlati,  részbeli  tanulság  itt-ott  meg- 
ragad és  ez  mindig  valami,  kivált   nálunk. 

Szász    G.    költeményei    alkalmával,    de    nem    őrá, 
mondók  el  ezeket.     Durva   sértést   követnénk  el  rajta, 

föltévén,  hogy  ő  kevésbbé  képes  fölemelkedni  általános 
eszmékhez,  vagy  hogy  kézzelfoghatóbb  magyarázást 
kíván,  mint  bárki  a  jelen  irodalom  méltóbb  növendékei 
közííl.  Állása,  tudományos  készültsége,  már-már  jóhang- 
zású  irodalmi  neve  egyaránt  tiltja,  hogy  épen  ránézve 
tegyünk  ilyet  föl.  De,  olvasván  műveit,  nem  egyszer 
a  vén  czigány  helyzetében  éreztük  magunkat.  Nem 
egyszer  ösztönze  a  vágy,  kimutogatni:  ez  itt  hibás,  meg 
ez,  meg  ez ;  így  s  így  kellett  volna.  Tanárkodás  lelke 
szállott  meg;  s  mielőtt  abstraetióba  emelkednénk,  sze- 
rettük volna  elcsevegni  az  olvasás  közben  támadt  apró 
észrevételeket.  Ily  kritika,  egész  kötet  versnél,  mái- 
terjedelme  miatt  is,  sem  czélszerű,  sem  kivihető'-,  de 
nem  állhatjuk,  hogy  legalább  egy  költeményén  próbát 
ne  tegyünk  vele ;  tán  ki  fog  tűnni,  hogy  ez  eljárás,  ha 
kivihető',  nem  volna  egészen  sárba  esett  munka ;  aztán 
ily  bonczolás  szintén  kezünkbe  adja  a  fogantyút  költó'nk 
általános  jellemzéséhez. 

Vegyük  a  gyűjtemény  első  darabját:  Odahaza* 
Első,  mondom,  mert  az  Édes  hazám,  mely  azt  megelőzi, 
valószínűen  utóbbi  keletű:  csupán  hatás  végett  jutott 
a  könyv   elejére. 

Odahaza  voltam,  mintha  álom  lenne, 

Úgy  tetszett  lelkemnek,  a  mint  benyitottam: 

Oda  lett  hajdani  vidám  tekintete, 
A  hol  emiékimnek  legelső  pontja  van!  .  .  . 
Az  a  szalmás  kunyhó  rozzant   fedelével 
Még  áll,  de  a  vihar  elvonult   felette. 
Mint  a  hervadt  mezőn  ősz  közeledtével; 
S  a  szegénységet  az  idő  ott  feledte. 

Mindjárt  az  első  négy  sorban  két  hely  fordul  elő, 
hol  a  kifejezés,  ha  nem  mondható  is  épen  homályosnak, 

mert  elvégre  megértjük,  de  hiányát  érezteti  velünk  amaz 
erélynek,  hatái*ozottságnak,  szókötési  szabatosságnak, 
melyet  a  próza  is,  annál  inkább  a  költői  nyelv  kíván. 
., Mintha  álom  lenne  (volna)  úgy  tetszett  lelkemnek,  a 
mint  benyitottam."  Mi  lenne  álom?  Főnévi  alanyt  keres 
a  teljesség  iránti  érzet.  Epén  úgy  a  következőben: 
„hajdani  vidám  tekintete  (a  helynek)  hol  emlékeim  leg- 
első pontja  van,"  nélkülözünk  valamit,  ügy  de,  hallom 
az  ellenvetést,  épen  ebben  áll  a  költői  rövidség,  az 
ellipsis,  a  szólam  hatálya.  Igen,  ha  a  kihagyás  a  meg- 
maradt résznek  fokozott  erélye  által  pótoltatik.  De  itt 
az  az  eset  nincsen.  A  mondatok  oly  puhán  kötvék, 
hogy  c  kötésből  csak  véletlenül  kihulltnak  tetszik  a 
hiányzó  rész.  Nem  önkéntes  szabadságra,  hanem  szük- 
ségre mutat  a  beszéd  használatában.  Pedig  nincs  le- 
hangolóbb, mint  érezni,  hogy  a  művész  (bármi  csekély- 
ségben) korlátoztatik  eszközei  által.  A  költő  ecsetje, 
vésűje  a  nyelv:  bosszant,  ha  nem  úgy  fog,  mint  ő  akarja. 
Ama  rövidséget  nem  ismerné  magáénak  sem  Tacitus, 
sem  Virgil.  —  Továbbá:  ..oda  lett  vidám  tekintete  (a 
helynek)  hol  emlékeim  legelső  'pontja  van."  A  hely 
vidám  tekintete,  tehát  egy  egész  kis  tájkép,  és  ottan  az 
emlék  pontja,  valami  helytelenséget  éreztet  a  metapho- 
rában.  Kimagyarázni  nehéz,  de  olyan  összefoglalás  ez, 
a  mi  nem  ad  képet,  nem  tudjuk  képzelni.  A  költő, 
nemcsak  hosszabb  leírásaiban,  de  metaphorában  is  úgy 
vessen  oda  egy-két  jellemző  vonást,  hogy  abból  a  kép- 
zelet meg  tudja  teremteni  épen  azt,  a  mi  a  költő  lel- 
kében meg  vala  teremve ;  egy  körülbelül,  vaktába  fel- 
kapott phrasis  mindent  elront.  —  Menjünk  odább.  „Az 
a  szalmás  kunyhó  rozzant  fedelével  még  áll,  de  a  vihar 
elvonult  felette."    Elvonult:  ez  a  szórend  legtermészetesb 

kifejezése  szerint  azt  tenné :  hogy  a  mi  aggasztó  vala, 
már  elmúlt;  a  szókötés  legalább  is  kétértelmű.  Hanem 
a  szokott  értelem  annyira  túlnyomó,  hogy  csak  újraol- 
vasás  után  jöttünk  rá,  mit  akart  mondani  szerző.  Pedig 
határozottabb  szórend  könnyen  segített  volna.  „Az  a 
kunyhó  még  áll,  hanem  vihar  vonult  el  felette,  mint  a 
hervadt  mezőn,  ősz  közeledtével. "  így  aztán  nem  lehet 
másra  érteni.  —  Szerző  az  apai  házat  képben  mutatja 
föl;  olyan  az,  mint  az  őszi  vihar  által  megtarolt  mező. 
Jól  van.  De  az  utolsó  sor  megint  új  metaphorát  vagy 
személyítést  hoz:  „S  a  szegénységet  az  idő  ott  feledte.** 
Erős  gyanúnk  van,  hogy  az  ..ott  feledte';  csak  a  rímért 
ugrott  ide.  Hervadt  mező  volt  az  előbbi  kép,  melyhez 
e  sor  kapcsoltatik.  Az  idő,  meg  a  vihar  nem  ott  feledi 
a  szegénységet,  pusztulást  a  hervadt  mezőn,  hanem  épen 
előidézi,  nem  is  szokta  elvinni  soha.  Ha  pedig  az  utolsó 
sort  nem  az  előbbiek  folytatásának,  hanem  egyenest  a 
szülei  hajlékra  vonatkozónak  vcszszük,  akkor  ugrást 
érzünk,  mert  a  trópus  egyszerre,  s  a  végsorban  változik 
át,  hol  épen  fokozott  befejezését  várnék.  A  verssza- 
kaszok utolsó  sora  nem  lehet  pusztán  toldalék,  hanem 
bensőleg  össze  kell  függenie  a  megelőzőkkel.  Egy  össze- 
kapcsoló, vagy  pótsor  inkább  elmehet  a  versszak  bel- 
jében,  mint  végén,  honnan  lemállik.  mint  odatapasztott 
nem  lényeges  rész.  —  Lássuk  tovább: 

Falán  csak  nyoma  van  a  fecskefészeknek, 
Melyben  egykor  vidám  barna  család  lakott; 
Ereszében  most  már  verebek  csipognék. 
Mikre  a  macska  tart  hajtó.-vadászatot.  — 
Teheti  is  bátran,  nincs  semmi  elleni-: 
Öreg-  lett  a  kutya,  már  csak  alig  nyelvel; 
Együtt  játszódtunk,  én  itjú  s  ő  vén  leve, 
Ingerkedni  most  már  hogy  ne  feledne  el. 

A  fecske  és  veréb  itt  vagy  metaphora,  vagy  a  való- 
ságból szedett  jellemző  vonás.  Ha  az  utóbbi,  akkor  ily 
ellentétet  nyújtana:  mig  a  ház,  anyagilag  is,  jobb  karban 
volt,  addig  falára  fecske  rakta  fészkét,  de  most,  a  mióta 
roskatag  állapotra  jutott,  már  csak  veréb  csipeg  ereszé- 
ben. De,  ha  így  Tesszük,  első  tekintetre  felötlik  a  rajz, 
ellentét  hamissága;  mert  való  ugyan,  hogy  a  veréb 
inkább  szereti  a  hullatag  nád,  vagy  szalmafüdelet;  de 
a  fecske  is  odafészkel  szerényebb  hajlék  oldalára  is, 
vagy  a  korhadt  gerenda  mellé.  Atvíve  helyesebb  a 
gondolat.  Az  előbbi  versszak  szerint  őszi  vihar  tépte 
meg  a  házat.  Nyara  elmúlt,  következőleg  fecskéje  is 
elhagyta,  csupán  a  fakó  veréb  maradt,  mely  nyáron  is 
ott  vala  ugyan,  de  ottléte  szembeötlőbb  télen  át,  mikor 
csak  ő  (s  a  varjú)  marad  a  ház  körűi,  s  épen  úgy 
jellemzi  a  telet,  mint  a  fecske  a  nyári  évszakot.  így 
hát  a  trópus  jó  lenne :  hanem  egy  baj  van.  Szerző, 
trópusból,  átmegy  a  való  festésébe.  A  mint  alább  a 
veréb-,  macska-,  kutya-leírást  tovább  fűzi:  az  már  csak- 
ugyan nem  metaphora  :  az  a  való  ecsetlése.  Tehát  vagy 
igaz  képet  rajzol  hamisan,  vagy  metaphorából  a  betű- 
szerinti valóságba  esik.  Mindkettő  hiba,  és  hiba  főleg 
az,  hogy  az  olvasót  ily  dilemmába  hozza  szándékai 
felől.  —  Még  egy  epithetonára  van  szónk.  A  fecske- 
fészek lakóit  vidám,  barna  családunk  nevezi.  Szabad 
legyen  azt  a  figyelmeztetést  tennünk,  hogy  a  jelző  nem 
pusztán  sortöltelék,  hogy  meglegyen  a  kellő  hossza. 
Nem  is  mindegy,  bármi  tulajdonára  vonatkozzék  a  jel- 
zettnek, hanem  szükség,  hogy  ép  azon  oldalról  jelezze, 
Vincije  ki,  vagy  jellemezze  a  tárgyat,  mely  a  fenforgó 
esetben  kiemelendő.  Itt  a  fecske-család  vidorsága,  álta- 
lában a  vidám  múltnak  a  komor  jelennel  való  ellentéte 

a  fő  dolog:  mi  köze  evvel  a  fecskék  barna  sziliének? 
A  baraa  különben  sem  vidámság,  hanem  gyász  és  szo- 
morúság szine.  —  A  ház  ereszében  a  macska  tart 
haj  tó  vadászatot  a  verebekre.  „Teheti  is  bátran,  nincs 
semmi  ellene:  (mert)  öreg  lett  a  kutya,  már  csak  alig 
nyelvel."  Tehát  a  macska  a  ház  ereszén  azért  vadász- 
hat bátran  a  verebekre,  mert  a  kntya  már  öreg,  nem 
akadályozhatja.  De  vajon  míg  fiatal  volt,  felmászott-e 
a  ház  ereszére,  hogy  a  macskát  ne  hagyja  verebészni? 
Mi  a  kutyának  ily  tulajdonát  nem  ismerjük.  „Együtt 
játszódtunk,  én  (fjét  s  ö  vén  leve."  Ez  jó!  íme  hogyan 
kiválik  a  rajz  igazsága  által  a  többi  közó'l.  „Inger- 
kedni most  már,  hogy  ne  feledne  el."  Nem  mondjuk: 
a  kutya  ingerkedik,  hanem  vele  'más. 

Két  versszak  és  mennyi  aprólékos  gáncs!  fog  fel- 
kiáltani némely  (íróféle)  olvasóm  (vagy  tán  nem  is  ol- 
vasóm, noha  íróféle)  kinek  véleménye  szerint  a  kritika 
tiszte  csak  abban  áll,  hogy  vagy  föllengó's,  duzma  sza- 
vakban bálványát  égig  emelje,  vagy  néhány  odacsapott 
frázissal  agyon  üsse  áldozatját.  De  mi  szeretünk  olykor 
pedant  is  lenni.  Megengedjük,  hogy  a  lángész,  midőn 
ír,  nem  ügyel  efféle  apróságokra,  mégis  jól  jön  neki 
minden :  de  a  ki  nem  lángész,  mégis  arat  némi  síikért 
a  költó'i  foglalkozással,  bizony  az  ilyen  meg  fogja  nézni : 
vajon  mondata  elég  szabatos,  világos,  eró'teljes-e ;  vajon 
itt  vagy  ott  nem  hibít-e  valami;  képei,  trópusai  elég 
szemléletesek,  tárgyhoz  illők,  újak,  jellemzó'k-e ;  nincs-e 
bennök  fonákság,  következetlenség,  aláesés,  bágyadtság, 
fagy;  kidomborúlnak-e  úgy,  mint  kell;  nincs-e  valami 
fölösleges,  henye,  vagy  kirívó  vonás  bennök ;  megfelel- 
nek-e az  illető  rész,  s  az  egész  költemény  hangulatának 
stb.  —   És  ha  írásközben  ily  csekélység  gyakran  meg- 

akasztja  a  tollat,  ha  sokszor  egy  alkalmas  epitketon  is 
gondot  szerez  a  keresőnek :  miért  ne  szólhatna  effélék- 
ről a  kritika  is  néha-néha,  habár  ezáltal  bírálata  egy 
két  hasábbal  hosszabbra  nyúlnék  is,  s  talán  oly  versíró 
felől,  kit,  fönebbi  olvasóm  szerint,  csak  genialiter  agyon 
kellett  volna  gázolni.  Lángész  mindenki  nem  lehet :  im, 
Petőfi  óta  alig  tudnánk  tizet- húszat  olvasni  meg:  a  többi 
gyalogjáró  jól  teszi,  ha  tanulja  is  a  költő-mesterséget. 
No  de  hajrá! 

Csak  szege'ny  jó  anyám  maradt  még  a  régi: 
Hervadásában  is  illatozó  virág.  — 
Hosszan  végig-  nézdel  s  mindig  csak  azt  kérdi : 
Miért  vagy  oly  halvány?  mond(d)  meg  fiam,  mi  bánt? 
Nem  akarja  hinni,  hogy  nem  vagyok  gyermek; 
Nem  is  gondol  reá.  mi  bánthat  már  engem: 
Hogy  általad  boldog,  éretted  szenvedek 
Mennyei  üdvösség,  édes  kín    —   szerelem.  — 

„Csak  jó  anyám  maradt  a  régi."  A  régi  jelző  itten 
a  jó  és  illatozó  virággal  jöhet  inkább  kapcsolatba,  nem 
a  hervadással.  Azonban  úgy  sem  rossz,  ha  erre  kiter- 
jesztjük: mert  a  hervadás  kezdetét  vehette  már  azelőtt, 
hogy  az  író  megvált  szüleitől.  A  ..hervadásában  illatozó 
virág"  szép  kifejezése  a  ránczok  alatt  is  megmaradó 
anyai  jóságnak.  A  kép  igaz,  mert  az  illat  tartósabb 
mint  a  szín  „és  a  rózsát,  ha  elhull,  még  egy  perczig' 
éli  tál,"  Kölcsey  szerént  is.  „Nem  akarja  hinni,  hogy 
nem  vagyok  gyermek"  —  elhasznált  de  igaz  vonás  az 
anyai  érzelem  jellemzésire.  Legszebb  a  két  utolsó  sor, 
a  beszédnek  fordulata  által  megszólításba,  ellentétei, 
melegsége  s  az  által,  hogy  a  főtárgyat  kifejező  szó : 
szerelem,  épen  a  versszak  végére  van  felhagyva.  Hason- 

lítsa  össze  e  versszak  szerkezetét  az  ifjú  kezdő  az   első 
versszakéval:  érezni  fogja  a  különbséget. 

Aztán,  leül  mailem  s  nagyon  sokat  beszél 

Arról  a   bölcsőrííl,  a  melyben  rengetett: 

8   fáj  neki.  mért  nőttem  fel  más   tűzhelyénél, 

S  könyekben  tör  ki  az  anyai  szeretet  — 
Vallásos  lesz  szava,  a  mint  ezt  elmondja; 
Lelkem  visszaszáll  hat-nyolcz  éves  koromig 
s  midőn  felébredek,  hajamat  simítja. 
Mindenik  szálára  áldást  imádkozik.  — 


„Nagyon  sokat  beszél  a  bölcsőrííl."  Hogy  a  bölcső 
az  első  gyermekkor  metonymiai  képe  néhány  évezred 
óta,  arról  nincs  mit  szólannnk:  midőn  tehát  szerző  böl- 
csőt említ,  mindenki  tudja,  hogy  a  csecsemő  kor  értendő 
azon.  De  alkalmas-e,  épen  a  csecsemő  kor,  hogy  arról 
nagyon  sokat  beszéljenek?  Örömest  kiterjesztenek  e 
trópust  az  egész  gyermekkor  éveire,  de  annyim  körül 
van  írva,  hogy  lehetetlen  tovább  mennünk.  Sőt  e  körül- 
írás többet  is  ront  a  dolgon.  Ha  szerző  egyszerűen 
bölcsőt  érint,  minden  nehézség  nélkül  átvinnők  az  értel- 
met a  kisdedre,  onnan  akár  az  egész  gyermekség  ide- 
jére. De  ha  azt  mondja,  hogy  anyja  nagyon  sokat  beszél 
arról  a  bölcsőről,  a  melyben  őt  ringatta,  ha  így  külön 
választja  a  bölcsöt  a  benne  fekvőtől:  akkor  megszűnt 
trópusban  szólani,  akkor  a  gyermektől  külön  képzeljük 
a  bölcső  fáját,  arról  pedig  aztán,  hogy  lehet  nagyon 
sokat  beszélni,  én  nem  tudom.  íme  a  gondatlan  körűl- 
írás, a  henye  festegetés  haszna !  —  ?7Fáj  neki,  mért 
nőttem  fel  más  tűzhelyénél."  Felszínes  vizsgálat  szerint 
ez  anyai  fájdalom  nem  volna  helyén.  Inkább  örülnie 
kell,  —  mondhatná  — ■   hogy  fia  tőle  távol  is  ily  szépen 

felnőtt.  De  nem  úgy  van.  Az  anyai  szív,  még  boldog- 
nak tudva  is,  sínli  tőle  elszakadt  gyermekét.  S  e  fáj- 
dalom igen  természetesen  vegyül  a  viszontlátás  örömébe. 
Találó  vonás.  —  „Lelkem  visszaszáll .  .  .  s  midőn  feléb- 
redek11 ...  A  visszaszáll  nem  készített  elő  bennünket  az 
álom,  álmodozás,  gondolatára:  innen  a.  felébredek  várat- 
lanul jő.  A  száll  képzetnek  nem  ellentétes  képzet  a 
fölébredés,  —  „Hajamat  simítja,  mindenik  szálára  áldást 
imádkozik."  Ismeretes  a  népi  mondat:  „áldja  meg  az 
sten  minden  liajaszálát."  Szerző  e  mondást  használja 
itt  föl,  azon  cselekvéssel  kötve  össze,  hogy  anyja  épen 
haját  simogatja.  Méltó  időznünk  e  helynél  egy  kissé, 
mert  vagy  igen  szép,  vagy  annak  ellenkezője.  Vizsgáló, 
ha  saját  szépérzetét  hívja  segédül,  azt"  mondja  rá,  neki 
visszatetszik.  A  népies  mondat  maga  nem,  hanem  az 
alkalmazás.  Honnét  van  ez?  —  Midőn  a  nép  érzelmei 
túláradtában  felkiált :  áldja  meg  az  isten  minden  haja- 
szálát: távol  van  attól,  hogy  a  hajra,  ennek  anyagi 
mivoltára,  képzelődjék.  A  hajszálakat  „numericus"  érte- 
lemben veszi:  annyi  áldást  kér,  mint  a  hány  hajszál; 
vagy  a  részletezés  által  erősebbé  akarja  tenni  az  áldás 
kifejezését,  mikép  ama  rokon  szólásban,  mikor  „minden 
izét,  porczikájátu,  emlegeti.  De  ha  valaki,  szerzőnk 
szerint,  testileg  simogatván  a  hajat,  úgy  kér,  imádkozik 
áldást  annak  minden  szálára:  a  fönebbi  átvitel  (synec- 
doehe),  mely  a  népi  szólásban  létezik,  itt  puszta,  anyagi 
valóságba  száll;  az  áldás  nem  az  egész  embert  illeti 
többé,  hanem  a  kézzel  simogatott,  szálankint  képzelt 
valóságos  hajat  (nem  is  említve  a  ..fejbenézés"  nagyon 
közeli  képzetét,  tehát  a  rútat,  mitől  igazán  csak  egy 
hajszál  választ  el).     De  elég  e  hajszál-hasogatásból. 


SO  BÍRÁLATOK. 


Később  panaszol  is,  aztán  könyűt  hullat: 
—  Oh,  csak  e  könyeket  ne  kellene  látnom!  — 
Hogy  apáin,  elhagyva  az  élhető  utat, 
Semmivel  se  gondol  széles  e  világon  .  .  . 
Majd  körülöleljük,  mint  a  fát  a  lombok, 
Ott  susog  a  szellő  —  a  tiszta  szeretet; 
Mosolygó  lesz  arcza,  derűit  lesz  a  homlok, 
Lecsókoljuk  róla  a  bánat-felleget. 

„Később  panaszol  is,  aztán  könyűt  hullat."  Midőn 
az  ember  olvasás  közben  e  sorra  jő,  úgy  tetszik,  mintha 
az  író  elfeledte  volna,  hogy  anyja  már  fölebb  panasz- 
kodott is,  hönyezett  is.  „Fáj  neki,  mért  nőttem  fel  más 
tűzhelyénél"  —  e  fájdalmat  bizonyosan  szóval  fejezte 
ki,  tehát  ez  annyi,  mint  panasz;  s  ugyanakkor  „hönyék- 
ben  tört  ki  az  anyai  szeretet."  Tovább  olvasva  rájövünk 
ugyan,  hogy  az  ismétlett  panasz  és  köny  más  tárgyra 
irányoztatik  s  helyén  van;  de  gondosabb  szerkezettel 
ki  lehetett  volna  kerülni  ama  visszásságot,  hogy  szerző, 
a  mit  egyszer  elmondott,  újra  láttassék  mondani,  mintha 
elfeledte  volna  előbbi  szavát.  —  „Az  élhető  út"  kife- 
jezés szokatlan  ugyan  „elélhetés  útja"  helyett,  s  nagyon 
betűszerint  véve  oly  utat  jelentene,  mely  élhet:  de  ha 
/ro-asztal,  mosí/o-szekrény-féle  szólásainkat  figyelembe 
veszszük,  nincs  kifogásunk  ellene.  —  -iMajd  körülölel- 
jük, mint  a  fát  a  lombok"  helyes  kép,  de  nem  vala 
szükség  a  következő  sorral  túlzásba  vinni,  erőltetve 
kizsákmányolni ;  mert  a  szellő  nem  tartozik  a  lombhoz, 
csak  történetes,  külső  vendége  annak,  s  egyáltalában  nem 
fejezi  ki  a  szeretet  benső  melegségét.  Mai  költészetünk 
közös  hibája,  addig  űzni-fűzni  valamely  képet,  míg  az 
egybe  nem  illők,  össze  nem  tartozók  halmozása  által 
megszületik  a   szörny,   melynek   absurdum  a  neve.     Itt 

még  ebből  csak  kevés  csúszott  be,  de  a  ki  szerzőnk 
„absurdúm-csináló"  képességét  akarja  ismerni,  olvassa 
el  ..Nyári  este"  czímű  költeményét  a  28-dik  lapon. 

—  Megérkezik  apám,  templomból  jü  épen, 
Honya  alatt  húzza  —  mint  pap  —  a  bibliát; 
S  hallgatóit  Liná  vissza  örömében, 
Majd  kalapját  nyújtja,  úgy  örül,  hogy  itt   lát. 
Végre  neki   esik  szegény  vén  dajkámnak, 
Ki   ott  kandikál  be  az  ajtó  nyilason;  — 
Búcsút  mondott  volna  régen  e  világnak, 
Csupán  csak  azt  várta,  hogy  engemet  lásson. 

Ez  volna   humoros   része    az  elégiái  családrajznak. 

Már  fölebb  („elhagyva  az  élhető  utat")  előkészíte  szer- 
zőnk ezen  versszakra.  Petőfi  óta  divatos,  az  anyát 
érzelmes  (sentimental)  az  apát  humoros  rajzban  vezetni 
az  olvasó  elé.  Olvassa  bárki  a  tíz  év  hasonló  tárgyú 
költeményeit,  alig  talál  kivételt  e  törvény  alól.  Hiába, 
apám  uram,  így  vagy  amúgy,  de  mindenikben  egy  kissé 
nevetséges  szerepet  játszik.  Szerzőnk  is  a  divatnak 
hódol,  midőn  apját  elénk  állítja.  Nem  szólok  vallás- 
erkölcsi szempontból  e  divat  ellen  (pedig  hisz  ott  volna 
Kám  és  Noé  példája)  de  szólok  aesthetikai  szempontból 
mint  divat  ellen.  Mert  költészetben  (valamint  a  társa- 
ságban is)  a  divat  annyi,  mint  utánzás,  felkapása  annak, 
a  mit  valaki  kezdett.  Petőfinek  saját  okai  lehettek,  a 
miért  atyját  humorosan  fogja  föl:  de  van-e  mindannak, 
ki  az  ő  felfogását  önön  viszonyaira  alkalmazza?  — 
..Honya  (azaz  hóna)  alatt  hozza,  mint  pap,  a  bibliát." 
De  hát:  mint  pap?  vagy:  mint  pap?  Azaz  úgy-e,  mint 
ha  pap  volna,  vagy  igazi  papi  minőségben?  Egy  pilla- 
natra nem  tudjuk,  akár  —  —  jel.  akár  kommá  közé 
rekeszszük  ez  incisumot.  De  a  követő  sor  tisztába  hozza 

Ar.iny  hátrahagyott  prózai  munkái.  G 

az  itt  kétértelmű  szórakást,  hiszen  hallgatói  vannak:  és 
így  pap.  A  következő  három  sor  gyámoltalan  örömét 
rajzolja.  De  a  rajz  nem  világos  eléggé  a  kifejezésben. 
„Majd  kalapját  nyújtja"  kéz}  kézfogás  helyett  kellé  hozzá- 
tenni. „Végre  neki  esik  a  dajkának."  Mit  tesz  vele? 
megöleli,  vagy  kiszidja?  Vagy  mikép  értsük?  Határo- 
zottabb színeket!  A  dajka  jól  van,  bár  nincs  benne 
eredetiség,  s  a  dajkák  rendes  typusához  tartozik. 

És  kicsi  lesz  a  ház  a  nagy  öröm  miatt, 
Kimegyünk  a  kertbe,  az  udvaron  végig1, 
S  a  mit  én  csináltam,  ott  van  az  a  kis  pad, 
Vele  szembe  távol  erdő,  mező  kéklik. 
Leülünk:  jobb  felöl  az  én  kedves  anyám, 
Balról  jó  testvérem,  mint  egy  hervadt  virág; 
Oly  jól  esik,  hogy  most  mosolyt  látok  arczán, 
Mit  e  földön  semmi,  csupán  ittlétem  ád. 

„Kicsi  lesz  a  ház  a  nagy  öröm  miatt."  Az  ellentét 
elég  jó,  de  minek  azért  a  kicsi  és  nagy  jelzó'ket  ritkán 
szedetni?  Az  egy  idő  óta  felkapott  nyegle  szokás,  mit 
szerzőnk  is  követ,  nem  hagyható  megrovás  nélkül.  Álta- 
lában elfogadott  írói  gyakorlat,  kivált  versben,  hogy 
csupán  azon  helyek,  egyes  szók  nyomassanak  feltűnőbb 
betűkkel,  mikre  az  író  különös  súlyt  fektet,  vagy  ha 
mit  a  szófűzés  által  nem  vala  képes  eléggé  kiemelni,  a 
mi  elfutván  az  olvasó  szemét,  az  értelem  vagy  kifejezés 
szándéklott  tisztasága,  erélye  szenvedne  miatta;  szóval, 
oly  esetben  használtatik  e  kisegítő  mód,  mikor  a  szerző 
mintegy  kénytelen  ahhoz  folyamodni.  De  nálunk  mosta- 
nában egyikévé  lett  a  költői  hatás  eszközeinek.  A  mi 
költőnk  A.  vagy  B.  rábukkan  egy  szép  (?)  ellentétre, 
például:  „fehér  hó  és  fekete  —  bánat:"  lehetetlen,  gon- 
dolja,   hogy   az   olvasó    a   fehér   és   fekete   szín  közötti 

ellentét  újságát  észrevegye,  hacsak  ő  alá  nem  húzza  e 
szavakat.  A  mi  költőnk,  X.  vagy  Y.,  talál  egy  meg- 
lepő hasonlítást,  teszem,  hogy  -a  leány  olyan,  mint  a 
virág,"  vagy  „érzelme  nagyobb  az  oczeánnál,"  egy  gon- 
dolatot, például:  „imádott  haza!"  —  s  nem  állhatja. 
hogy  ritkított  betűkkel  ne  figyelmeztesse  olvasóját  ezek 
szépségére.  „Ide  nézz,  világ!  én  költői  gondolat  vagyok  !~ 
Az  ily  ritkabetűs  szépmondatok  rám  mindig  olyan  hatást 
tesznek,  mintha  valamely  tolakodó  vicsorgatná  fejér 
fogait.  Hagyjuk  e  vásári  hirdetménybe  való  fogást;  a 
jó  gondolat  nem  szorul  ilyes  czégérre,  s  a  mi  szép,  még 
szebb  lesz,  ha  maga  az  olvasó  leplezi  föl.  Hisz  ily  eljá- 
rással az  egész  Byront,  vagy  Petőfit  csupa  hézagos 
betűkkel  kellene  szedni!  —  „Szembe  távol  erdő,  mező 
kéklik"  — -  Hogy  az  erdő  és  hegy  iaz  utóbbi  akkor  is 
ha  mező  van  rajta  csupán)  bizonyos  távolságra  kék  színt 
mutat,  azt  vizsgáló  is  tapasztalta :  de  nem  merné  állítani : 
helyes-e  így  mondani  általában :  kéklik  a  mező.  Sík  földön 
ez  nem  látható,  hegyi  perspectiva  pedig  talán  nem  jön 
a  mező  elnevezés  alá  oly  távolságból,  mikor  zöld  szine 
már  kékre  változott.  Azonban  szerző  inkább  tudhatja, 
nem  vitatkozunk  vele.  -  -  ..Balról  jó  testvérem,  mint 
egy  hervadt  virága  —  a  hasonlítás  nem  új,  de  alkalmas 
lehet;  mi  csupán  arra  teszünk  megjegyzést,  hogy  már 
egyszer  előfordult;  az  anya  is  „hervadásában  is  illatozó 
virág.u  Gondos  költő  óvakodnék  ismétleni  ugyanazon 
képet  ugyanazon  versben,  mert  szegénységre  mutat.  — 
Hanem  végezzük  be. 

S  odagyűl  köraliink  egy  egész  kis  sereg-, 
A  melynek  én  vagyuk  központja  e  perezben; 
Barátok,  szomszédok,  öreg  urak.  hölgyek, 
Mindig  szaporodnak,  de  senki  se  megyén.  — 

Beszelünk  mindenről  hosszason,  okosan, 

Teli  szeretettel,  melegen  és  vigan; 

Aztán,  bevisz  anyám,   „együk  meg,  a  mink  van," 

S   közbe  százszor  is  szól:   „kedves  kiesi  fiam!" 

.  .  .  Még  azt  is  elmondja,  hogy  maradjak  itthon! 
Oh,  és  én  örömest  nem  távoznám  innen; 
De  mikor  a  virág,  a  szerelem  úgy  von  .  .  . 
Ezt  í\  jó  öreg  fát  áldja  meg  az  isten! 
Sirva  válok  el,  mint  törzsétől  a  zöld  ág.  — 
Ah,  de  szeretőm  vár  s  ott  tüzes  csók  járja  .  .  . 
Öröm-,  s  bánat-köny  közt  terem  a  boldogság 
Házi  pitypalatyja,  tündér  szivárványa!  — 

Eddig  a  vers.  Az  ide  írt  első  fogat  (néha  szeretem 
a  strophát  így  mondani  magyarul  szak  helyett,  mely 
csak  a  megszakítás,  de  nem  az  összefoglalás  eszméjét 
adja)  feltűnőbb  szépség,  de  feltűnőbb  hibák  nélkül  is 
levén,  pár  szóval  túl  eshetünk  rajta.  Megjeleljük  a 
társalgás  vonzó  voltának  kifejezését  e  sorban:  ..mindig 
szaporodnak,  de  senki  sem  megyén;"  a  háziasszony 
kedélyes,  életből  kapott  felhívását:  „együk  meg  a  mink 
van,"  s  a  szerető  anya  beczéző  gyöngédségét  ebben: 
„kedves  kicsi  fiam"  kivált  ha  már  föntebb  magyarázatát 
nem  olvastuk  volna:  „nem  akarja  hinni,  hogy  nem 
vagyok  gyermek"  —  a  mi  levon  a  gondolat  újdon- 
ságából, és  olyanná  teszi,  mint  az  előre  megmagyarázott 
ötlet.  De  így  is  e  versszak  inkább  jónak  mondható; 
minden  esetre  jó  kapocsnak  az  átmeneteire.  —  ?5Még 
azt  is  elmondja,  hogy  maradjak  itthon"  —  az  elmondja 
akad  bele  nyelvi  érzékünkbe.  Elmondani:  hosszabb 
folyamú  előadásra  alkalmazzuk,  mint  csupán  e  rövid 
kérelem.  Vagy  olykor  elmondani  használjuk,  midőn  a 
mondás   némi    vakmerőséggel  jár:    „elmondta  az    eskü- 

szót0  „az  isten  nevét,"  ..az  adtát0  stb.  Jelenleg  egyik 
értelmet  sern  tudjuk  kapcsolni  a  kifejezéshez.  —  ..De 
mikor  a    virág,  a    szerelem,  úgy   von  .  .  .    azt  a  jó   öreg 

fát  áldja  meg  az  isten!"  Fönebb  olvastuk  már:  „kö- 
rülöleljük, mint  a  fát  a  lombok."  Nem  az  ismétlés 
ellen  vagyunk  ez  úttal,  mert  a  kép  új  fejleményt  igér, 
s  ez  nemcsak  szabaddá,  hanem  ajánlatossá  is  teszi  az 
ismétlést.  De  nem  látunk  a  képben  következetességet. 
Midőn  az  anya  élőfa  volt,  gyermekei  lombok:  ez  jól 
függött  össze:  de  itt.  ha  szintén  fa  képviseli  az  anyát, 
mi  le>z  a  tiú.  kit  virág,  a  szerelem,  vonz?  Csak  nem 
marad  lomb?  Ha  pedig  ő  trópus-nélküli  valóságban  áll. 
akkor  a  jó  öreg  fa  és  a  virág,  szétszaladt  betűi  daczára, 
sem  elégíti  ki  képzeló'désünket.  —  „Sirva  válik  el. 
mint  a  törzsétől  a  zöld  áa-"  — -  tehát  megint  lomb,  ki 
csak  az  imént  virág  után  eped  vala.  Különben  e  sorban 
egy  jól  talált  kép  rejlik,  de  nincs  üvegtisztán  kifejezve. 
Ha  szorzó'  a  sirva  helyett  azt  mondja  könyezve:  a 
kép  mindjárt  homály  nélkül  terem  az  olvasó  szemei 
elé :  t.  i.  a  zöld  ág  könyez  (nedve  foly)  ha  leszakítják. 
De  a  sirva,  mely  inkább  a  hangra  vonatkozik,  nem 
tűnteti  e  képet  egész  szabatossággal  szemünk  elé.  — 
..Ah.  de  szeretó'm  vár  s  ott  tüzes  csók  járja"  ....  Fi- 
gyelmet kérek.  E  sor  oly  határozottan  festi  a  szerelem 
boldogságát,  a  kifejezés  módjában,  a  hangban,  minden- 
kép: hogy  a  bánatos  móddal,  mely  szerint  költőnk 
fönebb  szerelméről  emlékezett  vala,  ellenmondást  látszik 
képezni.  Ott  ..halvány  ..bántja  ó't  valami"  ..szerelem- 
ért szenved"  .  .  .  szóval  egész  hangulata  elégiái,  nem 
csak  ha  családját  tekinti,  hanem  szerelmét  illetőleg  is: 
itt  könnyű  vérrel  használja  a  bizalmas,  megszokott 
'<'  nevet,  a  leány  várja  ó't.  s  csak  úgy  odaveti,  hogy 

tüzes  csók  járja  közöttük."  Utoljára  egy  reflexióval 
fejezi  be :  elleniévé  az  örömet  (szerelem)  a  bánatnak 
(családi  bú),  mint  a  melyek  könyei  közt  terem  (micsoda? 
tán  rózsa  és  tövis  ?  nem :)  a  boldogság-  házi  pitt/palatyja 
és  tündér  szivarrá t/tja.  Ha  megemlítjük,  hogy  e  mondat: 
,,a  boldogság  házi  pitypalatyja"  egészen  Tompáé,  ki 
azt  jobban  alkalmazza,  be  is  zárhatjuk  részletes  bonczo- 
lásunkat,  hogy  általánosabb  tanulságra  emelkedjünk. 

De  mielőtt  azt  tennők,  vessünk  egy  futó  pillantást 
szerzőnk  verselésére,  a  mint  e  darabban   nyilatkozik. 

A  schema,  látjuk,  nem  igen  lyrai.  Egyszerű  lapos 
alexandrin  az,  mérték  nélkül,  váltó  rímekkel.  De  te- 
kintve, hogy  e  költemény  nem  tartozik  a  hevesebb, 
mozgalmasabb  lyrai  fajok  közé,  hanem  csöndes  elégia, 
az  alak  választását  nem  rosszaljuk.  Ellenben  méltó  ki- 
fogás alá  esik  a  rímzet.  Már  Kazinczy  észrevette,  hogy 
nincs  süketebb  rím,  mint  a  melynek  önhangzói  külön- 
böznek, akár  az  által,  hogy  rövidnek  hosszú  a  megfelelő,, 
akár,  hogy  egészen  más  betűből  állnak.  Es  pedig  a 
rövid  nem  csak  úgy  lesz  felemássá,  ha  párja  ékezett, 
például,  ha  a-nak  á  felel  vissza,  hanem  az  által  is,  ha 
torlás  (positio)  hosszítja  meg.  E  szabály  nem  önkényes 
felvétel,  melyet  tetszés  szerint  mellőzni  lehessen,  hanem 
a  rhythmus- érzék  követeli.  Szerzőnk  legkevésbbé  törő- 
dik ezzel.  Csak  jelen  verséből  több  olyan  rímet  idéz- 
hetnénk, mely  áthágja  e  szabályt,  mint  a  hány  megtartja. 
Mindjárt  az  első  négy  sorban :  lenné  =  tekintete ;  nyi- 
tottam =  pontja  van;  továbbá:  nyelvéi  =  feledné  él; 
gyermek  =  szenvedek ;  engem  =  szerélém  stb.  Külön- 
böző hangra  példa:  beszél  =  tűzhelyénél;  s  a  (rím 
helyett  használva)  nagyon  szabad  assonance :  virág  = 
mi  bánt;  végre  egyhangúság  több  egymást  követő  rím- 

ben,  hol  a  fül  változatosságot  óhajtana:  okos^;/.  vígaw, 
mink  van,  fiam,  itthon,  innen,  úgy  von,  \í>ten :  tehát  8 
sor  csupa  an  en  on.  Mindezekhez  téve  az  ily  rossz  hang- 
zást: ..hogy  most  mosolyt"  —  szerző  technicáján  még 
sok  a  gyalulni  való. 

Most  már  röviden    összeszedhetjük   a    mondottakat. 

Egyes  szép  hely,  sikerűit  vonás  nem  hiányzik  e 
költeményben :  de  az  összes  hatás  sokképen  megzavar- 
tatik. Már  a  nyelv  puha,  erélytelen  kötése  csökkenti 
néhol  e  hatást.  Képei  majd  össze  nem  függők,  majd 
homályosak,  majd  átvitelei  a  valósággal  folynak  össze; 
leírásaiban  pedig  a  tárgyi  igazság  nem  léte  bánt.  Henye, 
szükségtelen  vonásokat  is  vettünk  észre:  szerző  még 
nem  látszik  tudni  a  költői  festés  axiómáját:  ..csupán 
azt  és  annyit  a  testből,  mennyi  a  lélek  előtüntetésére 
szükséges!"  Olykor  ismétli  magát;  olykor  túlfesteget. 
Reminiscentiát  árul  el  mind  a  conceptusban  (az  anya 
és  apa  iránti  érzelem  felfogása,  Petőfi  után),  mind  egyes 
kifejezésben.  Rímei  —  sőt  általában  nem  mért,  rhyth- 
mustalan  sorai  s  lazán  főzött  strophái  —  többnyire  nem 
adnak  kellő  zengést.  Végre  a  fölvett  alaphang  egysége 
az  utolsó  sorokban  meg  van  törve. 

E  megjegyzések  után  hamar  végezhetünk  Szász 
Gerő  költeményeivel.  Vannak  versei,  (s  ezek,  gondo- 
lom, régibbek}  hol  e  hibák  nagyított  arányban  fordul- 
nak elő;  vannak  ismét  (az  újabbak)  hol  mind  tisztább 
lesz  a  látkör,  a  nélkül,  hogy  egészen  kitisztulna.  Ama- 
zokból megérintjük  a  ..Nyári  estét"  (28.  1.)  mely  egy 
találó  vonás  után:  .,a  sok  kis  árnyékból  (harmatos:  ez 
nem  kellene)  este  lett"  —  igen  csinált  festegetésbe, 
képhaj hászatba  rohan;  az  „Osz  felé"  czíinűt,  melynek 
bánatos  hangulatába  nem    illik    a  juhász    boldogsága ;  a 

„Temetést"  hol  többi  közt  az  anyáról  mondatik :  „Fehér 
hattyú  volt  6  az  életnek  taván.  Felszínén  must  csupán 
tollai  lebegnek."  kik  e  tollak?  találja  ki  olvasóm.  A 
tollak  az  elhunyt  anya  gyermekei!  — I;  a  ..Merengést." 
mely  a  tárgyi  valósággal  annyira  szakit,  hogy  ..elrejtett 
bokorban  zengő  pacsirtadaltu  emleget:  ..A  vihart"  ..A 
szüretet."  melyek  leírásaiban  szintén  soka  ferde  vonás: 
melyek  összesen  azzal  jellemezhetők,  hogy  semminemű 
hangulatot  nem  képesek  támasztani  az  olvasóban :  a  mit 
egy  sor  épít.  a  másik  lerontja.  Sükerűltebb  a  ..Sala- 
monnak" ezímű;  de  a  „Grondos  öreg"  föliratú  allegória 
már  ismét  tárgyi  valótlanság  föveny  halmára  épült:  a 
gondos  öreg  azért  gondos,  mert  hallván  zúgni  a  vihart 
künn.  útra  készül,  odahagyja  kunyhaját,  hogy  találja 
•:  n  a  vihar!  Xo  már  hol  ebben  egy  esepp  valóság'? 
Xem  inkább  azt  várnék- e.  hegy  a  támadó  vihar  elől 
kunyhajába  fog  menekülni  s  bezárkózik  a  gondos  öreg? 
Szerző  aránylag  jobb  költeményei  a  könyv  vége 
felé  találhatók,  s  ezen  örülünk,  mert  haladásra  mutat 
A  mint  érzelme,  a  szerelem,  határozottabb  alakot,  tár 
gyat  nyer.  a  szerint  lesz  költése  igazabb,  lyraibb.  rhyth- 
musa  mozgalmasabb.  Szász  Gr.  tudniillik,  nagyon  kevés 
kivétellel,  csupán  kétféle  vers  alakot  használ :  a  már 
emiitettük  lomha  alexandrint.  meg  a  8—8  szótagú  rö- 
videbb sorokat.  Legfolebb  e  kettőt  fűzi  össze  néhol 
strophába.  E  két  forma  közöl  a  rövidebbik  jobb  rhyth- 
must  ad  nála:  de  a  felemás  rím  abban  is  megmarad, 
egész  a  könyv  végéig.  -  -  Ily  jobb  hangú  költeménye 
már  az  „Édes  hazám"  legeiül,  de  későbbi  lesz)  —  s  a 
111-dik  laptól  végig.  —  noha  ezekben  is  gyakori  a 
visszaesés  nem  csak  egyes  kifejezésben'  hibákba,  hanem  az 
alapérzelem  hamis  voltába  is.  mire  elég  legyen  egy  példát 

idéznünk.  „Feledjenek"  .  .  .  czímű  versében  (17.*).  1.) 
a  költő,  miután  sok  pathoszszal  elinondá,  hogy :  feledje 
el  őt  minden;  feledje  el  a  virág,  a  fülmüe,  édesanyja, 
testvére;  feledje  el  a  föld;  feledje  ott  sírjában  az  ítélet- 
nap; miután  e  kétségbeesés  szinte  ránk  is  elragad, 
oly  valónak  tetszik :  egy  versszakban ,  egy  sorban  elront 

mindent: 

....  Csak  ti'  soha  ne  feledhess 
Ki  megcsaltál,  halvány  leány; 
S  ha  majd  -/.ived  kéjtől  repes, 
Minden  perczben  gondolj  reám; 
S  midőn  minden  csak  irigyel 
Érezd  boldogtalanságod : 
Látván  engem  megtört  szívvel, 
A  mely  neked  —  megbocsátott. 

Megbocsátott?!  nem  igaz!  hisz  épen  most  rettentően 
elátkozz" .' 

Szász  Gr.  epicai  költeményeiről  —  mert  azok  is 
vannak:  költői  beszély,  balladák  —  jobb  nem  szólani. 
O  még  a  leírásban  sincs  ott,  hogy  tiszta,  szemlélhető 
képet  nyújtson:  az  alkotó  művészetben  hogy  várhatnánk 
tőle  domború,  élő,  mozgó  alakokat.  Ki  a  nyugvó  térhen 
sem  mindig  bír  öszhangzó  képet  fogni  föl,  annál  ke- 
vésbbé  tud  a  mozgalmas  időben. 

Hanem  ideje  is  letennünk  a  hegedűt.  Szász  G. 
igyekezzék,  hogy  az  övé  minél  ritkábban  adjon  hamis 
hangot.  Egy  hajszálnyival  feljebb  vagy  leebb  fogni, 
az  sem  mindegy  e  kényes  hangszeren.  Pedig  a  hang 
tisztasága  még  csak  alsóbbrendű  kellék :  azon  felül  kö- 
vetkezik a  dallam  és  harmónia  egysége,  változata,  a 
kifejezés  ereje,  kelleme  és  mind  az,  a  mi  „istenek  közé 
rafrad." 

KÖLTEMÉNYEK  SZÁ8Z  KÁROLY-túl.  Ehő  és  második 
kötet.  {Ileckenast,  Pest.  1861.) 

Oly  hosszú  szünet  után  a  kritikában,  nem  is  hinné 
az  ember,  mennyire  kifejlett  a  kritikai  érzet  és  hajlam, 
kivált  fiatalabb  íróinknál.  Mindenfelől  halljuk  a  panaszt, 
hogy  bírálatink  nem  eléggé  szigorúak;  s  kivéve  tán  a 
megítéltet,  —  mert  ezek  közöl  még  egy  sem  jajdult  fel 
lágyságunk  miatt  —  mindenki  kevesli  a  mért  csapást, 
szeretne  ráadásul  még  néhányat  ütni  az  áldozatra  vagy 
—  ítészére.  Nem  vádkép  hozom  fel;  van  ebben  jó  is. 
Melló'zve  minden  személyes  rokon-  és  ellenszenvet,  egyéni 
izlést,  eszmeirányt,  nem  szólva  czimboraságról  s  ez-okozta 
agyarkodásról  a  más  akolbelire,  stb.,  én  a  haladás,  a 
tökélyesbűlés  feltételét  látom  e  mérges  kritikai  hajlam- 
ban. A  fejlődés  természete  hozza  magával,  hogy  az 
utóbb  jövő,  ha  eló'dét  meg  akarja  haladni,  ennek  hibáit 
nagyítva,  jó  oldalait  kicsinyítve  lássa;  különben,  ha 
osztaná  némely  nagy  íróra  nézve  a  kortársak  bámulatát, 
kétségbe  kellene  esnie  maga  iránt.  Sok  Themistoclest 
nem  hagy  alunni  a  Miltiades  dicsősége.  Emlegetjük, 
hogy  Kölcsey  túlszigorral  bírálta  Csokonait:  e  túlszigor, 
fiatal  kritikusban,  új  ösvényen  indult  költőben,  termé- 
szetes volt.  Az  új  iskola,  ha  lenni,  élni  akart,  részben 
előzői  rovására  kellé  érvényt  szereznie  magának,  sőt 
ugyanez  iskola  másod  nemzedéke  már  az  első  hátán 
keresett  lépcsőt  az  emelkedésre.  Jusson  eszünkbe  csak 
a  „szigor"  bevallott,  követelt  tana,  mely  egy  Kazinczy 
utóéveit  keseríté  meg.  Azonban  fordult  a  koczka :  néhány 
évvel  utóbb  szintoly  élesen  odavetve  hallottuk  az  egy- 
kori követelőkről  mondatni:  „B.  vagy  C.  nem  poéta," 
mint  halljuk  mostan  elismert  érdemű  s  a  közönség  előtt 

évek  óta  szép  hírben  álló  jeleseinkről,  arczfintorítás 
kíséretében  az  indokolásra  sem  méltatott  megjegyzést: 
„eh!  X  vagy  Y  nem  is  költő." 

Mindezen,  mondok,  nem  csndálkozom,  sőt  az  sem 
lepne  meg,  ba  pár  év  múlva  a  mostan  élő  s  még  eltűrt 
nevű  költőink  közöl  egyet  sem  fognának  dicsérve  említ- 
hetni, a  nélkül,  hogy  Midas  bűnébe  essék  az  illető.  De 
még  arra  sem  kell  jóslói  tehetség,  eleve  megmondani, 
hogy  ha  költészetünk  ezután  valamikor  —  évtized  vagy 
félszázad  múlva  —  ismét  egy  hatalmas  lépésre  huza- 
kodik; ha  oly  apostola  támad,  kiben  a  kor  ön  aesthetikai 
fejlettsége  fokát,  vezér  eszméit,  irányát  épen  úgy  kife- 
jezve találja,  mint  Petőfiben  a  magáé  s  a  jelen :  ez  új 
apostol  Petőfi  hírneve  árán  fog  emelkedni,  s  környezete, 
bámnlói,  utánzói  egyre  keresni,  nagyítani  fogják  a  fol- 
tokat, melyeket  mi  a  ragyogás  miatt  észre  sem  vettünk, 
vagy  önkint  eltakartunk.  Majd  később  jön  az  irodalom- 
történet kritikája,  mely  kiegyenlíti  a  dolgot;  leszámítja 
a  bámulásból  itt  is,  ott  is,  a  mi  csupán  időszerű  tulaj- 
donokra esett,  le  a  kicsinylésből,  a  mi  a  tovább  haladás 
fejében,  emberi  gyarlóságból,  történt.  —  De  míg  ter- 
mészetesnek találom,  hogy  az  ifjabb  nemzedék  az  előb- 
binek vállára  kapaszkodik,  hogy  onnan  tovább  lásson, 
—  s  ha  minden  nap  új-új  felfödözést  tesz,  hogy  ez  sem, 
az  sem,  —  utoljára  senkisem  költő :  én  részemről  óvakodom 
a  ^bátorság''1,  ezen  kritikáját  vallani;  én  mindig  számításba 
veszem,  miféle  tulajdonokkal  emelkedett  egyik  vagy 
másik  társam  bizonyos  fokra  a  közvélemény  becsűlésé- 
ben,  s  vajon  e  tulajdonok  csupán  időszerű  értékkel 
bírnak-e,  vagy  maradandóbb  hatással  is  vannak  költé- 
szetünk fejlésére;  szóval  a  helyett,  hogy  fitymáljak, 
méltóbb  dolognak  tartom :  vizsgálni.   E  szerint  én  talán 

nem  a  napi  kritikus,  hanem  az  irodalom  történet-írójá- 
nak terén  állok:  se  a  múltat  le  nem  becsülöm,  se  a 
jelent  túl  nem  becsülöm:  abban,  mint  ebben,  találok 
jót  is,  rosszat  is.  E  helyzetem  könnyen  definiálható. 
Nem  tartozom  a  feltörekvő'  nemzedékhez,  melynek  hala- 
dása érdekében  van  elbánni  a  —  már  vagy  igaz  vagy 
ál  —  tekintélyekkel;  de  más  részről  nincs  is  mit,  s  kitől 
féltenem.  Oly  nyugodtan  nézhetem  a  dolgokat,  mintha 
panoráma  volnának. 

Innen  a  lágyság,  elnézés  vádja  ellenünk,  ha  meg- 
rovásainkat nem  teszszük  haragos  modorban,  vagy  ott 
is  találunk  némi  jót,  hol  mások  eló'véleménye  csupán 
rosszat,  föltétlenül  rosszat  vár  vala.  Mert  hogy  a  hibát 
eltakartuk,  vagy  érdemül  számítottuk  volna  be :  azt  senki 
szemünkre  nem  vetheti,  ha  csak  a  magáét  be  nem 
hunyja,  s  úgy  nem  tesz.  mint  a  minapi  egyén,  ki  az 
irónia  világos  hangját  panegyris  gyanánt  emlegette, 
tévén  magát  mintha  ő  azt  úgy  értené,  —  egy  másik 
esetben  pedig  azt,  a  mi  legspeciálisabb  vonatkozással 
volt  mondva,  hasonló  önkéntes  nem-hallással,  az  egészre 
vitte  át.  hogy  absurdumot  süssön  a  FiGYELŐ-re.  —  A  mi 
a  használt  mérték  magasságát  nézi :  avagy  én  volnék, 
csupán  én,  ki  azt  ne  tudjam  oly  fokra  emelni,  mint 
bármelyike  a  gáncsotoknak  ?  Én  volnék  az,  és  csupán 
én,  kit  minden  hitványság  kielégít;  ki  olvasva  nem 
szökik  fel  a  boszankodás  miatt,  nem  dobja  a  könyvet 
asztalához,  ha  itt  az  egy$<i'g,  ott  a  hangulat  törik  ketté: 
ha  sokat  igérő  kezdet  után  ásító  űrbe  lyukadunk;  ha, 
mint  paraszt  derelyénél,  tenyérnyi  gyúratlan  tésztát  kell 
megenni  a  bennelevó'  kis  túróért,  vagy  épen  nagy  lyukat, 
mint  a  székely  fiú  a  zsemlében ;  ha  csinált,  fagyos  érzelem 
vagy   nyelv   puffadoz;    ha    lipett-lopott    eszmék    eredeti 

gyanánt  pipeskednek :  szóval  annyi  Unom  borkóstoló  és 

szakács  között  csupán  az  én  számize  volna  megromolva, 
tönkre  jutva  a  desperátióig?  .  .  .  De  leküzdöm  a  boszan- 
kodást,  lemondok  a  csúffátevés    vitatott   szabadalmáról; 

elmondom  észrevételeimet  illően,  higgadtan,  epe  nélkül ; 
óvakodom  mindenek  fölött  némely  bíráló  azon  túlzásába 
esni,  hogy  kiválogatva  s  mértékűi  magam  elé  tűzve  a 
legnagyobb  írók  legsikerültebb  munkáit,  mindent  a  mi 
azokon  alúlesik,  feltétlenül  kárhoztassak,  jól  tudva,  hogy, 
bár  Horácz  kimondotta:  „mediocribus  esse pöetis",  lehet 
oly  mértéket  állítani  föl,  melyhez  szabva  bizony  Horácz 
sem  sokkal  tetézi  a  mediocritást.  Ezt  tudva,  azt  sem 
feledve,  hogy  bármi  rossz  hírben  álljanak  e  mediocris 
poéták,  ők  azok  a  kik,  mint  talán  már  egy  helyt  éltem 
ezen  hasonlítással,  nem  hagyják  elalunni  a  költészet 
vesztatüzét,  melynél  egy  leendő  lángész  isteni  fáklyáját 
majdan  meggyújthassa;  hogy  ha  mi  nem  donganánk- 
bonganánk  időközben,  hiába  várná  a  világ  a  megváltó 
Messiást :  a  collegiális  szerénység  érzelme  türelemre 
hangol  pályatársaim  iránt,  s  ha  hibáikat  cl  nem  enged- 
hetem, azok  kijelölésén  felül  nem  akarom  őket  még 
bosszantani  is;  ha  jó  oldalaikat  nem  nagyíthatom,  nem 
akarok  szemet  hunyni  azokra.  Előttem  a  külföld  példája 
is,  hol  bizony  nem  csupa  Byronok,  Bérangcrekből  áll 
az  irodalom,  ezek  alatt  egy  sereg  jó  hangzású  név  is 
megfér,  a  nélkül,  hogy  viselőik  számára  csupán  seprűje 
volna  a  kritikának. 

..Mennyi  hű-hó  egy  kis  rántottáért!"  hiszen  csak 
Szász  K.  költeményeiről  van  szó,  nemde  ?  —  Könnyebb 
volna,  elhiszem,  amúgy  szűr  alól  (vagy  e  falusi  kifeje- 
zést magamnak  tartva,  nem  bánom  akármely  nohle  dandy- 
köpeny  alól)   odavetett  bökéssel  gyaníttatni,    hogy  azok 

bizony  mit  sem  érnek ;  így  legalább  föl  lennék  oldva 
ama  pedáns  és  fárasztó  munka  alól,  hogy  a  miről  íté- 
letet mondok,  azt  el  is  olvassam ;  elég  volna  belekuku- 
csálnom  a  fel  sem  vágott  könyvbe,  mint  varjú  a  konczba, 
s  ha  egy  mottó,  vagy  olyasmi  nem  tetszik,  azt 
pellengérre  állítani:  „ime,  t.  közönség,  c  darab  téglából 
láthatod,  milyen  a  ház!"  De  én  sokkal  geniálatlanabb 
és  türelmesb  vagyok,  hogysem  ily  elbánás  megnyug- 
tatná lelkem  ismei*etét;  nemcsak  fölmetszem  a  könyvet, 
hanem  el  is  olvasom,  elejétől  végig ;  megtekintem  czím- 
lapját,  berendezését,  osztályzatát,  mutatóját ;  megforgatom 
kívül,  belül,  némely  darabot  ismételve  elolvasok ;  néme- 
lyikre „alszom  is  egyet''  hogy  másnap  vajon  nem  hat-e 
rám  máskép,  nehogy  a  költőnek  számítsam  be,  ha  pél- 
dául az  első  olvasáskor  szunyatag,  le-  vagy  széthangolt, 
vagy  ellenkezően  túlinagasztos  kedélyben  találtam  lenni ; 
szóval  egész  a  nevetségig  lelkiösmeretet  csinálok  belőle, 
hogy  írótársam  reputatióját  igazságtalanul  ne  érintsem. 
Ha  aztán  ennyi  körűi-  és  beletekingetés  után  valamely 
vélemény  meggyőződéssé  szilárdul  nálam,  azt  nem  szok- 
tam elhallgatni,  és  ki  fogom  mondani  Szász  K.  költe- 
ményei felől  is,  daczára  annak,  hogy  vele  mint  egyén, 
mint  szerkesztő  jó  viszonyban  állok ;  sőt  attól  kell  óva- 
kodnom, nehogy  épen  e  viszony  miatt  nagyobb  szigorú- 
ságra hajtassam,  mint  különben.  Ennyit  bírálói  állás- 
pontom kijelölésére;  —  most  lássunk   hozzá. 

Ha  a  költészet  virág:  Szász  Károly  jelen  gyűjte- 
ményét oly  bokrétához  hasonlítanám,  melynek  ('[/észben 
több  színe  van,  mint  illata.  Xem  a  rezeda  édes  varázsa 
az  övé,  mely  igénytelen  külső  alól  terjeszti  bűbájos 
hatalmát;  nem  az  örökhű  rozmarin  fájdalmas  epedése, 
mely  átható    illatját    hervadva,  száradva    is  megőrzi;  de 

nem  is  a  királyi  rózsa  teljes  tökélye,  mely  felűlmúlhatlan 
színpompával  a  jószág  azon  egészséges  mértékét  párosítja, 
mely  örökké  elbájol,  de  soha  nem  kábit :  inkább  a 
tulipánok,  györgyikék  ezer  fajához  tenném,  mely  tanúit 
kertész  művelése  által,  és  így  félig  természeti,  félig 
mesterséges  úton  nyeri  változatos  szinei  gazdag  játékát 
s  inkább  a  szemre,  mint  azon  intensisebb  érzékre  hat, 
mely  benyomásait  közvetlenebbül,  hathatósabban  adja 
átal  az  idegeknek.  Gáncsot  mondottam- e  ki,  vagy  dicsé- 
retet e  hasonlatban  ?  Egyiket  sem,  vagy  mind  a  kettó't, 
ha  tetszik.  Látom  én  a  törekvést  fiatalabb  költészetünk- 
ben, Petó'fi  nyomdokán,  felfogni  mintegy  a  lelket,  az 
illanó  finom  párát,  jegeczesítni  a  röpke  gondolatot,  vagy 
érzést ;  jól  vagy  rosszul  beringatózni  valamely  hangulatba  ; 
de  azon  kívül  keveset  törődni  a  részek  kidolgozásával. 
a  fokozatos  emelkedéssel  szakról  szakra,  a  költó'i  nyelv 
díszei-  s  erélyével,  a  mondat-  és  szófűzés  szabatos- 
ságával, s  azon  előnynyel,  melyet  új,  szokatlan,  mégis 
talpraeső  szóillesztés  nyújt  a  költó'i  nyelvnek,  mint  discord 
hangfogás  emeli  olykor  a  hármoniát,  s  t.  e.  f.  Nem  én 
vagyok,  kinek  az  egyszerű  szép  ellen  szólanom  illenék: 
de  megkívánom  tőle,  hogy  ha  lemondott  a  hatás  külső 
eszközeiről,  bensőleg  annál  teljesebb  legyen;  ha  pongyo- 
lában, vagy  épen  mez  nélkül  bátorkodott  élőnkbe  állni, 
akkor  ne  legyen  görbe  alkatú,  ne  sánta,  ne  béna :  a 
gondolat,  vagy  érzés,  ha  csupán  maga  erején  akar  meg- 
állani, hát  erős  legyen;  ne  valamely  frivol  (e  szó  nem 
kaczért,  kikapót  tesz),  hétköznapi,  úton-útfélen  kapható 
gondolat,  vagy  petyhüdt,  elkopott,  mondvacsinált  érze- 
lem ;  s  a  hangulat,  melybe  a  költő  vonni  akar.  méltó 
arra,  hogy  őt  oda  kövessük,  —  mert  azér'  hogy  van 
állatja  istennek,  mely  nem  képzel  valami  finomabb  kéjt 

a  pocsolya  gyönyöreinél,  nem  következés,  hogy  én  is 
kedvet  kapjak  vele  abban  hengergőzni.  Hony  sóit,  qui 
mai  y  pense!  De  midőn  látom,  hogy  minden,  de  minden 
el  van  dobva,  fel  van  áldozva  a  tartalomért,  s  e  tarta- 
lom utoljára  semmi,  vagy  alig  több  ennél :  azt  kell 
óhajtanom,  volnátok  bár  inkább  mesterkedők  a  dictió- 
ban,  képekben,  szómérésben,  rímben  stb.  így  legalább 
adnátok  valamit,  nem  ugyan  a  lényegest,  de  mégis 
valamit,  míg  így  adománytok  a  leányéhoz  hasonlít,  ki 
Mátyás  királynak  tenyerén  nyújtotta  a  verebet:  nesze 
semmi,  fogd  meg  jól.  Ám  követnétek  a  Heine,  a  Petőn 
pongyolaságát,  csak  adnátok  Petőfi  és  Heine  tartalmat 
hozzá !  De  mit  mondok :  e  két  lángelme  pongyolasága 
csak  relatív:  mindeniknél  nemcsak  a  tartalom  erélye, 
hanem  egyszersmind  a  belfonna  teljessége,  továbbá  kül- 
sőleg a  szólam  sajátossága  (proprietas),  a  nyelv  haszná- 
latában nyilatkozó  erő,  nemzetiesség  s  több  ily  első 
rangú  tulajdonok  könnyen  feledtetik  a  puszta  legkülsőbb 
technieában  itt-ott  felbukkanó  szabálytalanságot:  —  míg 
nálatok  (örvendetes  kivételekkel)  a  forma,  külső  és  benső, 
plastikára  s  erélyességre  nagyon  hasonlít  a  konyhában 
használt  ama  vizes  rongydarabhoz,  mely  oda  lapul,  a 
hova  vágják.  Különösen  Petőfitől  nem  érdemes  volna-e 
eltanulni  azt  a  kis  mesterséget,  hogy  ő  sorról  sorra, 
vers-szakról  vers-szakra  halmozza  a  legragyogóbb  képes 
gondolatokat,  hogy  az  utolsóval,  mely  ragyogóbb  min- 
deniknél, s  mely  az  egész  költemény  alapgondolatja, 
betetőzze?...  0  minden  költeményben  egy  egész  ko- 
szorút ad :  míg  követői  legtöbbje  elégnek  tartja  nem  is 
ép  virágot,  hanem  egy-egy  szirom-levelet  dobni  le,  hogy 
úszszon,  a  hogy  tud,  a  leghétköznapibb  próza  lusta 
mocsárjának  zavaros  levében. 

Feltéve  hát,  de  meg  nem  engedve,  hogy  Szász 
K.  költői  érdeme  csupán  vagy  legnagyobb  részt  a  for- 
mára, a  nyelv-,  s  dictio-beli  előadásra  szorítkozik:  ez 
érdemet  akkor  sem  fitymálnunk,  hanem  teljes  mértékben 
méltánylanunk  kellene.  Bizonyára,  nem  volna  megve- 
tendő dolog,  kivált  most,  midőn  a  technicát  összefér- 
hetlennek  képzeljük  a  génie-vel,  most  midőn  némely 
költő  —  apage  Satanas!  —  a  művész  czím  ellen  fórma- 
szerint  tiltakozik,  —  holott  már  Byron  is  megmondotta 
a  technicára :  „rossz  kézműves  az,  a  ki  szerszámaival 
összevesz"  —  nem  volna,  ismétlem,  bolondság  egy  virtuóz 
verselő,  ki  megmutatná  mire  képes  a  magyar  nyelv, 
mennyi  erő,  hajlékonyság,  zöngelem  van  abban ;  egy 
oly  verselő,  ki,  habár  minden  mélyebb  költőiség  nélkül, 
egyidőre  nagyon  népszerűvé  válna,  kinek  zöngzetes 
strophái,  feddhetetlen  rímei,  lehellet-könnyűségű  fordu- 
latai, ékes,  szabatos  nyelve,  ezer  változatú  formái  stb. 
minden  ajkon  meghonosulnának,  minden  fülben  reformot 
idéznének  elő,  hogy  többé  a  költészetnek  akarva  se 
lehessen  visszatérni  a  mostani  lágyan-kötött  formákhoz. 
Azonban  én,  magyar  versírók  között,  ily  virtuózt  nem 
ismerek ;  nem  általában  olyat,  ki  egy  Virgilnek,  Dan- 
tenak,  Tassónak  —  vagy,  hogy  újabb  költőt  említsek, 
egy  Bérangernek  —  a  bensőt  nem  számítva  —  csak 
technikai  ügyességét  fölérné  is ;  a  mostan  élők  közt 
bizonyára  nem.  Szász  K.  formáihoz  is,  minden  könny ű- 
ség,  ügyesség,  találékonyság  daczára,  mit  azokban  kifejt, 
nem  egy  helyen  fér  szó,  s  érdeme  e  tekintetben  viszony- 
lagos lesz;  ellenben  a  tartalom  meg  kedvező  világításban 
emelkedik  s  nem  sok  költeménye  van,  melyről  azt  lehetne 
mondani,  hogy  ihlet  nélkül  származott,  habár  ez  ihlet 
néha  inkább  élénk,  mint  mély,  inkább  sebes,  mint  tartós ; 

ennélfogva  inkább    meglepő,    hogysem  maradandó    nyo- 
mokat hagy  maga  után  az  olvasó  lelkében. 

Tudniillik  Szász  K.  költői  jelessége  és  hiányai 
ugyanazon  egy  forrásból  erednek.  Könnyűsége,  mint  a 
ffénie-é]  de  a  lángelme  biztossága,  mélysége  nélkül.  Az 
ő  agyából  is  pánczélosan  terem  elő  Minerva  —  a  gon- 
dolat —  de  a  nagy  sietségben  sokszor  valamit  benn- 
felejt. Könnyen  hangolódik,  de  e  felhangoltság  olykor 
nem  tart,  nem  feszül  növekedő  arányban  az  egész  köl- 
temény folytán;  itt-ott  lazább  pillanat  áll  be,  melyet 
aztán  nincs  türelme  úgy  tölteni  ki,  hogy  észre  ne  lehes- 
sen venni  a  lankadást.  Olykor  nem  állhat  ellen  egy 
ragyogó  képnek,  egy  elmés  gondolatnak,  egy  zengő 
nyelvalaknak,  mely  hívatlan  oda  tolong  képzeletébe,  s 
nincs  ideje,  vagy  nem  vesz,  hogy  megítélje,  vajon  oda- 
tartozik-e szorosan.  Kitér  a  czélhoz  siető  egyenes  útról, 
hogy  virágot  szedjen  az  útfelén.  Sok  szépet  ír;  egy  szépet 
nem  oly  sokat.  Költői  míveltsége,  —  annyi  át<:r:<ft 
idegen  költemény,  melyek  benső  zenéje  senki  lelkében 
nem  rezdül  meg  s  nem  hangzik  vissza  oly  könnyen, 
mint  nála,  egy  részt  elősegíti,  más  részben  gátolja  köl- 
tészetét. Mint  viasz,  szedi  fel  a  benyomásokat,  s  az 
idegen  ihletés  az  övét  is  sebesen  lángra  lobbantja :  de 
nem  mindenkor  van  elegendő  ellenállási  ereje,  hogy 
nyoma  se  érezzék  az  idegen  behatásnak.  Néha  egy 
gondolatból,  egy  ötletből,  van  úgy,  csupán  egy  zengő 
rímsorból  nagy  könnyűséggel  ringatja  magát  valamely 
érzésbe,  s  bizonyos  fokig  ihletés  szállja  meg;  de  az  ily 
ihletés  nem  lehet  mély,  tartós;  csak  minő  kútfeje  vala. 
Azonban  vannak  dalai  közt  elég  számmal,  melyekben 
az  érzés  intensiv  erejét  nem  lehet  kétségbe  vonnunk. 
Ilyen  a    „Búbánat"  czímű  szakasz    majdnem  egészen,   a 

többi  közt  is  elszórva  sok.  Több  költeménye,  hol  nem 
érzés,  hanem  gondolat  a  túlnyomó,  oly  jól  van  írva, 
hogy  nehéz  volna  kivetú't  találni  bennök.  Pedig  az  ily 
^correctség"  formában,  tárgyban,  sem  oly  mindennapi 
nálunk,  hogy  meg  ne  illetné  a  dicséret.  Hanem  men- 
jünk a  részletekre. 

Az  eló'ttem  fekvő  két  kötet  vers,  ajánlás  és  elő- 
hangon  kívül,  öt  külön  osztályba  van  sorozva,  melvek 
czímei:  1.  Itjúság,  szerelem.  2.  Elet,  család,  emlékezés. 
3.  Természet.  4.  Búbánat.  5.  Haza.  történet.  —  A  négy 
első  egyre-másra  lyrai.  az  ötödikben  elbeszélő  neműek 
is  vannak.  —  Természetesen  minden  költőnek  jogában 
áll,  úgy  osztani  be  gyűjteményét,  a  hogy  neki  tetszik; 
mindazáltal  fenmarad  a  kérdés,  czélszerű-e,  előnyös-e  a 
beosztás;  könnyebbé  teszi-e  az  egésznek  áttekintését, 
neveli-e  az  egyes  darabok  hatását  a  jól  kiválasztott  hely: 
szóval  nyer-e  az  olvasó,  nyer-e  a  gyűjtemény  a  beren- 
dezés által?  —  En  csak  zavarónak  látom  e  sokféle 
czímet;  annál  inkább,  mert  a  költemények  közt  sok 
van,  melyről  nem  tudnók  megmondani,  miért  került 
épen  az  illető  osztályba,  holott  annyi  vagy  még  több 
joggal  a  másikba  is  beillett  volna.  Az  Elet,  család, 
emlékezés  czíműek  közt  akárhány  van,  mely  épen  úgy 
megférne  az:  Ifjúság,  szerélem  kalapja  alatt,  mert  sze- 
relmi dal,  szerelmi  emlékezés  stb.,  a  Természet  osztálya 
i>  többnyire  az,  például  bajos  volna  meghatározni,  miért 
jutott:  „Csillag  és  szerelem-  (II.  Q.)  a  Természet  rova- 
tába, vagy  az:  ..Oh  én  lelkem!  .  .  .  . "  kezdetű  (II.  37.  1.) 
nem  inkább  a  Családiak  közé?  —  De  úgy  látszik, 
szerző  a  berendezésben  szántszándékkal  oly  utat  akart 
követni,  hogy  az  olvasó  ne  kisérhesse  szívregényét  oly- 
formán,  mint  a  ki  Himfyt  sorban  olvassa;  egy  pillantás 

a  „tartaloméra,  hol  az  egyes  költemények  mikori  kelte 
föl  van  jegyezve,  meggyőz  erről  bennünket.  0  vissza 
ugrik  1857-ről  52-re,  sőt  48-ra,  GO-ról  megint  52-re,  s 
így  tovább.  Ebből  az  az  inconvenientia  származik  az 
olvasóra,  hogy  nem  tudja  magát  huzamosabb  ideig  a 
költő  helyzetébe  gondolni,  s  valami  olynemű  kellemet- 
lenséget érez,  mintha  ugyanazon  egy  darab  hangulata, 
egysége  volna  megzavarva ;  nem  is  említve,  hogy  gyakran 
egyik  költemény  növelné  kölcsönösen  a  másik  hatását, 
alkalmas  berendezés  által.  Legkevesb  észrevétel  alá  esik 
e  részben,  a  lyraiak  közöl,  a  Búbánat  czímű  szakasz, 
mely  más  tekintetben  is  közvetlenebbül  hat  az  olvasóra. 
De  miután  a  költő  maga  osztályozta  gyűjteményét, 
fogadjuk  el  és  kövessük  ez  osztályozást  mi  is.  Az 
ajánlás  („Kedves  feleségemnek L:)  s  vezérhang  („Az  én 
múzsám")  mindenik  „jól  van  írva"  a  nélkül,  hogy  meg- 
kapóbb  mozzanatokkal  kínálkoznék.  Hiba  bennök  nincs, 
a  mi  van  —  a  nyelvre  és  technicára  tartozik.  Amott 
a  szebbhangú  nyelvtani  hiba :  „olvasod  —  itt,  az  utolsó 
versszakban  egy  5-ös  jambus  4-es  helyett.  Valóban 
fontos  kérdés,  tartozik-e  túrni  a  költészet  a  nyelvtan 
jármát  oly  igen,  hogy  örökké  a  nyelvficzamító :  olvas- szy 
keres-s.2  stb.  mellett  maradjon?  De  ki  kellene  dolgozni 
a  magyar  euphonia  elméletét,  s  meghatározni  meddig- 
terjed e  részben  a  költő  szabadsága,  máskint  az  effélén, 
mint  hibán  akad  meg  a  szem.  A  verselési  szabályta- 
lanság az,  midőn  Szász  K.  rendes  strophákban  indul,  s 
egyszerre  csak  egy  pót-láb  által  zavarja  meg  azok  me- 
netét. Értsük  meg.  Nem  árt  a  rhythmusnak,  ha  több 
szótag  adatik  ugyan,  de  az  ütemek  száma  annyi  marad, 
ha  péld.  spondeus  helyett  anapaest  jő.  De  árt  a  rhyth- 
musnak: ha  négy  ütem  helyen  ötöt  fogok.    Világos. 


SZÁSZ    K.    KÖLTEMÉNYEI.  101 


Az  „Ifjúság,  szerelem"  czíinű  szakaszban  a  „Szép 
májusi  ..."  (I.  15.)  kezdetű  dalocska  egyszerű  bája  csak 
az  előtt  felfoghatlan,  ki  nagyon  elborsolta  Ízlését.  Az 
a  májusi,  kerti  éj,  a  váró  szerelmes,  a  rózsa-kosárról 
vett  kép  s  a  bezárás:  „Gondolatim  rózsáit  badd  öntsem 
a  lelkedbe  át"  —  mindez  oly  teljes  öszhan°-ba  egyesül 
s  oly  lehelletszerűvé  teszi  a  dalt.  Az  ..Ej  hajadnak" 
feliratú  (I.  29.)  fénye  és  melege  által,  a  „Szív  története" 
(I.  31.)  egyszerű  formája,  —  a  ..Sebek"  (I.  33.)  a  gon- 
dolatnak szerencsés  kivitele  által  egy  képben,  tűnnek 
ki.  A  „Nászkoszorúval"  kezdetűben  a  két  elsó'  sor  által 
támasztott  hangulat  jól  rezgi  végig  a  dalt.  Az  „Evek 
múlva"  (I.  45.)  —  (mely  szerző  osztályzása  szerint  már 
az  „Emlékezet"  rovatban  is  megjárná*  —  ..Ábrándkép" 
(I.  47.)  czíműek  szintén  nem  esnek  kifogás  alá;  a 
..Távolból"  (I.  57.)  igen  jó  valamint  utána  a  „Fényes 
csillag"  is,  az  utóbbi  népi  alakban,  de  nem  népnek 
szánva,  valamint  általában  nem  a  Szász  dalai.  Az,  mely 
így  kezdődik:  ..Oly  rövid  volt..."  (79.  1.)  egyszerű 
bájai  által  köt  le,  kivált  hol  azt  mondja:  „tanúnk  csak 
az  a  jó  isten,  ki  ürül  a  boldogoknak."  — ■  „Ég  és  föld" 
95  ..Futó  idő"  (103)  még  az,  melyeket  e  szakaszból, 
mint  semmi  megrovás  alá  nem  esőket,  észrevétel  nélkül 
bocsátunk. 

Az  olvasó,  talán  maga  szerző  is,  meglehet  csodál- 
kozni fog,  hogy  ép  ezeket  emeltem  ki  e  szakaszból, 
míg  több  olyat  mellőztem,  hol  dúsabb  képzelet,  erősebb 
szenvedély,  tüzesebb  költészet  nyilatkozik.  Bizonyosan 
meg  fogja  kérdeni,  miért  nem  a  ..Féltés"  (21.  1.)  czímű- 
nek  adom  a  koszorút,  vagy  miért  nem  a  „Menyasszony 
vagy  ..."  kezdetűt  1 42.  1.)  emelem  az  első  helyre.  De 
amazok,    szerintem,    legv//;ebbek.     A    ..Féltés"  igen   jól 

indul,  hanem  aztán  kiíbgyhatlan  képeivel  a  mester- 
kéltbe játszik ;  nem  is  számítva,  hogy  a  „szeretne///  elrej- 
teni téged"  —  fajta  erdélyiesség,  mely  itt  többször  is- 
mételve van,  bántja  a  magyarhoni  ember  fülét.  Nem 
hiszünk  mély  voltában  a  szenvedélynek,  ha  a  képhal- 
mozás túlhág  egy  bizonyos  határt,  melyet  ugyan  elmé- 
letileg kipéczézni  nem  lehet,  de  érzeni  igen.  S  van  a 
szenvedély  halmozta  képekben  valami  rendetlenség,  mi 
arról  tanúskodik,  hogy  a  költő  nem  kereste  azokat, 
hanem  úgy  tódultak  képzeletébe;  míg  itt  a  játék  —  a 
fokrúl  fokra  haladó  képekben,  nagyon  is  szembetűnő'. 
Legalább  én  úgy  érzem.  A  ..Menyasszony  vagy  . . . a 
sok  igen  szépet  mond:  attól  fogva:  ..én  leszek  a  tem- 
plom köve"  fokozatosan  emelkedik  ama  legpatheticusabb 
vers-szakig: 

Ott  leszek,  a  mikor  a  pap 
Áldását  reátok  adja : 
Ott  leszek  mikor,  az  isten 
Azt  átokká  változtatja. 

S  innen  fogva  a  bezárásig  sincsen  aláesés.  De  midőn 
azt  kérdi:  ..nézz  körűi,  ha  nem  követ-e  akkor  egy  hal- 
vány kísértet?"  egyszerűen  annyit  kellé  felelnie:  „az 
a  kísértet  én  leszek,"  s  úgy  fonni  a  következő'  képek 
sorát.  Szerző  a  helyett  azt  mondja:  ..rajtam  kímil  nem 
lesz  ott  senki,  csak  a  múlt  idők  emléke.'"  Ez  fölösleges. 
Miért  isólálja  magát  a  múlt  idő  emlékétől?  0,  a  kísér- 
tet, az  árny,  ő  maga  a  múlt  emléke:  e  minőségben 
kisérti  volt  kedvesét.  A  pap  kérdése:  ..nem  kötötted  e 
szívedet  valaha  a  más  szívéhez?"  talán  jobb  lett  volna 
a  szokásos  formulában.  Legalább  én  nem  tudom,  hogy 
ily  szavakkal  kérdezné  valahol  az  esküdendő  párt.  A 
vers-szak  törése  ellen,  rövidebb  sorokkal,  nincs  szavam 

itten,  mert  a  rhythmus  nem  csorbul,  pauza  töltvén  ki 
a  hiányzó  szótagot:  de  van  arra  a  büszke  —  iÉzke  rímre, 
mingyárt  az  első  szakban.  Én  ily  feltűnő'  helyen  kerül- 
nék oly  rímszót,  mire  alig  lehetne  más  cadentiát  mon- 
dani, mint  a  mely  rákövetkezik.  Epén  úgy  nem  tenném 
ide  a  büszkét,  egyetlen  tiszta  rímpárjával,  mint  nem  ezt : 
László,  hogy  ráüssem :  zászló.  Ki  ilyeseken  föl  nem 
akad,  élvezze  a  szóban  forgó  költeményt,  mert  valóban 
élvezetes  az. 

Több  dal  is  van  még  az  osztályban,  melyeket  csu- 
pán egy  vagy  más  részbeli  fogyatkozás  miatt  nem  lehet 
határozottan  jóknak  mondani.  A  „Babonám"  —  ezímű- 
ben  semmi  hiba,  csupán  érzik  rajta,  hogy  a  „Szerelem 
gyöngyei"  hatottak  a  költőre.  Nem  plágium,  nem  egyes 
helyek  reminiseentiái:  az  egész  hangulat  van  kölcsön 
véve.  A  „Csendes  szellő"  csinos  mezei  képet  rajzol,  s 
belé  a  szeretőket,  jó  idyll  is  volna:  de  látszik  rajta, 
hogy  szerzője  akkor  még  csak  hírből  ösmerte  a  déli- 
bábot, különben  nem  féltené  rózsáját,  oly  távolból, 
midőn  már  belátja  és  megismeri,  hogy  „picziny  lába  meg- 
ázik a  délibábban."  A  „Szenvedély"  elég  szenves,  de 
nem  tudjuk,  hogyan  jő  tüzes,  fényes  rajzai  közé  a  bol- 
dogságnak az  a  kép,  hogy  midőn  a  költő  ráborult  ked- 
vesére „úgy  fájt.  mintha  hideg  koporsóból  emelné  ki 
drága  testét."  Ehhez  nincs  kulcsa  az  olvasónak,  ha 
netalán  a  költőnek  volt  is.  A  „Titkos  szerelem"  hangja, 
zenéje  igen  szépen  hintál  kezdetben,  a  költőt  is  valószí- 
nűleg e  kezdő  sorok  dallama  ringatta  e  költeménybe, 
de  tartok  tőle,  hogy  a  vége  felé  játékosabb,  mint  kellene, 
bár  itten  a  játsziság  nem  annyira  árt,  mint  a  Féltés 
czíműnek  patheticus  hangulatában.  „Fa  és  virág"  jó 
képben  adja  gondolatát,  egy  hibás  vonással:  ez  a  száraz 

jelző  az  ág  mellett.  Öszszel  a  lomb  lehull,  de  az  ág* 
nem  száraz.  Ha  pedig  száraz,  akkor  megtörik  a  kép. 
A  „Majd  .  .  .  ••  czíműben  csak  egy  majd  nem  kellene. 
..Majd  La  minket  eltemetnek,  Azt  susogja  majd  a 
szél  ..."  Az  egésznek  hangulata  jó.  „El  is  jöttem1-  .  .  . 
túl  van  finomítva.  A  „Szamócza  ajkadban"  mely  igen 
csinos  dal  volna,  csak  az  ároaldnyhajat  nem  tudjuk, 
hogyan  értsük:  szinét-e?  vagy  mi?  s  a  gondolatok 
„borostyán  fürtje"  sem  ád  tertium  comparationis-t.  A 
„Piros  hajnal"  így  is  szép;  de  egy  merészebb  vonással 
még  szebbé  vált  volna.  Midőn  a  költő  fél,  hogy  ha 
isten  a  mennyországban  minden  csókért  egy  esztendőt 
von  le,  s  kérdezi:  „Be  akarod  ezt  számítni  a  mennyor- 
szágban nekem?"  .  .  .  érezzük,  hogy  e  hyperbole  akkor 
érné  el  teljes  költői  határát,  ha  így  kiáltana  fel: 

Félek,  hogy  az  öröklét  is 
Megrövidül  úgy  nekem!  .  .  . 

s  ez  kellő  magasra  feszítné  a  költemény  végsorait,  míg 
a  mint  van,  nincs  emelkedése.  Végre  csupán  a  „Vi- 
szontlátást" emelem  még  ki,  mely  gazdag,  érzésben, 
képekben,  s  egyike  volna  e  gyűjtemény  legjobb  dalai- 
nak, ha  a  négy  utolsó  sorban  némi  fonákság  nincs.  E 
négy  sor  így  van : 

Veled:  szivem  édesen  ver  {enyém) 
Távol  tőled:  vágy  hevít,  {engem) 
Viszontlátva :   szerelemmel 
Függnek  rajtam  szemeid  (a  tieid) 

Nem  azt  várta- e  minden  olvasó,  hogy  a  harmadik  eset- 
ben is  saját,  még  pedig  fokozott   érzelmének  kifejezése 

fog  következni'?  Alapjában  hibása  ..Némán  ülünk  ..." 
kezdetű,  mely  első  szakában  azt  mondja:  ..mit  szíve- 
inkben érzünk,  szóval  az  nem  mondható"  utolsó  szaka 
szerint  pedig  „Csendesen  foly  szívünk  vére-  stb.;  azaz 
a  mi  az  első  versszakban  „szóval  nem  mondható"  érzés 
volt,  az  a  vers  folytán  csendes  közönynek  bizonyul. 

A  második  osztály  (Elet,  család,  emlékezés)  már 
kilép  a  tisztán  alanyi  lyrából,  reflexió-,  elbeszélés-,  alle- 
góriával vegyes  költeményeket  is  tartalmazván,  s  egy- 
két oly  leíró  darabot,  mit  génre  néven  ismer  az  aesthe- 
tika.  Az  alanyiak  közöl  szépségre,  épségre  kiemelen- 
dőnek  tartom  a  ..Kis  lakot"  mely  a  családi  boldog 
szerelem  idylli  festését  nyújtja  üszhangzó  képekben;  a 
„Miért  búsulsz"  kezdetűt,  mely  az  erösebb  fél  áldozat- 
kész szerelmi  odaadását  tiszta  vonásokkal  ecseteli;  az 
„Álmatlan  éj"-t,  a  „Boldogság  emlékét"  ■ —  „Felej- 
teni ..."  de  talán  mindeniknél  inkább  a  „Haza  felé" 
czíműt,  mely  a  kedveséhez  vágyó  szerelmesnek  epedését 
rajzolja,  s  e  hő  apostrophban  végzi: 

Délibáb,  tündérkezeddel  .... 
A  kis  házacskát  emeld  fel 
Hadd  lássam  őt  hamarabb!  .... 


Xem  tartom  ellenben  sikerültnek,  egyes  szép  helyek 
daczára,  mindjárt  elül  a  ..Gyermekkori  emlékeket"  hol 
a  költő,  többi  közt,  azon,  egy-két  ízben  máshol  is  sej- 
tettem visszásságba  esik,  hogy  magát  magán  kívül  kép- 
zeli, midőn  azt  mondja,  hogy  a  „múlt  idő  szívében  él 
és  úgy  tetszik  neki,  hogy  (annak)  tükre  (az  ő)  könnyező 
szeme."  Magán  kívül  kellene  állnia,  hogy  ezt  lássa. 
Midőn  Tisza  Domokos,  talán  ..Honvágy"  czímű  versében 
a  távol  hazára  gondolva,  azt   mondja  a  szemébe  tóduló 


106  bírálatok. 


könycsepprol :  ..  S  én  e  könnyben,  mint  a  délibábon, 
nyájak,  falvak  úszó  képét  látom,"  nincs  benne  semmi 
visszás,  mert  a  künyet  nem  kívülről  nézi,  hanem  átnéz 
rajta,  s  a  mint  a  tárgyak  elmosódnak,  elúsznak  a  csepp- 
ben, nem  sok  segély  kell  a  phantasiának,  hogy  a  ..déli- 
hab-  tüneményét  varázsolja  elé;  de  a  tükörnek  külseje 
hajtja  vissza  a  sugárokat,  s  ki  a  szem  tükrébe  akar 
látni,  kívül  kell  a  szemen  állnia.  Az  „Emléklapjaim- 
ból" ifjúi  hévvel  közhelyeket  halmoz;  a  „Szülő  házam"1 
alapeszméjéül  csekély  a  mit  a  végsorok  kifejeznek: 
..Itt  születtem,  —  de  vajon  Hol  vár  rám  a  sírhalom  ?  .  . . ü 
A  ..Változás-  ezímíí  nincsen  költészet  nélkül,  de  kissé 
hajhászsza  képeit,  s  a  kolibri,  paradicsommadár,  Ma- 
donna-csók s  több  effélével  azon  tarkabarka  régiókba 
téved,  hol  Lisznyai  a  király.  A  ..Kedves  betegemnek" 
ezíműben  egy  pár  prózai  sort  kell  megjelölnünk,  a  mi 
Szásznál  annyival  felötló'bb,  minthogy  ritka.  „Minden 
tagod  mintha  vassal  égetné  azt  r«!</fri,  s  alább:  „Még  a 
pogány  is  megszánna/'  Est  modus  in  rebus.  Van  annak 
módja,  népi  szólamot  használni  a  maga  helyén :  de  se 
minden  hely,  se  minden  szólás  nem  fér  össze  egymással. 
Itt  a  hely  sem  igen  alkalmas,  a  szólás  pedig  oly  az 
életben  is  hétköznapi  és  színeden  sopánkodás.  Csak 
praegnansabb  kifejezéseket  használjon  a  költő,  a  közélet- 
ből. Mily  jellemző',  plastikával,  kifejezéssel  teljes  azon 
egy  szó,  midőn  Petőfi  mondja:  munkálkodik  a  czimbal- 
mas;-  —  legott  képzeletünk  elé  terem  a  czigány,  a 
mint  hangszere  fölé  hajol,  üstöke  izzadt  arczára  hullva, 
s  villámsebesen  tánczoltatja  verőjét  a  húrokon.  De  nem 
is  halljuk  aztán  úton-útfélen  annyiszor,  hogy  a  czimbal- 
mas  ..munkálkodik"  —  mint  az  ilyet:  „megszánná  a 
pogány    is."       .-Pálya    emlékek"    négy    szakasza    némi 

olyanságot  mutat  fül  a  ..Szír  története"  —  négy  vers- 
szakával; mindenik  életírási  mozzanatokon  épül,  s  min- 
denik az  ismét-boldog  szerelmen  végzi.  Tehát  össze- 
kapcsolja a  múltat  a  jelennel,  a  szív  életében  két  kü- 
lönböző epochát  foglal  egybe ;  de  miután  az  egyes  pon- 
tokat külön-külön,  más-más  szakaszban  mutatja  fel, 
azaz,  egymást  kizáró  érzelmeket  nem  egyszerre,  hanem 
egymás  után  állít  elénk,  semmi  természetlen  a  kapcso- 
latban. De  van  Szásznak  költeménye  (mint  az  „Üj 
érzelem"  I.  71.)  hol  a  régi  és  új  szívvilág  harezban 
ábrázoltatik;  vagyis  az  mondatik  ugyan,  hogy:  ez  új 
érzelmek  „egymás  ellen  zajlanak,"  —  mégis  nagy  nyo- 
matékkal hozza  elé:  ..Marczongol  a  régi  bánat  —  Sah! 
mellette  új  seb  ég!"  Ebben  már  magában  nincs  össze- 
férhetés,  t.  i.  hogy  az  ..új  érzelmek"  egymással  is,  a 
„régi  bánattal"  is  harczoljanak ;  de  a  ..régi  bánat"  és 
..új  seb"  összeütközése  sem  lehet  nagyon  erős,  miután 
..új  seb"  nem  támadhat,  míg  a  régi  bánat  .,marczongol." 
Bocsánat,  hogy  e  húrt  megillettem,  de  okát  kellé  adnom, 
miért  nem  tetszik  nekem  ez  a  vers,  és  talán  még  egy 
pár,  mely  az  átmeneti  kort  jelzi.  Nem  megdalolni  való 
kor  volt  ez.  lm  Petőfi  elsirja  utolsó  könyét  Etelke 
fej  fáján,  még  egy-két  sóhajtás  szakad  fel  kebléből  az 
után  is,  akkor  elhallgat,  vagy  közönyös  tárgyakat  vesz. 
Idő  múlva  némi  határozatlan  és  alaktalan  szerelmi  vágy 
szállja  meg,  s  Etelke  emléke  még  ott  borong;  de  mikor 
aztán  a  „Szerelem  gyöngyei"  tárgyának  nyújtja  hódo- 
latát, akkor  minden  érzése,  szíve,  lelke  osztatlanul  ezé. 
Xem  mondom,  hogy  ama  helyzet  lélektan  ellenes,  —  de 
a  mint  költőnk  festi,  szerintem,  az.  Ezért  aztán  nem 
hat  meg  az  enormis  kép,  mit  a  szenvedélyes  bánat  vi- 
harában   hánykódó    szívnek    megbocsátnánk,    sőt    nála 

természetesnek  találnánk,  midőn  t.  i.  költőnk  a  „Gyű- 
rűvel "-ben  előbbi  jegygyűrűje  kövének  elveszéséről 
mondja : 

De  kiesett  a  gyémánt,  elvesztettem. 

S  a  gyűrű  teje  üresen  maradt,  — 

Mint  hulló  csillarj  elvesz   tengerekben 

S  kiolt  a  bús  ég  minden  sugarat.  (216.  1.) 

Most  azon  költeményekre  megyünk  átal,  melyekben 
részint  ott  van  ugyan  még  a  költő  alanyisága,  de  már 
az  őt  környező  külvilág  tárgyaiból  is  többet  vészen 
ecsetje  alá,  mint  tisztán  a  lyrai  hangulat  ébresztésére 
kívántatnék;  hol  már  a  genre-hez  közeledik,  vagy  épen 
satirai  objeetiv  rajzot  kíván  adni.  Ezek  közt  első  a 
„Karácson."  Elmondhatnék  róla,  hogy  alakban,  hang- 
nemben ez  vagy  amaz  költeményt  juttatja  eszünkbe: 
de  az  ily  csendképek  között  mindig  van  valami  hasonló- 
ság, valamint  egy  szelíd  táj  mindig  emlékeztet  a  má- 
sikra. Az  is  meglehet,  hogy  a  költő,  midőn  ilyet  alkot, 
maga  sem  titkolja  magától,  hogy  a  hangulatot  egy  vagy 
más  régiebb  költemény  támasztá  benne;  a  kérdés  csupán 
azon  fordul  meg,  mennyi  önálló  erélyt  bír  kifejteni,  hogy, 
daczára  a  kölcsön  vett  hangnak,  eredetiségét  senki  két- 
ségbe ne  vonhassa.  Megvan-e  a  felvett  darabban  ez 
önálló  erély  ?  Ha  azt  kérdenék  tőlem,  mi  hibát  találok 
benne,  nem  tudnék  kimutatni  egyebet,  csupán,  hogy 
..izihr  szitáltak"  nem  jó  kifejezés,  mert  „izibe"  nem 
folytonos,  hanem  pillanatnyi  siető  cselekvésre  mondatik; 
meg  hogy  ebben  „anyám  asszony-^//,-  katonája  volt 
csaku  —  a  nak  feszül  is,  rímel  is.  Mindazáltal,  isten 
tudja  mért,  e  költemény  nem  hozza  rezgésbe  lelkem 
húrjait,  nincs  maradandó  benyomása,  mint  pl.  a  ..Téli 
esték"-nek  Petőfinél.     Látom,  a  leírás  hű,  igaz,  eleven, 

költői:  de  nem  érzem  azt.  Az  elbeszélt  gyermekjelenetek 
sora  egész  kis  drámává  gömbölyűi:  attól  fogva,  mikor 
az  apai  mese  végén  előjön  a  fényes  angyal,  minden  ez 
angyal  várt  megjelenésére  vonatkozik:  a  gyermekek 
vágya  lefekünni,  hogy  az  angyal  hamarább  jőjön,  a 
BUgdosás,  találgatása  kinek  mit  hoz  majd ;  a  betlehem- 
pásztorok megjelenése  —  mely  e  kis  eposzban  mintegy 
a  machinát  képezi,  hogy  a  gyermekek  a  lácsi  Jézust 
színről  színre  félkérhessék  az  angyal  elküldésére ;  a  föléb- 
redés reggel,  az  öröm,  a  szép  reflexió,  mely ly el  ezt 
kiséri  szerzőnk: 

A  gyermeküröm  fogyhatatlan  bánya 
És   benne  minden:  arany  s  briliánt, 
Egy  semmiségen,  hogy  el  tud  örülni 
S  ha  sir:  könyét  oly  könnyű  letörülni! 

végűi  háttérben  a  bámuló  szülék,  mintha  mind  e  csoda 
dolgokról  mit  sem  tudnának:  mindez  oly  szépen,  össze- 
függően van  leírva,  hogy  nehéz  megmondani,  mi  hát  a 
baj  ?  A  baj,  szerintem,  az  hogy  költőnk  hívebb  emlé- 
kező, mint  lelkesült  festő  e  költeményben  s  bár  kültár- 
gyait  igyekszik  reflectálni  a  gyermek-kedély  világában, 
e  reflexió  nem  bír  elég  naivskggal,  hogy  megillessen, 
nem  annyi  eredeti  benső  vonásokkal,  hogy  ragadjon.  S 
bár  nem  tagadhatni,  hogy  a  külső  leírások  a  bensőért 
vannak  ott;  mégis  amazok  anyagi  masszája  elnyomja 
mintegy  a  bensőtf  mely  nem  elég  hatalmas,  hogy  felül- 
kerekedjék, s  a  költemény  oly  színt  kap,  mintha  csupán 
karácsoni  „szokások"  deseriptiója  volna.  Azonban  lehet, 
hogy  nincs  igazam,  s  örülök  ha  a  közönség  nagyobb 
gyönyörrel  élvezi  e  költeményt,  mint  én,  mely  azon- 
felül a  német  .,krisztkindlik"  rajzától  is  valódi  magyar 

jelleme  által  különbözik:  mert  nem  este  s  a  Jézuska 
hozza  az  ajándékot,  hanem  az  angyal  és  reggel. 

Szintén  e  fajta  családi  csendkép  a  „Nagyapám" 
czímű,  mely  az  előbbi  után  következik.  Ha  a  „Kará- 
csonyra az  volt  megjegyzésünk,  hogy  túlnyomó  része 
van  benne  az  emlékezetnek,  a  merő  tapasztalásnak,  itt 
.azt  nem  mondhatjuk,  mert  szerző  így  kezdi: 

Egyet  sajnálok  egész  életemben: 

Hogy  nagyapámat  nem  ismerhetem. 

Tehát  már  előre  hozzá  készít,  hogy  rajzain  nem  lesz  a 
közvetlen  benyomás  frissesége,  csupán  azon  másod  kéz- 
beli halvány  vonások,  minőket  a  szóbeli  átadás  nyújt. 
,,Az  édes  atyám  gyakran  emlegette,"  mond  költőnk. 
Igaz,  hogy  a  gyermeki  s  ifjúi  fogékony  kedély,  kivált 
a  szülék  szájából,  az  ily  benyomásokat  is  elevenebben 
szedi  föl  és  hívebben  őrzi  meg,  mint  a  nagyobb  korú- 
aknái, de  mégsem  elég  elevenen  arra,  hogy,  bár  teremtő 
képzelet  segélyével,  csalódásig  hű  rajzot  adjon,  s  meg- 
győzzön az  érzület  igazságáról.  E  költeménynyel  is  úgy 
járunk.  Kimondván  a  költő,  hogy  sohasem  látta  nagy- 
apját, csupán  hallott  róla,  nem  bírjuk  elhinni,  hogy 
syinpathiája  mély  és  igaz  egy  oly  ember  iránt,  ki  csupán 
képzeletében  él;  már  pedig  rokonszenvet  bennünk  csak 
rokonszenv  támasztana.  Mert  daczára  mindannak,  a  mit 
a  ..természet  szaváról"  beszélnek,  tény,  hogy  a  gyermek 
saját  szülőit  sem  szereti,  ha  azoktól  csecsemő  korában 
elvált,  huzamos  ideig  nem  látta  s  évek  múlva  mint  ide- 
gennel jő  velők  össze:  annál  kevésbbé  győződünk  meg, 
hogy  a  ..természet  szava"  felbuzduljon  a  harmadik  ízen, 
vagy  bár  szóbeli  emlegetés  képes  legyen  azt  oly  érze- 
lemmé fokozni,  minő  a  poétái  teremtéshez   kell.    Es  itt 

jegyezzük  meg:  egészen  más  a  költőnek  ..objeetive- 
valamely  egyén  érzelmeibe  tenni  magát ;  más  pedig 
„subjective"  oly  érzelmet  költeni,  mely  nem  létezik, 
vagy  csak  lanyha  fokozaton.  Szerzőnk  ez  esetben  azt 
teszi  (s  még  egy  pár  dalában  tudnánk  hasonlót  mutatni 
elő,)  hogy  elébb  helyzetet,  érzelmet  költ,  hogy  azután 
azt  megénekelje.  —  Több  dicséret  illeti  e  nemben  a 
„Jó  öreg~-et,  hol  a  költő  rokonszenve  s  a  ..jó  üreg"-nek 
genre-szeríí  leírása  kellő  harmóniába  olvad  össze,  s  úgy 
érzelme  igaz  bensó'sége,  mint  szabatos,  találó  képei, 
jellemvonásai  által  leköti  nem  csak  figyelmünket,  hanem 
szívünket  is.  —  A  ..Nagy  bajuszú  korcsmáros-  is  mehet 
annak  a  mi;  de  a  „Fürdőre  kell  mennie.-  satirának, 
sem  elég  éles,  sem  elég  elmés  s  általában  nem  látszik, 
hogy  ezen  faj  kedvező  tere  volna  a  Szász  K.  tehet- 
ségének. 

Még  egy  fokkal  kijebb  a  tisztán  érzelmi  alanyiság- 
ból, Szász  K.  azon  költeményei  következnek  e  vegyes 
osztályban,  hol  nem  annyira  érzése,  mint  gondolatja 
emelkedik  ki  a  subjeetiv  háttérből.  Ilyen  már:  ..A/. 
ifjú,"  —  ..A  férfi"  —  ..Harmincz  évvel,"  —  ..A  jó 
tündér"  —  ilyen,  de  már  egészen  a  reflexió  mezejére 
állítva,  az  ..Oly  szende  volt  ..."  kezdetű,  sőt  ilyennek 
jellemezhetjük  allcgoriás  elbeszéléseit,  minő  az  ..Angyal 
és  ördög"  —  „Köiry  és  mosoly"  —  melyeknél  ismét 
egy  fokkal  tárgy iasabb  ..A  koldusasszony."  Mindezek 
a  költészet  különböző  mértékével,  de  külformailag  álta- 
lában jól  vannak  írva ;  közös  jellemek  pedig  az,  hogy 
a  költő,  mindenikben  valami  előre  képzett  reflexiót 
vesz  alapúi,  melyet  aztán  egy-két  sorban  többnyire 
szavakkal  is  kifejez,  mint  fő  tanulságot,  mely  a  költe- 
ményből   meríthető.     E  tanulság   az  „Tfjú"-nál  a  kezdő 

versszakban  van  kifejezve,  mely  ismét  Moore  ismeretes 
költeményére  támaszkodik:  r,Ok,  blame  not  the  bárd, 
if  he  fly  to  the  bökvers"  .  .  . 

Hagyd   el,  ne    bántsd  az  ifjút 
Ha  elveket  keres; 
Meglásd,  szenvedni  is  tud 
A  miért  érdemes  (I.  199.); 

..A  férfi"  mintegy  ennek  folytatása,  mindkettő  alanyi 
háttérre  festi  reflexióit:  amabban  .,a  Szent  oltári"  — 
ebben  a  ..szent  igék"  az  a  hely,  hol  szerző  leginkább 
bevallja  subjecti vitását.  -A  jó  tündéi—  nyilt  allegória; 
a  ..Harmincz  évvel"  (mely  nehéz  formában  szerencsésen 
mozog)  egy  snbjectiv  gondolatnak  ád  kifejezést: 

„A  művész  álom  s  koszorúk  helyett 
A  férfinak  mennyit  nyit  kebeled." 

s  hogy  a  művész  e  költeményben  nem  tárgy ilag  festett 
egyén,  hanem  csak  ama  gondolat  kifejezésére  fölvett 
fogalom:  mutatja  azon  hely,  hol  szerző  azt  egyszerre 
toll,  ecset,  véső,  lant  húr  attribútumokkal  ruházza  föl.  — 
Az  .,01y  szende  volt"  kezdetűben,  mely  már  egészen 
tárgyias  lyra,  nem  szükség  keresni  a  reflexiót,  mely 
alapját  teszi,  ott  van  az,  szavakkal  bőven  és  szépen 
kimondva,  de  a  gondolat,  legalább  Magdolna  megtérése 
óta  újnak  nem  nevezhető.  —  Az  „Angyal  és  ördög" 
..Köny  és  mosoly"  alapeszmében,  fogalmazásban  annyira 
rokonok,  hogy  az  utóbbi  csupán  az  első  thema  varia- 
tiójának  tetszik.  Amaz  e  praeconcipiált  gondolaton  épül: 

Egy  szép  asszony  szivünknek  angyal 
Es  ördög  egyaránt  lehet;  (143.) 

ez  utóbbi  csaknem  hasonló  szavakkal  végződik: 

S/.ólj  —  és  szivedbe  nyúlj  be  —  ember: 
Angyal  vagy  ördög  vagy-e  te? 

csupán,  hogy  itt  «*i  masculinum  genus  is  bennfoglaltatik. 
Az  így  előre  képzett  gondolat,  nem  lehet  tagadni,  kivált 
az  „Angyal  és  ördögben"  igen  szép  külsővel  van  felru- 
házva: de  nem  ez  a  módja,  elbeszélő  költeményben 
alapeszmét  fejezni  ki.  Az  alapeszme  nem  elvont  tanulság, 
mint  az  aesopi  mesékben,  az  ép  úgy  nem  választható 
külön  a  költemény  egészétől,  mint  nem  valamely  szo- 
bortól vagy  építési  remektől  a  gondolat,  mely  általa  ki 
van  fejezve.  Csak  szellem  nélküli  pedanteria  képzelheti 
az  Iliász  létre  jöttét  oly  módon,  hogy  költője  először 
egy  alapeszmét,  erkölcsi  igazságot  vagy  maximát  gon- 
dolva ki,  azután  nézett  szélylyel,  hol  is  kap  már  ő 
alkalmas  mesét,  cselekvényt,  jellemeket  ez  igazság  képes 
ábrázolása  végett;  s  úgy  bukkant  Agamemnonra  s  a 
trójai  hősökre.  Szerző  tudja  ezt,  csakúgy  mint  én,  de 
akkor  azt  is  fogja  tudni,  hogy  allegóriái  szép  allegóriák 
ugyan,  de  az  epica  valódi  szinén  alúlesnek.  Ballada 
vagy  más  ilyes  név  nem  illetné  őket.  Ugyanezt  mond- 
hatjuk a  „Koldus  asszonyra,"  mely  pedig  jutalmat  nyert 
s  az  „Angyal  és  ördöggel"  együtt  számos  tapsban  része- 
sült. Daczára,  hogy  e  költemény,  mint  mindenki  tudja, 
Béranger  „Szegény  asszonykának  parapkrasisa,  s  ezt 
tagadni  annyi  volna,  mint  a  napfényt  tagadni,  a  közön- 
ség kedvesen  fogadta,  s  nem  egy  volt,  ki  több  szépet 
talált  benne,  mint  az  eredetiben.  Több  is  van  külső 
ragyogás,  ha  ezt  veszszük  költészetnek;  de,  habár 
elvonatkozunk  az  eredeti  feltalálás  érdemétől,  s  elfo- 
gadjuk, a  mit  pedig  nem  lehet,  hogy  szerzőnk  egész 
öntudatlan  s  véletlenül  találkozott  Béranger-rel,  azt  kell 

Arany  hátrahagyott  prózai  munkái.  8 

ítélnünk,  hogy  a  benső  igazság,  teljes  harmónia,  valódi 
echt  i  költészet  Béranger  művében  található  fel.  Mit 
szerzőnk,  legntól  mintegy  alap  eszmét  kimond:  ..Hogy 
a  művészet  a  legjobb  út  megnyerni  a  koldusbotot"  e 
praeeoncipiált  keserű  gondolat,  melyből  szokása  szerint 
kifejti,  vagy  melybe  ..tanulságkép"  összevonja  költe- 
ményét, —  e  gondolat,  mondom,  jelen  esetben  nem  is 
igaz,  mert  nem  a  művészet  a  hibás,  hanem  a  betegség, 
a  balsors,  meg  hogy  gazdag  korában  nem  volt  takarékos. 
Béranger  folyvást  a  charité-r&}  könyörületre  hivatkozik, 
nem  emel  szemrehányó,  követelő  vádat  a  közönség  ellen, 
mely  annak  idejében  meghozta  a  magáét:  végső  szava 
is  az,  hogy  isten  irgalmáról  gondoskodik  a  bűnös  szá- 
mára,  lelkét  félti  annak: 


Pour  qu'i]    t.  i.  le  coeur    ait  foi  dans  le  ciel,  qu'elle  implore, 
Ali!  faisons-lui  la  eharité! 


szóval,  a  művésznő,  ki  Béranger  költeményét  olvassa, 
megdöbben  a  képtől,  hogy  mi  várhat  reá:  Szászét  olvasva 
kifakad  a  háládatlan  közönség  ellen. 

Van  e  szakaszban  még  egy  költemény,  melyen  nem 
lehet  észrevétel  nélkül  síklanunk  át.  mert  érdekes  meg- 
jegyzésekre nyújt  alkalmat.  Ez  a  ..Haláltáncz"  ..egy 
régi  népdal  töredékeiből,"  mint  szerző  mondja.  A  ..régi 
népdal"  nem  egyéb,  mint  a  népi  ballada,  mely  a  Hecke- 
nast  kiadta  ..Magyar  balladák  könyvében"  is  (II.  köt. 
'2'2.  I.)  ..Sári  bíróék"  ezímmel  olvasható,  s  melynek  hőse 
( somor  Danyij  ki  hűtlen  kedvesét  halálra  tánczoltatja 
Szerző  e  ..töredéket"  egészíti  ki,  s  dolgozza  át  balladává. 
Először  i>  a  ..töredék"  szóval  jőjünk  tisztába.  Nem 
tudom,  ily  alakban   ismerte-e    szerző   e   népkölteményt: 

hanem  ez  nem  töredék.  Természete  a  balladának, 
(s  annál  inkább,  minél  népiesb)  hogy  nem  a  tényeket, 
hanem  a  tények  hatását  az  érzelem  világra,  nem  a 
szomorú  történetet,  hanem  annak  tragicumát  fejezi  ki, 
mennél  erősebben.  Magokból  a  tényekből  s  járulékaik- 
ból, mint  idő,  hely,  környület,  csupán  annyit  vesz  föl, 
a  mennyi  mulhatlanúl  szükséges,  csupán  annyit  a  testből, 
mennyi  a  lélek  feltűntetésére  okvetetlen  megkívántatik. 
Már  most,  e  szükségletre  nézve,  nagy  a  különbség  oly 
ballada  közt,  mely  eredetileg  csak  egy  falu  határára 
szólott,  s  olyan  között,  mely  szélesebb,  még  pedig  már 
olvasó  körre  számít.  A  falu,  apraja-nagyja,  ismeri  az 
eseményt,  melynek  alkalmából  egy  ily  ballada  terem ; 
neki  nem  kell  történet,  csak  egy-egy  emlékeztető  szó, 
hogy  követhesse  az  érzelmek  fordulatait.  Nekünk,  az 
irodalomban,  töredék  lehet  „Csomor  Danyi;"  a  falusi 
költő,  ki  azt  létre  hozta,  hallgatói  szempontjából,  épen 
a  ballada  törvénye  ellen  vét,  ha  a  tényeket  jobban 
kimagyarázza.  O  tudta,  s  vele  az  egész  falu,  ki  az  a 
„Sári  bíróék,"  ő  ismerte  a  leányt,  jól  tudta,  mi  a  költe- 
ményben nincs  említve,  hová  hivatják  a  legények,  nem 
volt  szükség  mondania,  hogy  táncz  közben  történt  a 
dolog,  s  a  falu  népe  mégis  elérté,  honnan  kéredzik  a 
leány : 

„Eredj  Csomor  Danyi! 
Hadd  mének  kihűlni, 
Nem  fogok  elmenni, 
Vissza  fogok  gyűnni  stb. 

Mindazáltal  elismerem,  hogy  „irodalmilag"  homályosabb 
e  költemény,  mint  kellene,  s  egyes  czélzásai,  melyekhez 
kulcsunk  nincsen,  töredékessé  látszanak  tenni.  így  pél- 

dául  nem  tudjuk,  mire  vonatkozik,  idéző  jelekkel  a 
leány  szájába  adott,  de  hihetően  maga  a  költő  által, 
mintegy  reflexióképen,   közbevetett  ama  felkiáltás: 

Oh  átkozott  anya 
Átkozott  légy  apa 
Ki  az  ö  leányát 
Ily  sokára  hagyja. 

Az  ily  sokára  nem  a  későig  múlatás,  hanem  a  késő 
férjhezadás  lesz,  mely  vád  vonatkozhatik  ugyan  a  hosszú 
leányság  alatti  szeretkezésre,  s  így  a  csapodárságra  is, 
melyért  mostan  lakol;  de  méginkább  gyanüásndk  ad 
helyet,  mi  világos  tudalom  volt  az  eredeti  hallgatók  előtt,, 
de  nekünk  örökre  gyanítás  marad. 

A  mi  az  átdolgozást  illeti:  az  csak  részben  sikerűit,, 
mi  efféle  költeménynél  annyi,  mint:  nem  sikerűit.  A 
két  féle,  régi  és  új  szövet  nincs  egybe  illesztve  úgy, 
hogy  ki  ne  ríjon  egymás  közöl.  Eleinte  jól  kezdi :  az 
1-ső  szakasz  többnyire  szerencsésen  odaillő  népi  kifeje- 
zésekből van  összealkotva,  s  hol  a  költő  maga  veszi  is 
át  a  szót,  óvakodik  az  öszhangot  megzavarni.  De  már 
a  szakasz  végén  tolla  alá  kerül  egy  szerencsétlen  sor: 
„kész  a  végzés,  még  titokban11  —  erre  rím  kell,  mi 
lehetne  jobb,  mint  lobban?  de  mi  lobban  úgy,  mint  a 
titok?  hát:  a  lidércz,  s  lesz  a  sorpár  így:  „Kész  a  vég- 
zés, még  titokban,  mint  lidércz,  mely  még  nem  lobban.11. 
No,  a  lidércz,  míg  nem  lobban,  nem  is  lidércz,  de  nem 
is  kész,  mert  mihelyt  kész,  legott  fellobban.  S  hova 
lesz  ily  hasonlat  által  a  hang  naivsága?  —  A  2.  és 
3-ik  szakaszban  amott  a  legény,  itt  a  leány  viszi  a  szót. 
Egyik  sem  naiv,  akár  nyelvét,  akár  ész-,  vagy  érzelem- 

irányát,  s  ennek  kifejezés  módját  tekintjük.  A  legény 
„a  gyűrűnek,  e  csalfa  ékszernek,  gyémántja  sugaráról" 
beszél;  s  átkai  legmagasb  pathoszában  szójátékot  farag: 
„Verjen  meg  az  isten!  — ha  nem,  hát  majd  megverlek 
én"  —  s  mindezt  nem  tréfából,  vagy  humoros  kifaka- 
dásban  mint  a  nép  fia,  hanem  a  legnagyobb  komoly 
felindulás  közepett.  A  leánynak  egy  nyulai  van  sok 
vesződsége,  a  Dani  átkával,  mely  képet  három  strophán 
átal  űz-fűz.  A  4-ik  szakasz  többnyire  jó  hangból  megy, 
de  ott  is  van  a  mi  megtöri  a  hármoniát.  Eló'ször  a 
Dani  — ■  mon-dani  rím,  mely  másod  ízben  fordul  már 
elé,  holott  egyszer  is  —  frivol ;  aztán  ily  inversiók  a 
paraszt  asszony  szájában: 

S  mely  szembe  szívbe  süt  — 

Mind  gyémántos  köviit, 

Tégy  a  tíz  ujjodra  tíz  pár  arany  gyűrűt. 

Az  5-ik  szakaszban  is  vannak  helyek,  hol  a  költő  súgja 
a  szót  személyeinek,  s  azok  öntudatlan  mondják  utána : 
de  mivel  „finis  coronat  opus,"  s  e  szak  a  többinél  jobb, 
kivált  végsorai  teljes  pathoszszal  zárják  be: 

„Húzd  éjfélig,  czigány,  (..Húzd  czigány!  éjfélig, 

Beggelig  azután  !  Éjféltől  reggelig; 

Azután  mindéti-'  Azután  mindétig. 

Halálom  perczéig!"  Halálom  uráig!"...  Az  eredeti.) 

(mire  csak  az  a  megjegyzésünk,  hogy  az  eredeti,  ha  a 
rímét  nem,  a  hangsúlyos  szót  jobban  tudta,  hova  tegye,) 
hadd  maradjon  jó  íze  szánkban  a  költeménynek. 

Egész  kötet  van  hátra:   vonjuk  összébb  a  vitorlát. 
Sok  szóval  járunk :  de  ha  az  általános  bírálat  tudósabb  : 


118  bírálatok. 


a  részletes  bonczolás  mindig  tanulságosabb.  E  sorok 
írója  magáról  tudja  ezt.  Ritkán  s  nem  nagyon  sokat 
épült  oly  bírálatokból,  melyek  egész  általánosságban  vol- 
tak tartva:  ellenben  a  kellő  részletességgel  történt  fel- 
ízelés  mindig  hagyott  nála  valamit,  vagy  adván  vagy 
költvén  egy-egy  gondolatot.  —  Csak  az  a  baj  az  efféle 
elemzésnél,  hogy  az  ember  sohasem  mondhat  eleget,  s 
minél  inkább  követi  a  részleteket,  annál  jobban  elágaz- 
nak, mint  a  fa  gyökere,  mely  földszínt  három-négy  ág- 
ban egyesül,  de  ha  az  ember  mindenik  ágnak  végére 
akar  menni,  ezer  meg  ezer  apróbb  szálra,  majd  szám- 
talan gyökér-rostra  talál,  melyekből  nincs  kiigazodás. 
Xem  kerülheti  hát,  hogy  részletes  bírálata  némi  töredé- 
kesség színét  ne  hordja  magán,  ha  itt-amott  inkább, 
más  helyen  kevésbbé  ereszkedik  a  részletekbe ;  de  a 
mit  előadása  formailag  veszt,  kipótolja  a  nyereség,  hogy 
alkalma  van  oly  gyakorlati  intések  adására,  melyek  az 
általánosb  tárgyalásban  helyet  nem  foglalhattak  volna. 
Szolgáljon  ez  mentségemül. 

A  második  kötetben  egy  osztály  a  „Természet" 
közös  czím  alá  van  sorozva.  Szerző,  a  pusztán  leíró 
költészet  ellen  tiltakozva,  jeligéjében  ezt  mondja: 

Ne  fesd  a  mit  látsz,  —  azt  fesd,  a  mit  érzesz : 
A  kép  igazhü  —  és  egyszersmind  szép  lesz. 

Ez  igaz.  Nincs  valami  ízetlenebb,  mint  neki  esni  hajnal- 
nak, viharnak,  délibábnak,  tengernek,  pusztának  stb. 
inventáriumba  szedni  minden  tárgyat,  a  mit  az  ember 
szeme  lát  és  füle  hall.  Az  ily  leírás  nem  költészet, 
miben  sem  különbözik  a  föld-  vagy  természetrajzi  des- 
criptióktól,  midőn  például  egy  tájat,  annak  hegyét,  völ- 

gyét,  falvait,  erdeit,  vizeit  stb.  elsoroljuk,  mihez  csupán 
szemesség  kell  s  jó  emlékezet ;  vagy  midőn  egy  növényt 
leírunk  virágától  gyökeréig.  Jól  mondja  hát  költünk, 
hogy  ne  a  látottat,  hanem  az  érzettel  fessük.  De  érzés 
meg  érzés  közt  különbség  van.  Ha  a  költő  oly  érzel- 
met zeng,  melyet  nem  a  természet  lehellt  Leié,  hanem 
ő  maga  vitt  már  készen  a  természetbe,  akkor  ne  nevezze 
költeményét  leirónai-,  ne  kívánja,  hogy  azt  ..Természet" 
ezím  alá  soroljuk.  Szerző  sok  oly  költeményt  bújtat 
e  kalap  alá,  a  mely  semmivel  sem  inkább  ., Természet," 
—  mint  a  többi  lyrája.  A  természet  csak  mint  kép, 
allegória  stb.  szerepel  bennük,  hogy  speciális  érzelmét 
azok  segélyével  kifejezze;  szóval  csupán  azt,  és  annyit 
vesz  a  természetből,  a  mi  és  a  mennyi  subjectiv  érzése 
képbeli  előadására  szükséges:  ezt  pedig  a  lyrai  költő 
mindig  teheti.  Xála  tárgyias  rajza  alig  fordul  elő  a  ter- 
mészetnek. Már  pedig  a  tárgyiasság  ily  esetben  sem 
teszi  azt,  hogy  a  költő  ne  érezzen,  hanem  hogy  érzése 
a  leírt  tárgy  által  jőjön  mozgásba;  ha  tájat  fest,  annak 
mintegy  a  lelkét,  azt  a  varázst  fogja  fel,  melyet  az  őrá 
gyakorolt,  s  hihetően  másokra  is  épen  úgy  fogna  gya- 
korolni. Az  így  termett  költeményt  nevezném  én  aztán 
„Természetnek;"  Szász  Károlyéi  többnyire  nem  termé- 
szet, hanem  alany  mint  a  többi.  0  e  részben  alanyibb 
a  különben  oly  subjectiv  Petőfinél;  kinek  csak  ..Kutya- 
kaparóját"  hozom  fel,  hogyan  lehelli  e  költemény  az 
objectiv  tájnak  azon  sivárságát,  melyet  a  költő  is  érzett 
ugyan,  sőt  erősebben  kellé,  hogy  érezzen,  mint  más,  de 
olvasva  mindenki  megtalálja  benne  a  maga  ugyanazon 
tárgyhoz  kötött  érzelmét,  míg  Szásznál  a  természet  képei 
nem  e,  hogy  úgy  szóljak,  tárgyilagos  érzést  költik  fel, 
hanem  az  egyén  alanyi  hangulatát  tükrözik  vissza. 

E  szakaszban  kétségkívül  legjelesebb,  formában, 
kivitelben  is  legtisztább,  az  ,,Álom  keleten"  (II.  21.). 
Ki  Szásznak  /^dús,  ragyogó  phantasiáját  nem  ismerné, 
vagy  tagadná,  olvassa  el  ezt.  0  itt  igazán  elemében 
van.  Látszó  apropos  nélkül,  föltesz  egy  kérdést:  Mit 
érezne  a  puszták  vándora,  ha  tikkadtan  lerogyva  tevéje 
lábainál,  egy  csodás,  tündéri  keleti  álmot  látna?  Ekkor 
hozzá  fog  ez  álmot  a  legragyogóbb  színekben  ecsetelni. 
Fokról  fokra  növeli  az  álom  kéjeit.  A  vándor  elébb 
vizekben  bintálózik,  majd  teste  könnyebb  lesz,  röpül, 
karcsú  pálmák  ringatják  —  s  még  fölebb,  már-már  a 
Próféta  s  hurik  keblében  képzeli  magát...  midőn  fel- 
ébred, s : 

Tevéje  nyög'  és  a  lángszárnyú  számum 
A  forró  homokot  szemébe  szórja. 

Azonban  ez  sem  pusztán  leíró,  ez  is  alanyi  költemény. 
Ki  amannak  veszi,  könnyen  tehetné  a  kérdést:  de  mi 
baja  költó'nek  a  beduinnal?  hogy  jó'  az  absurd  gondo- 
latra, hogy  leírja  annak  álmát?  Van-e  több  apropos  e 
gondolatban,  mint  az  egyszeri  menyecske  töprenkedé- 
sében,  ki  mindig  azon  sírt-rítt,  hogy  ha  neki  kis  fia 
lesz,  annak  kis  ködmene  lesz,  s  a  kis  fiú  megtalál  halni: 
hát  kire  marad  a  kis  ködmen?  .  .  .  Nem  olyan- e  ez  is: 
mit  érezne  a  vándor  ilyen  s  ilyen  esetben?  .  .  .  Mint 
pusztán  leíró,  nem  volna  indokolva  sem  a  hangulat,  sem 
a  kiindulás.  De  alanyi  szenvedés  képe  ez.  Csak  még 
egy  vonás  kellene  az  utolsó  versszakhoz  s  minden  tisz- 
tában volna.  Eló'ttem  így  sem  homályos,  de  nem  minden 
olvasó  találja  meg  e  költeményben  magát  a  költó't. 
Pedig  ez  elhallgatásban  művészet  rejlik:  csakhogy  mi 
szájbarágott  beszédhez  vagyunk  szokva.  —  Szintén  tiszta 

és  jó  még  a  ..Havasi  rózsa"  —  „Jégvirágok,"  —  mind- 
kettő' emlékeztetve  tárgyban  Tompára,  de  conceptióban 
nem;  .,A  körösi  temetőben,"  mely  talán  egyedül  érdemli 
a  „Természet"  nevet  valamennyi  közt,  mivel  ebben  a 
hangulat  kívülről  jó':  a  költő  boldog,  mégis  ábrándos 
vágya  kél  fekünni  e  szép  temetőben  ;  „Oh  én  lelkem" .  .  . 
mely  tisztán  alanyi  dal,  valamint  az  utána  következő: 
„Alugyál  el"  —  továbbá  ..Xézd  a  folyót"  .  .  .  mind  élvez- 
hető költemények.  ..Az  úr  háza"  1.  2.  3.,  mely  legcso- 
dálatosabb módon  jő  a  „Természet"  osztályba,  ama  fön- 
tebb jellemzett  költeményeihez  való  volna  Szásznak, 
melyekben  alanyi  alapon,  leíró  elemekkel,  gondólatja 
emelkedik  ki.  E  gondolat  az  1.  számúban  a  „keresztyén 
eszme,  ellenébe  téve  a  mózesinek"  melyről  találóan 
mondja:  ..Bár  a  test  meghalt:  él  a  lélek  s  az  isten  él 
—  az  úr  jelen!"  a  2-ikban  az  egyén,  a  költő,  mint  a 
keresztyén  anyaszentegyház  tagja,  a  3-ikban  már  mint 
pap  áll  előttünk.  E  három  tehát  némileg  ..rendszeresen" 
tartozik  össze:  előbb  a  ker.  egyház  fogalma,  aztán  az 
egyház  tagjáé,  aztán  különösen  a  papé.  Mindazáltal 
nem  sovány  didaeticum,  a  költő  alanyi  érzelme  lengi 
által,  külső  leírásai  pedig  szépek.  Mingyárt  elül  az  esti 
csönd  leírása  a  templomban,  meghatja  a  képzeletet,  s 
felkölti  az  egészhez  kellő  ünnepélyes  hangot.  Csupán 
két  helyre  van  észrevételem.  Költő  a  templom  hajóját, 
az  esti  borongásban,  hajolva  könyörgő  remetének  nézi. 
Oly  speciális  világítás  ez,  minőben  nem  tudjuk  képzelni 
a  mondott  tárgyat.  Sokszor  van  úgy  az  ember,  hogy 
lát  valamely  tüneményt,  az  égen  például  felhő  csoportot, 
világítást,  mely  annyira  kivételes,  szokatlan,  hogy  ha 
festő  vásznára  tenné,  senkisem  hinné  el  neki,  hogy  ter- 
mészetes.    Vajon  a  művész  helyesen  használja-e  fel  ez 

igaz,  de  nagyon  rendkívüli  momentumokat?  Szerintem 
ép  úgy  téved,  mint  ha  a  külto  az  erkölcsi  világból  a 
nagyon  kivételest  hajhászsza.  Vannak  bizarr  jellemek, 
létezők  a  valóságban,  hihetetlenek  a  költészetben.  Nem 
hozom  fel  Sue-t,  vagy  Dumast :  Dickens  némely  alakja 
is  ilyen.  Meglehet,  sőt  merném  mondani,  bizonyos,  hogy 
Szász  ez  esetben  a  boltozatot  oly  világításban  látta,  hogy 
épen  könyörgő  remete  hasonlatát  gerjeszté  föl  képzele- 
tében :  de  e  való,  oly  kivételes,  hogy  más,  ki  nem  látta, 
nem  bírja  utánképzelni.  —  Másik  észrevételem  e  zavart 
stropha  ellen  van,  melynek  mind  rhythmusa,  mind  szó- 
kötése szaggatott: 

Magosban  (adverb.)  állok  mind  a  népnél. 
De  lelkem!  bár  még  fölebb  lépnél: 
Az  égbez  azzal  közelebb  vagy-e? 

(egész  lábbal  hosszabb.) 
Alant  s  fent  —  egyre  s  az  egészre  — 
A  gondviselés   őrködése 
A  kicsinyé,  mint  a  nagyá. 

(csodálatos  syntaxis.) 

Általában  elég  jól  van  írva  még  „Szép  e  róna;"  kez- 
detén némi  Petőfi-benyomások,  —  majd  találó  képek 
közt  egy  hamis:  sietne  a  láb,  ha  a  délibáb  nem  hívná 
a  költőt  megfő rödni  enyhítő  vizébe.  Siethet  a  délibábig, 
messze  van  az.  Továbbá:  „Vihar  közelgése, "  hol  oly 
szépen  mondatik : 

Reszketnek  a  fűszálak. 
Különben  semmi  nesz, 
—  Az  isten  haragjának 
Eló'érzése  ez ! .  .  .  . 

A  fákon  a  levélkék 

Egymáshoz  hajlanak,  — 
Virág  bezárja  kelyhét, 
Madárka  hallgatag  .... 


de  túlmesterkélt,  midőn  a  mennydörgést  oroszlány  hang- 
nak (eddig  jó)  s  a  vihart  sárga  farkának  képzeli ;  végűi 
a  „Csendesség"  melyben  a  pásztortűzről  oly  szép  az, 
hogy  a  „messzeség  gyújtja  és  oltja"  de  vannak  messzün- 
nen vett  képek  is:  „Mint  kedvese  után  a  leányka,  úgy 
néz  az  éej  a  nap  után;1'  van  képtelenség,  midőn  szerző 
e  pásztortüzes  éjben  azt  mondja:  „ott  túlnan  zöldebb 
tájak  hitnek"  —  azaz  olyat  fest,  a  mit  nem  láthat  most. 
Végre  mint  olyat,  melynek  hangján  el  nem  igazodhatni, 
a  „Nyugalom  és  boldogság"  czíműt  (II.  61.)  hozom  fel. 
A  táj  ebben  először  oly  derült,  mint  álmodó  gyermek, 
fölötte  nyngalom  mosolyét  van,  aztán:  mint  koporsóim 
fektetett  leány,  s  a  derült  nyugalomból  lesz  bús  nynga- 
lom, a  télnek  halvány  réme.  Az  a  képvadászás  is  fordul 
benne  elő,  hogy  a  vihar  elébb  hasonlíttatik  szírhez,  a 
szív  meg  aztán  Jutrhoz.  Az  ily,  harmadik-negyedik 
tárgyra  lépdelő  hasonlat-grádics  mindig  a  mesterkéltség 
szinét  hordja  magán. 


Tisztelt  olvasó!  Ha  Szász  Károly  érzelem  világát 
a  rokonszenv  s  megilletődés  könnyeivel  akarod  bejárni, 
vedd  elő  még  egyszer  a  vékony  füzetet,  melynek  czíme: 
„Iduna  hagyományai"  s  olvasd  utána  szerzőnknél  a 
„Búbánat"  közös  név  alá  foglalt  költeményeket.  Ne 
akadj  fel  a  jeligén,  melyben  a  kép  hogyan  illését  akár 
a  mottóra,  akár  az  egészre  máig  sem  tudom  kivenni; 
az    se  zavarjon,  ha  az  első  három  vers  nem  talál  meg- 

felelni  rég  felizgattam  várakozásodnak.  Azt  mondanám, 
mit  a  kártyás  mond  germanizált  franczia  nyelvén :  „drei 
brennenfu  (s  itt  a  brennen  jobban  is  vág,  mint  aprenez) 
ha  ezekben  is  nem  volna  oly  szívreható  szépség,  a  mit 
sajnállanék  eldobni,  meg  ka  e  szakasz  teljességére  szük- 
séges nem  volna  e  bevezetés.  Csak  hadd  vigye  hát 
költőnk  ..Halvány  virágait"  i II.  79.)  kedves  betegének: 
azt  a  primulát,  melyről  annyi  érzéssel  veti  oda  (1.): 

O  is  lehajtja  bánatos  fejét, 
Te  is  lehajtod,  édes  angyalom! 

s  az  akáczfa  lehulló  fehér  virága  hadd  mondassa  vele  (2.) : 

Fehér  párnádnál  fehérebb  magad: 
A  halál  hóvirága  hulla  rád  — 

e  szép  két  kis  dalért  megbocsátják  a  harmadik  (3.)  nem 
oly  szépet,  melyben  elébb  prózailag  fölfejti,  hogy  ártal- 
mas a  fehér  liliom  szaga  beteg  szobában:  ..ölő  a  hal- 
dokló liliom  szaga'*  —  tehát  magában  a  liliomban  van 
e  gyilkos  erő,  mégis  aztán  így  zárja  be :  .,Te  is  hal- 
dokló liljom  vagy,  testvéred-  halálán  megölne  a  fájdalom. 
Ez  nem  vág  össze.  Vagy  phisicai  ártalom,  vagy  sym- 
pathia !  a  kettő  együtt  nem  fér  meg.  Állítsuk  össze 
röviden:  ..megöl  a  hervadó  liliom  szaga;  vigyük  ki: 
hervadása  miatt  megölne  a  fájdalom."  Jó  így?  A  köl- 
tészetnek is  van  logikája.  —  A  ..Belepte  már..."  kez- 
detűért, hol  a  költő  ..lelke  mint  búsongó  ákász,  hullatja 
elhunyt  kedvesére  egykori  kedve  színes  lombjait"  — 
ismét  elnézzük  azt  az  egy  két  hibát,  mely  a  „Nem 
adnálak" .  .  .  feliratúban  előfordul,  mely  csodás  vegyülete 
az  igazi    hangnak  és    mesterkedésnek.     E  három    elsőt, 

mondom,  leszámítva,  vagy  igen  föl  nem  számítva,  hall- 
gasd feljaj dulását,  részvékeny  olvasó  („Iduna"  11.85.): 

Ne  kapd  fel  nevét  kusza  hír! 
Adj  néki  nyugtot  néma  sír! 
Fedezd  be  árnynyal,  zöld  berek ! 
Felejtsétek  el  emberek ! 

s  midőn  a  fájdalom  féltékenységével  tapad  az  önző 
gondolathoz,  (mert  a  nagy  fájdalom  önző) :  ..és  néma, 
hideg  sírkövén  ne  legyen  köny:  csak  az  enyém!u  Lehet-e 
ennél  valami  igazabb?  nemde  a  pathosz  valódi  nyelve 
ez?  Vagy  midőn  szobája  elhagyatottságátfesti  (..Útban-  : 
2.)  hol  „az  ágy  üres,  mint  a  fészek,  melynek  pelyhe 
már  kihűlt,  mert  a  telet  félő  madár  szebb  tavaszba  mene- 
kült" —  hol  csak  a  ..szögletben  egy  komor  pók  folioz- 
gatja  (még  ez  is  rongyos!)  szövetét"  — ■  ..még  maga  a 
szenvedés  is  elhagyd  e  bús  lakot;  —  —  Yao)T  a  -.Zöld 
sír-  — vagy  midőn  felkiált:  Hadd  legyen  ő  a  legutolsó, 
a  kit  elfed  a  koporsó  s  ne  maradjon  aztán  senki,  a  ki 
őt  sírva  vigye  ki  ..Hadd  legyek..."  II.  93.);  vagy 
midőn  még  élni  akar  anyjáért,  testvériért  („1853.  Októ- 
ber 25."  94.  1.).  A  ..Fehér  sír"-t  (97.  1.)  elfordíthatjuk, 
még  a  veszett  hangzású  sort  se  rójuk  most  meg  benne : 

Szólj,  jöttén  te  mit  erezhettél.... 

de  a  .,Három  temető"  ismét  szíven  kap,  kivált  midőn 
halottjairól  mondja : 

De  a   földtől  vissza 
Mind  hiába   kérem. 
Mondván:  ez  sajátom, 
Ez  lelkem,  ez  vérem  — 

kár,  hogy  egy  keveset  mondó  képpel  rekeszti  be,  mely 
az  idézett  sorok  pathoszából  egyszerre  aláejti  a  hangot. 
Sok  érzéssel  van  írva  a  ..Drága  csontok"  czímfí  is: 
„Mindenütt  egy-egy  temető,  Enyéimet  pihentető;"  úgy 
hagyogatta  el  kedveseit,  mint  tagjait  csatákban  a  katona 
Olvashatjuk  bátran  a  mint  következnek:  „Oh  lelkem" 
„A  hideg  bölcseség"  .,Eljő  az  idő"  ..Szeretni  újra"-  ..Ne 
csábítgass"  ..Pálya  végén"  —  de  mindezeknél  meg- 
hatóbb  lesz  az  ..Emlékezés:"  mintha  most  is  hallaná 
még  ■ —  úgymond  —  ásó  kapa  csördülését,  a  nehéz 
föld  dobbanását,  az  üres  sír  betelését..."  aztán:  „úgy 
hullott  szivére  a  rög!u  —  Igen!  ezt  mi  is  érezzük  itt. 
S  „Mily  boldog"  Iduna  -  -  ott  lenn,  a  sírban,  .-hogy 
édes  anyja  is  hozzá  költözött!  Adjuk  hozzá  még  a  hátra 
levő  kettőt  és  zárjuk  be  e  szakaszt  azzal,  a  mivel  köl- 
tőnk berekeszti : 

A  fa,  ha  benövi  kérgével  sebhelyét, 
Bár  alig  látszik  az,  ronrjálja  belsejét; 
Kertész  nem  látja  azt,  —  az  isten  tudja  csak  : 
Mért  lombjai  idő  előtt  elhullanak!... 

r 

Es  most,  musae,  pautto  majora  canamus!  Azaz  nem 
mi,  hanem  költőnk  mondja  ezt,  kinek  itt  következő 
(utolsó)  szakasza :  Haza,  Történet  collectiv  czímet  visel. 
Eleinte,  mint  igaz  erdélyi  ember,  szűkebb  értelemben 
veszi  a  haza  nevét;  első  költeményén  e  kizáró  honfiúság 
látszik,  a  mi  egyébaránt  költőnek  jobban  áll,  mint  a  ki 
prózában  tesz  ily  különbséget.  A  költő  hazája  nem 
mindig  a  politikai  haza,  lehet  egy  tartomány,  vidék, 
sőt  falu  is;  az  a  meleg  fészek,  honnan  kiröppent,  hová 
édes  emlékei  vonják   vissza,    hol   érzelem    világa  mele- 

gebb,  otthonosabb.  .  .  a  költő  nagyon  anyás  gyermeke  — 
Mutterland-jknak.  Ki  venné  rossz  nevén,  ha  Petőfi  mele- 
gebb vonzalmat  hirdet  a  puszta,  Kis-Kunság  homok- 
pusztái iránt,  mint  más  vidékei  iránt  a  hazának.  Szászt 
sem  rovom  tehát  meg,  hogy  midőn  hazát  emleget,  spe- 
cialiter  a  Maros  tájaira  gondol :  de  az  ily  költeményeket 
nem  tettem  volna  legeiül.  Ki  a  főezímet:  Haza,  s  a 
kezdő  vers  czímét:  Hazámhoz  olvassa,  nem  arra  van 
előkészítve,  hogy  az  ..engere  Vaterlandsliebe"-vel  talál- 
kozzék mindjárt  a  küszöbön,  —  legalább  én  úgy  jártam 
vele.     Ezt  csak  mellesleg. 

Egyébaránt  a  ..Hazámhoz'-  kedvesen  írott  dal. 
Rhythnius  és  öszhang  semmi  által  sincs  megzavarva,  az 
érzelem  igaz  és  meleg.  Különösen  talál,  midőn:  kérdi 
a  sebes  folyótól,  miért  hagyta  el  Erdélyt.  (Mert  sok 
folyónk  onnan  jő,  s  mind  kisiet  onnan,  oda  be  egy  sem.) 
S  midőn  a  kis  csillagot  a  Játkor  szélén  havasi  pásztor- 
tűznek nézi.  .,A  Maroshoz"  is  szépen  van  írva,  jó  alle- 
gória, de  kissé  elnyújtott,  s  magyarázatos.  Nem  elég, 
hogy  végűi  három  versszakon  át  fejtegeti  a  ..mese  értel- 
mét," jó  előre  már  dőlt  sorral  szánkba  rágja: 

Intő  példa  nekem  a  te  sorsod. 

Mennyivel  szebb  Petőfi  ..Két  vándora"  hol  minden 
magyarázat  nélkül  magát  ismerjük  fel  a  ..fiúban!" 
A  nagyon  kimagyarázott  allegória,  mint  az  explicált 
élez,  elveszti  minden  élét.  A  ..Magyar  zene"  közhelyek- 
ből indul,  de  aztán  neki  melegszik  s  megkapja  kellő 
emelkedését.  Csupán  az  a  rossz  rím  elül  is,  hátúi  is: 
hol  épen  a  legjobb  rhythmus  kellene!  A  ..Szerelem  és 
Honfibú"  —    sekélyes.   A    czím    és    ni'ijy  első  sor   meg- 

mondja  egész  gondolatját,  a  többi  csak  ezt  magyarázza, 
ürgeti  forgatja.  íme: 

Szerelem  és  Honfibú. 

Pásztortűz  a  hegy  tövében  (szerelem) 
Felleg  a  hegy  teteje'n  (honfibú.) 
Öröm  az  ember  szívében  (szerelem! 
Bánat  és  gond  a  fején    honfibú. 

a  többi  fejlemény  pusztán  annyi,  hogy  a  felleg  (honfibú) 
ködöt  hoz,  s  e  köd  kioltja  (?)  a  pásztor  füzet  (a  szerel- 
met). A  vers,  ha  nem  nyúlik,  szakad.  ..Abd-el  Káder" 
(haza-e,  vagy  történet  szerzőnek  irányában?)  tárgyias; 
bérangeri  aceentnsból,  de  szépen  meg  van  írva.  Csak 
abban  sejtek  valami  sikamlást,  hogy  a  puszták  fia  elébb 
„nem  kéri  kardját"  de  azután  puskáját  igen,  s  végre 
azt  is  megvárja,  hogy  kardját  vissza  adják,  melytől 
..esak  erőszak  fosztá  meg"...  Nem  tudom,  progressió-e 
ez,  vagy  ellenmondás.  ..Kerényi  Frigyes"  a  jobbak  közé 
tartozik,  jól  kelti,  folytatja,  s  kitűnően  szép  utózen- 
géssel  hagyja  bennünk  a  hangulatot.  „Garai"-ban  sok 
az  alkalmiság:  mire  való  ..fényes  ősöket"  „királyi  nemet'1 
emlegetni,  a  mire  ő  maga  is  elmosolyodott  volna?  s  a 
nőjére,  gyermekeire  vonatkozó  hely  nagyon  prózailag- 
practicus  felhívása  a  közrészvétnek.  Szép  mozzanatok 
hiával  ez  sincs  különben.  „A  szalk-szcnt-rnártoni  csár- 
dának" csupán  vége  az.  a  mi  érőt  ér,  a  többi  ..széle  a 
derelyének.'-  Semmi  új  .,Petőfi  újabb  költeményeiben., 
azaz  nem  a  két  kötetest  értem,  hanem  a  két  versszakost 
Szásznál.  A  „Testvérek^.  .  .  (a  menekültek)  ..sem  nem 
rossz  az,  sem  nem  jó"  de  nem  is  „mind  csak  hiábavaló." 
Vége  felé  jól  fordul.    ..Kazinczy    és    „Széchenyi   emlé- 

kezete-'.  .  .  hadd  ne  szóljak  ezekről.  Ismeri  a  közön- 
ség mindegyiket.  Mindegyiknél  bizonyos  összehason- 
lításba kellene  ereszkednünk,  a  mi  e  daraboknak  akár 
előnyére,  akár  hátrányára  ütne  ki,  epét  zavarna  itt 
vagy  ott.  Annyit  mondhatunk,  hogy  a  legjobb  költő 
is,  ily  alkalmakkal,  nem  tehet  róla,  ha  némileg  a  szín- 
házi díszítő  ecsetjével  fest,  csupán  az  a  kérdés,  melyik 
jobb  decorator  s  művész  egyszersmind.  E  kérdést  két 
fél  dönti  el:  a  nagy  közönség,  s  a  műértő  kisebb  rész. 
„Kazinczy  emlékezete-  alkalmával  e  kettő,  úgy  látszott, 
meghasonlék ;  ..Széchenyi"  iránt  az  egyik  félnek  nem 
volt  alkalma  összehasonlítólag  nyilatkozni.  ■ —  Végűi : 
..A  nagy  év  jól  rekeszti  be  mind  az  (1860-dik)  évet, 
mind  a  kötetet. 

Mi  is  berekesztenek,  az  olvasó  nagy  könnyebb- 
ségére, vizsgálatunkat,  ha  Szász  K.  még  néhány,  az 
elbeszélő  nemhez  tartozó  költeményt  is  nem  írt  volna, 
melyekre  vonatkozik  e  szakasz  czímében  a  Történet  szó. 
Ezek:  ..Aquiléja;"  ..Salamon  átka;"  ., A  berezeg  sólyma;" 
..Negyedik  Béla;"  ..Ottó  király,"  „A  bujdosók;"  „Éji 
harcz;"  „Hunyadi  László;"  ..Ének  Mátyás  királyról;" 
..Bánli  Dénes  csókja."  -  -  Az  utóbbi,  forma  s  tartalom 
tekintetében,  valamennyi  közt  leginkább  megfelel  az  e 
fajta  elbeszélés  (roináncz,  ballada,  stb.)  igényeinek.  Egy 
határozott  indokból  (a  csók  ered  ki,  s  ahhoz  mind  végig 
hű  marad,  ámbár  a  kútfő,  (Cserei)  honnan  szerzőnk 
tárgyát  meríté,  igen  alkalmas  lett  volna  arra,  hogy  com- 
plicált  motívumaival  a  költőt  zavarba  hozza.  S  a  cse- 
lekvény nemcsak  Béldi  buszújában  nyilatkozik,  nem 
csak  azon  igen  találó  vonásban,  mikor  a  halálos  okirat 
aláírásától  vonakodó  Béldit  Teleki  a  csók  ügyes  s  nagyon 
alkalomszerű    említése    által    bö'<zíti    fel;   hanem   sokkal 

szebben  a  Báníi  lélek  állapotjában  fejlő  tragicum  által. 
Bánfi  bűnhődik  egy  csukni,  azaz  valamennyi  kisebb- 
nagyobb  hűtlenségért,  mit  neje  ellen  elkövetett.  De  a 
nő  megbocsátotta  ezeket  a  boldogtalannak;  ki  a  megtérés 
édes  hitével  alszik,  álmodik  immár  hitvese  kebelén. 
Mily  öröm  volna  élni  ezután !  de  a  sors  nem  oly  ke- 
gyelmes, mint  a  szerető  feleség:  ott  zörget  az  ajtón  a 
büntetés,  a  halál.  A  kegyelem  hozó  követ  megjelenése 
azonban  mit  sem  lendít  már  a  cselekvényen.  Csak  arra 
való,  hogy  a  megtörtént  kivégzést  (a  hozott  „szőnyeggel") 
hatályosban  jelentse  a  költő.  Ha  e  kegyelempósta  elin- 
dulása mingyárt  a  Csákié  után  beszövetik,  az  olvasó 
feszültebb  érdekkel  fogta  várni  a  kifejlődést.  Nem  olcsó 
hatás-vadászat  az  ilyen,  mikor  t.  i.  az  egymás  mellett 
történő,  s  mintegy  versenyt  futó  eseményékről  lerántjuk 
e  leplet,  hogy  a  néző  tisztán  lássa,  s  remény  s  kétely 
közt  hánykódjék,  melyik  lesz  a  győztes.  Rosszabb  ennél 
a  meglepés,  ha  oly  váratlanul  jő  valami,  mint  itt  végűi 
a  kegyelmi  hír.  Legrosszabb,  ha  a  költő  azáltal  akar 
érdeket  gerjeszteni,  hogy  oly  remény  s  félelem  közt 
himbál,  melyekről  utóbb  kisül,  hogy  csupa  vak  lárma 
volt.  Jelen  esetben  a  kegyelem  hírnök  korábbi  elindí- 
tása nem  lett  volna  az.  —  Még  a  „Salamon  átka" 
tűntet  fel  erőteljes  balladai  benső  mozzanatot,  mely  ott 
eulminál,  midőn  Salamon  felkiált:  ;iNézd!  megvan  még 
szemem  világa"  —  s  általában  e  költemény  benső  alkata 
egészen  balladai,  de  külseje  annyi  leíró  elemet  szedett 
magára,  oly  magyarázatos,  sok  szóval  járó,  hogy  versnek 
lehet  jó  vers,  de  nem  ballada.  Megfordítva,  más  darab- 
jaiban szerzőnek,  van  külső,  nincs  benső  ballada iság. 
Ilyen  Aquiléja.  IV.  Béla,  Ottó  király,  A  bujdosók.  Éji 
harcz,  Hunyadi  László.     Mindezek  nem  belülről  fejlenek 

kifelé,  hanem  a  külső  hang  által  akarják  fedezni  a  benső 
(t.  i.  költői)  cselekvés  hiányát;  a  krónikái  szerkezetet. 
S  e  fölvett  külső  hang  is  nem  egyszer  kölcsönzöttnek  - 
már  tudva,  nem  tudva,  —  de  kölcsönzöttnek  tetszik. 
Nem  én  mondom  ezt,  mások  is  úgy  találták.  Szerző,  ha 
elbeszél,  úgy  látszik  még  inkább  ki  van  téve  annak, 
mit  az  általános  jellemzéskor  mondottam  róla,  hogy  t.  i. 
nincs  elég  ellenállási  ereje,  hogy  idegen  hangulat  erőt 
ne  vegyen  rajta.  Ez  nem  azt  teszi,  mintha  nem  adna 
eredeti  képeket  s  szépeket,  de  minden  esetre  azt,  hogy 
tárgyán  kívül  még  a  minta  is  ott  lebeg  előtte  s  ez  meg- 
látszik a  művén.  —  Aquiléja  az  ismeretes  gólya-mondát 
adja,  tehát  a  nagy  hún  vezér  egy  taktikai  fogását,  kül 
eseményt,  minden  cselekvés  nélkül,  ha  csak  Attila  gyáva- 
ságig dühöngő  jellemrajzát  annak  nem  veszszük.  E 
„bősz  királyra  a  hadak  nem  is  figyelnek"  (142.  1.)  aztán 
káromkodik:  „Verjen  meg  Hadúr  haragja!"  alább  is 
hadai  „elnémulnak  ijedségben  a  dühhel  mondott  sza- 
vakra" (147.)  Kincs  e  hősben  méltóság:  Attila  történe- 
tileg sem  ilyen  dühöncz.  A  „czitromok  hazájának"  szép 
leírása  elül  magában  jó:  „sed  non  his  erat  locus.'-  Ily 
szende  nyitány  nem  való  e  harczias  operához.  A  nehéz 
versalakban  szerző  könnyűsége  mesteri  —  olykor  mester- 
kélt is  (éj  a  /"';/",  A([w/éja  stb.)  —  Rokon  ezzel  az  Éji 
harcz,  a  mennyiben  ez  is  csupán  külső  hadi  cselekvényt, 
Hunyadinak  egy  éji  cselét,  dolgoz  fel.  Megverni  az 
ellent,  észszel  vagy  kézzel,  dicső  dolog;  de  pusztán 
magára  nem  költői  cselekvény.  Még  a  tulaj donképeni 
epopeában  is,  melynél  pedig  a  külső  tények  oly  nagy 
szerepet  játszanak,  kell  lenni,  s  van  is  benső  mindig.  — ■ 
IV.  Béla  igen  jó  accordokból  megy ;  de  az  alapeszme, 
min  sarkallik,  egy  oly  előre  fogant  gondolat,  milyenekről 

már  fönebb,  szerzőnk  némely  allegoriás  elbeszélései 
alkalmával,  emlékeztem.  ..Az  egyén  elveszítheti  életét  a 
becsűletért  —  ez  a  kigondolt  maxima  —  de  a  király 
a  haza  megmentését  még  az  egyéni  becsületnél  is  többre 
kell,  hogy  tegye."  Föntebb  megmondottam  az  ily 
parázson  befektetett  alapigazságokra  észrevételemet, 
fölösleges  ismétlenem.  Csak  azt  teszem  még  hozzá,  hogy 
ha  valamely  epikai  faj,  úgy  bizonyosan  a  balladaféle  az, 
melyben  szükség,  hogy  az  alapeszme  érzéssé  olvadjon 
mintegy;  mely  legkevésbbé  tűri  az  ily  „tanul>ág"-szerűen 
elvonható  maximákat.  Hunyadi  László  cselekvénye  benső 
volna,  de  az  ismeretes  mozzanatokon  kívül,  melyek  a 
históriában  is  kikerekednek,  semmi  újat  nem  látok 
benne,  kivéve  a  külső  ruházást;  ugyan  ez  áll  a  Bujdo- 
sókról; Ottónak  pedig  semmi  alapeszméje  nincs;  vagy 
érzést  említve :  melyik  részen  van  itt  a  sympathia"? 
Ottóén  nincs,  mert  az  kudarczot  vall,  a  leányén  nincs, 
mert  azt  nem  is  látjuk.  Tehát  Aporén  ?  de  miért  ? 
Annyit  látunk,  hogy  ellopja  a  koronát :  de  a  lopás, 
rablás  magában  nem  költ  rokonszenvet  iránta.  A  tör- 
ténet sem  igen  magasztalja  ez  erőszakosságért  Aport: 
költeményben  pedig  valami  plausibűis  indok  kellene  rá. 
Itt  nincs.  Ellopta,  addig  van.  Még  két  elbeszélés 
volna  —  C4arai  modorában  —  „A  herczeg  sólyma,"  és 
Ének  Mátyás  királyról."  —  Az  elsőn  némi  legenda 
színezet  ömlik  el,  félcsodás  peripetiákon  fordul  le,  melyek- 
hez hit  is  kell;  a  másik  jó  beszédes  elbeszélés  a  nagy 
királyról,  ki  itten  kevésbbé  nagy;  kivált  a  195.  1.  első 
versszakában  levő  töprenkedett  én  nem  adtam  volna 
-zajába.     Oly  közönségesen  hangzik: 

„Akármit  ád  az  isten,  most  megkísértem   ezt!" 

Szász  Károly  mintegy  tizenöt  évi  lyrai  munkásságának 

eredményét  ez  elég  szerény  két  kötetbe  szorította   öss 
Bizonynyal   többet  írt:  e  gyűjtemény    már   válogatáson 

ment  keresztül.  Mégis  mennyi  a  gáncs  ellene!  Azt 
akartam  volna-e,  hogy  kihagyjon  minden  olyat,  mi  ellen 
egy  vagy  más  tekintetben  észrevételt  tevék  V  Oh  nem. 
Azonkívül,  hogy  ily  túlszigorú  válogatás  a  szerző  részé- 
ről —  kinek  minden  verséhez  tapad  egy-egy  kedves 
emléke,  melyért  azt  kihagyni  sajnálja,  —  csaknem  le- 
hetetlen: idegen  rostáló  pedig  (példa  rá  Kazinczy,  Himfy 
és  Berzsenyi  irányában)  gyakorta  legjobb  akarattal  is 
igazságtalan  az  író  iránt:  —  azonkívül,  mondom,  a  költő- 
egvéniség  határozott  jellemzésére,  tehetségének  mélta- 
tására szükséges,  hogy  írói  munkásságának  igen  nagy 
része  ne  legyen  elrejtve  a  közönség  elől.  Szerencse  s 
nagy  előny,  kétségkívül,  ha  valamely  író  annyira  állha- 
tatos, hogy  sokat  írván,  csak  azon  egyet-kettó't  bocsátja 
világ  elé,  mely  teljesen  sikerűit;  de  az  ily  író  mélta- 
tásában aztán  könnyen  is  tévedhet  a  kritika  érdeméül 
számítván  be  nemcsak  a  mit  írt,  hanem  a  mit,  e  sike- 
rültekből következtetve,  írhatott  volna.  Szá.-z  eleget 
adott  arra,  hogy  költé>zetének  mind  erényei,  mind  hibái 
kitűnjenek.  Ezek  után  képe.  egyénisége  határozottan 
áll  előttünk.  Nem  akarom  az  osztályzás,  rangkimutatás 
nagyon  relatív  mértékét  venni  elő.  hogy  őt  ahhoz  mér- 
jem: csupán  annyit  mondok  e  részben,  hogy  számos 
első  rangú  tulajdon  mellett  vannak  nála  fogyatkozások, 
melyek  alább  szállítják  róla  ítéletünket.  Mindazáltal 
jó  és  szép  tulajdonai:  az  érzület  s  előadás  neme-  _ 
tanulmánynyal  párosult  ízlés,  —  ott,  hol  igazán  s  mé- 
lyen —  nem  futólag  —  érzett,  az  érzelemnek  is  hatá- 
kifejezése,  a  nála  gyakran,  a  nélkül   hogy    subjec- 

tivitását  levetkezne,  előtérbe  nyomuló  gondolat,  a  köny- 
nyűség,  melylyel  egy-egy  alanyi  hangulatba  ring,  a  dús 
színpompa,  öltöztetés,  a  nyelv  ügyes,  tanúit  kezelése, 
a  versidomok  alkalmazásában,  sőt  teremtésében,  a  hang- 
zatos rímek  feltalálásában  nyilatkozó  bravour,  stb.,  tisz- 
telt nevet  és  számos  olvasót  biztosítnak  részére;  mint 
ellenhatás  pedig  az  elpóriasodó  ízlés  ép  azon  éveiben, 
melyekre  költői  működése  esik,  e  működés  úgy  tekint- 
hető, mint  valódi  irodalmi  szükségesség.  Es  most  béke 
velünk ! 


BETULIA  HÖLGYE.  Hősköltemény,  hat  énekben.  Irta  Ga- 
ray  Alajos.  Kiadja  Sujánszky  Antal.  (Emich,  Pest.  1860.) 

Egy  tiszteletre  méltó  név  osztályosa,  ki  maga  is 
tisztelendő  állást  foglal  el,  Garay  Alajos,  hat  énekes 
eposzt  ír,  a  nélkül,  hogy  a  sajtó  valamit  szólna  hozzá, 
kivéve,  hogy  tudatja  megjelenését.  lm  ez  a  mi  irodalmi 
állapotunk.  Egy  eposz,  még  ha  merőben  el  volna 
is  hibázva,  sokkal  ritkább  tünemény,  semhogy  észre- 
vétlen, nyom  nélkül  szabad  legyen  átsuhannia.  Még  a 
haldoklónak  is  megadják  a  keresztvizet.  Jut  eszünkbe, 
hogy  mikor  Dózsa  Dániel  Zandirhámja  megjelent,  min- 
denki várta  a  bírálatot,  főleg  a  Királyhágón  túli  közön- 
ségünk. Vájjon  mit  mond  rá  Pest?  Igaz-e,  hogy  Dózsa 
e  művében  megtalálta  a  magyar  eposzi  formát?  Igaz-e, 
hogy  e  költemény  oly  kitűnő,  mint  már  előre  hirdet- 
ték? —  Pest  azonban  nem  szólt,  Pest  hallgatott  mélyen^ 
kivéve  egy  divatlapot,  mely  épen  nem  állt  nagy  hírben 
kritikái  jóságáról.  Egy  erdélyi  költő  mutatá  be  ott  is, 
és  talán  a  baráti  viszonynak  is  része  vala  az  elragad- 
tatásban, melylyel  ítéletét  tolmácsolá.     A    pesti    kritika 

ezt  sem  bánta,  semmit  sem  bánt,  — -  mert  nem  létezett. 
Nem  akarjuk  a  fönnjegyzett  munkát  Zandirhámmal 
semminemű  párhuzamba  tenni,  csupán  mint  időjelet 
hozók  fel,  és  fogyatkozásaink  szunnyadó  öntudatának 
akaránk  egy  szelid  ujjnyomintást  adni. 

Betulia  hölgye:  mi  ez?  kérdhetik  sokan  a  mai 
bibliátlan  kor  növendékei  közül.  Egyszerűen:  Judith 
és  Holofernes  története.  A  hős  héber  asszony,  kinek 
magasztos  honszerelme  és  hitrajongása  megszabadítja 
nemzetét  a  fenyegető  zsarnok  igától,  mindenkor  méltó 
tárgya  vala  a  képző  és  szóló  művészeteknek.  De  ama- 
zoknak inkább.  A  tárgy  természete  hozza  magával, 
hogy  különösen  a  festészet  nagyobb  sükerrel  oldhatja 
meg  Judithban  feladatát,  mint  például  az  eposz,  vagy 
dráma.  Judith  elhatározása  s  a  végrehajtás  között  nincs 
az  a  küzdelem,  mely  egy  drámának  bonyolodással,  nincs 
az  a  terjedtség,  mi  az  eposznak  eseményekkel  szolgál- 
hatna. Az  egész  érdek  a  főmomentum,  a  fejvétel  körűi 
pontosodik  össze :  ide  festő  kell,  hogy  felfogja  a  pilla- 
natot. Oly  művészet,  melynek  előadási  módja  nem  a 
térben  valamely  pillanat,  hanem  az  időben  hosszabb 
rövidebb  szakasz  betöltése,  bajosan  fog  Judithból  —  da- 
czára az  eddigi  kísérleteknek  —  valami  kitűnőt  te- 
remteni. 

Szerzőnk  érzeni  látszott  tárgyának  e  nehézségét: 
mégsem  riadt  vissza  az  epopooától.  Nem  levén  Judith- 
tal  mit  tennie  hat  éneken  keresztül,  ■ —  mindent  elkö- 
vet, hogy  kinyújtsa  a  nem  nyújtható  anyagot.  Már  a 
kezdet,  az  úgynevezett  propositió  elárulja,  hogy  nem 
vala  képes  egységet  hozni  művébe.  Az  ily  propositió 
néhány  szóba  az  egész  eposz  lényegét  be  szokta  fog- 
lalni.    Olvassuk  az  Iliász,    az  Odyssea    kezdetét.    Szer- 

zó'nk  hét  külön  tárgyat  ígér  züngeni:  1.  az  asszur 
zsarnokságot,  2.  JnditLot.  Már  itt  kezdődik  a  dualismus. 
Es  valóban  az  első  ének  csupán  előzménye,  de  nem  in- 
doka annak,  a  mi  azután  történik.  Nebukadnézár  le- 
győzi Arfaxádot :  ez  a  fő  eseménynyel  semminemű  benső 
kapcsolatban  nincs.  Épen  így  a  második  ének  nem 
indokol  semmit  és  semmi  által  nincsen  indokolva.  Ju- 
dith  előbbi  viszonya  férjével  egészen  kívül  esik  a  cse- 
lekvény határán.  Oly  episzod,  mely  a  fő  mesével  semmi 
lánczolatban  nincs.  De  nem  is  lánczolat,  a  mi  ez  eposz- 
ban történik,  csupán  néhány  külön  szem  láncz,  feloldva 
minden  kapcsolatból.  A  mi  benne  fő  esemény  volna,  a 
negyedik  ének  vége  s  az  ötödik  teljesen  kimeríti.  A 
többi  nem  életműves  fejlődés,  hanem  gépszerű  külső 
ragaszték,  mely  lemállik  a  fő  eseményről.  Szóval  e  hős- 
költeménynek semmi  compositiója,  semmi  csontváza  nin- 
csen :  a  gerincztelenek  közé  tartozik.  Merő  episzódok- 
ból  áll,  s  a  fák  sokaságától  nem  látjuk  benne  az  erdőt. 
Régi  hibája  epicusinknak,  hogy  nem  dolgoznak 
terv  szerint.  Lyrai  fölhevüléssel  ragadának  tollat  még 
legjobbjaink  is,  mintha  egy  ódába  kezdtek  volna.  Nagy- 
jában körűigondolák  a  történetet ;  minden  egyéb  a  pil- 
lanatra, az  ihlet  perczére  lőn  bízva.  Innen  az  áradozás, 
a  descriptiók  iránti  nagy  előszeretet,  a  lyrai  ömlengés, 
mihelyt  alkalom  van  rá;  ellenben  pedig  a  mesének  zi- 
láltsága, az  egész  és  részek  közti  aránytalanság,  a  sok 
„inepte  molitur",  mely  semmi  méltó  eredményre  nem 
visz.  Egy  nemzet  sem  nyögte  hosszasabban  a  latinság 
jármát,  mint  mi,  mindazáltal  epicusaink  (Zrínyit  kivéve) 
azt  nem  tanulták  el  Virgiltől,  a  mi  legméltóbb  vala 
eltanulásra:  a  compositiót.  Nem  vették  észre,  hogy  az 
Aeneisben  helye    van    minden    sornak,    szónak,    hogy  a 

költő  nem  áradoz  tetszés  szerint  jobbra-balra,  hanem 
bölcs  kiszámítással,  mondani,  fukar  ökonómiával  ren- 
deli a  részeket  az  egész  alá  a  csekélyebb  fontosságút  a 
lényegesb  alá,  minden  részecskét  külön  kikerekít,  hogy 
aztán  a  kerek  egészbe  olvaszsza  s  több  efféle.  Majd 
azt  kell  hinnünk,  hogy  a  mi  klassikai  műveltséggel  kér- 
kedő embereink  Virgilt  soha  sem  olvasták  egészben, 
hanem  csak  egyes  részeit  ismerték,  másként  alig  lehet- 
séges, hogy  a  compositió  iránti  érzékök  három  hoszszú 
század  folytán  föl  ne  ébredt  volna. 

„Betulia  hölgye"  osztozik  eposz-irodalmunk  e  hibái- 
ban, s  még  neveli  azokat.  Leírásokban  helyezi  fő  ér- 
demét. Mindjárt  a  mű  elején  hosszú  festéseket  kapunk: 
az  este,  a  reggel,  —  látszik,  hogy  a  költő  nem  siet,  rá 
ér.  —  Nála  a  jellemzés  is  csak  leírás.  Nem  mondom, 
hogy  ezek  közt  nincs  szép,  különösen  annak  találtam 
a  „Libanon  ezédrusai"  rajzát,  melyeket  égre  dobálás 
közben  megmeredt  óriásoknak  képzel;  de  a  nagyobb 
rész,  a  képek,  hasonlatok  stb.,  melyeket  használ,  jófor- 
mán ismeretesek.  A  nyelv,  a  költői  szólam  sokhelyt 
erőteljes,  a  verselés  (hexameter)  többnyire  jól  gördül: 
de  mindenik  a  Vörösmarty  epochájának  viszhangja  és 
pedig  bizony  gyengébb  viszhangja.  A  hatméretű  vers- 
ben hiátusok,  rossz  hangzatú  helyek,  kénytelenségből  eredt 
toldások  vannak;  a  dictio  is  alább  szállt;  s  ha  azon 
irodalmat,  melyet  e  költemény  mesterül  vall,  az  arany- 
korhoz számítjuk:  ..Betulia  hölgye"  számára  minden- 
esetre valamely  olcsóbb  erezet  kell  kijelölnünk. 

FAUST.  Irta  Goethe.  Fordította  Nagy  István.  Pesten, 
1SGO   Engel,  Mandello  és  Walzel  tulajdona. 

E  nagy  világdrámának  magyar  fordítása  minden 
esetre  örvendetes  tünemény.  Nem  mintha  a  fordítás 
hibátlan,  s  nyelvünk  és  költői  formáink  mai  fejlettségét 
tekintve  is,  teljesen  kielégítő  volna:  hanem,  mert  első 
s  a  nagy  nehézségekkel,  a  mikkel  Goethe  bármely 
művének,  annál  inkább  Faustnak,  fordítása  jár,  több- 
nyire elég  szerencsésen  küzd  meg.  Faust  méltó,  hogy 
fordítására  egy  jó  darab  élet  szenteltessék,  s  mi  remél- 
jük, hogy  Nagy  István  úr  nem  hagyja  félkészen  a  már 
jól  kinagyolt  szobrot,  s  egy  vij  átdolgozásban  törekedni 
fog  a  mestert  mesterileg  adni  vissza.  Nem  czélunk 
egyes  hibákat  kutatni  fel :  a  fordító,  ki  ezekre  magától 
rá  nem  jő,  nem  lenne  képes  használni  utasításinkat. 
Csak  általában  figyelmeztetjük,  hogy  itt-ott  az  értelem 
hibásan,  az  eredetitől  eltérően,  nem  elég  erővel,  nem 
elég  szabatosan  van  visszaadva;  hogy  a  rhythmusban 
sokszor  több  folyékonyság,  változat  kellene,  hogy  Goethe 
szép  rímei  helyett  többnyire  bágyadt  sorvégeket  kapunk, 
mi  főleg  ott  visszatetsző,  hol  spondcusi  rímre  jambus 
vagy  pyrrhichius  jő,  a  mi,  Kazinczy  szerint  is  már,  a 
legsüketebb  hangot  adja.  A  mérték,  átlag  szólva, 
szerencsésebb,  mint  a  rím ;  kivéve  magukban  a  rím- 
szavakban, hol  épen  legerősb  rythmus  kellene.  Nem 
mondjuk,  hogy  Goethe  verselését  megközelítni  nem  a 
legnehezebb  feladat:  de  épen  azért  méltó  a  törekvésre. 
Mi,  e  fordítás  után,  Nagy  Istvánt  képesnek  hiszszük, 
hogy  egykor,  talán  ha  a  második  rész  megjelen,  sokkal 
erősebb  Fausttal  fogja  megörvendeztetni  a  magyar 
közönséget.     Addig    is  jelen    művét,   mint  egy    őszinte, 

lelkisraeretes  törekvés  nem  meghiúsult  eredményét, 
ajánljuk  az  olvasónak.  Nem  lehet  szó  nélkül  hagynunk, 
hogy  a  czímlapon  nincs  megjegyezve,  hogy  jelen  mű 
Faustnak  csupán  első  része,  noha  ez  a  bevezetésben 
érintve  van  is;  a  vevó'  talán  csalódva  érzi  magát,  ha 
e  jó  vastag  kötetben  mindkét  részt  bírni  gondolta. 


KEMENES  KÖLTEMÉNYEI.  (Pest,   Werfer,  1860.) 

A  még  kevéssé  ismert  író,  ki  ez  álnév  alatt  egy 
jókora  kötet  (409  1.)  versgyűjteménynyel  lép  föl,  azon, 
a  kath.  egyház  kebeléből  legújabb  időben  fejlett  költő- 
iskolához  tartozik,  mely  feladatául  tűzte,  profán  dol- 
goktól elfordulva,  majdnem  kizárólag  vallásos  érzel- 
meket zöngeni.  S  ez  ellen  a  műbírálatnak  semmi  szava. 
A  vallási  költészet,  mely  a  földi  ember  legszentebb, 
legmagasztosabb  érzelmeit  öleli  át,  nemcsak  nincs  ki- 
rekesztve a  szépnek  birodalmából,  sőt  a  legfönsége- 
sebb,  mi  után  költő  törekedhetik.  Dante,  Milton  ko- 
szorúi méltók  a  pályafutásra.  De  szükség,  hogy  e  faja 
a  költészetnek  megtartsa  saját  jellemét.  A  stíl,  mely- 
ben Istennek  egyháza  épül,  nem  kölcsönözheti  el  sem 
a  színház  csillogó  díszítményeit,  sem  a  vásári  bódék 
rikító  tarkaságát.  Egyszerű  komoly  fönnség  illik  ahhoz. 
Mi  a  közelebbi  évek  vallásos  költeményein,  a  mennyi- 
ben ezeket  ismerjük,  nem  találjuk  ez  egyszerű  komoly 
fönnséget.  Többnyire  képhaj hászatban  fuladnak  el.  Nem 
akarván  e  tekintetben  elmaradni  a  világi  költészet 
ezifraságától,  kivetkőztetik  jelleméből  a  szót,  mely  Isten- 
hez ömleng.  Midőn  Istenről,  angyalról  stb.  szólnak, 
anthropomorphosisuk    a  túlságba    megy.     S  hol  a  fönn- 

séget  el  nem  érik :  dagály  a  mit  kapunk.  A  népi  hang, 
melyet  olykor  fölvesznek,  nem  egyszer  bántóan  vegyül 
a  költemény  emelkedettebb  hangjai  közé.  Ritkán  ad- 
nak egészet:  a  költemény  vége  ott  van  és  azért  van, 
hol  és  mert  nincs  mit  olvasni  tovább.  Különben  akár 
folytatni,  akár  néhány  vers-szakkal  előbb  félbenszakítni 
mindegy  vala. 

Jelen  kötet  is  a  föntebbi  észrevételek  alá  esik.  Ifjú 
hév  lelkesedés  a  legszentebb  iránt;  csapongó  képzelet, 
mely  korlátról  tudni  sem  akar,  habár  ez  a  művészet 
korlátja  volna  is;  gyakran  túláradó  erőtelj,  de  néha 
lenmaradt  erőlködés;  merész  rohanás  a  czélnak,  de  sok- 
szor mellette  el,  a  végtelen  űrbe;  sok  és  kevés  egy- 
szersmind: ím  ez  a  mit  róla,  általában,  mondhatunk.  A 
jegeczülés  időszaka,  mikor  minden  költemény  külön- 
külön  határozott  idomot  nyer,  úgy  látszik,  még  nem 
állott  be.  „Ne  szóljatok  még  énekembe,"  mondja  maga 
is  sok  önbizalommal  írt  utolsó  versében,  és  mi  várunk. 
De  nem  tehetők,  hogy  oda  ne  mutassunk  a  veszélyre, 
mely  a  hitköltészet  nemes  egyszerűségét  napjainkban 
fenvegeti. 


MAGYAE  HÖLGYEK  ÉLETRAJZA.  Irta  Kuliiii  Nagy  Benő 
és  Sárvári)  Elek.  Szerzők  tulajdona.  Debreczen,  Csáthy  és  Társa 
bizománya.  1861. 

Az  ily  munkák  czélja  népszerűvé  tenni  a  történetet, 
s  a  jelen  könyv  szerzői,  dicséretes  törekvéssel,  oda 
irányzák  mííködésöket,  hogy  a  haza  lelkes  hölgyei  elé 
utánzásra  méltó  erény  képeket  állítsanak  föl,  egyszers 
mind  a  hon  dicső  leányainak  emlékezetét  kiríják  a 
feledésből.  '  „Xem  lévén  még  önálló  könyv  —  írják  — 

mely  hazánk  hírnevesb  leányai  élet-  és  jellemrajzát 
ecsetelje:  honfiúi  kötelességünknek  tartánk  nemzeti  dicső 
múltunk  néhány,  a  történelem  lapjaiból  föleleveníthetett, 
derék  hölgyének  pantheoná«(7/>;  —  habár  axmak  teljes 
fölemelése  tehetségünk  körén  kívül  esik  ( — ),  legalább 
első  alapkövét  tenni  le."  A  közlött  életrajzok  követ- 
kezők: Horogszegi  Szilágyi  Erzsébet,  Hedvig,  Székely 
Klára,  Patócsi  Zsófia  és  négy  leánya,  Uroza  Ilona, 
Egervár  hősnői,  Bocskai  Klára,  Szentgyörgyi  Czeczilia, 
Szentgyörgyi  Borbála,  Zrínyi  Ilona,  Bethlen  Katalin, 
Lónyai  Anna,  Kanizsai  Dorottya,  Erzsébet  és  Mária 
királynők,  Béldi  Zsuzsanna,  Komjáthi  Anna,  Tarczay 
Anna,  Zudár  Katalin,  Szécsi  Mária,  Petróczi  Katalin, 
Bornemisza  Anna,  Sarolta,  Szögyéni  Lancha,  Pemflinger 
Katalin,  Margit,  Molnár  Borbála,  Báthory  Anna,  Dukai 
Takács  Judith,  Nagymihályi  Viimai  Potentiána,  Dániel 
Polixéna,  Szondi  Zsnzsána.  Szép  koszorú.  Nekünk, 
szépirodalmi  lapul,  nem  feladatunk  ez  életrajzokat  tör- 
téneti szempontból  vizsgálni:  annyit  mindazáltal  meg- 
jegyezhetünk, hogy  könnyed  átlapozás  után  is  találtunk 
helyeket,  hol  nagyon  hozzáférhető  adatok  mellőzve,  s 
így  életrajz,  jellemzés  hiányosan  vannak  összeállítva. 
Semmi  szó,  például,  Szécsi  Mária  második  házasságáról 
Rozsályi  Kun  Istvánnal,  s  annak  kalandos  végéről,  noha 
ez  igen  jellemző  adat,  és  Szalárdi  krónikája,  hol  feltalál- 
ható, minden  kézen  forog.  Vagy  talán  mellőzni  akar- 
tak szerzők  mindent,  a  mi  hölgyeik  jellemére  homályt 
vetne?  De  akkor,  ugyancsak  Szécsi  Máriánál  miért 
hagyják  emlí tétlen,  hogy  Murány  feladása  alkalmával 
Spork  tábornagy  által  börtönbe  vettetett  s  Bécsbe  hur- 
czoltatott,  hol,  valószínűleg,  zárdában  végezte  életét? 
E  vonás,  mely  őt,  mint  a  hazai  ügy  martyrját  kedvező- 

színben  tűnteti  föl,  csak  használt  volna  az  életrajznak. 
A  nyelv  kezelése  sem  mindenhol  szabályos.  Micsoda 
szókötés  ez  (20.  1.):  ..a  rendek,  Szandigov  krakói  főka- 
pitányt 138-i-ben  Erzsébethez  küldték,  a  királyi  hölgy 
megérkezését  sürgetendő?  —  Daczára  ily  fogyatkozások- 
nak, a  díszesen,  mondhatni,  fényesen  kiállított  könyvet, 
lelkesítő  tartalmáért,  minden  magyar  hölgy  asztalára 
óhajtjuk. 


SZÁZ  DARAB  KÖLTEMÉNY.  Oláh  Károlytól  Szerző  sa- 
játja. Telegdi  K.  Lajos  bizománya.  1S6Í.  (kimarad:  Debreczen.) 

Oláh  Károly  költeményei  már  annyiban  is  kivál- 
nak a  mostanság  megjelent  versgyűjtemények  közül, 
hogy  rajtok  igen  kevés  nyoma  látszik  az  iránynak,  me- 
lyet Petőfi  óta  vett  költészetünk.  Mindenről  inkább 
lehet  vádolni,  mint  póriasságról.  Még  népies  tárgyú 
költeményeiben  is,  mint  a  Hortobágyi  kondás,  A  szerel- 
mes juhász,  kerüli  azt,  inkább  feláldozza  a  jellemzetes- 
séget,  a  tárgy  és  előadás  harmóniáját.  A  szerelmes  juhász 
furulyájának   ..hangjain  az  érzés  jajgatva  enyeleg  .  .  ." 

Ez   a  síró  mosoly,  ezen  lágy  érzemény, 
A   fájó  szív  tükrén  átvillanó  remény, 
E  nap  ellenében  lengő  felhőzeten 
Áttört  szivárvány  kép :  a  i';\}<'>   szerelem. 

Mindez  nagyon  szépen  van  mondva,  mintha  csak  a  költő 
maga  volna  a  szerelmes  juhász  helyzetében,  vagy  inkább, 
megfordítva  az  ő  helyzetében  a  juhász.  E  módja  köl- 
tőnek, tárgyait  és  személveit  a  maga  saját  helyzetébe 
tenni  át,  az  utóbbiak  szájába  saját  érzelmeit,  tulajdon 
nyelvét  adni,    másutt   is    feltűnően    nyilatkozik,    például 

az  Ős  énekben,  melyet  ..Árpád  korában  élt  magyar 
költő  zenghetett."  Ez  ős  magyar  költő  igen  szépen  el- 
mondja a  honfoglalás  történetét,  mintha  csak  Garaynk 
lelke  szállotta  volna  meg :  de  midőn  villany  szárnyakról. 
a  bibliai  negyven  nap  és  negyven  éjről,  ismét  tekintély 
villanyáról,  Orpheusról  stb.  beszél:  én  nem  hiszek  neki, 
hogy  ő  az  az  ős  magyar  költő  volna,  nem  is  számítva, 
hogy  nyelve  újdonsága  által  Nagy  Imrén  is  túl  tesz. 
Jó  hogy  e  név  akaratlanul  is  tollamra  jött,  mert  ennek 
segélyével  szerzőnket  legalkalmasban  jellemezhetem. 
Költeményei  (legnagyobb  részben)  azon  kor  bélyegét 
viselik,  midőn  a  Vörösmarty-aera  tündöklő  nyelvén  lel- 
kesült fiatalság  legfeltűnőbb  képviselője  az  utolsó  iskolás 
gyermek  előtt  is  feledhetetlen  sorokat  zengé: 

Pillanatnyi  kéj  virult  előttem, 
Szívderíi  tavasz  sugarain, 
Napjaim  közé  reményt  ha  szőttem. 
Dúlt  csak  és  esak  mindig  szikla  kin  .  .  . 

Ez  iskola  örök- ifjú  színezete  ömlik  el  szerző  költemé- 
nyein, s  a  kifejezésnek  ama  fellengő  módja,  mely  inkább 
akarja  nyelvében  meghaladni,  mint  föl  nem  érni  a  gon- 
dolatot, inkább  akar  feszes,  mint  bágyadt  lenni;  mely 
érezteti  velünk,  hogy  midőn  költ,  mindig  komolyan, 
ünnepélyesen  veszi  a  dolgot,  és  koránsem  játszik.  Haza- 
fiúi gondolatját,  hol  ilyenre  van  szükség,  szerzőnk  ki- 
jelenti, tartózkodás  nélkül,  s  melyik  magyar  ne  kiáltna 
éljent,  midőn  ritkított  betűkkel  olvassa  ez  alkotmányos 

óhajtást: 

Egy,  oszthatlan  Magyarország! 
A  nemzet  s  fülkent  királya 
A  hont  együtt  kormányozzák! 
Törvénykönyvünk  ezt  kívánja.  .   . 

Mindamellett  azt  tanácslom  az  olvasónak,  hogy  ne  olvas- 
son egyszerre  sokat  e  költeményekből,  mert  a  nyelv 
keresett  szavai,  a  képek  tömöttsége,  mely  utóbbiakat 
gyakran  nehéz  fölfejteni  s  az  egyszerű  értelem  színvo- 
nalára szállítani,  könnyen  fárasztóvá  lehetnek  ránézve, 
s  mire  a  valóban  költői  helyekre  jut,  akkorra  már 
elveszti  fogékonyságát  azok  szépsége  iránt.  Pedig  majd 
minden  költeményben  van  egy  két  hely,  a  mi  megér- 
demelte volna,  hogy  a  többi  szavak  és  képek,  a  helyen, 
hogy  magokba  fúlasztanák,  az  ő  alárendelt  szolgái  le- 
gyenek. Ilyen  már  a  Te  vagy-e  stb.  kezdetű  vers  végén, 
a  mostani  szabadság  hajnaláról  mondott  következő  hely: 

„Vagy  tán  e  fény  csak  más  népek  szabadsága 
Sugár  törődése,  tündér  délibábja? 

Ilyen  a  Reszket  <t  fa  levél  kezdetűben  (mely  egészen 
is  tárgyiasabban  van  tartva,  mint  szerzó'  egyéb  népies- 
forma  költeményei)  a  sikerűit  szójáték:  ..ne  járjon 
utánam" ereszsz  tehát  melléd"  —  s  ugyan  e  köl- 
temény bezáró  vers.-zaka.  Sut  mi  úgy  vagyunk  vele, 
hogy  költőnk  poesisát  mindig  ott  találjuk  legjobbnak, 
a  hol  maga  nem  akart  igen  jól  írni.  Míg  allegoriás 
személyítései,  például  az  Eletúnt-han,  hol  az  ember  élete: 
könyv,  benne  a  cm/  szenvedélyek,  a  szeretetlenség  a  büsz- 
-.  az  önképimádás,  a  barátság]  szerélem  —  továbbá 
A  szt  relém  paizsa  czíműben:  a  boldogság,  irigység,  önzés, 
igazság,  szerelem,  megelégedés,  erény  stb.  —  míg,  mondom, 
e  személyitett  abstract  fogalmak  nemcsak  szivünket,  de 
kisújjunkat  sem  mozdítják  meg;  a  Csokonai  háza  czí- 
műnek  pedig  a  kezdő  betűkben  nyilvánuló  játékát  sehogy 
sem  vagyunk  hajlandók  művészetnek  elfogadni:  addig 
az    Őszi  dalt  (55.  1.)  Az  ifiasszonyt  '110.  1.  ezt  formaiján 

is),  A  rózsámnak  .  .  .  kezdetűt  nagyon  jó  ízű  ép  költe- 
mény-kéknek találjuk  ;  a  Kokaslói  cserépvetőt  (hol,  bizony 
nem  sok  kegyelettel,  —  ha  igaz  —  Nagy  Sándor  vert 
seregének  testhalmából  égetik  a  cserepet)  kitünó'  szeren- 
esésen alkotottnak  ismerjük  fel;  hogy  pedig  e  válasz- 
tásban nem  csupán  pórízlés  vezet,  annak  jeléül  egy  nem 
népies  dalt  emelünk  ki,  melynek  annyira  megörven- 
dettünk, hogy  ízleltetőűl  egészen   kiírjuk: 

Lágy  tavaszi  szellü  susog 
A  rózsafa  bimbaján; 
Tán  az  első  szerelemnek 
Csókja  reszket  ajakán. 

A  jáczint  fehér   kelyhébe 
Gyöngy  alakban  beoson 
A  szűz  harmat,  s  illatával 
Kéjéig  szereimittason. 

Es  az  illatban  mosódott 
Harmatgyöngyre   le- leszáll 
S  lángoló  csókkal  magába 
Szívja  azt  a  napsugár  .  .  . 

Jöjj   leányka!   utánozzuk 
A  szelid  természetet; 

Ládd.  a  mi  szép  a   világon, 
Minden :   csupa   szeretet. 

Rózsa  vagy  :   én  szellő   vagyok ; 
Harmat  vagy :  én  napsugár  .  .  . 
Légy  te  nőm,  s  én  a  te  férjed: 
így  is  jő  lesz.   —   ugy-e  bár!? 


Arany  hátrahagyott  prózai  munkái. 

Thalés  Bernard,  irodalmunk  jóakaró  ismertetője, 
most  eredeti  költeményeket  küzöl  Mélodies  Pastorales 
czím  alatt.  Mi  legalább  körűiforgattuk  az  ívet  (3-iéme 
Livraison),  megnéztük  felül,  alul,  elül,  hátúi,  mindenütt, 
de  semmi  jele,  hogy  e  versek  fordítás  gyanánt  szerepel- 
nének. Ez  eredeti  költemények  közt  van  egy,  melyet 
ide  igtatunk,  s  mellé  Petőfi  hason  tartalmú  dalát.  Az 
eszmék  találkozása  meglepő,  egész  a  plágiumig. 

L/ayerse. 

II  pleut,  il  pleut,  il  pleut  k  vers- 
Mais  ce  sönt  des  baisers,  ma  foi; 
Ta  bouche  au  hasard  les  disperse, 
Sur  les  lévres   embrasse-moi. 

Voici  L'éclair  blanc  qai   scintille; 
Chere  enfant,  il  part  de  tes   yenx : 
Plein  de  fiévre,  l'amour  y  brille 
me  la  foudre  dans  les  cieux. 

Eu  outre   quoi!   voici  l'orage, 
Comme  avant-hier,  s'il  t'en  souvíent? 
Fuyons  pour  éviter  sa  ragé, 
Car  c'est  ton  vieux  jiére  qui  vient! 

Esik,  esik,  esik, 

(  sókeső  esik : 

Az  én  ajakamnak 

Nagy. in  j.'.l  esik. 

Az  eső,  a: 
Villámlással  jár; 
A   szemed,  galambom, 
Villámló  suarár. 

Mennydcrcg,  menn^dar:  g 
A  hátunk  raegett : 
Szaladok,  galambom, 

Jön  az  öreged. 


Ugyancsak  ez  eredetiségek  közt  felismertük  még  ezeket: 
„Síkos  a  hó,  szalad  a  szán"    Le  traineau)   „Kereszt  úton 

állok"  (L'hésitation)  ..Szerelem  vándora"  (Chacun  sa 
route) ;  s  talán  többet  is  lelnénk,  ka  időnk  volna  rá.  Mi 
köszönjük  Th.  Bemard  úrnak,  hogy  bevezeti  költőnket 
a  nagy  világba:  de  bemutatáskor  megszokták  nevezni  a 
vendéget. 


Régi  Dán  Balladák.  E  ezím  alatt  jelent  meg  köze- 
lebb három  kötetnyi  népköltemény,  angol  fordításban. 
Prior  Sándortól.  Tekintve  az  érdeket,  melylyel  a  dán 
s  egyéb  éjszaki  népek  balladái  a  most  lefolyt  évtized 
alatt  nálunk  is  találkoztak ;  s  hogy  a  hasonlat,  mely 
azok  s  a  mi  nép  irodalmunk  egy-két  fenmaradott  ter- 
ménye közt  feltűnt,  adá,  —  ha  nem  az  első  lökést  — 
mert  tudunk  balladákat  ez  idegen  befolyás  előtti  kor- 
ból is,  —  de  minden  esetre  a  bátorságot,  hogy  ballada- 
költészetünket ez  irányban  törekedjünk  megújítani :  nem 
lesz  fölösleges  ama  gyűjteményről,  egy  tekintélyes  an- 
gol lap  nyomán,  valamit  szólani. 

A  dán  balladák  első  összegyűjtője  Vedel  nevű  lel- 
kész volt,  1591-ben.  Nem  bírálatos  gyűjtő,  hanem 
olyan,  ki  egyszerűen  saját  és  olvasói  mulatságára  szedte 
össze,  s  adta  ki  e  balladákat.  Az  angol  fordító  így 
adja  elő  e  kiadás  történetét.  Sophia.  II.  Frigyes  dán 
király  neje.  egy,  Tycho  Brakenál  tett  látogatás  alkal- 
mával, rossz    idő  által,  több  napig  le  levén    tartóztatva, 

nevezett  tudós  bemutatta  neki  barátját  és  szomszédját, 
Vedelt.  Az  érdemes  lelkipásztor,  ki,  úgy  látszik,  egy- 
szerű, jószívű,  jámbor  ember  volt,  de  kiváló  ízléssel  a 
csodás  iránt  —  s  hihetően  ez  ízlésnek  köszönjük  c  bal- 
lada gyűjteményt  —  felolvasott  néhányat  e  költemé- 
nyekből a  királynénak  s  annyira  elbájolta  felséges  hall- 
gatóját, hogy  ez  a  balladák  kiadását  egyenesen  meg- 
hagyta. Egy  századdal  utóbb  Syv  újra  nyomatta  e  gyűj- 
teményt, megtoldva  száz  balladával.  Azóta  több  rend- 
beli hasonló  gyűjtés  történt :  de  valamennyi  közt  a  Ve- 
delé  a  legtekintélyesb  alapszöveg.  Egy  a  dán  kormány 
által  kinevezett  bizottság  ügyelése  alatt  Grundtvig  Svend 
készíté  el  most  Vedel  új  kiadásának  két  kötetjét,  rész- 
ben a  harmadikat  is,  számos  pótlékkal  és  olvasási  kü- 
lönbséggel. 

A  magyar  olvasó,  ki  irodalmunk  történetével  is- 
merő'*, fájdalmasan  fog  itt  felsóhajtani.  Nekünk  semmi 
hasonló  gyűjteményünk  a  XVI.  században,  de  még  a 
XlX-ben  is  alig  valami.  Népdal  költészetünk  folyvást 
termel:  de  népi  balladáink  forrása,  úgy  látszik,  kiapadt. 
Egy-két  zsiványkaland  mindössze,  a  mi  még  népünket 
érdekli :  a  hitregés,  a  hősi,  a  történeti  népmúzsa  hall- 
gat. De  még  a  betyár-románcz  is  sülyedő  irányt  lát- 
szik venni:  a  Sobri-félék  sehogy  sem  állják  meg  a  ver- 
senyt az  Angyal  Bandi,  Barna  Péter  históriával,  hogy 
Fehér  Lászlót  ne  is  említsem.  Hová  tűnt  egész  múl- 
tunk emlékezete  népünk  tudalmából?  Hová  a  hegedő- 
sök oly  sűrűn  emlegetett  osztályának  összes  dal-  és  rege- 
kincse? Mongol,  török  el  nem  pusztíthatta  mindezt;  mert 
nem  veszendő  papíron,  hanem  élő  ajkon  kellett  firól  fira 
szállniok.  De  Tinódiban  már  nem  ismerhetünk  ama 
dalnok-osztály  egyenes  utódjára,  mely  közvetlen  a  nép- 

bol,  a  népnek  és  a  nép  formáiban  zengett.  Dallamai 
még  népiek,  de  költészete  nem.  Oly  alaktalan  eposz, 
mint  az  övé,  nem  ragad  meg  népi  ajkon.  0  már  nem 
naiv,  ő  tudákos  verselő,  bármily  kevés  igénye  lehet  a 
tudós  névre.  ■ —  Vagy  hát  nem  is  volt  semmi?  Vagy  hát 
népünk  soha  sem  bírt  nagyobb  fogékonysággal  az  elbe- 
szélő ének  iránt,  mint  ma?  Ennek  ellenmond  a  króni- 
kák számos  helye,  hol  a  költői  alakítás  még  a  konyha 
latinság  prózáján  is  átdomborúl.  Ellenmond  azon  egy- 
két balladaszerű  népköltemény,  mely  a  formát  oly  tel- 
jes kifejlettség  fokán  mutatja,  hogy  bízvást  az  éjszaki 
balladák  jobbjai  mellé  tehetjük  őket.  E  kifejlés  maga 
elég  volna  bizonyságul,  hogy  valaha  nálunk  is  nagyobb 
bőségben  virágzott  az  efféle  ének.  De  fájdalom,  nem 
akadt  Vedelünk,  ki  századok  becses  hagyományát  meg- 
mentse az  enyészettől. 

E  tekintetben  az  angol  irodalom  is  érzi  hátrama- 
radását a  dán  mögött.  Első  gyűjteményök,  a  Pepys- 
féle,  nem  régibb  a  XVII.  századnál  s  1700-ig  van  le- 
hozva. De  Erzsébet  királyné  korában  nem  volt  Vede- 
lök  az  angoloknak,  mint  ezt  az  Athenaeum  némi  piru- 
lással  jegyzi  meg.  ..Xem  kevéssé  meglepő  —  hogy  több 
mint  két  század  előtt  ily  balladagyűjtés  történhetett  egy 
szomszéd  országban,  melynek  király-leánya  csak  két 
évvel  ama  gyűjtemény  kiadatása  előtt  lőn  a  mi  I.  Jakab 
királyunk  nejévé;  a  nélkül,  hogy  nálunk  hasonló  törek- 
vés ébredt  volna  az  ily  szellemművek  fentartására. 
Egyébiránt  —  folytatja  —  Vedel  oly  ember  volt,  kit 
hajlama,  ízlése  a  bizarr  felé  vont  ugyan,  mi  nem  kissé 
leszállítja  munkája  becsét:  de  a  ki  mégis  összeveté, 
megválasztá  egyik  daljárást  (versio)  a  másiktól,  s  a 
lehető  legjobb  állapotban  adá  ki  a  darabokat.    Röviden, 

míg  nálunk  Dryden,  Popé  és  Dorset  megelégedtek  a 
tömjénnel:  az  együgyű  és  hivékeny  Vedel  pap,  a  távol 
Uranibergben,  oly  valamit  hozott  létre,  a  mi  végered- 
ményben egy  nemzeti  irodalom  megalapítása  volt.  Ez 
fejti  meg,  hihetően,  a  titkot,  hogy  Dánia  maga  teremtett 
magának  klasszikái  irodalmat,  és  hogy  merőben  kike- 
rülte a  balul  értett  görög  és  római  mythologia  árját, 
oly  nemzeti  irodalmat  hozván  létre,  melyet  nem  igen  ért, 
s  igaztalanul  becsül  le  Európa  déliebb  részi-.  Mond- 
hatni, Thor  isten  még  egyre  uralkodik  Dánián,  annyira 
megteltek  vele  e  régi  balladák.  A  mi  ferdén  érzelgő 
bámulatunk  a  görög  és  római  irodalom  iránt,  midőn  mi, 
például  II.  Károly  idejében,  franezia  szalag-  s  bársony- 
nyal czifráztuk  fel  a  régi  klasszikusok  szoborszerű  ko- 
moly nagyságát,  sohasem  kapott  lábra  Dániában:  hanem 
saját  nemzeti  hagyományai  körűi  pontosait  össze  a  nép 
szelleme.  Nem  kell  ismétlenünk,  hogy  a  classicismus, 
nt'ii  értelmében,  oly  formán  különböző  valami  a  Vedel 
korabelitől,  mint  a  görög-római  tárgyak  színpadi  elő- 
adása Grarrick  előtt,  Kenible  és  Siddons  játékától.  Mily 
különböző  e  hitregés,  e  nemzeti  énekek  férfias  izom-  és 
erőtelje  a  mi  egykorú  népköltészetünk  parókás  hajlamú, 
piperés  szellemétől,  nem  szükség  mondanunk.  Thor  ka- 
lapácsa, egy  ví-tőr  mellett." 

így  az  Athenaeum.  Magunkra  térve,  bezzeg  mi 
sem  kerültük  ki  „a  balúlértett  görög  és  római  mytho- 
logia árját."  Fő  bajunk  c  részben  az,  hogy  a  népi 
naivság  helyét  igen  korán  oly  valami  foglalta  el  nálunk, 
mit  tudós  naivságnak  vagy  naiv  tudákosságnak  szeretnék 
mondani.  Emlékezzünk  Anonymus  furcsa  józanságára, 
melylyel  lenézi  a  hegedősök  ..fecsegő  énekeit".  Vagy 
Kézai  óvástételére  a  néphagyomány  ellen,  miszerint  ta- 

gadja,  hogy  Lehel  a  császárt  agyonüthette  volna  kürt- 
jével. A  halálra  ítélt  rabnak  kezeit  megkötözik,  úgy- 
mond. Mihelyt  egyszer  nálunk  az  író  tollat  vőn  kezébe, 
azonnal  szakított  a  néppel,  s  hagyományait  csak  szük- 
ségből, írott  bizonyíték  hiányában,  s  akkor  is  minden 
költői  jellemből  kivetkőztetve  fogadta  el.  Csak  azt  írta 
le,  a  mi  neki  valószínűnek  látszott.  így  lőn,  hogy  írott 
költészetünk  merőben  elszakadt  a  népitől.  Könyvből 
írták,  könyvbe.  A  klasszikái  tanultság  terjedése  csak 
növelte  a  bajt :  idegen  mythologia  borította  el  költészetün- 
ket, a  nélkül,  hogy  ennek  képviselői  (az  egy  Zrínyit 
kivéve)  a  formában  Ovid  descriptióinak  tökéletlen  után- 
zásán felül  bírtak  volna  emelkedni.  A  népit  eldobták, 
vagy  észre  sem  vették;  a  mfíköltészetnek  alig  jutottak 
el  héjáig.  Es  minél  inkább  tágult  e  hézag  az  úgyne- 
vezett tanultak  s  a  nép  közt:  annál  inkább  lőn  az 
utóbbi  csupán  egyéni  örömek  és  fájdalmak  zengésére 
utalva.  Regéit  meghazudtolá  a  könyvtudomány;  a  köl- 
tészet elszégyenlé  magát  a  történeti  csupasz  való  mellett. 
Hozzájárult  a  nép  politikai  helyzete  Dobzse  után,  mely 
csaknem  minden  érdekét  a  köz  iránt  elfásítá.  Valóban, 
ettől  kezdve,  nemcsak  a  tudvalevő  értelemben  „szomorú 
a  magyar  nóta"  :  de  azért  is,  hogy  megszűnt  virágzani 
a  naiv  költészetben  mindaz,  mi  a  népember  egyéni 
nyilatkozásán  kívül  esik.     De  erről  más  alkalommal. 

Hajdan  e  balladák  tánczdallamok  voltak  Dániában 
—  folytatja  Prior  —  mint  még  ma  is  azok  szakasztott 
másai  a  Faroe  szigeteken.  A  hosszú,  sötét  téli  estéken 
bő  idejük  volt  e  mulatságra,  melyben  ifjú  és  öreg  egy- 
forma lelkesedéssel  vőn  részt.  Xem  használnak  semmi 
hangszert,  hanem  dalszó  mellett  tánczolnak.  Majd  egyik, 
majd    másik  a  dalvezér,    s  mind  a  ki  tudja,    fúja,    leg- 

alább  a  fordulót  (refrain).  Táncz  közben  férfi  és  nő  ké- 
zen fogva,  hármat  lép  előre,  vagy  oldalt,  ütem  szerint ; 
akkor  lebben  egy  kissé,  vagy  megáll  egy  pillanatig. 
Deli  testbordásuk  mutatja,  hogy  nem  közönyösek  a  dal 
tárgyára  nézve,  hanem  arcz-  és  tagj'átékkal  igyekeznek 
kifejezni  annak  változó  értelmét.'1 

„Egy  nevezetes  különbség  van  a  skandináv  balladák 
s  közép-  és  déli  Európa  hasonló  költeményei  közt,  mely 
amazok  nagyon  régi  eredetére  látszik  mutatni ;  t.  i.  hogy 
míg  az  utóbbiak,  csaknem  mindnyájan  lovagi  „affectatió" 
színében  tűntetik  fel  a  nőket,  s  a  férfiakat  ama  tiszteletben 
a  szép  nem  iránt,  melyre  őket  a  lovagrendszer  kötelezé: 
a  mi  éjszaki  ősapáinknak  —  mond  az  angol  folyóirat  — 
úgy  látszik,  semmi  ilyes  fogalmuk  nem  volt  s  egészen  más 
rendszert  követtek  ős  anyáink  irányában,  néha  nyersen, 
világos  gorombasággal,  legtöbbször  ama  nemzeti  büsz- 
keséggel bánván  velők,  mely  ottan-ottan  a  lovagpánczél 
alól  is  kitört.  Kétségkívül,  jókora  tisztelet-  s  becsüléssel 
valának  asszonyaik,  feleségeik  iránt;  gyakran  kérték, 
s  a  mi  több,  követték  is  ezek  tanácsát.  De  világos, 
hogy  a  nővel  csaknem  mindig  úgy  bántak,  mint  házi 
„institutióval"  —  mely  legjobb  otthon.  Szépségök  di- 
csérete, magasztalása,  természetesen,  nem  hiányzik:  de 
a  női  szépséget  inkább  díjúi  tekintek,  mely  elnyerni, 
meghódítni  való,  mint  oly  emberfölötti  tulajdonúi,  mikép 
azzal  a  lovagkor  rajongása  felruházta  hölgyeit.  For- 
dítónk egyetért  Petersen,  Oehlenschlager  és  más  dán 
ítészekkel,  hogy  e  balladák  nagyobb  részét  női  szer- 
zőknek köszönjük.  Annyi  bizonyos,  hogy  sokat  találtak 
három  százados  kéziratban,  és  „majdnem  mindent  női 
kézzel  írva  le."  Mi  (az  Athenaeum)  nem  oszthatjuk  e 
véleményt;  mert   első   tekintetre   meglátszik  e  dalokon, 

hogy  hiányzik  belőlük  a  kiválóan  női  érzelem  —  haj- 
landók vagyunk  érzelmességét  mondani  —  mely  félreis- 
merhetlen  bélyege  az  asszonyi  műnek.  Azon  balladák, 
melyekről  tudva  van,  hogy  nő  írta  —  Lady  Wardlawé, 
például  ■ —  soha  sincsenek  e  kiváló  bélyeg  nélkül,  bár- 
mily szépek  egyébiránt.  Hogy  a  létező  kéziratok  nőiek, 
keveset  bizonyít,  hacsak  föl  nem  teszszük,  hogy  e  daluk 
nem  régiebbek  a  leírásnál,  —  a  mit,  természetesen. 
Prior  sem  állít.  Kekünk  úgy  látszik,  hogy  a  nő  tanács 
iránti  hódolat,  mely  e  balladák  hőseinek  tetteiben  nyil- 
vánul, nem  döntő  ok,  a  legtübb  esetben  legalább,  arra, 
hogy  azokat  női  szerzőkének  valljuk  ;  mivel  a  skandináv 
faj  nem  volt  gcUant  nép  a  szó  közönséges  értelmében : 
annálfogva,  hogy  a  társadalom  ilyetén  rajza  női  kezekből 
jött  volna,  bajosan  lesz  okszerű  következtetés.  A  dánok 
és  más  éjszaki  népek  —  ez  meg  van  mutatva  sikeres 
ellenmondás  nélkül  —  jó  adag  „házias-  becsüléssel 
viseltettek  asszonyaik  iránt;  erről  ezer  bizonyság  van. 
Ha  asszonyaikat  nem  is  tekintek  istennőkűl,  mint  a  dé- 
liebb fajok  lovagjai,  nem  hiszszük,  hogy  ezért  általában 
rosszabbul  bántak  volna  velők.  Magok  e  balladák  több 
példát  nyújtanak  erre.  Semmi  ok  tehát,  azon  körül- 
ményből, hogy  a  nők  inkább  tanácsadók  és  feleség,  mint 
istennők  gyanánt  szerepelnek  e  balladákban,  azt  tenni 
föl,  hogy  e  költemények  a  társadalom  hamisított  és 
csupán  nőktől  eredhető  rajzát  nyújtják,  nagyon  hízelgőt 
arra,  hogy  férfiaktól  származhassék.  Valóban,  e  költe- 
mények fő  jellemvonási :  a  duzzadó  élet,  a  szilaj  tetterő 
és  gyönyör  a  hatalmaskodásban  aligha  nőiesek,  bármely 
fokán  a  társalomnak." 

Az  angol  ismertető  megrója    Prior    vallomását,  mi- 
szerint  ez   nem    érti    Grimm    W.    észrevételét,  hogy  „a 


1 54  BÍRÁLATOK. 


ballada  magától  képződik."  Grimm  —  folytatja  — ■  minden 
valószínűség  szerint  azt  akarta  ezzel  mondani,  hogy  egy 
gazdag  képzeletű  népnél,  számos  dalnok  kezén,  a  bal- 
lada lassankint  gömbölyűit  ki,  esemény  esemény  után, 
kép  kép  után,  míg  alakot  és  önállást  nyert:  minden 
egyes  hozzáadás,  a  szerint,  a  mint  tetszett  vagy  nem 
a  dalmondók  érzésének,  elfogadtatott,  vagy  elvettetett, 
míg  e  halmozatok  eredményéül  azon  konkrét  forma  állt 
elő,  melyben  mindegyik  ballada  népszerű,  általános, 
állandó  ló'n.  Czáfolja  továbbá  Priort,  ki  nem  tartja 
elfogadhatónak  a  véleményt,  hogy  mivel  sok  dán  ballada 
oly  feltűnően  hasonlít  az  angol  és  skót  efféle  költemé- 
nyekhez, tehát  mindezek  egy  közös  forrásból  származ- 
nak, ama  távol  idó'bó'l  t.  i.  mikor  valamennyi  éjszaki 
nép  egy  nemzetet  képezett,  s  mielőtt  az  angolok  ősei 
a  mostani  szigethazába  költöztek  volna.  Végre  néhány 
ballada-töredéket  hoz  fel,  de  melyeket,  épen  mivel  töre- 
dékek, nem  fordítunk  le  s  ajánlja  Prior  művét,  mint 
igen  becses  könyvet,  melyben  a  mívelt  olvasó  gyönyört, 
a  tudós  tudományt,  s  lelkiismeretes  szorgalmat  fog  találni. 


A  MIT  A  SZEREK  MEG  NEM  GYÓGYÍTANAK.  {Rajz,  az 
élet  után.)  Irta  Almási  Tihamér.  Az  ittustrátiókat  rajzolta  Jankó. 
fára  metszé  Eiiss.  Szerző  sajátja.  Test.  Nyomatott  Hcrz  Jánosnál. 
1861.  {Nagy  12-d  rét,  170  lap 

..A  mit  a  szerek  meg  nem  gyógyítanak"  —  előre 
tudjuk  —  a  szerelmi  sérv.  S  a  történet  ama  ..régi  história, 
mely  mindig  új  marad."  Egy  kis  leány  szerelmet  fogad, 
mielőtt  szíve  megnyílt  volna  a  szerelemnek.  Még  azon 
este  beáll  a  perez,  midőn    ..a    virágnak  megtiltani  nem 

lehet"  stb.  Más  ifjúé  a  fogadás,  másiké  a  szív.  De  a 
szívrabló  nem  is  sejti  becses  birtokát:  azon  felül  neki 
már  jegyese  van.  Szegény  Mariska  (ez  neve  heroinánk- 
nak)  jegyet  vált  azzal,  kinek  szavát  adta,  szíve  nélkül. 
Hősi  elhatározással  meg  akarja  szeretni.  ..S  addig  szeret, 
addig  szeret,  csak  szeret,  míg  a  szíve  fájdalmában  meg- 
reped!" —  Ennyi  az  egész.  —  Balogh  Tihamér  e  se 
nem  új,  se  nem  csattanós  tárgyat  finom  kézzel  szövi 
elbeszéléssé.  Ha  elolvastuk,  oly  hatást  hagy  lelkünkben, 
mint  egy  miniatűré  tájkép,  rajta,  teszem,  egy  bárány, 
a  háttérben  kicsi  sírhalom,  kereszt.  —  Szerző'  tolla 
könnyű,  mint  a  pehely;  alakjai  gyöngéd  ecsettel  vá- 
zolvák,  mitől  semmi  sincs  távolabb,  mint  a  túlzás.  Ma- 
riska, ki  a  beszély  kezdetén  új  köntösében  oly  boldog, 
s  végin  a  világ  minden  ékszere  sem  bírná  földeríteni, 
anyja  a  jószívű  gazdasszony,  apja  a  gyöngéden  comicai, 
csöndes  kedélyű  patikás,  Diezhalminak  gentleman,  Sely- 
mesnek kissé  parlagi  alakja,  s  az  érzelgős,  sovány  Horten- 
sia  —  ki  midőn  shawljaiból  stb.  kibontakozik  „úgy  áll 
ott,  mint  egy  leveleitől  megfosztott  virágszál  — •"  sőt 
még  a  dús  terményszállító  is,  meg  két  leánya  —  ügyes 
esquisse-ek.  Örültünk,  hogy  a  sápadt  rektor,  ki  csak 
pipáz,  de  nem  iszik,  mert  fél  a  nyelvét  borba  mártani, 
nem  lesz  az  ismert  typicus  alak:  de  biz  ő  csak  oly 
dictiós,  pohárköszöntés  rektor  lett,  mint  a  többi  ■ — • 
szerencsére  azonban  nem  sűl  belé.  Hortensia  7  —  8  éves 
fiacskája  csak  úgy  jó,  ha,  midőn  anyját  elárulja,  hogy 
a  doktor  bácsival  csókolódzott,  ezt  nem  naivságnak, 
hanem  szándékos  malieziának  veszszük,  —  mert  arra 
már  nagy  kamasz,  hogy  naiv  legyen,  s  többi  gonosz- 
kodása  mutatja,  hogy  nem  az.  Legkevésbbé  tetszett 
a  sima  doktor.     Comicumában   kevés   az   új :    hogy   öl- 

döklő  angyal,  szeret  bókot  mondani,  jól  enni,  inni,  az 
mind  köznapi  dolog:  nem  is  magáért  van  ő,  hanem, 
hogy  a  föntebbi  ,, virágszálnak"  támasza,  legyen.  Kecsege, 
a  sentimentalis  paraszt,  csak  azért  létezik  ugyan,  hogy 
Diczhalmi  lovát  megtartsa,  de  magában  véve  érdekes 
alak,  minőt  hébe-korba  magunk  is  láttunk;  kivételes 
inkább,  mint  typicus.  —  Az  egészre  egyik  észrevételünk 
az,  hogy  a  beszélők,  nyelvben,  nem  különböznek  kellő 
határozottsággal  egymástól,  a  másik,  hogy  a  cselekvő 
személyek  annyira  lábujjhegyen  járnak  —  még  az  ér- 
zékeny paraszt  is  —  mintha  bái'sony  szőnyeget  tapos- 
nának. A  közönség,  mely  erősebb  táphoz  van  szokva, 
nehezen  fogja  ízleni  e  könnyű  csemegét;  s  megvall- 
juk, egyéni  hajlam  bennünket  is  táplálóbb  eledelhez 
von.  Az  „illustrátiók"  elég  jó  vignette-ek  a  kezdő  be- 
tűknél s  a  czímkép  „  Mariska u  —  egy  duzzadt  karú, 
inkább  idős  mint  gyermeteg  kifejezésű,  szenvelgő  alak. 


SAEKADVÁR.  Regény.  Irta  Paulikovics  Lajos.  Pest,  1861. 
Boldin  i  könyvnyomdája. 

Sarkad  mezőváros  Biharmegye  délnyugati  szögében. 
Vára  az  erdélyi  fejedelmek,  Bethlen,  Rákóczi  korában 
jelentékeny  határ-erőség,  valamint  szomszédja  Szalonta 
is.  Azelőtti  sorsáról  keveset  tudhatunk.  E  Sarkadvár 
az,  hol  szerzőnk  regénye  játszik ;  Sarkady  Ilona,  a  vár- 
úrnő, hősnéje  az  elbeszélésnek,  hőse  pedig  Gréza,  az 
utolsó  árpád  vérű  berezeg,  a  századokkal  előbb  szent 
földre  bujdosott  Gézának  (költött)  ivadéka.    Idő,  János 

király  kora.  —  Ismertetésül  álljon  itt  a  regény  vázlata, 
a  mint  azt  egyik  személy,  Sarkady  Farkas,  elbeszéli 
Zápolyának: 

..A  boldogult  Sarkady  Benedek,  mint  mondják, 
életében  fukar,  kincsvágyó  és  fosztogató  ember  volt; 
végérájában  a  lélekismeret  furdalásai  tói  gyötörtetve,  meg- 
hágva leányának,  hogy  halála  után  rögtön  a  sz.  sírhoz 
zarándokoljon,  lelkének  kétséges  üdveért  imádkozni.  Ilona 
híven  teljesíté  e  hagyományt;  de  az  apostolok  hazá- 
jában a  végzet  intéséből  az  Árpádok  ivadékával,  a  szá- 
zadoktól Emmanaeusban  sínylő  család  utolsó  herczegé- 
vel  találkozott,  kit  önveszedelmére,  visszahívott  hazájába, 
s  magasztos  szerelmi'  viszony  fejlődött  ki  a  két  nemes 
szív  között;  de  Sarkad  arany  paradicsomában  nem  so- 
kára megjelent  a  sátáni  kígyó  Szalontay  Alfréd  képében, 
s  lerombolt  zárdát  és  várat,  és  a  jegyesek  boldogságát ; 
becsületszava  ellenére,  Géza  herczeget  lánczokra  akarta 
veretni;  de  a  büszke  ifjú,  hogy  kikerülje  a  gyalázatot, 
méregitalt  kért  arája  kezébó'l;  és  Ilona  mély  gyászba 
burkolózva,  fenséges  lélekerővel,  mondhatnók,  kegyetlen 
hidegvérrel  nyujtá  e  socratesi  italt,  s  a  királyi  temetés 
után  eltűnt;  és  hogy  Szalontay  üldözését  kikerülje,  ru- 
háját a  Körösbe  veté,  mintha  a  folyóba  ugrott  volna, 
maga  e  titkos  kis  kunyhóba  rejtezett,  hol  én,  miután 
Sarkad  várát  visszafoglalám,  csak  hosszas  keresés  után 
találtam  fel,  szívem  határtalan  örömére  s  boldogságára ; 
itt  él  ó'  egyedül  csak  volt  jobbágyainak  javára.  Az 
egész  vidékbó'l  egy  patriarchális  kis  köztársaságot  alko- 
tott, melynek  jótékony  anyja  o :  egy  áldást  özönlő  égi 
angyal,  egy  örök  nap  ő,  mely  soha  nem  száll  nyugodni ; 
de  folytonosan  hinti  szerető  sugarait  a  szenvedő  emberi- 
ségre, az  egész  láthatáron  a    boldogság  hajnala  ragyog,. 

kivéve  Ilonát,  a  legjobb  anyát,  kinek  keblében  hihetőleg 
zordon  éj  s  gyászos  bánat   borong." 

Hasonló  ünnepélyes,  fellengző  hangon  foly  az  egész 
elbeszélés,  melyben  a  hazaérti  lelkesültség  kitűnő  szere- 
pet játszik.  Lehető  irodalmi  becsén  kívül  egy  sokak 
előtt  tudvalevő  körülmény  is  ajánlja  e  művet  az  olvasók 
részvételébe.  —  Boldini  nyomdája  elég  szerény  papiron 
állítá  ki.     Ara  följegyezve  nincs. 


FEJES  ISTVÁN  K<">LTEMP;NYEI.  Első  kötet.  Szeged,  Bar- 
ger  Zsigmond  bizománya.  1S61. 

A  jó  öreg  Polonius,  midőn  egy  darai)  felhőt  a  dán 
királyfi  kedvéért  hol  tevének,  hol  menyétnek,  hol  czet- 
halnak  képzel,  nem  oly  vadat  tesz,  a  milyet  tesz  való- 
sággal. Igazán  ki  is  tudna  oly  üres,  határozatlan,  szét- 
folyó, elmosódó  valamihez,  mint  egy  felhőfoszlány,  hatá- 
rozott, tömör,  állandó  képet  csatolni ;  vagy  ki  volna 
biztos  a  felől,  hogy  a  mit  ő  zarándoknak  néz,  egy  má- 
sik szemlélő  nem  pálmának,  szirtnek,  szökőkútnak  kép- 
zeli-e, ki  arról,  hogy  mire  felkiált:  ,ím!  árboczos  hajó!' 
a  látvány  nem  változik-e  öblös  szájú  krokodillá?  Min- 
den egyes  néző  saját  magáéból  tesz  hozzá  egy  darab 
phantasiát,  míg  az  űr  betelik,  az  alak  kidomborúl,  s  a 
kép,  egy  perczig  legalább,  késik  visszafolyni  az  eredeti 
semmiségbe. 

A  versolvasó  —  már  a  kinek  kedve  vagy  köteles- 
sége mindent  elolvasni  —  gyakran  érzi  magát  Polonius 
helyzetében.  Az  író-Hamlet  csak  mutogatja  neki  fel- 
hődarabjait, ő  meg  jó  hiszemmel,  fogékony  várakozással 
törli  szemét   s    okulárját,  biztatja   csökönyös  képzeletét, 

ha  valahogy  oda  tudná  sarkalni,  hogy  azt  lássa,  mit 
Hamlet  látni  vél;  de  a  mi  nem  sikerűivén,  vagy  rá- 
mondja Poloniussal:  jó,  legyen  ezethal,  mit  én  bánom! 

—  vagy,  ha  kevésbbé  udvarias  avagy  tiszte  kényszeríti 
igazmondásra,  kereken  odatálalja,  hogy  biz  az  se  hal, 
se  menyét,  se  teve,  hanem  felhólyagzott  vízpára. 

E  lapok  egy  közelebbi  száma  tanulságos  czikket 
hozott  ama  tárgy  és  alak  nélküli,  határozatlan  csapon- 
gás  ellen,  miben  némelyek  tartani  s  keresni  látszanak 
az  idealismust.  Az  előttem  álló  versgyűjtemény  szerző- 
jének nem  adhatok  jobb  tanácsot,  mint  ha  őt  ama  bí- 
ráló czikk  figyelmes  olvasására  utalom.  Minden  igaz 
költészet  eszményi,  mert  eszmét  fejez  ki;  csupán  a  ki- 
fejezés módjára  nézve  különbözik  az,  a  mit  kiválóan 
idealismusnak  neveznek,  attól,  melyre  a  szokott  nyelv- 
használatban nem  alkalmazzák  e  nevet.   A  költő  ugyanis 

—  s  általában  a  művész  —  eszméje  megtestesítésében 
két  fő  utat  —  úgy  szólván  rendszert  követhet:  vagy 
</;  ideát  a  néniben  s  az  egyént  is  <<  nemben  fejezvén  ki; 
vagy  az  ideát  </:  egyénben  s  a  nemet  is  az  egyénben. 
Amaz  a  szűkebb  értelemben  vett  eszményi,  ez  az  egyéni; 
amaz  classicismus,  ez  romantismus;  amaz  pogány,  mert 
a  nemben  elvész,  vagy  legalább  nem  juthat  teljes  ér- 
vényre az  egyén,  ez  keresztyén,  mert  felszabadítja  az 
egyént;  amaz  elvontabb,  mert  a  nem  fogalma  pusztán 
abstractio,  ez  concretebb,  mert  az  egyén  is  concret; 
amaz  szűkebb,  mert  a  t/rm  korlátoltabb,  ennek  birodalma 
tágas,  mert  az  egyéni  változatosság  végtelen;  szóval 
amaz  a  régi  idealismm,  ez  a  modern  —  ha  tetszik 
realismus,  (de  nem  materialismus.)  Abban  ami  fő,  egyez- 
nek, hogy  mindkettő  eszmét  fejez  ki,  s  mindkettő 
határozott    alakban    megtestesíti    azt.     Hol  találunk  ha- 

tározottabb  kifejezést,  szabatosb  körvonalakat,  dom- 
borúbb,  teljesb  idomokat,  kevesebb  üres  csapongást, 
tárgy  és  alak  nélküli  szétfolyást,  mint  épen  az  idealis- 
mus  hőseinél,  örök  példányainál,  a  hellén  irodalomban? 
Ki  az  eszmét  test  nélkül  akarná  érzékeink  elé  állítni, 
az  felhő  után  kapdos,  de  nem  költő;  ki  a  testet  eszme 
nélkül  hurczolja  a  költészetbe,  az  materialista,  nem 
költő. 

Fejes  István  költeményeit  is  ez  ál  eszményiség  után 
törekvés  jellemzi  leginkább.  Ki  is  mondja  ezt  m  ingvart 
legelső  versében,  melynek  czíme:  Költészetem.  „így 
éljek  én,  míg  élek  —  kiált  föl  —  lantomon  Dalolva 
keblem  mély  érzelmeit  S  a  lélek  vágyát  <t:  eszmény  felé, 
A  mi  dicsőit,  a  mi  istenít."  Sőt,  úgy  látszik,  jól  sejti 
az  eszme  nyilatkozásának  két  fő  módját,  egy  felől  a 
költészetben,  más  felől  a  bölcselemben ;  legalább  elég 
szabatosan  mondja  róla:  ..Mély  titok,  sötétlő  fátyol  Túl 
az  égen  s  föld  alatt  —  —  Örök  <:xzme!  a  te  képed  A 
dal  és  a  gondolat."  (5.  1.)  De  már  az  idézett  sorokból  is 
láthatni,  hogy  az  eszmét  nem  tartja  világosan  kifejez- 
hetőnek, hiszen  „mély  titok,  sötétlő  fátyol"  az,  még 
pedig  r túl  az  égen  s  föld  alatt:"  mely  halandó  repülne 
vagy  bújna  oda!  Szerző  nem  is  kisérti  meg  e  veszedel- 
mes expeditiót,  ő  nem  magát  az  eszményt  akarja  kife- 
jezni, hanem  örökös-örökké  csak  vágyát  e  mély  titkú, 
sötét  fátyollal  fedett,  ismeretlen,  határozatlan  eszmény 
felé,  minek  nevet  adni,  mit  megtestesítni  nem  lehet. 
Azt  mondja  a  rózsáról  (49.  1.)  „Ez  a  virág  arra  tanít 
meg,  Hogy  magasabb  vágya  a  szívnek:  Eszme  után, 
csillag  után  Emeli  az  embert  csupán."  Mellőzve  mostan 
a  kérdést,  hol  veszi  épen  a  rózsa  e  professori  képes- 
séget, —  ama  meddő   kácsingózást  látjuk   ebben  is   va- 

lami  elérhetlen  távoliján  és  homályban  lengő  ideál  után. 
0  az  eszmét  nem  olyannak  veszi,  a  mit  a  költő  és 
művész  megtestesíthet  concret  alkotásaiban,  hanem  va- 
lami megfoghatatlan  tüneménynek,  mit  a  dal  szükség, 
hogy  emlegessen,  mert  már  úgy  divat,  de  kifejezni  ne 
is  próbálja,  mert  az  nem    lehetséges. 

Érzelmeivel  sincs  különben.  Semmi  sem  gyakoribb 
nála,  mint  annak  emlegetése,  hogy  a  mit  ő  érez.  azt 
szavakban  kimondani  nem  lehet.  Már  első  költeménye 
önként  adja  kezünkbe  egész  mestersége  kulcsát,  hogyan 
szokta  ő  érzelmeit  kifejezni.  A  ..Költészetem"  czímü 
vers  mintegy  programmja,  vagy  prológusa  valamennyi- 
nek. Azt  mondja  ebben,  ki  akarva  jelenteni,  micsoda 
lélek-állapotot  tart  ő  legalkalmasbnak  versírásra : 

Az  kell  nekem,  az  a  pillanat, 
Midőn  a  szív  ver  nyugtalan 
s  hogy  miért  ver,  mélyebben  érzi, 
Mint  kifejezhetné  a  szó,  a  dal.  (1.  1.) 

Tehát  ö  akkor  fejezi  ki,  mikor  nem  lehet  kifejezni ! Nem 
olyan-e  ez,  mint  midőn  az  agyafúrt  obsitos  láthatatlan 
galambot  mutogatott  pénzért  a  jó  debreczeni  népnek  a 
nagyerdőn?  Különbség  csupán  annyi,  hogy  az  obsitos 
nem  hitte  a  mit  mással  el  akart  hitetni,  míg  szerzőnk 
a  legjobb  hiszemmel  van,  hogy  ő  kifejezi  a  kifej  ezhetetlent. 
Mert,  ha  sem  eszmét,  som  érzést  nem  lehet  kimondani, 
hát  minek  írja  verseit  kötet  számra?  Tele  van  könyve 
ilyesekkel:  „Tudom,  hogy  ha  a  mit  érzek.  Mind  el 
lehetne  mondani...  Tudom,  hogy  ha  szót  adhatnék  A 
sok  kinzó  gondolatnak .  .  .  S  mi  az  őrültségig  gyötör, 
Azt  nem  lehet  kiejtenem"  (3  1.)  „Megsúgják,  mi  a  sze- 
relem,   Mit    nem    lehet  kimondani  (16.  1.)    :,Az  a   szent 

Arany  hátrahagyott  prózai  munkái.  H 

láng,  lelkesülés,  A  melyet  ki  nem  mondhatok11,  (71.  1.) 
stb.  Ne  értessem  félre.  Xem  a  szavak  ellen  van  kifo- 
gásom. Melyik  költő  nem  írta  százszor,  hogy  ez  vagy 
amaz  érzés  szóval  ki  sem  mondható.  De  azért  igyekezett 
azt  kifejezni,  a  mennyire  a  költészet  határai  közt  lehet- 
séges volt,  vagy  saját  ereje  engedte.  Tompa  fonó  leánya 
is  felsóhajt:  „Ügy  fáj  az  én  szívem,  hogy  ki  sem  mond- 
hatom.11 De  azért  minden  népköltői  módot  elővesz,  hogy 
fájdalma  mélységét  s  minőségét  képekben  kifejezze. 
Elébb  a  virágos  kenderben  hangzó  vidám  „pitypalaty 
éneket  teszi  ellentétbe  a  maga  bánatával,  azntán  a 
könnyen  szakadó  fonálban  kedvese  gyönge  hűségére,  az 
elázott  kenderben  odalett  szerelmi  boldogságára  emlék- 
szik; bánatját,  csalódását  fejezi  ki,  hogy,  „nem  vált- 
hatja már  ki  csókkal  az  orsót  -  mint  hajdan  stb.  Szerzőnk 
ellenben  többnyire  lemond  érzései  kifejezéséről,  úgy  hogy 
annak  se  minőségét,  se  mélységi  fokát  nem  értjük,  mire 
vége  van  a   költeménynek. 

E  tárgyi  határozatlanság,  hogy  se  az  eszmével,  se 
az  érzéssel,  melyet  meg  akar  énekelni,  tisztában  nincs, 
szüli  természetesen  az  alaki  határozatlanságot.  Már  a 
költő  művészet  czélja  annyira  nem  világos  előtte,  hogy 
azt,  mint  sokan  még  rajta  kívül,  bizonyos  (vagy  inkább 
bizonytalan  álmodozó  szenvelgésben  tartja  elérhetőnek. 
„Ábránd"  „álom"  • —  örökös  eszméje.  Példát  idézhet- 
nénk akármennyit.  ..Ez  az  ábránd  és  merengés  Ár- 
nyéka a  szeretetnek"  (16  1.)  ..Álmodjál  és  föl  ne  ébredj" 
(u.  o.)  „Ragadd  kebledre,  ...  Mi  ábrándokban  ringat 
el"  (24. 1.)  „E  szív  meddig  fog  tartani  Reményűi  álom- 
képeket" (44  1.)  „Erezzük,  hogy  ilyen  a  szív  álmodása 
(54.  1.)  ..A  képzelet,  < :  alvajáró  szellem11  (62.  1.)  „A  kép- 
zet ott  álommá  változik"   TIK  1.).  Csupa  lunaticus  világ. 

Meginti  nem  azt  mondom,  hogy  az  „ábránd"  „álom" 
szót  ne  használja  a  költő,  a  mennyiszer  szüksége  van 
rá;  de  mindent  ez  álmatag  állapot  sárga  szemüvegén 
látni:  se  költészet,  se  idealismus  se  átalában  egészséges 
dolog. 

Ha  az  eszme  utolérhetetlen,  az  érzés  kimondhatatlan, 
maga  a  képzelet  s  így  a  költészet  is  „alvajáró  szellem:" 
mi  természetesebb,  mint  hogy  a  kifejezés  is  homályos, 
valótlan,  határozottság,  szabatosság  nélküli  legyen.  És 
csakugyan  több  verset  találunk  e  gyűjteményben,  melyet 
elolvasván,  nem  tudjuk,  mit  olvastunk.  Az  eszme  úgy 
el  van  burkolva,  hogy  fogadni  mernénk,  nincs  is  ott ; 
az  érzésből  csak  annyit  hallunk:  fáj,  fáj!  de  mi  fáj  és 
hol  fáj,  azt  kivenni  ritkán  sikerűi.  „Mért  szereted  az 
ibolyát?"  —  kérdi  egy  versében  (8.  1.),  tálán  kedve- 
sétől, s  igy  felel  rá  maga : 

Kikeletkor  első  virág! 

Kebelemre  tűzve 
Egy  kicsiny  levéllel, 
Nem  hagy  a  remény  el. 
Majd  letépvén  onnan 
Könyörtelen  kezek,  — 
A  világ  nem,  de  ö 
Érzi  mért  könnyezek. 

No,  minthogy  mi  is  a  világhoz  tartozunk,  se  nem  érez- 
zük, se  nem  értjük.  De  azt  sem  tudjuk,  ki  az  o,  a  ki 
szerencsésb  nálunk  e  részben.  Az  ibolya-e?  a  költő-e? 
a  leány-e?  vagy  ki?  A  leánynyal  párbeszédben  áll 
szerző,  tegezik  egymást,  így  hát  az  ö  egyikre  sem  vo- 
natkozhatik;  hanem  a  letépett  ibolya  lesz,  mely  érzi 
miért  könnyez  .  .  .  nem  tudom,  kicsoda.  Az  ..Aggo- 
dalom" czíműben  ismét  ennyi  az  érzés:   „Mik  e  kebel- 

11* 

nek  vágyai?  Sohsem  fogod  tán  hallani!"  —  s  így  zárja 
be:  rejtek  egy-egy  könnyet  érted,  Bár  azt  te  még  most 
nem  érted."  Mondhatjuk,  mi  sem.  Az  egész  kis  vers 
azt  a  nagyon  nagyon  szerelmes  17  éves  udvarlót  jut- 
tatja eszünkbe,  ki  imádottja  oldalán  bízvást  megvall- 
hatná szerelmét,  de  a  helyett  a  holdvilágba  sohajtoz, 
vagy  ásít,  s  ha  kérdik,  mi  baja,  azt  feleli,  hogy  érzése 
oly  kimondhatatlan!  E  „kimondhatatlan"  érzések,  mint 
midőn  a  csikós  a  korcsma-padra  könyökölve  hallgatja 
az  áldott  magyar  zenét,  s  tele  van  érzéssel,  borral  nyakig, 
de  csak  keserves  knrjantásban  bírja  szellőztetni,  nem 
valók  a  költészetbe.  Maga  a  népdal  is,  ha  ily  érzéseket 
akar  képbe  öltöztetni,  efféle  idealismusba  esik: 

Láttál-e  valaha 
Vízi  buborékot? 
Annak  a  közepén 
K<:t  szál  rozmaringot? 

Az  ily  ..nem-tndom-micsoda"  érzés  „nem-tndom-micsoda" 
eszme  szüli  aztán  a  bizonytalanságot,  dagályt  és  absnr- 
dumot,  kifejezésben,  nyelvben,  le  a  szókötésig,  vagy 
egyes  szók  használatáig;  ennek  köszönjük,  ha  a  „Pa- 
csirtához" írt  dalban  (5.  1.)  nincs  emberi  teremtés,  ki 
értse,  miért  kell  elhalni  a  pacsirta  fiaknak,  míg  anyjuk 
a  magasban  énekel: 

Emelkedjél  kis  pacsirta  a  magasba, 

s  ntt  közel  az  istenséghez, 

Hol  a  szív  tisztábban  érez 

•  intsd  ki  lelked  egy  édes  szerelmi  dalba. 

Fiaid  itt  a  rét  bársony  szőnyegébe' 
Hallgatnak  rád  áhítattal, 

Mikor  aztán  elhal  a  dal 

Ók  se  lesznek,  clfohj,  clfoly  szivük  vére. 

Szegények!  Azt  hiszi  az  olvasó,  hogy  alább  megtudjuk 
miért  folyt  el  a  pacsirtának  vére?  Dehogy!  Csak  azért. 
Oly  szép  az,  hogy  míg  az  öreg  pacsirta  ott  fenn  énekli 
édes  szerelmi  dalát,  addig  itt  lenn  „fiai  vére  elfoly." 
Hát  még  ha  a  másik  pacsirta-szüle  „ telve  rémes  gon- 
dolattal" keresi  alant  az  elvérzett  fiakat  —  „s  gyönge 
keble  nem  bír  a  mély  fájdalommal"  —  gondolom,  meg- 
hasad —  aztán  a  fönt  lebegőt  is  buzdítja  a  költő,  hogy: 
„öntse  ki  lelkét  egy  szerelmi  hattyú  dalba !u  Egész  tra- 
goedia!  nem  kellene  hozzá  egyéb,  csak  egy  parányi 
valószínűség.  Nem  levén  helyünk  egész  érthetlenségeket 
idézni,  be  kell  érnünk  egyes  mondatokkal.  E  mondatok 
annyira  függetlenek,  hogy  ki  itt  meg  nem  érti  őket, 
az  egész  versből  sem  fogná.   íme: 

Szeresd  a  tündércsókokat : 

Az  illatot,  de  a  színt  tudd  feledni.  (19.  1.) 

Nem  bánom,  hogy  nap  nem  vagyok, 
Szerelmem  égő  napsugár, 
De  ezt  ne  tudd,  mert  a  csillag 
E  fény  mellett  homályba  száll.     (Meg  kell 
ezt  érteni,  így,  a  mint  van.  22.  1.) 

A  bit  is  virágluoszorű, 

Széthull,  miként  a  tavasz  égen 
Egy  kis  rózsafelhó',  ború.  (24.  10 

Derítsen  fényt  kebled  ködén 

Az  üdvmalasztos  szív- ima.  (35.  1.) 

A  szív  átk<>s  pillanatja 

Egy  vékony  szálon  lebeg.  (38.  1.) 

Gyönge  vagyok  egy  ...  és  csak  egy !  .   .  . 
Szétzúzni  a  korlátokat 
Mikkel  e  zugvilág  elegy. 

(Korláttal  elegyes  világ!  41.  1.) 

Volt  e  szív  is  egyszer  elkerülve, 

Mert  tán  hullámok  közé  merüle  — 

És  kikelve  ott  hagyá  salakját, 

Mint  a  tengergyöngye  burkolatját  .  .  .  (45.  1.) 

Legfelül  egy  kis   ne/elejts 

(a  mennyasszonyi    koszorúban) 
Tiszta  fehér,  mint  az  a  lap 
Melyre  nem  írt  még  az  író.  (47.  1.) 

Lám  e  virág  (a  rezeda)  arra  tanít, 

Hogy  szelídebb   illatait 

Nem  szabad  elvetni  a   kertnek, 

Hiszen  úgyis  épen  ez  tart  meg!  (49.  1.) 

Már  nem  ül  arczomon  .  .  . 

A  fekete  holló,  mely,  noha  borongott, 

Egy-két  fénycsillagot  a  távolból  hordott.  (80.  1.) 

Sötét     kudoszlop  Széphalom  felett, 
Pihenj  el  a  halottas  ágyon! 

A  bérez  alatt   hatalmas  tölgy  kél 

A  honleányok  ujjain.  (Megköszönnék  azt!  65.  1.) 

Majd  részegen  egyik  eló're  dűl, 
A  másik  bátra,  épen  mint  a  rák  — ■ 
(a  rák  nem  dűl,  mász.  74.  1.) 

Mert  a   lélek 

Fény,  mely   zárva  valakit,    éget. 

Éget,  pedig  jég  a  zára.  —  (100.  1.) 

Általában  elmondhatni,  hogy  szerző  idealismusa  abban 
áll:  olyat  gondolni  és  írni,  a  miről  semmi  halandó  em- 
bernek ideája  nincs,  nem  is  lehet.  A  concret  valóság 
mintha  nem  is  léteznék  számára.  Hogy  még  is  időt 
veszünk  bajlódni  költeményeivel,  oka,  mert  van  azokban 
némi   csengés,    csillogás,    úgyhogy    a   kevésbbé   avatott 

olvasó,  noha  neiű  érti,  azt  gondolhatja,  valami  szépet 
olvasott.  Sor  sor  után,  versszak  versszak  után  könnyen 
foly,  s  nem  hiszi  az  olvasó,  hogy  a  ki  annyit  beszél, 
sok  mondani  valója  ne  legyen.  A  csillámló  fátyol  alatt 
nem  hiszi,  hogy  ott  ne  lappangjon  az  eszme,  vagy  érzés. 
Némelyik  darabja  oly  dallamosnak  tetszik,  hogy  a  ki  így 
himbál  a  hang  hullámain,  nem  foghatja  meg,  hogy  nem 
egyszersmind  érzelem  habjain  ringatódzik.  Idézünk  egy 
egész  költeményét,  próbáljon  valaki  tisztába  jönni  vele. 

A    HAJÓS. 

Keiig  a  hullám,  ing  a  csolnak, 
Messze,  t á \  ■  >  1  még  a  part; 
Kél  ború  a  láthatáron. 
Csillagom  hiába  várom, 
Mit  a  fölleg  eltakart. 

Elmerülök,  s  föloet  a  hab, 
Evezésem  nem  segít. 
Álluk  összefont  kezekkel 
És  esengő  érzelmekkel 
Áldom  a  mi  elmerít. 

Zöld  viránij,  vwsolygva   váró 
Pálma   lombok   intenek; 
A  vihar  lezúg  odáig  .  .  . 
Visz-e  a  sors  e  határig 

Csolnakommal  engemet  ? 

Tornyosul  a   renge  hullám, 
Meg-megrezzen  a  szemem ; 
Ámde  lelkem  mért  ijedne '? 
Elviharzott  életemre 
Pálmát  hint  a  szerelem. 

Ha  nekem  valaki  (szerzőt  magát  sem  rekesztvén  ki) 
megmagyarázza  e  költeményt,  hogy  emberi  józan  értelem 
felfoghassa;  megfejti  különösen  azt,  miért  áldja  a  költő, 
a  mi  elmeriti,  midőn  zöld  virány,  mosólygva  váró  pálma- 
lombok intenek  felé,  s  midőn  tudja,  hogy  ..elviharzott 
életére  pálmát  hint  a  szerelem;  továbbá,  mikép  áll 
„összefont  kezekkel."  ha  már  elmerült  és  ..fölvetette  a 
hab"  s  több  efféle :  ünnepélyesen  fogadom,  hogy  vissza- 
vonok minden  gáncsot,  melylyel  bírálatom  Fejes  köl- 
teményeit illette. 

Azt  hinné  az  ember,  hogy  midőn  a  költő  burkolt 
eszméi  s  érzései  világából  a  concretebb  valóságba,  az 
elbes zélö  költészet  terére  lép:  balladáiban,  regéiben  már 
határozottabb  színt  fog  ölteni,  s  legalább  a  tárgy  nem 
engedi  ama  homályos  szétolvadást,  mely  lyráján  ural- 
kodik. Csalódás.  íme  hogyan  festi  Thúri  György  el- 
esését : 

.Itt  egy  más  16'  —  —  késő,  késő  ! 

Horpad  a  vert.  ing  a  láb, 

Csak  a  düh  m-m  hagy  alább. 

Az  érezsisak  lenge  tolla 

Nem  a  porba,  fö-halomra 

Elhajol,  de  meg  se  nyugszik, 

A  magasban  felpiroslik  .  .  . 

S  ki  feltűzte  lándsaélre  oly  korán, 

Csak  halványul  a  forró  vér  csepeg  vissza  tón. 

Kisértsük-e  magyarázni  ?  A  három  első  sort  nem  szükség. 
A  következő  négy  azt  akarja  mondani,  hogy  Thúri 
fejét  elébb  egy  halom  levágott  fej  közé  dobták,  aztán 
lándsára  tűzték.  De  mit  jelent  ez:  ..s  ki  feltűzte  lándsa- 
élre oly  korán,  csak  halványul  a  forró  vér  csepeg 
vissza  tán?"   Szókütésileg  csak  egy  értelme  lehet:    Csak 

a  forró  vér   csepeg-   vissza    (halványan!  tán!)  ki  (mely) 

oly  korán  feltűzte  lándsaélre:  azaz  okozta,  hogy  fel- 
tűzzék, a  Thúri  fejét.  De  így  is  forró  vér.  mégis  halvány! 
és  az  a  tán  a  költő  kétkedik  abban,  mit  úgy  kell  leír- 
nia, mintha  szemmel  látná)  meg  az  egész  constructio  oly 
nyakatekert,  kogy  igen  nehéz  belőle  józan  értelmet 
vájni  ki.  —  Dili nló  népregében  egy  egész  násznép  be- 
lehajt az  Ér  vizébe.  Csak  a  mennyasszony  nem  vész 
oda,  a  többi  mind. 

Mély  a  meder,  beim  vész  a  nép, 
Delinké  nem,  b  partra  száll. 

De  szerző  egy  szóval  sem  indokolja,  hogy  történt  a 
csoda  megszabadulás:  el  kell  hinni.  így.  a  mint  van. 
És  miért  szabadult  meg?  Csupán  azért,  hogy  a  parton 
megátkozhassa  az  Ér  vizét,  s  aztán  beléugorjék.  Ily 
epieai  motívumokat  használ  szerző.  ..Tököliben"  (154.  1.) 
szorul  szóra  így  hasonlít  : 

„Mint  csepegő  vér  a  hattyú  nyakán, 

Dúl  a  hazán  a   lassít  halál. 

Csaba  ezímű  balladáját  így  kezdi: 

Attila  fia,  Aladár, 

Túrt  hordoz   >/.<'r  tenger  hadán. 

A  hódolt  nép  fegyvert  ragad, 

Leölni  a  sasmadarat. 

„Te  Csaba  te  !u  Buda  I.  _ 

Viszhangozá :  Te  Csaba,  te! 

„Bocsásd  ki  a  sasmadarat"  — 

Mond  a  viszhang:  bm  .  .  .  bm  .  .  .  arat. 

Ily  expositio  után  aztán  csak  tisztában  lehet  az  ember 
kiinduló  pontjával  a  költeménynek! 

Részletekben,  egyes  idézetekben,  mutatáni  fel  Fejes 
költészetének  hibáit,  de  nem  azért,  mintha  e  homály, 
e  szétmosódcás  csak  részenkint  volna  meg :  átalában 
mondhatni,  hogy  lyrája  úgy,  mint  eposza  e  nyavalyában 
sínlik.  Egy  versét  sem  tudnék  kijelölni,  mely  teljesen 
ép  volna,  s  egészséges  benyomást  hagyna  a  lélekben. 
De  igazat  kell  neki  adnom,  hogy  ha  vannak  csűrt-csa- 
vart.  homályos,  idétlen  részek,  vannak  ellenben  olyanok 
is,  melyek  egy  vagy  más  költeményét  helyenkint  ele- 
venné teszik.  A  ..Vihar  előtt"  ....  stb.  ezímü  darab 
82.  1.)  jó  leírásokat  tartalmaz: 

Keni;',  nyög  a  föld,  dúlja  a  villám, 

Zúg  a  vihar,  kábul  a  hullám 

A  vizeken,  ördögi  tánczba' 

X'igy  tetemet  i'tgy  veti,  hányja  .  .  . 

vagy  midőn  a  hajókról  ezt  mondja:  „őrli  az  örvény  a 
futókat"  —  vagy  a  barmokról,  hogy:  „bőgve  futnak 
széjjel  .  .  .  s  szarvukon  a  jég  </<">ih<  csattog;  vihar  után 
pedig,  hogy:  „a  borág  gyors  eredést  vesz:  új  kötelék 
kell  a  gerezdhez"  —  vagy  hogy  a  ..megifjúlt  halmok 
bokrain  a  zöldszínü  lombok  összeborulnak  szeretettel; 
ott  foly  el  a  csörgedi  csermely  a  bokor  alján  s  be-be- 
kajcja  áljait  és  csókkal  /tatja"  —  meg  hogy  a  „délibáb 
szélt  vesz  a  rónán  ..."  az  ilyesek  eleven  költői  szemlé- 
letről tesznek  bizonyságot.  ..A  természetben"*  „Szülő- 
imnek czímüek  is,  kevesebb  homály  mellett,  több  szép 
részt  mutatnak  föl,  az  utóbbiban  szép,  midőn  nejéről 
beszél : 

És  ölembe  ül  le  s  kezemet  szorítja, 

s  örömben  derengő  homlokom  simítja. 

Simítva  sÍ77iítja:  őrzi  a  redötöl, 

S  sugaras  szemével  a  sötét  felhőtől. 

Végre  megragadó  volna  a  „Temetőben,"  (33.  1.)  ha  úgy 
ki  tudná  vinni,  a  mily  hatalmasan  kezdte  s  különösen 
a  2-ik  és  3-ik  versszakban  el  nem  homályosítaná.  De 
avval  zárja:  a  természet  örök  élet,  azaz  physice  semmi 
test  nem  hal  meg,  csak  vegybomlás  alá  jő;  mégis  a  2-ik 
és  3-ik  versszakban  másféle  öröklétről  beszél :  arról,  mely 
a  szellemi  világhoz  tartozik.  Ide  írom  az  egészet: 

Ne  mondjátok  nekem  többé: 
Föltámadunk,  föltámadunk !" 
Itt  azt  súgják  a  szellemek : 
Ébren  vagyunk,  ébren  vagyunk!! 

A  szív,  mely  égien  szeret, 
Belátva  üdve  titkait. 
Magasztos  vágya  szárnyain 
A  földről  csak  elköltözik. 

A  bűn,  mely  bár  mély  sírt  keres 
Sohsem  leend  szent  érzemény ; 
Fölszáll  sötét  éjfeleken 
Hogy  háborgassa  az  erényt ! 

Ne  mondjátok  nekem  soha: 
„Föltámadunk,  föltámadunk !" 
A  természet  örök  élet, 
Én  azt  hiszem  :  meg-  sem    halunk. 


A  HINDU  DRÁMA.  („Sakoontalá,  or  the  Lost  Ring:"  Sza- 
kuntalá  vagy  az  elveszett  gyűrű;  indiai  dráma.  Kálidásza  szan- 
szkrit eredetiéből  angol  prózában  és  versben  fordítva.  Monicr 
Williams  a  szanszkrit  nyelv  tanára  által.  Hertfort:  1855.) 

Eposz  és  lyrai  költészet  otthon  van  mindenütt,  hol 
az  emberi  elme  kihatolt  a  barbár  állapotból;  ezek  az 
emberiség  minden   művelt  népfajának   közös  tulajdona. 

Valahol  csak  a  múlt  vonzó  hatást  gyakorlott  hitregéi 
világának  fényével,  vagy  a  jelen  és  jövő,  még  közelebbi 
benyomása  által,  felserkente  a  költő  bensőbb  eszméi 
életét:  mindenhol  megszületett  az  eposz,  a  dal,  mint 
ösztönszerű  hangja  a  lélek  mély  és  nagy  felindulásinak. 
De  a  drámai  költészet  nem  ily  világpolgár.  Egész  mos- 
tanig a  nemzetek  ama  nagy  családjának  történetével 
van  egybecsatolva,  melyekhez  társul  mind,  a  mi  nagy 
és  dicső  létezik  földünk  évlapjain,  melyek  nyelvei  min- 
den nemesb  gondolatkincsnek  hordozói  s  az  európai  pol- 
gárosodás közegei  voltak  mindenkoron.  Egyszóval,  a 
dráma  az  indo-germán  faj  kizáratos   dicsősége. 

Nem,  mintha  e  népesalád  minden  tagjának  követel- 
nó'k  e  fényes  örökséghez  való  jogot:  van  több,  magas 
értelmiség  hírében  álló  nemzet,  melynek  ez  örökben 
semmi  része.  Így  a  régi  Rómának  s  mai  Perzsiának 
nincs  bennszülött  drámája,  nemzeti  alakban,  mely  mélyen 
verte  volna  gyökerét  a  nemzeti  jellembe,  s  annak  belső 
rugalmából  nyerné  közvetlenül  élet-erélyét.  A  római 
vígjátékot  olvasva,  érzi  az  ember,  hogy  ezeknek  semmi 
életszerves  egybeköttetése  nincsen  a  nemzet  ..szíve-véré- 
vel:" más  földről  vannak  átültetve,  s  itt  csak  tengőd- 
nek a  nem  nekik  való  ég  alatt.  Nemzeti  dráma  csak 
úgy  lehetséges,  ha  a  nemzeti  jellemet  fejezi  ki,  ha  ma- 
gába szívja  mindazt,  a  mi  nagy  és  hősies  létezik  annak 
múltjában,  vagy  jelenkori  fejlődségében.  Minden  nagy 
dráma-irodalom  egy  saját  világot  képez,  mely  kisebb 
mértékben  feltükrözi  mindazon  hatások  erősebb  áradatait. 
melyek  befolytak  a  népre  ivadékról  ivadékra,  s  ennek 
benső  és  külső  életét  azzá  tették,  a  mi.  Ki  nem  olvad- 
hatja Görög-,  Spanyol-,  vagy  Angolország  drámaiban 
az  izgalmas,  tettdús  évek  hosszú  sorát,  melyek  évkönyvei, 


MON'IER    W.:    A    HINDU    DRÁMA.  17^ 


csupán  ha  nevüket  említjük  is,  azonnal  feltámadnak, 
hogy  betöltsék  a  lelket  képekkel  —  azon  évekét,  melyek 
nyoma  még  arczkifejezésén  is  az  illető  nemzetnek  be- 
vésve maradt,  mennyivel  mélyebben  kellett,  hogy  be- 
nyomva maradjon  a  sokkal  fogékonyabb  lelken  és  benső 
jellemen? 

Ó-Indiának,  épen  úgy  mint  régi  Görögországnak, 
saját  drámája  van,  mely  idegen  befolyástól  nem  érintve, 
s  egyedül  a  nemzeti  mívelődés  által  dajkálva,  együtt 
virágzott  és  hervadt  el  a  nemzet  önálló  történetével;  a 
növésnek  s  hanyatlásnak  ugyanazon  törvényeit  mutatván 
fel  ama  távol  ég  alatt  s  elszigetelt  fejlődési  körében, 
melyek  a  mi  sürgőbb  nyugati  földrészünkön  oly  szaka- 
datlan munkásságban  valának.  Lucretius  és  Catullus 
idejében,  legnagyobb  fényét  Vikramáditya,  Önjein  ki- 
rálya udvaránál  érte  az  el;  és  Kálidásza,  kinek  főmű- 
vét (chef  d'oeuvrei  oly  későn  ismerők  meg  angol  for- 
dításban, egyike  volt  a  .,kilencz  drágakőnek"  a  mi 
bizonyítja  a  hindu  irodalom  ama  híres  pártfogójának 
bőkezűségét. 

E  költeményekben  hű  arezképét  találjuk  az  akkori 
hindu  szellemnek.  Az  álmodozó  mysticusok  e  nemzete, 
melyet  nagy  Sándor  kortársai  oly  félelmes  tisztelettel 
bámultak,  mely  között  s  az  élénk  görög  nép  közt 
halandó  embernek  át  nem  lábolható  mélység  tátongott, 
—  önmagát  tükrözte  vissza  drámáiban,  s  a  hitregei  tá- 
volság vásznára  oda  veté  körvonalait  mostani  és  akkori 
világának.  Az  ő  drámáik,  mint  a  klasszikainak  ellen- 
téte, lehet,  hogy  a  romantikaihoz  sorolhatók  ;  de  valóság- 
gal majdnem  azt  mondhatni  rólok,  hogy  magokban 
egész  külön  osztályt  képeznek,  —  elszigetelve  mindazon 
hatalmas  befolyásoktól,  melyek  valami  háromezer  év  óta 

Európát  azzá  öntötték,  a  mi  most.  Valóban  sajátságos 
talány,  szemlélni  a  hindu  szellemét,  a  mint  magános 
körében  mozog;  nem  „tompa  tesped ésben"  ugyan,  mint 
Khina,  hanem  teli  erélylyel,  élettel,  reménynyel: 

..Mint  lomha  sós  mocsár  fövenyzárak  megett, 
Parton  hagyatva,  mely  a  hosszú  éjszakán 
Hallgatja,  mint  terel  habos  vízrétegei 
A  távozó  hullám  a  holdfény  vonzatán," 

csakhogy  India,  a  Himalaya  és  Indus  közé  rekesztve, 
sokkal  messzebb  és  félrébb  esett,  hogysem  a  leghalvá- 
nyabb viszhang  is  eljuthatott  volna  oda  Görögországból 
és  Európából.  Az  emberi  gondolat  és  nyelv  nagy  mes- 
terei hiába  éltek  Indiára  nézve;  magános  pályakörét 
futotta  az,  s  fárasztó  problémája  megoldásán  egyedül 
dolgozott;  mindazáltal  Indiának  irodalma,  költészete, 
bölcselme  van,  mely  a  legrégibb  korba  ér  vissza,  ré- 
gibbe mint  a  Trójáé  s  az  Iliászé,  talán  oly  régibe,  mint 
magok  Mózes  könyvei.  Voltak  indus  költó'k,  mielőtt 
Hornéi*  legelső  dalát  selypegte;  voltak  indus  gondolko- 
zók és  bölcsek,  elébb  hogysem  Thalész  a  vizet  minden 
dolgok  elemének  (áp/^)  mondotta ;  és  bár  az  írók  sza- 
kadatlan sora  ma  már  henye  versfaragókká  s  pedáns 
nyelvészekké  silányult,  soha  nem  szűnt  az  meg  ama 
legrégibb  hajdantól  egész  mostanig.  Epén  mint  a  345 
király,  a  kiknek  szobrait  Herodot  a  thébai  templom 
csarnokában  látta,  e  hosszú  sor  visszamélyed  a  mi  ko- 
runkból ..Piromis,  Piromis  mögött,  ember,  ember  mögött," 
mígnem  az  ódonság  homályába  vész.  Mégis,  a  mi  oly 
visszásán  hangzik,  a  költők  és  bölcselők  ily  hosszú  sora 
mellett  Indiának  nincs  története,  —  oly  irodalom  mellett, 
mely  csaknem    egy    alexandiiai    könyvtárral    vetekszik, 

múltjáról  teljességgel  semmit  nem  tud.  Nyugati  tudó- 
soknak fogja  köszönni,  a  mit  valaha  megtud  saját  tör- 
ténetéből; egy  Lassen,  egy  Wilson  az,  ki  némi  világot 
vetett  e  sötétségbe.  Minden  következő'  hindu  nemzedék 
átvette  az  előbbitől  az  „élet  szövétnekét,"  mindenik 
leélte  a  maga  kis  arasznyi  korát,  fenhagyván  dalait  és 
álmodozó  bölcselmét;  de  a  hosszú  sorozatból  egyik  sem 
vetett  még  futó  gondolatot  sem  arra,  hogy  megőrizze 
emlékét  azon  eseményeknek,  melyek  közt  önmaga  élt 
és  halt.  Való,  hogy  a  jelen  nincsen  is  semmi  bájjal  az 
igazi  hindura;  neki  a  világ  nem  egyéb  rút  börtönnél, 
melynek  czelláit  a  lélekvándorlás  terhes  körútja  képezi, 
melyet  a  léleknek  meg  kell  futni,  mielőtt  véghonát  vissza- 
nyerné. Mit  neki,  támadnak  vagy  buknak  a  dynastiák? 
Mit  neki  a  föld  silány  érdekei?  Neki  a  jelen,  mint 
izgatott,  lázas  álom  tűnik  fel  két  ünnepélyes,  nyu- 
galmas állapot  között:  a  néma,  visszahozhatlan  múlt  és 
a  néma,  kérlelhetetlen  jövő  között;  és  ezen  kettő  az, 
melyekhez  fordul  a  hindu  bölcs,  hogy  elmerüljön  csen- 
des mélyeikbe.  A  múlt  meg  van  népesítve  óriási  hit- 
regékkel, istenek  uralkodó  családjaival,  egyik  a  másik 
után,  Brahma-napok  évköreivel,  évkor  után,  s  ama  bo- 
nyolult évszámlálással,  mely  hiú  kísérleteket  tesz  áthi- 
dalni az  örökidő  mélységét;  mintha  valamely  véges 
szám,  bármily  roppant  sok  legyen  az,  betudható  töre- 
dékét tenné  az  örökkévalónak,  vagy  bármily  összege 
az  esztendőknek,  halmoztassék  bár  aeon-ra  aeon,  osztó- 
számot adhatna  az  isten  létezéshez. 

E  reménytelen  kapaszkodásban  a  végnélküli  távol- 
ság felé,  a  futó  jelen  elenyészik,  s  el  van  veszve.  Mind 
az,  a  mi  India  történetéből  ránk  maradt,  India  daczára 
mentetett  meg.     Ama    régi   bölcsek    ajakáról    ellebbent 

némely  szók  egészen  más  üzenettel  megrakva  jutottak 
hozzánk,  mint  a  mit  a  szóló  reájok  bízott  vala;  s  e 
követeket  megkérdezve,  nyerte  a  hasonlító  nyelvészet 
legfényesb  diadalait.  O-India  szanszkrit  nyelve  a  nagy 
eszköz,  mely  által  fölfedezéseit  teszi;  s  mily  különös 
forradalom  a  tudományban,  hogy  ez  álmodozó  brakmá- 
nok  nyelvének  köszönjük,  hogy  legmélyebben  hatolha- 
tunk oly  öntudatos  nemzetek  nyelvének  alkatába  és 
történetébe,  minő  a  görök  és  római. 

Valamint  vallása,  költészete,  bölcselme,  nyelvtana 
Indiának,  úgy  drámája  is  egyedül  az  övé.  Ugyanazon 
befolyások  fejlesztik  ki.  ugyanazon  mély  elmerengés  a 
múltba,  eszményi  képek  világába,  melyre  a  lélek,  mint 
zárdájában  a  earthausi,  addig  bámult,  míg  úgy  tetszett 
neki,  hogy  mindez  valóság,  s  minden  egyéb  csak  álom. 

A  hindu  színpad  hősi  színdarabjai,  messze  a  hindu 
élettől,  saját  szende,  álmatag  légkörükben  élnek;  a 
szellő  onnan  bizonyos  hivalgó  bágyadtsággal  terhelten 
csap  felénk,  tanúskodva  az  elpuhult  népről,  mely  azok- 
ban lakik,  i^ischylus  drámái  sem  a  valódi  életből  van- 
nak ugyan,  ■ —  titáni  lakosok  világába  helyezvék  azok, 
s  nem  tartoznak  a  halandók  földéhez;  de  ezen  őskori 
óriásoknak  mégis  van  szivök,  lelkük,  épen  úgy,  mint 
nekünk;  még  Prometheusban  is,  a  magános  tenger  és 
Kaukáz  daczára,  érezzük,  hogy  odalenn,  a  láthatár  alatt, 
sürgő-forgó  munkás  emberek  világa  kezdődik;  hogy  ott 
van  a  költő  saját  Athénaeje,  Marathonja,  csak  messzebb 
láthatnánk  a  horizonnál.  De  a  hindu  drámának  nincs 
ily  mély  gyükére,  hogy  az  élethez  kapcsolja;  az  merőben 
oly  valótlan,  oly  étheries,  mint  e^y   „Nyáréji  Alom." 

Mégis,  a  képzelet  eme  világában  is,  az  élet  és  való- 
diság egy    külünüs    eleme    mutatkozik;    annál    felütlőbb 


MONIER    W.:    A    HINT-T    DKA.MA.  177 


az  átalános  színezet  s  ferde  világítás  miatt,  mely  a  töb- 
bin  elömlik.  Ertjük  a  nyelvet,  melyen  írvák ;  s  ezzel 
sajátszerű  és  váratlan  érdekű  kérdés  támad.  Nem  úgy 
mint  a  régi  hindu  gondolkozás  egyéb  maradványai,  e 
színdarabok  nem  tisztán  a  szent  szanszkrit  nyelven 
Írattak ;  hozzájok  fér  az  alacsonyabb  és  közönségesebb 
szólamok  vegyülete  is.  A  hó'sök  ugyan  folyvást  a  fél- 
istenek nyelvét  beszélik,  ama  nyelvet,  mely  a  költő  idejé- 
ben kétségkívül  megszűnt  vala  már  a  társas  élet  esz- 
köze lenni;  de  a  női  szereplők  és  szolgák  rendesen 
alacsonyabb  szójárást  használnak.  E  patois,  melynek 
neve  prákrit,  úgy  származott  a  szanszkrittól,  mint  a 
latintól  az  olasz  vagy  spanyol ;  s  a  beszélők  alacsonyabb 
vagy  magasb  rangjához  képest  van  a  szent  nyelv  többé- 
kevésbbé  lealázva  ajkaikon.  Ha  ez  abajdocz  nyelv, 
mely  minden  hindu  színdarabban  oly  sajátságos  tüne- 
ményt képez,  csak  valamely  pedáns  költő  hiú  ötlete 
volna  vagy  a  bohóczkodás  szilaj  csapongása,  mint  a 
..Bourgeois  Gentilhomme"  végjeleneteiben,  nem  igen 
hozná  kísértetbe  az  európai  tudóst:  de  más,  sokkal 
mélyebb  érdek  van  ahhoz  csatolva.  E  tájszólások  való- 
sággal divatoztak  a  költő  idejében  és  szájról  szájra  fo- 
rogtak az  utczán  és  bazárban,  mielőtt  a  legelső  római 
sas  kiszállott  volna  imez  Albion  partjaira,  honnan  év- 
századok múltával  India  legutolsó  és  legjótékonyabb 
hódítói  kerültek.  E  tájszólásokban  az  anyagneműek 
dús  bányája  tárul  a  nyelvésznek ;  mert  ezek  képezik  az 
összekötő  lánczszemet  az  ó-szánszkrit  és  sok  mai  dia- 
lectus  közt  Indiában ;  és  e  most  élő  nyelvjárások  temér- 
dek szó  idomát,  mely  századok  viszontagságai  folytán 
meg  lőn  vesztegetve,  alakjából  kiforgatva,  a  tudós  egye- 
dül e  színdarabok  prákrit  nyelvéből  magyarázhatja  meg 

s  ütheti  rá  eredeti  bélyegét.  E  prákrit  egyszersmind 
az  ókori  történet  búvárlójának  is  igen  érdekes:  mert 
prákrit  mondatokat  fedeztek  föl  Baktria  görög  királyai- 
nak kétnyelvű  pénzein:  az  indiai  ..Jainá"-k  és  ceyloni 
buddhisták  szent  nyelve  is  a  prákrit.  és  szoros  kapcso- 
latban áll  e  vallások  történetével  s  azon  irodalommal, 
melyben  eszméiket  megtestesítek. 

Kálidásza  színműve,  a  Szaknntalá.  a  mit  európai 
világunknak  Sir  W.  Jones  mutatott  be  eló'ször.  a 
ki.  mintegy  hetven  éve,  Bengálba  érkezvén,  első  tette 
a  meglepő'  felfedezést,  hogy  a  hinduknak  egyáltalában 
régi  drámájok  létezik  is.  1789-ben  kiadott  prózai  for- 
dítása egyetemesb  érdeket  támaszta  Európában,  mint  ta- 
lán bármely  hasonló  keleti  fordítmány,  ha  az  „Ezeregy- 
éjszakáf  s  ..Pilpay  meséit  kivesszük,  gyermekkorunk 
e  második  „Robinzoiv-jait.  Több  nyelvre  lefordították, 
és  azonnal  elismerték,  bámulták  szépségeit;  egyebek 
közt  Goethe,  világölelő  rokonszenvével,  egyszerre  mele- 
gen üdvözölte  a  jövevényt.* 

Pedig  Sir  W.  Jones  fordítása  kétségkívül  csak 
nagyon  nem  hasonló  képzetet  bír  nyújtani  az  eredetiről, 
mert  az  általa  használt  kézirat  későbbi  származású  vala, 
s  teli  közbe  szúrt  jelenetekkel,  sokkal  utóbbi  és  ügyet- 
lenebb kéztől.  Hanem  Williams  tanár,  mintegy  pár  éve, 
az  eredetit  ősrégi  alakjában  teljesen  adta  ki,  a  kézira- 
tok gondos  egybevetésével  s  bő  jegyzetekkel,  melyek 
magokba  foglalják  mindazon  felvilágosítást,  mi  a  szan- 
szkrit irodalom  ez  ágában  szükséges  a  tanulónak.  Jelen 


*}  Willst  du  die  Blütlie  des  frühen,   die  Früchte  des  spateren  Jahres, 
Willst  du  was  reizt  inul  entzückt,  willst  du  was  sáttigt  und  nahrt. 
Willst  du  den  Hímmel,  die  Erde,  mit  einem  Namen  begreifen: 
Nenn'  ich  Sakontala.  Dich,  und  so  ist   Alles  gesagt! 

kötetben  ugyanazon  ép  szöveg  szerint  adja  a  ..hindu 
Shakspere"  e  főművének  első  angol  fordítását,  prózában 
és  versben,  s  csak  most  mondhatjuk  el,  hogy  bírunk 
egy  méltóképen  átalöntött  munkát  a  nagy  hindu  iro- 
dalomból. Mellőzve  fordításbeli  érdemeit,  a  könyv  mái- 
nagyszerű  külső  díszítményeiért  is  megérdemli  figyel- 
münket. Valóban  ez  legköltségesb  példánya  a  keleti 
dísznyomásnak,  minő  valaha  angol  sajtó  alól  kikerült ; 
minden  lapot  mesterileg  színezett  karám  vesz  körűi, 
melynek  rajzai  különböző  napkeleti  kéziratokból  másol- 
vák,  melyek  egyszersmind  pompás  képekre  szolgáltattak 
mintát ;  s  minden  jelenet  két  szép  fametszvénynyel  van 
ékesítve.  Az  indiai  tájak  saját  jelleme  gondosan  meg- 
tartva, s  a  jelmezek  a  dráma  korából  vannak  véve. 

Kálidásza  minden  hindu  költő  közt  legelismertebb 
jelességű ;  egy  sincs,  ki  vele  csak  pillanatra  is  verse- 
nyezzen az  ő  saját  szakügyességében.  Övé  nem  az  a 
hatalom,  mely  szenvedélyeket  zaklat  föl,  mely  „tisztítja 
a  lelket  szánalom  és  rémület  által;''  mindenütt  a  szende 
lágyság  nyomait  leljük  nála,  mi  a  szemlélködő  (contem- 
plativ)  hinduról  tesz  bizonyságot.  Az  ő  drámája  nem 
az  a  mélyen  valódi  opaua,  hol  egy  emberélet  egy  órába 
nyomul  össze,  —  hol  a  néző,  mint  ideig  való  Gondviselés, 
űl,  hogy  szemlélje  a  sürgő  jellemeket,  a  mint  mind- 
egyik elhalad,  szíve  legmélye  nyitva  s  a  szenvedélyek 
összes  gépezete  feltakarva  lévén.  Inkább  bágyadt, 
lotustermő  vidék  az,  hol  mintegy  álomból  álomba  jutunk; 
minden  tárgy  pihenő  csönd-életi  helyzetben  nyugszik 
előttünk,  mintha  a  munka  nem  is  az  ember  osztályrésze 
s  maga  az  élet  csupán  kéjmámor   volna. 

Ama  mély  rokonszenv  a  természettel  minden  alak- 
jában, ama  benső  vonzalom  tájképek,  távolrajzok  iránt, 

inely  oly  élesen  megkülönbözteti  a  hindu  költészetet 
elassicus  egykorúitól.  Kálidásza  műveiben  legtisztább  s 
legnemesebb  formájában  tűnik  fel:  sehol  sem  akadunk 
a  tropicus  tájak  kellemesb  festéseire,  mint  épen  ő  nála. 
Pedig  itt  is  ugyanazon  szende  ábránd  nyomaival  talál- 
kozunk, mely  jellem-alakjait  környezi :  a  természet  mint 
álomvilág  kedves  neki,  hol  fák,  hegyek,  szintúgy  esz- 
ményitvék,  mint  a  többi.  Osztoznak  a  hős  sorsában; 
ha  sir,  vele  sírnak,  ha  örül.  vele  örülnek,  mintha  a 
természet  csupán  a  szellem  árnyéka  volna  s  ettől  nyerné 
minden  körvonalát.  A  Veda  e.gvik  régi  költője  énekli: 
_én  nem  bírom  megkülönböztetni,  vájjon  én  vagyok-e  e 
mindenség,  mert  én  bonyolult  és  megkötözött  elmével 
járok  e  földön:-  különös  észirány  oly  embernél,  ki 
régibb  mint  Homér.  hanem  egyszersmind  ráüti  a  valódi 
bélyeget  a  hindu  elmére.  Ugyanazon  érzelem,  habár 
módosítva,  hatja  át  az  isszes  hindu  költészetet;  kedves 
nekik  a  természet,  mert  összefoly  ábrándjaikkal,  nem 
pedig  azért,  mivel  annak  érintése  által  a  költő,  An- 
taeusként,  ismét  öntudatos  erélyben  s  erőben  támad  föl. 
A  hindu  színköltészet  legrégibb  emléke  a  _Báb- 
.•■  melyet  Szudraka  király  írt  volna,  kit  a  hagyomány 
keresztyén  időszámlálá>unk  előtt  a  második  századba 
helyez.  Kálidásza,  mint  mondók,  a  következő  -zázad- 
ból  való,  a  Vikramáditya  udvarához  kapcsolják,  kinek 
a  Baktriából  Indiába  nyomuló  scytha  hordákon  vett 
nagy  győzelme  teszi  a  Szamvat  időszámlálás  kezdő 
pontját,  honnan  a  hinduk  mé.Lr  ma  ;-  számítják  az  időt. 
Színműveiből  e>ak  három  maradt  ránk,  s  egy  ezek  közül 
is  kéts  -  hitelű;  a  másikat,  Vikramorvaszi  czímüt  a 
-Hindu  drámá~-ban  gyönyörűen  lefordította  Wilson  tanár, 
ki  a  -Báb-koosi--nak  is  felséges  fordítását  adja.    .Szintén 

az  ő  lapjaira  utasítjuk  az  olvasót  két  későiibi  szerző 
fordítására  nézve,  kiknek  egyike  Bhavabhuti  Kr.  u. 
72<»-ban,  Jaszoverma,  Kanoj  királyának  udvaránál  virág- 
zott, —  a  még  későbbi,  Viszákhadatta,  pedig-  egy  tör- 
téneti forma  színdarabot  hagyott  maga  után,  melynek 
tárgya  Csandragupta  —  a  görögök  „Sandrocottus"-ának 
—  mondája.  Minket  terünk  egyedül  a  kitűzött  szín- 
darabra szorít  és  nem  engedi,  hogy  a  hindu  összes 
színköltés  hosszabb  történetébe  ereszkedjünk.  Szudraka 
és  Kálidásza  a  legrégibb  drámaírók,  kiknek  munkái 
maradtak  fenn,  az  utánok  jövő,  Bhavabhuti,  sokkal 
későbben  élt;  de  nagyon  hihető,  hogy  sok  régibb  szín- 
darab veszett  el.  így  a  Vikramorvaszi  „prológ"-ja 
nyilván  „előbbi  drámaköltők  műveire"  czéloz;  s  talán 
ezek  közé  számíthatunk  sok  ismeretlen  nevet,  melyek 
a  scholiasták  idézeteiben  szállottak  reánk.  Egyik  bizony- 
sága a  színmű-irodalom  nagy  régiségének  azon  tény, 
hogy  a  fennlevő  legrégibb  emlékek  már  drámabíráló 
iskolát  tétetnek  föl;  s  magokban  Szudraka  és  Kálidásza 
műveiben  világos  czélzásokat  lelünk  kidolgozott  mű- 
szabályokra,  melyek  Indiában  a  mi  aristotelesi  egy- 
ségeinkhez tehetők. * 

A  hindu  drámához  minden  változat  hozzá  fér,  a 
legeszményibb  hősi  alaktól  kezdve  a  legotrombább  sza- 
tíráig és    bohózatig;  s    az  egészen  keresztül,  legmagasb 


*)  Czélzás  eljátszott  hindu  drámára,  előfordul  Szomaved/mak 
„Történetek  oczeán"-jában,  mely  munka,  bár  mint  történeti  kúttü  a 
régi  időre  semmi  becsesei  nem  bír,  (minthogy  csak  a  XII.  századbúi 
való,)  némi  érdekes  világot  mégis  vet  ama  régi,  elfelejtett  hajdan- 
korba.  „Míg  "tt  valánk,  egy  dobocska  hangjait  hallók,  s  anyám, 
eszébe  jutván  elhunyt  férje,  így  szólt  hozzám  nagy  zokogással:  „atyád 
barátja,  Bhavananda  színész  fog  ma  játszani." 

szárnyalása  közepett  is,  párhuzamosan  foly  a  páthoszszal 
és  tragicummal  a  játsziság  és  comicum  eleme.  Schlegel 
megjegyzi,  hogy  minden  színpadnak  megvan  a  maga 
bohócza;  meg  a  hindunak  is  az  ő  vidusakája,  ki  vala- 
mint a  spanyol  színpad  gracioso-ja,  kiséri  a  hőst,  mint 
annak  meghittje  és  barátja,  s  sancho-panzai  bohócz- 
kodással  űzi  tréfáit  fú'nüke  magasb  érzelmeivel,  ily 
módon  a  romantikai  hősköd ést  a  közélet  mindennapi 
színvonalára  szállítván.  Szerencsés  kifejlés  szüksépképeni 
feltétele  minden  hindu  színműnek;  s  e  törvény  az,  mely 
elfőj ta  minden  nemesb  törekvést  a  valódi  tragoedia 
után.  De  nem  is  arra  való  Hindustan  álmatag  mérsék- 
lete, hogy  abban  valaha  az  igazi  tragikai  múzsa  meg- 
honosúlhatott  volna;  erős  idegű,  elszánt  akaratú,  vész- 
ben s  viharban  edzett  nép  kell  annak.  Athenae  hatalma 
növekedésével  együtt  emelkedik  az  athenaei  tragoedia, 
összeségében  visszatükrözve  a  szellem  minden  egyidejű 
forrongásait;  s  a  mi  régi  angol  drámánkat  is  a  refor- 
mátió  százada,  a  politikai  vajúdás  vonaglásai  között, 
dajkálta  fel. 

Es  most  a  Szakuntaiához  fordulunk,  kivonva  me- 
séjét s  egyes  jeleneteit,  melyekről  azt  hisszük,  hogy 
leginkább  érdeklik  olvasóinkat.  Maga  a  mese  egy  régi 
mondán  alapúi,  mely  feltalálható  azon  hitregei  eposzok 
—  a  Rámájana  és  Mahabhárata  —  egyikében,  melyek 
India  régi  irodalmában  Homér  költeményei  helyett  van- 
nak, mindezek  egy  szermind  oly  tárházat  képezvén, 
honnan  későbbi  poéták  merítek  az  anyagot  költemé- 
nyeikhez. Mikép  Thebae  és  Mykenae  uralkodó-házai 
a  görögöknél,  úgy  az  indiai  mondának  is  megvan  Xap 
és  Hold  királyi  háza :  e  hitregei  két  nemzetség  közül 
az  utóbbihoz  tartozik  a  jelen   drámának  hőse. 

A  színmű  egy  I cl  vili  jelenettel  kezdődik,  amaz  egy- 
kor Indiában  oly  szokott  remeteségek  egyikében,  kova, 
mint  a  középkor  zárdáiba,  vonult  a  tudományra  haj- 
landó ember,  békét  s  magányt  keresvén  az  országszerte 
csatangoló  zsarnokság  és  elnyomás  közepett.  Talán  egy 
ily  magános  berekben  találta  Nagy  Sándor  a  gymno- 
sophistákat  s  itten  társalga  Onesicratus  a  bölcs  Danda. 
mis-szal,  emlegetvén  neki  holmi  barbár  philosophusokat, 
mint  Pythagoras,  Socrates,  Diogenes  —  a  mire  aztán 
a  hindu  így  felelt:  „csakugyan  úgy  látszik  neki,  hogy 
azok  szellemdús  emberek  voltak,  de  nagyon  is  szeui- 
vedőleg  viselték  magukat  a  törvények  iránt." 

E  csöndes  remeteségbe  vágtat  Dusjánta  király,  ko- 
csisával együtt,  vadászás  közben,  egy  futó  antilopot 
üldözvén.  Gyors  futásában  tüstént  megállítja  egyik  re- 
mete hangja,  s  megtiltja  a  szent-helyet  lakói  egyikének 
(az  antilopnak)  vérével  szentségtelenítni.  Gyöngédség 
minden  állati  élet  iránt  kedvencz  thémája  az  összes 
hindu  költészetnek. 

A  király  azonnal  eláll  az  üldözéstől,  s  a  remete 
meghíja,  hogy  élvezze  vendégszeretetét.  A  mint  a  szen- 
telt berken  átalhalad,  következő  szép  leírást  olvasunk 
a  remeteségről : 

Király  {kocsisához.)  Nem  látod-e 

Az  elszórt  rizs-szemet  ven  fák  ala 
Melyeknek  odva  biztos  menhelyül 
Szolgál  fészket  rakó  kajdács-fajoknak ? 
s  itt-ott  ;i   sima  farkét,  melylyel  ;iz 
Ingudi  ért  gyümölcsét  megtörik?  — 
A  szende  gím  vad,   mely  szelíd,  keze^. 
Szavunkra  nem  riad:  —   s  az  ösvényen 
Fahéjból  szőtt  vizes  ruhák  nyoma 
Látszik,  bolotl   csöpögve  átvivők 

Kristály  vizeknek  tiszta  kútfejétol. 
S   ím  nézz  oda! 

Csatorna  mossa  a  fák  gyökerét, 
Szellőben  a  víz  tűkörlapja  reng; 
A  gallyak  új  zöldjét  mérsékli  az 
Elégett  áldozatból   fölfelé 
Gomolygó  füstnek  barna  lombozatja. 
S  a  most-kaszált  mezőn,  kocsink  körűi, 
Ozborjú  falka  nyugton  legelész. 

A  remeték  közt  tartózkodása  alatt  a  király  meg- 
látja és  megszereti  Szakuntaiát,  Viszwamitra  leányát, 
ki  a  remeteség  többi  szüzeivel  nőtt  vala  fül;  s  most 
néhány  kedves  kis  jelenet  következik,  mely  a  szerelmes 
pár  szívében  hajnalló  szenvedélyt  festi,  felváltva  a  „gra- 
cioso'"  bosszankodásának  otromba  humorával,  hogy  ura 
ily  rögtön  pásztori  kéjelgés  után  veté  magát.  A  szere- 
tők egybe  kelnek,  azonban  Dusjantát  visszahíják  udva- 
rához, és  így  aráját  ideig-óráig  a  remeteségben  hagyja. 
A  következő  scénát  egészen  kiírjuk;  az  művészileg  van, 
mint  episod,  vetve  a  felvonások  közé,  s  a  jellemek  és 
cselekvény  könnyed  ecsetlésében  felismerjük  Kálidásza 
különös  ügyességét.  Ne  is  ítéljünk  az  eseményről,  melyen 
a  catastropha  megfordul,  európai  fogalmaink  szerint. 
Előttünk  egy  brahman  átka  jelentés  nélküli  hang ;  nem 
az  a  babonás  hindu  előtt,  ki  még  ma  is  örök  rette- 
gésben él,  nehogy  valamely  brahman  titokteljes  anathé- 
mája  alá  essék.  Valóban  a  hindu  ember  mindennapi 
életét  folytonos  árnyék  kiséri,  a  rettegés  valamely  szel- 
lemi kárhozattól,  mely  jártában-költében  soha  el  nem 
hagyja.  0  elátkozott  körben  mozog,  láthatlan  igéze- 
tektől környezve,  minden  tette  ellenőrizve  irigy  hatal- 
mak által,  kik  egyre  lesik  saját  önkény-szabta  törvé- 
nyeik   legparányibb    megszegését,    —    oly    törvényekét, 


MONIER    W.:    A   HINDU   DRÁMA.  185 


melyekről  a  halandónak  talán  sejtelme  sincs,  s  lételüket 
csupán  hatásukról  (a  büntetésről)  tudja  meg.  Veszedelem 
és  nyaralva  teszik  büntetését  az  ily  törvényszegésnek ; 
s  a  szerencsétlen  áldozat,  bülcsó'től  sírig,  a  babona  e 
kérlelhetlen  Grorgonjai  által  üldözve  vándorol.  Ily  nép 
fiilében  a  brahman  átka  rettenetesen  hangzik !  s  ne 
felejtsük,  hogy  ily  érzelmektől  valának  áthatva  e  szín- 
műben, mind  a  költő,  mind  hallgatói. 

Jelenet  *)    —    Kert    a    remeteségben. 
Prijamvadú  és  Anaszújá  virágot  szedve  jönnek. 

And.  Kedves  Prijámvadá,  bár  szívem  örvend,  ha 
rágondolok,  hogy  Szakim talá  egy  hozzá  minden  te- 
kintetben méltó  férjjel  szerencsésen  összekelt,  mégis 
valami  rosszat  sejtek,  nem  tehetek  róla. 

Prij.  Hogyan  ? 

Ana.  Tudod,  hogy  a  kegyes  királyt  nyájasan  haza 
bocsátották  a  remeték,  áldozati  szertartásaik  szerencsés 
bevégezte  után.  Ó  hát  visszament  fővárosába,  Szakun- 
taiát a  mi  gondjainkra  bízva ;  s  félő,  nem  felejti-e  el 
királyi  hitvesei  társaságában  mindazt,  a  mi  remete 
magányunkban  történt. 

Prij.  A  felől  nyugton  lehetsz.  Oly  nemes  természetű 
emberek,  mint  ő,  nincsenek  annyira  kivetkezve  minden 
becsületérzésből.  Hanem  megvallom,  van  egy,  a  mitől 
magam  is  tartok :  mit  gondolsz,  mit  fog  mondani  Kawa 
atya,  ha  meghallja  a  történtet? 

Ami.  Azt  hiszem,  helyesli  a  házasságot. 

Prij.  S  honnan  gondolod  ezt? 


*)  Jegyezzük  meg  Itt.  hogy  mindezen   színművek    prózában  és 
versben  mák.  elegyest. 

Ana.  Elejétől  fogva  feltett  szándoka  volt  magához 
méltó  férjnek  adni  a  leányt;  s  miután  az  ég  ily  férjjel 
ajándékozta  meg,  vágyai  betöltek  a  nélkül,  hogy  maga 
fáradt  volna  utánok. 

Prij.  (a  virágkosárra  tekintve.)  Elég  virágot  szed- 
tünk a  szent  áldozathoz,  édes  Anaszújám. 

Ana.  Igen,  de  szedjünk  többet  is,  hogy  legyen 
mivel  áldozni  kedves  Szakuntaiánk  őrző  istenének. 

Prij.  Minden  esetre  {folytatják  a  szedést.) 

liang  a  színtér  mögött.  Ho,  ni !  nem  ládd,  hogy  itt 
vagyok  ? 

Ana.  (hallgatózva.)  Bizonyosan  vendég  szava,  ki 
jöttét  adja  hírűi. 

Prij.  Szakuntalá  ott  lesz,  bizonyosan  a  kunyhónál. 
(Felre.)  Szíve  legalább  nincs  ott,  félek. 

Ana.  Jer,  jer  innen;  elég  virágot  szedtünk  már. 
(Induhiak.) 

A  hang  a  színtér  mögött.  Jaj  neked,  leány,  ki  föl 
se  vettél  ily  vendéget,  mint  én. 


Én  álljak  itt  megüdvözletlenűl, 
Én,  a  vezeklés  annyi  érdemével 
I>ús  bánya,  —  méltó  minden  tiszteletre? 
S  így  fel  se  vedd,  te  könnyelmű  leány, 
A  vendéglátás  szetit  törvényeit? 
Csupán  szerelmed  liű  tárgyára  gondolj, 
Midőn  én   itt  vagyok?  Átkom  reád  — 
Az,  épen  az,  kiről  gondolkodói 
Ne  gondoljon  többé  reád;  szívéből 
Képed  veszítse  el.     S  hiába  küzdj 
Felköltni  múltja  emlékét  szívén : 
Tagadjon  el,  mint  a  részeg-bolond 
Éjféli  mámorából  fölriasztva, 
Tagadja  ittasan  ejtett  szavát. 


MONIER    W. :    A    HINDU    DRÁMA.  187 


Prij.  Jaj  !  jaj  !  félek,  rettentő  szerencsétlenség  tör- 
tént! Szakuntalá,  ábrándjai  közben,  megsértett  valami 
vendéget,  úgy  kell  lenni,  kit  tisztelettel  kellett  volna 
fogadnia.  (Kinéz.)  Ah,  úgy  van !  s  a  mint  látom  nem 
csekélyebb  személyt,  mint  a  nagy  bölcs  Durvászasz,  ki, 
tudjuk,  iszonyú  haragos.  O  átkozódott  oly  szörnyen  és 
most  sebes  léptekkel  halad  tovább,  reszketve  dühében, 
s  oly  arczczal,  mintha  sohasem  bocsátna  meg.  Haragja 
olyan,  mint  az  emésztő  tűz. 

Ana.  Szaladj  utána,  kedves  Prijamvadá,  borulj 
lábaihoz,  esedezz,  hogy  térjen  vissza,  addig  én  engesz- 
telő áldozatot  készítek  számára,  vizet  és  frissítőket. 

Prij.  Megyek.  (El.) 

Ana.  (sebesen,  néhányat  lép  s  ine</botlik.)  Jaj !  jaj ! 
igy  jár  az  ember,  ha  nagyon  siet.  A  lábam  megcsú- 
szott s  a  virágos  kosár  kiesett  kezemből.  (Megáll,  hogy 
fölszedje.) 

Prij.  (risszajö.)  No  édes  Anaszujám,  megtettem  a 
mit  tudtam;  de  micsoda  élő  teremtés  tudna  kiengesz- 
telni egy  oly  savanyú  képű,  mogorva  vén  kamaszt? 
Hanem  egy  kicsit  mégis  puhítottam  rajta. 

Ana.  (mosolyog.)  Kicsi  is  sok  volt  annak.  Hát 
aztán  ? 

Prij.  Hogy  nem  akart  visszatérni,  kértem,  bocsásson 
meg,  ily  szavakkal:  ..Nagyon  tisztelendő  bölcs,  engedd 
el,  kérlek,  ez  első  hibáját  egy  ifjú  és  tapasztalatlan 
hölgynek,  ki  nem  tudta,  mily  tisztelettel  tartozik  szent 
hivatalod  és  magas  rangod    iránt." 

Ana.  No  s  aztán?  mit  felelt? 

Prij.  ..Szavamat  meghazudtolni  nem  lehet;  hanem 
az  emlékgyűrű  láttára  szűnjön  meg  a  varázs,  nem  bánom." 
így  szólván,  eltűnt. 


BÍRÁLATOK. 


Ana.  Oh,  úgy  könnyebben  lélekzünk ;  mert  most 
jut  eszembe,  hogy  maga  a  király  eltávoztakor,  Sza- 
kuntalá  ujjára  emlékjelűl  egy  gyűrűt  dugott,  melybe 
saját  neve  volt  metszve.  E  szerint  bajának  orvoslása 
egyedül  magától  függ. 

Prij.  Jei",  kedves  Anaszújám,  folytassuk  vallásos 
tisztünket.  (Indulnak.) 

Nézd,  Anaszújá,  ott  ül  a  mi  kedves  barátunk 
(Szakuntalá),  mozdulatlan,  mint  egy  szobor,  arczát  bal 
kezén  nyugosztva,  egész  lelke  elmerülve  a  távol  férjére 
való  gondolatban.     Magára  sem  figyel,   hát  idegenre. 

Ana.  Aztán,  Prijamvadá,  egy  szót  se  e  dologról! 
Kíméljük  barátunk  érzelmeit.  Testalkata  sokkal  kénye- 
sebb, hogy  sem  megbírná  a  nagy   felindulást. 

Prij.  Beleegyezem.  Ki  is  öntözne  gyenge  jázmint 
forró  vízzel?    (Elmennek.) 

Hónapok  múlnak  el  a  csendes  magányban,  minden- 
napi áldozat  és  könyörgés  egyformasága  közt ;  de  semmi 
hír  a  király  felől,  kin  a  brahman  átka  megkezdte  immár 
bűvös  hatását.  Szegény  Szakuntalá  hallgatva  eped  és 
társai  (a  föntebbi  két  leány)  sötét  sejtelemmel  szívok 
mélyére  zárják  a  végzetes  titkot.  Végre  a  szent  Kanwa 
megérkezik  hosszú  távollét  után,  s  legott  elhatározza 
magát,  hogy  gyámleányát  férje  udvarához  küldi.  Sze- 
rencsés előjelek  üdvözlik  ez  utazási  szándékot,  s  a  re- 
meték ligete  azonnal  megélénkül  az  örvendetes  készü- 
letektől. Az  itt  következő  jelenés  —  Szakuntalá  búcsúja 
ifjúsága  hónától  —  az  egész  szanszkrit  irodalom  gyöngye. 
Ily  nyugalmasan  gyöngéd  scénák  azok,  melyekben  Káli- 
dásza géniusa  kitűnő;  nemis  csak' hazája  költői  közt  nagy 
ő  ebben;  bizonynyal  ily  csöndes  szépségű  jelenet,  mint 
ez,  becsületére  vált  volna  bármely  kornak  vagy  égaljnak. 

Valahára  az  indulás  órája   elérkezik ;  Szárngaráva 
a  remete    és  Gautami,  a   remeteség  főasszonya,  vezetik 
a  kis  csapatot;  s  a  magános  berek  minden  lakója  elétódúl, 
hogy  ,,istenhozzá"-t  mondjon  a  kedves  Szakuntaiának  s 
elkísérje  útján  egy  darabig. 

Kanva.      Ti  fák.  magányunk  fái.  halljátok  szavam! 
Szakuntalá  nem  nedvesíté  úgy  soha 
Kiszáradt  ajkit  a  folyamból,  hogy  elébb 
Kristály  vizéből  tiszta   szeretettel 
Ne  öntött  volna  szomjú   gyökötökre. 
Gyakran  szerette  volna  fürtéit 
Virágitok  tömött   füzérivel 
Ekítni,  de,  mert  oly  gyöngéd  vala. 
Egy  szál  virágtól   is  nem  foszta  meg. 
Szemlélni  volt  csak,  legfőbb  öröme 
Feslö  bimbaitok   tavasz-díszét; 
Oh,  mondjatok  hát  szíves  búcsu-szót   neki! 
Ma,  még  ma  hagyja  el  szülőin  mát, 
Hogy  hitves  férje  udvarába  menjen. 

(Egy  „Koil"  madár  hangja  hallik.) 

Csitt!  Hallod?  hallod  a  fák  válaszát, 
Nővéreinkét,  a   „Koil"    dalában?... 
Útjára  jó  kívánattal   bocsátják 
Az  ő  kedves   Szakuntalájokat. 

Hangok  a  levegőben. 

Isten  veled,  utazz  kéjjel  liús  folyam    part   mentiben, 
H.>1  virágzik  gyönge  lótusz,  s  a  nap  égő  sugara 
Sátoros  fák  méla  árnyát   soha  átal  nem  töri, 
Míg  körötted  szende  szellő  hűs   halláma  játszadoz. 
Könnyű  legyen  lábad  nyoma,  minden   lépted  lebbenés, 
Valahol  jársz,  liliomból  hintse  szőnyeg  útadat. 
Menj   uradhoz,  menj  örömmel,  és  szíved  legyen  vidám, 
Mert  a  hol  jársz,  hol  te  átmégy,  a  termoszét  mosolyog. 
(Mind  ámulta  hallgatják 

Gautami.  Leányom,  az  erdő  szüzei,  (nymphái)  kik 
téged  testvéri  módon  szeretnek,  ime  boldog  kívánatok- 
kal eresztenek  útra.     Végy  búcsút   tőlük,  illendően. 

Szákuntalá.  (Illően  meghajtva  Diaiját  és  tovább  menve, 
—  leánybaráljahoZ)  félre.)  Bármennyire  óhajtom,  édes 
Prijamvadá,  viszont  meglátni  férjemet,  lábam  még  sem 
akar  indulni,  most,  hogy  itt  kell  hagynom  örökre 
kislyány-korom   tanyáját. 

Prijam.  Nem  te  vagy  egyedül,  kedvesem,  ki  a  meg- 
válás gyötrelmét  érzed.  A  mint  a  válás  percze  közele- 
dik, az  egész  liget  részt  látszik  venni   bánatodban. 

Bávában  a  gímnyáj  is  te  utánad, 
Felejt  legelni;  pávád  a    gyepen 
Elhagyja  tánczát;  s  ím  a   fák  magok 
Halvány  levélt  hullatnak,  köny  gyanánt. 

Szak.  Atyám,  hadd  vegyek  búcsút,  mielőtt  távozom, 
kedves  jázminomtól,  a  berek  holdfényétől.  Majd  úgy 
szeretem  e  növényt,  mintha  testvérem  volna. 

Kenura.  Jó,  jó,  gyermekem;  tudom,  mily  testvérileg 
szereted  e  kúszó  növényt.     Itt   van  jobbra. 

Szak.  (odamegy.)  Édes  jázminom,  te  a  kúszó  nö- 
vények pompája,  mily  öröm  nézni,  hogy  ily  szeretettel 
csüggsz  férjeden,  a  mangó  fán;  de  kérlek,  bontsd  ki 
egy  pillanatra  ölelő  karjaidat,  s  öleld  meg  testvéredet; 
látod,  ő  elmegy  messze,  messze  és  téged  soha  sem  lát 
többé. 

Kaniva.  Szívemnek  az  volt  édes  szándoka 
Leányom,  oly  férjhez  hogy  adjalak, 
Ki  rád  méltó  legyen:  s   ily  férfiút 
Nyerél  magadnak  önnön  érdemiddel. 
Hozzá  sietsz  most,  s  oly  bizalmasan 
Fogsz  rajta  csüngeni,  mint  jázminod 

Szerelmes  karját  fonja  ím  ezen 
Délczeg  mangó  körül.  Bízd  vé  Imára. 
Mint  én  uradra   bízlak  ti  2 
S  e  pillanattól  fogva  száműzök 
Szívemből  minden  aggályt  sorsodon. 

Menj  útadra,  gy  e  rm  e  k  e  m . 

Szak.  (Prijamvadá-,  s  Anaszújához.)  Nektek  hagyom 
emlékűi,  édes  társaim.  Viseljetek  rá  gondot,  ha  én  el- 
mentem. 

Mindkettő  könyekr,  fakadva.  Hát  minket  kire  bízol, 
édes  ?  Ki  visel  ránk  gondot,  ha  elmegy  ? 

Kamra.  Ejnye.  Anaszúja.  nem  szegy  elled  ?  türöld 
le  könyedet.  így  kell  enyhítni  barátotokat,  midőn  min- 
den segélytek  s  vigasztalástokra  volna  szüksége?  (In- 
dulnak mind. 

Szak.  Atyám  látod  kedves  őzemet?  ott  legel  épen 
a  remetelak  mellett.  Nem  soká  leborjazik,  már  is  alig 
bírja.     Xe  felejtsd  el  megüzenni,  ha   majd  anyává  lett. 

Kamin.  Nem,  nem. 

Szak.  (érzi,  hogy  valami  húzza  visszafelé.)  Mibe 
akadt  a  ruhám  ?  (Megfordul. 

Kanwa.  Leányom, 

A  kisded  <">z  az.  tápla-gyermeked. 
Szegény  kis  árva!  jól  emlékezik, 
Hogy  mily  szeretve,  mint  gyöngéd  anya. 
Felfogtad  ú't  s  tápláltad  önkezedből, 
Naponkint  rizs-szemet  hordván  neki: 
S  ha  egyszer-másszor  tüske  szúrta  meg 
Szájár,  mi  gyöngéd  kézzel  ápolád 
Balzsammal  hintve  a  vérző  sebet. 
Hálás  növendék!  most  védasszonyához 
Tapadva,  némán  esd,  hogy  hadd  kisérje. 

Szak.  Szegény  kis  őzikém,  azt  kéred,  hogy  kisér- 
hess egy  szerencsétlent,  ki  haboz  elhagyni  társait.  Mi- 
dőn anyád  meghalt,  mindjárt  születésed  után,  én  töltém 
be  helyét,  s  tulajdon  kezemmel  dajkáltalak  föl;  most 
ez  a  másik  anyád  is  el  akar  hagyni  s  ki  fog  gondos- 
kodni te  rólad!  Atyám,  légy  neki  anyja  helyett  anyja. 
Eredj  vissza,  'gyermekem,  légy  az  én  atyám  leánya. 
( Indul,  sírva.) 

Valami  különös  szépet  találunk  mi  e  bús  jelenet 
jósszerű  bezárásában,  mely,  valamint  az  egész  scéna  is, 
elsötétül  a  néző  balsejtelmei  által,  a  háttérben  leskődő 
végzetes  átok  miatt;  míg  a  bölcsnek  jövőbe  látó  szeme 
tisztán  hatja  keresztül  a  borút  és  túl  rajta  napfényes 
tájak  hosszú  sorát  szemléli;  s  a  hallgatóság  szintén  ma- 
gával hordozza  e  futó  pillantást  a  messzi  jövőbe,  min- 
den következő   aggodalmon  s  kétségbeesésen    keresztül. 

Az  átok  csakugyan  rettenetesen  működött,  és  Dus- 
janta,  mire  udvarához  ért,  teljesen  elfeledte  a  csöndes 
pásztori  episodot.  A  következő  scéna  már  a  palotába 
vezet,  hol  a  király  és  ..graciosója,"  Máthavya,  épen 
beszélgetnek : 

Máth.  (hallgatózva).  Csitt,  édes  barátom,  figyelj  egy 
kissé,  kellemes  hangokat  fogsz  hallani  a  zene- teremből. 
Valaki  gyönyörűen  dalol.  Ki  lehet?  Oh,  tudom  már. 
Hanszapadiká  királyné  gyakorolja  nótáit,  hogy  új  dallal 
üdvözölhessen. 

Király.  Csitt,  hadd  hallom. 

(Egy  hang  dalol  a  szín  mögött.) 

Hányszor  csapongta]  röpke  méh 
Csókkal  e  mangó  fához  itt! 
( >h.  mért  hagyád  el  kedvesed, 
Szíván  a  liljom  ajkait? 

Kir.  Szenvedélyes  egy  dal,  igazán. 

Máth.  Erted  a  szavak  jelentésit? 

Kir.  Nekem  hányja  szememre,  hogy  valaha  nagy 
figyelemmel  voltam  iránta,  de  aztán  elhagytam  ó't  Va- 
szumati   királynéért. 

A  király  most  bohóczát  izenettel  a  királynéhoz  küldi, 
s  míg  az  eseményen  méláz,  következő  nagyon  szép  so- 
rokra fakad: 

Nem  egyszer  a  kény  szűnóráiban, 
Midőn  szivünk  s  a  gondolat  pihen, 
Egy  szrp  alak  láttára,  vagy  zene 
Halkan  lehellett  bús  zöngeimire 
Lelkünk  homályos  ábránd  rezgi  át 
Titkos  burával  és  határozatlan 
Mégis  komoly  vágy  furcsa  érzetével. 
Nem  meglehet,  hogy  rég-múlt   esemény, 
Vagy  letelünk  más  szakjain  kötött 
Barátság  sejtelmes  emléke  lebben, 
.Mint  árny.   ilyenkor  a    lelkűnkön  át  ? 

Magához  a  színműhöz  kell  ntasítnnnk  olvasóinkat 
azon  szép  jelenetek  sora  végett,  mely  most  következik ; 
minő :  Szaknntalá  megjelenése  az  udvarnál,  továbbá 
Imogen-i  lemondása,  halk  kétségbeesése  a  király  teljes 
feledékenysége  miatt  a  múltra  nézve.  A  gyűrű,  melytől 
annyi  függött,  út  közben,  egy  szent  tavon  történt  át- 
kelés alkalmával,  kiesett  ujjából,  így  nem  levén  képes 
magát  igazolni,  visszafordul,  néma  szívvonaglás  között. 
Midőn  az  udvarból  távozik,  maga  az  ég  ügyét  fogja,  — 

Eg-y   tündöklő  jelenség 
Szállott  le.  no  alakban,  a  magasból, 
A  nimfa-tónál,  és  fölvitte  mennybe. 

Arany  hátrahagyott  prózai  munkái.  1  3 

A  következő  felvonás  (hatodik)  egy  derék  jelenettel 
kezdi,  mely  bennünket  egyenesen  a  közéletbe  visz;  két 
poroszló  egy  szegény  balászt  vonczol  be,  a  ki  egy  halat 
bontván,  megtalálta  a  király  gyűrűjét,  s  e  miatt  elfog- 
ták, hogy  lopta.  A  két  tiszti  szolga  finomított  barom- 
ságát csodaszépen  ecseteli  szerző,  a  mint  diadal-érzettel 
hozzák  a  boldogtalan  áldozatot,  s  előre  híznak  a  leendő 
büntetéstől.  ..Ujjom  viszket"  kiáltja  egyik  -hogy  én 
adhassam  az  első  csapást  ezen  királyi  áldozatnak.  Aztán 
egész  tisztességgel  öljük  meg,  tudod-e.  Ugy  szeretném 
már  „virág  koszorúval  övezni  fejét."  (Idézi  valamely 
költőből.)  —  De  midőn  a  gyűrű  a  király  elébe  kerül, 
egyszerre  elmúlik  a  varázs  s  , fagyott  érzelmei  teljes 
folyama  azonnal  búbánat-zuhataggá  olvad.'  Dús  aján- 
dékot kap  a  halász,  ki  most  nemesen  fordul  fogdmeg- 
eihez : 

Halász.  Itt  van  fele  pénz,  uraim.  Megvehetik  rajta 
a  mondott  virágukat,  ha  nem  elég  az,  jóindulat] okát 
meg  vásári  anom. 

t-ső  szolga.  Jól  van;  ez  a  sorja. 

Félügyelő.  Jó  halász  pajtás,  te  igen  derék  ficzkó 
vagy,  szinte  becsülni  kezdelek.  Nosza  pecsételjük  meg 
új  barátságunkat  egy  pohár  italka  mellett.  Jer  a  köze- 
lebbi csapszékbe,  hadd  iszunk  egyet  az  egészségedre. 

Mind.  Jó  lesz  biz  a.  (Elmennek.) 

A  király  pedig,  nagyon  is  érezve  veszteségét,  magán 
kívül  van,  s  vigasztalhatlan  búnak   adja  fejét. 

Evek  múlnak  így  (mert  a  hindu  dráma  cseppet 
sem  gondol  az  egységekkel,  mint  akármely  igaz  leánya 
a  romantikai  iskolának),  s  végre  a  bánatos  királyt  az 
istenek  segítségül  híják  egy  óriás  fajjal  vitt  harezukra, 
melyet  végzés  szerint  csak  az  ő  karja  dönthet  el  szeren- 

n.  így  reménytelen  gyötrelmei  küzűl  vészszel  s 
bajjal  tele  scénák  közé  ragadtatik,  s  a  hetedik  s  utolsó 
felvonás  nagydicsően  az  égben  nyílik  meg.  a  mint  Indra 
isten  kocsiján  visszaszáll  a  földre,  Mátalival,  a  mennyei 
kocsissal. 

Kir.  Ah.  Mátali,  most  lefelé  szállunk  már.  a  föld 
légköre  felé. 

Máth.  Honnan  gondolod? 

Kir.  Mutatja  íme  a  szekér  mag 
Zápor  miatt  nehéz  a  viselős 
Felhő'  alattunk  és  a  csátaka 
Mely  él-hal  a  nedvért,   küllői  közt 
Játszódva  repdes;  India  ménéi 
Ragyognak  a  villám  szikráitól, 
Sűrű  köd  nyirkositja  kerekét. 

Máth.  Igazad  van ;  a  kocsi  nem  sokára  földet  ér 
és  te  saját  országodban  lészsz. 

Király  (lenézve).  Mily  csodásan  látszik  a  föld,  a 
mint  rohanva  szállunk  lefelé. 

Bámulatos  látvány!  im  a  hegyek 
Hogy  tornyosírják  hirtelen  fejők 
A  rónaságon,  míg  taréjos   ormuk 
Alatt  a  föld  visszább-visszább  sülyed; 
8  hogy  nőnek  a  fák,    melyek  törzse  még 
Imént  lombos  hajukban  rejtve  volt, 
S  hogyan  terpesztik  ágas  vállukat: 
Ama  folyó,  mely  mint  ezüst  fonál, 
Alig  tűnt  szembe,  már  egész  özön, 
S  a  földet,  íme,  mintha  óriás 
Karok  hömpölygetnék  az  égre  tol! 

Végre  a  kocsi  megszáll  egy  ..hegylánczon,  mely 
mint  a  lenyugvó  nap  által  világított  felhó'esoport,  arany 

folyókat  áraszt,  — •  s  melynek  lábja  egyfelől  a  keleti, 
más  felől  a  nyugoti  oezeánba  merül."  Ezek  a  szent 
hegyek,  túl  a  Himalayán,  hol  Kasziapa  lakik,  az  istenek 
és  emberek  atyja;  s  a  király  fülteszi  magában,  hogy 
személyesen  tisztelkedik  a  szent  patriarchánál,  ki  egy 
szentelt  barlangban  lakik  a  legnagyobb  bölcsektől  kör- 
nyezve s  elmerülve  ama  borzasztó  vezeklésben,  mely 
oly  nevezetes  szerepet  játszik  az  egész  hindii  mytholo- 
gián  keresztül. 

Oda  útaztában  egy  gyermek  vonja  magára  figyel- 
mét, ki  egy  fiatal  oroszlánynyal  dulakodik,  melyet  or- 
dító anyjától  ragad  el  s  egyre  kiáltja  neki :  „Kis  orosz- 
lány, nyisd  fel  szádat,  Olvasom  meg  foga cskádat!"  Kí- 
sérői Ígéretekkel  akarják  a  fiút  elcsalogatni  e  veszélyes 
játszótárstól;  s  a  mint  kezét  kinyújtja  az  ajándék  után,. 
meglátja  tenyerén  a  király  ama  titkos  jeleket,  melyek,, 
a  hindu  babona  szerint,  világ  birodalmat  jósoltanak. 

Király.  Kimagyarázhatlan  vonzalmat  érzek  e  csinta- 
lan gyermek  iránt. 

Mily  boldog  az  erényes  jó  szüle, 
Kinek  ruháját  por  beszennyezi 
Miilön  lmzzá  menekvö   gyermekét 
Ölébe  kapja,  földről  felvévén! 
S  mily  boldog  akkor,  ha  vígan  petyeg 
Oly  édes  érthetetlen  hangokat, 
Fülét  bájolva;  és  ha  gyermeteg 
Mosolylyal  szívét  örvendezteti, 
Most-gyöngyöző  kicsiny    fogát  mutatva. 

A  király  siet  szóba  eredni  a  gyermekkel,  s  kérdé- 
sére adott  feleletei  megerősítik  támadó  reményét;  any- 
jához   mennek    együtt,    ki    mindjárt    ott    közel    lakik   a 

remete  házban.  A  mint  közelednek,  Szakuntalá  (mert 
hisz  ő  az)  látja  fiával  az  idegent  és  elősiet, 

Viselvén  özvegység  ruháit;  arcza 
Böjttől  kiaszva,  és  hosszú   haja 
Egyetlen  ágba  fonva  — 

s  a  küszöbön  találkozik  —  férjével.  Néhány  rövid, 
sebes  szó  váltása  után  minden  feledve,  megbocsátva 
van,  és  Szakuntalá,  igazi  hindu  érzéssel,  maga  fejti  meg 
a  sors  talányát. 

„Kelj  föl,  én  férjem,  kelj  föl.  Xem  a  te  hibád. 
En  gonosz  tetteim,  melyeket  lételem  valamely  előbbi 
szakában  elkövettem,  kozák  reám   e  büntetést." 

A  mint  férje  ölelő  karjai  közt  áll  a  nő,  szeme  a 
végzetes  gyűrűn  akad  meg,  melyet  a  király,  azóta  hogy 
a  halász  megtalálta,  szüntelen  ujján  hord  vala.  Utolsó 
kivonatunk  legyen  a  rövid  párbeszéd,  mely  erre  követ- 
kezik, s  melyet  költőnk  a  neki  saját  gyöngédséggel  oly 
vonzóvá  teszen. 

Szak.  Ah,  kedves  férjem,  az   elveszett  gyűrű  ez? 

Király.  Az.  A  mely  perczben  megtaláltam,  megjött 
emlékezetem. 

Szak.  A  gyűrű  benne  a  hibás,  miért  hagyta  magát 
elveszítni  épen  akkor,  midőn  nagy  aggályban  valék, 
hogy  győzzem  meg  nemes  férjemet  a  házasság  valódi- 
sága felől. 

Kir.  Vedd  vissza,  mint  a  gyönyörű  kúszó  növény 
visszakapja  virágát,  jeléül,  hogy  a  tavaszszal  újra  egyesűit. 

Szak.  Kern,  nem;  soha  sem  bízhatnám  többé  benne. 
Maradjon  férjemé. 

lm  ez  a  hindu  dráma  eredeti  jellege,  —  egy  kicsiny 
zug  az,  tele  gyöngéd  bájjal  s  idylli  csönddel.  A  másik 
színmű,  a  ..Yikramorvaszi-  szintén  le  van  fordítva  Wil- 
son  tanár  által,  ennek  ..Hindu  drámáu-jában,  s  méltó 
összevetni  Szakuntalával.  Mindkettőre  mélyen  rá  van 
nyomva  a  szerző  saját  géniusza ;  de  a  két  színmű  „ha- 
sonló a  különbözés  mellett ;~  s  ha  mindegyikben  vannak 
vonások,  melyek  a  másik  arczát  s  jellemét  juttatják 
észbe, 

_Et  similis  facies,  qualem  decet  esse  sororum" 

mindeniknek    van  tulajdon   bája    is    s  határozott    egye- 
disége. 

Csak  egy  futó  pillantást  veténk  a  görög  és  hindu 
dráma  közötti  különbségre;  de  a  tárgy  olyan,  hogy  bőven 
megjutalmazná  a  szorosb  vizsgálatot.  Különbségűk  nem 
pusztán  felszínes :  lehat  az  legmélyebb  ereibe  a  gondo- 
latnak, s  összefonódik  ama  roppant  contrasttal,  mely 
a  két  nép  története  közt  tátong.  Athenae  drámája 
szabadság  tején  nőtt  fel;  hangja  az  ekklészia  (népgyű- 
lés) viszhangja  volt;  s  a  Pnyx-öt  megrázó  ékesszólás 
újra  teremtődzött  az  emberi  szenvedélyek  utánzott  har- 
czában,  a  színpadon,  minden  athenaei  rokonszenv  ki- 
sérte azt.  De  Indiában  a  gondolat  le  volt  bilincselve: 
s  a  dráma,  a  valódi  életből  kiszakítva,  az  udvarnak  lőn 
tinóm  időtöltése,  mígnem  henye  látványnyá  puhult.  Már 
a  szójárások  összevegyítése  is  kitolta  a  népi  sympa- 
thiák  köréből  s  a  kevesek  élvezetére  szorította:  nem  is 
volt  ugyan  a  nemzet  tömege  soha  semmikor  elég  finom 
arra.  hogy  részt  vehessen  annak  gyönyöreiben.  Külső 
események  oly  nagy  szűkében,  mi  természetesen  keveset 
tudunk   India   benső    történetéből,    —    millióinak    elzárt 

életéről,  ama  hosszú  századokon  átal,  mielőtt  a  moha- 
medán hódítások  legelébb  föllebbentették  volna  a  fá- 
tyolt; de  minden,  a  mit  tudunk,  azt  bizonyítja,  hogy 
ha  a  kevesebb  szám  művelt  és  finom  volt,  a  többség* 
nyomorba  és  tudatlanságba  volt  sülyedve.  A  fensó'bb 
kasztoknak  megvolt  a  magok  költészete,  bölcselme,  s 
míg  el  nem  fajultak,  élvezek  is  míveltségöket  s  mű- 
vészetöket; de  a  nép  tömege  csak  élt,  korról  korra, 
egymás  után,  mint  örökség  szerinti  ..favágók"  s  ..víz- 
hordók." így  igazán  nemzeti  dráma  lehetlen  volt;  s  a 
költészet,  mellőzvén  a  való  korlátjait,  s  egy  álom-  s 
árnyékszerű  múltra  szorítkozván,  elfeledte  végre  az  erély 
s  élet  nyelvét,  és  csupán  árnyakról  s  álmákról  tudott 
zengeni. 

(Az  ,Edinburgh  Eeview'  után.) 


UTAZÁSI  EMLÉKEK.  Irta  Ormós  Zsigmond.  I,  II,  III. 
kötet.  Pest.  Pfeifer  bizománya.  1S60—61. 

Utazási  irodalmunk  a  múlt  év  vége  óta  aránylag 
nevezetes  gyarapodásnak  örvend.  Gróf  Vass  Adámné 
..Úti  képei,"  Hiador  ..Párisi  emlékei,"  Zombori  Gedő 
..Útirajzai,"  Rosthy  Pál  díszes  kiállítású,  de  ép  azért 
a  kevésbbé  vagyonos  közönségnek  hozzá  nem  igen  fér- 
hető ...Dél-amerikai  utazása"  részben  a  lehanyatlott,  fő- 
leg azonban  a  jelen  év  hozományai;  és  most  is  még 
kettő  van  folyamatban:  Orbán  Balázs  „Utazása  keleten" 
és  a  fönczímzett  ..Utazási  emlékek"  Ormós  Zsigmondtól. 
Valóban,  ha  irodalmunk  arányait  tekintjük,  nem  mond- 
hatjuk, hogy  az  utazási  ág  nincsen  eléggé  képviselve. 

A  Szépirodalmi  Figyelő,  programmja  körében,  nem 
tekinti  feladatának,  hogy  utazási  munkák  fölött  érde- 
mileg ítéletet  mondjon,  azok  tartalmát  tudományos,  föld- 
es népirati  szempontból  bírálat  alá  vesse,  hibáikat  kije- 
lölje, megigazítsa,  s  végre  hogy  világirodalmi  színvonalra 
emelkedvén,  azon  adalékot  mérlegelje,  melylyel  egy-egy 
ily  munka  az  összes  utazási  tapasztalatok  kincsét  gya- 
rapítja. Mindez  kívül  esik  egy  szépirodalmi  lap  körén, 
még  ha  e  nevet  nem  szorítja  is  pusztán  a  képzelet  mű- 
veire, hanem  kiterjeszti  az  irodalom  ama  könnyebb 
ágaira  is,  melyeket,  mint  nem  szakbeli  tudományhoz 
tüzetesen  tartozókat,  a  nyugoti  művelt  népeknél,  ango- 
lok- és  francziáknál,  befoglal  a  Uteratura  elnevezés.  Még 
így  is  a  formával  lesz  inkább  dolga,  s  utazási  művekben 
nem  annyira  a  tapasztalatok  értékét  veti  súlymérőbe, 
mint  azok  előadását,  s  nem  annyira  a  tudomány,  mint 
a  nagy  közönség  érdekét  ellenőrzi,  mely  az  irodalom 
e  könnyebb  nemében,  a  tanulságon  kívül,  egyszersmind 
kellemes,  élvezetes   olvasmányt  kíván. 

A  kettő  ugyan  legfensőbb  fokozatán,  cgygyé  foly 
össze.  Az  utazó,  ki  legjobban  tud  látni,  tapasztalni  a 
közvetlen  szemléletből,  leghatalmasb  lesz  az  előadásban 
is.  A  „cui  lecta  potenter  érit  res';  kellő  módosítással 
itt  is  igaznak  bizonyul.  Ki  a  tárgyat  leginkább  fel- 
fogta, annak  előadása  lesz  egyszersmind  a  legszemléle- 
tesb,  így  az  olvasónak  is  legérdekesebb.  Nem  hozok  fel 
oly  nagy  példát,  minők  Humboldt  utazásai;  csak  a  mi 
afrikai  vándorunk  könyvét  említem,  mely  daczára  an- 
nak, hogy  szerzője  nem  igen  tanulmányozhatta  a  leírás, 
előadás,  mesterségét,  s  még  a  magyar  stilus  fejlődésével 
sem  volt  alkalma  lépést  haladni,  folyvást  ébren  tudja 
tartani  az  olvasó  érdeklettségét,  s  leíró,  elbeszélő  forma 

tekintetében  is  messze  felülmúl  akárhány  gebtiben,  vas- 
úti kocsik  ablakából  s  az  ártatlan  guide  bookók  segé- 
lyével üsszenagyolt  felezifrázott   útleírást. 

Formailag  az  útleírás  legközelebb  jár  az  előadás 
azon  neméhez,  mely  levél-stil  néven  ismeretes.  A  mint- 
hogy nem  is  ritkaság  útrajzokat  levél,  vagy  napló  alak- 
jában látni.  Jelleme  ama  közvetlenség,  melylyel  szemé- 
lyes tapasztalatokat  följegyzünk,  új  vagy  érdekes  tár- 
gyakról nyert  egyéni  benyomásokat  állandósítunk,  má- 
soknak is,  kik  ama  közvetlen  szemléletből  ki  vannak 
zárva,  hozzáférhetővé,  érezhetővé  akarunk  tenni.  Elő- 
adása is  tehát  megfelel  jellemének ;  a  tárgyakból,  a  be- 
nyomásokból egyszerűen,  természetesen  fakad;  semmi 
sem  árt  neki  inkább,  mint  a  keresettség,  a  fesz,  a  fito- 
gatás,  messze  kalandozás  a  tárgytól,  régi,  idegen  s  már 
rendszerezett  tapasztalások  minduntalan  beszövése  a  fris- 
sek közé,  vagy  ezek  hiányának  épen  amazok  általi  pót- 
lása. Mint  a  levélben  visszatetsző  például  a  szónokias 
értekező  stil,  a  könyvtudomány  piaczra  állítása,  messze 
kanyargó  eltérés,  melyet  a  levélbeli  érintkezés  nem  in- 
dokol, miután  elég  volna  ama  könyvek  czímére  utalni, 
honnan  mind  e  bölcseség  meríthető;  hasonlókép  az  útle- 
írás elevenségének  is  nagy  hátrányára  szolgál,  ha  minden 
.,ad  vocem"  alkalmával  kitárjuk  emlékezetünk  s  könyv- 
tudásunk  összes  kincsét,  a  helyett,  hogy  a  friss  benyo- 
másokat rajzolnék.  Igaz,  vannak  nem  csupán  kedvtelési, 
vagy  elegyes  tapasztalásra  irányzott,  hanem  tudományos, 
illetőleg  művészeti  czélú  utazások  is:  de  az  utóbbiak 
érdeke  s  értéke  szintén  a  friss  tapasztalásból  ered,  nem 
abból,  ha  kitűnteti,  mennyi  mindent  összeírtak  már  azon 
tárgyról,  melylyel  foglalkozik.  Babylon  romjai  közt  pél- 
dául, minő  érdekkel  kisérjük  a  tudós  utazót,  s  minden 

tégladarabot,  melyen  egy  régi  betűt  felfödözni  vél;  de 
ha  kezét  összedugva  leül  a  porhalmon,  s  elmondja  ne- 
künk Herodotból  a  régi  Babylon  fekvését,  alakját,  tör- 
ténetét, azzal,  mint  utazó,  nincs  igazolva  előttünk. 

Nem  azért  hoztuk  fel  némely  útleírónak  e  csak 
futtában  érintett  hibáit  az  előadás  formája  ellen,  mintha 
a  következtetés  súlyával  szerzőnk  könyvét  egészben 
akarnók  •  nyomni.  A  jelen  ., Utazási  Emlékek"  írója 
tisztában  van  tárgyával.  0  vegyes  tapasztalásoknak  is 
megnyitja  ugyan  tárczáját,  de  iránya  főleg  művészeti, 
—  jólértő  szemmel  s  önálló  ítélettel  közeledik  a  nyugati 
fővárosok  —  eddig  leginkább  Bécs  és  Drezda  —  mű- 
kincseihez. De  úgy  látszik,  az  „Adatok  a  művészetek 
történetéhez"  czímű  munka  írója,  Ormós,  jelen  utazási 
emlékeit  egyszersmind  hordozójává  akarta  tenni  mind- 
azon adatoknak,  melyek  említett  művébe  nem  fértek, 
vagy  nem  illettek,  vagy  abból  esetleg  kimaradtak.  Ügy 
látszik,  az  útleírás  szabad  formáját  legalkalmasbnak  vélte 
arra,  hogy  mindent  vagy  minél  többet  elmondjon,  a  mit 
részint  közvetlen  szemlélet,  részint  könyvek  útján  ismeret- 
tárába gyűjtött.  Innen  van,  hogy  „Emlékei"  leírásában 
sokhelyt  nincs  elegendő  szemléletesség.  Többnyire  a 
művészettel  foglalkozván,  csaknem  minden  kép,  minden 
szobor  alkalmával  visszamegy  életrajzi  s  más  történeti 
adatokra,  nem  csak  ott,  —  hol  az  illető  mű  teljes  meg- 
értése ily  visszapillantást  szükségei,  hanem,  úgy  szólva, 
mindenütt.  Nagy  sereg  művész  neve  s  mű  darab  felhor- 
dása megzavarja  a  laicust,  míg  a  szakértőnek  nem  elég 
kimerítő.  A  képző  művészet  tárgyainál  majd  úgy  szól, 
mintha  csupán  szakértőkkel  volna  dolga,  majd  pedig 
olyas,  kivált  műtörténeti  részleteket  sző  be,  melyek  a 
szakértő  előtt  semmi    újdonsági    érdekkel    nem    bírnak. 

így  a  festők  életvázlatai,  le  egész  annyira  ismert  része- 
kig, mint  az  adoma  Tizian  ecsetjéről.  Ha  pedig  szerző 
a  nagy  közönség  számára  ír,  akkor  a  negyed-ötöd  rangú 
művészek  és  munkáik  sűrű  emlegetése,  rajok  mint  isme- 
retes dolgokra  futtában  való  gyakori  czélzás  árt  az  élve- 
zetnek, a  figyelmet  nagyon  elszórja,  s  az  olvasónak,  ki 
ama  képtárakat  nem  látta,  eleven  fölképzelés  helyett 
homályos  sejtelmekkel  kell  beérnie. 

E  hiánya  mellett  is  az  előadási  formának,  az  „Uta- 
zási emlékek"  tanulságos,  becses  könyv.  A  már  meg- 
jelent három  kötet  az  osztrák  birodalom  német  tarto- 
mányaira, főleg  azonban  Bécsre,  —  továbbá  Szászor- 
szágra s  ott  leginkább  Drezdára  vonatkozik;  Német- 
ország többi  részét  valószínűleg  hasonlókép  három  kötet 
fogja  tárgyalni.  Az  egész  munka  megjelentével  vissza- 
térünk hozzá,  ha  élünk. 


XYUGOT-FELFÖLDI  NÉPMONDÁK.  {Popular  Tales  of  the 
West  Highlands.)  Élő  szájról  gyűjté,  s  mellékelt  (angol)  fordítás- 
sal kiadta  Campbell  J.  F.  Két  kötet.  [Edinburg,  Edmonston  és 
Duglas ;  London,  Hamilton,  Adams  és  Társa.) 

Ily  czímű  könyvről  az  Athenaeum  egyik  közelebbi 
czikke  az  alább  olvasható  ismertetést  hozza,  melyet  köz- 
leni annál  szükségesbnek  látunk,  mert  a  hazai  népmonda 
gyűjtését  egyik  halaszthatlan  teendőnek  tartjuk,  s  minden 
alkalmat  megragadunk,  melylyel  a  figyelmet  e  tárgyra 
irányozhatjuk.     Az  Athenaeum  czikke  igy  szól: 

Mióta  tény  gyanánt  van  elismerve,  hogy  mi  nem 
származunk  sem  Brutustól,  sem  más  valamely  trójai 
vezértől,  hanem  be  kell  érnünk  elődükül  a  scvthákkaL 


204  bírálatok. 


kik  ellenségeik  kaponyájából  itták  le  magokat,  vagy  a 
niassagetákkal,  kik  ló  vérben  gyönyörködtek,  a  minden- 
féle népies  mondák  tanulmánya  roppant  fejlődésnek  in- 
dult. Többen  a  legtudósabb,  legélesb  látással  biró  íté- 
szek közül  szentelték  magukat  minden  országban  ama 
népi  irodalom  mellőzött  kincsének  összegyűjtésére,  bírá- 
latára, egybevetésére,  mely  írott  vagy  nem  írott  alak- 
jában részint  könyvtárakban  volt  felhalmozva,  részint 
a  nép  emlékezetében  élt.  Elég  lesz  idéznünk  egy  Percy, 
Herder,  Sir  Walter  Scott,  Jamieson,  Áchim  von  Arnim, 
Brentano  Kelemen,  Geijer,  Afzelius,  Finnur  Magnussen, 
AVeinhold,  Fauriel,  a  Thierry  testvérek,  a  Grimm  test- 
vérek, Dasent  nevét,  és  másokat,  hogy  kitűnjék,  meny- 
nyire különböző  becsülésben  tartja  e  század  az  ősi  ha- 
gyományokat attól,  melyben  elébb  részesültek.  A  régi 
ének,  ballada  és  monda  Európa  minden  tartományában 
életre  szökkent,  oly  frissen,  oly  ragyogóan,  mint  a  tündér- 
világ, melyet  képviselnek,  s  új  életerőben,  mint  az 
egyiptomi  múmiák  poláiban  talált  gabnaszemek,  melyek, 
annyi  századon  keresztül,  túlélték  az  enyészetet  és  a 
feledést.  E  tanulmányok  nem  csupán  korunk  költésze- 
tére, regényes  irodalmára  voltak  extensiv  és  maradandó 
hatással,  hanem  úgy  találtuk,  hogy  képesek  a  történelmi 
fény  csillámát  is  vetni  időszakokon  keresztül,  és  a  fajok 
vándorlásaira,  rokonságára,  melyek  arra  látszottak  kár- 
hoztatva lenni,  hogy  örökké  megfejthetlen  homályban 
maradjanak ;  úgy  hogy  most  a  legegyügyűbb  elbeszélés, 
vagy  a  legképtelenebb  monda  szövétnekké  válik  a  tör- 
ténelmi bölcselő  kezében,  mely  az  emberiség  évlapjai- 
nak  épen  legsötétebb  tájait  világosítja  meg.  A  nép- 
szerű tündér  és  dajkamese  az,  mely  legkésőbb  gerjeszté 
föl  a  figyelmet  ■  és  főleg  a  Grimm  testvéreké  az  érdem, 

hogy  méltatták  annak  jelentőségét,  s  az  abbeli  búvár- 
kodást tudománynyá  emelték.  Az  ő,  és  a  rokon  nyelv- 
tudósok s  egyéb  kutatók  felfedezései  által  lehetségessé 
vált  valamely  dajkamesét  németből  az  izlandiig,  Izland- 
ból a  zend-ig,  vagy  sanscritig,  s  onnan  egész  a  pyrami- 
sok  papyrusaiig  nyomozni,  úgy  hogy  végre  nagy  hihe- 
tó'ség  áll  eló',  hogy  annak  első  keletkezése  az  Imaus 
hegy  árnyas  völgyeiben  az  őseredeti  árja  törzs  gyerme- 
keinek mulatságára  történt;  és  hogy  a  „The  House  that 
Jack  built"  (A  Jakab-építette  ház)  fordított  renddel, 
egymás  után  gyönyörködtette,  néhány  századnyi  idő- 
közökben, a  norvégiai  Kékfogú  Harald,  a  havaselvi 
Brennus,  Tiglath-Pileser  és  Psammetichus  csecsemő  ko- 
rát. Mellesleg  azonban  megjegyezhetjük  a  Grimm  test- 
vérekről, hogy  a  tündérmesének,  úgy  látszik,  legalább 
is  néhány  évezredesnek  kell  lenni,  ha  előttök  némi 
becsre  tart  igényt,  miután  Andersen  János  úgy  találta, 
világos  elégületlenségére,  a  testvérek  egyikénél  Berlin- 
ben tett  látogatása  alkalmával,  hogy  gyönyörű  meséi,. 
melyek  őneki  európai  hírnevet  szereztek,  teljesen  isme- 
retlenek valának  a  férfiú  előtt,  ki  a  ..Little  Red  Iíiding- 
Hood"  (Kis  vörös  lovar-sipka)  meséjét  minden  ismert 
nyelv  emlékein  s  heirogliph-jain  keresztül  bírta  nyomozni. 

Jelen  könyv  is  becses  adalék  az  irodalom  ezen 
osztályához,  s  méltó  követője  Asbiornsenx  Moe  „Norvég 
Meséinek-  (Xorse  Tales  of  Asbiornsenx  Moe)  mely 
ls4.'l-ban  jelent  meg,  Tieck  Lajos  által,  egy  élőbeszéddel 
1847-ben  németre  fordíttatott  és  Mr.  Dasent  által,  való- 
ban érdekes  előszóval  angolra,  1859-ben. 

Mr.  Campbell,  ki  ez  új  adót  hozza  a  tudománynak, 
melyet  ő  rege-  vagy  mesetannak  („Storyology")  nevez, 
a  ..L'ian  Ühiarmaid"  tagja  és  könyvét  Lorn  marquisnak, 

mint  főnöke  fiának  ajánlja.  Az  előszóban  érdekesen 
ismertet  meg  e  mesék  gyűjtése  módjával.  ElsŐ  nehéz- 
ség vala  felfödözni  a  mese  leggazdagabb  fészkeit,  — 
.aztán  kicsalni  a  mesemondóktól;  s  ez  utóbbi  volt  mű- 
ködésének legnehezebb  része,  mert  a  hegyi  lakos  büszke 
volt  és  tartózkodó,  azt  gondolván,  hogy  kinevetik  me- 
séit, míg  néhány  gai'l  nyelven  ejtett  szó  bizalmassá  nem 
tette  és  szívesség,  rábeszélés  által  nem  sikerűit  belőle 
kicsalni  a  mesét.  (Jegyezzék  meg  ezt  magyar  mese- 
gyűjtőink!) De  akkor  is  emberekre  lőn  szükség,  kik 
gaöl  nyelven  írni  képesek,  készek  is  legyenek.  Mr.  Camp- 
bell végre  ilyeneket  is  lelt  egy  erdész  s  egy  iskolamester 
személyében.  Mindazáltal  mások  is  segítették,  kik  közül 
egy  öntanult,  élemedett  korú  férfit,  Dewar  nevűt  emel 
ki  leginkább.  Devcar  nagyon  sok  ily  mesét  tudott  könyv- 
nélkül  s  így  adja  elő  a  módot,  melyen  e  tudományára 
szert  tőn: 

..Emlékezem,  hogy  téli  éjszakákon  néhány  öreg 
ember  összegyűlve,  mese-mondássíd  tölték  az  időt,  me- 
lyeket hagyományból  tudtak.  Figyelmesen  szoktam  hall- 
gatni mikor  a  ceatharnaich  —  vagyis  martalóczokról 
beszéltek,  kik  rabolni  jártak  a  tartományba,  marhát  haj- 
tani, és  hogyan  gyülekeztek  össze  elődeik,  hogy  saját- 
jukért viaskodjanak,  - —  elbeszélték  a  harczokat,  a  fegy- 
verek minőségét,  elődeik  szokását,  öltözetét,  különböző 
viszontagságait.  Néha  gaöl  románczok  hallgatásában 
gyönyörködtem,  melyeket  nyelvükön  Sf/euIacJ/d-okimk 
neveztek.  Szokása  volt  az  ifjú  népnek  összegyűlni  egy 
házba,  vagy  tétlenül,  vagy  olyas  munkával,  mint  harisnya- 
kötés,  fonás  és  vagy  valami  ártatlan  játékkal  mulatozni, 
vagy  ogeulachd-dksá  mondani.  Akkor-idó'ben  szabók, 
vargák  házról  házra  jártak,  dolgozni  ott,  a  hol    dolguk 

akadt,  és  szüntelen  járva-kclve  az  országban  temérdek 
mesét  tanultak  és  hordtak  szélivel,  s  mivel  a  falusi  nép, 
téli  mulatságul  mindig  beszéli  s  hallgatja  azokat,  alig 
veszett  el  belőlük  valami."  *) 

E  mesék  gyűjtése  alkalmával  Mr.  Campbell  úgy 
találta,  hogy  —  „minden  rangú  emberek  hasonlítnak 
egymáshoz;  hogy  a  népi  szájmonda  minden  ágának  meg- 
vannak külön  avatottjai,  valamint  az  irodalmi  ágaknak 
a  tanultak  között;  hogy  egyik  ember  paraszt  történel- 
mész,  s  a  clan-ok  csatáiról  beszél,  - —  a  másik  egy  élő 
családfa-könyv,  ismeri  Scotia  legtöbb  családainak  szár- 
mazását; mások  regemondók,  és  órjásokról  tudnak  be- 
szélni ;  mások  erkölcstanárok  s  az  okoskodó  prózabe- 
szélyt  kedvellik,  melynek  jelentése,  erkölcsi  czélja  van ; 
némelyik  tudja  egyes  helyek  történetét,  vagy  a  régi- 
ségtant űzi.  Sokan  mindezt  lenézik,  mint  léhaságot,  — 
ezek  gyakorlati  mai  emberek,  megfelelők  a   társadalom 


*)  A  mi  Angliában  már  csak  kivétel,  az  nálunk  még'  rendes 
dolog.  Minden  falu,  minden  tűzhely  megannyi  mesefészek,  minden 
pórfiú  egy  élű  gyűjtemény.  Azt  várjuk-e,  hogy  a  polgárosodás,  a 
műveltség  terjedése,  a  napi  üzlet  gondjai  kiszorítsák  közülünk  a  népi 
költészet  maradványait,  elűzzék  a  tündéreket,  s  akkor  fogjunk  a  gyűj- 
téshez? Még  van  idő,  de  nem  lesz  soká.  Amint  a  könyv-  és  lapiro- 
dalom nagyobb-nagyobb  hódítást  tesz  a  nép  alsó  rétegeiben,  a  szerint 
fog-  az  élő  hagyomány,  a  reg-e,  a  mese,  só't  az  eredeti  népdal  is  mind 
gyérebb  és  apróbb  szigetekre  szorulni,  lenézés,  nevetség  tárgya  lenni. 
Amazok  helyét  józan  ismeretek,  de  a  költészetét,  téli'.',  bizonyos  csinált, 
az  irodalmi  hangot  affectáló  modor  foglalja  el,  épen  úgy,  mint  nép- 
zenénk már  is  sokat  vesztett  eredeti  zamatjából.  Mentsük'  mog.  a 
mit  lehet.  A  Kisfaludy-társaság  oly  központ,  hová  minden  gyűjtés 
befolyhat;  s  az  angol  gyűjtő  eljárása  némileg  irányadóul  szolgál, 
hogyan  kell   a   népmondák  nyitjára  akadni. 

A.  J.  jegyzete. 

más  fokozatain  találtató  gyakorlati  embereknek.  De 
bár  mindenik  saját  szakmája  iránt  van  legtöbb  elősze- 
retettel, a  legjobb  felföldi  regemondók  minden  fajtából 
tudnak.  Vegye  szóra  ó'ket  az  ember,  vége-hossza  nincs, 
annyit  beszélnek.  Utánnéztem  egynek  az  időt,  egy  tel- 
jes óráig  beszélt  pihenés,  akadozás,  szóismétlés  nélkül. 
Meséje  a  „Connall  Grulban"  czímű  vala,  s  a  mint  monda, 
nyolczvanat  tud.  A  „Karcsú  barna  vitéz"  (Síim  Swarthy 
Champion)  négy  óráig  szokott  tartani,  „Connal  Griilban" 
három  este,  —  a  ki  végig  akarta  hallgatni,  újra  odajött. 
Hallottam  esetet,  hogy  elaludt  az  ember  a  tűznél,  s  mi- 
kor fölébredt,  egyre  folyt  a  mese,  másnap  reggel. 

Campbell  úr  azonban  nem  bízott  egészen  a  gyűj- 
tőkre. Maga  járt  fel  s  alá  egy  tarisznyával  éjszak-  s 
dél-Uist  hegylakosai  közt  s  a  népet  igen  közlékenynek 
találta.  „Minden  ló,  melyet  útamban  előtaláltam,  meg- 
álla  önkint.  Minden  ember  kérdezősködött:  , honnan 
tetszik  sétálnom,  hol  lakom,  mi  járatban  vagyok?' 
A  nyereg  gyakran  egy  zsák,  a  kengyel  egy  kötélhurok, 
vagy  gúzs,  kantár  hasonló,  s  a  zabola  némelykor  egy 
darab  fa  volt.  Az  öltözet  durva,  de  jó ;  hanem  az  a 
jószívű  előzékenység  mindenek  fölött,  ez  az,  mit  semmi 
más  tartományban  nem  találni  otthonszőtt  ruhák  alatt. 
Ha  kérdeztek,  feleltem,  elmondtam  járómat  és  boldogul- 
tam velők.  ,  Hisz  én  nem  valék  kupecz,  ki  marha- 
venni jött  a  vásárra.  Sem  kalmár,  noha  bátyút  hordék. 
Én  az  a  ^gentleman  voltam,  ki  sgeulachd-ok  után  jár/ 
Gyűjtőm  elhíresztelte  volt  nevemet.  Graelűl  beszéltem, 
úgy  feleltem  kérdéseikre.  Magokfajtának  néztek,  így 
pompásan  ment  a  dolog.  Minden  korú  férfiak,  nők, 
tudtak  nekem  mesét  mondani,  mindenféle  kisebb-nagyobb 
gyermek  hallgatta  őket".  .  .  stb. 


CAMPBELL  J.  F. :  XYUGOT-FELFÖLDl  NÉPMONDÁK.       209 


E  regék  megjelenése  némi  fontossággal  bíró  ese- 
ményül tekinthető  a  gaul  és  kimri  nagy  néptörzs  tör- 
ténetében, a  mely,  midőn  egész  éjszaki  Európa  erdőből 
és  legelőből  állt,  és  —  Massilia,  phocaeai  gyarmat  kivé- 
telével —  egyetlen  város  sem  létezett  a  balti  tengertől 
a  Rhone  torkolatáig  —  szilaj  szabadságban  csatangolt 
az  egész  szárazföldön,  lecsapván  időről  időre  Hellasz 
és  Róma  határaira.  „Mitől  féltek?1-  monda  Nagy  Sán- 
dor a  nála  látogatást  tevő  fejeiknek.  .,Félnénk  attól, 
ha  az  ég  leszakadna-  feleltek  ..hanem  azért  becsüljük 
a  hozzád  hasonló  emberek  barátságát!"  s  a  válasz  nem 
esett  ínyére  Sándornak.  A  leírás,  melyet  rólok  görög 
és  római  történetíróknál  olvashatunk,  nagyon  összevág 
a  gaél  mondák  reges  hőseinek  rajzával.  A  szőke  haj, 
mit,  ha  magától  elég  vörös  nem  volt,  lángszínre  festet- 
tek —  tömött,  berzengő  vala  mint  a  lósörény,  vas  nem 
érinté  soha.  Hosszú,  lecsüngő  bajszok  volt,  színe  „ruadh" 
„roossu  „verhenvu."  „Fejőkön  vadak  fejbőrét  viselték 
sisakul,  kiterjesztett  sas-szárnyakkal,  vagy  vadállatok 
szarvaival  díszítve.  Arany  nyaklánczaik,  hosszú  kard- 
jok,  láncsájok,  festett  pajzsaik  valának.  Szüntelen  vagy 
belső  vagy  külső  háborút  folytattak,  és  elleneik  fejét 
a  vadászat  díszjeleivel  együtt  kunyhójuk  vagy  házuk 
ajtaja  körűi  kiszegezve  tartották.  Ily  emberek  voltak 
azok,  kiktől,  minden  valószínűség  szerint,  e  mesék  le- 
származnak ;  —  és  ámbár  legtöbb  esetben  a  mese  alap- 
zatával máshol  is  feltalálható,  de  az  események  a  nép 
géniuszához  képest  vannak  újra  öltöztetve  s  helyi  színe- 
zettel ékesítve  azon  vidék  sajátságai  szerint,  hol  legutó- 
jára  gyökeredzett  meg:  — 

..A  mi    igaz    egy    gael    mondáról,    az    áll    csaknem 
mindenikről ;  mindnyája  magán   viseli    annak   bélyegét, 

Arany  hátrahagyott  prózai  munkái.  14 

hogy  régen  meghonosodtak  a  tartományban  és  hogy 
keletről  szakadtak  oda.  De  akárhonnan  kerültek,  most 
már  a  nép  sajátjai,  s  úgy  látszik,  a  nyelvéi  is.  Egyik 
osztályában  e  mondáknak,  mely  általában  pusztán  elbe- 
szélő, s  mely  az  ős  vad  korból  látszik  eredetinek,  oly 
időszakot  sejtünk  árnyalva,  mikor  még  nagyon  ritka  s 
ennélfogva  bűbájos  volt  a  vas  fegyver,  —  talán  az  Eirina 
és  Loehlann  háborúi  előtt ;  midőn  a  fésű  elég  új  és  cso- 
dás találmány  volt,  hogy  szintén  bűbájosnak  tartassék ; 
midőn  a  lovak  szentek,  a  madarak  jóstehetséggel  birok 
valának;  alma,  tölgyfa,  kút,  sertés,  szent  vagy  bűvös. 
Ezekben  a  hideg  aczél  érintése  minden  varázst  megtör; 
az  elbűvölt  királyfinak  csak  fejét  kell  venni,  hogy 
megszabaduljon;  a  hideg  szablya  érintése  megfagyasztja 
a  velőt,  ha  az  óriás  levágott  feje  megint  fel  akar 
ugrani.  így  Hercules  is  vassal  - —  noha  izzóval  — 
pusztítja  el  a  hydrát.  A  fehér  fénykard,  mely  annyira 
világít,  hogy  az  óriás  rőthajú  szolgája  fáklya  gyanánt 
megy  vele  éjtszaka  vízért  —  valaha  bizonyosan  fényes 
aezél  kard  volt,  mikor  még  a  többi  mind  broncz,  hacsak 
annál  is  nem  régibb,  s  nem  a  villámlás  mythologiai 
képlete." 

A  fehér  fénykard  után,  legkeresettebb  dolog  e  me- 
sékben —  a  fésű.  Az  ó  balladák,  mondák  ismerője 
emlékezni  fog,  micsoda  szerepet  játszik  azokban  a  fésű, 
s  mennyire  kényesnek  találja  az  ember,  szintúgy  a  vad, 
mint  a  művelt  fajokat  a  hajdíszítés  körűi.  A  régi  mon- 
dák fésűi  varázserejűck:  mindig  aranyból,  ezüstből  van- 
nak. A  királyfi  arany,  ezüst  port  fésűi  azokkal  fejéből, 
A  ..Cherié-királyfi"  franczia  mesében  a  gyermekek  drága 
köveket  fésűinek  hajokból.  Fésű  megmutatja  a  leány- 
nak szeretőjét,  varázs-álomba  ejti  az  embert;  a  hős  óriá- 

sokkal  viaskodik  érte.  Mr.  Campbell  szerint  ..kell  oká- 
nak lenni,  hogy  a  fésűnek  ily  nagy  fontosság  van  adva.'' 

„Megjegyzendő  először  is,  hogy  ámbár  ma  minden 
polgárosúlt  férfi  és  nő  bír  fésűvel,  mindazáltal  az  oly 
iparmű-ezikk,  mely  szükségesképen  szerszámok  haszná- 
latát s  meglehetős  kézművesi  ügyességet  föltételez.  Ki- 
nek egy  késinél  egyéb  eszköze  nem  volna,  bajosan  tudna 
fésűt  csinálni,  s  a  kovakő  fegyverű  vad  embernek  az 
sem  volt.  Az  az  ember  tehát,  kinek  fésűje  van,  egy- 
szersmind olyan  ember,  ki  polgárosodni  indult;  a  fésűtlen 
ember  pedig  a  vad,  ki,  ha  megtanulta  használatát,  igen 
kácsingózhatott  olyas  birtokra.  Ha  egy  fekete  hajú  vad- 
ember a  hideg  éjszakon  haját  fésülni  találta  fagyos  éjjel, 
nagyon  feltehető,  hogy  ugyanaz  történt,  a  mi  most  is 
megesik,  ha  szép  nők,  vagy  polgárosúlt  emberek  fésül- 
ködnek. Pattogó  villanyszikra  állt  elő  bizonynyal,  midőn 
az  emberek  először  fésülték  hajókat  csont  fésűvel;  s  úgy 
látszik  csupán  egy  kis  képzelődés,  meg  idő  hossza  kellett 
hozzá,  hogy  a  fényes  szikrák  ragyogó  drágakővé,  csil- 
logó ezüstté,  aranynyá  és  ragyogó  csillagokká  változ- 
zanak, és  hogy  varázs-erővel  ruházzák  fel  a  ritka  és 
drága  eszközt,  mely  ily  csodákat  bír  létre  hozni." 

Az  alma  is  bűvös  tulajdonokkal  bírt,  emlékezet 
haladó  időtől  fogva.  Ha  a  királyfi  át  akar  kelni  a  ten- 
geren, tizenhat  almát  dob  belé,  s  a  vizén  egyikről  a 
másikra  lépdel.  Az  almát  fölszelik  s  minden  darabja 
megszólal;  —  az  óriást  nem  lehet  megölni,  míg  a  bű- 
bájos ló  körme  egy  almát  össze  nem  tapos:  mert  az 
óriás  szíve  az  almában  van.  Az  alma  minden  más  nép- 
nél hasonló  varázszsal  bírt  a  történelem  kezdete  óta; 
de  nem  emlékszünk,  hogy  valaha  ennek  elfogadható  okát 
hallottuk  volna.     A  gael  monda  tündérei,  vizi  szellemei 

14* 

nagyon  hasonlítnak  a  scandinav  eredetűekhez,  de  nem 
olyan  emberiek,  és  kivált  a  vízi  szellemek  nem  játsza- 
nak oly  feltűnő  szerepet.  Egyik  legszebb  norvég  tün- 
dérmese a  „Pap  és  Neck,"  vagy  vizi  szellem,  hol  a  vizi 
szellemet  sírás-roham  szállja  meg,  mely  mindaddig  tartr 
míg  az  örvendetes  újságot  nem  hallja,  hogy  ő  is  üche- 
zülni  fog,  s  ez  utóbbi  megint  bizonysága  azon  nagyobb 
rokonszenvnek,  melylyel  éjszakon  e  csodás  lényeket  te- 
kintik ;  —  és  az  említett  monda  nyomán  megállapított 
pontnak  látszik  a  svéd  tündérvilágban  jártas  egyének 
előtt,  hogy  az  „elf"  népségnek  is  fog  lenni  jövendő  létele. 
Más  tekintetben  a  scot-felföldiek  tündérei  nagyon  hason- 
lók norvég  rokonaikhoz :  apró  kúpos  dombok  alatt  lak- 
nak — -  „onnan  knkkannak  elő,  ha  házukon  jártában 
valaki  megzavarja  őket  —  gyermeket  is  lopnak."  Haj- 
lékuk az  év  bizonyos  szakában  nyitva  áll  —  szeretik 
a  zenét,  a  tánczot,  arany-ezüsttel  rakott  szekrényeik 
vannak.  Campbell  úr  azt  hiszi,  hogy  a  képzelet  a  lap- 
pokból teremte  e  tündéreket ;  de  mi  alig  tudnánk  Obe- 
ron  és  Titania  udvarának  ily  nagyon  földi  származást 
tulajdonítni.  Egyik  legjobb  előadású  mc  e  köztük  a 
„Madarak  harezaí:,  melynek  szakasztott  mása  létezik  a 
norvég  versiókban.  Aligha  kellemes  bizonyítvány  az 
emberi  természetnek  ugyanazonsága  felől  idő-  és  világ- 
szerte, hogy  a  „remek  tolvaj '•  kalandja,  melyet  Hero- 
dotus  elbeszél,  miszerint  az  ügyes  tolvaj  nagy  becsületre 
tesz  szert  az  által,  hogy  nehéz  tolvajcsíneket  visz  vég- 
hez rajtavesztés  nélkül,  —  igen  kedvencz  elbeszélése 
lőn  minden  ajkú  népnek.  A  rövidebb  mesék  közt  a 
következő  egyik  legjobb.  Előre  bocsátjuk,  hogy  a  kígyót 
mindenkor  bölcseség  állatjának  tartották,  s  hogy  a  monda 
szerint  Scott  Mihály  kigyólevestől    nyerte  tudományát: 

„Fearachur  Leigh,  Suiherland-ML" 

..Hát,  Farquhar  hajdan  barompásztor  volt  a  Reay 
országban,  aztán  a  Gollick  völgyből  Angliába  ment  (talán 
Falkirkbe)  marha-eladás  végett ;  egy  mogyorópálcza  volt 
a  kezében.  Egy  napon  találkozik  vele  egy  doktor:  ,Mi 
az  a  kezedben?'  kérdi.  —  ,Hát  e  bizony  mogyorópál- 
cza/ —  ,Hol  vágtad  azt,  hé?'  —  ,En  biz'  a  Gollig 
völgyben   vágtam,   éjszakon,  a  Lord  Reay  országában/ 

—  ,Tudod  a  helyet,  meg  a  fát,  hol  van?'  —  ,Tudom 
hát/    — ■    , Meglelnéd  a    fát?'    —    ,Szem-behunyvást    i>.' 

—  ,No  jó :  annyi  aranyt  adok,  hogy  fel  se  bírod,  ha 
visszamégy  oda  és  vágsz  nekem  egy  veszszőt  arról  a 
mogyorófáról ;  hanem  többet  is  mondok :  nesze  ez  a  pa- 
laezk,  aztán  még  egyszer  annyi  aranyt  kapsz  tőlem. 
Állj  lesbe  a  fa  tövéhez,  van  ott  egy  lyuk,  tartsd  a  pa- 
laczkot  az  elé ;  hanem  előbb  kijön  majd  hat  kigyó,  azt 
ereszd  dolgára,  a  hetediket  zárd  az  üvegbe,  de  egy 
léleknek  se  mondd,  hanem  jőj  vissza  vele  tüstént/  No 
hát  Farquhar  fogta,  visszament  a  völgybe,  a  mogyoró- 
fához, lenyesett  néhány  galyat,  oztán  nézte,  hol  a  lyuk, 
a  miről  a  doktor  beszélt.  Hát  lelkemadta,  egyszer  kijön 
hat  kigyó,  fekete  mint  a  vipera.  Ezeket  útnak  ereszté, 
akkor  oda  nyomta  az  üveg  száját  a  lyukhoz;  csak  leste, 
<'>ak  leste,  jön-e  még  több.  Hát  egyszer  egy  fejér  ki- 
gyó tekergődzik  kifelé.  Nosza  beleköti  Farquhar  a  pa- 
laezkba,  s  aló  vissza  véle  Angliába!  A  doktor  adott  is 
neki  ezüstöt,  annyit,  hogy  akár  Reay  országot  is  meg- 
vehette volna  rajta,  hanem  arra  kérte,  hogy  várjon  egy 
kicsit,  segítsen  a  fehér  kígyót  elkészíteni.  Fogták,  tüzet 
élesztettek  a  mogyorópálczákból,  s  a  kígyót  fazékba  tet- 
ték hadd  főjön.  A  doktor  azt  mondja  Farquhárnak : 
vigyázz  rá  hé,  senkit  se  hagyj  hozzányúlni,  s  ne  engedd, 

hogy  a  gőze  kijőjön,  nehogy  megtudják,  mit  csinálunk. 
Farquhar  papirossal  becsavarta  az  edény  száját,  de  még 
nem  elég  szorosan,  mikor  a  víz  kezdett  forrni  s  a  pára 
jönni  kifelé  egy  helyen.  Látta  ezt  Farquhar,  gondolta 
hogy  majd  lecsinálja  a  papirt  az  izé  széle  körűi;  oda 
nyomta  ujját  a  helyre,  azután  beszopta,  mert  megned- 
vesedett a  létől.  Csudák  csudája!  abban  a  perczben 
mindent  tudott,  lelki  szemei  meg  voltak  nyílva.  ..Hanem 
azért  hallgatok  vele"  gondolta  magában.  Kis  idő  múlva 
visszatér  a  doktor,  s  elvette  az  edényt  a  tűztől.  Fel- 
emelte a  papiros  szélit,  s  ujját  a  gőzcseppekbe  mártva, 
beszopta;  de  már  elment  volt  az  ereje,  csak  mintha  vizet 
nyalt  volna.  „Ki  nyúlt  éhez?"  rivalkodék,  s  mindjárt 
észrevette  Farquhar  képén,  hogy  ő  volt.  „Ha  meget- 
ted a  levét,  edd  meg  a  húsát  is,"  így  kiáltott  mérgesen, 
s  hozzá  vágta  mindenestűi  a  fazekat.  —  Már  most  Far- 
quhar mindentudó  lett  és  kiadta  magát  doktornak.  Semmi 
titok  nem  volt  előtte,  nem  betegség,  hogy  meg  ne  tudta 
volna  gyógyítani.  Faluról  falura  járt,  gyógyított,  a  miért 
úgy  hittak,  hogy  Farquhar  Leigheach  (az  orvos).  Egy- 
szer meghallotta,  hogy  a  király  beteg,  kapta  magát,  fel- 
ment a  király  városába,  hogy  megtudja  mie  fáj  neki. 
..Hát  biz'  annak  a  térde  fáj"  —  monda  minden  ember 
—  „sok  doktor  van  körülötte,  nagy  lizetést  ad  nekik ; 
néha  segítnek  is  rajta,  hogy  könnyebben  lesz,  de  nem 
sokáig;  azután  még  jobban  előveszi  a  nyavalya,  éjjel- 
nappal ordít  kínjában  a  térdjével,  mert  épen  a  térde- 
kalácsában van  a  fájdalom."  Kapta  magát  Farquhar, 
egy  nap  elkezdett  járkálni  a  palota  előtt,  s  mindig  ezt 
kiabálta:  „Fekete  bogár  a  fehér  csontban!"  A  népség 
bámult  s  elkezdte  rebesgetni  egymás  közt,  hogy  a  Reay 
országból  való  idegen  ember  mindenlátó.     Másnap  Far- 

quhar  a  kapu  elébe  állott  s  megint  csak  ezt  hajtotta 
mindig:  ..Fekete  bogár  a  fehér  csontban!"  A  király 
leküldött,  nézzék  meg,  ki  ordít  odakünn  s  mi  baja.  — 
..Egy  idegen  ember,  azt  mondják  doktor."  —  Nohát 
a  király  behivatta,  mert  már  nem  tudott  hova  lenni 
kínjában ;  Farquhar  pedig  a  király  elébe  állott,  s 
megint  csak  azt  mondta  „Fekete  bogár  a  fehér  csont- 
ban!" —  Akkor  sült  ki  minden.  A  doktorok,  hogy  a 
király  mindig  beteg  legyen  s  ők  húzzák  a  nagy  fizetést, 
egy  fekete  bogarat  tettek  néha-néha  a  király  térdjén 
való  sebbe,  az  a  bogár  oztán  mindig  ette  csontját-húsát, 
hogy  éjjel-nappal  ordított  belé.  Mikor  oztán  nagyon 
odáig  volt,  kivették  a  doktorok  a  férget,  hogy  meg  ne 
haljon ;  de  ha  könnyebben  lett,  megismét  beletették. 
Farquhar  mindezt  megtudta  a  kigyó-bölcseség  által,  mi- 
helyest  az  ujját  a  fogához  értette ;  a  király  meggyógyult, 
s  a  doktorokat  mind  felköttette.  Akkor  a  király  mondta 
Farquharnak,  hogy  kérjen  a  mit  akar,  pénzt,  vagy  föl- 
det, mindent  ad  neki.  Farquhar  a  király  leányát  kérte, 
meg  a  mennyi  szigetet  a  tenger  körűi  foly  Point  Storr- 
tól  Stromness-ig,  az  ( jrkney-kben ;  a  király  tehát  levelet 
adott  neki  mind  e  szigetekről.  De  Farquhar  doktorból 
sohsem  lett  Farquhar  király,  mert  egy  rossz  embere 
mérget  adott  neki,  attól  meghalt." 

A  könyv  bizonyára  sokak  tetszését  megfogja  nyerni. 

NEMZETI  KOSZOKÉ.  Költemények.  Irta  Vida  József. 
Pest,  1860. 

E  művet  a  Szépirodalmi  Figyelő  I.  évi  14.  számá- 
ban Szász  Károly  bírálván,  bírálatához  Arany  a  következő 
észrevételeket  fűzte : 

Tisztelt  munkatársunk  megbocsát,  ha  bírálatára  egy- 
két észrevételt  teszünk.  A  Nemzeti  Koszorú  írójának 
mi  is  örömest  megadjuk  illető  koszorúját:  de  mindenben 
mégsem  nézhetjük  őt  t.  barátunk,  kissé  talán  szépítő, 
üvegén.  Maga  vallja,  hogy  Vida  J.  kedvenezei  közé 
tartozik,  s  ez  már  jelent  valamit,  mert  oly  művelt  ízlés- 
nek, mint  bírálóé,  tetszeni,  ifjú  költőnek  elég  dicséret. 
Azonban  a  kit  egy-két  müvében  megszerettünk,  köny- 
nyen  esünk  rá  nézve  oly  csalódásba,  hogy  jó  oldalai 
nagyítva,  hibái  kicsinyítve  tűnnek  fel  előttünk.  Fönebb, 
a  szerkesztői  jegyzetben  rámutattunk  egy  helyre,  mit 
bíráló  mint  nagyon  jelest  idéz:  szerintünk  az  épen  rút. 
E  pontra  nézve  tehát  ízlésünk  ellenlábas.  Továbbá 
azzal  dicséri  szerzőt,  hogy  összegyűjtött  művei  fokozták 
a  hatást,  melyet  előbb  egy-egy  költemény  tett  vala  rá. 
Részünkről  nem  voltunk  így  vele.  Mi  is  örömmel  üd- 
vözlök Vida  egyes  költeményeit,  de  kötetje  csak  részben 
elégíté  ki  várakozásunkat.  Néhány  jó  darab  mellett 
aránylag  kevés  eszmei  tartalmat,  formaépséget  találtunk 
benne. 

Bíráló  osztályozása  szerint,  melyet  helyeslünk,  kezd- 
jük a  humoros  színezetű  verseken.  Ezek  közt  a  Bő 
szüret,  formában,  hangban,  kétségkívül  egyike  a  leg- 
jobbaknak. Az  a  humoros  szeszély  játszik  benne,  mi 
rossz  szüret  alkalmával  elfogja  az  embert,  csupán  mert 

szűk  a  termés.  E  hangulat  szerencsésen  meg  van  tartva, 
sőt  fokozva  mind  végig,  semmi  sem  zavarja  meg.  De 
hasonlítsuk  például  Lévay,  vagy  Gyulai  „Szüretjéhez": 
némi  eszmeür  fog  látszani  benne.  Igaz,  hogy  a  költő 
eleget  ad,  ha  érzületét,  kedélyállapotát,  bárminő  legyen 
az,  teljesen  visszatükrözi  költeménye,  s  e  részben  a  Bő 
szüret  minden  dicséretre  méltó.  De  mégis  van  fokozat, 
a  szerint,  a  mint  a  kedély  eszmeibb  vagy  frivolabb 
tárgyért  jő  mozgásba.  S  ezzel  jellemeztük  Vida  humoros 
költeményeit  általában  is.  Több  eszmeiséget  kívánnánk 
azokban.  Szerzőnk  humorának  kétcsúcsú  Parnassusa 
itt  a  Bő  szüretben,  amott  a  Csizmadia  legény  vallomásai- 
ban tetőzik :  mely  épen  oly  talpraesett  a  maga  nemében. 
De  egyik  orom  sem  oly  magas,  hogy  megérdemlené  a 
humor  nevet.  Ártatlan  könnyed  játsziság  —  csupán. 
hogy  játszszék. 

Hanem  vegyük  úgy  szerző  humorát,  a  mint  van, 
vizsgáljuk  csupán  a  kifejezést.  Az  idézett  két  vers 
(utóbbi  a  bohózatban)  legsikerültebb.  De  a  nagy  több- 
ség, ügyes  részletek  mellett,  ritkán  ad  öszhangzó  egészt. 
—  A  Ha  vannak  czímű  két  első  szaka  némi  lankadt- 
ságot éreztet,  nem  is  számítva,  hogy  a  sulykot  elvetni, 
annyi  mint  nagyot  fillenteni,  a  mi  nem  vág  oda.  (Sz. 
midőn  népi  kifejezést  használ,  sokszor  veszi  nem  épen 
ami  kell,  hanem  a  mellette-valót.  így  ebben:  „születik, 
mint  a  bundagallér,"  27.  1.  nem  üt  a  szeg  fejére,  csak 
pedzi.  Terem  az,  nem  születik.)  A  De  már  több  l<>rt.  .  . 
második  szakát  rontja  e  kitétel:  nem  hordoznám  (a  lá- 
bamat). Ki  mondja  ezt:  hordozni  lábat?  A  harmadik, 
kopott  ..ugorka-  hasonlatával,  megint  petyhüdt,  míg  a 
vége  rútba  esik  le.  A  Jaj-baj  egészen  ügyes :  de  az 
a   „brrr!"    a    házasságtól,    mely    bezárja,    untig    csépelt 

eszméje  fiatal  irodalmunknak.  A  Gyötrődés  második 
versszaka  igen  jó :  de  végén  a  játék  —  fagyos.  Van 
egy  közmondás:  „boltig  él  az  ember."  Szerző  azt  mondja, 
ha  így  nő  baja:  holtig  sem  él.  De  ha  a  „kis  lány 
nem  szereti,  akkor  azt  se  bánja  ..ha  meg  nem  éri  halá- 
lát." Képtelen  képzelet.  A.  pacsirtához  szép  kis  objectiv 
dal,  nem  tartozik  ide.  A  Lakomára  hívtak  egész  tar- 
talma pusztán  ennyi,  hogy  majd  elrabolták  a  költő  szívét. 
A  forma  jó,  de  a  mi  benne  van,  bizony  kevés.  S  az 
a  ..mintha  csak  szép  volnék!"  oly  furcsán  hangzik.  Tele 
vagyai  boldogsággal .  .  .  Költőnk  úgy  van  tele  boldog- 
sággal „mint  a  fa  levéllel."  Azaz  a  fán  kívül  van  a 
levél;  Sz.-ben  a  boldogság  bélül.  Tovább.  Szíve  a  bol- 
dogságtól alig  fér  keblében.  Tehát  a  boldogság  nem  a 
szívben,  hanem  rajta  kívül,  a  mellkasban  lesz:  mert  a 
szívet  majd  kiszorítja.  Igazi  lvrai  confusió.  Shakspeare 
holdas  emberét*)  juttatja  eszünkbe,  ki  egy  lámpát  visz 
kezében,  hogy  az  legyen  a  holdvilág,  ő  maga  és  ebe 
a  holdbeli  embert  és  kutyát  ábrázolván ;  mire  helyesen 
jegyzi  meg  Demetrius,  hogy  akkor  embernek  kutyának 
a  lámpásban  kellene  lenni.  Figyelmeztetjük  az  ily  hi- 
bára kivált  ifjabb  költőinket,  mert  igen  gyakran  talál- 
kozunk vele.  A  „de  te  kis  lyány  kezdetű  fordulat 
pedig  sokkal  jobban  emlékeztet  Petőfi  hasonló  fordu- 
latára, mint  a  ..kis-öcseség"  feljogosítaná  szerzőt.  Ugyané 
költemény  vége  olyan  a-\-b,  mit  nehéz  utánképzelni. 
—  A  „Még  is  furcsa" -han  nem  azért  haragszik  az  anya, 
hogy  az  ifjú  nem  f/tkolja  szerelmét,  hanem  hogy  szén  ti 
a  lyányt.  A  kopogtatást  kép  is  nagyon  rögtön  változik 
át  csillagos-ég-íéle,  nem  rokon   képpé.  —  Hej  csak  fele- 

*)  Nyáréji  álom. 

ségem  volna  — jó;  de  még  jobb,  —  valamennyi  c  fajta 
közt  legjobb:  Ha  majd  megnősülök. 

Az  Öreg  dadéban  nem  csak  a  banál  (mi  frivol-nak. 
neveznők)  bevégzés,  hanem  a  hang  egyenlőtlensége  is 
bánt.  „Nótájában  az  érzelem  egy  hullámzó  tengerré 
lesz:"  hogy  illik  e frázis  a  többi  közé?  A  Vásárfia  nem 
csak  „kirívó,"  —  de  egy  el  nem  sült  humoros  ezélzás 
rontja  meg.  A  koldusnak,  ki  azt  kiabálja,  hogy  8  néma, 
mondja  a  költő,  —  ezélozván  a  lebilincselt  szólásszabad- 
ságra: 

a  íny  koldus!  ágy  szánlak,  hogy 
Ki  nem  jelentheted  azt : 
Jogosan  mit  követelhetsz 
Egy  krajezárt-e,  vagy  garast? 

Xo,  a  koldus,  jogosan  semmit,  s  ezzel  az  egész  allegória 
összeomlik.  Vitéz  Jónás  hangot  formát  paródiázni  jó, 
de  sikerűit  paródia  az  eredetinek  menetét,  fordulatait, 
szavaiból  is  minél  többet  megbír.  Az  arszlán,  En  pri- 
madonnám, Szánlak  titeket  jók.  - —  Még  a  Földhöz  rar 
gadt.  .  .  czíműre  van  egy  kis  észrevételünk.  Hogy  köl- 
tőnek „volt  egy  pár  rézgarasa"  de  ..rég  lejárt  a  gara- 
ton. .  ."  ezt  minden  magyarul  tudó  ember  úgy  fogja 
érteni :  volt  pénze,  de  megitta.  De  aztán  hogyan  értse  ezt: 

S  korpát  ó'rle  csak  nekem, 
Az  boszant,  hogy  molnárjának 
Szemére  sem  vethetem. 

Mi  lesz  a  korpa  és  ki  a  molnár?  Alább  meg  azt  mondja: 
szeretőt  kapna  könnyen,  de  nem  kell  neki,  mert  Eva 
lyánya  mind  hamis.  S  a  vers  végén:  „reményű,  hogy 
lesz  idő,  mikor  koldustarisznyájából  másnak  is  adhat. " 
Ez    utóbbi,    ha    nem    házas-áirra.    gyermekekre    czéloz, 

akkor  nem  tudom  mire.  Tehát  a  mi  föntebb  nem  kellett 
neki  azt  végűi  reményli.  Ebben  aligha  van  következe- 
tesség. 

A  bíráló  által  úgy  nevezett  „eszme  szikrák'-  közt 
csodálva  láttuk  kiemelve  az  olyat  is,  mint  Az  élet  (56). 
Epén  ezek  a  legsilányabbak  szerzőnél.  Csupán  egy  van 
köztük  valamire  való:  Nagyító  üregen  ■ —  a  többi  bizony 
keveset  ér.  Egy-egy,  sem  új,  sem  újjá  nem  szült  gon- 
dolat „felhősködik"  bennök. 

Mellőzve  költőnk  szerelmi  lyráját,  mert  a  kiemelt 
néhány  darabra  nézve  teljesen  egyetértünk  bírálóval, 
még  az  Egy  anya  fájdalmára  jegyezzük  meg,  hogy  némi 
vontatottság  van  abban.  A  három  utolsó  versszak  ugyan 
azt  az  egy  eszmét  készül  kimondani;  s  mikor  az  utolsó 
végre  kinyögi,  már  nem  új  előttünk.  Ez  a  hosszas  készül- 
getés  olyan  forma,  mint  ha  vicczét  valaki  előre  jól  meg- 
magyarázná. 

A  három  leíró  költemény  közül  csak  a  Szabadban 
érdemel  föltétlen  dicséretet.  Kül-  és  belvilág  itt  bájos 
lyrai  hármoniába  olvad  a  formával.  Az  Erdőben,  melyet 
bíráló  annyira  magasztal,  nélkülözi  az  érzület  egységét. 
Végfordulata  igen  jól  szövi  be  a  költő  szerelmét :  s  e 
szerelmi  hangulat  gerjesztésére  föntebb  „a  madár  fészek" 
is  szépen  hatna  —  de  a  kettőt  photograph-szerű  közö- 
nyös tárgyak  választják  egymástól,  melyek  közt  azt  is 
látnunk  kell,  hogyan  kapkod  el  a  gém  „egy-egy  kuru- 
tyoló  békát."  Kezdete  pedig  („A  természet  örök  szent- 
egyháza vagy  te")  igen  ünnepélyes  az  egészhez,  főleg 
a  bezáráshoz  képest.  —  A  gyönyörű  sor:  „Ringatja  is 
őket,  bölcső  dalt  is  zeng  elu  —  e  szükségtelen  el  szócs- 
kával i  mely  csak  rímsütés)  van  megrontva.  A  Fertő 
vidéke  nyelvben,  formában  pongyola.    A  tükör  szó  három 

versszakban,  egymás  után.  E  sorban:  „Mint  nyugovó 
tenger,  felséggel  terűi  el"  rímelő  szavak  csoportja.  A 
4.  vszakban  sok  ó-ő-  végű  szó.  „A  tó,"  nt\úsó,u  „szür- 
kü/J"  „uszká/ó,"  .,fel/íó'"'  „hanyat/o,"  .,kék/ő'v  (ez  az  5-dik 
elején).  A  fa-kereszt  „környezete"  egy  csonka  fenyűszál. 
Egy  mikép  lehet  környezet?  Végre  a  lebegve  participium 
zárja  az  egészet.  —  Pedantság  úgy-e?  De  gyakorlott 
fül  megakad  az  ilyesekben,  s  már  azért  is  szükség  néha 
emlegetni,  mert  a  hangzatosság  iránti  érzék  kiveszőbe 
indult  közöttünk.  Máskép  oly  költő,  mint  Vida,  nem 
írna  le  egy  ilyen  sort:  „Jer,  jer,  te  meg  nem  vetheted"  (18). 
Végre  az  elbeszélő  fajhoz  tartozókra  egyszerűen  azt 
jegyezzük  meg,  hogy  azok  egyikében  sem  találunk  igazi 
compositiót.  Ugyanazon  hibában  sínlenek  mint  legtöbbje 
ballada-féle  újabb  költeményeinknek.  A  ballada,  legenda 
stb.  író  t.  i.  elővesz  valamely  mondai  vagy  történeti 
tárgyat,  s  a  helyen  hogy,  mint  ezelőtt  20 — 25  évvel, 
nagy  hangú,  szónokias  sallangokkal  díszítné  fel  —  naiv 
párbeszéddé  tördeli,  s  azzal  megvan.  Ez,  uraim,  nem 
ballada,  s  általában  nem  is  elbeszélő  költemény.  Tinódi- 
tól így  csak  nyelvben  különbözünk  s  ez  is  a  nyelv 
érdeme.  Költői  mesét  kell  alkotnunk,  melynek  formája 
legyen,  bizonyos  kerekdedsége :  kezdete,  fordulata,  vége. 
S  a  balladánál  ez  nem  könnyű.  Ott  egy  alaphangból 
fakad  fel  a  forma,  minden  egyes  balladában  máskép 
fejlődve,  úgy  hogy  balladai  formát  utánzani  nem  lehet. 
Feladatunk  megkapni  a  balladai  tárgy  azon  magvát, 
azon  csírát  mintegy,  melyből  az  egész  egy  díszes  virággá 
fejleszthető  ki.  Ha  csak  versbe  szedjük,  dialogizáljuk 
a  történeti  vagy  mondai  fh/i/</</<>f :  ezzel  nem  megyünk 
sokra.  Nézzük  péld.  szerző  Hadak  uta  czímű  mondáját. 
Olvassuk    hozzá    Lugossy    prózáját,    Ipolyi    könyvében. 

Egyszerűen  versbe  van  szedve.  Bátor/'  Gábor-haxi  volna 
törekvés  balladaiságra :  a  lélektani  mozzanat  ez,  melyről 
bíráló  is  emlékezik.  De  ebben  nem  az  megrovandó, 
hogy  Macbethre  emlékeztet  —  hisz  akkor  minden  ilyes 
visiót  kárhoztatnunk  kellene  —  hanem  az,  hogy  Bá- 
thorinak  öntudata  van  mintegy,  állapotáról.  „Félek  ma- 
gam, mert  a  szemem  csak  rémeket  lát  ma."  Xem  kellene 
tudnia,  hogy  ez  rém ;  tiszta  valóságnak  kéne  vennie. 
De  ugyané  költemény  bezárását  illetőleg,  védnem  kell 
szerzőt  a  bírálat  ellenében.  „Ügyetlen  krónikái  meg- 
jegyzéssel van  félbe  szakítva  inkább,  mint  bevégezve. c- 
—  Nem  áll.  Én  ez  utolsó  versszakot  találtam  balla- 
dainak, az  egészben.  —  A  többire  nem  szólok,  csupán 
Szent  István  stb.  végét  mentem  a  bírálattól,  mert  benne 
szép  a  hang,  nem  úgy  mint  fölebb,  hol  a  szent  király 
maga  mondja,  hogy  őbelé  már  csak  hálni  jár  a  lélek, 
mely  kifejezés,  a  mellett,  hogy  triviál,  megint  csak  pedzi 
a  szeget.     Mamlasz  emberről  mondják,  tréfásan. 

De  elég.  Vida  tehetségét  senkisem  méltányolja 
inkább,  mint  e  sorok  írója,  de  méltánylani  épen  az: 
se  túl,  se  innen ! 

MALVINA  KÖLTEMÉNYEI.  1SG1.  Eáth  Mór  bizománya. 

Kritikát  önnek,  szerkesztő,  nyájas,  szelíd  kritikát, 
hanem  azért  igazságost.  Olyat,  mely  a  közönségnek  élve- 
zetes, fölvilágosító  olvasmányt  nyújtson,  az  irodalom 
érdekeit  ellenőrizze,  az  írót  gyöngéden  figyelmeztesse 
botlásaira,  buzdítva  emelje  ki  könyve  szépségeit,  szóval 
olyat,  a  mi  minden  részre  tanulságos,  érdekes,  vonzó 
legyen,  de  senkit  ne  idegenítsen,  senki  érzelmét  ne 
fanyarítsa  el,  semmi  kedvetlen  utóízt  ne  hagyjon  maga 

után.  Kissé  nagy  feladat,  nagyobb  valamivel,  mint  a 
kör  négyszegítése  vagy  az  örökmozgony.  A  közönség 
nem  érdeklődik  és  nem  tanúi,  ha  meggyőződés  erejével 
nem  szólanak  hozzá,  a  meggyőződést  igazság  (legalább 
a  mit  annak  vélünk)  szüli,  s  bármily  szeretetreméltó 
akarjon  lenni  a  kritikus,  az  igazság  ottan- ottan  kiüti  — 
mert  kell,  hogy  kiüsse  ■ —  magát,  mint  szeg  a  zsákból: 
a  szeg  pedig  mindig  szúrós.  A  meggyőződés  ereje  viszi, 
ragadja  az  embert,  szent  hév  az,  mely  az  igaznak 
szeretetét  az  álság  gyűlölésével  kapcsolja  egybe;  a  szép- 
nek, nagynak,  tökélyesnek  bennem  lakó  érzelmét  bántja 
a  mi  rút,  sekély,  félszeg:  nem  lehet,  hogy  szavam  ilyen- 
kor komolyan  élesebb,  vagy  játszikig  gúnyorosb  ne  legyen, 
s  a  toll  hegyes  vége  helyett,  csupán  pölyhös  részével  csik- 
landozzak. S  az  írói  sérthetőség  oly  messze  terjedő  s  ha- 
tározatlan körvonalú  mező,  hogy  semmisem  biztosít  oly 
becsapongás  ellen,  mit  praevaricatiónak  vesz,  s  feljajdul 
ellene  az  illető.  Nem  elég,  ha  személyét,  magán  életét 
kíméled;  az  ép  úgy  fáj,  ha  versét  mondod  rossznak,  ha 
nevetségessé  teszed  munkáját,  ha  írói  hivatását  vonod 
kétségbe,  ha  bizonyos  kör  előtt  —  legyen  az  bár  szokott 
társalgási  köre  —  pillanatnyi  zavarba  hozod  az  által,  hogy 
nimbusát  érintetted:  szóval  akárhány  író  mondja,  hogy 
ő  nem  veszi  zokon  a  bírálatot,  tapasztalás  bizonyítja  az 
ellenkezőt,  s  a  kézszorítás  sohasem  oly  meleg  bírálat 
után  a  kritikussal,  mint  az  előtt.  Ha  hát  az  író  sérelmi 
fogékonyságát  veszszük,  akkor  minden  kritika  sértő, 
még  a  dicséret  is,  ha  nem  elég  teljes,  vagy  nem  olyféle, 
mint  az  író  várta.  Mi  következik  ebből?  Az,  hogy  hagy- 
junk fel  minden  kritikával,  vessük  utána  a  gyeplőt  az 
irodalomnak,  igyekezzünk  nyájas,  kellemes,  udvarias 
lenni,    érjük    be  obligát    ajánlásokkal  vagy  legrosszabb 

esetben  kímélő  hallgatással,  Lízzuk  a  közönségre,  a 
tömegre,  hogy  őrködjék  a  szép  és  jó  elvei  körűi  stb.?.  .  . 
Ez  kényelmes,  de  nem  tanácsos,  az  irodalomért  nem. 
Kell  hát  lenni  oly  csúnya  embereknek,  kik  időről  időre 
fölemeljék  szavukat  az  irodalom  érdekében,  mégha  oly- 
kor nem  tetszőt  mondanának,  ha  előre  tudnák  is,  hogy 
itt  vagy  ott  egy-egy  írói  érzékenységbe  ütköznek,  miután 
ez  utóbbit,  az  emberi  általános  gyöngeség  mellett,  lehetet- 
len is  volna   kikerűlniök. 

így  állván  a  dolog,  szerkesztő,  Málvina  költeményei 
iránt  sem  vagyok  biztos,  hogy  bármennyi  sourdinát, 
hangtompítót  rakjak  is  fel,  bármennyire  felszemüvegezzem 
jóakaratomat,  csupán  kellemest  mondhassak  rólok.  Sőt 
valószínű,  hogy  nem  egy  keserű  csepp  vegyül  a  pohárba, 
melyet  nyújtandó  vagyok;  azt  azonban  Ígérem,  hogy 
őszinte  leszek,  s  a  mi  jót  könyvében  találok,  el  nem 
hallgatom.  Ha  így  áll  alkunk:  tehát  isten  neki,  meg- 
kisértem. 

Ihol  ni,  felakadok  mingyárt  az  előszón.  Amaz, 
aesthetikailag  is  oly  hamis  elvet  látom  benne  „mintha 
a  czél  szentesítné  az  eszközöket"  —  azaz,  hogy  jótékony, 
vagy  nemes,  dicső  czél,  minő  ez  esetben  a  Petőtí- 
szobor,  melyre  a  könyv  egész  tiszta  jövedelme  szentel- 
tetik, legkevésbbé  is  változtatná  a  költészet  feltételeit, 
vagy  leszállítná  mértékét  s  a  szerző  kebelét  oly  önérzettel 
tölthetné  be,  mely  ellensúlyozza  a  bírálat  megrovásait, 
s  az  olvasók  részéről  nagyobb  elnézésre  ad  igényt,  mint 
ha  semmi  olyas  nagylelkű  czél  kitűzve  nem  volna.  E 
gyűjtemény  közrebocsátója  kétség  kívül  ama  hamis  elv 
befolyása  alatt  áll,  midőn  nem  költeményeiből,  melyeket 
szerényen  „első  kísérletnek"  mond,  hanem  a  kitűzött 
czél   szentségéből    meríti    önérzetét;   midőn  „ez  ad  neki 

bátorságot  a  legszigorúbb  ítélet  elbírására,  egyszersmind 
ez  az  ok,  melynélfogva  elnézést  remél  olvasóitól/'  Nem 
veszi  észre,  szerkesztő',  hogy  itten  a  „legszigorúbb  ítélet" 
paralysáltatni  akar  az  „olvasók  elnézésével"  —  a  szent 
czél  tekintetéből?  Mintha  az  volna  mondva  :  „ám  beszélj 
te  kritikus,  a  mit  tetszik,  a  közönség-  részemen  van, 
mert  nagy  rokonszenvvel  viseltetik  az  ügy  iránt,  melyet 
költeményeim  kiadásával  elősegítettem."  Az  ily  tévfogal- 
mak  ellen  irodalmunkban  nem  én  szólok  először,  de  kell, 
hogy  szóljak  én  is,  mindannyiszor,  valahányszor  elém 
bukkannak.  Ugyan  kérem,  ha  valamely  dicső,  vagy 
jótékony  czélra,  például  női  díszmunka  kívántatnék, 
s  a  lelkes  hölgyeink  által  beküldött  darabokat  osztá- 
lyoznunk, bírálnunk  kellene,  már  vagy  hogy,  teszem,  a 
sikerültebbekkel  a  nemzeti  múzeum  székeit  feldíszítsük, 
vagy  hogy  sorsolás,  eladás  végett  kiállítsuk:  a  jó  czél 
örve  alatt  megelégednénk-e  félbe-szerbe  dolgozott  s  el- 
nagyolt kisleányi  kísérletekkel?  Bizony  megnéznők  annak 
minden  öltését,  minden  szálát,  s  a  szerint  becslenők  meg. 
S  ezt  a  beküldők  is  természetesnek  találnák:  egy  sem 
fogná  mondani:  „nem  az  a  kérdés,  jó-e  vagy  rossz,  a 
mit  adtam,  hanem  mi  czélra  adtam."  Ha  ez  így  van 
kézműveknél  is,  hogy  lehetne  máskép  a  művészetben  ? 
Ki  nemes  czélt  anyagilag  elő  akar  mozdítani,  választás 
áll  előtte:  közvetlen  tenni  azt,  vagy  közvetve,  a  mester- 
ség, avagy  művészet  által.  Ha  ez  utóbbit  választja,  el 
kell  lennie  készülve,  hogy  nemcsak  a  mennyiség,  (azaz 
a  közvetve  eszközlött  anyagi  siker)  hanem,  ínég  pedig  főleg, 
a  minőség  (azaz  a  közvetlen  szellemi  nyeremény  is 
bírálat  alá  esik.  —  Ennyit  általában,  —  minden  speciális 
vonatkozás  nélkül  a  vizsgálandó  költemények  becsére, 
hiszen  még  nem    is   tudom,   jók-e    rosszak-e,  mert   még 

csak  az  előszónál  vagyok ;  de  egyszersmind  őszinte  vallo- 
másomat, hogy  a  mi  ez  előszóban  lágyító  befolyással 
lehet  bírálói  tollamra,  sokkal  inkább  az  „első  kísérlet" 
szerény  hangja  leend,  mint  a  szent  ezél  tekintetéből  a 
„legszigorúbb"  ítélet  elbírására  merített    „bátorság." 

Malvina  költeményeit  legalkalmasban  így  osztályoz- 
hatnék: egy  része  olyan,  mit  elolvasván,  azt  mondhatni 
rá:  ..van  benne  valami,"  más  részére  a  legjobb  akarattal 
is  azt  kell  mondanunk:  ..nincs  ebben  semmi."  S  mint- 
hogy már  benne  vagyunk  a  gáncsolásban,  kezdjük  ez 
utóbbiakkal,  jobban  fog  esni,  ha  végére  hagyjuk  elis- 
merésünket. Legkevésbbé  sikerűitek  Malvinánál  az  oly 
költemények,  melyekben  politikai  gondolatot,  vagy  lel- 
kesedést, vagy  általában  ódaszerű  magasb  emelkedést 
akar  kifejezni.  Az  ilyenekben  ritkán  találunk  csak  egy 
eredeti  vonást  is;  többnyire  úton-útfélen  hallható  phrasi- 
sokból  vannak  összehányva,  s  ezt  hihetően  maga  szerző 
is  érezte;  azért  látta  >zükségesnek  némelyik  elé  kitenni, 
hogy  az  rögtönzés.  Ily  ..rögtönzött"  költeménye  már  a 
..Széchenyi  halálára"  —  a  ..Privigyei  zászlószentelésre" 
írott  darabok,  melyekben  semmi  sincs,  a  mit  százszor 
ne  hallottunk  volna.  ímhol  a  veleje  Széchenyire  mondott 
versének.  ..Sötét  ború  lebeg  a  hazán,  mert  elhagyta  a 
legnagyobb  férfiú.  Az  ég  is  gyászol,  könyez.  De  hasz- 
talan, mert  a  sír  nem  adja  vissza  halottját.  Hanem  szelleme 
halhatatlan.  Fénylő  csillag  gyanánt  tündököl.  Ha  majd 
felderűi  hazánk  ege :  őrködve  leng  az  a  hon  fölött.  Ha 
pedig  örökké  homályban  marad:  ő  lesz  a  boszuló 
angyal."  --  Itt  fiához  fordul  a  dicsőültnek:  ..Ne  rettent- 
sen vissza  —  úgymond  --  sem  vész,  sem  halál.  Szeresd 
a  hont,  mely  annyit  remél  tőled."  Aztán  így  folytatja: 
„Minden    hazafi  Sz.  nyomán   haladjon.     Ti  honleányok, 

kössetek  cserfüzért  neki,  nincs  ki  úgy  érdemelné,  mint  o. 
Mert  nagy  volt  mint  ember,  dicső,  mint  férfiú.  Sajátja 
volt  a  tetterő'  s  a  szilárd  akarat.  Minden  szépért  lel- 
kesült és  lelkesített.  Fülkelté  az  alvó  nemzetet.  Hirdette 
az  egyesülés  eszméjét.  Most  közös  fájdalmunk  egy gyé  lett 
a  közös  halottért.  Milliók  künye  egy  könynyé  olvadt 
össze.  .  .  S  az  egyesítő  neve  fenmarad  örökre.  Magyarok 
istene,  teljesítsd  nagy  halottunk  végső  kívánatát ! "  —  Mind 
a  legismertebb  frázisok  Széchenyiről.  De  még  egy  vonás 
sincs,  a  mi  a  költeményt  M.  egyéni  sajátjává  tenné. 
Nem  is  költői  reminiscentiák,  hanem  reminiscentiák  a 
legelhasználtabb  nagy  szavakból,  úgy  szólván  az  nt- 
czáról.  —  A  „Privigyei  zászlószentelés"  hasonló  szövetű, 
benne  ily  gondolatok,  ily  képek  a  legmagasbak,  hogy : 
„a  haza  phoenixként  feltámadt  hamvaiból'-  —  hogy 
egyesülni  kell,  mert:  „könnyű  elszakítni  az  egyes  czérna- 
szált,  nehéz,  ha  egyesülve  erős  kötéllé  vált"  —  végre, 
hogy  a  nemzeti  zöld  szín  a  reményt,  a  fehér  keblünk 
tiszta  érzelmeit,  a  piros  haza  szeretetünket  jelentse.  Mind 
ezek  annyira  magukon  viselik  a  rögtönzés  bélyegét,  mint 
akármely  hevenyészett  szónoklat  és  semmi  okunk  nincs 
szerzőt  hosszú  fejtöréssel  gyanúsítani. 

Bizonyos  szavalati  áradozás  ömlik  el  Malvina  e  nemű 
költeményein.  Nem  a  szavalat  azon  művésziebb  módját 
értem,  mely  nálunk  oly  ritka,  hanem  azt,  mely  társas 
köreinkben  a  40-es  évek  folytában  annyira  divatozott. 
Képzeljük  oda  a  1<> — 12  éves  riút  vagy  leányt  a  terem 
közepére,  tiszta  inggallérral  vagy  bodros  fejjel,  feszes 
ünnepiességben,  ezüst  hangjával  zengedeztetve  bár  kissé 
talán  rosszul  intonálva)  a  honszeretet  legviseltebb  frázi- 
sait. És  képzeljük  oda  a  terem  közönségét,  szülőket, 
rokonokat,  a  soirée  jól  tartott   vendégeit,    kik    megtap- 

solják  a  költő  eszméit,  mint  édes  mindnyájukét,  s  kikre 
nézve  semmi  költői  szépség,  a  szavalmány  semmi  árnya- 
lata nem  mehet  veszendőbe,  mert  ugyanazon  gondolat, 
kép,  kifejezés  stb.  ismeretes  előttök;  százszor  olvasták, 
hallották  s  közepén  kiegészíthetnék  a  függő    mondatot. 

—  Malvina  föntebbi  költeményeinél  ily  szavalás  jut 
eszünkbe.  Látjuk,  hogy  a  szerző  egész  őszinteséggel 
fel  volt  hevülve,  midőn  írta.  Csakhogy  azon  alanyi 
hevélytől,  mely  áradozóvá  tesz  a  mások  gondolatai  újra 
öntésében,  a  másikig,  mely  lelkesítő  új  gondolatokat  szül, 
még  nagy  a  távolság.  Az  elsőbe  minden  szépre,  nagyra 
fogékony  kebel  gyakran  esik,  a  nélkül,  hogy  költői  igényt 
formálna ;  a  másodikba  csak  a  hívatottak.  Ihlet  gyanánt 
venni  azon  állapotot,  annyival  könnyebb  csalódás,  mert 
a  hevület  perczében  nehéz  különbséget  tenni  a  közön- 
séges, meg  a  költői  lelkesedés  közt.  De  arra  való  a 
megfontolás  higgadtabb  órája,  hogy  a  költő  ítélje  meg, 

—  nem  banal  vagy  frivol-e  az  (e  szó  franezia  értelmében), 
mit  a  hevület  árjában  papírra  hányt ;  és  ha  egyebet  sem 
találna  benne  a  lelkesedés  emlékénél,  ha  látja,  hogy  sibyllai 
elragadtatásában  csak  közönséges  dolgokat  talált  mon- 
dani :  jobb  az  ily  hevet  a  kandalló  rokon  hevének  adni 
át,  mint  kitenni  a  fagyos  világ  ítéletének.  Én  nem  hiszem 
Malvinát  sem  annyira  prózainak  —  mert  több  versében 
föllelem  a  költői  csírát  —  sem  oly  elfogultnak  ítélet  dol- 
gában, hogy  bár  legszebb  emlékű  lelkesedésben  írt  ver- 
seit, mint  a  „Széchenyi  halála"  —  a  „Privigyei  zászlószen- 
telés" —  „Hazánk  koszorús  költőjéhez"  s  még  pár  ilyen, 
többnek  tarthatná  hirtelen  összehányt  közönséges  frázi- 
sok csoportjánál. 

Azt  is  megengedem  különben,  hogy  valamely  ..kezdő" 
sajátságos   tévedésbe  jöhet  ez  országszerte  hangzó  nagy 

szavakkal.  Ha  olvassa  nemzeti  ódáinkat  s  bennük:  „böl- 
csőd ez,  majdan  sírod  is"  -  -  „megfogyva  bár,  de  törve 
nem~  —  „megbűnhődte  már  e  nép"  —  „él  magyar,  áll 
Buda  még"  —  stb.  ha  mondom,  az  ily  szólamokkal 
teljes  költeményeket  ma  olvassa,  könnyen  így  okosko- 
dik: ha  Vörösmartynak,  Kölcseynek,  stb.  szabad  volt 
ily  országos  frázisokkal  élni:  miért  nem  nekem?  — ■  Egy 
kis  különbség  van  a  dologban.  Az  ily  helyek  ama  köl- 
tó'knél  újak  és  eredetiek  voltak,  s  épen  azért,  mert  újak, 
eredetiek  s  a  mellett  találók  valának,  mert  rövid  alak- 
jukban egy  ivadék  vagy  az  összes  nemzet  koreszméit 
vagy  érzéseit  bírták  kimondani,  ép  azért  mentek  át  a 
sokaság  ajakára,  szívébe  annyira,  hogy  mai  nap  már 
a  varga  inas  koptatja  ó'ket.  Ha  frázist  akartok  csinálni, 
ám  csináljatok,  de  úgy,  mint  amazok  keletkeztek :  önt- 
sétek (vagy  inkább  szorítsátok)  veló's,  rövid  hatályos 
mondatba  az  általános  érzelem  egy-egy  tengerét,  legyen 
majd  mit  bitolni  unokáitoknak,  de  azzal  „mauvais  goüt" 
és  eszmeür  kétségtelen  jeleit  adjátok,  ha  egyebet  sem 
birtok  tenni,  mint  fölszedni  az  elhasználtakat  a  gyűlés- 
teremből  és  az  utczáról. 

De,  hogy  igazságos  legyek,  nem  lehet  elhallgatnom, 
hogy  van  M.  politikai  vagy  föllengó'sb  irányú  költemé- 
nyei közt  is,  melynek  hangja  azon  regiókban  jár,  hol 
szerencsés  találmány  s  kiviteli  művészet  hozzájárúltával 
a  jó  költemény  szokott  születni.  Ilyen  a  „Zászlónk" 
czímű,  mely  bár  a  részletekben  semmi  újat  nem  mond. 
sőt  itt-ott  hibás  is,  az  egésznek  hangulatában  „van  va- 
lami." Oly  fokú  hevület  ez.  minőben  például  Kölcsey 
„Fejedelmünk  hajh"  kezdetű'  versét  írhatta,  de  hiányzik 
a  hangulatban,  a  mi  Küleseyben  megvolt  —  a  kiviteli  mű- 
vészet.    Mintha  a  festő  valami  szépre  lobbanna,  de  nem 

tudná  kezelni  az  ecsetet.  — -  Ilyen  az  ..Egy  honfi  bor- 
dala"  —  mely  bár  Petőfi  motívumán  (Fiúk,  az  isten.  .  .) 
épül,  s  helyenkint  a  ..Fóti  dal"  hangjába  játszik,  lebbenet 
nélkülinek  nem  mondható.  —  Hanem  midőn  szerző, 
minden  hevület  nélkül,  a  társadalom  bölesészi  szemlé- 
letébe vág,  mint  „A  kor  szelleme u  czímű  versében,  hol 
e  gondolatot  foglalja  egy  óriási  körmondatba  (fele  a 
1k>>>zú  versnek  miként,  másik  fele  akként) :  hogy  a  kor- 
szellem nőttön  nő,  mint  az  árrá  dagadó  csenne///,  s  tűri, 
zúzza  akadályait,  hasonlóan  a  felbőszített  oroszlánhoz  : 
akkor  bizony  nemcsak  semmi  újat  nem  mond;  hanem 
erősebb  gondolkozónak  való  térre  szállván,  attól  is  meg- 
fosztja magát,  hogy  legalább  a  hangulatban  sejtsük  lel- 
kesedése nyomait. 

Es  ez  —  a  lelkesedés  is  —  gyakran  elhagyja  szer- 
zőnket. Mint  ..kezdőnek-  talán  megbocsáthatjuk,  hogy 
csalódásba  esik  az  ihletés  felől  s  hevélye  szónoki  ömlen- 
gését jó  pénznek  veszi :  de  mit  tegyünk  azon  versel- 
ménveivel, hol  minden  hevülés,  eszme,  eredetiség,  vagy 
bár  csak  egy  vonás  is  hiányzik,  mely  az  illető  darab 
lételét  igazolná.  Soha  a  próza  szárazabb  nyelven  nem 
beszélt,  mint  M.  némely  couplet-jaiban,  némely  na- 
gyocska költeményében  is.  A  couplet,  vagy  ha  tetszik 
epigramma,  nem  abban  áll,  hogy  csupán  rövid  legyen 
a  vers.  Sőt  minél  rövidebb,  annál  inkább  megvárjuk 
tőle,  hogy  sokat  fejezzen  ki,  mert  a  költő  nem  azért 
kisebbíti  meg  a  vers  arányait,  hogy  restéi  többet  írni, 
vagy  nem  jut  eszébe  hosszabb,  hanem  hogy  megmutassa, 
mennyi  hatást  bír  előidézni  a  szűk  tér  korlátai  közt. 
Malvina  érzett  néhol  valami  effélét  s  alább  ki  fogom 
emelni  egy  pár  couplet-ját.  hol  ilyesmire  törekszik:  de 
sok  helyt  meg,  úgy  látszik,  azt  gondolta,  elég  odavetni 

akármit  egy  keskeny  papír  szeletre  s  kész  az  epigramma. 
Itt  van  néhány  ily  papir  szelőt.  A  ..Köznapi  emberek- 
hez" betűről  betűre  ezt  írja.  ..Xe  ítéljétek  meg  a  költőt, 
ti  gyáva  lelkű  emberek,  midőn  magasztos  szellemét  tél 
sem  is  foghatja  lelketek."  Ennyi  az  egész.  --  Másik: 
..A  költészet  nem  ürge  faj,  mit  vízzel  kell  kiönteni,  mert 
bort  s  esak  bort  óhajtanak  a  lantnak  gyermeki."  To- 
vábbá: ..Magyar  költészet  és  zene,  e  kettő  mindenem, 
e  kettő  nélkül  iidvemet  a  mennyben  sem  lelem.-  Megint 
Széchenyiről  egy  özönvíz  előtt  elkopott  hasonlítás:  „Ott 
állt,  mint  óriás  fenyő,  a  pusztult  hon  felett,  s  mert  meg- 
hajolni nem  tudott,  kidönté  fergeteg."  Aztán  a  Jelszó: 
..Mely  keblünkbe  oltád  a  honfi  érzetet,  áldva  légy  köz- 
tünk, oh  mennyei  költészet!"  Ki  ne  tudna  ilyet  mon- 
dani, extempore,  ezerét  egy  álló  helyében?  —  Rosszul 
áll  szerzőnknek  kivált  az,  midőn  gyönge  versben  „fölül 
akar  emelkedni  a  szabály  szigorán"  —  vagy  prózai 
hangokban  követeli  magának  a  tanulás  nélküli  költészet 
kiváltságait.  —  Csekélyleni  az  iskola  szabályait,  sokszor 
fordul  elő  nagy  költőknél,  kik  azonban  tettleg  bizonyít- 
ják be,  hogy  a  ..pedant"  szabály  helyett  egy  más  tör- 
vénynek, az  örök  szépnels.  viszik  hódolatjukat.  De  oly 
versekben  nézni  le  a  szabályokat,  mint  az,  melyet  itt 
próza  sorokban,  de  különben  szórói-szóra  idézünk,  M. 
legnagyobb  tisztelőjét  is  mosolyra  erőlteti.  ..Könyvem 
ha  olvasod  —  így  ír  —  ne  bánd  szép  olvasó,  hogy  költe- 
ményimben  nem  keresett  a  szó ;  s  hogy  ha  némely  helyütt, 
könnyelműen  talán,  /elemelkedem  a  szabály  szigorán- 
azért  van  az  csupán,  mert  nem  ügyeltem  én  arra,  miként 
írok  —  esak  hegy  mit  írok  én".  Ily  eszme,  ily  nyelv,  ily 
ensemble  nem  ad  jogot  fölül  emelkedni  a  szabály  szigo- 
rán, sem  ariele  kifakadásra,  minőt  a  füzet  legvégin  olva- 

sunk,  melynek  refrainje:  „néni  tanulok.  .  .  mivel  a  köl- 
tőnek születni  kell."  Hisz'  megírta  azt  már  Kazinczy, 
hogy : 

A  genie  pártázott  fővel  jó',  s  sanctionálja 

A  mit  az  iskola  tilt,  a  mit  az  aesthesis  hagy, 

de  ily  esetben  aztán  szeretjük  látni  a  géniét,  az  aestke- 
sist,  szeretjük,  ha  a  kicsinylés  oly  versben  történik,  mely 
maga  képes  bebizonyítni,  hogy  az  iskolának  nincsen 
igaza. 

Még  jó  hosszú  sorát  kellene  idéznünk  sikereden  és 
sikerületlen  költeményeknek.  De  minek  elemezzem  én, 
például,  hogy  M.  „érzelmei  folyamán  két  könnyed  sajka 
jár,"  s  egyik  sajkában  van  a  „múló  érzelem"  — ■  másik- 
ban „új  érzés  terein"  (tehát  a  folyó  is  érzelem,  a  saj- 
kákban is  érzelem  űl);  s  miután  a  sajka  „megreped  szívé- 
nek szirt  fokán:"  akkor  a  kisded  sajkán  már  „egy  hab- 
leány" űl:  „a  magyar  költészet  múzsája?"  Nem  szeretem 
az  ily  kormány  és  compass  nélküli  hajózást.  Minek 
fejtegessem  az  „Árva  leány-hajat,"  mely  szerint  a  legény, 
kedvesét  (ki  történetesen  árva  leány)  vízbehalástól  meg- 
mentendő', azt  a  czélszeríí  tanácsot  adja  neki,  merüljön 
víz  alá,  s  mire  így  a  partra  vonja,  az  már  halott,  s  vizén 
lebegett  szölke  hajából  lesz  a  száraz  (lombokon  termő  árva- 
leányhaj? —  Vagy  mit  érünk  az  oly  humorral,  minő 
a  „Rosszkedvű  ma  bátyám  uram"  kezdetű  versben  nyi- 
latkozik, hol  a  rosszkedvű  gazda  összekoczódik  feleségé- 
vel, ez  aztán  meg  felfordítja  a  házat,  mind  csupán  azért, 
hogy  a  pénzt  elvitte  az  adószedő,  mely  burleszk-lenni- 
akaró  hangulatból  aztán  a  költő  egyszerre  magas  pa- 
thoszba  szeretne  ugrani s  es'ész  komolv  kifakadással  végzi: 

..szálljon  ez,  mégmilljó  átok,  Hazaárulók  reátok!"  Nincs 
abban  semmi,  hogy  szerző,  ha  reá  a  dicsőség  egy  láng- 
sugarát vetné,  ő  azt,  (a  sugárt,  a  mi  practice  kissé  nehéz 
is  volna)  föltenné  a  haza  oltárára.  Nincs  abban  semmi 
új  —  nem  gondolat,  de  vonás  sincs,  a  mit  a  .,Dicsőség- 
hez"  ír;  elmondták  azt  elégszer,  hogy  a  dicsőség  fényes, 
de  nem  melegít,  hogy  tünékeny,  változó ;  meg  hogy  a 
költészet  égi  szikra,  ihletés  nélkül  senki  nem  lehet  költő, 
hogy  a  költő  más  világban  él,  mint  a  köznapi  ember. 
Az  ilyet  csak  úgy  szárazon  újra  emlegetni,  nem  poesis. 
Avagy  nem  elmondhatta  volna-e  a  legmindennapibb  con- 
versatióban  (a  nélkül,  hogy  esprit-hajhászással  gyanúsít- 
nák)  „Az  én  dalom-  czímű  verse  tartalmát  ?  ..Miért  van 
az  —  így  zeng  —  hogy  dalom  oly  kevesen  értik  meg  ? 
Talán  azért,  hogy  mint  én  sokan  nem  érzenek?  Miként 
éreznek  mások,  azt  én  nem  tudhatom;  csak  azt  tudom, 
hogy  szívből  ered  az  én  dalom."     Ez  egy  költemény. 

Forduljunk  e  sivárságoktól  a  költemények  másik 
osztályához,  azokhoz,  melyekben  már  van  valami.  A 
..van  henneu  igen  alkalmas  kifejezés:  mert  nem  sok  da- 
rab van,  mely  mint  egész  érőt  érne.  Egy-egy  költői 
gondolat,  hol  itt,  hol  ott  akad  meg,  többnyire  prózai 
környezetben,  oly  formán,  mint  a  könny űségtől  dagadó 
sütemény  alján  vagy  oldalán  a  nehezebb  gyümölcs-íz. 
Ám  olvassuk  a  ..Magány  czímű  versezetet,  mily  sovány 
próza  annak  eleje,  idézetével,  értekező  modorával,  köz- 
napi nyelvével.  Megénekelték  —  úgymond  -  -  a  ma- 
gányt előttem  számosan;  egynémelyik  magasztalja, 
mástól  megvetve  van.  , Csendes  magányban  fejlik  a 
talentom'  —  Kölcsey  így  ír,  és  mi  mindannyian  igazat 
adunk  neki.  Mások  úgy  festik  a  magányt,  mint  hogy 
ha  kárhozat  sem  adhatna  ennél  nagyobb,  keservesb  kíno- 

kat.  Én  úgy  hiszem,  hogy  ennek  is  van  fény-  és  árnyol- 
dala, csak  attól  függ,  hogy  ki?  s  hogyan?  jut  és  kerül 
oda."  —  En  meg  azt  nem  tudom  eddig,  hogy  írta  volna 
máskép  prózában  is  a  szerzó',  ha  csak  jobban  nem,  mert 
szabadon  a  vers  nyűgeitől.  De  a  mivel  bezárja,  az  már 
megérdemli,  hogy  vers-alakban  idézzem  : 

Nézzed  tömlöczben  a  kalózt, 
Átkoz  mindent,  magát, 
Míg-  a  karthausi  áldással 
Végzi  az  est-imát. 

Ez  már  költőileg  van  mondva.  E  nyelv  az,  melyen 
a  valódi  ihlettség  szól,  s  ily  helyek  azok  Malvina  költe- 
ményeiben, mik  reményt  nyújtanak,  hogy  ha  nem  mindent 
ír  le,  a  mi  tollára  jő,  hanem  ki  fogja  lesni  az  ihlettség 
valódi  perczeit,  s  nem  siet  hova  előbb  egy  új  kötettel  a 
világ  elé,  ha  nem  sokat  is,  de  élvezhetőt  lesz  képes 
adni.  A  „Néma  fájdalomban",  melynek  egész  hangján 
„van  valami"   szinte   megkap  e  helyecske: 

Ügy  tűröm  kínomat,  mind  vad   sziklán  a  kő, 
Míg  úgy  legördülök,  miként  legördül  ö; 
S  ha  ott  fekszem  alant,  a  hideg  nyoszohján 
A  sírkert  árnyiban  s  körülvett  a   magány  stb. 

Nem  rossz  az  sem,  midőn  kedvese  férfias  szépségeit 
a  különböző  lelki  állapotokban  elsorolván,  azon  végzi, 
hogy  legszebb  akkor,  midőn  „a  honért  hevül  szíve;" 
vagy  midőn  távollevő  kedveséhez  írván,  sok  közhely 
s  elcsépelt  dolog  után  e  gyönyörű  hasonlattal  zárja  be 
költeményét: 

Mert  mint  napnak  távoztával 
Földnek   sőti't  árnyai: 
Al<ként  nőnek  távol  tőled 
Szívemnek  fájdalmai. 

A  „Ne  bántsátok  szép  iíjamat"  kezdetű  dalban  is  talá- 
lunk két  igen  szép  vonást :  midőn  óhajtja,  hogy  feledje 
őt  az  ifjú,  s  kéri  a  sorsot,  ne  hozzon  a  múlt  sírjából  fel 
az  ifjú  elébe  képeket,  nehogy  megtalálja  köztük  az  ő  (t.  i. 
a  nő)  halvány  képét  s  a  legszebb  női  lemondással  veti 
hozzá: 

Ki  egykor  voltam  angyala, 

Most  réme  ne  legyek; 

továbbá,  mikor  óhajtja,  hogy  sírját  ne  lelje  meg  az  ifjú 
soha;  mert 

Minek  szenvedjen  ő,  midőn 

Már  én  nem  szenvedek. 

Sőt  ez  egész  költemény  nagyon  olvasható,  s  mellőzve 
egy-két  nyelvi,  formai  döcczenőt,  a  női  resignatió  érzelme 
szíven  kap  bennünket.  Nem  is  nyilatkozik  szerzőnél  e 
speeificus  nőiség  ily  szépen  sehol,  csak  még  egy  költe- 
ményben, melyet  legközelebb  idézni  fogok.  Példái,  vagy 
hajlama  okozzák-e,  Malvina  szeret  férfias  érzelmeket 
zengeni.  Költészetét,  Petőtiként  ..vérengző  tüskékkel  tele 
vadvirágnak"  mondja;  megírja  ~egy  borkedvelő  köl- 
teményét" ki  a  világ  minden  vizét  borrá  szeretné  vál- 
toztatni s  vagy  hal  lenni,  vagy  halni  benne;  megírja  az 
„egy  honfi  bordalát;"  zengi  a  riadót :  ..szól  a  kürt.  .  .  "  stb. 
daczosan  akar  ..fölűlemelkedni  a  szabály  szigorán"  — 
„Alom"  czímű  költeményét  férfiasan  tartja:  bor,  leányok, 
csibuk  jelennek  meg  eldoradói  képei  közt :  a  ..Huszáréletet" 
is  szeretné  tárgyiasan  fogni  fel,  de  nem  igen  megy;  végre 
a  ..Környezetemhez"  czímű,  föntebb  már  említett  versben 
oly  fiús  makrancz  nyilatkozik,  hogy  szinte  megres- 
teJlnők,  ha  nem  tudnók,  hogy  a  ..szent  Dávid  hárfájára 
sem  hallgató"  Petőit  súgja  azt  neki.  De  ama  lemondást, 

a  „Ke  bántsátok  .  .  .  ."  kezdetű  dalban  csak  nő  ír- 
hatta úgy  meg,  s  az  érzelem  igazsága  meg  is  illet  abban 
minden  érző  szívet.  Másik  példa,  hol  nó'isége  kiválóan 
mutatkozik,  a  „Mi  vagyok  én"  czímű  vers,  melynek 
elején  ugyan  nem  minden  bombaszt  nélkül  akar  bolygó 
láng,  üstökös,  lángostor  stb.  lenni,  mint  Petőfi,  ha  igen 
haragszik :    de  szépen  veti   utána  a  végszakot : 

Egy  gyönge  no  vagyok  csupán, 
Ki  földi  léten  át 

Rebeghet  honja  üdveért 
Csal;  éghez  hö  imát. 

Valóban  így  szép  a  no.  Nem  declamálva  a  haza 
javáért,  hanem  keblére  kulcsolva  gyönge  kezét  s  imád- 
kozva mint  egy  Madonna. 

Ily  részleti  szépségeket,  hol  valami  jó  van  mondva, 
ha  nem  is  szembeötlő'  eredetiséggel,  de  legalább  nem  a 
próza  nyelvén,  többet  is  szemelhetnénk  ki  Malvina  köl- 
teményeiből. A  „Költészetem"  czímű  vadvirágos  vers- 
ben —  mely  különben,  mint  egész,  Petőfi  viszhangja, 
jó  a  bezárás:  hogy  e  vad  virág  beéri  öntözés  helyett 
az  ég  harmatával,  s  a  költő  lelkére  harmat  gyanánt 
száll  az  ihlettség.  A  „Zászlónk"  czíműnek  patheticus 
hangját  dicsértem  föntebb;  a  tartalomra  azt  jegyzem  meg, 
hogy  a  hol  a  zászló  „kettétörik  és  a  néma  sírba  hull" 
ott  a  vers  is  kettétörik,  mert  ha  már  egyszer  pusztulva 
s  temetve  a  zászló,  hogy  „loboghat"  azután  is  fenn?  - — 
Az  „Őszi  est'- -ben  a  fák  rejtelmes  zúgása  nem  rosszul 
van  képzelve  „a  haldokló  természet  hattyúdalának." 
Ugyanott  szép  az  is,  midőn:  „a  szabadult  gondolat  kibontja 
sugár  szárnyait  s  a  kétkedőnek  éjjelén  oly  sok  lesz  a 
.sugár,  hoo-y  nála  olvashatni  vél  a  sors  betűi  közt."  Rövid 

coupletjei  közt  is  —  melyek  nagy  részét  prózaisággal 
róttam  meg  —  akad  talpraesett.  Ilyen  a  „Képmutató 
szerelmeshez"  szóló,  kivel  tudatja,  hogy  ..színpadon  kívül 
nem  hat  rá  komédiás"  —  az  ..Egy  nősülő  emléklapjára", 
kit  úgy  bíztat,  hogy:  sorsjáték  a  házasság:  ritka  ott  a 
ki  nyer,  —  de  a  ki  nyer,  sokat  nyer,  s  csak  az  nyer, 
a  ki  mer; a  „Rossz,  rosszabb,  legrosszabb"  —  ..Bálványozás 
büntetése"  —  „Szeretőknek".  —  „Hogyha  talán"  —  „A 
feledés"  —  ?1Fáj"  —  miben  fájlalja  az  emberek  érzéket- 
lenségét, de  azt  még  inkább,  hogy  ő  maga  se  nem  nagyobb 
nálok,  se  nem  jobb.  Ezekben  s  a  hasonlókban  legalább 
mutatkozik  költői  gondolat,  nem  úgy,  mint  a  föntebb 
idézett  ürességekben.  Vannak  továbbá  költeményei, 
melyeknek  dallamán  ömlik  el  az  a  valami,  de  bennük 
aztán  semmi  új  sincs.  Az  ilyet  sem  lehet  többnek 
számítnunk  részbeli  szépségnél,  mert  a  dallamosság 
magában  csak  egyik  tényezője  a  költemény  jóságának. 
Ide  való  már  a  „Hortensia  dala"  —  ..Mióta  szeretlek"  — 
„Ha  látsz  bimbót"  —  ..Oh  mond"(d)  —  ..Százszor 
széphez-  —  ..Májusi  éj-  —  „Emléklap"  (129.  1.)  —  olya- 
nok, mint  ismerős  dallam,  mely  tetszik  a  fülnek,  habár 
szavak  nélkül  dúdolja  is  valaki. 

Midőn  föntebb  azt  mondám,  hogy  31.  költeményei 
közt  „kevés  oly  darab  van,  mely  mint  egész  érőt  érne", 
nem  azt  akartam  kifejezni,  hogy  nincs  érzéke  a  dal 
",l'Js,,.lr  iránt.  Van  néhány  versezetje,  hol  az  egység  is 
megtörik,  de  jó-nagy  része  költeményeinek  olyan,  hol  a 
mellék  gondolatok  egy  fő  gondolat  ;ilá  csoportosulnak, 
s  így  formailag  nem  hiányzik  az  egység.  A  baj  több- 
nyire az,  hogy  a  mellékgondolatok,  mint  föntebb  a 
„Magány"  ez.  versnél  kimutattam,  alig  emelkednek  fölül 
a  sekély  próza  színvonalán,  vagy  elhasznált  közhelyekből 

állanak ;  a  fő  gondolat  pedig  se  nem  oly  eredeti,  se  nem 
oly  költői,  hogy  megbírja  a  reáhalmozott  locus  commu- 
nisok,  vagy  prózai  melléklet  élettelen  lomját.  Ha  a  fő 
gondolat  nem  újabb,  mint  például  ez:  ..ihletés  teszi  a 
költőt"  (a  ..Kérdezed  kedvesem  .  .  .  ."  ez.  versben);  ha 
nem  több,  mint  egy  kis  ellentét :  ketten  voltunk  eddig 
s  vigasztaltuk  egymást  panaszainkkal,  —  most  „im  itt 
állok  árván  magam11  („Emlékűi  a  távolbúi"  47.  1.);  vagy 
szintén  az  a  szokásos  ellentét  a  múlt  és  jelen  között, 
melyen  a  ..Xe  kérj  tőlem  szerelmet"  (50.  1.)  ..Nem 
keresem  én  a  .  .  .  .-  (52.  1.)  feliratú  vers  alapúi:  akkor 
hiába  minden  egység,  a  költemény  alant  jár  és  marad. 
A  „Forgandó  a  sors  kereke u  czímfíben  már  kissé  többet 
nyom  a  gondolat:  ha  a  sorskerék  forgandó,  úgy  reménye 
lehet  a  hazának,  hogy  jóra  tordúljon  annyi  szenvedés 
után.  De  mind  ez,  s  a  hasonlók  nem  elég  hatályosak 
arra,  hogy  alapeszméül  szolgáljanak,  s  csupán  a  többi 
részek  lapossága  teszi,  hogy  feltűnnek  egy  kissé,  mint 
sík  rónán  a  legnagyobb  hegy :  a  határdomb.  Nem  költ 
meg  az  ily  eszme,  mondhatnók,  a  sütőházból  vett  hason- 
lattal; nem  elég  erőteljes  arra,  hogy  az  egész  költemény 
kovásza,  éltető  lelke  legyen.  Gúny  nélkül  használom  e 
konyhai  hasonlatot:  mert  semmi  mással  nem  bírom  oly 
érthetőleg  kifejezni  az  alapeszme  jóságának  föltételét, 
mint  ha  azon  darab  élesztőhöz  hasonlítom,  mely  áthatja 
az  egész  süteményt:  erőt,  emelkedést,  gömbölyűséget, 
s  úgy  szólva,  életet  adván  neki.  Minden  attól  függ,  hogy 
ez  élesztő  jó  legyen:  ne  régi,  ne  gyönge,  ne  kevesebb, 
mint  szükséges. 

Most  a  részletekben  többé  vagy  kevésbbé  méltányolt 
darabok  után,  azon  kisded  számú  költeményekre  jön  a 
sor,  melyeket,  egészül  is,  élvezetesen  olvashatni.   Ilyennek 

találtam  én  ama  rövid  dalt,  mely  így  kezdődik:  ..Hall- 
gattad  örömmel  a  lányka  dalát,  ábrándjait,  álmait,  szíve 
baját. l"  Az  egy  nyelvhibán  („elhangza")  átsiklik  az  em- 
ber. Ilyen  a  „Ne  bántsátok  szép  ifjamat",  miről  föntebb 
szóltam.  Ilyen  még  a  „Hogyha  széttekintek"  kezdetű, 
melyben  a  költő  elébb  kellemes    kültárgyakat   sorolván 

fel,  így  végezi: 

Fáj  lelkemnek  nagyon, 
Bogy  ily  szép  világon 
( >ly  végtelen  az  én 
Boldogtalanságom. 

Ilyen  az,  mit  a  föntebb  idézett  prózaiságok  ellen- 
súlyakép igazságosnak  látok   egészen  ide  írni: 

Elmondani  az  égnek  gyötrelmim,   bánatom, 
S  az  ég  is  elborult,  meghallván  panaszom; 
S  a  holdnak  elmondám  a  hideg  éjszakán. 
Az  is  elsápadott   kínomnak  hallatán;   — 
S  búgott  a  gerle-pár  panaszló  éneket, 
Midőn  azt  megtudá,  mit  a  szív   szenvedett;   — 
Elméseiéin  én  azt  a  lomboknak  a    fán, 
A  lomb  között  búsan  megszólalt  csalogány; 
S  a  kis  virág  meghallván  szenvedésimet, 
Meghajtá  bús  tejét,  —   sirt  harmatkönnyeket; 
Megindult  szikla  bérez  kínomnak  jaj  szaván. 
Panaszló  hangomat  híven  viszhangozván. 
S  midőn  embereknek  elmondám  bánatom,  — 
KözSnynyel  hallgaták  (ok:)  végig  panaszom. 

Ilyen  még  a  nem  egészen  sikerűit,  de  a  románez 
hangulatát  s  formáját  meglehetősen  eltaláló  ..Halál- 
madár" (108.  1.)  —  továbbá  „Az  érzés  világa";  s  azon 
kettő,  melyet  szintén  kiírok.  Az  ..Agglegény"  ama 
gyöngéd  satirával  csipkedi  tárgyát,  mely  nőknél  férfiak 
irányában  annyira  kellemes.  ..Virginia"  pedig  a  balladai 
formába  ömlik  szerencsésen.  íme    mindkettő: 

lZ  agglegény. 


Hej  lányok!  ne  büszkélkedjetek, 

Kedvemre  egy  sincsen  köztetek : 
így  szólt  egykor  a  hetyke  gyerek, 
Nem  egy  rózsából  áll  a  lierek. 

Zsuzsa  nem  kell,  mert  arcza  barna, 
Nagyon  sápadt,    S   parányi  Irina: 
tgy  szélt  mindég  a  hetyke  gyerek: 
Nem  egy  rózsából  áll  a  berek. 

Van  országunkban  leány  ele'g, 
Jut  énnekem   is  szép  feleség: 
így   szók  itt  még  a  hetyke  gyerek: 
Nem  egy  rózsából  áll  a    berek. 

Nem  egy  rózsából  áll  a  berek, 
Házasodni  én  még   nem  megyek; 
Addig  szólott  így  a    vén  gyerek: 
Mii  rózsátlanná  lön  a  berek. 

Kétségtelen,  hogy  e  kis  darab  akármely  versgyűj- 
teményben helyet  foglalhatna.  Ugyanazt  mondhatjuk 
„Virginia"  felől,  mely  itt  következik: 

, Virginia!  édes  lányom! 
Nézd  e  túrt    kezemben, 
Virginia  édes   lányom! 
Nézd  a  könyt  szememben, 

Érted  lányom!  gyalázat-  és 
Halálról  beszélek'  — 
„Véred  vagyok,   megértette 

Naev  lelked'   e  lélek." 

,Adj  egy  csókot,  nézzem  arczod, 
Nem  félsz  Róma  lánya? 
Ini  esküszöm!    halálodat 
Appius  megbánja.' 

„Appius  jű  —  siess  apám! 
E  vastól  nem  félek, 

Inkább  szívemben   tőr,  mint  a 
Hí >ml< >k< mii m  bélyeg." 

,Hah  Appius!  nézd!  e  bimbó 
Nem  számodra   termett. 
Láttad  ágy-e  piros   vérét?!'  — 
Appius  megdermed. 

Hátra  volna  még  szólnom  a  nyelvről,  technicáról,  de 
ezek  apró  esetlenségeit,  valamint  a  női  orthographia 
elsikamlását  szoktuk,  örömest  elnéznők,  hol  a  gondolat 
meleg.  Malvinát  különösen  az  is  kütszó  üldözi,  melyet 
(néha  egy  versben  kétszer  is)  kénytelen  átvinni  a  követ- 
kező sor  elejére,  így: 

Feltámad  a  sírnak  mélyiböl 
Is,  ez  ijesztő  rémkirály!  — 
S  a  kéklő  harangvirágok 
Is  harangszót  emelnek,  — 
Még  a  kisded    ibolyának 
Is   szerényke  illatát  — 
S  e  tündér  álomból 
Is,  könnyen  ébredek  — 
És  rajt'   az  emberek 
Is  érzéketlenek  — 
Mert  e  tündéri  szigeten 
Is.  mozognod   kéne  még  — 
A  szent  biblia   könyvében 
Is,  e  szók  olvashatók. 

Arany  hátrahagyott  prózai  munkái.  10 

továbbá  a  mécst,  könyt-íéle  ragozás,  meg  szín  helyett 
szűn  ;  szinetlen  h.  szünetlen  ;  s  szőke  h.  szöllce ;  se  helyett 
sem  (sohasewi  érje  küzdelem),  mondí/  h.  mond ;  a  74-dik 
lapon  10.  rím  egymásután  csupa  e-ből:  (engemet,  felett; 
tele,  lele;  lelkemet,  sebemet;  üzenetet,  levelet;  szívemet, 
lehet)  a  120-dikon  ilyen  rím:  ügyeltem  én,  írok  én;  s 
több  efféle.  De  mondom,  ez  nem  a  világ:  nagyobb  baj, 
midőn  nem  találjuk  igazolva  második  részét  sem  föntebb 
idézett  állításának  --  hol  ezt  mondja: 

.  .  .  nem  ügyeltem  én 
Arra,  miként  írok,  — 
Csak  —  hogy  mit  írok  én. 

És  most  önhöz  egy  szót,  szerkesztő!  Nem  tudom, 
mi  véleménynyel  van  a  nőíróság  felől.  Részemről  azt 
látom,  hogy  mióta  e  tárgyban  Gyulai  felszólalt,  verselőink 
száma  ez  oldalon  legalább  is  meghúszszorozódott.  Az 
első  Mai  (inától  (D.  Takács  Judit)  a  forradalomig  alig 
tudunk  említni  egy-két  nevet ;  a  forradalom  után  is, 
ama  „famosus"  czikk  születéséig  körülbelül,  szintén 
könnyű  számbavenni  a  feltünedező  jelenségeket:  hanem 
azóta  félelmesen  növekszik  az  arány  s  ide  s  tova  alig 
lesz  olvasó  nő,  ki  egyszersmind  író  ne  akarjon  lenni. 
A"isszahatás-e  ez?  A  kimondott  szó,  mely  az  emberiség 
szebb,  de  gyöngébb  felénél  kétségbe  vonta  a  legfensőbb 
teremtői  képességet,  e  szó  hatása  idézte  volna-e  elő  az 
ellenhatást,  mely  irodalmunkban  víni  látszik  a  nő 
jogaiért;  vagy  csak  a  pálya  könnyűsége,  a  kecsegtető 
alkalom,  a  sükerre  mutatkozó  kilátás,  az  újjal  érhető 
dicsőség  szomja,  vagy  a  világi  közönséges  hiúság  (mely 
utóbbitóla  nő  sem  ment  egészen)  okozta,  hogy  amazonaink 
tömör    phalanxban    nyomulnak    előre,    elfoglalni    a  tért, 

mire,  tekintve  az  ellentábor  gyönge  voltát,  nem  nagy 
erőfeszítés  látszott  szükségesnek?  —  En  e  másodikat 
gondolom  inkább ;  hozzá  még  ama  szándékos  hanyag- 
ságot az  innenső  tábor  részéről,  mely  szerint  a  tömeges 
invasió  könnyíttetik,  a  fegyelem  laza,  űrállomások  el- 
hagyatnak, út  és  kaputárva  nyitva,  mindenféle  összesúgás, 
összekacsintás  az  ellenséggel  szabadon  foly,  az  átszükés 
napirenden,  legénység,  fegyverzet  nem  igen  derekabb 
(ha  nem  selejtesebb)  mint  a  másik  oldalon.  De  hagyjuk 
e  harczias  hasonlatot,  beszéljünk  egyenesen.  Önt  vádolom, 
szerkesztő,  és  eollégáit.  Unok  csupa  udvariságból  kegyet- 
lenek a  hölgyek  iránt.  Azt  talán  még  megteszik,  hogy 
egy  savanyú  képű  sühedernek,  ki  önökhöz  verssel  be- 
látogat, megmondják,  hogy  költeménye  nem  válik  a 
többi  közé,  nem  üti  a  mértéket,  mely  pedig  bizony 
koránsem  csupa  gránátosok  számára  van  felállítva:  de 
ha  egy  kedves  ,,nagysám';  illatdús,  rózsaszín  papírját 
szerencsések  kapni,  rajta  a  múlt  heti  rébusz  megfejtését, 
vagy  egy  a  boldog  emlékű  „Hasznos  Mulatságokból- 
parfümmel újrakeresztelt  talányt,  vagy  egy  dalt,  mi  ezek- 
nél semmivel  sem  jobb :  akkor  önök  gipszmaeskai 
könnyűséggel  s  meggondolással  szórják  bókjaikat,  nem 
győzvén  örülni,  hogy  a  kilenczvenkilenczedik  múzsához 
önök  voltak  szerencsés  még  egy  századikat  födözni  fel. 
Arra,  hogy  e  szerfölötti  udvariasság  által  épen  az  így 
megtisztelt  nő  hamis  helyzetbe  jut,  hogy  szerény  neve  a 
világ  piaczán  gúnyos  megjegyzéseknek  lehet  kitéve,  hogy 
a  költemény,  mely  a  boudoir  szentélyében  kifogás  nél- 
külinek tetszett,  nyilvánosság  elé  hurczolva  talán  egy 
arezot  mosolyra  ingerel,  mást  elfintorít,  a  harmadikon 
boszankodás  kétségtelen  jeleit  idézi  föl,  —  mit  gondol- 
nak   önök    arra!   Vagy,  ha   egy-két  darab  tűrhetően  si- 

került,  s  így  ünük  illető  bókja  némileg  igazoltnak  lát- 
szik :  van-e  férfiúi  bátorságok  egyebet  mondani  bóknál 
akkor  is,  ha  a  következő'  tíz-húsz  tűrhetetlenül  nem  si- 
került? A  vád,  szerkesztő,  önöket  sújtja.  A  nő  ter- 
mészettől szerény,  tartózkodó,  nevére  féltékeny,  a  gúny- 
nak még  árnyékától  is  visszariadó  •,  a  nő  sohasem  lépne 
mind -a- világ  szeme  elé,  ha  meg*  nem  volna  győződve, 
hogy  megjelenése  nem  tesz  —  legalább  kellemetlen 
benyomást.  Önök  bátorítása,  bíztatásai  merészszé  (ne 
mondjam,  tolárddá)  teszik  a  nőt,  s  azt  eszközlik,  hogy 
tisztába  ne  jöhessen  tehetsége  iránt,  s  jól-rosszúl  folytassa 
az  éneket,  melyet  önök  először,  tán  csupa  compliment- 
ből,  megtapsoltak.  Ez  nem  szép  lovagiasság  önöktől. 
Gyakorlottabb  udvariassággal  lelnének  abban  módot, 
éreztetni  a  különben  is  unom  fogékonysága  nővel,  hogy 
bizony  ez  s  amaz  verse  nem  kiadni  való,  vagy  ha  ez 
talán,  a  következő  tíz-húsz  nem.  így  nyernének  a  nők, 
nyerne  az  irodalom.  Azok  csupán  kedves  oldalról  mutat- 
koznának, s  az  irodalom  sem  nélkülözné  ama  tán  nem 
erőteljes,  de  annál  gyöngédebb  s  finomabb  hangokat  — 
melyek  (csak  hamisak  ne  legyenek)  oly  kellemesen 
vegyülnek  az  egyetemes  hármoniába,  melynek  neve: 
irodalom. 

Ezzel  egyszersmind  kimondtam,  mit  tartok  én  a 
nőíróság  felől.  Ha  a  költői  teremtés,  alkotás,  ama  nagy 
szabású  műveire  —  melyek  épen  azért  hím  (málé,  mas- 
culin)  szóval  jellemeztetnek  —  gyöngének  tartanám  is 
az  emberiség  e  finomabb  szervezetű  felét:  nem  tiltanám 
soha,  hogy  zengjenek,  a  mint  isten  tudniok  adta.  De  csak 
úgy.  Csak  úgy,  a  mint  keblök  istene,  az  ihlet,  mely  nincs 
kötve  nemhez,  meglátogatja  őket;  csak  úgy,  ha  az,  ki 
illatos  nefelejcsből  s  ibolyából  nyújthatna  kisded  koszorút, 

nem  ösztönöztetik,  hogy  mindenféle  útszéli  gyommal 
tarkázza  s  dísztelen  balommá  növelje  adományát,  mely 
így  kétszeresen  visszatetsző  oly  gyöngéd  kezekből.  Nálunk 
a  lyra  női  újjakon,  ha  adott  is  kellemes  bangókat:  egy 
Iduna,  Ferenczi  Teréz  például  vékony  füzetben  hagyta 
ránk  szelleme  jobb  részét,  csak  Molnár  Borbála  vizenyős 
elbeszélései  duzzadnak  tenyérnyi  kötetté.  Azt  gondolom, 
hogy  a  lyrai  túl-termelés  ártana  hölgyeink  költészetének. 
Ezért  óhajtanom  kell  minden  író  nő  mellé  oly  őszinte 
barátot,  ki  elég  bátor  legyen  figyelmeztetni  egy-egy 
tökéletlen  versére;  mint  hű  anya  vagy  gouvernante  a 
rosszul  álló  ruhadarabra,  melyben  világ  előtt  szégyen 
volna  megjelennie. 

Ennyit  általában.  Visszatérve  Malvinához,  hogy  egy- 
szersmind búcsút  vegyek,  összefoglalom  véleményemet. 
Malvina  egy  pár  költeménye  (talán  több  is)  nincs  ihlet, 
nincs  költői  hang,  nincs  hozzáillő  forma  nélkül ;  többön 
meglátszik  a  nem  kellőleg  kifejlett  csira.  Ki  egy  pár 
élvezhetőt  adott,  az  fog  nyújthatni  ezután  is,  ha  meg- 
lesi a  kellő  perczet,  ha  el  nem  sieti  s  megvárja  míg  a 
gondolat  megérik,  ha  nem  dolgozik  kötet  számra  —  még 
szent  czél  tekintetéből  sem  —  ha  uralkodik  declamáló 
és  prózai  hajlamán,  ha  tanulékonyobb  akar  lenni,  szóval, 
ha  nem  hisz  önök  hízelgéseinek,  szerkesztő,  hanem  vagy 
magán  belül,  vagy  kívül  magán  egy  szigorú  bírót  keres, 
ki  ne  sajnálja  inkább  tíz  versét  máglyára  ítélni,  csak- 
hogy a  tizenegyedik  méltó  legyen  oly  szép,  költői  zen- 
gésű névhez:  Malvina.   Isten  velünk! 

MAGYAR  BALLADÁK  KÖNYVE.  Válogatott  gyűjtemény. 
Két  kötetben.  (Ez  általános  cz'im  alatt  is:  „Irodalmi  kincstár"  : 
III.  és  IV.  kötet.)  Pest,  1860—1861.  Kiadja  Heekenast  Gusztáv. 

E  gyűjtemény  berendezésében  szerkesztője  (mint 
halljuk,  Székely  József)  a  legkényelmesebb  utat  követte, 
az  írók  neve  kezdő  betűi  szerint,  ábéczerendben,  állít- 
ván össze.  Ily  módon  a  felvett  írók  sora  ez:  Arany, 
Bajza,  Czuczor,  Dalmady,  Dózsa,  Dömény,  B.  Eötvös, 
Erdélyi,  Garay,  Gyulai,  Halász,  Hóri,  Kisfaludy  K., 
Kölcsey,  Lévay,  Lisznyai,  Magyari,  Nagy  Imre,  Nép- 
balladák, Pap  Endre,  Petőfi,  Sárossy,  Szász,  Szelestey, 
Székely,  Thali,  Tisza  D.,  Tompa,  Tóth  E.,  Tóth  K., 
Zalár,  Vajda  J.,  Vida,  Vörösmarty.  E  szerint  csak  az 
F,  I,  J,  O,  Q,  R,  U,  X,  Y  betűk  hiányzanak,  melye- 
ket, teljesség  okáért,  szintén  ki  lehetett  volna  egészítni, 
azt  hiszem.  A  Q-ra  jó  lett  volna,  például,  Qutí,  az  X-re 
Xánthus  (lehetetlen,  hogy  ne  írt  volna  balladát)  s  az  Y-ra? 
no  arra  is  akadt  volna  tán  valaki.  Mindazáltal  kétely 
támad  az  emberben,  nem  lett  volna-e  czélirányosb  a 
beosztás,  faj,  vagy  időszakok,  —  a  ballada  nálunk  fej- 
lődése szerint.  Kezdeni  például  Kölcseyn,  Kisfaludyn 
és  a  kik  ez  iskolához  tartoznak,  azután  átmenni  a  nép- 
balladákra, melyekből  az  új  irány  kiindult,  végre  Petőfit 
s  a  többieket  állítani  össze,  fejlődési  rendben.  Hanem 
e  sok  volna  már  mind  késő:  a  gyűjteménynyel  be  kell 
érnünk,  a  mint  van.  A  népballadák  elseje :  „Magyar- 
ország megvételéről"  —  nem  más,  mint  a  régi  históriás 
ének:  „Emlékezzünk  régiekről."  Szerkesztő  e  históriás 
színt,  úgy  látszik,  le  akarta  róla  törleni,  hogy  inkább 
hasonlítson  balladához,  ezáltal  kedvesebbé  teendő  a  nagy 
közönség  előtt.     Nem    volna    szavunk   az    eljárás    ellen 

ha  sikerűi.  De  azt  látjuk,  hogy  az  eredeti  szöveg  el 
van  rontva,  összekuszálva,  a  nélkül,  hogy  valami  elvet 
szorosan  kivivé  tapasztalnánk.  Az  első  vers-szak  merő- 
ben kimaradt,  hihetőleg  a  krónikás  modorért,  de  e  mo- 
dor alább  nem  volt  elkerülhető,  péld.  a  „Herczeg  akkor" 
kezdetű  versszaknál  az  első  sem  krónikásabb.  „Az  téten 
ők  feltetének"  stb.  e  régi  szavakban  gazdag  hely  kima- 
radt, pedig  alliteratiója  épen  az  eredeti  balladai  ének 
töredéket  sejteti,  —  ellenben  az  elrekentsék,  akkort,  régi 
szó  és  forma,  továbbá  „azt  igen  örű/r"  régi  szóvonzás 
ott  szerepel.  „Lakófolde  nagy  jó  volna"  a  régies  nagy 
nem  szúrt  szemet,  de  alább  :  „mert  járának  nagy  jó  vég- 
gel" —  pusztulnia  kellé.  Sok  helyen  értelem-másító  vál- 
toztatás is  van.  ., Istentől  is  kíszerittetének"  —  ez  nem 
„kísértetének"  mint  sz.  javítja,  hanem  „kényszerítteté- 
nek,"  a  mi  egészen  eposzi  vonás:  „fato  profugi,"  „divi- 
nitus."  —  „Mind  egyesek  ű  dolgokban"  ez  nem:  „egye- 
nesek" hanem:  „egyetértők"  (innen:  egy esség  =  egyet- 
értés). Maradhatott  volna  a  régi,  mert  a  nép  most  is 
tudja,  használja  ily  értelemben.  „Herczeg  akkor  az  föl- 
dön" —  nem  általában:  „a  földön"  mint  sz.  adja,  ha- 
nem: „azon  a  földön."  A  Detis-iéle  szójáték  kihagyását 
helyeseljük;  de  alább:  ..harmad  követet"  —  nem  hár- 
mat követet"  fog  lenni,  hanem  „harmad/A-  követet." 
„Némettűi  mert  megvívék"  nem:  ..vevék"  bár  az  érte- 
lem hasonlít,  hanem :  megvívák,  mely  szó  majd  al-,  majd 
felhangúan  ragoztatott.  —  Mellőzve  a  többit,  melyekben 
lényeges  hibát  nem  sejtünk:  „Fehér  Lászlóra"  kifogá- 
sunk az:  vagy  adni  csonkítás  nélkül,  vagy  ha  ez  ily 
közönségnél  nem  lehet,  kihagyni  merőben.  Nagyon  meg 
van  nyomorítva,  s  a  czél  még  siiu-s  elérve.  Vagy  érti 
a/,  olvasó,  vagy  nem.    Ha  érti,  akkor  mindegy;  hanem 

érti,  akkor  a  meséjét  sein  fogja.     S  az  a  félhomály  még 
veszedelmesebb. 

Alkalmilag  megemlítjük  e  ballada  egyik  sorának 
népies  versióját,  mely  sokkal  erőteljest),  mint  az  Erdélyi 
gyűjteményében  álló.  Az  utolsó  versszakot  így  ösmerjük 
a  nép  ajkáról: 

Mosdóvized  vérré  váljon, 
Kendőruhád  lángot  hányjon, 
Az  kenyered  kővé  váljon. 
Az  ég-  téged  meg  se  áldjon. 

Rím,  rhythnms,  kifejezés  mind  eró'sebb.  Végre  óhaj- 
tanok, ha  legalább  gyémánt  kiadásaink  tiszták  volnának 
afféle  sajtóhibáktól,  minők  a  47.  lapon  (Ágnes  asszony 
egyetlen  versszakában)  csakúgy  dőlnek :  foela,  csattdrás, 
mansze,  sesb.  Valódi  sanskrit  nyelv!  Azt,  hogy  e  ballada 
egy  pár  csonkának  tetsző  sorát  kipótolgassa,  még  Frie- 
beisz  István  megkisérlette  volt,  nem  csoda  hát,  ha  e  gyűj- 
temény szerkesztője  sem  akart  kevésbbé  „vájt  fülűnek" 
(mint  Kazinczy  mondaná)  látszani.-) 


*)  E  bírálatra  a  Figvelő   legközelebbi  számában  a  következő 
nyílt  levél  és  válasz   jelent  meir: 


'Nyílt  levél  Arany  Jánoshoz. 

Tisztelt  barátom ! 

Azért,  a  mi  Sárosy  érdeme,  hogy  a  magyar  balladákat  össze- 
gyűjtő; azért,  a  mi  Erdélyi  emendatiója  (hogy:  ..kísértetének,  egye- 
nesek,  niegvevék"  stb.  szókat  használ  Toldy  „kíszerittetének,  egyessek, 

MAGYARHON  ÉBREDÉSE.  Eredeti  költemények.  Irta  Ormódi 
Bertalan.  Pest.  Nyomatott  Wodianer  F.-nél.  1860. 

Ormódi  jelen  füzete,  daczára  a  czímJapon  kiemelt 
„eredetiségnek,"  azt  a  hatást  tette  ránk,  mintha  vala- 
mely jobb  költő  műveit  olvastuk  volna  - —  gyönge  for- 
dításban. Nem,  mintha  a  nyelv  nem  volna  eléggé  ma- 
gyar, (ámbár  az  effélék:  „nem  tehetek  érte''  =  róla 
04.  1.  „ha  lehetnék  ee/yszer  fergeteg"  —  wenn  ieh  ein- 
mal.  .  .  125.  1.  sértik  a  magyar  fület  s  az  ily  ragozás: 
„kézt"  —  „levélt"  —  „Fehér  hót  pirosra  festi"  korán- 
sem  jobb  a  szokottnál  s  versbeli  szorúltságra  mutat ; 
„fertó'ztenek"  középige,  cselekvő  értelemmel,  —  „néz?/" 
90.  1.  s  ennek  ellendarabjáúl :  „álmodass,"  1G7.  1.  nyelv- 
tanilag hibás)  —  hanem  mert  nincs  benne  az  az  erély, 
energia,  mely  a  valóban  eredeti  költemények  nyelvét 
bélyegzi,  nincs  a  kifejezésnek  ama  rövid  hatályossága, 
mely  összeszorítja  a  gondolatot,  hogy  ez  által  ruganyo- 
sabbá tegye,  színt,  alakot,  zöngést  ad  neki.  Ormódinál 
nem  hiányzanék  a  költői  gondolat  —  habár  ez  nem 
mindig  új  s  nem  valami  hatalmas  is  —  de,  mint  az  elég- 

megvívék"  stb.  szavai  helyett)  azért,  a  mi  Friebeisz  hibája,  hogy 
, .Ágnes  asszony"  két  csonka  sorát  kinyújtóztatja:  a  Szépirodalmi 
Figyelőd  21.  számában  nekem  ajánlott  „Kazinczy-érdemrendet"  el 
nem  fogadhatom,  s  ezennel  tisztelettel  visszaküldöm*) 

Pest,  április  8.   1861. 

Székely  József. 

*)  Köszönettel  fogadom.  A  ..vájt  fület"  Kazinczy,  Horatius 
után.  tinóm  hallás  értelemben  használta,  s  az  ellen  nincs  mit  protes- 
tálni. c  1 

Szer  k. 

telén  fordító,  megnyesi  azt,  csonkán,  halványan,  elmo- 
sódva adja  vissza  saját  gondolatját,  érezteti  velünk, 
hogy  az  eszme  költői  volna,  erőteljesb  kinyomás  által 
hatott  is  volna  ránk  —  míg  így,  a  mint  adja,  csak  a  ki 
nem  elégíttetés  fanyar  íze  marad  szánkban.  Itt-ott  meg- 
ered a  hang,  de  a  teljes  dallamból  hiányzik  valami,  az 
accordba  ál  hang  is  vegyül. 

Legtöbb  bensőséget  azon  költeményeiben  találtunk, 
melyek  egy  saját  s  mások  bűne  miatt  szenvedő  népfaj : 
..a  bánat  választott  nemzetsége"  sorsán  jajdulnak  fel. 
Ilyen  (részint)  az  ..Anyám"  czímű,  leggyöngédebb  érzel- 
met lehellő  dal  Í19.  1.),  a  ..Prometheus,"  „A  filiszteusok." 
E  hangba  játszik  továbbá  az  ..Avas  alján,"  némi  remi- 
niscentiával  tárgyban,  érzületben  Petőfire,  de  máskint 
nem  rossz  darab.  Szerelmi  dalai  közt  is  van  egy  pár 
jó,  mint:  ..Fürödnek  a  hattyúk"  (csakhogy  a  „Berettyó 
vizében"-e?  az  nagy  kérdés)  ..Még  egy  dal  Emiliának" 
„Megboszulja"  —  míg  néhány  i  ..Nem  kell  nekem  ilyen 
koldus  élet"  —  ..Hallgassatok"  -  -  -Egy  kis  tömlöcz" 
—  ..Emilia  sírja-  stb.)  hangban  és  formáitan  igen  em- 
lékeztet a  Szerelem  gyöngyeire.  A  hazati-dalokban  nem 
egyszer  frázis  szerepel  eszme  helyett;  legjobb  a  ..Ta- 
vaszról" czímű  (15.  és  95.  1.  mert  kétszer  van  meg)  csak- 
hogy ennek  alapeszméjét  annyira  is  megszerette  költőnk, 
hogy  négy-öt  külön  versben  ismételi;  valamint  a  ..Népek 
imája "-nak  (13.  1.)  alapgondolata  is  meg  előfordul  a  -Haj- 
dan és  most"  feliratúban.  (17.  1.)  Egy  pár  románez-féle 
költeményén  dicséretes  a  hang  újdonsága,  de  ezen  lyrai 
elbeszélések  közt  nem  igen  van,  a  mit  egészen  sikerült- 
nek mondhatnánk.  Ott  a  ..Románez  a  tengerről,"  — 
melyben  a  leány  bűvös  hatalommal  látszik  bírni  a  tenger 
felett,    úgy    hogy    tündéri    lénvnek.    hableánynak    vélné 

az  ember,  —  mégis  meg  tud  halni.  Ott  van  a  „Zaránd" 
czímű,  mely  jól  van  gondolva,  s  alakja  is  új,  de  a  rém- 
jelenést nagyon  fülünkbe  magyarázza  a  költő,  a  helyett, 
hogy  képzelmünket  a  Zaránd  képzelmébe  játszaná  át, 
mikép  ez  balladában  szokás.  — ■  ..  Diargisában"  nem  ért- 
jük a  költői  gondolatot:  a  dal  erejét  akarná  magasztalni, 
mégis  a  dalnok  esak  mint  hős  boldogul. 

De  nincs  szándokunk  (legalább  ezúttal)  részletes 
bírálatot  adni.  Csupán  a  külformára  jegyezzük  még  meg, 
hogy  szerző,  úgy  látszik,  nem  szeret  a  rím  nyűgeivel 
bajlódni,  azért  van  füzetében  annyi  darab  rím  nélkül 
s  azért  rímei,  többnyire,  nemcsak  nem  keresettek,  de  nem 
is  találtak.  Mint  a  rímérzék  nagy  hiányának  bizony- 
ságára, a  11-dik  lapra  utalunk,  mely  csaknem  végig 
tok-tek-rímben  kopog  le. 

Ormódiban  van  tehetség:  nagyobb  művészettel  na- 
gyobb mesterré  fogna  válni. 


BERAXGEK  DALAI.  Magyarítják  (miért  nem  fordítják?) 
Szász  Károly,  lllésy  György  és  mások.  Első  füzet.  Debreczen. 
Csáthy  Lajos  és  Társa  bizománya.  1S60. 

Régen  akarunk  szólni  e  füzetkéről,  de  minthogy 
frissiben  nem  lehetett,  jobbnak  gondolok  bevárni  a  követ- 
kezőt s  összefoglalni  ezzel.  Azonban  a  második  füzetnek 
még  mind  semmi  nesze;  mondjuk  cl  tehát  a  meglevőre 
pár  szóban  észrevételünket.  Tartalma  Szász  K.  fordí- 
tásában 12,  Illéssyében  15  költemény,  átellenbe  nyomott 
franczia  szöveggel:  a  mások  itt  még  nincsenek  képviselve. 
Mindegyik  fordító  darabjai  közű!  sajtó  útján  már  több 
fordult  meg  a  közönség  előtt.     Szász,  úgy  látszik,  a  ko- 

molyabb  chanson-ok  felé  hajol,  míg  Illéssy  inkább  a 
vidor  neraűeken  kap.  Amannak  fordításai  hívebbek 
az  eredetihez,  s  a  tárgyhoz  illően  magasabb  stílben  tart- 
vák,  de  nyelvük  itt-ott  nehézkes,  sok  helyen  nemcsak 
a  kereszt-rímelést,  de  az  eredetinek  stropha-szerkezetét 
sem  bírják  megv  sőt  van  példa  rá,  hogy  a  megfelelő  vers- 
szakok illető  sorai  sem  vágnak  össze,  mint  a  ..Sok  szere- 
lem" czíműben  (15.  1.),  melynek  első  versszaka  így  kez- 
dődik : 

Bármit  beszél  a  bölcseség:  nagyon  bánt 

A  gazdagságnak  vágya  eng-emet!  — 

>s  a  második  stropha  így  felel  rá: 

Ha  Adélt  dicsó'itni  a  dal 
Hatalmát  bírnák  ajkaim  — 

mi  annál  visszatetszőbb,  minél  inkább  megszoktok  e 
chansonokat  egy-egy  nem  ismert,  de  lelkünkben  zengő 
melódiára  olvasni.  Ulésy  fordítása  ellenben  nem  mindig 
törekszik  a  szóhűségre,  el-elmos  egy-egy  finom  vonást 
az  eredetiből,  de  könnyebben  foly,  néha  a  formát  még 
rövidíti  is  (legalább  az  eredeti  néma  í>-jeivel)  mégis  hasz- 
nál keresztrímet,  noha  rímei  megint  alább  állnak  társa 
rímeinél,  könnyű  magyarsága  néha  torzít  az  eredeti  finom- 
ságán, például  ..Jó  Mihály"   kezdete  (20.  1.): 

Aux  gens  atrabilaíres  Nyomorult  siralmak  völgye 

Pour  exemple  donné,  Savanyúpofás  világ: 

En  un  temps  de  miséres  Mintaképül  im  elődbe 

Roger  Bonteni}»  est  né.  Adta  a  sors  Jó  Mihályt. 

ez  mehet  a  Komlóban,  de  nem  Béranger  stílje.  Az  utó- 
piai királyban  (Le  roi  eV Y vetőt ),  mely  a  sikerültebbek 
közé  tartozik,  a  code  nem  kiséret,  hanem  törvénykönyv 

(codex)  s  a  cabaret  „vendéglőivé  finomítva  nem  teszi 
azt  a  hatást,  a  mit  az  eredetiben.  Hanem  elég.  Béranger 
fordítása  nehéz :  fordítók  sem  adhatják  vissza  az  erede- 
tinek rhythmusát,  könnyedséget,  finomságát,  de  látszik 
e  füzetből  is,  hogy  a  lehetőségig  iparkodtak  megoldani 
nagy  feladatukat.  Gáncsolni  könnyű :  csinálni  ugyan- 
csak nehéz.  Probatum  est. 


LA  MOISSON.  (Az  aratás.)  Poésies  par  Achille  Millien. 
(Vanier,  Paris,  1S60.) 

Az  ifjú  költőt,  kinek  műve  s  neve  áll  e  czikk  fölött, 
Thalés  Bemard,  irodalmunknak  is  jó  akaró  ismertetője, 
e  szavakkal  mutatja  be  a  franczia  közönségnek. 

„Jelen  kötet  a  legteljesebben  igazolja  azon  elmé- 
letet, mely  a  mai  költészetnek  a  népköltészet  alapjára 
helyezését  sürgeti,  azaz  kívánja,  hogy  ez  utóbbitól  sajá- 
títsa el  stilja  egyszerűségét,  érzelmei  nyíltságát,  képei  fris- 
seségét, rajzai  kellemes  körvonalait,  ellentétben  a  mondva- 
csinált formákkal,  melyek  úgy  a  romantismusban,  mint 
elleneinél,  feltalálhatók.  Elismerjük  a  közelebbi  évek 
költőinek  nagy  ügyességét;  csinosan  tudják  faragni  a 
mondatokat  s  rímelni  két-három  szótaggal ;  de  a  mivel 
nincsenek  megáldva  az,  hogy  tessenek,  hogy  megindít- 
sák a  szívet;  igazuk  van  hát  a  fiataloknak,  ha  odahagy- 
ván ez  irodalmi  mozaik-  és  gipszmunkát,  a  természethez 
fordulnak.  Miután  sem  a  hajdan  múmiáit  sem  a  középkor 
szörnyeit  nem  szeretik,  mindazáltal  az  emberi  szellem 
legyozhetlen  kényszerűségénél  fogva  valamely  hagyo- 
mányhoz ragaszkodniuk  kell :  a  népköltészethez  folya- 
modnak, mely  őket  nem  távolítja  el  a  természettől,  s  ily 

módon  az  emberi  értelemnek  új  irányát  látjuk  kijelölve, 
új   nemét  a  költészetnek  alapítva  meg-. 

E  kötet  szerzőjének  jutott  a  dicsőség,  hogy  első 
legyen,  ki  nyíltan  bevallja  emez  új  irányt.  0  nem  fito- 
gatja  tudományát,  de  szintúgy  megveti  a  franczia  nyel- 
ven írt  otromba  gaj  dobásokat  (népi  verseket) ;  ő  a  nép- 
költészetet a  bretagnei,  a  magyar,  az  eszth  dalokon  tanul- 
mányozza; s  miután  így  lelke  mélyén  az  első  könnyű 
vonalokat  le  vázolta,  szemléli  a  természetet,  az  ihlet  fel- 
buzog s  egy  huzamban  megteremti  gyönyörű  alkotásait, 
melyeknek  igazsága  meglep  és  elbájol.  A  Ucle/és-ben 
(La  Méridienne,  déli  nyugvás),  Millien  Achille  úr  egy 
kertészt  rajzol  elénk,  ki  fa  alatt  ülvén,  jegyeséről  ábrán- 
dozik, míg  körötte  a  zöld  virány  teljes  szépségben  mo- 
solyog; a  madarak,  felhasználva  merengő  szórakozását, 
neki  esnek  pusztítani  gyümölcsös  bokrait;  egyszer  észre- 
veszi a  csínyt  és  váltig  boszankodik  érte : 

De  tapsoló  szárnynyal,  gúnyfutytyel  a  rigó 
Boszantá   s  karban  a  pajzán  vörösbegyek: 
—  Köszönjük,  álmodozz'  szépedre  mindig,  oh.  .  . 
S  gyümölcsöd,  bátya,  hagyd  nekünk  dézmálni  meg. 

E  mezei  zamattal  és  epétlen  iróniával  teljes  költé- 
szetnek az  az  érdeme  is  megvan,  hogy  igen  eredeti. 
Ám  hányjátok  föl  minden  nép  pásztori  költeményeit: 
nem  fogjátok  e  darabot  feltalálni  közöttük,  csupán  a  fajt, 
melynek  létét  köszöni.  A  Nász,  az  Ünnepi  maid  (La 
Noce,  Le  Défilé)  szintén  egyaránt  jelesek  festői  stiljok 
által.  Az  Őrültben,  melyet  mintha  csak  a  magyar  Petőfi 
írt  volna,  a  legfinomabb  érzés  uralkodik;  a  lélek  pár- 
beszéde ez  a  virágokkal,  testvéri  közlekedés  a  mindenség 
■s  a  teremtmény  között,  de  mely  azért  nem  viharos,  mi- 

ként  a  pantheismus  vonaglásai,  sőt  egyenesen  a  keresz- 
tyén érzelemből  foly.  Tudjuk,  hogy  a  népi  költészet 
nem  egyéb,  mint  természetes  fusiója  a  barbár  népeknek, 
a  lélekben  a  keresztyén  hit  által  fülgerjesztett  érzékeny- 
séggel. Szerző  hív  marad  ezen  hagyományhoz.  Morvanba, 
Közép-Francziaország  ezen  Bretagne-jába  vonultán,  min- 
den felindulásra  önmagába  mélyed  és  lelke  hathatós 
dallamokat  leheli.  Valami  ünnepélyes  az,  midőn  leírja 
a  nagy  sík  rónán  keresztül  bolyongó  ökröket ;  s  a  sieiliai 
énekek  bánatos  zöngelmét  juttatja  eszünkbe,  festvén, 
mikép  hizlalják  a  halottak  földi  maradványai  a  virágos 
mezőt;  a  haza  szerelme  szintén  nem  kevésbbé  ihleti 
lantját,  s  élő  tanúságot  tesz  azon  publicisták  ellen,  kik 
korunk  elaggását  kiabálják,  mivel  a  közönség  nem  akarja 
bámulni  rossz  prózájukat.  Néha  metaphysicát  burkol 
a  népszerű  formába:  Éj  czímíí  költeménye  (La  Nuit)  egy 
pásztor  panaszát  tolmácsolja,  ki  műveletlen  szelleme  által 
gyötörve,  annál  meghatóbb  keservre  fakad  a  puszta  kiet- 
lenében, minthogy  e  keserv  primitív  elmétől  származik. 
Örömest  hallgatjuk  e  durva  hangokat,  melyek  bennünket 
messze  kiragadnak  az  akadémiai  értekezések  s  az  iro- 
dalom-tanárok  Ízetlen  periódusainak  köréből.  A  Sekély 
(Le  Gué,  gázlóhely)  ugyan  borzadásba  ejtené  La  Harpe 
tanítványait,  kik  számosabbak  még  ma  is,  mint  gondol- 
nók ;  hanem  a  korlát  ma  már  át  van  törve,  a  fiatalság 
jő,  hozza  új  nyelvét,  csak  kiáltani  kell,  mint  hajdanta 
a  tornán:   „fussatok!" 

Midőn  Millien  eltávozik  a  pásztori  nemtől,  miként 
a  Törekvésben  (Aspiration),  akkor  is  mindig  szerencsésen 
adja  vissza  a  természetet,  de  nem  annyira  eredeti,  és 
homályosan  emlékeztet  Laprade  Yictorra,  ezen  költőre, 
kinek   erőteljes    bölcsészete    oly    erélyes   formákba    van 

Öltöztetve.  Egyébiránt  Millien  Achill  nem  is  csinál  titkot 
a  nagy  rokonszenvből,  melylyel  a  Symphoniák  szerzője 
iránt  viseltetik  és  neki  ajánlja  egy  költeményét,  melyben 
a  stil  szabatossága  egyenlő  a  képek  elevenségével. 

Burns  Róbert  néhány  utánzása  (fordítás)  is  van  e 
gyűjteményben,  mely  megérdemli,  hogy  felé  forduljon 
a  közfigyelem,  és  felé  is  fog. 

Az  olvasó,  ki  valamely  költőbül  többet  is  akar 
ismerni,  mint  a  lelket,  talán  szeretne  tudni  némely  rész- 
leteket Millien  Aehill-ről ;  de  ő  sokkal  ifjabb  még,  hogy- 
sem az  életben  szerepe  lehetett  volna;  mint  barátja  a 
magánynak,  ő  a  legszebb  részt  választotta:  dalolni  szeré- 
nyen, várva  a  napot,  midőn  költészete  minden  szívben 
viszhangra  talál.  A  Francé  littéraire-hen  lépett  föl  elő- 
ször. Tudjak,  hogy  e  lap  Lyonban  jelenik  meg  Peladan 
Adrién,  egy  buzgó  keresztyén  s  lelkesült  poéta  gondjai 
alatt,  kinek  jellemzésére  látszik  írva  lenni  a  bibliai  mon- 
dat:  ..házadnak  szerelme  megemészt  engem."  Millien 
Achill  nem  tehette,  hogy  meg  ne  hallja  Peladan  úr  eré- 
lyes szózatát,  ki  felhíja  a  vidéket,  hogy  rázza  le  nyakáról 
a  főváros  irodalmi  jármát.  Valóban  mi  szükség  is,  arra, 
hogy  az  ember  verset  írjon,  a  „rue  de  Bourgogne"-on 
vagy  az  ..Institut"  körűi  lakni?  A  classicus  költőknél 
szükség  volt  a  városi  lakás ;  mező,  falu  kell  az  új  pásztori 
iskolának,  mely  azon  van,  hogy  a  nép  szájába  igazi  köl- 
tészetet adjon,  cserébe  a  mi  franczia  vidékeink  vissza- 
taszító gajdái  helyett. 

Ha  e  kisérlet  nem  utópia,  egy  nevezetes  feladat 
lenne  megoldva,  a  mennyiben  lehetségesnek  gondolnánk 
oly  költészetet,  mely  egyaránt  tessék  a  sokaságnak  és 
a  művelt  szellemeknek.  Nyilvánvaló,  hogy  az  igen  mű- 
velt költők    szerzetté  pastoralék,  maga  Tasso  gyönyörű 

Amintá-ja  sem  érdeklik  a  népet,  mely  se  nvmphákról 
se  satyrokról  nem  tud;  neki  a  természet  kell,  egyszerű 
Bzépségiben,  de  csinos  formába  öltöztetve,  mely  meg- 
nyerje a  művelt  szellemeket  is.  lm,  ez  alakban  fogadja 
ma  egész  világ  e  feladatot :  sikerűit-;'  Milliennek,  ki  a 
kérdést  bizonyosan  jól  fogta  fel,  meg  is  oldani?  Ezt  a 
közönség  határozza  el;  de  még  ha  el  nem  ismertetnék 
is  a  mezei  s  pásztori  költészet  feltámadási  joga,  el  kellene 
ismernünk,  hogy  Millien  Achill  írt  vagy  10 — 12,  minden 
tekintetben  tökélyes  darabot;  és  így  zálogot  nyújta  a 
józan  irodalom  kedvelőinek,  hogy  folytathassa  e  jól  kez- 
dett pályát,  és  hogy  festői  tanulmányainak  körét  lakó- 
földe tájain  túl  is  kiterjeszsze.  Akkor  lesz  ő  teljes  bir- 
tokában tehetségeinek  s  akkor  nem  fogják  tőle  meg- 
tagadni az  úttörő  (préeurseur)  czímet,  melyet  még  most 
kétségbe   vonnak." 

Eddig  a  franczia  ismertetés.  Ránk,  magyarokra 
nézve  nem  csak  hízelgő,  de  örvendetes  is,  hogy  a  világ- 
hírű franczia  költészet,  mely  a  Corneille-Racine  időszak- 
ban egész  Európát  lábainál  látta,  melynek  csak  e  század- 
ban is  Lamartine-Hugo-Béranger  három-egysége  oly 
dicskörben  ragyogó  csoportozatát  képezi,  most  érezvén 
az  újjászületés  szükségét,  a  ////'  dalainkra  hivatkozik, 
utánunk  indul,  s  ezáltal  nemcsak  igazolja,  hanem  világ- 
jelentőségre emeli  a  költészetünkben  létező  forradalmat, 
íme,  a  franczia  poesis  most  érkezett  oda,  hol  mi  a 
40 — 50  közötti  évtizedben  valánk;  most  próbálja  bevinni 
költészetébe  a  népi  ének  „stilja  egyszerűségét,  érzelmei 
nyíltságát,  képei  frisseségét,  rajzainak  kellemes  körvo- 
nalait, ellentétben  a  mondvacsinált,  a  conventionális 
formákkal."  Maga  Thalés  Bemard,  nem  csupán  elmélet- 
ben, de  gyakorlatban  is,  ez  új  irány  apostola,  egy  Sau- 

Arany  hátrahagyott  prózai  munkái  1' 

lusból  lett    buzgó    Paulus,    kit   leginkább  a  mi  Petőfink 

ragyogó  fénye  térített  meg.  De  bármint  ürüljünk  e 
mozgalomnak,  lehetetlen  elhallgatnunk  némely  észrevé- 
telt a  föntebbi  elméletre.  Azt  igen  jól  mondja  Bemard, 
hogy  mai,  vagy  bármikori  költészetnek,  ha  elvénűlve 
új  erőt,  ruganyosságot  kíván  nyerni,  a  népi  alapra  kell 
helyezkednie.  De  megütődve  olvastuk,  hogy  ez  új  irány 
legkitűnőbb  képviselőjének,  MiUiennek,  dicséretére  hozza 
föl,  hogy  megvetve  az  „otromba"  a  ..visszataszító"  fran- 
czia  ..complaintes"-eket,  idegen  népdalokhoz  folyamodik. 
—  Természetesen,  mi  kevéssé  vagyunk  oly  helyzetben, 
hogy  megítélhessük,  mennyire  otrombák,  visszataszítók 
ezen  ..eomplaintes"-ek:  de  annyit  bizony  szóval  erősít- 
hetünk, hogy  a  költészet  regeneratiója  népies  alapon 
csak  ott  és  annyiban  sikerűi  —  hol  és  mennyiben  a 
népies  alap  egyszersmind  hagyományos,  nemzeti  is.  Nem 
elég  más  nemzet,  más  égalj,  más  vér  hagyományait 
tenni  magunkévá :  eljárásunk  így  nem  különbözik  ama 
másiktól,  melynek  következtén  utánzási  korszakok  áll- 
nak be  valamely  irodalomban,  mint  volt  nálunk  is  a 
franezia,  a  latin  iskoláé.  Mellesleg  ugyan  vehetni  át 
idegen  nép  költészetéből  is,  de  rendesen  csak  az  fakad 
meg  az  ily  ültetvényből,  mely  a  minnépünk  jellemében 
alkalmas  földre  talál.  így  nálunk  az  éjszaki  ballada: 
mert  népünk  is  bír  rokon  költeményekkel,  sőt  az  iroda- 
lom elébb  behozta  a  ballada  népi  alakját,  hogysem  is- 
merős lett  volna  az  éjszakiakkal.  Tehát  a  franezia  köl- 
tészetnek is,  ha  meg  akar  újkodni,  főleg  nemzeti  alapra 
kell  helyeznie  magát.  Es  ez,  bármi  ..otrombák"  legyenek 
azon  „complaintes"-ek,  véleményem  szerint  nem  lehetet- 
len. A  népnek  mindenütt  van  költészete :  az  külsőleg 
lehet    otromba,    visszatoló;    sok    költemény,    tán    a    leg- 

nagyobb  rész,  minden  becs  nélküli  gajdolás :  de  keressük 
csak!  bizonyosan  fogunk  találni  egy-két  becses  darabot, 
melyet  aztán  mintául  vehetünk.  Ama  r chanson u-ok, 
melyek  alapján  Béranger  a  maga  gyönyörű  dalait  kifej- 
tette, legnagyobb  részt  valószínűen  korcsmai  ..réják" 
voltak,  de  ő  megtalálta  bennök  a  magvat,  melyből 
önköltészetét  dicsőén  felvirágoztassa.  Ha  a  chanson  nem 
franczia,  hanem  például  német  traditio:  Bérangernek 
minden  lángelméje  s  művészete  által  sem  sikerűit  volna 
e  formát  honfiai  előtt  oly  népszerűvé  tenni,  a  milyenné 
tette.  Béranger  jó  úton,  az  egyedül  helyes  úton  járt 
költészetének  „népi  alapra"  helyezésében,  mert  nem 
csak  általában  néphagyományra,  hanem  franczia  nép- 
hagyományra   támaszkodott. 

Másik  észrevételünk  a  czélt  illeti,  melyre  Th. 
Bemard  szerint  a  költészet  emez  új  iránya  törekednék. 
Azt  mondja,  mind  a  világ  által  így  van  föltéve  s  el- 
fogadva a  probléma :  oly  költészetet  hozni  létre,  mely 
egyaránt  tessék  a  sokaságnak  és  a  müveit  szellemeknek. 
Volt  idő,  mikor  nálunk  is  ilyes  valamit  képzeltek  a 
népies  irány  feladatául:  midőn  a  ponyvairodalom  rege- 
neratiója  látszott  lenni  végczélja  a  költészetben  meg- 
indított átalakulásnak.  A  népet  tanítani,  valami  jobbra 
tanítani  annál,  a  mit  ő  tud:  ez  lőn  a  jelszó.  De  nem 
úgy  áll  a  kérdés.  A  nép/ó'/  tanulni,  s  ily  módon  a  köl- 
tészetet fölfrissíteni,  nemzeti  alapra  helyezni:  ebben  áll 
a  feladat.  Mesterkélt,  conventionális  formák  és  érzelmek 
helyett  elsajátítni  a  népköltészetből  nemcsak  a  stil  egy- 
szerűségét, hanem  erélyét  is,  nem  csak  az  érzelem  nyílt- 
ságát, hanem  közvetlenségét  is;  el,  hagyományos  formáit, 
cl  mindent,  a  mi  abban  költői  továbbfej tésre  alkal- 
mas.    Nem   is   oda   fog   a    —  hibásan  úgy  nevezett  — 

népköltő  törekedni,  hogy  a  vásári  közönség  számára 
vastagon  szájba-rágott  történeteket  és  dalokat  írjon:  e 
tatárpéteres  mulatság  nem  fér  össze  a  költészet  magas 
czéljaival.  De  az  iránt  sem  lehet  csalódásban,  hogy  a 
költészetet  élvezheti  ugyan  a  nagy,  a  legnagyobb  közön- 
ség is,  ha  tárgy,  forma  és  nyelv  nekivaló:  hanem  ez 
élvezés  ritkán  tiszta,  aesthetikai  kútfőből  ered :  többnyire 
igen  nagy  része  van  benne  a  poesis  lényegére  nézve 
külső,  mellékes,  alárendelt  dolgoknak;  úgy  hogy  azt.  a 
mi  benne  költői,  mindenkor  csupán  az  aránylag  kicsiny, 
finomabb  izlésű  közönség  élvezi.  Felhagy  e  szerint  a 
törekvéssel,  hogy  minél  nagyobb  sokaságnak  tetsző  dol- 
gokat írjon;  czélja,  mint  minden  valódi  költőé,  egyedül 
a  szép  felé  irányúi;  ha  egyszerű,  nem  azért  az,  hogy 
fűfa  által  érthető  legyen,  hanem,  mert  egyszerű  esz- 
közökkel hatni  tudni  erőnek  a  jele,  s  az  egyszerű  szép 
annál  szebb;  ha  népi  szólást  használ,  nem  azért  teszi, 
hogy  Gyuri  bojtár  felrikkantson  a  jól  ismert  kifejezésre, 
hanem,  hogy  nyelvének  erőt,  bájt,  zöngelmet,  faji  za- 
matot kölcsönözzön ;  ha  ellesi  az  érzelmek  természetes, 
közvetlen  nyilatkozását,  s  ugyanazt  visszaadja  költe- 
ményében, czélja  nem  oda  megy  ki,  hogy  —  bocsánat 
a  hétköznapi  szólásért  —  produkálja  a  parasztot,  hanem 
hogy  az  igazi  pathosz  nyomára  akadjon,  melyet  színtelen 
társas  életünk  prózájában  hiába  keres;  ha  fölveszi,  to- 
vább fejti  a  megszokott  formákat,  a  mintegy  anyatejjel 
beszítt  népi  és  nemzeti  dallamokat,  akkor  a  fejlődés  ter- 
mészetes törvényének  hódol,  mely  épen  úgy  kizárja  az 
ugrást,  octroyrozást  a  művészetben,  mint  a  politikában, 
és  tiszteli,  alapúi  fogadja  a  történeti  hagyományokat. 
Tekintsünk  a  hellén  és  római  költészetre:  amaz  termé- 
szetes belfejlődés  útján  jutott  a  tökély  pontjára,  ez  ide- 

gen  traditióhoz  tapadva,  legvirágzóbb  szakában  sem  bírt 
teljes  (mállásra  jutni. 

Egyébaránt  a  mi  a  szóban  forgó  verseket  s  általá- 
ban Millien  úr  költészetét  nézi :  az  távolról  sem  hason- 
lítható a  Petőfiékez.  „Orűlt"-je,  melyet  Bemard  Petőfi- 
hez  méltónak  jellemez,  oly  szelíd,  igénytelen,  józan 
valaini,  hogy  alig  foghatjuk  meg  ez  összehasonlítást, 
íme  prózai  fordítása:  Zöld  virány  közt,  lombok  árnyá- 
ban térdel  vala,  beszélgetvén  a  virágokkal:  ..Arany 
gombok  (vagy:  bimbók)  —  monda  —  százszorszépek, 
nővéreim!  jövök  üdvözleni  benneteket,  gyönge  teremt- 
mények. Fordítsátok  felém  mosolygó  homlokotokat ; 
a  szerelmes  szelló'tűl  hajoljatok  meg,  susogva.  Távol 
tó'letek,  ártatlan  virágaim!  négyszer  láttam  újra  születni 
keleten  a  napot.  De  im  visszatértem  a  mi  magányunkba. 
Mint  örülök,  hogy  viszontlátlak!  Szűzi  kebleteket  nem 
halványítá  el  a  gonosznak,  a  mi  ármányaink  s  hálát- 
lanságunknak lehellete.  Én  lelepleztem  előttetek  szívem 
titkait  és  ti  sohasem  csalátok  meg  bizalmam,  ti  nem  ne- 
vettétek, húgaim,  szenvedésemet ;  ti  mindenkor  vigasz- 
taló barát  vagytok.  Könyörgéseitek  mint  adót  viszik 
szüntelen  legédesb  illattokat  az  Örökkévaló  lábaihoz : 
isten,  atyátok,  minden  órában  ó'rködik  fölöttetek  és  ál- 
dással tetéz,  miként  a  madarakat,  testvéreiteket.  O  nek- 
tek mindent  megadott:  de  nem  is  támad  ellene  soha 
büszkeségiek,  mint  az  emberi  gőg;  az  emberek  gono- 
szok; de  el  is  tűnik  tőlök,  mint  álom,  a  béke,  s  futja 
őket.  Az  ő  életök  a  búbánat  szelétől  ragadtatik,  míg  a 
ti  sorsotok  édességgel  van  behintve.  .  .  Ma  este,  ha 
akarjátok,  imádkozzunk,  oh  nővéreim  e  szegény  s  haj! 
örökből  kitagadott  fajért."  Monda.  E  közben  az  el- 
szunyadt  zefir  megszűnt  játszani   a  zöld  levelek  közt,  s 


262  bírálatok. 


a  virágok  fölemelek  csillagzó  fejüket,  örülvén  hallhatni 
barátjok  szavát.  És  míg  én  ábrándozva,  hallgatva 
állék,  egyszer  csak  a  völgyből  felém  kiált  egy  pász- 
tor: .,Ne  félj  közelebb  menni  a  szegény  háborúithoz; 
habár  esze  nincs  is,  csendes  az  őrültsége."  Lássunk  egy 
másikat. 

„Az  éj."  —  Sötét  éjben  ha  egyedül  vagyok,  velem 
csupán  ebem  s  a  nyáj,  melyet  köröttem  látok  a  homály- 
ban legelni  dombos   oldalon ; 

Én  nem  tudom,  miért  hogy  ajkamon  nem  bír  fakadni 
semmi  dal ;  miért  hogy  sík  gyepen  ledőlve  nem  alhatom, 
s  ábránd  fog  el. 

Én  nem  tudom,  mért  reszketek  ha  szél  a  nyárfával 
susog,  ha  távol  zúg  a  vízesés  vagy  a  berekből  hangzik 
egy   kiáltás. 

Félsz  ez  ?  Nem :  a  vadkan  fogával  ha  szembeszállni 
kell  merény,  egész  falu  azt  tartja  —  nem  dicsekszem  — 
hogy  senki  vélem  föl  nem  ér. 

Ah!  hányszor  tetszett  úgy,  szemem  megállva  egy- 
egy  csillagon,  mikéntha  átolvasni  tudnék  a  mennybolt 
éji  fátyolán ! 

És  állva  majd  a  csacska  ér  partján  s  figyelve  hang- 
jait, oh,  hányszor  tetszett  úgy  nekem,  mintha  megérte- 
ném szavát. 

De  hogy  mit  zenge  a  moraj,  a  mennyboltján  mit 
olvasék,  a  tiszta  éjben,  mely  csodás  érzés  foga  el 
szívemet : 

Azt  kifejezni,  kedvesim!  szót  nem  találok  ajkamon; 
az  egy  homályos  szende  báj  mit  éjben  lelni  föl  csupán. 

S  midőn  az  árny  már  széled  is,  nem  zeng,  mint 
másszor,  énekem ;  röpülve  ábránd-szárnyakon,  szó  regge- 
lig se  jő  belém." 

Inie  ily  hangon  ír  a  nagy  reményű  költő,  kitől 
Th.  Bemard  a  franczia  költészet  újjászületését  várja. 
Egyszerű,  tiszta,  szabatos  stil,  könnyed  vonások:  de 
mindenütt  az  a  hangfogó  sourdine,  mely  a  gyöngédséget 
majdnem  gyöngeségig  viszi.  Maga  azon  darab,  melyről 
Bemard  azt  mondja,  hogy  felbőszítné  La  Harpe  tanít- 
ványait, melyben  tehát  valami  szilaj  erőt,  kirúgást  vár- 
nánk, oly  színtelen,  hogy  ha  kiveszszük  itt-ott  prózai 
hangját,  s  a  vizén  átkelő  ökrök  igazán  festői  leírását, 
mi  sincs  benne,  a  miben  távolról  is  költői  vakmerőséget 
találjunk.  Egy  pásztor  viszi  benne  a  szót,  ki  ökreit  a 
gázló  felé  hajtja  s  beszédbe  ered  valami  utassal.  Itt 
következik. 

A  sekély.  (Le  gué.)  —  Hola!  hó!  Ha  Closeries-be 
akarsz  menni,  csak  eredj  a  précy-i  ösvényen,  mely  előt- 
ted van;  én  majd,  legelőre  hajtván  veres  ökreimet,  el- 
kísérlek amoda  a  gázlóig.  Ha  az  embernek,  mint  nekem, 
harmincz  ökröt  kell  hajtani,  szükség  hogy  az  ostort 
(tulajdonkép:  ösztön,  szurdaló  vas)  mindig  kezében  tartsa; 
mert  a  bömbölő  bikák,  melyeket  vonz  a  friss  pázsit, 
nem  akarnak  mindig  az  egyenes  úton  járni.  Minap 
ketten  valánk  még  gulyát  terelni;  volt  egy  pajtásom, 
ki  velem  együtt  dalolt ;  de  hat  napja  már,  hogy  láttuk 
a  Saint-Eloi  hídján  elmenni  a  háborúba.  Magam  is  ka- 
rabint  akarok  már  viselni,  én  is  a  katonák  soraiba  ál- 
lok! Egy  úton  kell  velejárnom;  belefáradtam,  pajtás.  .  . 
Látod  már  a  gázlót  odalenn?  Egy  tizenhatéves  arcz 
leány)  nélkül,  mely  engem  a  faluban  tart,  már  el  is 
hagytam  volna  az  ökröket  és  mezőket;  de  Madelaine 
egy  idő  óta  csapodár;  elmehetnék  könnyen,  s  nagy  fáj- 
dalom nélkül.  Pajtás,  segíts:  verd  a  folyam  felé,  verd 
a  fehér  bikát,  mely  felőled   megy ;  sokáig  kell  futkosni 

s  bezárni  a  korlátot,  ha  valamelyik  egyedül  elkóborol 
a  mezőn.  Nosza,  barátom,  fújj  bele  a  dudába  míg  nagy 
ökreim  a  vízhez  közelednek;  valahányszor  a  makacs 
csoport  nem  akar  menni,  duda  hanggal  indítom  útnak. 
Ne  álljon  még  meg  a  csorda,  mely  szaglálja  a  füvet, 
tág  orrlyukkal  szíja  be  a  friss  levegőt,  és  bőg  a  gázló 
közepén  és  fejét  lesütve  oltja  szomját  a  nádas  árnyéká- 
ban? Végre  fölemelt  szavakkal,  kérődzve,  tekinteteket 
a  láthatárnak  szegezve  állnak;  azt  hinné  az  ember,  hogy 
a  folyam  keresztbékó  lábaikon ....  no  de  mégis  kilép- 
nek már  a  pázsitra.  Hola !  hó!  itt  az  én  tanyám:  addsza 
az  ostort;  köszönöm  pajtás.  Csak  eredj  a  tört  ösvényen, 
mely  előtted  van,  egy  óra  múlva  meglátod  a  précyi 
tornyot." 

Egy  kép  a  német-alföldi  iskolából:  s  ilyenek  raj- 
zolásában tűntet  ki  legnagyobb  virtuositást  a  franczia 
költészet  reménybeli  átalakítója,   Millien. 


ALKOTMÁNYOS  NAGY  NAPTÁR.  1S62.  évre.  Kiadja 
Müller  Gyula.  Test,  1S62. 

A  Figyelő  szépen  békét  hagyna  Müller  Gyula  alkot- 
mányos nagy  naptárának,  ha  egy  mű  nem  volna  benne 
közölve,  mely  iránt  nem  lehet  közönyös  az  irodalom, 
mert  Petőfitől  származik:  Az  Apostol.  „Nagyobb  becsű 
művel  —  olvassuk  a  naptár  jegyzetét  rá  —  alig  kezd- 
hatnénk  meg  naptárunk  jelen  évfolyamának  szépirodalmi 
részét,  mint  halhatatlan  költőnk  e  nagyszerű  költeményé- 
vel, melyet  1848-ban  írt,  s  mely  még  eddig  nyomta- 
tásban meg  nem  jelenvén,  csak  kevéssé  ismeretes." 
Nagy  írónak  jeles  művét  kiragadni  a  homályból  s  átadni 

a  közönségnek,  hogy  élvezze,  örüljön  és  gyönyörködjék, 
dicséretes  buzgalom,  s  hihetően  ez  ösztönözte  Müller 
Gyula  kiadó  urat,  hogy  naptára  érdekességét  növelje 
a  hosszú  idő  óta  némán  veszteglő  költeménynyel.  De 
a  ki  nagy  író  művének  kiadására  vállalkozik,  annak 
egyéb  kötelessége  is  van,  mint  a  nyomtatás  költségét 
viselni.  Gondoskodnia  kell,  hogy  a  szedés  a  leghitelesb 
kézirat,  s  ha  lehetséges  magának  a  szerzőnek  kézirata 
után  történjék,  s  a  javítás,  hozzáértő  egyén  által  a  szerző 
czéljaihoz,  a  nyelv  és  mérték  kívánalmaihoz  legyen  alkal- 
mazva. Mielőtt  azonban  kiadáshoz  fogna,  kétszer  is  meg 
kell  gondolnia,  vajon  a  munka  világot  láthat-e  úgy,  a 
mint  szerzője  megírta  vagy  a  körülmények  kihagyást, 
változtatást  követelnek.  Az  utóbbiak  sohasem  jogosak 
a  szerző  irányában;  de  kevésbbé  lényeges  helyeken 
parancsoló  kényszerűségből  a  kihagyás  elnézhető :  a  vál- 
toztatás soha.  Kinek  van  joga  Petőfivel  azt  mondatni, 
a  mit  ő  nem  mondott?  Elhallgattatni  lehet,  de  megha- 
misítni  nem.  Hát  még,  ha  e  változtatás  oly  nemű,  hogy 
a  költemény  alapgondolatját  támadja  meg?  Ha  ily  mű- 
tétei nélkül  meg  nem  jelenhetik,  akkor  — -  tanácsosabb 
ki  sem  adni. 

Ezen  aggodalom  már  akkor  feltámadt  bennünk, 
midőn  az  Apostolnak  több  évvel  ezelőtt  szándékba  vett 
kiadásáról  hallottunk.  És  csakugyan,  kinek  akkor  al- 
kalma volt  az  utóbb  megsemmisített  nyomdai  ívekbe 
belepillantani,  bizonyíthatja,  hogy  azon  kiadás  is  nem 
csak  hézagos,  csonka,  hanem  alapgondolatjában  is  elfer- 
dített fogott  volna  lenni.  A  darab  hősének  abban  is 
oly  lelkiállapot  tulajdoníttatik  végűi,  mely  Petőfinek 
gondolatjában  sem  volt.  Bármily  véleménynyel  legyen 
valaki  a  hősiség  ezen  neméről:  azt  hiszszük,  egy  oly  író, 


266  bírálatok. 


mint  Petőfi,  megérdemli,  hogy  tiszteletben  tartsák  meg- 
győződéseit, s  ha  ő  feketét  mond,  ne  igyekezzenek  fe- 
hérre mázolni.  Kihagyások  is  lettek  volna  ama  kiadás- 
ban: de  a  megmaradt  részek  (ama  ferdítést  leszámítva, 
mely  pár  szóval  eszközöltetett),  a  költő  kéziratához  hí- 
ven, jól,  értelmesen  fogtak  volna  megjelenni.  Müller 
úr  kiadványáról  ennyi  dicséretet  sem  mondhatunk.  Sőt 
kötelesnek  érezzük  magunkat  föntebbi  elégűlt  jegyzetét 
úgy  módosítni :  „hogy  nagy  becsű  művet  alig  lehetett 
volna  tökéletlenebbűl  adni  ki,  mint  halhatatlan  költőnk 
e  nagyszerű  költeményét  az  Alkotmányos  naptár."  Alkal- 
munk volt  azt  sorról  sorra  összevetni  egy  oly  kézirattal, 
melynél  senki  sem  mutathat  elő  hitelesebbet,  s  ki  Müller 
úr  Apostolának  (mert  Petőfiének  nem  mondhatjuk)  e 
műtéteire  használt  példányát  jegyzeteinkkel  meglátná, 
annak  lehetne  fogalma  bosszúságunkról. 

Eleinte  nem  bírtuk  elgondolni:  valamely  iskolás 
gyermek  collectája  szolgált-e  szövegűi  a  kiadónak,  vagy 
a  nyomdai  javítnok  érezte  magát  felhatalmazva,  hogy 
Petőtí  helyesírását,  nyelvét,  jambusait  nivellirozó  tolla 
alá  vesse.  De  később  annak  találtuk  nyomait,  hogy 
oly  egyénnel  van  dolgunk,  ki  Petőfi  nyelvén,  orthogra- 
phiáján,  verselésén  javítni  akar;  pontozását  fülcseréli, 
soraiba  egyes  szótagokat,  szavakat  betold,  vagy  onnan 
lenyes;  egy  jambus-sorból  kettőt,  kettőből  egyet  csinál; 
egész  sorokat  (nem  a  kényes  helyeken)  elhagy,  olykor 
mással  cserél  föl;  szakaszokat  összefoglal,  hol  az  erede- 
tiben külön  állnak  s  elválaszt,  hol  összefoglalvák :  egy 
szóval,  a  ki  egészen  sajátja  gyanánt  bánik  e  költe- 
ménynyel. 

Kezdjük  a  legcsekélyebbnek  látszón,  de  a  mi,  kivált 
versnél,   igen    nagy  befolyással   van  a  szöveg    értelmes 

olvasására,  a  ráérték  gördülésére,  az  érzelmi  nyomaték 
feltűntetésére.  Kezdjük  az  orthographián  és  pontozáson. 
Ki  Petőn*  kéziratát  ismeri,  tudja,  hogy  az  ő  írása  nem- 
csak calligraphiai  csín,  hanem  helyesírási  szabatosság 
tekintetében  is  a  legjobbak  egyike  volt.  Nem  is  haladt 
azóta  a  magyar  helyesírás,  kivéve  talán,  hogy  az  ő  kettős 
ly-ei  helyett  (mell//,  illi/,  olly)  egy  hj  kapott  lábra,  s  hogy 
a  változó  sz  hangú  igékben,  hol  ő  Révay  után  t-t  írt  {alut- 
tam,  —  de  nem  következetesen  sXúfpj,  akwmi,  akmwám 
stb.)  a  többség  ma  d-t  használ.  Nem  volt  hát  semmi 
oka  a  javítónak  megváltoztatni  Petőfi  helyesírását.  Nem 
volt  joga  köny-et  írni,  hol  a  vers  kö;^y-et  kíván,  em- 
löjét,  hol  a  jambus  emlejét  követel,  elhagyni  az  apostro- 
phot  az  álmodj'  ikes  ige  mellől,  homlokro7-t  igazítni,  hol 
homlokra  a  mérték;  hint  szót  használni,  hol  szebben 
hangzik  a  ki>m,  vaZ/ont  tenni,  a  jambicus  va/on  helyébe, 
iVléjök-re  változtatni,  értelem  zavarólag,  a  füléjök  szót; 
elválasztani,  a  mit  Petőfi  összeírt:  „éjszak  fényével,"  „fél 
isten"  stb.  Nem  volt  joga  fölcserélni,  elhagyni,  más  helyre 
rakni  Petőfi  írásjeleit :  a  gondolatjelt  (....)  egyszerű 
vesszővel,  a  pontot  commával,  a  felkiáltást  ponttal,  vagy 
viszont,  váltogatni  fel,  tetszése  szerint  és  találomra.  Vagy 
mindegy  az,  ha  Petőfi  így  kezd  egy  versszakaszt : 


És  úgy  történt.   A  mit  sok  évi 
Eroködés  meg  nem  hozott  —  stb. 


s  kiadója,  összefoglalván  az  előbbi  versszakkal,  a  pontot 
lelyettesíti : 

És  úgy  történt,   a  mit  sok   évi  —  ? 


vesszővel  helyettesíti 

Mindegy,  ha  a  költő  pontokkal .  adván  nyomatékot 
a  versnek,  ez  új  Heinsius  recensiójából  a  pontok  mind 
eltűnnek,  ilyen  formán : 

Pet.  Pedig  csalatkozott. 

Ez  nem  végső  fájdalma   volt. 
Midőn  a  börtönből  kilépett, 
Azt  kérdezé :   „szabad  tehát 
A  nemzet,   a  haza?"    — 
Napt.  Pedig  csalatkozott, 

Es  nem  végső  fájdalma  volt, 
Midőn  a  börtönből  stb. 

A  kinek  ez  mindegy,  az  ne  fogjon  jeles  író  művének 
kiadásához,  adja  a  magáét,  a  hogy  tetszik.  Es  midőn 
Petőfi,  értelmes  szabatossággal  így  rakja  jegyeit : 

Az,   isten,   tégedet   csúfol ! 

ne  olvastasson  effélét: 

Az  Isten  téged  csúfol! 

Ez  orthographia  és  jelrakásbeli  tökéletlenség  így 
foly  végig  az  egész  költeményen,  s  a  mit  Petőfi  írás- 
jelekkel akart  kifejezni,  az  merőben  elvész.  De  még 
ez  nem  minden.  A  hiba  és  önkény  ezer  nemével  talál- 
kozunk e  kiadásban.  Ide  írok  néhány  jambust:  az  első 
mindig  Petőfié,  a  rákövetkező  pedig  folyvást  az  Alk. 
Naptár  javítása.    A  kinek    füle  van  a  hallásra,    hallja : 

Azaz  hogy  puszta   volna,   ha   — 

Azaz  puszta  volna,   ha   — 
Anyjának  száraz   emlejét  — 

Anyjának  száraz  emlőjét  — 

Kitört  belőle  ellen  állhatoílanúl  — 

Kitört  belőle  ellenáll/wílanúl  — 
Levette  vállaltokról  az  álom  — 

Levette  váltatokról  az  álom   — 
A  gyertyalángként,  melyre  ralehelltek   — 

A  gyertyalángként,   melyre  lehelitek  — 
S  mit  a  tieVdnek  s  magadnak   — 

S  mit  a  tiednek  s  magadnak  — 
Nem  birsz   megszerzem   — 

Nem  birsz  megszerezni  — 
Halkan  kinyit] '   a   hintó  ajtaját  — 

Halkan  kinyitja  a  hintó   ajtaját   — 
Fiú-e,  vagy  lány,  még  nem  is  tudom  — 

Fiú-e,  vagy  leány,  még  nem  is  tudom  - 
Szomszédasszony  legyen  keresztanya   — 

Szomszédasszony  legyen  a  keresztanya   - 
Ily  hosszú  utat  még  nem  tett  soha  — 

Ily  hosszú  utat  nem  tett  soha  — 
A  szegletkőhöz  támasztá  fejét  — 

S  szegletkőhöz    támasztá  fejét   — 
Átellenében  tarka  játékszerrel  ■ — 

Az  átellenében  tarka  játékszerrel  — 
Azokra  néze  és  mosolyga,   mintha  — 

Azokra  néze,   mosolyga,   mintha  — 
Miért   e  halk  járás,   e   suttogás  ?   — 

Miért  e  halk  járás,  e  halk  suttogás  — 
E  kisded  halva  vau,  éhen  hala  — 

E  kisded  halva  van,  éhen  halva  — 
Az  én  kezembe  öntené  az  isten  — 

Az  én  kezembe  öntené  Isten  — 
Bár  erre  ollyan  nagy  szüksége  volt  — 

Bár  erre  oly  nagy  szüksége  volt  — 
Ki   fogja  ^táplálni  őket?   — 

Ki  fogja  táplálni  őket?   — 

Minek  van  vége?...   álmodott  ?   — 
Minek  van  vége?  mit  álmodott?  — 

Talán  épen  szomszédom  itten  ?  — 
Talán  ép  szomszédom  itten  ?  — 

Es  ez  így  megyén  a  végtelenig.  —  Avatatlan  olvasó 
tán  szőrszálhasogatásnak  veszi  az  ilyet,  hiszen  egy  szótag- 
gal több  vagy  kevesebb :  de  az  értelem  körülbelül  az 
marad.  Hanem  ez  „egy  szó  tag"  a  versben  igen  lényeges 
dolog :  egy  szótag  a  jambust  trocheussá  változtatja,  a 
mi  aztán  a  gyakorlott  fülre  olv  hatást  tesz,  mintha  a  csár- 
dást  tánczolónak  rögtön  csak  valezert  kezdenének  húzni 
a  Iába  alá.  Azt  pedig  senkisem  mondja,  hogy  mindegy. 
De  szolgálhatunk  akármennyi  hibával,  hol  az  értelem 
is  meg  van  rontva.  Lap  számra  idézhetnó'k,  ha  nem 
sajnálnók  tőle  a  helyet.     Elég  lesz  mutatóba  néhány. 

Pet.   Csak  néha  sóhajt  otthenn  az   anya   — 
Alk,  X.  Csak  néha  sóhajtott  benn  az  anya   — 
P.  Hol  a  tőr,  hol   van  a  kard,   a   mely 
Irtóztatóhb,  gyötrelmesebb 
Sebet  von  képes  ejteni 
Mint  ejtett  apja  szívén 
E  gyermek  ajaka  ? 
A.  X.  Hol  a  tőr,  hol  van  a  kard,  a  mely 
Irtóztatóbb,   gyötrelmesebb, 

Mint  ejtett  apja  szivén  stb.   (Csak  egy  sor  maradt  ki.) 
P.  Nézett  beléje  oly  merően,  mintha 
Azt  föl  akarta  volna  gyújtani 
Éjszakfényével  lángoló   szemének. 
A.  X.   Xézett  beléje  stb... 

Éjszak  fényével  lángoló  szemére-/. 
P.  Os-szellem  fényében  /őrödre   — 
A.  X.  Os  szellem  fényébe  merülve  — 

P.  Ember  hajol  meg  emberek  előtt !   — 
A.   X.  Ember  hajolj  meg  emberek  előtt!  - — 
P.   Mert   én  őket,  bár  retkesek, 

Vétkökben  is  fölötte  szeretem   — 
A.   X.   Mert  én  őket,   bár  vétkezem  stb.  — 

P.   Csillagó'M^íírból  szőtt  fényes  palást   — 
A.   X.   Csillagra/iából  szőtt  stb. 
P.   Ordított  belé  a 

Vak  éj  süket  fülébe.   — 

A.  X sötét  fülébe  (!) 

P.   Elt,  s  olyan   volt,   mint  a  halott. 
A.   X.  Jól  élt,  s  olyan  volt  mint  a  halott  (!) 

P.  Miként  tűzkőből  a  szikrák  — 
A.   X.   Miként  tűzből  a  szikrák  — 
P.   Gyakorta  éjszakáit  is 

A  lámpa  fémje  látta  elhaladni  — 
A.  X.   Gyakorta  éjszakáit  is 

Gyertya  mellett  tölte.   ( Minek  is  az  a  ezifraság  \) 
P.  A  kis  fiú  pedig  merően 
Xézé  testvérét,   és  azon 
Gondolkodik,  hogy  ő  is  illyen 
Halvány,   ilyen  fehér  és  mozdulatlan 
Leszen,   ha  majd   meghal. .  . . 
A.   X.  A  kis  fiú  pedig  örömmel  (ez,  persze,  mindegy!) 
Nézé  testvérét,  hogy  ő  is  ilyen 
Halvány,   fehér  és  mozdulatlan 
Leszen,   ha  majd   meghal. .  .  . 
P.   Csak  halkan  rergedeztek  — 
A.   X.   Csak  halkan  /esedeztek  — 

P   Egy  titkos  nyomdát  fedezett  föl, 
Alant,  elrejtve  föld  alá,   — 
A.   X.  Egy  titkos  nyomdát  fedezett  föl, 
Alant  elrejté  fold  alá  — 
P.  Aludt-e,   s  most  fülébredett?   — 
A.   X.   Aludt-e  most,  s  fölébredett? 

P.  Szólt  elözönlő  fájdalommal  a  rab  — 
A.   X.   Szólt  ellenző  fájdalommal  a  rab  — 
P.   Hogy  a  föld  régen  elenyészett, 
Csak  e  börtön   maradt  belőle 
És  őt  magát  e  börtönben   feledték   — - 
A.  N.  Hogy  a  fold  régen  elenyészett, 

És  őt  magát  e   börtönben   feledték.   — 
P.  Mi  gondod  a  hazára,  gólyhó? 
A.   N.  Mi  gondod  a  hazára  golyva? 

De  hagyjuk  abba.  Xégy-öt  lapról  szedtük  ezt,  mel- 
lőztünk ott  is  sokat.  Nem  idézhetünk  példákat,  hogyan 
töri  az  Alk.  Naptár  össze-vissza  a  vers  szakaszait.  Sőt 
az  is  sokra  menne,  ha  kiírnék,  hol  a  verssorokat  össze- 
forgatja: egy  jambusból  két,  semmi  mértékű  sort  csi- 
nálva, vagy  két  sort  összesítve.  Csupán  a  végéről  lás- 
sunk még  egy   keveset.     Petőfi  jambusai  így  folynak : 

Néhány  nap   múlva  vérpad  állt  a  téren, 
És  egy  Ősz  ember  fönn  a  vérpadon. 
Midőn  melléje  lépett  a  bakó  a 
Sötét  halálnak  féuyes  pallosával, 
Az  ősz  ember   végigtekinte  a 
Kárörvendő   szilaj   tömeg  során  és 
Sajnálkozó  könny  reszketett  szemében. 

Ezt  az  Alkotmányos  Naptár  jónak  látta  így  tördelni  össze  : 

Néhány   nap  múlva  vérpad  állt  a  téren, 

És  egy  vén  ember, 

Fenn  a  vérpadon, 

Midőn   melléje  lépett  a  bakó, 

A  sötét  halálnak 

Fényes  pallosával, 

Az  ősz  ember  végig  tekintett 
A  kárörvendő 
Szilaj   tömeg  során, 
És  sajnálkozó  köny 
Reszketett  két  szemében. 


A  MEGSZABADÍTOTT  JERUZSÁLEM.  Torquato  Tasso  után 
fordította  Bálinth  Gyula.  Pest,  1863. 

E  könyv  megjelenése  hírének  nagyon  megörültünk 

—  az  olasz  költészet  ez  egyik  remekét  ki  ne  óhajtaná 
bírni  jó  magyar  fordításban?  —  sőt  olvasva  az  előszót, 
nagyon  érdeklett  bennünket  a  fordító  egyénisége  is. 
O  székely,  ki,  a  mint  mondja,  Csíkban  látta  először  a 
Bessarábiából  feljövő'  napot,  Csík-Somlyón  ismerkedett 
meg  a  mázsákkal  s  pappá  szenteltetve,  1851-ben  az 
addig  határőrileg  katonáskodó  lófő  székely  atyafiakból 
alakított  sorezredhez  neveztetett  ki  tábori  papnak.  Távol 
hazájától  örömest  foglalkozott  irodalmi  tanulmányokkal, 
hogy  hazájával  foglalkozhassék.  „Tizenhét  év  folyt  le 
és  csepegett  így  el    lassanként  ---  mond  a  többek  közt 

—  nem  nyom  nélkül,  sőt  úgy  hiszem,  ha  egy  ulisszesi 
ebet  hagytam  volna  hátra  Csíkországban,  most  az  se 
ismerne  rám,  hát  az  emberek!  Néha  el-elgondolkoztam 
a  Visztula  partján,  hogy  vajon  nem  volnék-e  képes  azon 
boldog  napok  emlékét  valamivel  állandósítani,  mely  nem 
enyésznék  ép  oly  tünékeny  módra  el,  mint  a  habok? 
így  fogtam  a  Gerusalemme  liberata  fordításához." 

Azonban  tovább  olvasva  az  előszót  s  magát  a 
fordítmányt,  örömünk  és  részvétünk  apadozni  kezd, 
noha  bizonyos  méltánylatot  sehogy  se  lehet  megtagad- 
nunk fordítónktól.  Az  olasz  költészettel  jelenleg  nálunk 

Arany  hátrahagyott  prózai  munkái.  18 

senki  sem  foglalkozik  s  általában  oly  ritkán  szánja  el 
magát  íróink  közül  egy-egy  klasszikái  nagyobb  mű  for- 
dítására, hogy  ez  már  magában  is  méltánylatot  érdemel. 
Másfelől  fordítónk  jó  magyarsága  és  szerencsés  kifejezései 
sem  mindennapi  tünemények.  A  műfordítói  magasb,  úgy 
szólva  költői  tulajdonok  hiányzanak  leginkább  nála. 
Innen  aztán,  hogy  fordítmánya  nem  tesz  elég  költó'i 
hatást,  s  nem  képes  Tassót  zavartalan  visszatükrözni. 
Meglehetősen  befolyt  erre  már  maga  a  külalak  is.  For- 
dítónk azt  mondja,  hogy  megkisérlette  eleinte  az  eredeti 
alexandrinusokat  visszaadni,  de  nem  sikerűit  rajtok  sem 
a  harczias  erőteljességet,  sem  a  gyöngédséget  kifejeznie ; 
szerinte  a  rímfonatos  alexandrinusok  művészien  összeál- 
lítva az  olaszban  igen  szépek,  de  a  magyarban  csak  a 
szemet  gyönyörködtethetik,  mint  hogy  a  rímhang  hossza- 
dalmassága miatt,  míg  párját  föltalálja,  elenyészik,  s  ha 
hozzá  a  rím  még  rossz  is,  teljesen  kiállhatatlanná  válik 
keresettsége  miatt.  Ez  okokból  fordítónk  a  hexametert 
választotta,  még  pedig  úgy,  hogy  minden  két  hexameter 
sort  hol  jobban,  hol  gyöngébben  összehangoztatott.  Elő- 
ször is  nem  értjük,  hogy  Tasso  stanzáit  (octave  rimc) 
miért  nevezi  a  szerző  alexandrinusoknak.  Azon  is  csodál- 
kozunk, hogy  ez  idom  iránt  oly  ellenszenvvel  viseltetik 
s  a  magyarban  megtagad  tőle  minden  hangzatosságot, 
holott  ez  a  leghangzatosbak  egyike  s  már  Kisfaludy 
Károly  is  megküzdött  vele.  lm  hangzatosságának  némi 
bebizonyítására  egy  stanza,  épen  Tasso  énekének  har- 
madik stanzája: 

Tudod,   hogy  a  világ  inind    arra  tódul, 
Hová  Parnassus  önti    csábjait, 
S  a  költeménynyel    fűszeres  valótúl 
Eögzött  se  fél,  oly  édesen  javit. 

így  a  beteg  gyermek,  lia  kóstolóul 
Mézzel  kenők  a  csésze   ajkait, 
A  keserű  nedvet  csalódva  issza, 
Hogy  a   csalásban  éltét    nyerje  vissza. 

Fordítónk  rímes  vagy  asszonancziás  hexameter  sorai- 
ban így  hangzik  e  stanza: 

Jól  tudod  ott  lel  az  emberi  szív  legfőbb  örömére, 
Hol  Parnassi  gyönyör   kínálkozik  élvezetére ; 
A  hol  igazság  lágy  szelíden  rímekbe  simulva 
Szikla  kemény  szíveket   lágyít  s  vonz  hódolatára. 
Mint  mikor  a  gyermek,  ha  betegség  sújtja  le  testét 
Mézzel  megkenetett  gyógyszer  poharának  a  szélét 
ízlelvén:   keserű  tartalmát  vágygyal  üríti, 
S  bár  csalatott,   e   csalásból  éltét  újra  meríti. 

E  példából  is  kiérezhetni  Tasso  fordításában  a 
stanza  elsőséget  a  rímes  hexameter  fölött.  A  hexameter 
sorok  hosszabbak  levén,  a  fordítás  többé-kevésbbé,  de 
okvetlen  elnyújtotta  válik.  A  hexameter  nem  képezvén 
versszakot,  sebes  folyamatossága  nem  képes  visszaadni 
&.  versszakos  stanzák  szaggatott  folyamatosságát,  kivált 
a  stanza  két  végső  sorát,  mely  mintegy  ráfordulva  zárja 
be  a  gondolatot.  Egyébiránt  mi  nem  vagyunk  föltétlen 
hívei  az  alakhű  fordításnak,  mi  irodalmunkban  mintegy 
az  örök  igazság  tekintélyéig  emelkedett.  Mi  azt  hiszszük, 
hogy  bizonyos  körülmények  közt  a  fordító  eldobhatja 
az  eredeti  mértékét,  ha  a  költő  szellemét  inkább  kifejez- 
heti oly  idomban,  mely  nemzete  nyelvén  amazzal  analóg, 
s  mint  megszokott  nemzeti  idom  jobban  behizelgi  magát. 
Azonban  Tasso  fordítója  rímes  hexametereit  e  szempont- 
ból sem  igazolhatni  s  legkedvezőbb  esetben  is  csak  oda 

mehetne  ki  ítéletünk,  hogy  ha  már  a  hexametert  válasz- 
totta, hagyta  volna  el  a  rímeket  s  igyekezett  volna  több 
gondot  fordítni  a  sormetszetre,  mely  fordítmányában  sok 
helyt  hiányzik. 

E  hibáztatás  nem  zárja  ki  méltánylatunkat,  melyet 
lentebb  kifejezénk,  s  óhajtjuk :  vajha  Bálinth  Gyula  úr 
ne  hagyna  föl  további  munkásságával  s  lenne  köztünk 
az  olasz  költészetnek  hovatovább  kitűnő  átültetője !  — 
Érdekesnek  tartjuk  még  megemlítni,  hogy  e  mű  Gizella 
ausztriai  főherczegasszony  ő  fönsége  költségén  jelent  nieg- 
s  neki  van  ajánlva. 

A  PELESKEI  NÓTÁRIUS  POKOLBA  MENETELE. 

Gvadányi  József,  a  nyugalmazott  ,,  magyar  lovas 
generális"  a  Peleskei  nótárius  szerzője,  e  czím  alatt, 
mint  tudjuk,  három  munkát  írt  és  adott  ki:  első  a 
Peleskei  nótárius  Budai  utazása-  második  ugyanannak 
Pokolit/  menetele,  végre  az  utolsó:  Elmélkedése,  betegsége, 
halála  *'■•<  testamentoma.  Ezek  elseje  legismertebb;  az 
utolsó  inkább  tanköltemény,  melyben  a  szerző  saját 
gondolatait  és  szavait  adja  nótáriusa  szájába.  A  Pokolba 
menetel  eddig  annyira  ritka  volt,  hogy  irodalmi  régi- 
ségeink fáradhatlan  búvára  Toldy  sem  tudott  felőle 
néhány  évvel  ezelőtt  egyebet  mondani,  csupán,  hogy 
Baselben  jött  ki,  1792-ben.  Azóta  mint  a  lapokból  tud- 
juk, e  ritka  könyvnek  egy  példánya  a  hódmező- vásár- 
helyi gymnasium  könyvtárában  előkerült,  s  egy  másolata 
már  föntisztelt  literatorunk  birtokában  van.  Egy  másikat 
Török  Károly  ref.  tanuló  e  lapok  szerkesztőjéhez  kül- 
dött be,  s  midőn  neki  dicséretes  szorgalmáért,  melylyel 
az    eredetit,    lapról    lapra,    betűről    betűre  —  még  betű 


A    PELESKEI    NÓTÁRIUS    POKOLBA    MENETELE.  27  7 


alakjai  megjelölésével  és  nyomdahibái  megtartásával  is 
—  lemásolta,  nyilván  köszönetet  mondunk,  egyszers- 
mind e  pár  sor  ismertetéssel  nem  látjuk  át,  miért  kellene 
fukarkodnunk  addig  is,  míg  avatottabb  toll  az  egészet 
nyilvánosság  elé  hozza. 

A  Peleskei  nótáriusnak  pokolba  menetele  csakugyan 
Baselban  és  1792-ben  nyomatott.  Formája  kis  8-adrét, 
lapszáma  C)b.  —  Rövid  előbeszéd  után,  melyben  az  író 
balmagyarázatok  ellen  védi  szatíráját,  következik  maga 
a  munka :  Alom  a  pakolni!.  Itt  a  szerző  —  mert  egy 
szóval  sem  tudatja,  hogy  nótáriusa  beszél  —  azon  kezdi, 
hogy  „az  álmok  jobbára  tsak  képzeló'dések,  melyek  a 
léleknek  henyéléséből  támadnak"  stb.  és  így  előre  meg- 
rontja az  illusiót,  melyet  pokolbeli  látása  gerjeszthetne. 
Miután  így  kijózanított,  akkor  fog  hozzá  elmondani, 
hogy  „istennek  különös  kegyelméből  az  őrző  angyal 
vezérlete  alatt  megengedó'dött  neki  a  következő  dolgokat 
látni"  stb.  De  az  őrző  angyal  nem  vezeti  ó't  oly  módon, 
mint  Virgil  Dantét  a  pokolban :  többé  nem  hallunk  róla 
semmit. 

Elindulván,  szép  kies  helyen  találja  magát,  hol  két 
út  tűnik  szemébe.  Egyik  jobb  kéz  felől,  igen  „göcsör- 
tös, járatlan  és  tele  tüskékkel,"  kevesen  járnak  rajta, 
mert  ez  a  virtus  útja.  0  elébb  ezen  indul  meg,  de  csak- 
hamar átcsap  a  balkéz  felőli  útra,  „a  nélkül  azonban, 
hogy  a  virtustól  el  akart  volna  távozni."  Bezzeg  ott  van 
sokaság,  mindenféle  világi  pompa.  Gavallérok,  papok, 
nemesek,  kalmárok,  kőmívelők  (a  mint  a  juvelierek-et  igen 
találóan  nevezi),  orvosok,  törvénytudók,  bírákoZ-,  stb. 
tolongnak  a  széles  úton,  van  ünnepély,  táncz;  kényel- 
mes fogadók,  szóval  minden  világi  boldogság.  Egy  mel- 
lék úton  —  úgy  hogy  a  virtus  útján  látszanak  járni    — 

mennek  a  képmutatók.  A  katonák  legtöbb  része  is  a 
balfelőli  úton  halad,  teli  dicsekvéssel.  Azután  egy  csoport 
asszony,  „kik  férjeiket  csupán  pénz  kedvéért  szerették" 
—  a  többi  közt  egy  „Dáma".  Erről  akarván  kérdezős- 
ködni, „nótáriust  vagy  város  szolgát  keres",  de  nem  talál 
s  zavarba  jő,  hogy  tán  nem  is  a  pokolba  viszen  ez  az 
út,  hanem  a  mennybe,  különben  nem  volna  ily  szűke 
a  nótáriusnak.  —  Csak  is  ennyi  czélzást  találunk  arra, 
hogy  az  elbeszélő  nem  maga  az  író,  hanem  a  peleskei 
nótárius.  A  mint  így  haladnak,  egyszer  csak  azon  veszik 
észre,  hogy  egy  csaptaié  ajtó  által  a  pokolba  rekedtek. 
Ott  különböző  szenvedőket  talál.  Első  a  szabók  csoportja. 
Érdekesebb  egy  könyv-áros,  ki  azért  lakol,  mert 
boltja  „igazi  könyvek  bordellája  s  a  legmocskosabb  és 
legbotránkoztatóbb  könyvek  gyűjteménye  volt."  „Mit 
szóljak  —  így  panaszkodik  a  könyvárus  —  midőn  a 
többiek  csak  tulajdon  munkáikért  kárhoznak  el,  nekem 
és  valamennyi  könyvárosoknak  a  mások  munkáiért 
kelletik  szenvedniek!"  —  Azután  a  kocsisok  következ- 
nek: odább  a  bolondok,  szeleberdik,  ostobák  és  fecsegők 
csoportja;  majd  a  hízelkedők,  egy  rossz  bíró;  a  csiz- 
madiák és  suszterek,  továbbá  a  kalmárok,  ötvösök,  kő- 
mívelők  (e  szónál,  mely  a  kőmívestől  helyesen  meg  van 
különböztetve,  mivel  szebb  hangzású  a  mai  ékszerárús?) 
—  távolabb  zajong  egy  nemes  ember,  kinek  egy  másik, 
jól  elpáholva,  szemére  hányja  „hogy  a  közembereket, 
parasztokat,  zsidókat,  czigányokat"  a  nemes  ember  meg- 
veti, „azt  hiszi,  hogy  az  ő  eleinek  híre  és  neve  ő  reá 
is  háromlik,  elmulasztja  az  által  minden  maga  mívelését 
és  nemes  levelével  együtt  semmire  kellő  marad  e  társa- 
ságban." Egy  tóban  kofák  és  kerítő  asszonyok  úszkál- 
nak, odább  oly  atyákat  talál,  kik  gyermekeiknek  nagy 

gazdagságot  hagyván,  ezért  elkárhoztak,  a  közmondás 
szerint:  szerenesés  fiú,  kinek  atyja  pokolba  ment.  Egy 
csoport  bűnhődése  az,  hogy  mindig  azt  kiáltja:  „oh 
vajha,  oh  bárcsak!"  azaz:  tettem  vagy  ne  tettem  volna 
e  jót,  e  rosszat;  másik  így  kiált:  ..az  isten  irgalmas!" 
t.  i.  életében  is  így  tett  és  szabadon  vétkezett,  a  bűnbo- 
csánat reményében.  Még  a  festőkkel,  szerelmes  vén  asszo- 
nyokkal, a  véletlen  kimnltakkal,  patikáriusokkal,  bor- 
bélyokkal akad  össze ;  az  utóbbiak  bűnhődése  az,  hogy 
Tantalus  módra  kapkodnak  a  czitera  után  (még  akkor 
nem  volt  guitár,  de  a  borbély  csak  borbély  volt)  az- 
után a  balkezűek  és  magukat  kendőző  rút  asszonyok 
csapatja  esik  sorba;  olyanok,  kiket  az  elmulasztott  köte- 
lesség érzete  gyötör,  kik  botránkoztató  példájukért  lakol- 
nak; még  egyszer  a  vendégfogadósok,  arra,  mindjárt 
Júdás,  ki,  midőn  szemére  veti,  miért  adta  Urunkat  oly 
olcsón,  azt  feleli,  a  mily  fukar  néppel  volt  ügye,  egy 
fillérrel  sem  adott  volna  többet.  És  így  tovább.  A  vége 
az,  hogy  miután  Mahometet  kellően  kicsúfolta  vallásá- 
ért, a  szerző  újra  menti  magát,  hogy  írásával  nem  akart 
„botránkozást  adni"  vagy  valakit   sértegetni. 

A  munkácska,  nem,  mint  a  más  két  rész  ismerője 
gondolná,  versben,  hanem  prózában  van  írva,  itt-ott  nem 
minden  elmésség  nélkül,  de  általában,  még  a  Peleskei 
nótárius  első  részéhez  mérve  is,  csekélv   mű-alakítással. 

P.  VIEGILIUS  MARÓ  AENEISE.  Fordította  Remete  József. 
Győr,  1863.  Hennicke  Rudolf. 

Emlékszik-e,  fiatal  olvasóin,  egy  avas  könyvre,  az 
összefirkált  falú  tanterem  s  czifrán  befaragcsált  padok 
idejéből?  Fürtös  leveleit  csak  lazán  tartja  már  össze 
az  ütött-kopott  bőrkötés,  melyen  a  hajdani  aranyozásnak 
puszta  rovátkái  maradtak  fenn ;  czímképe  rézbe  metszett 
istennői  tintabajuszszal  ékesítvék,  s  minden  elő  és  utó 
tiszta  lapján  az  időszerinti  birtokosok  nevei,  jelmondatai 
és  tollpróbái  gebeszkednek  a  halhatatlanság  után.  Sodrott 
leveleinek  régi  divatú  szöges  nyomása  közé  megannyi 
írott  sor  van  beékelve,  mely  az  idegen  szöveg  tartalmát 
szemrontó  hűséggel  tolmácsolja  az  anyanyelven;  itt-ott 
néhány  sor  bekörmözve  ( — ),  másutt  meg,  oh  öröm ! 
egész  lap  X-olva  keresztül,  annak  jeléül,  hogy  minden 
további  vesződés  nélkül  átugorható.  —  íme  a  római 
classicus,  a  hogy  nálunk  a  legtöbb  iskola-hagyott  emlé- 
kezetében kisért,  —  a  mennyiben  tudniillik  merőben 
el  nem  feledheti.  Csuda-e,  ha  rossz  hírbe  keveredik 
egy  szépirodalmi  lap,  mely  költőkről  beszélve,  még 
Virgilt,  Horáczot  is  azok  közé  számítja ! 

Iskoláinkban  majdnem  kivétel  nélkül  (én  legalább 
nem  igen  sejtettem  még  kivételt),  a  nyelvtani  oldal 
minden,  az  aestheticai  jóformán  semmi.  A  szegény 
tanulónak  tudni  kell  mindazt,  a  mit  valamely  szó  vagy 
mondat  nyelvtani  értelmezésére  Németország  összes  com- 
mentatorai  feltaláltak  —  ez  esetben  igen  jól  megy  a 
tanítás  — ;  néhol  már  a  szanszkrit  hasonlítás  is  kezd 
felkapni :  de  arra,  hogy  költőt  költőileg  élvezzen  a  tanít- 
vány,   a    mennyiben    én    tudom,    minél    kevesebb    gond 


REMETE  :    AENEIS    FORDÍTÁSA.  281 


fordíttatik.  A  legjobb  tanuló  is  nyűgnek  tekinti  a  clas- 
sicus  költő  olvasását,  melyet  ha  le  bír  küzdeni,  ha  mind- 
azon tudós  lomot,  melylyel  a  nyelvtani  magyarázat  jár, 
emlékezetében  bírja  tartani,  érez  ugyan  némi  diadalt, 
de  ez  nem  a  költó'i  olvasmányból  merített  aesthetikai 
gyönyör.  Hányadik  eminens  tudná  például  megmondani, 
mi  a  meséje  Homér  vagy  Virgil  eposzainak,  melyek 
benne  a  főj  elleniek,  hogyan  folynak  be  a  cselek  vény  re, 
az  utóbbi  hogyan  bonyolódik,  fejlődik  ki;  mik  benne 
a  jelesebb  episodok,  szóval  az  egésznek  szerkezete  mi? 
A  legtöbb  csupán  egyes  részeket  ismer;  azt  legjobb 
esetben  elfúja,  minden  szavát  jól  megfejti,  ha  épen  va- 
lami leírás  vagy  eféle  talál  előfordulni  benne,  azon  mu- 
lathat is  —  a  tanító  nem  tesz  ellene  kifogást ;  de  arról, 
hogy  a  mit  olvas,  az  mű,  része  egy  nagy,  tökélyes  egész- 
nek, ritka  ád  neki  fogalmat. 

De  bár  hát  az  olvasott  hely  költőiséget  tanulná 
meg  érezni  a  növendék-  Olykor  szóhoz  tapadó,  szolgai 
fordítást  kívánnak,  tele  latinismussal,  melyet  a  szegény 
tanulónak  még  egyszer  kellene  magyarra  fordítni,  hogy 
gyönyörködhessék.  Másutt  megelégesznek,  ha  a  költői 
nyelvet  pőre  prózára  vetkeztetve,  a  mint  szokták  mon- 
dani:  az  értelmét  adja  vissza;  például  ezt  aethera  carpit 
csupaszon  így:  „repül."  Volt  egy  régibb  modor,  mely 
a  elassicus  író  finomságait  zsiros  szájú  magyar  kitéte- 
lekkel szokta  fűszerezni,  midőn  például  az  ünnepélyesen 
gyöngéd :  favete  linguis  jól  magyarul  így  hangzott :  ..csitt ! 
patt!  egy  kuk  se  legyen!"  —  Egyik  mód  sem  való  arra, 
hogy  a  tanítvány  szép  iránti  érzelmét  gerjeszsze,  ápolja, 
erősítse;  hogy  benne  vágyat  költsön  a  elassicus  író  oly 
részeivel  is  megösmerkedni,  melyek  a  tanodában  agyon 
X-oiva  maradtak,  s  törekedni  az  egésznek  élvezetére. 

Innen  az  a  mai  közvélemény,  hogy  míveltség,  iro- 
dalom nagyon  el  lehet  a  classicus  írók  ismerete  nélkül. 
Fogyton-fogytán  azok  száma,  kik  a  nyelvi  akadályokon 
túl,  a  valódi  élvezet  forrásához  jutottak:  a  többi  csak 
unalommal  gondol  vissza  holmi  félig  kisúgott  félig  ki- 
lesett rossz  fordításra,  mely  Virgilt  vagy  Horáczot  kép- 
viseli emlékezetében.  Melyik  kezdő  ne  írna  különbet 
azoknál !  Melyik  ne  tudna  több  szellőt,  felhőt,  hullámot, 
villámot  rakni  versébe,  mint  azok!  Aztán  meg  ki  ne 
hallotta  volna  félfüllel,  hogy  Virgil  csak  másolója  Homér- 
nak  s  Horácz  eredetisége  jól  járt,  hogy  a  görög  ódák 
elvesztek.  Döntő  bizonyság,  hogy  Furulyás  Pista  kü- 
lönb Horácznál,  Virgilnél,  az  összes  római  költészetnél. 

Ám  legyen.  En  sem  kívánom  ez  „utánzók"  után- 
zását. Nem  a  tíz-húsz  énekes  eposzokat,  római  mintára. 
Nem  a  „Hová  ragadtok  pieri  szent  szüzek? "-féle  lel- 
kesedést. Nem  a  hitrege  sallangjait,  az  ódon  versfor- 
mákat, semmit  a  mi  korunk  szellemével  össze  nem  fér. 
De  azért  a  classicusok  tanulmányát  nagyon  kívánatosnak 
tartom.  Lehet  például  Virgil,  Homér  nagyságához  mérve, 
alkotásban,  jellemzésben  gyarlóbb :  de  ha  egyebe  nem 
volna,  mint  nyelvbeli  tökélye,  azzal  is  megérdemelné, 
hogy  mindenkor,  minden  nemzet  költészetének  iskolája 
maradjon.     Ugyanez  mondható  Horatiusról. 

E  remekséget  így  foglalhatni  össze:  erő  és  báj. 

Erő  és  báj :  ép  ezek  indultak  veszendőbe  a  magyar 
költői  nyelvből.  Mint  oldott  kéve,  lazul  a  mondat  napról 
napra.  Rövidsége  nyúlik,  biztos  körvonalai  elmosódnak, 
ruganyossága  ernyed.  Csak  el  legyen  mondva,  két- 
három  szó  nem  tesz  különbséget.  Ha  rövid  a  vers  Proc- 
rustes  ágyába,  toldjuk ;  ha  hosszú,  nyessük,  vagy 
túllógatjuk   a  lábát.    Ha   a  saját  szó  nem  jut  eszünkbe, 

rokon  is  megjárja.  Prózánk  körülíró  lapossága,  ger- 
manismusa,  hírlapi  frázisai  a  költó'i  nyelvbe  is  bekap- 
nak. Sok,  eredeti  magyar  szólam,  veló's,  rövid  kife- 
jezés, mely  még  pár  évtizeddel  ezelőtt  országszerte 
kelendő  volt,  egymás  után  kivesz,  idegennek,  pongyo- 
lának adván  helyet.  Szóval  a  magyar  stil,  próza,  vers 
egyaránt,  pan talonra  vetkezik. 

Nem  azért  óhajtom  a  classicus  írók  tanulmányát, 
hogy  nyelvünkbe  idegen  sajátságokat  erőszakoljunk ; 
hanem  hogy  szokjunk  úgy  bánni  nyelvünkkel,  mint  ők 
a  magukéval.  Mondani  épen  azt,  egészen  azt,  a  mi  kell, 
nem  többet,  nem  kevesebbet.  Szólani  erélylyel,  bájjal ; 
hatalmasan,  zengzetesen.  Valamint  ők  lelkét,  legfino- 
mabb árnyalatait  bírják  nyelvüknek:  oda  törekedni  saját 
nyelvünk  használatában.  Nincs  nagy  költő  e  nélkül, 
s  ha  egyszer  a  nyelvérzék  elhomályosul,  nagy  költő  is 
lehetetlen.  A  nyelvromlás  kora  még  sohasem  esett  össze 
virágzó  költészettel.  Az  eredeti  népköltészet  jelessége 
nagy  részét  a  tömeg  nyelvérzéke  maradandó  voltának 
köszöni. 

Jó  hosszú  bevezetés  oly  rövid  czikkhez,  a  minőt 
Remete  ViRGiL-jének  szántunk.  De  alkalom  s  ideje  volt 
elmondani  a  mondottakat.     Most  térjünk  a  fordításra. 

Oly  mű  ez,  mely  egy  emberkorba  s  emberéletbe 
került.  Szerzője  még  fiatalon  1841-ben  kezdé,  s  1859 
végén  fejezte  be.  1862-ben  meghalt,  a  nélkül,  hogy 
megérte  volna  műve  kiadatását.  Barátjára,  Horváth 
Károlyra  bízta  ezt.  Megható  a  levél,  melyben  a  halálát 
érző  intézkedik  műve  felől.  A  kór  — ■  úgymond  —  Aenei- 
sem  szüleménye,  úgy  elfogott,  hogy  tüdőmre  adva  magát, 
nem  sokára  sírba  viend.  De  épen  e  körülmény  okozza, 
hogy  hozzád  fordulok;  hamar  resztem  okozza  az  Aeneis, 

szeretnék  miatta  örömet  is  élvezni.  E  végett  akarlak 
én  téged  valamire  kérni.  S  ez  nem  kevesebb,  mint, 
hogy  szerezz  nekem  kiadót,  vagy  add  ki  magad.  Ba- 
rátja teljesíté  a  kérelmet,  Hennicke  győri  könyvárusban 
kiadóra  talált;  de  a  fordító  öröm-élvezetét  meghiúsítá 
a  halál.  Teljesült  volna-e  egészen,  ha  életben  marad? 
Virgil  eposzát  egészben  adja  Remete.  Sor  sornak 
felel  meg,  egy  gyei  sem  több,  mint  az  eredeti.  Mindaz- 
által a  szóhűség  is  annyira  meg  van  tartva,  hogy  alig 
van  szó  az  eredetiben,  melynek  a  fordító  megfelelőt  ne 
állítna  szembe.  Tehát  az  anyag  mind  beszorítva,  ugyan- 
annyi térbe.  Nehéz  munka,  nagy  érdem  fordításnál; 
de  nem  minden,  még  nem  is  fő.  Lássuk: 

Fegyver  s  végzet-űzött  hősről   szól  énekein,   a  ki 

Trója  vidékéről  legelébb  jőve  Italiába, 

S   Lavin  partra,   vizén,   földön  hányatva   kegyetlen 

Juno  végetlen  haragáért,  égi   erőtől. 

Háborún  is  sokszor  szenvedt,  míg  rakhata  várost 

S   isteneit  Latiamba  hozá,  —  honnét  a  Latin  nép 

Albai  tisztes  atyák  s   falaid,   nagy  Róma,   levének. 

Kerülöm  a  latin  idézeteket,  a  hozzá  értő  olvasó 
legyen  szíves  kisérni  az  eredetiben.  „Fegyver  s  végzet- 
űzött hősről  szól  énekem."  Először  nyújtott.  Meny- 
nyivel erélyesb  Virgil  hangja!  Aztán  fordítónk  a  négy 
megelőző  sort  is  adja :  mondata  így  kezdődik :  „En,  a 
ki  egykoriban"...  úgy  hogy  szókötése  ez  lesz:  én  - 
hősről  szól  énekem.  Végre  az  a  nem  is  törvényes  ki- 
hagyás: fegyver(Yó7),  s  két  értelműség  a  legkitűnőbb 
helyen,  mert  így  lehetne  olvasni  s  nagyobb  joggal :  ..fegy- 
ver(íízött)  és  végzetűzött  hősről  szól  énekem.1'  —  ..La- 
vin partra."     Itt  az  eredetiben  pont.    Méltósággal  nyűg- 

szik  ínég,  azután  új  mondatot  kezd  hőse  hányatásairól 
emlékezve.  Fordítónk  összefoglalja,  s  elvész  a  hang. 
..Junó  végetlen  karagáért."  Nem  végetlen,  de  nem  feledő. 
..Haragáért"  a  /  kihagyása  ízetlen,  s  nem  is  ért  az,  hanem 
miatt.  nEgi  erőtől."  Nem  ok  nélkül  van  ez,  eredetiben, 
a  Juno  haragja  előtt.  Amúgy  általában  égi  erőt  mond, 
mielőtt  a  speciálisra,  Juno  haragjára  térne;  így  csak 
verspótlónak  látszik.  -  -  ., Honnét  —  levének."  Virgil 
ünnepélyesen  kihagyja  a  /<  vének  szót :  a  fordítás  ezzel 
prózává  lapul. 

Máza,   okát  említsd  s  mondd,   mint  lőn  sértve  hatalma, 
Mit  fájlalt  a  magas  menny  asszonya,  annyi  veszélyen, 
Annyi  bajon  hajtván  e  kegyességére   kiváló 
Férjfiat  át?  oly  nagy  haragnak  a  mennyei  lelkek? 

Az  ..okát  említsd"  után,  (mely  az  eredeti  szép  hang- 
zatával nem  versenyezhet)  a  mondd  betoldása  fölösleges. 
Oly  classicus,  mint  Virgil,  nem  használ  hézagpótlót :  erre 
egy  jó  fordítónak  is  ügyelni  kell.  „Kegyességére  kiváló 
férfi."  Szóról  szóra;  még  sem  az  eredeti.  Mert  szo- 
katlan, mert  nehézkes,  mert  lebcses.  -Oly  nagy  hara- 
gúak  a  mennyei  lelkek."  —  Haragnak!  lelkek!  A  latin 
kihagyásos  erélye  elbágyasztva,  az  animus  animára  gyön- 
gítve. —  Csak  még  egy  keveset: 

Néném  Anna,   minő  álmok  rettentenek  engem 
Félénk  nőt  ?  mi  derék  új   vendég  ére  lakunkba  ? 
Termete  mily  nyúlánk,   mily  bátor  fegyverű,  keblű... 
Ám  de  előbb  nyeljen  főidnek  mélysége  magába 
Vagy  Mindentehető   villáma  taszítson  Erebnek 
Halvány   árnyaihoz,   mély   örvényébe  az   éjnek, 
Mint  a  te  törvényid  legyenek  megszegve,  szemérem. 

sib.  stb.  IV.  Kitek. 

E  helyet  Kazinczy  Ferencz  is  fordította,  kísérletül. 
O  fiatalabb  nővérnek  veszi  Annát,  és  úgy  kellemesb 
is  a  jelenet.  Azonban  talán  helyesebb  a  néne.  „Félénk 
nőt."  Ebben  csak  az  általános  női  félénkség  van  ki- 
mondva ;  az  eredeti  épen  a  jelen  való  aggodalomra  vonat- 
kozik. Nem  is  álmok  rettentik  Didót,  hanem  álmatlan 
képzeletek.  „Ere  lakunkba."  Más  árnyalat.  Az  ér  mindig 
az  út  folyamával  kapcsolatban  gondoltatik.  Ide  jött  is 
elég  volna.  „Termete  mily  nyúlánk."  Itt  nem  csak  a 
nyúlánkságról  van  szó :  az  egész  hősi,  félisteni  maga  hor- 
dozást kifejezi  a  latin.  „Taszítson  Erebnek  halvány 
árnyaihoz."  Eredetiben  az  árny  kettőztetve,  igen  hatá- 
lyosan. Itt  elvész  a  figura.  „Ám  de  cdőbb."  Gyakori 
eset  e  fordításban,  hogy  a  mely  hangzón  egyik  szó  vég- 
ződik, azon  kezdődik  a  következő,  s  így  kellemetlen 
hiatus  áll  elő.  Általában  a  verselésnek  sok  hiányait 
lehetne  kimutatni.  Nem  olyat,  hogy  a  mérték  ki  nem 
meg//:  hanem  a  mi  a  vers  finomabb  fordulataihoz  tartozik. 

lm  e  rövid  mutatvány  is  elég,  hogy  általában  jel- 
lemezzük e  fordítást.  Ha  csupán  értelmi  hűséget  kí- 
vánunk :  nem  igen  lehet  panasz.  Körülbelül  az  van 
mondva,  ugyanannyi  sorban,  s  többnyire  megfelelő  sza- 
vakban. E  részben  a  hűséget,  a  nyelvtani  hűséget  alig 
lehetne  többre  vinni,  tekintve  a  latin  szöveg  tömöttségét, 
mely  a  magyarba  oly  nehezen  fér  be.  Fordítónk,  több 
éven  át,  lelkiösmeretes  gonddal  fáradozott,  hogy  e  nagy 
munkát  véghez  vihesse.  Tette  pedig  ezt  majd  minden 
külső  buzdítás  nélkül,  leginkább  saját  lelki  erejéből 
merítve  kitartást.  Műve  fölvette  a  magyar  nyelv  hala- 
dásának előnyeit,  meghaladván  e  részben  az  előbbi  Virgil 
fordítmányokat.  Akármelyiknél  ezek  közül  alkalmasabb, 
hogy  a  latin  nyelvet  nem  biró,  értelmét  vegye  az  Aeneis- 

nek.  De  Virgil  művészete  nincs  visszaadva  oly  művé- 
szettel, mely  az  övét  nyomon  kisérné.  Virgil  fordító- 
jában kell  lenni  abból  a  szikrából,  mely  az  eredeti  írót 
lelkesíté.  Nem  elég  azt  mondani  el,  a  mit  ő;  törekedni 
kell  úgy  mondani  el,  mint  ő.  E  részben  sok  mindent 
elmosódva  találunk  itt.  Lehetne  kevésbbé  hű  fordítás, 
mely  mégis  inkább  megfelelne  Virgil  szellemének.  Egy- 
két szó  ha  elmarad,  nem  a  világ:  de  baj,  ha  az  elmon- 
dott nem  teszi  azt  a  hatást,  mint  az  eredeti.  S  költó'i 
műben  nem  a  puszta  értelem  a  fődolog,  hanem  a  benyo- 
más, melyet  tesz  az  olvasóra.  Ez  utóbbit  olykor  némi 
hűtlenséggel  lehet  elérni,  feláldozván  a  szóhűséget,  melyre 
fordítónk,  vagy  nem  akart  vagy  nem  bírt  emelkedni. 

Mindazáltal  a  magyar  Aeneist,  hosszú  fáradság  és 
ernyedetlen  buzgalom  ez  egy  oldalról  sikerűit  vívmá- 
nyát, jó  lélekkel  ajánlhatjuk  a  közönség  figyelmébe; 
kiadója  pedig,  a  ki  e  nehéz  időben  ily  munkára  vállal- 
kozott, megérdemli,  hogy  minél  melegebb  pártolásban 
részesüljön. 

ASSZOXYÉLET.  Költemények  Johannától 

Frauenleben.  Gedichte  von  Johanna,  ily  czím  alatt 
jelent  meg  közelebb  egy  versgyűjtemény  Berlinben 
(Dunekernél).  A  „Volkszeitung"  főczikkeinek  írója,  Bern- 
stein,  igen  meleg  szavakkal  ajánlja,  s  mint  az  alább 
következő'  mutatvány  tanúsítja,  nem  is  érdemetlenűl. 
Bernstein  vette  rá  e  koros  hölgyet,  ki  már  a  nagyanyai 
örömöket  is  megélte,  hogy  részint  még  ifjú  korából  való 
költeményeinek  ezt  a  válogatottabb  füzérét  nyilvánosság 
elé  bocsássa.  Ezek  majd  mind  a  női  és  anyai  élet  külön- 
böző   állapotjaira    vonatkoznak,    s    ha    e    szerint  a    kör, 

tárgyainál  fogva  szűknek  mondható:  más  részt  el  kell 
ismerni,  hogy  e  kört  a  szerző  meleg  érzelme,  gyors  eleven- 
séggel dobogó  szíve  teljesen  betölti.  Olvasóink  közt  az 
anyák  kedvesen  veszik  talán  az  itt  következő  fordítást, 
melyen  azonban  már  meglátszik  a  fordító  vaskosabb  keze: 

Anyagoxd. 

Beszedem  szép  gyolcsom  a  fehérítőrűl, 
Magam  én  azt  fontam,  s  nyűttem   vala  tőrül.  — 
Mikor  a  mosolygó  kék   ibolyát  szedtem, 
Mikor  a  takácshoz  fonalát    elvittem : 
Kinek  ez?  nem  tudtam   előre. 

Most  már  tudom :  angyal,   itt    e  szerény  lakban 
Angyal  jelenik  meg,   csecsemő    alakban, 
Gyolcsom  neki  pólya,  takaró   lepel  lesz, 
Ügy  szorítom  hévvel  dobogó    szívemhez, 
Szerelemtől    megteljesülve. 

Oly  csendes,   oly  néma  itt  benn  a  jelenség; 
Magam,   magam   előtt  vagyok  immár  szentség, 
Mert   bennem  lakozik  ama    szentek  szenté : 
Egy  lény,  kit  az  isten  életre  teremte; 
Magam'  ővele  többre  becsülöm. 

Jer  hát  puha  gyolcsom   —  ládd  mily  nagy  örömre 
Tartottalak  eddig,   —  jer  ide   ölemre! 
Most  szabni   akarlak,   oly   örömest  varrlak 
Reggel  idején  már  s  az  esteli  fénynyel,  — 
Munkát  egyesítve    reménynyel. 

CSEMEGÉK,  kisebb  gyermekek  számára,  melyekkel  családok-, 
kisdedóvók  és  elemi  tanítóknak  kedveskedik  Gáspár  János,  nagy- 
enyedi  neveléstanár  és  képezdei  igazgató.  Harmadik  javított  és 
bővített  kiadás.  Kolozsvárt,  Stein  tulajdona. 

A  magyar  gyermekek  száraára  írt  könyvek  között 
nem  ismerünk  e  gyűjteménynél  kitűnőbbet.  Mind  paeda- 
gogiai,  mind  aesthetikai  szempontból  tekintve,  teljes 
méltánylatunkat  érdemli.  Gáspár  nem  úgy  tett,  mint 
sok  más,  kik  semmit  sem  tartanak  könnyebbnek,  mint 
kis  gyermekek  számára  írni.  O  oly  nehéznek  tartá  e 
feladatot,  hogy  nem  is  mert  könyvet  írni,  hanem  csak 
gyűjteményt  szerkesztett.  Atbuvárolta  az  egész  magyar 
irodalmat  s  mindent  felhasznált,  mi  czéljára  szükséges 
volt;  választásait  és  változtatásait  legnagyobb  részt 
dicsérnünk  kell.  Azonban  ezzel  még  nem  elégedett 
meg.  Összegyűjtött  és  gyűjtetett  a  nép  ajkáról  egy 
csoport  dajkarímet,  tréfát,  enyelgést,  játékot,  szóval 
mindent,  minek  gyűjteményében  hasznát  vehette.  E 
mellett  a  külföldi  forrásokat  sem  vetette  meg.  Részint 
maga,  részint  barátai,  kik  közt  egy  pár  jeles  költő  ne- 
vét is  olvassuk,  sok  jót  dolgoztak  át  a  külföldi  irodal- 
makból, egészen  megmagyarosítva,  nem  csak  külsőkép, 
hanem  szellemben  is.  Számos  eredeti,  a  szerkesztő  fel- 
szólítására írt  dolgozatot  is  találunk  e  gyűjteményben. 
Az  egész  mintegy  tizenhárom  szakaszra  oszlik.  A  nagyon 
kitűnő  beszélykéken  és  gyermekdalokon  kívül  sok 
olyasmi  van  benne,  mit  más  hasonló  könyvekben  hiába 
keresnénk,  például:  dajkarímek,  ölben  és  térden  tartott 
gyermekek  játékrímei,  hangutánzások,  játékok  és  játék- 
rímek, beszéd  és  emlékgyakorlatok  stb.  E  harmadik 
kiadás  sok  újat  is  foglal  magában.   A  különben  is  csinos 

Arany  hátrahagyott  prózai  munkái.  1" 

kiállítást  nagyon  díszíti  négy  színezett  kőnyomat  és 
huszonhárom  fainetszvény.  E  mellett  van  egy  olcsó  ki- 
adása is,  szintén  csinos,  de  képek  nélkül.  Ismételve 
ajánljuk  e  derék  könyvet  a  szülék  és  nevelők  figyelmébe. 


TOMPA  MIHÁLY  KÖLTEMÉNYEI.  VI.  kötet,  vegyes  tar- 
talommal. Pesten.  Kiadja  Heckenast  Gusztáv.  1863. 

Alig  néhány  éve,  hogy  Tompa  összegyűjtött  költe- 
ményei öt  kötetben  világot  láttak  (1858);  s  ime  már 
Vl-ik  kötet  járul  a  megjelentekhez.  A  közönség,  mely 
az  öt  elsőt  bírja,  kétségkívül  sietni  fog  a  hatodikat  is 
megszerezni,  mely  amazoknak  minden  tekintetben  méltó 
folytatása;  a  ki  pedig  Tompát  csupán  régebben  kiadott 
egyes  füzeteiből  ismerné,  figyelmeztetjük  e  már  hat  kötetes 
teljes  kiadásra,  mely  nélkül  valamint  ez  első  rangú  nem- 
zeti költőnk  ismerete,  úgy  a  műveiből  meríthető  élvezet, 
hiányos  és  egyoldalú.  Valóban  még  a  közlevertség  s  a 
haza  nagy  részét  fenyegető  nyomor  sem  menthetné  ki 
egészen,  ha  a  nemzet  nem  érne  rá  méltó  figyelemmel 
fogadni  e  legújabb  hozományát  egy  oly  költőjének,  ki 
húsz  év  óta  legjelesbje  között  foglal  helyet,  s  kitől  meg- 
szokta —  örömeit  nem  igen,  mert  azok  vajmi  gyérek  — 
hanem  fájdalmát  oly  vesékig  ható  hangon  tolmácsolva 
hallani. 

E  sorok  czélja  nem  tüzetes  bírálat,  hanem  csak 
egyszerű  bemutatás.  Egy  pár  észrevétel  után,  melyet  a 
költő  mai  álláspontja  jellemzésére  szükségesnek  gondol- 
tunk, a  tartalom  rövid   ismertetésére  megyünk  által. 

Tompa  ez  új  kötete  arról  tesz  bizonyságot,  hogy 
termő    ereje    folyvást  a  régi.    Költői  ere  nem  apadt,  de 

mint  folyam,  haladtában  mind  mélyebbrt  ásta  maiját. 
A  jelen  kötet,  egészben  véve,  mélyebb,  tartalmasb,  ko- 
molyabb, mint  akármelyik  az  előbbiek  közül.  Nem 
annyira  a  kedély  s  képzelet  ifjonti  játéka  ez  már,  mely 
virágról  virágra  csapong  és  csillogó  képekben  dúsla- 
kodik —  csupán  mert  e  képek  gyönyörben  ringatják 
lelkét;  —  nem  is  ama  dalszerűség  jellemzi  ezt,  melylyel 
költó'nk  egy  eló'bbi  korszakán  találkozunk,  midőn  ter- 
mészet és  kedély,  kül-  és  belvilág,  fény  és  homály  oly 
elringató  dallamú  harmóniává  olvadt  zengzetes  soraiban: 
itt  már  az  óda  mélysége  s  magassága  uralkodik;  az 
élet,  haza,  világ  nagy  érdekeinek  mélyen  átérzett  gondo- 
lata. Kern  azt  mondom,  mintha  eddigi  költeményeiben 
hiányzott  volna  ez  elem;  de  oly  túlnyomólag  egyik  köte- 
tében sem  tűnt  még  fel,  mint  e  hatodikban.  Es  ez  a 
haladásnak  természetes  folyamát  mutatja.  Tompa  fej- 
lődésének e  három  foka:  az  első,  mely  képekben  s  érzel- 
mességben  túlrajong;  a  második,  mely  tiszta  dallammá, 
harmóniává  higgad  le ;  a  harmadik,  mely  ódává  tömörül : 
ép  oly  természetszerű  haladásnak  tűnik  fel  egy  lyrai 
költőnél,  mint  az  elő-  és  utóifjúság  meg  a  férfikor,  — 
mint  a  virágzás  és  gyümölcstermés  különböző  szakai. 

Valaki  a  fiatalabb  irodalomból,  nem  tudom,  dicséret 
vagy  megrovásképen-e,  úgy  jellemzi  Tompa  mostani 
költészetét,  hogy  elmélkedésre  (reflexió)  hajlik.  Oly  ki- 
tétel, melyet  a  körülmények  szerint  egyaránt  vehetni 
dicséretnek  vagy  megrovásnak.  Ha  a  reflexió  nem  költői 
forrásból  ered,  mint  többnyire  a  rossz  tanköltőknél;  ha 
a  philosophiai  gondolat  nem  bírja  magát  a  szép  törvényei 
szerint  érvényesíteni;  ha  csupán  eszmélő  fejre,  de  üres 
szívre  mutat;  ha  a  képzelődés  nem  bírja  szárnyán  a 
gondolatot:    akkor  bizony  vád  a  költőre,  ha  meddő  re- 

lí.* 

flexiónál  feljebb  emelkedni  nem  tud.  De  ha  mindezek 
megfordítva  vannak :  úgy  a  reflexióra  való  hajlam  mit 
sem  von  le  a  költó'  dicséretéből.  Ki  mondja  azt,  hogy 
ódái  költésnek,  mely  pedig  a  legmagasb  szárnyalatú  nem, 
árt  a  reflexió,  azaz  életigazságok,  bölcs  gondolatok  lel- 
kesült előadása?  Ám  tekintse  a  legnagyobb  ódaköltőket, 
Pindártól  Horáczon  által  Berzsenyiig!  Hiszen,  hogy  pél- 
dát említsek,  az  utóbbinak  a  „Magyarokhoz"  intézett 
lelkes  ódája  nem  általános  reflexiókon  végződik-e:  „De 
jaj,  csak  így  jár  minden  az  ég  alatt"  stb.  .  .  ?  Ki  óda- 
költőket -csupán  azért  kárhoztat,  mert  reflexiókat  szo 
be,  nyilván  nem  tudja  mit  beszél. 

Tompa  elmélkedései  gyakran  nem  is  puszta  reflexiók, 
azaz  nem  magukért  állanak,  hanem  álarczai  valamely 
ki  nem  mondott,  vagy  csak  félig  kimondott  mély 
érzelemnek.  Erre  például  hozhatjuk  fel  az  „Isten  akaratja1' 
czímű  költeményt  (63.  1.)  mely  első  tekintetre  csupa 
reflexiónak  látszik  e  thema  fölött:  meg  kell  nyugodnunk 
isten  akaratján.  De  jobban  megolvasva,  átérezve  e  köl- 
teményt, úgy  találjuk,  hogy  a  költő  csak  akar,  de  iu  in 
tud  megnyugodni,  s  hogy  e  költemény  forrása  nem  a 
fejben  támadt,  hanem  odalenn  sötétlik  egy  a  szív  fenekén 
rejlő  fájdalom,  melyet  semmi  bölcsesség,  még  a  hit  sem 
képes  eloszlatni:  fiát  siratja  ez  a  bölcselkedő!  Pedig  a 
nagy  fájdalmat  alig  érinti  egy  szóval : 

Járván  a  temetőn  tanútlan  éjeken : 

Egy  kisded  sír  fölött  törnek  meg  térdeim  .  .  . 

Ennyi  az  egész.  De  még  mikor  hosszan  kibölcskedte 
s  látszólag  megvigasztalta  is  magát :  akkor  is  leborul  és 
homlokát  a   sír  hűs  gyepén   nyugtatja.  Valóban  ez  a  iíx'y 

dalom  mélyebb,  mint  a  ti  reftexiótlan,  fel  virágozott, 
fűhöz-fához,  tengerhez,  sziklához  hasonlított  fájdalmatok. 

Egy  része  Tompa  elmélkedéseinek  ily  álarcz.  A 
többi  a  tárgyból,  az  ódái  hangulatból  természetesen  fakad, 
s  igen  kevés  lenne  azok  száma,  melyekről  azt  mond- 
hatnók, hogy  ez  nincs  helyén,  köznapi,  fagyos.  Mindez 
Tompa  költészetének  oly  eszmei  tartalmasságot  ád, 
melyet  csak  azok  gáncsolhatnak,  kik  a  lyrát  csupa 
dallá,  hanggá  szeretnék  hígítani,  hogy  úgy  szólva  sza- 
vak nélkül  zengjen,  mint  a  fütty.  E  túlságos  zeneiség, 
ha  igazolható  is  énekre  szánt  dalban:  bizonyára  nincs 
joga,  hogy  a  lyra  többi  nemeiből  kiszorítsa  a  gondolatot. 

Midőn  feljebb  azt  mondám,  hogy  a  képekben  dusla- 
kodás  Tompa  első  korszakát  jellemzi,  nem  arra  czéloz- 
tam,  mintha  újabb  költeményei  e  részben  szegények 
volnának.  Sőt  ma  sincs  költőnk,  ki  annyira  —  hogy 
úgy  szóljunk  —  képekben  gondolkoznék,  mint  Tompa. 
Nála  a  gondolat  azonnal  jelvi,  vagy  allegóriái  kifejezést 
nyer;  a  kettő  egyszerre  születik.  Eredeti  hajlam  ez  nála 
eleitől  fogva;  egyszersmind  a  viszonyok  által  parancsolt 
ként/szerűség.  Amaz  érzelmet,  mely  álarcz  alatt  kénytelen 
bujkálni,  de  melyet  a  négy  folyó  és  hármas  halom  vi- 
dékén minden  ember  a  legsűrűbb  fátyol  alól  is  megis- 
mer, senki  sem  képes  oly  finom,  oly  változatos  allegó- 
riái mezben  elénk  állítani,  mint  Tompa.  O  ebben  kifogy- 
hatatlan. E  kötetje  legkivált  ily  darabokból  áll.  Majd 
a  r  Távozó  után'-  sóhajtunk  vele  (11.  1.),  majd  „Zrínyi 
Ilona"  ódon  hangú  keservében  (15.  1.)  osztozunk;  majd 
vele  szomorú  vigasztalást  lelünk  abban,  hogy  a  költészet 
..Repkénye"  (20.  1.)  csak  hadd  borítsa  a  szent  romokat. 
Még  többször  ismételt  „Teleit"  sem  sokalljuk  meg 
(A  tél  54.  1.,  Télben  47.  1.,  Téli  reggelen  208'.  1.),  annyira 

különböző  és  új  mindenik;  azután  a  ..Kikeletkor"  (102. 1.) 
és  a  „Kikircskez"  (112-  1.)  ismét  egészen  más.  Mint  piros 
fonál  húzódik  át  az  érzelem  (majd  csüggedve,  majd 
bízva,  remélve,  óhajtva,  intve,  só't  a  korviszonyok  szerint 
vérmesen  is)  kevés  hián  az  egész  Yl-ik  köteten.  ..Forr 
a  világ"  (56.  1.)  s  a  költő  is  forr;  kétségbe  esik  a  „Pusz- 
tuló erdő"-n  (60.  1.)  és  bizony,  a  mint  a  dolgok  mutat- 
koznak, nem  ok  nélkül;  a  „Régi  történetben"  (83.  1.) 
a  gúny  ostorát  csattogtatja;  ..Egy  alföldi  új  telepen" 
(98.  1.)  .  .  .  .  ki  ne  ismerné  ezt:  „Repülnél  lelkem,  fenn 
repülnél"  stb?  —  melylyel  rokon,  de  kivitelre  tán  még 
rinomabb  a  „Jövevény"  (163.  I);  azután  a  „Tűz"  (108.  1.) 
ama  tűz,  mely  nem  alszik,  ne  is  alugyék  el  soha ;  a 
„Fogoly"  (120.  1.)  „A  pozsonyi  várban"  (133.  1.)  „A 
testvérek"  (135.  1.)  „A  megtérő"  (140.  1.)  „Sámson" 
(145.  1.)  „Múlt,  jelen  és  jövő"  (152.  1.)  „A  sebzett 
szarvas"  (166.  1.)  „A  vihar"  (182.  1.),  mind  ugyanazon 
alapérzelem  különböző  nyilvánulásai,  melyeket  erőben, 
kivitelben  talán  mind  meghalad  az  „Űj  Simeon"  (192.  1.) 
s  melyektől  egy  mozzanattal  külön  válik  az  „Ikarus" 
(175.  1.)  és  „Sírboltban"  (195.  1.)  —  Nincs  itt  hely  mind- 
ezeket elemezni,  az  olvasó  bizonyosan  megtalálja  bennük 
a  mit  keres;  itt  a  legtöbbnek  felsorolása  által  csak  arra 
akarom  figyelmessé  tenni,  mily  nemű  dolgozatok  teszik 
e  gyűjtemény  legnagyobb    részét. 

Jóval  kisebb  rész  az,  mely  élet-halál,  örökkévalóság, 
hit,  természet,  világ  és  család  érzelmei  s  eszméi  körűi 
forog.  Két,  illetőleg  három,  alkalmi  ódája  (Kazinczy 
emlékezete,  Lorándfi  Zsuzsanna,  gr.  Mikóhoz)  alkalmi 
ugyan,  de  nem  kevésbbé  óda.  Történeti  legenda  a 
„Kálmán  és  Prezlava;"  valamint  a  „Pozsonyi  hadjáték" 
(kevésbbé    sikerűit)    történeti    anecdoton.     Vidor    satira 

kettő  van  :  „Ebéd  után"  és  „Gazdaember  ömlengései" ;  jó 
mindenik,  de  jobb  és  költőnk  e  nembeli  dolgozatait  mind 
felülmúlja  a  „Két  levél",  melynek  csak  fele  satira  (eman- 
cipált nőkre),  a  másik  fele  egy  magyar  háziasszony 
eszményképét  tükröző,  igen  kedves  idyll. 

Az  élet  és  halál  gondolatok  közül,  melyekről  az 
imént  emlékezem,  némelyik  nagyon  sötét.  Ilyen  kivált 
az,  melynek  a  költő  nem  tudott  más  czímet  adni,  mint 
e  kezdő  két  szót:  „Bár  még"  .  .  .  (33.  1.)  Azok  a  sorok, 
melyek  így  kezdődnek : 

„Sötét,  gyászos  jelek!    rossz  órám  közelít'1 

ez  a  pár  szakasz  oly  mélység  fölött  lebeg,  hol  féltjük 
az  —  embert.  Állítson  a  költő  keresztet  az  ily  örvény 
fölé,  s  óvakodjék  ott  járni. 

Népdalai  (szám  szerint  XIII)  hasonlók  a  régiekhez. 
Ugyanazon,  magát  olvasva  is  daloltató  forma,  ismét 
áriák  szerint.  De  ki  kell  emelnünk  a  IV.  számút  (Gyil- 
kos fenék),  mely  formában  és  tartalomban  teljesen  sike- 
rűit népballada,  mi  eddig  nem  igen  tartozott  a  Tompa 
költői  köréhez. 

Azonban,  mit  ér  e  költeményeket  czímek  szerint 
elősorolni  s  osztályozni.  Minden  egyes  versről  írhatnánk 
ennyit,  mint  ez  az  egész  ismertetés,  s  az  olvasónak  még 
sem  tudnánk  fogalmat  adni  az  egyes  darabok  szépségei- 
ről. Legyen  hát  elég,  hogy  pár  szóval  megjelöltük  Tompa 
múzsájának  mostani  irányát,  mely  annál  üdvösebb,  mennél 
több  okunk  van  félteni  lyrai  költészetünket  az  elléhásodás- 
tól.  — •  Végre  ama  reflexiós  darabok  közül,  nem  válo- 
gatva, csak  találomra,  ide  teszünk  mutatványul  egyet, 
egy  igénytelen  rövid  versecskét,  melynek  megdöbbentő 

mély  fordulata  szintén  mutatja  a  forrást,  honnan  származ- 
nak többnyire  Tompa  reflexiói.   Czíme  a 

Mosoly. 

A  szerető  s  anyának  ajkán: 
Remény,  boldogság  egy  veled ; 
S  a  támadó  naphoz  hasonlítsz 
Mely  fénybe  vonja  az  eget ! 

Midőn  ébredsz  a  gúny,   gyűlölet 
És  kárörömnek  általa  : 
Vagy  félig  elrejtett  gyiloknak 
Gyors,  félelmes  mozdulata ! 

Népet,  bírót   megfélemlítesz 
A  vérpad   gyász  deszkáiról, 
Ha  benned  a  megölt  igazság 
Fölebb  hivatkozása  szól. 

Mosoly!   ki  a  szív  mozdulásit,  - 
A  fényt,  homályt  így  rajzolod  : 
Mi  vagy  te  a  halottak  ajkán  ...'■? 
S  hol  lészen   magyarázatod  .  .  .  ? 

MAGVAK'  NYELVTÖRTÉNETI  szotÁR.  Szerke&zte  Mátyás 
Flórián.  II.  füzet. 

„Ha,  mit  szaktudósok  czélszerűt  írnak,  nagyobb 
közönség  megolvassa,  nyelvtudományunk  halad,  nem- 
zetiségünk szilárdul,  s  utódinknak  szebb  jövő  van  biz- 
tosítva." 

E  sorokkal  végzi  Mátyás  Flórián  akadémiai  tag 
közelebb  megjelent  kis  munkája  előszavát,  melynek 
czíme:  „Magyar  Nyelvtudomány.  II.  füzet." 

A  „nagyobb  közönsége  talán  megolvasná  „mit  szak- 
tudósok czélszerűt  írnak",  ha  volna  a  ki  figyelmeztesse 
rá,  meg  ha  nyelvészeink  a  fő  kérdésekben  is  annyira 
el  nem  térnének  egymástól,  hogy  a  homlok-egyenest 
szembe  állított  rendszerek  közt  el  bírna  igazodni.  De 
így,  olvasni  nem,  csak  tanulmányozni  lehet,  s  a  ki  egy- 
szer erre  adta  fejét,  az  meg  sem  áll,  míg  maga  is  új 
rendszerrel  nem  gazdagítja  a  nyelvtudományt,  tagadván 
a  létezők  helyes  voltát  s  növelvén  a  zavart. 

Az  niró-tömegu  —  miként  a  nem  nyelvtani  írókat 
Mátyás  úr  nem  minden  lenézés  nélkül,  összefoglalja  — 
szintén  hiába  tenne  kísérletet,  hogy  irályában  a  nyel- 
vészi tekintélyek  adta  szabályokat  kövesse,  vagy  az 
általok  kihozott  eredményekhez  tartsa  magát,  mert  ezek 
annyira  különböznek  egymástól  sokszor,  mint  ég  és 
föld.  Ott  van  például  az  igeidők  kérdése.  Jaj  volna 
az  írónak,  ki  addig  le  nem  írna  egy  perfectumot,  míg 
sorba  tanácsot  nem  kérd  nyelvészeinktől!  Még  jajabb, 
e  tanácsok  meghallása  után !  A  mi  egyik  előtt  az  egye  • 
dül  üdvözítő  írásmód,  a  másik  szemében  halálos  vétek. 
Mit  tegyen  hát  e  szegény  ..írótömeg"?  Azt  várja,  míg 
eligazodnak    nyelvészeink?    dum    defluit   amnis? . . .    ír 

bizony  a,  ki  jól,  ki  rosszul,  a  mint  az  élő  nyelv,  a  mint 
az  irodalmi  szokás,  a  hogy  a  stil  érthető  szerkezete  vagy 
patheticus  gerjedelmei  kívánják,  saját  és  a  közös  nyelv- 
érzék szerint,  hézagosb  vagy  teljesebb  nyelvtanulmá- 
nyai segélyével. 

Xem  azért  bocsátók  ezt  előre,  hogy  kái'koztassuk 
Mátyás  úr  nyelvtudományi  törekvéseit,  melyekből  a 
föntebb  említett  füzetke  is  mutatványt  hoz.  Sőt  épen 
azt  akarjuk  kimondani,  hogy  a  munka  melyen  tisztelt 
szaktudósunk  dolgozik :  a  Magyar  nyelvtörténeti  szó- 
tár oly  szükséges,  mint  a  falat  kenyér.  Mi  az  aka- 
démiai Nagy  szótártól  vártunk  ilyet,  mert  e  nélkül  az 
nem  teljes:  de  csak  itt-amott  s  néhány  szónak  találtuk 
feljegyezve  régi  jelentését,  nem  kisérve  századokon  át, 
nem  támogatva  elegendő  idézettel  régi  íróinkból;  míg 
ellenben  oly  szók,  melyek  értelme  senki  előtt  nem  két- 
séges mai  nap  is  küzhasználatúak,  költőkből  szedett 
idézetekkel  vannak  felczifrázva,  a  jó  isten  tudja   miért. 

A  jelen  füzetke  izlelőt  nyújt  Mátyás  Flórián  „nyelv- 
történeti szótárából, u  és  ezt  egészben  véve  igen  derék 
munkának  jósolhatjuk.  A  közlött  néhány  czikk  mu- 
tatja, mily  éles  elmével  s  vas  szorgalommal  állítja  össze 
a  szerző  nyelvünk  történeti  tényeit,  legrégibb  időtől  a 
múlt  századig,  a  ..halotti  beszédtől"  Faludiig,  úgy 
rendezve,  hogy  az  eredmény  sokszor  meglepően  igaz. 
Az  akadémia  szótára  e  munka  nélkül  nem  lesz  teljes, 
ki  azt  bírja,  ezt  is  meg  kell  szereznie,  mert  csak  így 
lesz  képes  a  nyelvet  jelenében   s  múltjában  áttekinteni. 

De  megbocsát  M.  úr,  ha  művére  egy  pár  észreve- 
telt is  bátorkodunk  tenni.  S  mivel  e  tudós  szerző,  ha 
ellenzésre  talál,  szereti  ösmerni  emberét,  mielőtt  vele 
beszédbe    állana,    ime    azt    is    megmondjuk,    bogy    bár 

szaktudósnak  e  sorok  írója  magát  nem  tartja,  vagy  ki- 
lencz  évig  ő  is  forgatta  nyelvemlékeinket  s  régibb  íróin- 
kat, nagy  részüket  el  is  olvasta,  legalább  a  mi  nyom- 
tatva megjelent;  és  így  ha  talán  nem  ért  is,  de  sejt  a 
dologhoz  valamit. 

Eszrevételink  elseje  az,  hogy  Mátyás  úr  igen  sokat 
követel  a  régi  nyelvnek,  a  mai  nem  csak  irodalmi,  ha- 
nem élő  nyelv  rovására  is.  Például  hogy  az  élő  aznap, 
minap  stb.  visszaállíttassak  az  napon,  mi  napon  stb. 
formákra,  mert  csak  ez  a  helyes:  túlkövetelés.  Ver- 
borum  vetus  interit  aetas.  Tudni  jó,  visszahozni  nem 
mindig  lehet. 

Másik  észrevétel,  hogy  M.  úr  a  latin  szövegek  ma- 
gyar fordítását  mindig  úgy  veszi,  mintha  egyik  szó  fe- 
dezné a  másikat,  s  a  magyar  szó  akkori  értelme  teljesen 
megfelelne  a  latinnak.  Semmit  sem  számít  be  a  régi 
nyelv  szószegénységének,  semmit  a  fordítók  tapogatód- 
zásának,  nyelvbeli  járatlanságának,  vagy  szabad  önké- 
nyének. Erősíti  például,  hogy  bádog  szó  régen  aes, 
aereum  jelentésű  volt,  mert  a  fordításban  e  latin  szók- 
nak felel  meg.  A  bádog  akkor  is  bádog  volt  mint  ma, 
a  fordító  általában  csak  nemtelen  erezet  akart  vele  je- 
lenteni, s  miután  a  rezet  már  említé,  odateszi  a  bádo- 
got is.  Ilyen  az,  midőn  e  mondatból :  „Jézus  az  tenger 
partján  terme11,  vagy:  ..két  férfiú  tenne  őelőttök"  azt 
hozza  ki,  hogy  terem  ige  annyi,  mint  a  latin  adstat  = 
ott  áll,  mert  a  latin  eredetiben  e  szó  van.  Hisz  a  terme 
igét  ez  értelemben  ma  is  mindennap  halljuk,  de  nem 
azt  teszi,  hogy  ott  áll,  hanem  hogy  ott  terem,  az  az  hir- 
telen, váratlan  megjelenik.  Ilyen,  hogy  a  denevér  hajdan 
noctua  (bagoly)  lett  volna,  mert  a  fordító  ezt  azzal  adja 
vissza.     A  denevér,  tájilag  tündenevér,  tündélevény,  mindig 

az  volt,  a  mi  most,  csapongó  röptéről  nevezve  így. 
E  részben  több  kritikát  óhajtunk  tehát. 

Harmadik  észrevételünk  M.  úr  teljes  meggyőződé- 
sét illeti,  hogy  az  ős  magyar  nyelvben  nem  létezett  t. 
betíis  perfectum,  csak  participium.  Azaz,  hogy  efféle: 
látott,  hallott,  jött,  stb.  az  ős  nyelvben  mint  jelentő  mód 
múltja  eredetileg  nem  volt  használatos.  Hogy  participiumi 
alakja  sokkal  gyakoribb  és  változatosb  régen,  mint  ma, 
nem  fogja  tagadni  senki.  De  hogy  múlt  időkép  nem 
létezett:  ezt  Mátyás  Flórián  honnan  fogja  bebizonyítni 
vagy  szerinte  „begyőzni"?  A  „halotti  beszédből"?  Ez 
maga  kevés  arra,  még  ha  a  königsbergi  új  találmányt 
hozzá  veszszük  is.  A  „halotti  beszédben'",  minden  rö- 
vidsége mellett,  van  egy  forma:  adottá  vala,  mely  két- 
ségtelenül régmúlt ;  s  egy  másik :  adott,  melyről  Mátyás 
úr  csak  most  akarja  felállítni,  hogy  participium,  az  tehát 
bizonyság  nem  lehet.  A  későbbi  nyelvemlékek  minden 
lapján  találunk  /-betűs  formát,  nem  igenév,  nem  jelző, 
hanem  valóságos  múlt  gyanánt  alkalmazva  is.  Búvár- 
kodnunk sem  kell,  csak  a  Toldy  Példatárába  pillanta- 
nunk. „Immár  prédikátor  szerzetnek  professiót  tott,  be- 
esködtu  —  „prédikátor  szerzetbeli  apácza  voltu  (Margit 
legenda).  „Mert  igen  keserűséggel  töltött  be  engemet  a 
mendenható"  (Révay-codex).  „Hallottátok,  mert  mond- 
ván vagyon  a  véneknek"  (Jászay-codex).  „Nemde 
gondoltad-e  en  szolgámat  Jóbot..."  (Döbrentey-codex). 
„Oh  keménységös  keresztfa,  ki  lőttel  ez  napon  en  fiamnak 
anyja"  (Xádor-codex).  „Engem  kildtek  (küldtek)  téged 
látnom."  (Ének  Pannónia  megvételéről)  stb.  stb.  Való- 
ban szeretnénk  ama  „begyőzésről"  meggyőződni! 

Negyedik  észrevételünk  Mátyás  Flórián  stílusát 
illeti.  Kérjük  őt,  hogy  ha  azt  akarja,  hogy  művét  a  „na- 

gyobb  közönség"  is  elolvassa,  ne  tegye  olvashatlanná 
döbrenteismusa  által.  Természetes  ugyan,  hogy  a  ki 
sokat  foglalkozik  a  régi  nyelvvel,  utoljára  bele  éli  ma- 
gát egészen,  iigy  hogy  irálya  is  a  régihez  idomul:  de 
ne  panaszkodjék  aztán,  ha  nem  olvassák.  Ki  idegen 
nyelvtant  ír,  a  tanuló  nyelvén  kell  írnia ;  ki  valamit 
meg  akar  értetni,  oly  nyelvet  kell  használnia,  melyet 
más  is  megért. 

ZANDIRHÁM.  Székel  hősköltemény  a  kilenczedik  századból. 
Irta  Dózsa  Dániel.  (Az  író  tulajdona.)  Kolozsvárit,  Slein  János 
bizomámja. 

(Töredék.)  *) 

E  czím  alatt,  már  jó  ideje,  egy  29G  lapra  terjedő 
sűrű  és  apró  betűkkel  nyomott  költemény  jelent  meg. 
A  napi  sajtó  röviden,  mint  szokása,  fölemlíté;  egy  pár 
felületes  —  nem  annyira  ismertetést,  mint  ajánló  bókot 
is  olvasánk  róla:  azzal  vége,  csendes  minden.  A  szerzó', 
talán  évek  óta,  lelkesül  valamely  magasztos  ezélért, 
gondolat  fogamzik  elméjében,  s  hordja  azt,  talán  évekig, 
mielőtt  a  megtestesülés  pillanata  bekövetkeznék;  a 
kivitel  ismét  éveibe,  nappali  s  éjjeli  gondjaiba  kerül- 
het: s  midőn  a  mű  kész,  midőn  a  friss  nyomdaszagú 
példányok  szétküldettek,  mi  jutalom  vár  rá?  Egy  kis 
lágymeleg  ajánlás,  boszantóbb  az  indokolt  gáncsoknál; 
rövid  ismertetés,  minő  a  szerkesztői  példányok  felvá- 
gatlan lapjairól  telhetik,  visszatetszőbb  bármily  keserű, 
de  tanulságos  bírálatnál.  A  közönség  a  stereotyp  ajánl- 
gatások,  obligát  dicséretek  közt  nem  tudja  magát  tájé- 
kozni; értelmesb   lévén,  hogy  sem  mindent  jónak   tart- 


*)  Eddig  nem  jelent  meg. 

sori,  a  ini  előtte  köznapi  szavakban  feldicsértetik,  haj- 
landó a  jobbat  is  selejtesnek  ítélni.  Ily  eljárás  —  vagy 
inkább  el  >ieiH  járás  —  alig  hiszem,  hogy  akár  a  szerzőre 
buzdító,  akár  a  közönségre  lelkesítő  hatást    gyakorolna. 

Pedig  Zandirhámnak  már  pusztán  megjelenése  ne- 
vezetes tünemény  költészetünk  mai  állapotában.  Jelenleg, 
midőn  minden  tehetség  (s  tehetlenség)  lyrai  koszorúk 
után  kapkod,  legkönnyebbnek  gondolván  a  vers  azon 
nemét,  mely  alakban  is  legrövidebb,  —  midőn  az  al- 
kotó költészet  fáradalmas  előkészületei,  hosszú  tanul- 
mány kétes  sükerért,  komoly  törekvés  messze  ezélra, 
mindenkit  visszariasztanak,  —  jelenleg,  mondom,  egy 
ily  költeménynek  már  létrejötte  is  elösmerést,  méltány- 
lást érdemel.  Volt  idő,  mikor  ifjaink  nemes  hévvel, 
kitartó  buzgalommal  készültek  az  írói  pályára ;  óvatos 
szemmel  néztek  körűi  a  költészet  tág  mezején,  s  a  mely 
ösvény  leginkább  vonzotta  hajlamukat,  vagy,  géniuszok 
irányánál  fogva  legbiztosabb  haladást  igért  a  süker  felé, 
azon  indultak  el.  Csalódhattak,  csalódtak  is  nem  egy- 
szer, de  a  törekvés  komolysága  még  akkor  is  némi 
tiszteletre  gerjeszt,  ha  czélját  nem  érheti.  Most  a  fiatal 
ember  nem  akar  egyéb  lenni,  csak  (!)  Petőfi,  s  mihelyt 
.,  bordái  alatt  hatalmasabb  ütéssel  kótog  a  bekérgezett 
szű":  legott  igyekszik  elfoglalni  helyét  a  népies  lapok 
olcsó  Pantheonjában. 

Mi  lehet  oka  ez  egyoldalúságnak?  Amaz  általános 
emberi  természetből  folyó  utánzási  hajlam-e,  mely  a 
sereget  mindég  és  mindenütt  a  legközelebb  kivívott 
koszorú  irányában  kergeti?  Nagy  részt  ez.  De  nem 
volnánk  igazságosak,  ha  korunktól  minden  jóravaló,  ön- 
álló tehetséget  megtagadnánk;  ha  a  „servum  pecus" 
metsző  sarcasmusát  csak  kiebb  terjesztenők  is,  mint  az 

más  időszakban  terjedt.  Utánzók  mindenkor  voltak  és 
lesznek,  Csobáncz  és  Somló  után  ép  úgy  láttuk  felsar- 
jadzani  a  Hősregéket,  a  Márévárát,  a  Szöszvárt,  miként 
Zalán  futása  nyomán  a  csikorgó  hatosokban  írt  hőskölte- 
ményeket,  melyekre  senki  sem  emlékszik  többé ;  mikép 
Kont  diadala  után  a  hamis  pathoszszal  rikácsoló  balla- 
dákat; s  mint  most  az  északi  ballada  nyomain  amaz 
ostobán  naiv  catechesist,  mely  elégnek  tartja  a  száraz 
történetet  kérdések-  s  feleletekbe  foglalni.  Ezekkel  semmi 
közünk.  De  miért,  hogy  azok  is,  kiknek  művein  saját 
egyéni  bélyeg,  tehát  kisebb-nagyobb  önállóság  ismerhető' 
fel,  kizárólag  a  lyra,  a  Petőfi  —  vagy  legfölebb  az  ő 
általa  kedvelt  Beranger  és  Heine  lyrája  körében  mo- 
zognak? Talán  mert  egyéni  hajlamuk  csupán  e  fajjal 
rokonszenvez.  Lehet;  bár  kétlem,  hogy  a  költői  tehet- 
ség bizonyos  korban  mind  lyricusnak,  egy  határozott 
iránynyal,  másban  mind  epicusnak  teremne.  A  hajlam 
többnyire  stúdiumaink  szerint  irányúi:  Byron,  a  kivá- 
lóan lyrai  természet,  lyrája  nagy  s  legszebb  részét  el- 
beszélő formába  öntötte,  s  bár  nem  tisztán  eposzi,  mégis 
becses  dolgokat  nyújtott  e  vegyes  téren.  Ugyanez  áll, 
több-kevesebb  módosulással,  Kisfaludy  Sándor  és  Vörös- 
marty elbeszélő  műveiről.  Mindkettő  lyrai  tehetség, 
nem  elégelte,  örökké  dalokat  és  ismét  dalokat  hallatni: 
s  a  közönség  hálásan  fogadta  e  változtatást  húrjaikon. 
De  az  eposz  kora  lejárt,  mondják,  ama  hősvilággal 
együtt,  melynek  tetteit  zengeni  volt  feladata.  Helyét 
a  regény  foglalta  el ;  s  a  mi  költészet  ezen  kívül  ipar- 
világunkban élvezhető  fenmarad,  az  csak  a  drámában 
és  lyrában  nyilatkozhatik.  Való,  hogy  a  föld,  a  mint 
most  r.forog  keserű  levében"',  összes  productiv  erejével 
sem  képes  ma  már  egy  Iliászt    hozni    létre,    s    az  óriás 

szenvedélyek,  minőket  egy  Nibelungen-Noth  csatára 
zúdít,  épen  úgy  ismeretlenek  napjainkban,  mint  az  ős- 
világ sarában  hömpölygő  megalosaurus,  vagy  az  erdő- 
ket legelő  mammuth.  De  ha-  egy  Virgilnek  a  római, 
egy  Tassónak  az  olasz  rníveltség  fénykorában  lehetett, 
a  naiv  hőskor  és  a  kifejlett  polgárosodás  szerencsés 
combinálása  által  örök  életű  műveket  hagyni  hátra: 
véleményem  szerint  ma  sincs  zárva  az  út  annak,  kire 
bőven  árasztá  kegyeit  Calliope.  Azonban  tegyük  fel, 
hogy  a  sajátlag  vett  eposz,  vagy  inkább  a  classicai 
epopoeia  korunkban  többé  nem  lehetséges:  vajon  a 
több-kevesebb  romanticai  vegyülettel  modernizált  eposz: 
egy  Frithjof-rege,  egy  Childe  Harold,  egy  Onégin,  szinte 
lehetetlen-e? 

ZNXi  tehát  az  oka,  hogy  költőink  csaknem  kizárólag 
a  lyra,  ennek  is  egy-két  divatos  faja  után  esnek?  Rész- 
ben, lehet,  nem  nagy  ismeretség  a  minden  korok  és 
nemzetek  jeleseivel;  ennélfogva  hiánya  ama  gyakorlott 
ízlésnek,  mely  a  szépet  minden  alakban  élvezhetővé 
teszi ;  épen  úgy  Homér  egyszerű,  de  nagy,  de  biztos 
vonásaiban,  mint  az  Aeneis  vagy  Gerusalemme  csiszolt 
formái  alatt,  vagy  Pulci  és  Ariosto  gonosz  mosolyával 
szemben;  úgy  a  Mahabhárata  „elefánti"  dulakodásai 
közt,  mint  a  „Paradicsominak"  (Firdusi)  nemzetségről 
nemzetségTe  szálló  szenvedély- viharában,  vagy  az  ellen 
szívét  kitépő  s  megrágó  „Sigurd"  hőseinél.  Hiánvzani 
látszik  költőinkben,  amaz  önbeleélés,  ha  ki  bírnám  fejezni, 
nagy  példányokba,  mely  fogyatkozás  ha  egyrészről 
meghagyja  nekünk  a  naturalisták  eredetiségét,  s  a  nem- 
zeti zsinórt  és  sújtást  épen  nem  hozza  veszélybe,  más 
részről  nem  enged  túl  látni  gémes  kútainkon,  s  valljuk 
meg,  több  a  kár    benne,    mint  a  nyereség.    Aztán  nem 

is  áll,  hogy  idegen  minták  szemlélése  jóravaló  tehetséget 
kiforgatna  eredetiségéből,  hogy  szükségképen  letörlené 
róla  a  nemzeti  zománczot.  Virgil  a  hellének  nyomán 
képezte  magát:  melyik  költő  inkább  római,  mint  Virgil? 
A  Jeruzsálem  dallója  egy  képet  is  alig  mer  használni, 
mely  nem  Virgilé ;  mégis  előttünk  áll  a  szenteskedő,  a 
kéjsóvár,  a  lágy  érzelmű  olasz.  A  mi  Zrínyink  e  ket- 
tőt nem  csak  nyomon  követi,  de  néhol  épen  kiírja : 
azonban,  daczára  az  idegen  műveltségnek,  nem  látjuk-e 
szüntelen  a  XVII  dik  század  horvát-magyarját,  ki  szó- 
ban fukar,  szenvedélyben  erős,  érzületben  magasztos, 
utolsó  csöp  véréig  hazafi?  Bizonyára,  míg  „Hermann 
és  Dorottya"  szemben  az  Iliászszal  s  Odysszeával  ere- 
deti és  kiválóan  német  költemény  marad:  addig  nincs 
okunk  idegen  mesterművek  tanulmányozásától  azért  bor- 
zadni vissza,  hogy  elsatnyul  bennünk  az  eredetiség,  s 
lehámlik  rólunk  a  nemzeti  máz. 

Mindazáltal  nem  ez  a  fő  ok,  mely  költőinket  hosz- 
szabb  lélekzetű  compositióktól  visszatartja.  Ki  akarna 
palotát  emelni  földrengés  után,  midőn  a  talajt  még  mind- 
egyre hullámzani  véli  lába  alatt?  Egy  napról  más 
napra  élünk;  elfogadjuk,  de  elégeljük  is  a  perez  be- 
nyomását; messze  czélra  törekedni  hiányzik  az  ösztön, 
a  kitartás,  a  szellem  rugany  ossága ;  beérjük  azzal,  mit 
a  jelen  óra  önkényt  hoz,  s  nem  törődünk  vele,  ha  a 
következő  ismét  elviszi.  Ezen,  hogy  úgy  mondjam, 
nomád  állapot  a  kedélyvilágban,  fejti  leginkább  meg 
az  uralkodó   lyrai  hangulatot,  s  általában  lyránk  jellemét. 

Ezért  mondám  én,  hogy  Zandirhám  megjelenése 
figyelmet  érdemel.     Lássuk  már  a  költeményt. 

Szerző,  maga  is  székely,  e  kicsiny  de  vitéz  hegyi 
nép  tetteit  akarja  dicsőíteni.  Helyes  tapintattal  választja. 

Arany  hátrahagyott  prózai  munkái.  -" 

meg  a  kort,  a  székely  önállóság,  függetlenség  korát. 
Ha  a  székelyek,  mint  hagyomány  és  krónika  egyiránt 
bizonyítják,  Etele  hunjainak  a  bérezés  hazában  vissza- 
maradt töredéke,  mely  a  magyarok  bejöveteléig  képes 
vala  megőrzeni  függetlenségét:  csak  is  ez  önálló  kora  az, 
mely  eposzilag  fölvehető'.  Korábban  a  székely,  mint 
székely,  nem  is  létezett;  Árpád  után  sorsa  a  magyaré- 
val fonódik  össze.  A  hím  és  magyar  idó'szak  közötti 
századok  egyikébe  kellett  tehát  szerzó'nek  eposzát  he- 
lyezni: de  melyikbe?  Kern  tekintve  azt,  hogy  a  hűn  biro- 
dalom enyésztére  közvetlen  következő  időszak  se  mon- 
dai, se  történeti  alapot  nem  nyújt,  —  már  azért  sem  le- 
hete  a  költemény  idejét  ez  első  századokba  tenni,  mert 
a  hím  nemzeti  hanyatlás  leverő  hatását  a  bármily  hősi 
fényben  felmutatott  székely  ivadék  dicsősége  nem  ellen- 
síilyozhatta  volna.  Szerencsés  gondolat  volt  hát  az  el- 
beszélés koráid  a  IX.  század  második  felét,  a  székely 
önállóság  utolsó  éveit,  választani,  midőn  a  magyarok  előre 
kilátásba  helyezett  dicsteljes  megjelenése  az  egész  eposz 
folytán  lélekemelő  hatást  gyakorol. 

Mondai  s  illetőleg  történeti  alapját  tekintve,  jelen 
költemény  részint  az  élő  néphagyományra,  részint  s  fő- 
leg azon  sem  elég  teljes,  sem  eléggé  világos  feljegyzé 
sekre  támaszkodik,  melyeket  „Székely  krónika"  néven 
ismerünk.  Nem  egyszer  volt  már  feszegetve,  múlhatlan 
kellék-e  eposzban  a  történeti  vagy  mondai  alap.  Vajon 
az  afféle  hősköltemény,  mint  például  Tündérvölgy,  Szép- 
lak, Két  szomszédvár,  Magyarvár,  melyek,  tudtommal 
semmi  hagyományon  nem  épülnek,  legfölebb  ha  némi 
történeti  hátterük  van,  veszit-e  lényegesen  e  fogyatko- 
zás által.  A  költő,  mondják,  azért  költő,  hogy  teremt- 
sen: kort  és  viszonyokat,  hősöket  és  jellemeket,  istene- 

ket  és  mythologiát,  szóval  mindent,  mindent ;  ez  fog  a 
phantasia  próbaköve  lenni.  Szép  feladat,  de  még  nem 
ismerek  oly  nagy  epicust,  ki  ezt  megoldotta  volna.  Ho- 
mér  ugyanazon  mondakörhöz  tapad,  melyet  utána,  s 
valószínűleg  előtte  is  —  százan  meg  százan  énekeltek ; 
Virgil  fáradságosan  szedi  össze  az  Aeneas  feló'l  ke- 
ringő hagyományos  emlékeket  és  halászsza  ki  ezek  ten- 
geréből a  czéljára  tartozót.;  Firdusi  a  shah  levéltárai- 
ban, gyűjteményeiben  évtizedeken  át  búvárolja  nemzete 
múltját :  vajon  ezek  s  a  többiek  mind,  phantasia  nélküli 
szegény  fuvolások  voltak-e  s  azért  kutatták  a  hagyo- 
mányt, a  históriát,  mert  képzeletből  alkotni  mit  sem  tud- 
tak? Homér,  például,  nem  lett  volna-e  képes  Odysseus 
vagy  Agamemnon  helyett  más,  szem  nem  látott,  fül  nem 
hallott  hőst  teremteni?  Azt  hiszem,  alakító  tehetsége  így 
is  vonzó  művet  hozott  volna  létre ;  de  nem  hiszem,  hogy 
mi  azt  olvasnók.  Ily  légből  szedett  eposz  talán  gyönyör- 
ködtet vala  némelyeket ;  de  soha  sem  fogott  a  görög  nem- 
zet vérébe  átfolyni,  a  rhapsodok  ezrei  által  tiról-fira 
plántáltatni.  De  a  görög  ugyanazon  mondákat,  regéket 
hallá  az  Iliászból,  melyek  bölcsője  óta  nyomon  kisérik, 
csakhogy  itt  szebb,  vonzóbb,  teljesebb  alakban.  A  monda 
<'vszázadok  során  históriai  meggyőződéssé,  nemzeti  hitté 
változott :  innen  az  eposz  roppant  hatása  és  népszerű- 
sége. —  Hogy  újabb  példát  említsek,  Ossiannak  minden 
bubája  elvesz,  mihelyt  fölteszszük,  hogy  az  Maepherson 
koholmánya ;  hogy  ( Issian  meg  hős  atyja  Fingal,  hős  fia 
( )scar,  légi  káprázat  s  a  bárdok  éneke  felhős  Caledoniában, 
ha  zengett  is  valaha,  elzengett  örökre,  viszhang  nélkül, 
nyomtalanul.  A  mű  ugyanaz,  de  mily  különböző  a  hatás! 
Ily  fontos  levén,  hogy  az  eposz  a  nemzetnek,  melyre 
hatni  akar.  ne  csak  jelleme,  szokásai  s  erkölcsében,  ha- 

nem  történeti  s  hagyományos  emlékeiben  is  gyökerez- 
zék: nem  ok  nélkül  törekedett  szerzőnk  megadni  bős- 
költeményének  azt,  a  mit  én  eposzi  hitelnek  szoktam 
nevezni.  Van  ugyanis  történeti  hitel,  mely  a  tények 
valóságán  épül,  ezzel  szemben  megkülönböztetem  az  epo- 
szi hitelt,  mely  nem  törődik  azzal,  megtörtént-e  a  dolog, 
de  igen,  hogy  él-e  az  a  nemzet-  a  nép  tudalmában,  em- 
lékei- s  hitében,  s  az  utóbbiakhoz,  mennyiben  a  költői 
czél  engedi,  makacsul  tapad.  Nem  költ  semmit,  a  míg 
hagyomány  van,  miből  összerakni  lehet ;  nem  ferdít,  hol 
az  eltérés  a  nép  tudalmával  ellenkeznék:  de  a  monda 
variánsai  közt  szabadon  válogat.  Szerző,  mint  ajánló 
leveléből  is  kitetszik,  érezte  ily  hitel  szükségét:  „hogy 
eposzt  lehessen  előállítni,  úgymond,  legelőbb  is  az  ős 
nemzeti  élet  alapjával,  annak  ős  szerkezetével  kellett 
tisztába  jönnöm"  —  s  feljebb:  „csak  egyet  nem  örököl- 
hettünk: tiszta  tudalmat  nemzetünk  őskoráról."  (VI.  1.) 
De  nem  elég  csupán  az  ős  nemzeti  élet  alapjaival,  szer- 
kezetével jönni  tisztába:  ez  csak  háttér,  csak  keretje  a 
rajznak.  Magát  a  fő  cselekvényt,  nevezetesb  episodjaival, 
kitűnőbb  hőseivel,  oly  alapon  kell  kifejteni,  hogy  minél 
több  támaszát  lelje  a  nemzeti  emlékezésben.  Szerzőnk 
e  részt  is  dicsérendő  lelkiösmeretességet  tanúsít.  A 
székely  krónika  szerint  valóban  Zandirhám  neve  ama 
rabonbánnak,  ki  a  bejövő  magyarokat  fogadja,  neje 
ennek  csakugyan  bizonyos  Magor  leánya,  kinek  rejtélyes 
személye  ott  ködlik  a  hagyományban ;  a  többi  (legalább) 
nevek  is,  melyeket  a  költő  használ,  ős  székely  nemzet- 
ségek nevei,  s  ezek  leírásában,  túlzott  hűséggel,  a  régi 
helyesírást  is  megtartja,  mint:  Boudham,  Zandour,  Mi- 
kow,  Uspoulat,  stb.  Botul  vár,  a  krónika  szerint  is,  a  szé- 
kelyek   áldozati   és    gyűlhelye:    ott    áll    a    hat    kő-vérty 

melyre  írvák  a  székelyek  törvényei;  a  főrabonbán 
hármas  tiszte :  „ad  castra  metienda  contra  exteras  gentes, 
ad  jura  sacra  et  profana  edicenda"  —  terjed;  ő  áldozik 
a  nép  előtt:  vérfrigy  a  kókuszdió  kehely  által,  a  fribu- 
sok  és  nemzetségek  stb.  stb.  mind  a  nemzeti  hagyomá- 
nyon épülnek.  Episodjai  közt  legkitűnőbb  a  Rapsonné 
leánya,  mely  régi  mondán  alapúi ;  a  többieket  is  igyek- 
szik a  szerző  mondákból  venni,  vagy  legalább  hagyo- 
mányos nevekhez,  személyekhez  és  helyekhez  csatolni ; 
s  általában  a  topographia  biztossága  egyike  fő  gondjainak. 
Az  eposz  tizenkét  költeményre  s  ezek  mindenike 
több  énekre  oszlik.  Költemény  egy  kikerekített  szakasz, 
de  nem  önálló,  nem  független  az  egésztől,  sőt  épen  úgy 
ennek  egységéhez  tartozik,  mint  valamely  regény  külön 
fejezetei.  Tartalma  az  eposznak  röviden  ez.  Boudham 
kimúitával  az  ifjú  Zandirhám  fő  rabonbánná  választatik, 
mely  alkalommal  Magor  a  főpap  megjósolja  neki,  hogy 
alatta  nagy  dolgok  történnek,  a  húnfaj  visszanyeri  Ételi 
régi  birodalmát.  —  Másnap,  ősi  szokás  szerint  nőt  vá- 
laszt, Jolánt,  ki  miatt  háborúba  keveredik  Posel-\e\  a  be- 
senyők chánjával.  E  háború  folyama,  episodjai,  képezik 
az  elbeszélés  nagyobb  részét.  A  székely  egy  ideig  győz- 
tesen veri  vissza  az  ellenséges  megtámadást,  de  miután 
a  besenyők  Gely  és  Glad  szomszéd  fejdelmeket  is  szövet- 
ségekbe vonják,  több  oldalról  tám.idtatik  meg  a  marok- 
nyi népfaj,  s  vesztét  már  bizonyosnak  vélvén,  élet-halál 
harczát  víja ;  midőn  a  honkereső  magyarok  megjelenése 
kiragadja  a  veszélyből.  E  segítség  váratlan  a  széke- 
lyekre, de  nem  az  olvasóra  nézve,  ki  erre  előkészíttetik 
a  Barnavitéz  megjelenése  által.  Az  ismeretlen  hős  nem 
egyéb,  mint  Árpád,  Almos  vezér  fia,  ki  már  a  háború 
kezdetekor  Posel  chánnál  időzött,  hogy  az  új  hont  kör- 

nyező  népek  szokásait,  erkölcseit,  hadakozás  módját  stb. 
kitanulja;  segíté  előbb  a  besenyőt  harczban,  de  majd 
a  székelyekben  rokonira  ismer,  elfogatván,  köztök  tar- 
tózkodik, míg  egyszer  rejtélyesen  búcsút  vesz  tőlük  „s 
eltűnik,  senki  sem  tudja  hová."  Azaz  visszatér  magyar- 
jaihoz, hogy  őket  segélyül  kihozza. 

E  rövid  tartalomból  is  látható,  hogy  az  alap  sze- 
rencsésen van  kigondolva.  A  székelyek  küzdelme  fajok 
fenmaradásáért,  bár  mily  hősi,  bár  mily  megható  legyen 
az,  magában  véve  nem  bírna  az  epopoeia  nagyszerű- 
ségével :  épen  úgy,  mint  Aeneas  küzdelmei  kisszerűek 
maradnának,  ha  Róma  leendő  nagysága  nem  emelné  a 
cselekvényt,  az  egyes  hősöket.  Az  idegen  népek  közt 
egyedül  álló  székely,  ha  visszaverné  is  elleneit,  győzelme 
nem  volna  biztosítva  újabb  veszélyek  ellen :  de  így,  a 
magyarok  megjelenése  minden  aggályt  eloszlat,  a  küz- 
delem czélját  érte,  a  székely  mindenkorra  biztosítva  van. 
Ügy  is,  a  monda  szerint,  a  székely  csak  azért  maradt 
Erdély  bérczei  közt,  hogy  Etele  hónát  a  később  kijö- 
vendő magyarok  számára  megőrizze ;  az  őrhad  tisztét 
híven  betölté,  fentartotta  magát  a  derék  sereg  megér- 
keztéig, s  ezzel  hivatása  be  van  végezve.  —  Ha  valaki 
ellenvetné,  hogy  a  magyarok  megjelenése  olyT  kívülről 
jövő  esemény,  mely  deus  ex  macinina  gyanánt  vág  a  cse- 
lekvény folyamába,  azt  az  épen  most  mondottak  meg- 
győzhetik, hogy  szükségkép  így  kellé  az  eposznak  be- 
fejeztetni. E  befejezés,  mint  föntebb  érintettem,  az  ol- 
vasóra nem  is  váratlan :  már  az  újonválasztott  rabon- 
bánnak meg  van  jósolva,  s  azután  a  Barnavitéz  által 
mindig  éber  figyelmünkben   tartatik. 


Nyelv  és  irály 

Nem  lehet  a  magyar  nyelvészet  körében  napról 
napra  élénkülő  mozgalmat  öröm  nélkül  szemlélni.  A 
nyelvészet,  mely  Révaiig,  úgy  szólva,  bölcsejében  volt, 
s  ő  utána  sem  fejlett  oly  arányban,  mint  a  hatalmas 
kezdet  után  várni  lehete,  mind  nagyobb  tért  foglal  el. 
Amaz  önkényes  szóbonczolás,  mely  boldog-boldogtalan 
által,  a  nyelv  múltjának  és  jelenének  kellő  ismerete 
nélkül  űzve,  képtelen  eredményekhez  jutott,  napjainkban 
a  nevetséges  ritkaságok  közé  tartozik.  A  hasonlító 
nyelvészet,  a  helyett,  hogy  a  sémi  nyelvek  felé  kacsin- 
gatna s  bibliai  reminiscentiák  ködében  tapogatóznék, 
meglelte  természetes  medrét:  az  altáji  nyelvzömöt.  A 
szójárások,  tájkiejtések  mindinkább  méltányolvák,  szer- 
ves összeköttetésbe  hozatnak  a  nagy  egészszel,  melynek 
részei,  módosulványai.  S  ha  itt  és  ott  a  szakbuzgalom, 
a  tárgy  iránti  hevfílés  olykor  túlságba  csap  is ;  ha  mesz- 
szebb  viszi  is  néha  következtetésit,  mint  a  valóság  en- 
gedné :  azon  nincs  miért  megütköznünk.  Buzgalom  ritkán 

van  túlzás  nélkül.  A  mi  igaz,  megmarad,  a  mi  nem, 
lesodorja  az  idő. 

En,  a  nyelv  egyik  gyakorlati  munkása,  s  az  el- 
méleti haladásnak  inkább  csak  szemlélője,  egy  irodal- 
milag kevéssé  ismert,  kevéssé  méltatott  tájkiejtésre  kí- 
vánom vezetni  az  illetők  ügyeimét:  a  tiszántúlira.  A 
palócz,  barkó,  a  dunántúli,  a  szögedi  kiejtés,  kisebb- 
nagyobb  mértékben  ismertetve,  s  nyelvészeti  czélokra 
használva  van.  A  tiszántúlira  — -  értem  azt,  mely  az 
édes  helyett  kiest,  ló  helyett  lú-t  ejt  —  elég  volt  annyit 
megjegyezni,  hogy  az  utálatos,  czigányos  kiejtés.  Hogy 
a  közéletben  a  különböző  tájak  lakói  egymás  nyelvét 
utálatosnak  találhatják,  azt  értein;  de  hogy  tudomány 
az  ellenszenv  ily  kifejezésével  fordulhasson  el  tárgyától, 
melynek  megvizsgálása,  az  egészbe  illesztése,  köréhez 
tartozik :  ez  az,  a  mit  meg  nem  foghatok ;  -  -  különben 
a  természetbúvár  csak  hímes  pillangót  keresne,  s 
visszaundorcdnék  a  póktól  és  gilisztától.  A  tény  előttünk 
áll:  a  haza  egy  nagy  része  amaz  utálatos,  czigányos 
kiejtést  hordja  ajakán.  Miért?  Elfeledte-e  ősei  nyelvét 
a  legtörzsökösbnek  elismert  magyarfaj  ?  Vagy  a  czigányok 
kiejtését  tanulta  el?  bár  még  ez  esetben  is  méltó  volna 
vizsgálatra,  mert  a  czigány  nyelv  a  klasszikái  sanscrit 
elárvahodott   rokona. 

De  én  vizsgálódásomat  ily  messziről  kezdeni  nem 
akarom.  Egyszerűen  adatokat  kívánok  nyújtani  azoknak, 
kik  e  hangoztatással  megismerkedni  szeretnének.  Aztán, 
ha  e  rendetlenségbe  némi  rendet  hoznom,  e  látszólagos 
anomáliából  a  nyelv  törvényeit  illetőleg  valami  eredményt 
ttlmutatnom  sikerűi :  az  is  jó  lesz.  —  Az  í-z'ó  tájak 
egyik  góczában  növekedve,  könnyű  nekem,  csupán  em- 
lékezetből,   összeszedni    ez    adatokat;    ha    más,    hason 

kiejtésű  vidék   némi   árnyéklatban   eltérne  is  tőlem:  ez 
eltérés,  tudom,  sem  sok,  sem  jellemző  nem  fog  lenni. 

Sajátlag  csak  az  é  hangnak  /-re  változását  tűztem 
ki  vizsgálatom  tárgyául.  De  mielőtt  erre  mennék,  nem 
hagyom  egy  futó  pillantás  nélkül,  az  d-t  mely  /í-ra,  az 
öt,  mely  ü-re  hajlik.  E  három  (és  néhol  a  közép  e  tiszta 
ejtése)  teszi  jellemét  a  tiszántúli  —  (körös-marosközi)  - 
tájszólásnak. 


Az  ó  hang,  tiszántúli  ajkon,  tudtomra  csak  egy 
szóban  változik  ú-ra  s  ez  épen  a  szerencsétlen  lú.  (Mert 
a  Rlízsi,  rúzsa  stb.  szömönszödött  szögedi  gyöngy,  mely 
iránt  viszont  legyen  szabad  nekem  ellenszenvvel  (!)  viseltet- 
nem.) A  többi,  ó-ra  végződő  egytagú  szavak,  mind  ó-val 
ejtetnek:  hó,  só,  szó,  tó,  jó.  Miért  a  ló:  lú?  Ragozzuk 
amazokat;  lesz:  hav.-a,  sav-a,  szav-a,  tav-a,jav-a,  ellenben 
a  ló:  Io>:-((.  Amott  tehát  az  eredeti  hangzás  hav,  vagy 
imu,  sau,  szau,  tau,  jau,  melyből  ismert  hangolvadás 
szerint  lesz  hó,  só  stb.  Ellenben  a  Jó  eredeti  formája 
lov,  vagy  lou,  melyből  ismét,  az  ou  olvadván,  lesz:  lú. 
Kinek  van  igaza? 

Az  ö  tiszántúl  mindég  tisztán  ejtetik,  kivéve  néhány 
egytagú  szót,  mint:  <">  (személynévmás ),  kő,  jó,  />ö,  cső, 
tő  (fatő) ;  igékben  :  /(",  nyő  (nyöv-)  melyek  tiszántúliasan : 
ű,  kii,  fii,  bit,  csű,  tií,  Hí,  nyű.  Itt  már  nehezebb  kifogás- 
talan szabályt  állítni  fel.  De,  úgy  látszik,  az  eredeti  alak 
itt  is  öv=öü.  Ragozzuk.  Ov-é,  köv-e,  csöv-e,  tör-e,  löv-i, 
nyöv-i.  Kivétel  a  fii,  mely  ragozva  feje  s  a  bő,  mely 
ragozva  is  megtartja  hosszú  hangzóját :  bővebb.  Ellenben 
vő,  veje,  hó,  heve,  ő-vel  ejtetnek. 

Ám  lássák  a  dologértők,  nem  volna-e  vakmerőség 
innét  azon  egyszerű  szabályt  vonni  el,  hogy  az  ó-hang 
eredeti  alakja  ott,  hol  a  tiszántúli  ajak  üt  hangoztat: 
öv  i  v.  öü)  (tehát :  höv,  csőr,  töv,  löv,  nyöv,  öv) ;  egyebütt 
pedig  ev  (vagy  eü)  mint  merő,  merev ;  élő,  élev,  teremtő  — 
teremtev,  (,,eleve,  terumteve."  Halotti  B.)?  S  nem  vezet-e 
a  látszó  anomália  szembeötlően  szabályhoz? 

Most  jerünk  az  e'-re. 

Nyelvészi  jártassággal  biró  emberektől  sem  ritkaság 
hallani,  hogy  tiszántúl  é  helyett  rendesen  l-t  ejtenek, 
mindég,  minden  szóban,  vagy  i-t  majd  é-t  ugyanazon 
szóban  is,  a  mint  épen  nyelvökre  jő.  A  dolog  nem  úgy 
áll.  A  tiszántúli  ember  nem  minden  é-t  mond  /-nek,  nem 
is  önkényesen  változtatja  a  kiejtést  majd  é-re  majd  /-re. 
Ember  emlékezet  óta,  apáról  fiúra,  az  egész  í-ző  tájon, 
bizonyos  toszok-,  képzők-  és  ragokban  mindég  és  min- 
denütt tiszta  éles  é  hallatszik;  más  tőszók,  képzők  és 
ragok  pedig  é  helyen  /-vei  ejtetnek.  Megkísértem  össze- 
állítni  amazokat  és  ezeket. 


I.  Főnevekben*. 

a)  Egytagú  főnevek. 

1.  Éles  é-xel  ejtetnek  mindazon  egytagú  főnevek, 
melyekben  az  é,  ragozáskor,  nyílt  rövid  f-re  változik. 
E  szerint:  bél-belet,  dér-deret,  ég-eget,  ér-eret,  hét-hetet, 
hé(v)-hévet,  kéz-kezet,  légy-legyet,  lé(v)-lévet,  mész- 
meszet,  név-nevet,  nyél-nyelet,  réz-rezet,  ré(v)  (fa-ré) 
révet,  szél-szélet,  szén-szenet,  téj-téjet,  tél-telet,  jég-jeget. 

Kivétel:  dél-délet,  mely  díl. 

Esz  i  mert  meg  is  rövidül :  Oszét)  éles  é-vel  hangzik. 

2.  Azon  egytagú  főnevek,  melyek  ragozáskor  éles 
fjüket  nem  rövidítik  meg,  részint  c'-vel  részint  /-vei  hang- 
zanak. Itt  már  nehéz  válaszvonalt  húzni.  Elsorolom  a 
főneveket. 

E-vel  ejtetnek :  Bécs,  bérez,  czéh,  décz-(bunda), 
Dézs,  él  (acumen),  ész,  érez,  érd,  fércz,  gém,  kés,  lécz, 
mécs,  né  (Balog^e),  Pécs,  pék,  pép,  szék,  tér,  térd, 
vész  (varsa). 

I-vel  ejtetnek:  bér,  czél,  csép,  ék  (enneus),  ét  (el- 
vész az  íte)  év  (harmad  íi'c),  fék,  fény,  héj,  kény  (kínye 
szerint),  kép,  lék,  lép,  méh,  mén,  méz,  nép,  pénz  (píz), 
rés,  rész,  rét,  rév  (portns),  szél  (margó),  tét  (jó  tít  helyett 
jót  várj),  vég,  vér,  kém,  kén. 

b)  Két,  vagy  több  tagú  főnevek. 

1.  Két,  vagy  több  tagú  főnevek  első  szótagjában 
az  é  tisztán  mondatik,  ha  a  következő  szótag  álhangú. 
Es  így:  Béla,  czékla,  czérna,  cséza,  dékán,  dénár,  dézsa 
(dézma),  Déva,  éhom,  géva  (golyva),  hézag,  hévar  (a  jég 
alatt),  Kéza,  léhó,  lésza,  létra,  Léva,  péva  (polyva),  réja 
(gyermekdal),  séla  (balta),  séta,  tégla,  tézsla  (járomrúd). 

Kivétel:  béka,  békó,  répa,  széna,  véka*  ezek  í-vel 
mondatnak. 

2.  Két,  vagy  több  tagú  főnevek  első  szótagjában 
tiszta  éles  é  hangzik  még  ezekben :  bécze  (könyv),  czégér, 
czément,  érdem  (az  igető  pedig:  //•),  gébics,  gége,  hérisz, 
kémény,  néne,  récze   (rucza),  sérvés,  szérdik. 

Ezekben  í  ejtetik:  béke,  bélyeg  (bíjog),  fészek, 
gyékény,  kényeső,  kéreg,  kéve,  mészáros,  péntek,  szégyen. 

3.  Két  tagú  főnevek  második  szótagjában  (a  mi 
rendesen  már  képzőnek  tekinthető)  élesen  mondatik  az  é: 

a)  Mindig,  ha  ragozáskor  az  é  rövid  nyilt  ere 
szokott  változni.  Tehát  tiszántúl  is  é-vel  ejtetnek:  ve- 
réb-verebet, szekér-szekeret,  egér-egeret,  kerék-kereket, 
kötél-kütelet,  közép-középet,  cserép-cserepet,  egyéb- 
egyebet,  fedél-fedelet,  levél-levelet,  fenék-feneket,  gyökér- 
gyökeret,  tehén-tehenet,   tenyér-tenyeret. 

Kivétel  csupán:  kenyér- eret,  mely:  kenyír,  derék- 
derekat,  fazék-fazekat. 

fj.  Mindig,  ha  az  é  végbetű  (képző)  aj  szótaggal 
(képzővel)  fölcserélhető.  Es  így :  paraj-paré,  karaj-karé, 
taraj-taré,  ganaj-gané.  Az  ily  é  végbetű,  ha  aj  formája 
nincs  is  már  meg,  hasonlóul  éles  e-vel  hangzik:  csaté, 
góré,  góbé,  komé,  purdé  stb. 

A  két  vagy  több  tagú  főnév  második  vagy  azutáni 
szótagjában  előjöhető  é  többnyire  csak  főnév-képző  lévén, 
alább  a  képzők  közt  fogunk  róluk  szólani. 

II.  Melléknevekben. 
a)  Egytagú   melléknevek. 

1.  Ha  az  é  ragozáskor  é-re  rövidül  a  tiszántúli  ajk 
élesen  kiejti.  És  így:  fél-felet,  éh-(éhet  ugyan,  de  van 
ehet,  ehetném  is). 

2.  Ha  az  é  ragozáskor  megtartja  hosszúságát,  /-vei 
mondatik  ki.  Tehát:  ép-épet  (íp-ípet),  kék,  kész,  mély 
(mi'),  rém,  szép,  vén. 

h)  Több  tagú  melléknevek. 

1.  A  két  vagy  több  tagú  melléknevek  első  szóta- 
gában levő  é  nem  változik  /-re,  ha  a  követő  szótag  ál- 
hangú.  Es  így:  béna,  czéda,  csélcsap,  gézengúz,  hepe- 
hupás, méla,  rézsútos,  vézna    —  é-vel  hangzanak. 

Kivételt  képez  a:  vékony,  unna,  melyek  í-re  hajlottak. 

2.  A  két  vagy  több  tagú  melléknevek  —  ha  az  első 
tagra  nem  alhangú  szótag  következik,  rendesen  képzővel 
alakultak,  tehát  alább  a  képzők  közt  lesz  róluk  szó.  Itt 
megemlítem  a  kétes  és  késő  mellékneveket,  melyek  ugyan 
származottak,  de  mivel  sem  a  két\  ség)  a  főnevek  közt,  sem 
a  kés(ik)  az  igék  közt  nincs  felhozva,  helyén  lesz  meg- 
mondani rólok,  hogy  /-vei  hangzanak:  kltes,  kítelkedni- 
kíső,  kísedelem. 

III.  Számnevekben. 

1.  Itt  is  áll  a  föntebbi  szabály,  hogy  az  é,  ha  rago- 
záskor é-re  rövidül,  élesen  r-nek  ejtetik.  Es  így:  két, 
kettő,  hét-hetet. 

2.  Ellenben:  négy-négyet,  í-vel  hangzik. 

0.  A  határozatlan  számnevek  közül  elég-eleget, 
í-vel,  néhány,  némely  szinte  í-vel ;  kevés-eset  szabály- 
szerűség é-vel  mondatik.  Szabályszerűség,  mondom,  mert 
benne  az  é  tárgyesetben  rövid  lesz.  - —  Féle,  egyféle, 
kétféle  stb.  é-vel  hangzik,  sohasem  :  fíle. 

IV.  Névmásokban. 

1.  E-vel  mondatnak:  én,  éngem(==éngem),  tiéd,  tié- 
tek, övé,  övék. 

2.  Ellenben:   téged  lesz:   tiged,  továbbá:   enyím. 

3.  A  számnévmások  közt  előjövő  némely,  néhány, 
egynéhány  í-vel  mondatnak.  (Lásd  III.  3.) 

V.   Igetökben. 
a)  Egytagú  igetők. 
1.  Az    egytagú    igetőnél    is    érvényesül    a    szabály, 
hogy  ha  annak  é-je  rövid  nyilt  e-vel  váltakozik,  a  tiszán- 
túli  ajk    tiszta  éles  i-t  fog  ejteni.    Tehát :  ás-és(ik),  féj- 

fej,  kél-kél,  kén-kén,  lél-lél,  mér-mer,  (audet  és  haurit) 
széd-széd,  szél-szél  (secat)  tér-tér(űl)  vér-vér  (verberat) 
vész-vész  (perit)  nyél-nyél. 

2.  A  meg  nem  rövidülő  é-k  közül  élesen  ejti  ezeket: 
fér,  kérd,  sért,    ért. 

A  kellene  rövidítése:  kék,  szinte  éles  é. 

3.  Ellenben  /-vei  ejti  ezen  meg  nem  rövidülő  egy- 
tagú igetőket:  ég  (ardet),  él  (vivit),  ér  (valet,  pervenit), 
kér,  lép,  mér  (metitur),  néz,  tép,  vét  (peccat),  véd  (vtt: 
defendit),  vél,  vés. 

4.  Azon  igéket,  melyeknek  tőjéhez  kienyésző  sz 
vagy  gy  és  toldalék  szokott  járulni,  a  jelenben  rövi- 
den is  ejtik:  lesz,  tesz,  vesz,  megyén,  de  ha  megnyújtják, 
i-t  hangoztatnak:  liszen,  tíszen,  míg  yen  (hova  mígy?),  az 
innen  származott  főnevekben  is  í  szerepel:  Ittel,  títel, 
ítél,'  n  parancsolóban  is  í:  lígy,  tígy,  vigy,  mi  szabály 
ellenesnek  látszik,  mert  e  szókban  az  é  megszokott  rö- 
vidülni, tehát  a  tiszántúli  ajk  c'-vel  ejtené.  De  jegyezzük 
meg,  hogy  itt  az  éles  é  nem  nyilt  rövid  e-vel,  hanem 
zárt  e-vel  váltakozik :  lesz,  tesz,  vész,  s  ez  úgy  látszik, 
sokat  tesz  a  dologra,   bár    okát   ki  nem  nyomozhattam. 

b)  Több  tagú  igetök. 
Ilyen  igető  a  magyarban,  hogy  első  szótagjában  é 
hangzó  volna,  kevés  van ;  olyan  pedig,  melynek  máso- 
dik, harmadik  hangzója  lenne  é  (még  pedig  a  gyökhöz 
tartozó,  nem  képző)  úgy  hiszem  egy  sincs.  Lássuk,  a 
mit  találtam : 

1.  E-vel  mondatnak:  gémberedik,  sétitikál,  tékozol, 
ténfereg,  zsémbel  (másutt  zsimbel). 

2.  í-vel  mondatnak :  gédelget  (gídelget),  kényszerít, 
(kínszerit),  késik  (kísik),  téb-láb  (tíb-láb  . 

VI.  Részecskékben. 
(Particvlák.) 

1.  E-vel  hangzók:  bé  (be),  éj(pje)\  ennye,  hé! 
héj-hej !  még  (adhuc)  jé!  és  (régen:  és)  hébe-hóba,  nél- 
kül. (A  ragok-  és  képzőkről  alább.) 

2.  I-vel  hangzók:  épen  (íppen),   régen,  szét,  tétova, 

mért  <mí)-'i,  néha  (níha,  nyiha.) 

VII.  Ragok  és  képzőkben-. 

a)  Ragok. 

1.  nkl-nél.  A  nél  mindig  éles  é-véí. 

2.  val-veL  A  vei,  személyragozva  lesz:  velem,  veled, 
Tele,  de  ez  meg  is  nyújtatik  véllem,  vélted,  vette.  Ily 
esetben  a  tiszántúli  ajk   tiszta  c-t  ejt. 

3.  nak-nel:  Nekem  helyett  tiszta  é-vel:  nékem, 
néked,  néki.  Sohase  níkem. 

4.  szinte  éles  é-vel  hangzanak:  belém,  beléd,  belé, 
elém,  eléd,  eléje  (népileg:  elébem,  elébed,  elébe)  mellém, 
melléd,  melléje,  felém,  feléd,  felé,  megé,  stb.  Ilyenekben 
soha  nem  hallik  í. 

5.  vái-vé.  A  vé  tiszta  éles  é-vel.  Szőkm?.  stb. 

6.  Az  -ént,  -ként,  -anként,  -enként,-ég,  kép, -képen, -ért 
mind  í-re  változnak.  Tehát:  szerint,  akkint,  százankint, 
ütenkínt,  min<%,  niindenAv/;,  mm&enkíppen,  búzáír'(t). 

b)  Képzők. 

A  főnév  képzők. 

1.  E-vel  hangzik  a  képző,  ha  ragozva  rövid  nyílt 
c-re    változható   (Lásd    I.    b)    3.)    -  ;    tehát    az    r^-ebet, 

Arany  hátrahagyott  prózai  munkái.  - 1 

(veréb)    é^-épet  (közép)   él-élet   (föd-él)   ék-eket  (ker- ék- 
eket) ér- eret  (szek-ér-eret)  ét-etet  (szemei-étet)  stb. 

2.  A  képző  szótag  é-je,  ha  ragozva  meg  nem  rövi- 
dül, í-vel  ejtetik.  Példák :  ebéd-ebédet,  aczél-aczélt,  (mert 
az  aezélat  ott  nem  mondják),  személy-személyt,  seregély, 
seregélyt,  sovén//,  sövényt,  belevény,  kelevényt,  remény, 
reményt,  tünemény,  tüneményt  sigér-sigért  (hal),  vetés- 
vetést,  kertefe'-kertí'W,  szükség-szükséget,  emberség- ember- 
ségei. 

3.  Kivétel  a  cseléd,  cselédet,  melynek  képzője  bár 
meg  nem  rövidül,  azért  f'-vel  mondatik. 


Az  értekezés  kidolgozott  vészének  itt  vége  szakad  j 
de  egy  külön  jegyzékből  még  a  következő  alakokkal  egészít- 
hető ki: 

VIII.  Ige-hajlítás. 
Jeh  a.  Határozott.  Határozatlan. 

1.        2.  3.  1.         2.  3. 

Egyes:        -em,    -ed,  -i.  -ek,  -sz, 

Többes:       -jük,  -itek,  -ik.  -ünk,  -tek,       -nek. 

Alig  miUt:      1.       2.  3.         1.         2.  3. 

-ém,    -éd,  -é.  -ék,  -él,  -e. 

-ők,    -étek,  -ék.  -énk,  -étek,      -ének. 

Múlt:  -tem,  -ted,  -te.  -tem,  -tél,        -t, 

-tük,  -titok,  -tik.  -tünk,  -tétek,    -tek. 

Foglaló: 
Jelen :  -jem,  -jed,       -je.       -jek,     -j,  -jen,  -jík. 

-jük,  -jítek,     -jík.      -jönk,  -Jetek,    -jenek. 
Alig  múlt: 

-ném,  -néd,       -né.       -nék,    -nél,        -ne. 

-nők,  -nétek,  -nék.    -nénk,  -nétek,  -nének. 

Állapot  jelző:  ví  n. 

Ikes  hajlítás 
J>  lentő: 

Jelen:  -em,     -el,  -ik. 

-ünk,    -tek,  -nek. 

Alig  múlt:        -éra,     -él,  -ék. 

-énk,    -étek,   -ének.  -nénk,  -nétek,  -nének 

óhajtó  forma:  ehet//''///,  -él,  -ék. 


Foglaló: 

-jem,    -jél,  -jík. 

-jünk,  -jetek,  -jenek, 

-ném,    -nél,  -nék. 


é-vel: 


XI.  Névhajlításkor. 
a)  Fa;/  előtti  nyújtásban. 


i-vel. 


accusativus: 

birtokrag: 

többi  s  : 

eke, 

-ít  -ém. 

birke, 

-ét 

-éra, 

-ék. 

fejsze, 

-ít  -ém. 

csirke, 

-ét 

-ém, 

-ék. 

körí/; 

-ít  (körtély  h.) 

dinnye, 

-ét 

-éra, 

-ék. 

elme. 

-ít  -ém. 

kelepcze, 

-ét 

-ém, 

-ék. 

kemencze, 

-ét 

-ém, 

-ék. 

néne, 

-ét 

-ém, 

-ék. 

pite, 

-ét 

-ém, 

-ék. 

petrencze, 

-ét 

-ém, 

-ék. 

rekettye, 

-ét 

-ém, 

-ék. 

sete, 

-ét 

-ém, 

senye, 

-ét 

-ém, 

szilke. 

-ét 

-ém, 

-ék. 

szőke, 

-ét 

-ém, 

-ék. 

sőre, 

-ét 

-ém, 

-ék. 

ti -ke. 

-ét 

-ém, 

-ék. 

zeke, 

-ét 

-ém, 

-ék. 

venyige, 

-ét 

-ém, 

-ék. 

•21' 

b)  Birtokos  rag,  3-ih  személy,  accusativus: 
i-vel. 


betű, 

betűje, 

betű/7/. 

szem, 

szeme, 

szem-//. 

fül, 

füle, 

fül-tó. 

test, 

teste, 

test-//. 

kert, 

kertje, 

kertj//. 

kés, 

kése, 

-?'/. 

szent, 

->> 

-jík 

szeg, 

■e, 

-ít. 

-ivei. 

vér, 

-e, 

-ít. 

-itől. 

nyelv, 

-e, 

-ít. 

-ihez. 

isten, 

-e, 

-ít. 

-inek. 

tűz, 

-e, 

-ít. 

-iről. 

szék, 

-e, 

-ít. 

-iből. 

íz, 

-e, 

-ít. 

stb. 

KIS  POLÉMIA.  *) 

Barsi  József  úr,  h  veiben,  melyet  a  Kritikai  Latok 
7-dik  száma  közöl,  doloy  iránt  kér  felvilágosítást  ama 
lapok  szerkesztőjétől.  A  tényállás  ez.  A  Sz.  Figyelő, 
hirdetésben,  mely  „Új  könyvei"  közt  olvasható,  Barsi  úr 
könyve  czímén  kevés  javítást  akara  tenni;  e  helyett: 
„A  mezei   gazdaság  jelen  állapota.     Kifejtve    beszédben, 

melyet mondott  Liebig"  -  -  így  változtatván:  „A 

mezei  gazdaság  jelen  állapota.  Kifejtve  {egy)  beszédben, 
melyet.  .  .  .  mondott  Liebig."  ■ —  Barsi  úr, ki,  mint  mondja, 
örömest  tanulja  a  magyar  nyelvet  (jól  is  teszi),  szeretett 
volna  a  FiGYELÖ-tűl  is  tanulni,  és  ha  ez  a  fölösleges  egy- 
ek  pusztítására  adna  újjmutatást,  abban  követné  is;  de 
mivel  az  eset  épen  ellenkező,  apellál  a  Kritikai  Lapok- 
hoz,  döntsék  el  e  kérdést.  A  Kr.  L.  tisztelt  szerkesz- 
tője, a  helyett,  hogy  saját  nyelvérzékére  hivatkoznék, 
előkeresi  azonnal  birodalma  codexeit,  az  írott  nyelvtano- 
kat s  „azokra  támaszkodván  kijelenti,  hogy  ez  esetben 


•i  Megjelent  a  Szépirodalmi  Figyelő   18G2.   évi    II.  G.  szá- 
mában. 


326  NYELV    ÉS    IRÁLY. 


Barsi  úrnak  van  igaza,  s  a  Figyelő  annál  inkább  hibá- 
zott, minthogy,  először,  hibát  látott,  a  hol  az  nem  volt, 
a  másodszor,  ezt  javítani  akarván,  új  hibát  követett  el, 
{harmadszor  —  ezt  mi  teszszük  hozzá  —  ki  is  nyomatta ; 
nemde?)  — ■  Ily  lesújtó  ítélet  ellenében,  szegény  lap, 
mint  a  Figyelő,  mit  tegyen  ?  Hisz,  Riedl  úr  szavai  sze- 
rint, „ha  csak  egy  magyar  nyelvtant  is  olvasott  volna 
(olvasott  volna  is),  tudná,  hogy  az  egy  számnévnek  hatá- 
rozatlan névelői  használata  majd  mindig  germanismus." 
A  Figyelő  tehát  hiába  igyekeznék  most  már  kipótolni 
mulasztását,  hiába  akarna  nyakra-főre  megismerkedni 
Fogarassy  „Művelt  magyar  Nyelvtanával",  Ballagi 
„Grammatikájával  és  a  tudós  társasági  „Szókötéssel", 
melyekre  a  Kr.  L.  szerkesztője  hivatkozik;  az  ő  bűne 
bizonyosan  ott  lenne  a  „majd  mindig"-ben,  ha  talán  a 
Barsi  úr  könyvczíme  nem  is.  Csak  azt  nem  érti  a 
Figyeli"),  hogy  t.  collegája,  ki  más  alkalommal  oly  hango- 
san szokott  panaszkodni  valamirevaló  magyar  nyelvtan 
nemléte  felől,  hogy  tekintheti  a  meglevőket  oly  biztos 
cynosurának,  melyen  kívül  már  semmi  sincs  a  nyelvben, 
vagy  oly  tekintélynek,  mely  után  elmondhassa,  hogy 
az  egy  számnévnek  határozatlan  névelői  használatát  a 
.myelvszokás"  csak  „megengedi"  —  tehát  mintegy  ke- 
gyelemből. Ki  állíthatja  fel  a  szabályt,  hogy  e  szónak 
nem-számnévi  használata  (azon  csekély  kivétellel,  mi  a 
inajd-ha.\\  foglaltatik)  mindig  germanismus?  Hátha  épen 
turcismus,  tehát  rokon?  Hiszen  ezt  jobban  tudhatják 
nálunk  a  Kr.  Lapok,  mi  csak  úgy,  más  ember  vállán 
keresztül,  pillantánk  egyszer  török  nyelvtanba,  mégis 
úgy  vettük  észre,  hogy  ez  az  atyafi,  bár  határozott  név- 
elője teljességgel  nincs,  a  határozatlant  (bir)  ugyan  hasz- 
nálja !    Ha    nyelvemlékeinktől    kér    tanácsot    az    ember, 

talál,  igaz,  sok  esetet,  hol  kimarad  az  egy,  bár  ma  oda- 
tennők  (a  Figyelő  t.  i.) ;  de  van  elég  olyan  is,  mikor 
mai  módon,  egészen  mint  határozatlan  névelő  használ- 
tatik. A  Halotti  beszédben,  való,  csak  mint  számnév 
fordul  elé,  de  nem  is  kell  máskép.  Az  utána  legrégibb 
Révay-codexben  ott  a  Ruth  könyve,  melyben  olvasunk 
ugyan  ilyet  is:  „Elméne  ember  Judának  Betleheméből" 
—  de  van  ellenkező  is,  és  épen  a  könyv  első  szava : 
-Egy  bírónak  napiban."  stb.  Ez-e  most  már  germa- 
nismus  vagy  az  előbbi  példa  latímsmus?.  Mert  hiszen 
valamint  az  „homo  quidam,u  úgy  ez  is  rfguidatn  ju- 
dex"  ;  egyik  sem  luuts.  Későbbi  emlékeinkből  is  {Egy 
szép  dologról  én  emlékezném  stb.)  akármennyit  idézhe- 
tünk, hol  nem  az  egység  (unitas)  kijelentése  a  czél,  még 
is  széltire  járja  az  egy.  Sőt  (mellesleg  teszszük  e  jegy- 
zést) szorosan  véve  nem  is  egységet  jelent  e  szó,  hanem 
olyat,  a  mi  egész,  külön  álló  mint  egyed,  vagy  a  mit 
összetartozva  gondolt  egyednek  a  nyelv  szelleme ;  (való- 
színűleg épen  az  egész  gyöke  levén  az  egg.)  Ezért  van 
a  magyarnak  fél  lába,  fél  szeme,  fél  sarkantyúja,  nem 
egy.  Ezért  a  pár  is  egy  pár  (régen  egy  bokor) ;  és  ezért 
három  vagy  akár  tíz  testvér  is  mind  egy  testvér.  Mi 
germanismus  volna  abban,  ha  e  szerint  a  nyelv  meg- 
jelöli az  egyedi  külön  állást  vagy  egyedképeni  összetar- 
tozást, habár  eljárása  némely  esetben  össze  vág  is  a  né- 
mettel? A  századok  óta  népünk  ajkán  forgó:  ^//valaki, 
£v///némely,  ^///bizonyos,  egynéhány  (ez  utóbbi  néhol  mái- 
egészen  ennyihány  alakká  elkallódva)  stb.  szókat  mind 
a  germanisáló  hajlam  szülte  volna,  mikor  a  törökben  is 
él  a  megfelelő  „i/rkimsze-  és  társai?  t)Ein  wenigtt-é 
az  .jgy  kevés"  okvetlenül,  mikor  a  törökben  is  bir  az 
(////■-egy.    '/c-kevés)?    —    De    nem    akaránk    értekezést 

írni,  csupán  hivatkozunk  magyar  olvasóink  fülére:  nem 
érez-e  hiányt  a  kérdéses  könyvezímben,  s  jó  ízűnek 
találja-e  czikkünk  elején  a  stilt,  mely  e  könyvczím  ha- 
sonlatára van  teremtve?  —  A  Figyelő  a  Kr.  Lapok 
föntebbi  szabályát  így  módosítaná :  „Az  egy  számnévnek 
határozatlan  névelő  gyanánti  németes  használata  mindig 
germanismus."  Ez,  persze,  tautológia,  hanem  azt  kellene 
gondosan  kinyomozni,  a  majd-mindiges  szabályon  kívül 
is:  mi  hát  a  magyaros  használat.  Mert  hogy  létezik, 
s  a  nyelvszokás  nem  csak  eltűri,  hanem  követeli,  két- 
ségtelen. S  ime,  a  Figyelő  —  nem  fölötte  germanisált 
—  fülét  nem  sérti  annyira  az  egy  oda  tétele  ama  könyv- 
czímben,  mint  sérti  akkor,  ha  a  Kr.  L.  szerint  „nincs 
hiba  benne."  Hiába,  szegény,  megszokta,  még  gyermek 
korában,  egy  kis  kenyeret  kérni,  „egy  királyról"  mon- 
dani tündérmesét,  nem  is  álmodva,  hogy  németül  beszél, 
mert  apja  sem  tudott,  noha,  magyar  földmíves  létére, 
derék  egy  ember  volt  (s  nem  kettő). 

De  mióta  divatba  jött  az  egy-eket  tűzzel-vassal  irtani 
(hogyne?  mikor  Barsi  úrként:  szerb  tüske,  annak  pusz- 
títása pedig  államköltségen  is  eszközlendő)  a  Figyelő 
is  meggondolta  magát  (azaz  nem  gondolta  meg  eléggé) 
s  elhagyta  e  gyanús  szócskát  a  hol  lehetett.  De  még- 
sem oly  pusztán,  minden  kárpótlás  nélkül,  mint  B.  úr, 
legalább  szűz  prózában  vagy  pláne  könyvezímben  nem. 
Emelkedett  beszédben  olykor  jól  is  áll,  ott  az  a  névelő 
is  ki-kimarad :  de  könyvezímben  se  rhetori,  se  poetai  felin- 
dulás nem  igazolja.  Tett  hát,  mondom,  helyébe  valamit, 
alkalom  szerűleg:  némi,  bizonyos,  valamely,  azon  stb. 
Ama  panaszos  könyvezímet  is  talán  jobb  szerette  volna 
egészen  megfordítani,  ily  formán :  „Itt  s  itt,  ekkor  s  ek- 
kor mondott  beszédében  kifejtette  Liebig."  Vagy:  „ki- 

fejtette  azon  beszédben,  melyet  itt  s  itt  mondott."  Az 
ilyen  esakúgy  magától  jő  tollára  a  FiGYELŐ-nek,  ha  maga 
fejéből  ír.  De  mit  tegyen  (egy)  köny vczímmel  ?  Azt 
le  kell  másolni,  a  mint  van,  legfölebb  (B.  úrként)  „meg- 
.-c //.kelné"  (azaz  sic!-et  tenni  utána)  vagy  hasonló  rövid 
szócskát.  így  került  oda  az  egy,  mely  B.  urat  kétségbe 
ejté,  s  fellobbanta  az  ily  megohőlatlan  „kritika"  ellen. 
Tüzetes  kritikát  (egy)  könyvezím  ellen  —  bocsássa  meg 
bűnünket  Aristarchus  szelleme !  talán  csak  mégsem  ír- 
hattunk ? 


NŐ-E,   VAGY  NE?*) 

Ritka  szerkesztő  van  oly  helyzetben,  hogy  néhány 
száz  czímszalagnak  valót  másoljon  a  nyomda  számára, 
sajátkezűleg.  E  sorok  íróját  a  közönség  pártolása  amaz 
irigylendő  de  kissé  terhes  helyzetbe  hozta.  így  természe- 
tesen a  szerkesztői  s  kiadói  kötelességek  nem  egyszer 
összekoczczannak.  Közelebb  is  egy  ily  czivódásnak  vol- 
tam tanúja,  s  jónak  láttam  leírni  a   párbeszédet. 

Szerkesztői  s  kiadói  hivatal  együtt  ül  egy  személyben. 

Kiadó, (gyötrelmes  arczveriték  hullatás  közt,  sietve  ír). 

Szerkesztő,  (türelmetlenül  s  aggódva  néz  keresztül 
amannak  vállán,  mert  míg  a  kiadó  el  nem  végzi  dol- 
gát, addig  ő  semmire  sem  haladhat,  s  fél  erősen,  hogy 
épen  első  számait  nem  állíthatja  ki  oly  gondosan,  mint 
szeretné). 

Szerkesztő.  Az  istenért!  ön  rontja  a  nyelvet,  s  com- 
promittálja  magát.  Minek  írja  ön  nekem  az  affélét : 
Jámbor  Tamáswó',    Tóth  Pétemó',  Szabó  Pálwó'? 


*)  Megjelent  a  Koszorú  1SG3.  évi  első  számában. 

Kiadó.  Hát  hogyan  írjam,  mikor  mindenki  úgy 
szereti;  az  a  divat. 

Szerkesztő.  Ej!  divat,  nem  divat:  ka  már  írja,  ön- 
nek jó  példával  kellene  járni  elől.  Már  az  Athenaeum 
korában  eldöntött  dolog,  hogy  színésznő'  az,  a  ki 
maga  színész  is,  no  is  (a  férje  leket  akár  prókátor  is) 
ellenben  színésze  annyi  mint  a  színész  felesége,  ka 
soha  nem  esett  is  keresztül  a  lámpalázon.  E  szerint  az 
ön  Szabó  Pálwóje,  azt  tenné,  Szabó  Pál,  is  nő  is,  egy 
személyben;  a  mi  képtelen,  ha  csak  az  írás  szavait 
betű  szerint  nem  magyarázzuk:  ..férj  és  nő  egy  test.u 
írja,  mondom,  mint  apáink  és  nagyapáink  írták:  Szabó 
Fklné.  Ez  a  >a'  abból  van  összerántva:  neje}  tehát 
Nagy  Andrása,  annyi  mint  Nagy  András  neje. 

Kiadó.  Apáink  s  nagy  apáink  mit  tudtak  hozzá ! 
Tudja  barátom,  haladni  kell  a  korral,  s  a  jobb  izlés 
követeli,  hogy  a  XIX.  század  dereka  után  ne  írjon  a 
magyar  né-t,  mely  parasztosan  hangzik,  hanem  minden- 
kor nő-t,  mely  előkelő  úri  hangzású.  Apáink  és  nagy- 
apáink !  Hisz  azok  ily  circumspectus  módon  írtak : 
„Nagy  János^';  Szabó  Juliánná  asszony. u  Meny- 
nyivel szebb  is,  rövidebb  is:  „Nagy  Júlia,  született 
Szabó"  —  vagy:  „Nagy  szül.  Szabó  Júlia,"  vagy:  „Nagy 
Szabó  Júlia,"  vagy  épen  csak  ,,Nagy  Júlia/"  íme  egy 
helyett  öt  módja  a  női  név  leírásnak,  lehet  benne  válo- 
gatni, mint  a  reggeli  öltözetben.     Nem  haladás  ez? 

Szerkesztő.  Mi  az  asszony  szót  illeti,  nem  tudom, 
az  akadémia  szótár-írói  fölvették-e  még  a  magyar  sza- 
vak közé.  Mindenesetre  meg  kellett  volna  jegyezniök, 
hogy  elavult  szó.  Senki  sem  akar  többé  asszon;/  lenni. 
(Dehogy  nem!  dehogy  nem!  kiált  közbe  sok  viselt 
párta.)     Nem  úgy  értem :  a  ki  egyszer  asszony,  az  nem 

akar  asszony  lenni.  No  és  hölgy,  ez  igaz,  finomabb. 
Sajátkép  ugyan  a  nő  se  több  se  kevesebb,  mint  féleség, 
a  hölgy  sem  annyira  előkelő  mint  ifjú  nőt  tesz.  A  görö- 
gök nimfájának  látszik  megfelelni.  Ellenben  az  asszony, 
asszonyság,  vagy  mint  Erdélyben  még  hallani :  úrasszony, 
oly  tisztes  nevezet,  mely  odaülik  bármely  matróna  nevé- 
hez. Nincs  hát  benne  semmi  nevetséges,  ha  a  régiek 
így  mondták :  ez  s  ez  né,  ez  s  ez  asszony.  Ha  pedig 
a  nő  férjhez  menetele  után  egész  családi  nevét  meg- 
tartotta, az  épen  a  nő-tiszteletből  ered.  A  magyar 
nőnek,  törvény  szerint  is,  jogai  voltak  s  vannak,  melyek- 
ről nem  mond  le  férjhez  menetele  által,  s  így  családi 
nevét  sem  olvasztja  férje  nevébe.  Mi  volna  ebben 
szégyenítő,  megalázó?  Bizony  ma  sem  tudnók  annyi 
derék  magyar  asszony  családi  nevét,  ha  eleitől  fogva 
divatban  lett  volna  így  rejtegetni.  „Szilágyi  Erzsébet" 
például,  hogy  esik,  ha  így  teszünk  vele :  Hunyadi  Ei-zsé- 
bet  szül.  Szilágyi,  vagy :  Hunyadi-Szilágyi  Erzsébet,  vagy: 
Hunyadi  Erzsébet.  Valóban  se  magát,  se  dicső  férjét 
nem  kisebbítette,  ha  így  írta:  Szilágyi  Erzsébet,  Hunyadi 
Jánosné.  Mivel  szebb,  ha  mi  német  és  franczia  szabású 
divatot  kezdünk  és  folytatunk? 

Kiadó.  Menjen,  maga  csúnya  ember,  s  impracticus 
ember.  Hát  nem  tudja,  hogy  azt  kell  tennem  s  úgy  kell 
írnom,  a  mint  a  közönségnek  tetszik?  Mit  bánom  én: 
nő  vagy  né',  hosszú  vagy  rövid  név  és  czím:  nekem 
úgy  kell  írnom,  a  mint  beküldik.  Vagy  azt  akarja,  hogy 
újságának  már  a  czímszalagja  kellemetlen  érzést  okoz- 
zon? —  így  ön  nem  érdemli  az  előfizetőket.  Látja  ezt 
a  sok  czímet:  Egyik  T.  ez.,  másik  csupán  T,  a  har- 
madik Tettes,  a  negyedik  Tek.,  az  ötödik  Tekintetes, 
a  hatodik  czím  semmi.    Egyik  czím  méltóságos  úr,  má- 

sík  nagyságos  úr,  aztán  lesz  csak  /'/'.azután  meg  semmi 
úr,  hanem  puszta  nak-nek.  Ezt  így  kell  másolnom,  betű 
szerint.     Ertem  én  a  magam  dolgát. 

Szerkesztő.  Csak  végezné  is  hamar,  hogy  én  lát- 
hatnék az  enyémhez.  Nem  is  szólok  többet  a  kiadó 
keze  alá.  De  remélem,  hogy  közelebbi  eló'tizetésig  a 
n<">  és  né  iránt  tisztába  fogunk  jönni  s  akkor  nem  lesz 
oka  önnek  a  közönség  ízlését  vetni  ellenem.  Csak  siessen, 
áldja  meg  az  ég,  nem  látja,  hogy  miatta  semmire  sem 
mehetek ! 

(Kiadóra  még  egy  halom  új  munka  gyűl;  szerkesztő 
vakarja  a  fejét. 


DIVATTUDÓSÍTÁS.  *) 

I. 

Miután  divatképet  nem  szoktunk  mellékelni,  a 
nyájas  olvasó  bizonyosan  nem  várja  a  Koszorú-íóI, 
hogy  e  rovatban  az  uralkodó  szinek,  kelmék,  szalagok  és 
csokrok  felől  adjon  tudósítást.  De  van  egy  más  divat,  mely 
után  lelkes  honfiak  s  honleányok,  fő  és  alrendűek,  akadé- 
miai tagok  s  nem-tagok,  írók  és  beszéló'k,  szóval  az  egész 
honi  birodalom  s  irodalom  nagyja,  kicsinyje  futva  futnak: 
a  nyelvhibák  divatja.  Ezt  evidentiában  tartani,  oly  köz- 
lönynek, mint  a  Koszorú,  divatlapi  kötelessége. 

A  nö  (lásd  Koszorú  I.  félév  1.  sz.)  még  egyre  fen- 
tartja  divatos  uralmát  né  helyett.  Kiss  Mihályné,  Szabó 
Pálné  stb.  még  folyvást  pórias  viseletnek  tartatik.  Erről 
újabban  nem  szólunk. 

Igen  kedves  ocsmányság*  továbbá  a  -báni,  -hozi,  -náli, 
-túli,  -rőli,  -véli,  -rai  s  több  efféle  szócsintani  kacsintás; 
midőn  t.  i.  a  soha  magokban  nem  álló,  hanem  szóhoz 
tapadó,  úgynevezett  rag  szócskákat  divatosan  i  betűvel 
ékesítjük.     Történik    ez  a   való    elkerülésére:    „istenhez 


■    Megjelent  a  Koszokú  1863.  évi  II.  félév  1.  és  2.  számában. 

való  fohászkodás."  Tehát  a  váló-í  kerülik,  rövidítnek: 
De  boldog  isten !  apáink  és  nagyapáink  azt  a  való-t 
oda  is  rakták  pongyola  szájjal,  a  hová  nem  kell:  és 
most  a  divatos  i  helyettest  oda  is  pazarolják,  a  hová 
nem  is  szükség.  Ha  régebben  így  mondták :  templomba 
való  menetel,  istenhez  való  fohászkodás,  Németországba 
való  utazás  —  pongyolán  beszéltek,  mert  itt  a  való  egé- 
szen fölösleges.  Epén  úgy  megérti  minden  magyar  ezt : 
templomba  menetel,  istenhez  fohászkodás,  Németföldre 
utazás.  De  Tollagi  divatos  beszélyíró  azért  hozzátol- 
dozza az  i  betűt:  „Júlia  kisasszony,  egyháza/  mene- 
telekor, Németországrai  útaztakor,  istenhezi  fohászkodása 
közben."'  S  Tollagi  úr  nagy  tekintély;  követi  az  egész 
irodalom,  s  irodalmát  a  közönség.  Mily  kevéssé  tud- 
hatott   hát   magyarul  az  a  régi  verselő,  ki  ezt  írta: 

Meguntam  gyönyörű  Gyűrnek 
Gyöugyvávában  laktornat, 
Mert  a  Duna,  Eábcza,  Rába 
Eákja  rágta  lábomat. 

Mai  divat  szerint  „ gyöngy yhrábani  lakiamat"  kell 
vala  írnia.  Hasonlóan  Kis  János  superintendensnek,  (ki 
pedig  tudott  magyarul  valamicskét)  Schiller  balladája 
czímét  nem  rVashámoró«  menésnek,  u  hanem  ..Vashá- 
morbai  menésnek"  kellett  volna  fordítnia.  Só't  nagyra 
vágyás  helyett  n&gyrai  vágyást  kellene  ejtenünk.  Oh  te 
kedves  divathozi  ragaszkodás  !  Gyönyörű  szép  nyelvünk- 
tőli  ragaszkodás. 

A  dolog  egyszerű.  Oly  szócskához,  mely  non  ra- 
gad össze  a  főnévvel,  (bár  a  régiek  ott  sem  mindig  tették) 
bízvást    oda  tehetjük  az  i-t.     ..Szerinti,    általi,   melletti^ 

nélküli,  iránti"  stb.  hiba  nélkül  megjárja.  Oly  szócs- 
kához, mely  külön  soha  sem  áll,  hanem  a  főnévhez  van 
ragadva  (ra,  -re,  -ba,  -be,  -nál,  -nél,  -bői,  -bői,  stb.)  ha  i-t 
rakosgatunk,  követjük  ugyan  a  divatot,  de  rontjuk  ezt 
a  szép,  ezt  az  imádott  magyar  nyelvet.  Vagy  a  divatért 
ezt  is  oda  dobhatjuk,  mint  a  magyar  ruhát?.  .  . 

II. 

T.  szerkesztő  úr!  Felbátorítva  a  mély  hallgatás 
által,  mely  előbbi  ezikkemre  következett,  nyúlok  ismét 
tollhoz.  Erőt  és  kedvet  ad  nekem  a  meggyőződés,  hogy 
csevegésem  legkisebb  vizet  sem  zavart,  nem  is  fog,  ha 
ítélet  napig  folytatom  is.  A  nyelvnek,  melyen  írunk, 
beszélünk,  törvényeire,  sajátságaira  gondolni:  mily  pe- 
dantság!  minő  schulfuchseria !  Melyik  író,  melyik  lap, 
melyik  szalonképes  ember  teszi  ezt?  Épenazért  divat,  hogy 
ne  okoskodjunk  rajta,  hanem  tegyük,  a  mit  más  tesz; 
minél  vadabb,  annál  jobb.  Van  is  erre  jellemző  sza- 
vunk :  vadonat-új. 

És  mégis,  t.  szerk.  úr,  ha  a  divat  nemzetére,  a  fran- 
cziákra  gondolok,  s  a  divat  fővárosára,  Parisra :  úgy  tet- 
szik, nem  épen  jó  úton  járunk  mi  ezzel  a  mi  nyelv- 
divatunkkal. Mintha  olvastam  volna  valahol,  hogy  a 
franczia,  s  kivált  a  párisi,  mennél  műveltebb,  annál 
jobban,  tisztábban  s  eredeti  szelleme,  s  változhatlan  tör- 
vényei megtartásával  beszéli  s  írja  anyanyelvét.  Hogy 
míg  a  kelme-  és  öltöny-divat  hétről-hétre,  sőt  majdnem 
napról-napra  változik :  a  franczia  szófűzés,  szóhasználat, 
legkisebb  árnyalatáig  megőrzi  eredeti  jellemét;  s  hogy 
jól  francziáúl  beszélni  nemcsak  nem  szégyen,  sőt  az  a 
ridicule,  ha  valaki  erre  nem  képes. 


DITATTUDÓSÍTÁS.  337 


No,  a  mi  divatunk  különböző.  Valamint  kétség- 
telen előkelőségre  mutat,  ha  valaki  a  barbár  r  betűt 
nem  bírja  kiejteni,  s  ha  a  mi  csengő,  tiszta  nyelvünkbe 
orrhangokat  elegyít:  úgy  a  bon  fon  esalhatlan  jele  úgy 
beszélni  e  durva  magyar  nyelvet,  mintha  némely  szó, 
kifejezés,  árnyalat  nem  jutna  eszünkbe,  mintha  régen 
• elszoktunk  volna  szókötési  fordulataitól  s  az  egész  bar- 
bár szó  lim-lomot  csak  homályos  emlékezetünk  hátteré- 
ből szedegetnok  elé.  Vannak,  lehet,  kiknek,  a  vissza- 
magyarosodás  ez  időszakában,  így  segíteni  magukon 
valódi  kénytelenség:  de  több  azok  száma,  kik  tudva 
rosszul  beszélnek,  hogy  előkelő  szine  legyen.  Ott  van, 
például,  Tóth  Pista,  vagy  Baczúr  Gazsi :  ismertem  az 
apjakat  is,  derék  földmíves  ember  volt  mindkettő:  most 
az  úrfiak  úgy  kimagyarodtak,  hogy  tulajdon  szülő- 
anyjuk  is  alig  érti  nyelvüket,  így  terjed  a  legújabb 
divat,  felülről  lefelé,  központról  a  vidékre,  irodalomból 
az  életbe.  Csak  hallgatni  kell  a  pesti  beszédet :  utczán, 
..zöldben",  társaskörben,  akadémia  gyűlésen,  szóval  min- 
denütt, hol  a  német  szó  magyar  fordításban  zeng:  leg- 
ottan  szembe  —  azaz  fülbe  ötlik,  mennyire  hátra  vannak 
még  Vámospércsen. 

A  pesti  divat,  például,  nem  tudja :  mikor  jő,  mikor 
megy.  Pedig  annyi  jövés-menés  közt,  a  mennyi  itt  történik, 
jó  volna  tudni  tájékozni  magunkat.  A.  Géza  találkozik  az 
egyetem  előtt  B.  Árpáddal.  Mily  hős  magyar  nevek  !  Géza 
lakik  a  nagymező  utczán  16.  szám  alatt.  ..Jöjj  el  hozzám 
délután  4-kor"  mond  Árpádnak.  „Eljövök"  felel  az.  A 
..nagy  honalkotó"  ezer  évi  unokája  és  játja  (drusza)  ime 
azt  se  tudja  már,  jö-e    vagy  megy    ilyenkor    a  magyar '. 

„Megjött-e  a  szalag  és  csipke?"  így  divat  kérdezni 
a  divatlapokban  is.     A  kérdező  Pesten  űl,  a  szalagnak 

Arany  hátrahagyott  prózai  munkái. 

Dicső  Szentmártonba  kellett  volna  mennie  (vagy  ér- 
keznie). Mindegy!  „Ist  es  a.ngekommen?u 

„A  mint  Gizella  Nagyváradról  Bécsbe  jött"  stb. 
így  írja  ezt  Tollagi  úr  is  Pesten.  A  divatos  magyar 
többé  nem  ér  (érkezik)  sehova,  csak  jő.  Ide  s  tova  a 
jött-ment  értelme  iránt  sem  leszünk  tisztában.  A  ki 
Parisba  megy,  az  is  jő,  a  ki  haza  jön,  az  is.  Az  ér 
nem  ér  semmit. 

Épen  így  kijutott  a  jut  igének.  Ez  már  némileg 
a  mammuthok  sorsára  jutott.  Eszébe  sem  jut  senkinek; 
legfölebb,  ha  néha  még  eszébe  jő.  Minden  jő  a  vilá- 
gon! A  gondolat  eszembe  jő,  a  vér  a  fejembe  Jó'  (to- 
lul), bátyám  Hamburgba  jő  a  kiállításra,  a  conferentia 
Varsóban  jő  össze  (gyűl),  ha  ugyan  Napóleon  oda  jő 
(megy),  s  ott  sok  minden  szőiryegre  jő  (kerül),  így  a  len- 
gyel ügy  talán  szerencsés  megoldásra  jő  (jut).  Már  nem 
is  mernék  fohászkodni:  ..tiszta  magyarság,  jöjjön  el  a 
te  országod!"  —  mert  nem  vagyok  benne  bizonyos,  ide 
jönne-e  vagy  elmenne  Patagoniába. 

Pedig  oly  egyszerűen,  oly  logice  meghatározza 
nyelvünk  e  két  szó  közötti  különbséget.  A  mi  az  író 
vagy  beszélő  felé  közeledik,  az  jő,  a  mi  tarozik  tőle,  az 
megy.  Ügy  nem  lehet  összevéteni,  mint  az  itt  és  ott 
hely-jelentő  szavakat.  Ezenfelül  a  német  kommen  egy 
sereg  kitételben  használatos,  hol  a  magyar  nyelv  más 
igét  használ:  jut,  ér,  érkezik,  kerül,  gyűl  s  több  ilye- 
neket. 

Jól  mondom :  „X.  úr  Bécsbe  ment  föl,  onnan  Pestre 
jött  le,';  ha  t.  i.  azon  helyhez  közeledik,  a  hol  én  va- 
gyok. Rosszul  ejtem,  ha  így  szólok:  „Pestről  indulva, 
másnap  reggel  Bécsbe  jött,"  mert  távozik  tőlem.  De 
elég  mára  ennyi. 

Tudom  én,  szerkesztő  úr,  hogy  szélnek  beszélek, 
s  ezt  a  zugot  az  ön  lapjában  el  nem  olvassa  senki.  De 
már  csak  hagyjon  engem  beszélni,  *)  könnyebben  esik 
az  én  lelkemnek,  ha  szólok.  Lássa,  szeretem  egy  kissé 
ezt  a  szegény  magyar  nyelvet.  Még  a  divatnál  is  job- 
ban. Nem  egyhamar  fogyok  ki  e  tárgyból.  Csak 
olyan  hosszú  életet  adjon  isten  az  ön  KoszoRú-jának,  a 
míg  én  győzöm  nyelvhibák  regestrumával ! 


De  csak  csínján!  Jaj  annak,  a  ki  bármely  divat  ellen  feltá- 
mad. 

A.  J.  jegyzete. 

22* 


A  JÖVŐ  STÍLUSA.*) 

(Gyakorlat,  jelenkori  példákból.) 

Elt  egyszer  juhászbojtár.  0  mindennap  hajtotta 
ki  nyáját  faluvégre,  s  ha  ajuhok  szép  csöndesen  széled- 
tek el  amezőn,  ő  kényelmesen  heverészett  le  anövény- 
zetre.  Fiatal  szívét  erősen  gyújtá  tél  aszerelemtfíz ;  mert 
nem  messze  pillanta  meg  apaiakban  egy  leányt  ruhá- 
kat mosni.  0  tüstént  mene  közelebb  és  nem  nyugvék, 
mielőtt  szépen  csalogatta  őt  avízből  ki.  O  Iluskának 
neveztetett,  ő  pedig  Kukoricza  Jancsinak  hivatott.  Azon- 
ban Iluskának  gonosz  mostohája  rettenetesen  haragudott 
meg,  és  boszús  lőn  afelett,  miszerint  ő  oly  sokáig  van 
távol;  és  megnézni  akarta,  vajon  mit  csinál  az.  De 
mennyire  lépetett  ő  meg,  midőn  ő  aj  uhászboj  tárral  enye- 
legni találtatott.  „Becstelen  teremtmény !  kiálta,  mind- 
járt ütlek  tégedet  agyon!"  Erre  ő  rendkívül  ijede  meg, 
de  ő  úgy  ijeszte  rá  avén  nőre,  hogy  ő  felnyitni  sem 
merte  száját  többé.  Ily  módon  Jancsi  ártalmatlanná 
tette  ellennőjét. 

Ezalatt  este  lőn  és  Jancsi  összeterelni  akarta  nyá- 
ját, haza  sietendő;  ám  mennyire  csodálkozott  el  és  szep- 


-)  Megjelent  a  Koszorí-  1863.  II.  18.  számában. 

pent  meg  avégett,  miszerint  látá,  mikép  anyájnak  része 
hiányzik.  0  jól  tudta  azt,  miképen  agazda  nagyon  fog 
boszankodni  meg  afölött,  miszerint  ajuhcsorda  vagy 
ellopatott,  vagy  farkasok  által  tovavitetett.  Mindazáltal 
összekeresé  juhainak  maradványát  és  hazafelé  terelte  azt. 
Agazda  megszámlálni  akarta  azt,  ámde  János  közbe- 
kiálta:  „ne  számlálja  gazd'uram  azt,  igen  sok  hiányzik 
azokból,  mert  csaknem  félrész  nélkülöztetik  abból." 
Agazda  egyelőre  elhinni  sem  akará  azt;  de  miután  egé- 
szen gyó'zetett  meg  atényállás  fölött,  dühösen  kiálta : 
..vasvillát  elő!  vasvillát  elő!  mindjárt  akarom  beállítani 
életedet ! í;  Miután  azonban  vasbóli  villa  nem  vala  kéz- 
nél, hirtelen  kapott  fel  egy  petrenczés  rudat,  és  ha  ő 
nem  szalad  tova,  úgy  ütendé  őt  bizonyára  ott  közelben 
meg,  hogy  ő  azonnal  egérhalott  fogott  leendeni. 

Jancsi,  maga  részéről,  az  előhaladt  éjben  az  Iluska- 
féle  kert  alá  siete  és  szótlan  üle  le  asövénynéli  pad  fölé. 
Szépen  vette  most  elő  furulyáját,  mert  tudatik  az,  mi- 
szerint ő  ügyesen  játszék  furulyát.  Iluska  legott  kelé 
fel  tornáczbani  ágyából  és  hamar  siete  ki,  és  leült  ő  is 
maga  részéről,  apad  fölé.  Jancsi  látása  fölött  mindjárt 
ijede  meg  s  kiálta  lassú  hangon,  úgy,  mintha  csak  ma- 
gához mondaná:  „Jancsi,  szerelmem!  istenért!  mi  lett 
veled?  miért  oly  halványan  nézesz  te  ki?  te  búsulsz 
valami  fölött,  nem-e?"  —  „Ah  Iluskám,  kiálta  Jancsi, 
részéről  szintén  halkan :  hogyan  nem  lenne  ok,  halvá- 
nyán kinéznem,  miután  szép  arczaidat  sohasem  fogom 
láthatni  többé !  Igen,  én  nem  fogom  többé  szemlélhetni 
azokat !  Igen,  én  nem  foglak  átkarolhatni  tégedet,  én  nem 
foglak  csókolhatni  tudni  tégedet  többé!  Örökre  fogok 
elutazni!  örökre  foglak  tégedet  elhagyni,  már  holnap, 
már  ez  éjen,  már  ezen   pillanatban !    Isten   veled,   Ilus- 

kám!  emlékezz  vissza  Jancsidra.  Ha  majdan  száraz 
kórót  fogsz  látni,  mely  aszéltől  kergettetend,  nem-e 
fogsz  visszaemlékezni  kedvesedre,  aki  bujdosni  fog?"  — 
„Jancsi,  szerelmem!  viszonzá  mostan  Iluska,  utazzál  el 
tehát,  ha  elutaznod  kell.  Ha  fogsz  látni  hervadt  virá- 
got, mely  útközépre  vettetett,  emlékezz  vissza  kedve- 
sedre, a  ki  maga  részéről  szintén  fog  elhervadni.''  — 
„Jónapot!"  kiálta  még"  János,  és  ő  eltávozók.  0  pedig 
bemene  újból,  sírandó. 

Közelebbről  Jancsi  messze  távozott  és  nagyon  nyo- 
mult elő  az  idegenbe.  Éhsége  alkalmából  tarisznyáját 
vévé  elő,  kenyértestet  vőn  ki  abból  és  öreg  szalonnát. 
De  az  étel  nem  ízlett  neki.  „Jól  esik  nekem!"  —  kiálta 
—  „miért  hagyám  acsordát  egymásból  futni!  De  tehet- 
tem-e máskép  ?  Valóban,  Iluska  miatt  többet  is  fognék 
elszenvedni.  Jőjön,  aminek  jönni  kell:  én  kiérdemelni 
tudni  fogom  kenyeremet.  Én  át  meg  át  magyar  ficzkó 
vagyok:  a  hadseregbe  toborzani  hagyom  magamat." 
így  szólt  magához  és  könnyű  föveget  fölemelvén  apá- 
zsitról  és  tarisznyáját  vállai  fölé  dobta,  s  újból  tova  lép- 
dele...*) 


'*)  Fő  .szabályok  eddig:  hogy  az  igehatározó  (adverbium)  után 
mindig  tenni  kell  a  csupasz  igét,  melyet  határoz.  Más  esetben  az 
igét  eló'ragjától  ne  elválaszszuk.  Az  Er,  Sie,  (baj,  hogy  a  magyar- 
ban ó'-nek  nincs  femininuma,  de  lehetne  öno)  Es  pontosan  jelölendő 
ki.  Mi  a  jövő  perczben  történni  fog,  azt  már  nem  szabad  jelen  idő- 
vel adni  vissza.  A  többi  díszfordulatokat  és  kedves  germanismuso- 
kat,  részéről,  maga  is  leli  föl  az  olvasó. 

A.  J.  jegyzete. 


AZ    „AKI"   AZ  AKADÉMIÁBAN/) 

Az  akadémia  legközelebbi  osztály  ülésében  Joan- 
novics  György  úr  értekezése  olvastatott  a  „mutató  a 
szócskáról".  Mi  az  a  mutató  szócska?  kérdhetik  olva- 
sóink. Hogy  tehát  megértsük,  miről  foly  a  beszéd:  először 
is  hármat  kell  megkülönböztetnünk :  a  mutató  szócskát, 
a  néveló't,  és  a  mutató  névmást. 

Hazánk  némely  vidékén  a  ni!  szintén  rámutató 
szócska  helyett  egy  a  mondat  végéhez  ragasztott  rövid 
a  és  e  hangzik,  (az  utóbbi  úgynevezett  közép  e-vel). 
E  helyett  például:  ..Ott  megy  ni!  Itt  fekszik  ni!u  ama 
szójárásban  így  ejtik:  „Ott  mén-«/  Itt  fekszik-e/"  Ez 
a  valódi  mutató,  vagy  rámutató  a.  S  noha  ez  mindig 
szó  után  ragad:  egynek  tarthatjuk  vele  a  hazaszer  te 
kelendő  ahol!  ekol!  kezdő  betűit,  mert  épen  annak 
felelnek  meg:    ni   hol!   Például:    Ahol   fut!  ni  hol  fut! 

A  főnevek  előtt  állni  szokott  n  vagy  az,  például : 
.jt    király    meghalt"    „az  idő  nagyon    száraz"  —  névelő 


*)  Megjelent  a  Koszorú  1865.  évi  21.  számában  Akakievics  Akaki 
álnévvel.  Ez  egy  szepvm-  írnoknak  a  neve  Gogol  „A  köpenyeg" 
czímű  beszélyében,  melyet  pár  évvel  előbb  Arany  maga  fordított 
a  Szépirodalmi  Figyelő  számára.  Az  aki  —  Akaid  furcsa  össze- 
hangzásáért,  tréfából,  írta  e  nevet  a  czikk  alá. 

(articulus)  nevet  visel  nyelvtanainkban.  Különbségét  a 
föntebbitől  érzi  minden  magyar. 

Végre  ha  így  szólunk:  „az  tűrte  el  a  csészét"  - — 
„ez  itta  meg  a  bort,"  vagy  akár  így:  „ne  szólj  hozzá, 
bolond  au  —  ,, derék  egy  ló  ám  e"  akkor  mutató  név- 
mással van  ügyünk. 

Mint  a  föntebbi  példákból  látható,  se  a  névelőt,  se 
a  mutató  névmást  nem  lehet  összeírni  valamely  más 
szóval ;  ellenben  a  mutató  szócskát,  mikor  elől  van. 
össze:  ahol,  ehoJ. 

A  kérdés  egy  idő  óta  a  körűi  forog:  vajon  ezek- 
ben s  a  hasonlókban :  a  ki,  <t  mély,  a  hol,  a  hogy,  a  midőn, 
a  míg,  a  mint,  a  mikép,  stb.  ama  külön  álló  a,  melyet 
sok  esetben  el  is  lehet  hagyni,  névelő-e,  vagy  mutató 
szócska,  vagy  egyszerűen  toldalék?  Mert  ha  néveló',  akkor 
nem  lehetne  összeírni  más  szóval,  minthogy  nem  írjuk: 
akirály,  azember;  ellenben,  ha  pusztán  mutató  szócska, 
még  inkább  ha  csak  pótló  betű:  akkor  össze  kell  írni, 
mint  némelyek  már  írják  is:  aki,  (mii,  ahol,  ahogy,  amidőn. 
Ez  utóbbi  írásmód  bajnokai  is  megengedik  azonban, 
hogy  a  mutató  névmást  külön  kell  írni,  péld.  ,,c  szerint, 
a  mint  ó'k  előadják,  igazuk  van"  —  „e  szerint  csak- 
ugyan akit  kellene  írnunk". 

Joannovics  úr  értekezése  a  névelő  és  mutató  közti 
különbséget  sok  elme-éllel  fejtegeti,  s  mint  a  felolvasott 
részből  teljesen  meggyőződhettünk,  hatalmas  fegyvert 
kovácsol  azok  részére,  kik  az  aki  összeírását  kezdették 
és  pártolják;  az  akadémiában  is  nagy  tekintélyek  által 
helyeselve  lőn,  úgy  hogy  itt  az  aki  diadala  félig-meddig 
eldöntve  látszik. 

Mi,  ennyi  tekintély,  s  a  harapódzó  divat  daczára, 
megkísértjük   fölemelni   gyenge    szavunkat   a    különírás 

védelmében.  Az  élő  és  beszélő  magyar  népnek  legalább 
két  harmada  áll  mögöttünk,  ezenkívül  negyedfél  század 
irodalma,  beleértve  költészetünk  aranykorát  s  magát  a 
48  előtti  akadémiát  is.  Talán  e  gyönge  hang  még  sem 
fog  pusztában  hangzani  el. 

A  mutató  és  névelő  iránti  harczot  meddőnek  tart- 
juk. Ha  visszamehetnénk  a  nyelv  bölcsőjéig,  mikor  t.  i. 
a  magyar  először  megszólalt,  valószínűleg  azon  ered- 
ményre jutnánk,  hogy  a  mutató  a!  el  primitív  felkiál- 
tásból fejlett  ki  előbb  az  az  ez  mutató  névmás,  ebből 
aztán  később  a  névelő:  az,  a.  Sőt  okunk  van  hinni, 
hogy  ama  mutató  fölkiáltás,  valamint  a  felhangúban 
közép  e-nek  hangzik,  úgy  az  alhangúban  eredetileg  o 
volt;  így  lettek  tőle  a  hely  határozók :  ott,  oda,  Ott,  éde, 
(az  itt  és  ide  régies  alakjai),  nyelvemlékeink  számtalan 
bizonysága  szerint.  Jgy  kellett  előállni,  z  képzővel,  a 
mutató  névmásnak:  oz,  ez  (a  Halotti  beszédben  o^ehuz  = 
azhoz),  melyekből  aztán  az  emeltebb  hangú  az  ez  név- 
másaink lettek;  de  hogy  a  mutató  névmás,  a  mint 
névmássá  lett,  egy  ideig  megtartotta  a  maga  £-jét  s  csak 
későbben  veszté  el,  tanúskodik  a  régiség  a  Halotti 
beszédtől  kezdve,  tanúskodik  a  megpattantó  kettőztető 
nyomaték,  mely ly el  a  z  kihagyását  ma  is  éreztetjük. 
Végre  legújabb  a  névelő,  mely  a  mutató  névmáshói  akkor 
vette  lételét,  midőn  ez  utóbbinak  az  formája  már  ki 
volt  fejlődve,  s  így  a  névelői  a  ugyanazon  megpattantó, 
kettőztető  kiejtést  öröklötté,  mely  a  névmás  a-jában 
mondhatni  országszerte  érezhető. 

Kérdésbe  sem  jöhet,  hogy  se  a  mutató  névmást,  se 
a  névelőt,  a  formájukban,  nem  írhatni  össze  főnévvel. 
Se  így:  „a  ki  részeg,  bolonda ;"  se  így:  „Pétert  meg- 
rúgta aló.u  De  a  névmás  összeiratik  minden  oly  raggal, 

mely  külön  nem  állhat;  hanem  ez  esetben  valódi  kettőz  - 
tetés  jő  létre;  péld.  akként,  attól,  annál,  ahhoz,  acval, 
abban.  Oly  viszonyszók  ellenben,  melyek  főnévvel  sem 
iratnak  össze,  az  a-tól  is  különválva  maradnak  pl.  a  felől, 
a   végett',  mert  nem  írjuk:  Pestfelöl,  tájékozásvégett. 

Az  egyszerűen  mutató  felkiáltás  sem  iratik  a  szó- 
hoz, ha  utána  áll.  Nem  írnok:  „ott  jön  Pétere!'"  hanem 
külön,  kötjellel  vagy  a  nélkül.  De  mikor  elől  van, 
összeírjuk,  és  semmi  kettőztetést,  pattanást  nem  érez- 
tetünk a  kimondásban.  Péld.  „Ahol  van  egy  fekete 
holló!"  Itt  az  a  ép  oly  röviden  ejtetik,  mint  ebben: 
csahol. 

Most  jövünk  a  kérdésre:  ilyen-e  az  aki?  Ugy 
ejtjük-e  ezt  aki  (vagy  mikép  néhányan  még  írjuk  a  ki,  s 
a  mint  századig  írták  a'ki)  —  úgy  ejtjük-e  ezt,  mint  pld. 
ejtenők  ezt:  laki  (Újlaki)*?  Ha  úgy,  országszerte  úgy: 
akkor  sem  névelő,  sem  mutató  névmás;  hanem  egy- 
szerűen mutató  hang,  vagy  fölösleges  pótlék,  melyet, 
hogy  el  ne  tévedjen,  csakugyan  jobb  hozzákötni  a 
másik  szóhoz.  Hulladék  agyag,  csapjuk  a  többihez. 

De  a  legtöbb  élő  magyar  fül  arról  tanúskodik, 
hogy  laki  és  a  ki  másként  ejtetnek.  Az  összes  magyar 
alföld,  más  vidékek  nagy  részével  együtt,  az  a  A>ben 
olyforma  pattantást  hallat,  mintha  kettős  k  volna  utána. 
S  hogy  ez  nem  új  „korcsosodás"  a  nyelvben,  mutatja 
régi  írók  példája,  kik,  a  XVI.  század  eleje  óta,  minden- 
kép igyekeztek  e  pattanó  hangot  visszaadni.  Hogy  többet 
ne  említsünk,  némelyek  A-t  írtak  az  (/-hoz,  így:  ah  ki, 
mások  a  k-t  formaszerint  kettőztették,  így :  ak  ki.  Megálla- 
podott versmértanunk,  egy  Vörösmarty  kezei  közt,  hosz- 
szúnak  vette  az  ily  a-t,  akadémiánk  48  előtt  úgy  taní- 
totta s  a  z   kimaradtát    mutató    hiányjelt    pontosan    fel- 

rakta  nyomtat  ványaiban.  Csak  mióta  e  hiányjelt,  merő 
l<  írási  kmyéleiYthölj  elhagyogatjuk,  azóta  kezd  némely 
fül  közönyössé  válni  az  a  pattantó  ereje  iránt  és  szokni 
az  egészen  rövid  ejtéshez.  Egyszer  ide  jutva,  természe- 
tesen mindegy  lesz,  ha  összeírjuk  is  e  kettőt,  sőt  miután 
egy  fogalmat  fejeznek  ki,  még  tanácsosabb. 

De  nem  mindnyájan  jutottunk  ennyire.  Sokan,  a 
túlnyomó  többség,  a  nemzet  zöme,  még  épen  úgy  ejt- 
jük ki  az  a-t,  legyen  bár  névmás  vagy  névelő,  mint 
ejtették  azok,  kik  a  XVI-dik  században  ok  ki-t  írtak. 
E  példában:  „a  ki  részeg,  bolond  is  a"  —  mind  az  első 
mind  az  utolsó  a  bizonyos  pattantással  esik,  daczára, 
hogy  az  utolsót  nem  követi  mássalhangzó.  E  pattantás 
elül  sem  annyira  két  hallható,  megkülönböztethető  k-nak 
ejtése,  mint  az  «-nak  e  /.■  előtt  erősebb  kilehellése,  de 
ez  így  van  minden  kettős  k,  sőt  minden  testesebb  két 
mássalhangzó  előtt.  Ez  erősb  lehelletnyomást  akarták  a 
régiek  A-val  jelölni:  ah  ki. 

Ellenben  bizonyos,  hogy  a  mutató  a  szócskát,  se 
ebben:  „aliol  van!"  se  ebben  „ott-a/"  nem  ejti  senki 
oly  erős  kilehelléssel,  mint  az  a  ki-ben.  Hangsúly]  val, 
azaz  a  hang  némi  fölemelésével,  igen;  de  itt  még  nem 
arról  van  szó. 

Mire  mutat  ez? 

Arra,  hogy  az  a  ki,  a  nwhj,  nem  alakúit  egyenesen 
a  mutató  a!  felkiáltásból;  hanem  alakúit  vagy  a  mu- 
tató névmásból:  az  a,  vagy  a  hasonló  névelőből.  Ha 
eredete  megegyeznék  ezével:  ahol!  akkor  országszerte 
így  ejtenők.  De,  mint  föntebb  elmondok,  a  mutató 
a-ból  előbb  kellett  születni  az  az  névmásnak,  ebből  szintén 
az  névelőnek,  azután  mindkettőnek  z  betűjét,  illő  kár- 
pótlás mellett,  elvesztenie,  hogysem   az  a  ki,  a  mi  terem- 

hessen.  Sőt  nem  nagy  keresgetés  kell  rá  nyelvünk  em- 
lékeiben, hogy  ezeket  is  eredeti  formájokban  megtalál- 
hassuk: ,.cn  kiben,  az  midőn,  az  holott."  Miből  világos, 
hogy  a  kérdésben  forgó  a  vagy  névelő,  vagy  —  mu- 
tató névmás. 

Névelő  nem  lehet,  mondják  «/.7stáink,  mert  a  név- 
elő hangsúlytalan,  például  a  /r/rály,  míg  az  a  /.-/-ben 
épen  az  a-ra  esik  a  hangsúly.  Nem  tagadom,  így  van 
a  mutató  felkiáltásban  is  „a  !u ;  valamint  ennek  való- 
színű összetételében  „ahol!".  De  a  hangsúlyon  kívül 
van  még  egy  sajátszerű  nyomaték  is,  ama  pattantás, 
melyet  az  ahol-hscn  (mikor  azt  teszi :  ott  ni)  nem  talá- 
lok. Rossz  példa  ugyan  czélomra,  a  nehezen  pattantható 
Jt  miatt,  a  következő:  de  mégis  kérdem,  tökéletesen 
egy-é  igaz  magyar  fülnek  e  két  ahol: 


es  ez 


Ahol  kerekedik  egy  fekete  felhő! 

En  is   odavaló  vagyok, 

A  hol  az  a   csillag  ragyog  —  ? 


Remélem,  nem  csupán  én  sejtem  a  két  árnyalat  kö- 
zötti különbséget.  E  hangerősítő  pattantásnak  semmi 
nyoma  a  pusztán  rámutató  a-ban;  míg  az  a  ki,  a  mély- 
félékben  erősen  érezteti  magát.  Mi  következik  ebből"?  Ter- 
mészetesen az,  hogy  a  melyik  két  <>  hangsúlyos  is,  pattantó 
i>:  az  fog  legközelebb  állni  egymáshoz.  Es  melyik  ez 
tehát?  Az  „a  ki,  a  mifélékben  hangzó  a  és  —  a  mu- 
tató arcmás! 

Képzelem  mint  elszörnyednek  erre  tisztelt  akistáink. 
A  mutató  névmást  még  csak  azért  emlegették  eddig, 
hogy  kimutassák  a  vele  rokonítás  képtelenségét.    S  ne- 

kein  mégis  úgy  tetszik,  nem  mondottam  igen  vadat. 
Ha  például  ezt  mondanók,  (régen  gyakran  írtak  hason- 
lót): „az  ki  istent  féli,  meg  nem  csalatkozik",  vajon 
egészen  absurdum  lenne-e  az  az-t  mutató  névmásnak 
venni?  „Az  mitó'l  tartottam,  megtörtént,"  csak  egy 
comma  kell,  hogy  mutató  névmás  álljon  a  mi  előtt.  Oka 
egyszerű.  Miután  a  ki,  mi,  kérdő  névmások:  ha  szük- 
ség volt  belőlök  visszahozót  alkotni,  mely  nem  létezett, 
egyszerűen  mutató  névmást  tettek  eléjük.  Ez  analógiát 
azután  átvitték  a  többi  kérdő  szóra  is:  mikori  mint' 
miképen?  hány?  hol?  stb.  éslőn:  az  mi  koron,  os  mint, 
az  hány,  az  hol  v.  az  holott.  Később  a  z  elhagyatván, 
lett  helyette  az  a  erőteljesb  hangoztatása :  a'ki}  a'mi, 
a'hol,  a'hány,  mely  mai  napig  él.*) 

Aki  -pártolóink  másik  érve,  a  hangsúlyon  kívül, 
idegen  nyelvek  példája.  A  franczia  is  összeírja  laquelle 
stb.,  az  angol  is  összeírhatná  the  same,  s  több  efféle. 
Igaz:  de  jegyezzük  meg,  hogy  nekünk  nem  pusztán 
az  összt  írás  ellen  van  kifogásunk,  hanem  az  ellen,  hogy 
ez    által  az   a  nyomatéka,  pattantó   ereje   (nem  a  hang- 


*)  Az  itt  tehető  ellenvetést,  hogy  t.  i.  azért  sem  lehet  mutató 
névmás,  mert  ez  külön  ragokat  vesz  fel  (Azt  az  embert;  ettől  az 
embertől),  könnyű  megczáfolni  a  régiséggel.  A  halotti  beszédbeli  ez 
napon  —  mai  közönséges  szólással  _eze»  a  napon"  volna,  bár  rö- 
videbben ma  is  írhatjuk:  rez  napon.-  Ily  példa  később  is  elég  for- 
dul elő,  s  ily  analógia  szerint  maradt :  az  ki,  az  kitől,  első  feleben 
ragozatlan.  Hogy  pedig  a  mutat/)  névmásnak  csak  a  alakja,  nem 
egyszersmind  az  e,  vetetett  föl  a  visszahozó  névmás  alkotására:  an- 
nak oka  az  e  közelmutató  természetében  rejlik,  melyet  a  visszahozó- 
nak  általánossága  nem  tör  meg.  Például:  „a  mely  ember  istent  féli," 
lehetetlen  volna  így  mondani:  e  mely  ember  istent  féli:  mert  akkor 
kivetkőznék  általános  értelméből,  egy  bizonyos  közellevő  tárgyra  mn- 

tatv;ul-  A.  J.  jegyzete. 

súlyt,  vagy  hangemelést  értjük)  tökéletesen  elvész.  Ha, 
még  régi  alakjában,  az  ki,  az  mi  élne:  semmi  szónk 
nem  volna  összeírásuk  ellen :  miért  ?  hisz  ezeket  is  kap- 
csoljuk :  mindenki,  senki,  semmi.  .De  az  aki  írás  által 
oly  kiejtés  kap  lábra,  mely  ellen  minden  igaz  magyar 
nyelvérzék  tiltakozik.  Mi  legalább,  ha  provincializmus- 
sal sújtatunk,  sőt  ha  egyedül  maradnánk  is,  kimondjuk: 
hogy  négy  század  irodalmától  támogatott,  és  a  legszű- 
zibb  ajkú  magyar  nép  kiejtésén  táplált  provinciális  lelki- 
ismeretünk mind  halálig  borzadni  fog  aJci-nok  írni  oly 
szót,  melvet  így  volnánk  kénytelenek  olvasni:  akki. 


A   ..VAJON-   KÉRDÉSHEZ.  :i 

Ez  ugyan  se  nem  keleti,  se  nem  mexicói  kérdés : 
de  magyar  kérdés,  így  annál  közelebb  van  hozzánk,  s 
megérdemel  egy  kis  fejtörést. 

Altalános  a  panasz,  hogy  a  magyar  helyesírás  nem 
tud  végre  megállapodásra  vergődni  ama  szócska  leírá- 
sát illetőleg.  Annyi  mindenféle  alakban  lábatlankodik 
ez:  valljon,  vallyon,  váljon,  valyon,  vájjon,  rajon.  Melyik 
már  az  igazi,  az  egyedül  helyes? 

A  Koszorú,  sőt  már  elődje  a  Figyelő,  a  legegy- 
szerűbb alakot  {vajon)  választotta;  mire  az  egyszeríísr- 
gen  kívül  némi  nyomósabb  okai  is  voltak.  Legfölebb 
akkor  kettőztette  a  j-t,  (vájjon),  ha  versmérték  úgy 
kívánta. 

De  a  Koszorú  e  részben  nem  igen  talált  követőkre. 
A  tarkaság  székire  megvan,  sőt  ugyanazon  könyv  vagy 
folyóirat  sem  ragaszkodik  következetesen  egy  alakhoz. 
Másfelől  nyelvészek  állanak  elő  itt  és  amott,  s  nagy 
bizonyossággal  erősítgetik,  hogy  a  vajon  alak  a  legrosz- 
szabb,  a  többi  mind  jobb,    de  legjobb  ez:  valljon,   mert 


■    Megjelent  a  Koszorú  1865.  évi  24-ik  számában. 

hisz  mi  volna  más  e  szó,  mint  a  vall  igének  impera- 
tivusa:  „nosza  valljon  mindjárt!  vallja  meg  a  bűnét. " 
így  a  latin  quaeso  vagy  fateatur  pusztán  le  van  fordítva. 
Világos  ez,  mint  a  nap. 

Azonban  mi  mégis  rázzuk  fejünket  az  oly  nyel- 
vészkedésre, mely  valami  szót  a  legközelebb  álló,  leg- 
könnyebben kisüthető'  rokon  hangzás  útján  akar  ele- 
mezni. Ha  a  „valljon"  semmi  egyéb,  mint  amaz  ige 
parancsolója:  akkor  bizonyosan  Máramaros  is  helyesen 
van  így  értelmezve:  már  ama  rossz,  vagy  Ugorni/a 
község  neve  így:  „Ugorj  na!u  —  mert  egy  ott  folyó 
patakon  párduezos  ó'seink  átugrottak.  Az  ily  nyelvész- 
kedés, szerintünk,  a  grammatizálás  primitív  korába 
való.  Ily  módon  aztán  könnyű  azt  mondani :  vajon 
nem  jó  azért,  mert  deákra  fordítva  sajtra  butyrum  lesz: 
vaj-on.  Ily  módon  szavaink  fele  részét  hibásnak  lehet 
bélyegezni:  például:  nazértu  nem  jó,  mert  latinul:  iste 
intelligit:  ..</:  értu\  fítehátu  nem  jó,  mert  latinul:  tu 
dorsum :  .J<-  hát!u 

Mellőzve  tehát  e  vajas  elméletet,  lássuk :  a  vajon 
szónak  nem  lehet-e  más  gyöke  a  butyrum-on  kívül.  Azt 
látjuk,  hogy  régiesen  még  most  is  él  raj  ki,  raj  mi,  sőt 
él  vaj  magában  is,  mint  felkiáltás,  rajh  alakban  ugyan, 
de  melyben  a  h-t  ép  oly  kevéssé  mondjuk  és  mondhat- 
juk ki,  mint  ebben:  hajh!  (mely  szintén  nem  capittust 
jelent).  „Vajh  ki  ő,  és  merre  van  hazája?"  egyszerűen 
így  is  olvasható:  „Vajon  ki  ő,  és  merre  van  hazája?" 
E  szerint  a  rajoii-riak  gyöke  megvolna  készen,  ama  fel- 
kiáltásban; de  tovább  kell  menni  és  vizsgálni,  honnan 
eredhetett  e  bizonyosan  nem  tejből  származott  vaj. 

A  mit  itt  elmondunk,  az  csak  hypothesis  ugyan, 
de  akár    valószínűségre,    akár   tudományos   tekintetben, 

kiállja  a  versenyt  a  válljon-fateatur  féle  elmélettel,  s  a 
nyelvészet  mai  színvonalán  álló  ember  a  grammatikai 
gyök-elemzés  ezen  módjának  bizonyosan  eló'nyt  fog  adni 
ama  másik  fölött. 

Vagy-vagy  kötszavunk  eredetileg,  úgy  látszik,  vaj 
alakban  élt.  Legalább  erre  mutat  az  erdélyies  vaj  igen! 
vaj  egyet,  melyek  nálunk  így  bangzanának  vagy  igen, 
vagy  egyet.  A  j  megerősbödése  f/y-yé,  oly  hangtörvé- 
nyen alapszik,  melyre  nem  nehéz  példákat  találni  a 
magyar  nyelvben.  így  lett  a  most  már  tájszóvá  de- 
gradált, de  helyesebb  hajma  (sok  hajú  valami)  szóból  a 
hagyma,  ily  átváltozások  a  varjú,  varnyú,  vargyú  ;  borjú, 
bornyú  (nem  tudom  borgyú  hallik-e  valami  tájszólásban). 
Sőt  így  kellett  a  létigében,  a  volok,  valók  eredeti  formá- 
nak elváltozni  elébb  vajok-ra,  azután  a  mostani  vágyókra 
(mit  keresne  különben  való,  és  voltam  ?)  E  szerint  föl- 
vehetjük,  hogy  a  vagy  kötszó  eredeti  alakja  vaj. 

íme,  a  butyrum,  azaz,  hogy  nő  olvasóink  is  megért- 
sék: Buffer  jelentésen  kívül,  megint  egy  új  értelme  a 
pq/'-nak.  De  most  deákizáló  ellenfeleinkhez  kell  fordul- 
nunk és  kérdenünk,  hogyan  fejezi  ki  a  latin  nyelv  a 
vajon-t.  Fateatur-ra]  nem,  qtiaeso-va\  sem,  mert  ez  kér- 
lek, azt  pedig  sohasem  olvastam:  fateatur,  quis  est  hic 
homo.  De  igen,  sok  esetben,  a  magyar  vajon-t  e  szó- 
val fejezve  ki:   utrum. 

E  szónak  alapjelentése  pedig  (uter,  útra,  utrum) 
ez:  kettő  közül  melyik?  a  mire  magyarul  így  felelnénk: 
vagy  ez  vagy  az;  erdélyiesen:  vaj  ez  vaj  amaz.  Tehát 
felelőleg  már  megvolna  a  vaj  értelme:  különböztet.  Ha 
már  most  tekintetbe  veszszük,  hogy  felelő  szavaink,  sok 
esetben,  minden  alakváltozás  nélkül,  csupán  hangnyo- 
más által,  kérdővé  lesznek    és    viszont:    akkor    megfog- 

Arany  hátrahagyott  prózai  munkái.  23 

hatjuk,  hogy  a  raj  (vagy)  kérdő  alakban  is  használta- 
tott, ha  kételyt  akartak  kifejezni;  raj  ez?  vaj  az?  vaj 
ki?  vaj  mi?  Hogyan  változik  pedig  kérdővé  oly  szó, 
melynek  természetéből  nem  is  gyanítnók,  hogy  kérdésre 
alkalmas  legyen:  bizonyság  az  ugyan  (quidem),  mely 
kérdőleg  tökéletes  párja  a  vajon-nak. 

Ugyan  kinek  volna  kedve, 
Vajon  kinek  volna  kedve, 
Gyöngy  életre,   erőltetve? 

Ez  ugyan  egyszersmind  a  rajon-n&k  on  toldalékát 
is  megfejti,  mely  analóg  a  most,  mostan  stb.  szavaink 
toldalékjával. 

Hozzájárul  a  kiejtés.  Közéletben,  kivált  az  iroda- 
lom hatása  alatt  nem  álló  népnél,  sohasem  hallottuk 
másként,  mint  egy  y'-vel,  simán  és  röviden:  rajon.  Ha 
a  j-kedvellő  szóejtés  vajjont  mond,  kettős  j-vel,  akkor 
már  csakugyan  a  vall  igét  érti :  üsd  a  rabot,  hogy  váj- 
jon (vall-jon).  Az  /-es  tájbeszédben,  hol  illen-ollan  hang- 
zik, sem  hallottunk:  vallont;  kivéve  irodalomban  jártas 
egyénektől.  De  ha  így  volna  is,  még  ha  ral/oti-ívdk 
hangzanék  is :  ez  sem  volna  döntő  bizonyság  a  vall  igé- 
bó'l  származásra.  Ugyanis,  valamint  a  y'-s  nyelvjárás 
szereti  az  I-t  j-re  lágyítni,  még  a  hol  a  gyökfejtés  ellen- 
kezőre utal  is,  szintúgy  hozhatunk  fel  példát,  hogy  a 
kétségtelen  j  hang  /-re  keményedett  ez  utóbbi  kiejtés 
kedvelőinél.  Ott  van  például  a  halánték  szó.  Első  te- 
kintetre látszik,  hogy  a  haj  gyöktől  ered ;  hajándék,  ha- 
jánték;  olyan  formán  mint  „leppendék"  s  a  fej  azon 
két  oldalát  jelenti,  hová  némi  „cseplesz"  haj  lenő.  De 
az  l-es  szóejtés  halántékot  csinált  belőle,  s  ez  kapott  fel 
irodalmilag  is.     Szintén  így  látjuk  a  természetes    hang- 

változást  puha  és  púja  közt ;  mégis  már  az  utóbbi  pu- 
lyá-vk  változott,  ///-nal.  Sőt,  hogy  a  nyelvrokonítók 
vetésébe  is  belevágjuk  sarlónkat :  vegyük  figyelemre  a 
leány  szó  átváltozásait.  Vogul  nyelven  fi  =pi,  leány  =  áj. 
Ha  ez  <7/'-ból  a  magyar  leány-t  ki  akarjuk  hozni,  a  hang- 
változás természetes  folyama  ily  lépcsőzetre  utal.  Aj, 
magyarul  lett  először  dny  (mint  borjú,  bornyú)  s  ily  alak- 
jában megközelíti  az  tuti/,  anya  szót.  Any,  kimondási 
k ('■nyelemből,  fölvette  elül  a  lágy  inyszeletet  (Toldy), 
és  lett  belőle  jány}  a  mint  ma  is  fél  Magyarország  ejti. 
De  az  l-es  tájbeszéd  e  j-t  megkeményíté :  lány,  majd 
Ij-t  összeolvasztva  lyány,  Ijány.  Innen  már  csak  egy 
lépés  a  Hány,  a  mint  régen  írták  és  mondották  is,  ebből 
pedig  a  közép  r-vel  ejtett  leány,  mely  diadalra  jutott. 
Hanem  elég  a  kitérésből. 

Czélunk  nem  egyéb  volt,  mint  kimutatni,  hogy  a 
Koszorú,  midőn  következetesen  cajOH-hoz  ragaszkodott, 
ezt  nem  valami  öntudatlan  állapotban  cselekedte,  hanem 
legalább  is  annyi  megfontolással  s  minden  esetre  helye- 
sebb nyelvészkedési  methodus  szerint  járt  el,  mint  azok, 
kik  a  vajon-nak,  csupán  vaj  íze  miatt,  nem  barátjai. 
Egyébiránt  a  mit  elmondunk,  nem  új  dolog:  olvastuk 
már  ezelőtt  is,  még  pedig  nem  „ugornya"-féle  ety- 
mologusoknál ;  de  ismételni  az  ilyet  nem  árt,  mert  mi 
nagyon  feledékeny  nép  vagyunk. 


23* 


A  SZÓREND,*) 

A  Nyelvőr  deczemberi  füzetében  (461.  1.)  ezt  ol- 
vasom : 

„A  következő  szerkezetek  pedig,  nem  mintha  valódi- 
ságukban kételkednénk,  hanem  oly  ritkán  hallhatók, 
hogy  kötelességünknek  tartjuk  gyűjtőink  figyelmébe 
ajánlani:  „Pedig  csakugyan  szerette  volna  a  fényes  kas- 
télyba bepillantani.  A  mint  a  város  körűi  ludad  na  ki. 
Az  ördög.  .  .  .  olyan  hosszút  (czérnát)  belehúzott  (a  tűbe) 
hogy  ....  Mi  a  manónak  tetted  azt  a  tűt  a  zsákba ;  nem 
elfért  volna  másutt!" 

A  két  első  példával  nekem  most  semmi  dolgom. 
Legfölebb  azt  jegyzem  meg,  hogy  a  „szerette  volna  be- 
pillantani" erdélyi  általános  kifejezés,  én  még  minden 
erdélyi  embertől  így  hallottam.  A  második  példa  való- 
színűleg kuszált;  egyes  elbeszélő  mondhatta  így,  de 
szabatosabban  vagy  így  kellett  volna  mondania :  a  mint 
a  város  körűi  haladt,  vagy:  a  városból  kifelé  haladt. 
A  haladna  ez  esetben  latinosnak  látszik. 

A  hátralevő  két  mondat  „ritkasága"  talán  abban 
áll,  hogy  az  igekötő  nincs  hátravetve  így :  olyan  hosszút 
húzott  bele;  nem  fért  volna  el  másutt? 


*j  Megjelent  a  Nyelvöb  Il-ik  kötetében.  (1873.) 

Legegyszerűbb  volna  némely  hasonló  szerkezetű 
mondatot  a  legközönségesebbek  közül  amazok  mellé 
állítani.  Például:  oly  nagyot  levágott  a  kolbászból.  Oly 
sokszor  felhozta  neki.  Olyan  jól  megtanulta  leczkéjét. 
Oly  számos  példát  elésorolt.  Annyi  tenger  pénzt  elköl- 
tött.  A  másikra:  nem  megmondtam,  hogy  eső  lesz? 
Nézem:  hát  nem  elloptál,-  a  pénzemet!  Hát  nem  elszö- 
kött az  a  gyerek  megint !  Azt  hiszem,  effélét  seregszámra 
lehet  felhozni. 

De  ezzel  az  ily  szerkezet  használatos  volta  csak  ki 
volna  mutatva,  megfejtve  nem.  A  kételkedő',  kinek  nyelv- 
érzékében e  forma  nem  él,  vagy  kinek  a  priori  meg- 
állapított szabályaiba  ütközik,  mindig  azt  mondhatná, 
nem  jól  van,  nem  szabályos,  hanem  így  kell:  oly  nagyot 
vágott  le,  oly  sokszor  hozta  fel  stb.  mert,  szerinte,  az 
oly  nagy,  oly  sok,  hangsúlya  az  igekötő  hátravetését 
parancsolja.  Ez  az,  a  miben  mai  syntaxisunk  leginkább 
szenved;  s  a  mi  engem  az  állító  és  tagadó  mondatok 
általam  régóta  vizsgált  rendszeréhez  vezet,  melynek 
minden  bibéjit  még  nem  találtam  ugyan  ki;  de  a 
mi  körülbelül  bizonyosnak  látszik,  megkísértem  vázolni 
a  következőkben. 

Állító  mondatnak  nevezem  azt,  mely  egyszerűen 
állítja  vagy  jelenti  az  egész  mondat  tartalmát ;  melynek 
hangsúlya  is  az  egész  mondatra  vonatkozik,  nem  pedig 
annak  egy  vagy  más  részét  emeli  ki  különösebben.  Tagadó 
ennek  ellenkezője,   rendszerint  a  nem  tagadó  szócskával. 

Hol  az  ige  pusztán  áll,  azaz  se  igekötőfse  igehatározó 
se  pótló  vagy  segédige  nincs  mellette,  ott  természetesen 
csak  a  nem  hozzátételével  különbözik  a  tagadó  szerkezet 
az  állítótól.  Áll. :  írok.  Tag. :  nem  írok.  A  hangsúly  első 
esetben  az  igére,  a  másodikban  a  nemre  esik. 

Hol  az  ige  nem  áll  pusztán,  ott  kétféle  szerkezet 
alakúi,  mind  állító,  mind  tagadó.  Nevezetesen : 

Ha  a  főige  határozott  módban  áll,  tehát  pótlóige 
nincs,  akkor  így  lesz : 

1.   Állítva:  ^.    Tagadva: 

Leíróin.  Nem  írom  le. 

Tudtára  adták.  Nem  adták  tudtára. 

Jól  megtanulta.  Nem  tanulta  jól  meg. 

Ha  ellenben  a  főige  határozatlanban  áll,  segéd- vagy 
pótlóigével,  akkor  így  lesz : 

3.  4. 

Le  fogom  írni.  Nem  fogom  leír  ni. 

Be  van    az    én    szűröm    újjá  Nincs  az  én  szűröm  újjá  be- 
kötve, kötve. 

Tudtára   akarták  adni.  Nem  akarták   tudtára   adni. 

El  találom   vinni.  Nem  találom  elvinni. 

Tehát  az  igekötó'  nem  válik  el,  s  a  határozó  szó 
közvetlen  a  főige  előtt  áll  az  1.  és  4-ik  esetben;  <7válik 
pedig  a  2.  és  3-ik  esetben,  úgy  hogy  következő  schema 
áll  elé: 


A  mi  e  mondatok  liangsúlyát  illeti,  világos,  hogy 
tagadó  szerkezetben  mindig  a  nem  szón  van  egy  jó  erős 
hangsúly.      Ennek    megfelelőleg    az     állító     mondatban 

szintén  kell  hasonló  erős  hangsúly,  de  az  a  í o igére  csak 
akkor  esik,  ha  pusztán  áll,  máskép  mindig  az  előrevetett 
igekötőn,  határozón,  vagy  a  mi  az  igét  máskép  kiegészíti. 
Az  1.  és  3.  példákban  tehát:  le,  tudtára,  jól,  le,  be,  él 
erős  hangsúlyok  felelnek  meg  a  tagadó  nem-nek. 

E  mondatok  kérdővé  alakítása  magában  nem  változ- 
tat a  szerkezeten ;  de  igen  némely  kötőszók,  leginkább 
a  ha ;  hanem  erről  most  nem  szólok. 

Ha  akármelyik  mondatcsoport  e  schemabeli  szer- 
kezettől eltér,  s  hangsúlyát  másuvá  veti,  már  nyomaté- 
kossá válik.  Példák: 

1. 
Akkor  írta  le. 
Azt  adták  tudtára. 
Jól  tanulta  meg,   ;de  rosszul  adta  elé). 

2. 
Xem  leírom  (csak  olvasom). 
Nem  tudtára  adták  (hanem   mást  csináltak). 
Nem  jól  tanulta  meg   (hanem  rosszul). 

3. 
Mikor  fogom  ezt  leírni ? 
A:  én  szűröm  újjá  van  bekötve. 

Nagyon  akarták  tudtára  adni,   (de  nem  hallgatott  rá). 
Akkor  találom   elvinni  (mikor  nem  lesz  otthon). 

4. 
Xem  leírni  fogom,   (csak  elolvasni). 
Ha  a  szűröm  ívjja  be  nincs  kötve  (kihullott  volna). 
Xem  tudtára  akarták  adni,   (hanem  kérdőre   vonni). 
Ha  el  nem  találom  vinni,  (megbánom). 

Ez  eddig  meglehetősen  világos.  Ha  egyik  vagy 
másik  példa  még  forgatható  eléggé,  csak  azt  jelenti, 
hogy  rosszul  volt  választva.  De  kisértse  meg  akárki 
állító  és  tagadó  mondatainkat  az  1.,  2.,  3.,  4.  schema 
szerint  csoportosítani,  ugyanazon  eredményt  nem  tagad- 
hatja meg. 

Én  azonban  tovább  megyek.  Azt  vettem  észre, 
hogy  az  állító  mondatok  rendszerét  (1.,  3.)  követi  minden 
olyan  mondat,  mely  positiv,  a  tagadókét,  (2.,  4.)  mely 
negatív  jelleni  írnek  mondható,  úgy  hogy  e  részben  ellen- 
tétesek:  sokszor  —  ritkán;  leginkább  —  legkevésbbé; 
is  —  sem;  jobban  —  nem  annyira;  könnyen  —  nehezen; 
nagyon  —  kissé;  bőven  —  szűken  stb.  a  végtelenig. 
Lássunk  példákat. 

1. 

(Plus.) 
Sokszor  megszólította. 
Jobban   megérdemled. 
Leginkább  pártját  fogja. 
Azt   is  elhoztam. 
Bőven  kimérte  az  itezét. 
Könnyen  eligazodtam. 
Ugy  megütlek,  hogy  ....  (nagyon). 

2. 
(Minus). 
Ritkán   szólította  meij. 
Nem  annyira  érdemled  (meg). 
Legkevésbbé  fogja  pártját. 
Azt  se  hoztam  el. 
Szűken  mérte  ki  az  itezét. 
Xehezen  igazodtam  el. 
Csal-  kicsit  ütlek  meg. 

3. 
(Plus). 

Sokszor  meg  akartam   szólitni. 
Már  délben  el  akartam  vinni. 
Mihelyt  megebédeltünk. 
Tőled  is  meg  fogom  kérdeni. 
Oly  hosszá  czérnát  béléhúzott. 
Annyiszor  megbántam ! 

4. 
(Minus). 
Ritkán  tudtam  megszólít))'/. 
Még  este  sem  tudtam  elvinni. 
Alig  ebédeltünk  meg. 
Tőled  sem  fogom  megkérdeni. 
Oly  rövid  czérnát  húzott  belé. 
Oly  ritkán   látogat  meg. 

Említettem  följebb,  hogy  ha  a  nyelv  e  4  rendbeli 
schémától  eltér,  azt  nyomatékosság  végett  teszi.  A  ren- 
des tagadó  alak  például  az  incriminált  mondatban  ez 
volna:  non  fért  volna  el  másutt.  Ugyanez  kérdve  is 
megtartaná  szerkezetét:  Nem  fért  volna  el  másutt?  De 
a  fennforgó  példa  nem  egyszerű  kérdés,  sőt  nem  is 
tagadás,  hanem  állítás  kérdő  -tagadás  álarczában,  s  így, 
mint  kedélymozzanatot  kifejező,  nyomatékossá  vált: 

Xem  elfért  volna  az   másutt  is?! 
Nem  megparancsolták,  hogy  eljó'j  ? 
Xem  be  van  az  én  szűröm  újjá  kötve  ? 
Nem   le  tudom  én  ezt  írni? 

Hogy  pedig  a  nyelv  az  állító  szerkezetnek  tagadóra 
és  viszont  való  változtatása  által  mennyi  erőt,  nyomatékot 

ad  a  beszédnek,  mutatja  az  itt  nem  tárgyalt  parancsoló 
szerkezet,  mely  rendesen  a  tagadóval  egyez. 

Első  fokú  parancsolás. 

Állítva  (parancsolva) :   Állj   meg. 
Vidd  el. 
Tudd  meg. 
Tagadva   (tiltva) :    Xe  állj   meg. 
Xe  vidd  el. 
Xe  tudj   róla  semmit. 

Másodfokú,  erősb  nyomatékkal. 

Állítva  (parancsolva):   MegkW]   hé! 

Elviád  (azt  az   ostort  innen)! 
J/<?(/tndd,   (hogy  megbánod)! 
Tagadva  (tiltva) :    Meg  ne  állj  ! 
El  ne  vidd ! 
Meg  ne  tudj   semmit ! 

Ha  már  most  az  irodalomban  felkapott  szórendbeli 
hibákat  vizsgáljuk,  legnagyobb  részüket  az  állító  mon- 
datnak tagadó  szerkezettel,  s  a  tagadónak  állító  szer- 
kezettel való  hibás  használatára  vihetjük  vissza.  Mint : 
„a  keresztények  kedélye  /í'/izgatva  van.  (Tagadó  szer- 
kezet, a  mennyiben  az  igekötőt  az  igéhez  kapcsolja). 
Mennyire  tér  cl  ettől  a  reichsrath  felfogása!"  (Tagadó, 
mert  plus  mondat  minus  szerint  van  szerkesztve.)  Ez 
több  jelenségből  tűnik  ki.  (Tagadó  szerkezet,  pedig  állít; 
az  az  ^?.s-sal  állít.)  De  talán  bővebben  máskor. 

MEG  EGYSZEE  A  SZÓREND.*) 

A  Nyelvőr,  közelebbi  (augusztusi)  számában,  pálya- 
kérdésfíl  tűzi  ki :  minő  helyet  foglalnak  el  a  külön- 
nemű (állító  és  tagadó,  fő  és  mellék,  óhajtó,  tiltó, 
kérdő)  mondatok  szavainak  sorában  a  segédigék  s  a 
következő  periphrastieus  igék:  kell,  lehet,  akar  stb.  ha 
az  úgynevezett  igekötős  igék  intínitivussal  állanak  kap- 
csolatban; nevezetesen  mily  esetekben  lépnek,  s  melyek 
közülök,  az  igekötő  s  az  intinitivusban  álló  ige  közé?" 

Első  tekintetre  úgy  véltem,  hogy  ily  pályakérdés, 
nyelvérzékkel  biró  magyar  emberre  úgy  hat,  mintha 
arra  tűzetnék  ki  jutalom,  vajon  a  melléknév  a  főnév- 
nek előtte  vagy  utána  áll-e;  vajon  ez-e  jobb:  a  piros 
rózsa  nyílik"  vagy  „a  rózsa  piros  nyílik."  Mert  valóban 
ezek  helyett:  „el  fogok  menni,"  „le  akarok  fekünni" 
„meg  kéli  tenni,"  rendes  hangsúlylyal,  más  szórend 
nem  követhető. 

Azonban  egy  tekintet  a  felhozott  s  még  bővíthető 
nagy  számú  példákra  meggyőzött  arról,  hogy  itt  csak- 
ugyan helye  van  a  kérdés  tisztázásának.  Mert  a  fel- 
hozott igék  közül  a  hosszabbak,  s  ily  viszonyban  gyé- 
rebb használatnak,  mint  törekszik,  szándékozik,  bátorkodik 
s  hozzátehetnők :  kénytéleníttetik  stb.  kevésbbé  látsza- 
nak tűrni  az  igekötő  és  intinitiv  közötti  helyet.  Meg 
kénytelenitettem  neki  mondani;  el  bátorkodtam  hozni;  fel 
törekszem  nyitni  az  ajtót,  csaknem  hallatlan  visszásságok. 

Hol  van  itt  a  határ?  Megtalálható-e  általában? 
vagy  a  nyelvszokás  esak  szeszélye  szerint  bánik  el?  a 
pályázattól  várjuk  ennek  eldöntését. 


*)  Töredék.  Nem  adatott  ki. 

Én  csak  azért  szólok  e  kérdéshez,  mert  a  Nyelvőr 
egyik  régibb  évfolyamában  magam  is  odavetettem  volt 
egy  pár  ötletet,  melyek  részben  a  szórend  e  kérdésére 
vonatkoznak;  jelesül  azt  igyekeztem  kimutatni,  hol  van 
az  igekötó'  helye,  állító  és  tagadó  mondatban:  1.  ha 
nincs  segéd-  vagy  bármi  nemű  pótló  ige,  2.  ha  segéd- 
vagy pótló  ige  van,  infinitivnssal. 

Vizsgálatom  eredményét  röviden  itt  is  összevonom, 
mert  nem  hízeleghetek  magamnak  azzal,  hogy  e  pá 
éve  közlött  czikkecskére  valaki  még  emlékeznék,  s  ol- 
vasmányaimban, a  napi  sajtón  stb.  legkisebb  nyomát 
sem  sejtem,    hogy  az  írók    figyelemre    méltatták  volna. 

Azt  mondtam  tehát,  hogy  rendes,  azaz  nem  külö- 
nösen hangsúlyozott  mondatban  (és  most  hozzáteszem  : 
csak  jelentő  módban),  ha  az  igekötó's  ige  segédige  nél- 
kül áll,  akkor  igekötője  állító  mondatban  nem  válik  el, 
tagadóban  elválik;  péld.  Leírom.  Nem  inni)  le.  Ha 
pedig  segéd  vagy  pótló  igével  áll  infinitivnsban,  akkor 
megfordítva,  tagadóban  nem  válik  el,  állítóban  el,  így: 
le  tudom  írni,  nem  tudom  leírni.  Ez  elég  egyszerű,  és 
áll  is  minden  segéd-  vagy  szokottabb,  gyakoribb  pótló 
igével  (tud,  akar,  fog  stb.). 

De  azon  végeztem,  hogy  e  szórend,  némely  köt- 
szókkal  kapcsolatban,  változást  szenved,  mely  minden 
egyes  kötszóra  nézve  még  bó'vebben  vizsgálandó.  Vagy 
más  szóval,  nincs  kiderítve,  mikép  módosul  e  szabály 
nullck-  azaz  oly  mondatokban,  melyek  értelme  a  meg- 
eló'zó'  vagy  rá  következő  mondattól  függ,  tehát,  a  mint 
én  helyesebbnek  vélném  nevezni:  függő  mondatokban. 
Erre  nézve  akarom  most  közleni  némely  észrevételeimet. 

Hanem  előbb  azzal  kell  tisztába  jönnünk,  mi  a 
magyarban  a  rendes,  az  egyenes,  vagy  is  az  oly  szórend, 

melyben  a  mondatnak  nincs  valamely  része  különöst  n 
hangsúlyozva. 

Az  ismertebb  modern  nyelvek  ilynemű  szórendje 
tudvalevőleg :  alany,  állítmány,  tárgy.  Ez-e  a  magyaré 
is?  Nem  mindig  ez. 

E  kérdésre :  „mit  csinálsz  ?~,  a  legnyugodtabb  hangu- 
lattal sem  így  felelünk:  (én)  ..írok  levelet",  (én)  „vágok 
táf,  (ő)  „megyén  bálba!"  hanem  így:  levelet  írok,  fát 
vágok,  bálba  megy.  Tehát  a  tárgy  megelőzi  az  állít- 
mányt.  De  az  alanyt,  ha  ki  van  téve,  nem:  Péter  bálba 
megy. 

Ha  két  tárgy  van,  accusativ  és  egyéb  ragos: 
akkor  az  accusativ  előzi  meg  az  igét,  a  másik  utána 
kerül.  Hadd  álljon  itt  a  M.  Xyelv  rendszeréből  való  is- 
mert példa:  Péter  búzát  viszen  a  vásárra. 

E  szerint  a  magyar  egyenes  szórend  mintája  sok- 
szor ez : 

1.  Alany,  tárgy,  állítmány. 

2.  Alany,  accusativ,  állítmány,  dativ. 

Hanem  ez  a  szórend  csak  az  esetben  uralkodik,  ha 
az  ige  nem  igekötős,  és  nem  a  határozott  formában 
áll.  Mert  így  a  tárgy  az  állítmány  után  is  eshetik : 
Péter  ( Ivkgta  az  ujját  v.  Péter  az  ujját  elvágta.  A  bú- 
zát elvitte  v.  dvitte  a  búzát. 

A  tárgyra,  mely  így  megelőzi  az  állítmányt,  az 
állítmány  hangsúlya  tétetik  át,  mely  az  alanyénál  is 
emeltebb,  s  a  mondatban  fő  hangsúlynak  nevezhető. 
(En)  /eveiét  írok,  (én)  tollat  faragok ;  (a  bátyám)  tem- 
plomba ment;  minden  különös  nyomósítás,  azaz  a  nél- 
kül is,  hogy  azt  akarnám  kiemelni :  levelet  (nem  mást), 
templomba  (nem  máshová),  a  tárgynév  kap  főhangsúlyt 
állító  mondatban. 

Tagadóban  e  fő  hangsúly  a  nem,  vagy  ezzel  rokon 
tagadó  szóra  esik.  Egyszersmind  a  tárgynév  elveszti 
fontosságát  és  az  ige  után  kerfíl :  nem  írok  levelet, 
(bátyám)  nem  ment  templomba,  P.  nem  visz  búzát  a 
vásárra. 

Ily  szerkesztésnél,  állító  mondatban  a  tárgynévnek 
ott  a  helye,  hol  tagadóban  a  iiem-nek.  Péld. 

(P.)  búzát  viszen   a  vásárra. 
(P.)  nem   viszen   búzát  a   vásárra. 

Az  igekötőnek  pedig  általában  ott  a  helye,  hol  ily 
szerkezetben  a  tárgynévnek.  Péld. 

Iái     megtanultam  a  leczkéinet. 
(0)  nem  tanulta  meg  a  leczkéjét. 
(P.)  búzát  akar  vinni  a   vásárra. 
(P.)   nem   akar   búzát   vinni   a   vásárra. 
(Én)   meg  tudom   tanulni  a   leezkét. 
i  Te  i  nem  tudod  megtanulni  a  leezkét. 

Állító  mondatban  e  szerkezet  nem  változik,  ha 
/(/rkütös  ige  elé  oly  határozó  jó',  mely  az  állítás  erejét 
még  neveli,  mint  nagyon,  jól,  jobban  a  módra  nézve; 
korán,  elébb  stb.  az  idó're  nézve;  sokszor,  többször,  mindig 
a  gyakoriságra  nézve,  szóval  állításban  a  -j-  plm.  Péld. 
(A  fiút)  megvertek.  (A  fiút)  ihi<///<>>/  ^/'//verték  (nem: 
nagyon  verték  meg).  (Én)  elébb  /^//hallottam  mint  te. 
Sokszor  Megmondtam  neki,  hogy  ne  nyúljon  hozzá.  Ez 
egyszerű  szabály  ellen  úton-útfélen  vét  a  mai  irodalom. 

De  ha  az  állítmány  hangsúlya  nem  igeköto'n,  hanem 
tárgynéven  van:  akkor  a  szerkezet  más.  Péld. 

(Péter)  gyakran  visz  húzat  a  vásárra. 
(Péter)  netn  visz  gyakran  búzát  a  vásárra. 
Itt  a  nem  helyének  a  határozó  felel  meg,  s  a  tárgy- 
név az  io-e  után  esik. 


A  czikk-töredék  itt  félbenmaradt.  Nyelvtudósainkat 
azonban  talán  még  érdekelni  fogják  a  következő  példák, 
melyek  e  fejtegetés  további  részleteit  világították  volna  meg: 

Szórend. 

Sokszor  megmondtam  neki,  de  ritkán  fogadja  meg 
a  jó  tanácsot. 

Ma  jókor  felkeltem,  pedig  az  este  későn  feküdtem 
volt  le. 

Nagyon  megutáltam,  bár  még  alig  ismerkedtem 
meg  vele. 

Hamar  oda  értünk  most,  tegnap  későn  értünk  oda. 

Hányszor    elmondtam  neki,    de  egyszer  sci>>  értette 

inog! 

Könnyen  megalkudtunk,  de  nehezen  fizetett  meg. 
TSagynehezen  megfizetett. 

Jól  megcsinálta.  Rosszul  csinálta  meg.  Sokára,  rosszul, 
megcsinálta. 

Többnyire  megtalálja.  Csak  néha  találja  meg.  Néha 
mégis  megleli. 


ÉSZREVÉTELEK 

A  NYELVŐE  VII.  KÖTET,  HATODIK  FÜZETÉRE.  *) 

Szorgalmas  olvasója  vagyok  a  NvELvÖR-nek.  Olvasás 
közben  eltérő  véleményemet,  vagy  nyelvbeli  tudásomat 
egy  rövid  szóval  odavetem  a  lap  szélére.  Olykor  he- 
lyeslő ez,  olykor  kiegészítő,  néha  kétlő  vagy  tagadó.  Ha 
kidolgozva  leírnám,  talán  hasznát  vehetné  a  közönség, 
vagy  legalább  tudomásul  a  szerkesztő;  de  arra  nem 
annyira  rost,  mint  beteges  vagyok.  Azonban  az  e  havi 
számot  megkísértem  kommentálni. 

Simonyi  czikke  a  német  szóvégek  magyarosításáról 
általában  helyes,  de  részleteiben  túlvitt.  Csak  azt  óhaj- 
tom tőle  hallani,  miért  lesz  a  német  er  végezet  a  magyar- 
ban ér.  Mert  a  mit  mond,  hogy  ez  er  németben  is 
rrnek  hangzott  valaha,  az  nem  minden  szóra  áll.  De  ha 
ezzel  meg  volna  is  fejtve:  miért  lesz  az  él  német  végből 
magyar  elij,  öhj7  oly  stb.  Véleményem  szerint  azért,  mert 
az  (ár)  ér,  (ály)  ély,  (aly)  ély,  öhj,  oly  magyar  képzők, 
s  a  nyelvérzék  öntudatlanul  magyar  képzőt  ád  a  német 
szónak.  Tudom,  hogy  ez  állítás  az  ár,  ér-re  vonatkozólag 

*)  Megjelent  a  Xyelvör  VII.  kötetében  (1878)  Szalontai  .1. 
álnévvel,  a  mit  a  Nyelvőr  szerkesztője  választott. 

a  Nyelvőr  tribunálja  előtt  halálos  bűn ;  de  azért  bővebb 
meggyőződésemig  fenntartom . 

Simonyi  czikke  részleteiben  feltűnik  az  animositás, 
hogy  nem  könnyen  elemezhető  szavainkból  néhányat  ő 
is  idegennek  bizonyítson.  Mint  Horváth  István  iskolája 
minden  idegent  magyarrá,  úgy  mi  minden  kissé  kéte- 
sebb magyar  szót  idegenné  akarunk  tenni.  Lassabban 
e  kitagadással !  így  Simonyi  categorice  odaveti  zárjelben, 
s  még  bizonyításra  sem  tartja  érdemesnek:  „eper  is  a 
német  Erdbeer-bÖl  lett."  De  Simonyi  a  régi  nyelvből  tud- 
hatja azt  is,  hogy  eper-nék  a  régi  formája  eperj  (Eperj-es), 
valamint  szeder-nek  szederj  (szederjes  színű  ló).  Hol 
vette  magát  a  j  Eperjes  város  „fundamentumának  föl- 
vettetése  előtt,"  ha  a  magyar  eper  egyszerűen  az  erdbeer 
átvétele?  Vagy  hogyan  esik  az,  hogy  míg  a  rövid  német 
er  vég  a  magyarban  ér  lesz,  itt  a  beer-böl  rövid  e  vált? 
Aztán  meg  eper-nék  a  magyar  nem  csak  az  erdbeer-t 
hívja:  van  neki  földi,  van  fái  epre.  S  még  külön  futó 
és  fái  szedre,  mely  az  epertől  különbözik. 

Gondolkozzunk  egy  kissé  többet  az  ilyenről ! 

Az  el  s  általában  /  végű  német  szavakra  nézve  azt 
mondja  Simonyi,  hogy  azoknak  magyar  Jy  alakja  való- 
színűleg az  illető  német  nyelvjárás  /-jenek  valami  saját- 
ságos kiejtésén  alapszik.  Tehát  mindenen  máson,  csak 
a  magyar  nyelv  természetén  nem,  csak  azon  nem,  hogy 
a  magyarban  az  oly,  ely,  oly,  oly  képző  nagyon  járatos, 
hogy  szereti  végűi  a  liquidákat  jé-síteni?  így  tesz  az 
rc-nel  is,  István  helyett  mondja  Istvány,  mert  a  vány, 
vény,  képzőt  nagyon  megszokta;  gereben  h.  gerébeny, 
kereszt  helyett  kereszt///,  sőt  a  keresz/y<'//f  is  így 
ragozza:  keresztyények.  Tessék  meghallgatni  az  írástudat- 
lan népet. 

Arany  hátrahagyott  prózai  munkái.  '-■* 

A  pendely-n&\  (melynek  etymologiáját,  megvallom, 
nem  tudom)  Simonyi  oda  veti :  ..magyarországi  németek- 
nél bendelhemd."  Mit  bizonyít  ez?  Hogy  németből  vettük, 
ott  tehát  beiiJel?  Nem  az,  hogy  a  német  nő  különbüz- 
tetésűl  a  maga  hosszú  ingétől  teszi  a  hemd  elébe  a  ma- 
gyarból tanúit  nevet?  Épen  úgy,  mint  asztalosaink 
szeszU-szék-nék  mondják  a  német  (egyenes  hátú,  táblás 
ülésű)  széket,  különböztetésfíl  a  magyar  szék-tői,  melynek 
tornyos  támasza  volt,  szívfonna  lyukkal  a  kéz  számára, 
nem  négyszög,  hanem  hátúi  keskenyebb,  elül  szélesebb 
ülése,  s  az  ülés-deszkába  fúrt,  alól  rézsút  szélylyel  álló 
négy  lába.  S.  úr  útján  arra  is  rámehetünk,  hogy  a  lábra- 
való saját  neve  német,  mert  a  magyarországi  német 
gatya-hosen-aek  mondja,  mely  gatya  =  gatte,  s  azt  jelenti, 
hogy  oly  nadrág,  melyet  a  férj  visel,  nem  a  nő  (mert 
ennek  is  van). 

Menjünk  tovább,  de  kevesebb  szóval. 

Göhühj.  Dank.  szerint  köppel,  koppéi  (francziáúl 
couple),  tehát  legfülebb  egy  pár  marha.  Igen  de  a 
göbÖly  egy  egész  gulya,  s  csak  azért  nem  nevezik  így. 
mert  specialiter  hízó,  vágó  marhát  jelent  a  szó.  Keressük 
tovább. 

Köböl.  Mi  bizonyítja,  hogy  a  magyar  az  átvett  szó, 
nem  a  német  ?  Vagy  mi  a  kiibel  etymologiája  a  németben  ? 

Köcze.  Ez  is  német  szó,  bár  d  végét  elvesztette: 
gondolom  a  kittel,  a  mi  bakanyelven  kifli.  Tehát  köcze  = 
kitli.  Miért  ?  A  kitli  vászon  vagy  efféle  vékony  haczuka, 
a  köcze  pedig  ujjatlan  bör-ködmön.  Ugy  viszonylik  a  köcze 
a  ködmönhöz,  mint  a  mellény  az  ujjashoz-  együtt  is 
viselik  azt  is,  ezt  is.  Nem  természetesb,  hogy  a  köcze 
a  ködmön  kicsinyítője?  De  ez  megint  a  Nyelvőr  egyik 
tilalmába  ütközik:   ..de  cze  képző,  cp:iod  non   est,    nulla 

quaestio  tiat.'*  Pedig  van;  ..ez  az  egy  mégis  boszorkány!" 
Másik  is  van;  több  is  van,  lia  keressük,  bár  némi  módo- 
sítással: borjú  dim.  bocsi;  malacz,  muncsi,  manka  stb. 
Judit,  Juczi  stb. 

Hogy  a  turxmtul,  (melyet  nem  ismerek)  a  német 
tarantelből  lett,  azon  csodálkozom,  mikor  ott  van  készen 
a  tarkntida. 

Döf/öit íj,  Dankovszkynál  gladius,  másutt  sehol,  soha, 
hanem  inkább  mozsártörő,  vagy  a  mint  én  ez  utóbbi 
szót  ismerem,  mozsár/VYó'.  Tehát  tompa  ütő  szerszám, 
nem  kard,  nem  degen.  Egyébiránt  én  dögönt/  főnevet 
nem  ismerek,  de  hogy  a  dögönyöz  a  degen-höl  volna  ki- 
kalapálható, azt  kereken  tagadom.  Dögönyözni  szoktak 
leginkább  ököllel,  vagy  paraszt  lakodalmon  a  szakács  - 
asszony,  mikor  a  kásapénzt  szedi,  főzőkanállal,  tehát 
tompa  végű  eszközzel  bökdösni ;  nem  karddal,  melylyel 
ugyan  szintén  megkardlapoznak  valakit,  de  maga  e  szó 
mutatja,  hogy  a  dögönyözés  nem  volt  elég  az  ily  műtétei 
kifejezésére,  különben  azt  vették  volna  használatba. 

Gyékény  talán  a  német  decke.  Bizony  csak  talán , 
nagyon  talán.  Kár  is  a  falra  festeni.  Én  nem  tudom  a 
gyékény  etymonját,  de  az  nem  ok,  hogy  600  éves 
magyarságából  kitagadjam.  Hisz  alább  (270.  lap)  maga 
a  Nyelvőr  idézi  1261-i  oklevélből:  usque  ad  rlnvium 
gekenus  (gyékénös).    Es  már  ekkor   német   lett   volna    a 

„gyékény,  káka. 

Melyet  terem  Bajom,  Zsáka,"   — 

Biharban,  hol  ma  sem  tud  németül  senki,  -de  gyö- 
nyörű szép  szekérre  való  decke-ket  faluszámra  csinálnak 
a  Sárréten  emberemlékezetet  meghaladó  idő  óta. 

24* 

.V  ferlorum  helyesen  van  magyarázva,  bár  e  szót 
Grelein  kívül  alig  használja  valaki.  Párja  a  billikom 
willkommen,  melyről  gondolom,  a  Nyelvőrben  is  volt 
már  szó. 

P.  Thewrewk  a  látáöot  méltán  és  helyesen  ab- 
árolja;  de  a  mit  szemkökény-nek  mond,  abban  téved. 
Kökén  //-szemnek  van  kökénye,  másról  nem  mondják.  A 
vadrózsai  példa:  „szemének  tűz  a  kökényje"  csak  annyit 
tesz,  hogy  kökény  szeme  igen  tüzes,  fényes.  Mondok 
hozzá  ezifrábbat  is  a  Tubából  'Sebestyén  Gábor  zseb- 
könyve). 

Szemedben,  mintha  Vesztának 
Szent  tüzei  ragyognának ; 
Ugy  tündöklik   szemed  fénye, 
Briliántozó  kökénye. 

Szeme-koponyája  pedig,  azt  hiszem,  csak  rövidítés 
az  egyik  rag  elhagyásával. 

..Hollók  vendégeskednek  szemé(n,  és)  koponyáján." 
Máskép  absnrdnm,  mert  a  koponya  csontos  kemény 
dologra  vihető. 

Szarvas  czikkének  meritumára  nem  akarok  észre- 
vételt tenni ;  a  részletekre,  példákra  van  egy  pár  pótló, 
vagy  igazító  szavam. 

A  fa  völgye  ma  is  élő  szó.  Gyermekkoromban  úgy 
csináltuk  a  bodzapuskát,  hogy  egy  jó  vastag  galyat  két 
végén  elróttunk,  megbántuk,  völgyét  (vagy  belét)  *)  vesz- 
szővel  kitoltuk,  hol  majd  a  szösz  (kócz,  csepü)  golyó 
légnyomás  által  a  puskán  végig  tolassék.  Es  itt  fel- 
hívom a  figyelmet  a  vcüu  és  völgy  rokonságára,  akár  a 


*)  Különbség  a  kettő'  közt  az,  hogy  a  tölgyé-ben   van   a  bele. 

fa  völgyét,  akár  a  hegyek  küzütti  hosszú  válut  (völgyet) 
értsük. 

Kiuszován  festett  tubinmantó.  A  tubinmantón  nem 
töröm  a  fejemet,  mert  az  szembetűnőleg  idegen ;  vége 
a  mantó  =  mantel  rokonságához  tartozik,  eleje,  tubin 
valami  ma  már  ismeretlen  szövet  idegen  neve.  De  annál 
inkább  szeretném  érteni  a  kiuszován  festett  kifejezést, 
mert  Gyöngyösiben  is  előfordul  (Phoenix  III.  könyv, 
III.  rész,  6.  versszak)  hogy  Olajbégnek: 

-Fejérkék  a  lova.  úszován  festették*  Mondják-e  ezt 
még  valahol;  vagy  hogyan    lehetne  értelmét    kideritni? 

Lapiczkás  táncz.  A  lapoczka  és  lapiczka  egymás 
mellett  ugyanazon  tájnyelvben  is  megfér.  Erről  positiv 
tudomásom  van.  Jelenti  pedig  nem  csak  a  váll  lapos 
csontját,  hanem  afféle  lapos  ütő  eszközt  is,  minőt  a 
Bolond  Miska  kezében  évekig  láttunk  kipingálva ;  egy 
kis,  evező  forma,  ütő  lapátot.  Gyermekkoromban  a  fiú- 
kat vesszővel,  a  leányokat  lapiczkával  (latinosan  plágával) 
verte  az  akkori  paedagogia.  Emlékszem  parasztlakodal- 
makból egy  tánczra,  darutáncz-n&k  hívták,  mely  cotiilon 
forma  bolondságokat  csinált,  s  az  előtánczos  az  utol- 
sókat, ha  elérte,  nem  ugyan  lapiczkával,  hanem  keményre 
összefont  zsebkendővel  ütötte.  Ilyesmi  lehetett  a  lapicz- 
kás táncz,  de  voltakép  nem  tudom. 

„Légy  megesi  a  sebet. u  Faludi.  Lehetne  érteni  úgy, 
hogy  nagyon  ráesik,  de  azt  hiszem  többet  jelent.  Megesi, 
mint  az  eső  a  száraz  tárgyakat,  sűrűn,  csoportosan,  minek 
eredménye  az.  hogy  beléesik  a  nyű. 

Különben  Faludival  óvatosan  kell  bánni.  Maga  is 
talál  ki  szót,  vagy  alkalmaz  szokatlan  értelemben.  így 
itt  a  szakmául/,  zsákmány  helyett,  mert  közelebb  jár  a 
német  sack-hoz.     De  a  nép  a  szakmányt  régesrég  másra 

foglalta  le.  így  tuczin  közelebb  jár  a  tuczent-hez,  mint 
a  népies  (nem  tuczet,  hanem)  tüczet.  Az  útvesztőt  is  maga 
találta  ki,  nem  helytelenül.  A  vendégem  (kölcsönzött 
szín)  a  vendég/^//,  vendégoldal  stb.  hasonlatára  van  te- 
remtve. A  tükörpélda  egyszerűen  metaphora.  Szóval, 
Faludi  maga  is  újító.  De  azért  helyes  a  megrovás,  hogy 
szavainak  a  Nagyszótárban  ott  kellene  lenni. 

Pesti  Gábor  s  a  többi  régi  könyv  bizonysága  némely 
szóra  nem  elég  bizonyíték,  hogy  a  latin  vagy  német 
értelmezésnek  szorosan  megfelelne.  így  ha  Pesti  ayékok 
(ágyékok)  alatt  rdie  Nieren-t"  érti,  ez  alkalmasint  puszta 
elhamarkodás,  mert  ágyékok  nincsenek  is,  csak  ágyék 
van,  s  ez  a  vesék-tŐl  merőben  különböző.  Több  igaza 
lehet,  ha  az  egész  régiségben  gyakori  számszeríjjal  ba- 
lista,  kő-  vagy  dárdavető  hadi  gép)  számszer/////-nek 
mondja,  mert  tájilag  így  is  ejthették,  a  j  ////-re  sűrűd- 
vén, mint  borjú,  borgyú,  szúrj,  szúrgy. 

Ha  Verbőczi  magyar  fordítója  a  csere  szót  a  latin 
silva  értelmében  használja,  teheti,  mert  a  csere  csakugyan 
silva-féle.  De  ha  ebből  azt  hoznók  ki,  hogy  csere  és 
erdő  synonym,  nagyon  tévednénk.  Csere  ma  is  él,  jelent 
bokros  helyet,  hol  lehet  fa  is,  de  nem  annyi  s  nem  oly 
gazdag  tenyészetű,  mint  az  erdőn.  A  XSzótár  körülbelül 
helyesen  magyarázza,  de  téved,  ha  csupán  a  cserf á-hoz 
köti;  lehet  az  tölgyes,  bikkes ;  mint  a  cserje  sem  csupán 
a  cserfa  sarja. 

Epén  így  fordítja  az  insida  szót  (genus)  a  porond- 
dal  ispecies)  a  tripartitum  magyarázója.  Porond  szintén 
ma  is  élő  szó,  s  jelenti  a  folyamokban  képződött  fö- 
veny- és  kavicsszigetet ;  de  például  már  a  Margit- 
szigetre, vagy  Angliára  visszás  volna  azt  mondani,  hogy 
az  porond. 

Hogy  farcsiga  nem  coxa.  hüfte  csípő',  hanem  far- 
csika,  farosok  (a  gerincz  végcsontja) ;  hogy  hasártos-Tisik. 

semmi  köze  a  magyar  házsártossal  veszekedő  természetű 
ember),  a  hazárd  elfordítása:  hogy  hóinál  =  hón-al 
melyet  így  rag  nélkül  alig  hallani) ;  végre  hogy  zab- 
tikmony, ha  brütig  ey-t  jelent,  nem  zab,  hanem  záp  tik- 
mony, (de  olyan,  melyben  már  az  embryo  nem  él): 
mindezt  talán  észrevette  más  olvasó  is. 

Major  szótára,  ha  a  pánkok  szót  túrós  bélesnek 
magyarázza,  meglehet,  igaza  van,  mert  valamelyik  táj- 
szólásban azt  jelenthette  ;  de  tulajdonkép  a  német  pfann- 
koch,  mely  alatt  magyarban  hol  fánlcot  (pánkó)  hol  pala- 
csintát, hol  más  tésztát  értenek.  Azt  sem  gondolom, 
hogy  az  ancillari  szót  fedezné  a  rabotálni,  mert  ez  annyi 
mint  robotolni,  de  nem  tudta  máskép  kifejezni  a  rab- 
szolganő helyzetét. 

Mellőzve  a  többit,  melyekben  Szarvas  úr  észrevéte- 
leit helyeslem,  végűi  abban  a  helyzetben  találom  magam, 
hogy  midőn  a  NSzótár  a  kudarcz-kurcz  analógiáját  támo- 
gatni látszik,  én  mind  a  XSzótár,  mind  Sz.  eddigi  bizonyí- 
tása ellenére  megmaradjak  előbbi  kétkedésemnél.  Az 
analógia  (a  német  kurcz-ból:  Ln<ir<-:.  kuharcz,  kudarcz) 
nem  rosszabb  mint  fuvar-é  a  német  fuhr-hól,  melyet 
magam  is  vallok:  de  a  kulmrcz  mellett  van  egy  másik 
szó  Jcuhi,  (kuhin,  vagy  kuniban  hagyni),  mely  épen  azt 
az  orczapiritó  erkölcsi  gyalázatot,  vagy  comicus  felsülést 
jelenti,  a  mit  a  kuharcz  vagy  járatosb  kudarcz,  nem 
pedig  némi,  inkább  csak  anyagi  rövidséget,  mint  a  kurcz. 
Egyébiránt,  ..rövidebbet  húzni"  épen  úgy  lehet  magyar 
szólás,  mint  német :  mert  a  nép  osztozáskor  ma  is  nyilat 
húz,  vagyis  nyil  helyett  ma  már  vesszőt,  melynek  hosz- 
szabb  vagy  rövidebb  volta  dönti  el,  kiki  mely  darabot 

kapjon  a  felosztandó  tárgyak,  földek  stb.  közül.  S  a  ki 
rövidebbet  húz,  azt  liiszi,  rosszabbat  kapott.  Visszatérve 
a  kuhi  szóra:  ebben  gondolom  rejleni  a  gyökért,  mely- 
nek értelme  valami  gyalázó;  tehát  kuharcz  összetétel  s 
összerántás  volna  ebbó'l  kuhi  arcz.  SŐt  ha  szabad  volna 
a  Nyelvőrben  nyelvmetaphysicát  űzni :  gyanítni  merném, 
hogy  a  kuli  semmi  egyéb  hangutánzónál,  s  jelenti  a 
kutya  ^ -gátasát,  s  ebbó'l  (tán  kicsinyítő  vei:  tya,  csa,  cza) 
tovább  képezve  lett  mind:  a  kutya,  kutyó,  kutyul,  \tu<ts:, 
kuvasz,  valamint  másik  neve  eb,  szintén  hangutánzónak 
látszik  eb-eb-eb  hangjától.  E  szerint  kuhi  arcz,  kuharcz 
annyi  volna,  mint  kutyaarcz;  kuhi-haxi  maradni  =  kutyá- 
ban m.,  kutya  módra  megszégyenülni. 

Méltó  e  tárgyról  még  tovább  gondolkozni,  t.  szer- 
kesztő úr,  mielőtt  a  kuarcz-kurcz  elemzést  „ne  nyúlj 
hozzá"  törvénynyé  tennők.  Vegyen  fáradságot  jobban 
körűitekinteni ;  különben  el  vagyok  szánva  beállni  nyelv- 
pusztítónak (mint  ki  jégesőkor  az  úristennel  versent 
dorongolta  saját  szőllejét),  s  a  l  ^/r.í-analogiával  bebizonyí- 
tom, hogy  kuasz,  kuvasz  —  vagy  mint  a  ..Szerencseke- 
rék" a  Q  betűre  verseli: 

Qasz  farka  csóválását 
kerüld  irigy  csaholását   — 

hogy  mondom  a  kuvasz  nem  egyéb  a  német  kúsz- 
nál. Az  semmi,  hogy  a  kuvasz  paraszt  kutyát,  a  küsz 
pedig  cxúkof  jelent,  mert  a  kuvasz  régebben  ölebet  is 
jelenthetett;  ezt  pedig  a  dámák,  köztudomás  szerint, 
meg  is  csókolgatják. 

Fialovszky  herkulesi  dolgot  művel,  s  erre  nagy  szük- 
ség van,   mert  az  az  ól  igen    tisztátalan.     De    olykor    ő 

is  téved,  vagy  néni  tud  némely  positiv  nyelvtényt.  Poly- 
vával  tiszta  szemet  is  kiszór,  mert  gyanúba  veszi,  hogy 
az  is  polyva.  Régebbi  közleményeiből  is  jut  eszembe 
egy  pár  szó,  melyek  meggyilkolását  nem  vihetem  el  a 
lelkemen.     Élő  tanú  vagyok :   kiáltok. 

Az  ácsa  (máskép  szitakötő)  régi  jó  ismerősöm. 
Gyermekkoromban,  nyár  elején,  seregestül  szokott  röp- 
dösni, s  mi  fiúk  suhanggal  vártuk  s  vertük  őket  le. 
Majd,  ha  gyérebben  jött,  sóvárogva  hittük  e  dalocs- 
ka val  : 

Acsa-micsa  gyere   haza. 

Dióbelet  rágok : 

Majd  neked  is  adok ! 

s  ha  jött,  leszállott  a  sövényre,  lábujjhegyen  oda  lopóz- 
tunk, s  megfogtuk  szitanemű  szárnyánál  fogva.  Ját- 
szottunk vele  egy  darabig,  akkor,  gyermeki  kegyetlen- 
séggel elküldöttük  kaszálni,  (azaz  kórócskát  vagy  szalma- 
szálat dugva  karcsú  potrohába,  repülni  szabadon  eresz- 
tettük). Volt  király-ácsa,,  szép  sárgabarna  tarkájú; 
volt  paraszt  ácsa,  egyszerű  kékes  zománczszínű,  meg 
dobos  ácsa,  nagy  potrohú,  cserebogár  színű  sötét-sárga 
ácsa.  Tehát  ezeket  ne  mondja  többé  acsá-nak,  hanem 
rezgő-nék?  (A  micsa  csak  kedveskedő  iker  hozzátétel, 
magában  semmit  sem  jelent.) 

A  peiymey  a  népnyelvben  nem  lehet  járatos,  mert 
az  állat  sem  az ;  de  nem  új  csinálmány,  mert  már  Raff 
György  természet  históriájának  magyar  fordításában 
(gondolom  e  század  elején)  előfordul. 

A  kurta  kigyó  és  rézkígyó  synonym  gyanánt  vannak 
véve,  de  nem  azok.  Amaz  vipera,  ez  a  töredékeny, 
sárgás  kigyócska,  melynek   gondolom    zúzó    kigyó  neve 

is  van,  s  vidékemen,  hol  gyakori,  színéről  hívják  réz- 
kígyónak.  A  cziczkány-ról  is  erősen  sejtem,  hogy  ép  oly 
népies  név,  mint  a  gözű,  de  vidékemen  ez  a  járatos, 
amazt  nem  ismerem,  s  nem  levén  szakember,  azt  sem 
tudom:  egy-e  a  gözűvel? 

Hanem  a  fakúsz!  Üsd  agyon,  Bugátszó,  mint  a 
virmászl  Pedig  dehogy  az!  íme  ismét  egy  példa,  hogy 
a  nép  is  alkot  szót,  mely,  mint  Shakespere  „János 
királykában  a  bastard,  büszkén  s  a  törvényt  fitymálva 
mondja  magáról : 

Én   „én1'   vagyok,  akárhogy  lettem:   én. 

Fakúsz  előfordul  szintén  Raff  régi  fordításában;  de 
én,  erdő.háti  bihari  gyermek,  nem  onnan  tanultam  elő- 
ször, hanem  az  erdőesősz  fia  mutatta  a  fakúsz  madarat, 
a  mint  a  fa  kérgén,  orrát  belé-belé  vágva,  fölebb-lejebb 
mászkált  rovarbábot  keresve,  mint  rokona,  a  kopogó 
harkály,  melytől  külön  madárnak  ismerték  azon  a  tájon, 
s  a  két  név,  fakúsz,  harkály,  egy  helyen  élt  egymás 
mellett. 

A  jelen  füzetben  lábbá  (fluitans)  szót  elveti,  mert 
az  illá-xal  (mely  pedig  szintén  védhető  az  itt-at  dever- 
bális  főnévvel)  egy  kamarán  kerűltnek  tartja.  No  már 
könybe  lábbá  szem  ma  is  él,  s  erősen  bizonyít  egy  lobbik 
ige  mellett.  A  lábbá  helyett  F.  úr  lubiczkolót  ajánl; 
ismétlem,  nem  vagyok  szakember,  de  a  víz  színén  nyugvó, 
legfölebb  ingó  növevényről,  /^-lencséről  (békanyál)  le- 
het-e azt  mondani,  hogy  azok  lubiczkolnak? 

A  törzs  ma  kétségkívül  nem  hangzik  így  a  nép 
ajkán,  s  ennyiben  csonkítás;  de  alhangú  változata,  a 
tors  vagy  torzs,  ma    is  él;    valamint    a   learatott    „élet" 

földben  maradt  szára  tarló,  tállá  néven,  ép  oly  ismeretes 
a  kaszált  fűé,  vagy  levágott  nádé  a  torzs  néven. 

A  konya  szót  (nutans)  lekonyúló-nak  javítja  F.  úr, 
gondolom  szintén  azért,  mert  új  csinálmánvnak  véli. 
Kérdezzük  meg  az  országot,  hol  értik,  mi  a  konya  ka- 
lap, s  azt  hiszem,  a  nagyobb  rész  tudni  fogja. 

Meggyökönt,  erősen  gyanítom,  hogy  élő  (talán  er- 
délyi) szó,  de  a  népéletből  nem  ismerem.  Annál  inkább 
a  degesz-t,  mely  felfútt,  jóllakott,  nagyhasú  értelemmel 
biró  melléknév,  s  a  dudorodóval  nincs  szabatosan  pó- 
tolva. A  félszer  (virágzat)  sem  tetszik.  Igaz,  hogy  a 
nép  e  botanikai  értelemben  nem  használja,  de  igen  ám 
oly  tárgyak  jelölésére,  melyeknek  mintegy  csak  fele  van 
meg.  így  a  szín  azért  félszer,  mert  e  gazdasági  épület 
rendesen  más  falhoz  fél  fedélre  van  odatámasztva;  s 
emlékszem  egy  tűzfalas  házra,  melynek  csak  egyik 
oldalán  lévén  ily  félszer  forma  teteje,  s  több  ilyen  a 
községben  nem  létezvén,  a  nép  félház-nak  nevezte.  Ha 
tehát  Diószegiek  a  fészkes  virágzat  kinyúló  szirmait 
félszer-iiek  nevezték  el:  bizony  a  népnyelv  és  észjárás 
nagy  ismeretével  tették. 

Elveti  még  F.  úr  a  nyaké  nevet,  ajánlva  helyette : 
görbe  nyakú  fii.  Ügy  látszik  nem  is  sejti,  hogy  a 
nyakó  ma  is  él,  s  épen  azt  teszi,  görbe  nyakú,  vagy 
általában  hibás  nyakú;  péld.  nyakó  ember,  nyakó  bicska 
stb.  Eredete  a  szónak  még  azon  korban  vész  el,  mikor 
a  tulajdonságot  kifejező  melléknév  egyszerű  6,  <">,  >K  ü 
képzővel  származott  főnévtől  vagy  igétől,  mint  a  gyö- 
nyörű, szomorú  (régebben  szomoró),  olykor  £-val  tovább 
képezve :  szemő-h.  A  komócsin  szinte  élő  szó,  épen  úgy 
a  mozsárvirág,  a  szurdancs  'hát  azt  hinné-e  F.  úr,  hogy 
bizonyos  kúttisztító,  fúró  eszközt  furdáncs-nak  hí  a  köz- 

nép?),  a  fenyer  (Szalonta  Biharban).  Vagy  a  népies 
elnevezések  csak  egy  táj  beszédből  juthatnak  a  tudo- 
mányba, s  csak  az  olyanok,  melyeknek  valami  köz- 
értelmű  jelentése  van,  bár  ez  a  növény  tulajdonai  iránt 
inkább  zavarba  hoz,  mint  útba  igazít?  Úgy  sejtem, 
hogy  az  efféle  népies  nevek:  béka  buzogány,  kisasszony 
papucsa,  pacsirta  virág,  istenek  fája  (ailanthus;  isten/a  a 
népnél  egy  szagos,  évelő  növény  neve),  Szűz  Mária 
könnye,  ördög  szekér,  király  dinnye  stb.  ajánltatnak,  nem 
tekintve,  hogy  ezek,  épen  mert  köznevek,  más  tájbeszéd- 
hez szokott  emberek  előtt  ép  oly  érthetetlenek,  mint 
talán  F.  úr  előtt  az  ácsa,  nyakó,  fenyer  és  a  többi,  s  a 
mellett  félrevezetők.  így  Petőfinek  alig  van  nem  homok- 
talajon nőtt  olvasói  közt  egy  is,  eddigi  fordítói  között 
pedig  egy  sincs,  ki  a  nála  előforduló  „királydinnyés 
homok"  alatt  ne  felséges,  királyi,  jó  dinnyét  termő 
homokot  értett  volna,  maga  e  sorok  írója  is  úgy  értette 
elébb,  míg  a  költő  neki  meg  nem  magyarázta,  hogy 
az  egy  igen  alkalmatlan  tüskés  plánta  a  homokbucz- 
kákon. 

Részemről  a  csak  babonán,  vagy  bal  felfogáson 
alapúit  népies  neveket  nem  ültetném  át  a  tudományba, 
ha  szakember  volnék.  Abba  sem  egyezném  belé,  hogy 
midőn  nomenclqturát  csinálnak,  egyszerűen  a  körülíró, 
magyarázatos  köz  nevekkel  éljünk,  s  tulajdonnév  helyett 
lompos  phrásist  adjunk,  mint  F.  úr  gyakran  teszi.  Maga 
a  nép,  ha  tulajdonnevet  alkot,  (mi  nála  leginkább  gúny- 
név adáskor  történik),  érzi,  hogy  nem  elég  a  közérthető 
mindennapi  kifejezés.  Nem  nevezi  a  zsidót,  kinek 
hosszú  nadrága,  a  tartóján,  nyakából  függ  le,  nyakig 
rr<">  lábú,  hanem,  Diószeghi-féle  merészséggel,  nyakigláb 
zsidónak.     Érintettem    fentebb   a  fakúsz-t,    mely   szinte 

népies  attentatum  a  Nyelvőr  ellen :  említem  még  a  rossz 
asztalost,  kit,  mivel  csak  rontotta  a  deszkát,  a  nép  egy- 
szerűen DeszTcakár-nak.  csúfolt.  F.  úr  kárhoztatásának 
éle,  a  növénytani  műszókat  és  neveket  illetőleg,  leg- 
inkább a  század  elején  újított  botanicnsok  ellen  fordul : 
de,  az  ily  népi  csinálmány!  tekintve,  az  ember  szintén 
kedvet  érzene,  védni  a  támadás  ellen  a  szirontak,  liba- 
topp, bigebecző-féle  újításokat,  sőt  még  a  kinincs-et  is, 
lásd  TÖbbsincs  királyfit  a  népmesében)  ha  az  a  körül- 
mény nem  forogna  fenn,  hogy  Diószeghi  és  Fazekas, 
mint  linnéisták,  elnevezéseiket  egyedül  a  virágra,  ter- 
mékre alapították,  s  ez  a  mai  természetes  n  //'/-ben  cse- 
kély fontosságú  dolog.  így,  a  pót-ra  nézve  megengedem, 
hogy  nem  régibb  a  pótkávénál,  de  a  tokot  már  nagy- 
anyám ismerte :  csupa  folt  meg  ták  az  a  ruha"  —  a 
szirony  —  szifont  alkalmazásáért  pedig  a  két  értelmű 
viráglevél  helyett  (rózsalevél  a  szirom  is,  a  zöld  levél  is) 
valamint  sok  más,  bár  merésznek  látszó  újításért  (nem 
mindéH  természetesen)  köszönettel  tartozunk  a  jó  Dió- 
szeghiéknek.  Meg  kell  azonban  gondolnunk,  hogy  ha 
ők  a  későbbi  porodat,  mostani  jmr:<'>f  (ez  ellen  egy  szép- 
irodalmi lap  ismert  tárczaírójának  is  lehet  kifogásai  por- 
Apaiak  nevezték,  oly  időben  tették  ezt,  mikor  a  hon 
nem  volt  synonym  a  hazá-\a\,  hanem  a  legszűkebb  h  im 
értelmében  vehették,  mint  a  zsoltárban : 

A  madárnak  is  van  fészke, 
És  honjában  költ  a  fecske. 

Azt  a  vádat  sem  lehet  Diószeghiék  ellen  emelni, 
hogy  nem  ismerték  a  régibb  fűvész  irodalmat,  vagy  nem 
gyűjtötték    össze   a    népszerű    kifejezéseket.     Előszavuk 

elmondja,  munkájok  bizonyítja,  hogy  tették.  De  nem 
alkalmaztak  minden  népi  szót,  vagy  hagyományos  el- 
nevezést, 1.  mert  nevet  akartak  adni,  tulajdon,  nem  köz- 
nevet] 2.  mert  rendszerük  oda  utalta  őket,  hogy  elne- 
vezéseiket lehetőleg  a  virágra,  termésre  alapítsák ;  kü- 
lünben  óhajtani  lehet,  hogy  a  ki  még  valaha  nyelvünk- 
ben újít,  azt  a  népnyelv,  népi  észjárás  oly  teljes  ismere- 
tével, s  oly  romlatlan  nyelvérzékkel  tegye,  mint  Dió- 
szegi, Fazekas  és  Földi. 

Még  a  gyujtelékes  ezikkekre  is  volna  itt-ott  pótló, 
igazító  észrevételem,  de  már  belefáradtam.  Majd  talán 
máskor  folytatom. 


APRÓSÁGOK  A  NYELVŐR  SZÁMÁRA.  *) 

A     ..VÁX-VÉX"     IGEXÉV. 

Azt  mondják,  hogy  a  visszakapcsolt  részesülő  lati- 
nos. Ha  az  volna  is,  oly  régi,  megszokott,  hogy  okkal- 
móddal használva  nem  árt.  Legalább  Csokonai  e  verse 
nem  hangzik  latinosan : 

Gerliczeként   nyögdécselek. 
Vigasztalást   már  nem  lélek, 
Xálad  nélkül,   mintegy  árván. 
Kietlen  pusztákon  járván. 

A  köznép  igaz,  hogy  nem  használja,  de  ez  rövid 
mondataiban  elül  sem  küt  ván-vénne\}  kivéve  az  ilyene- 
ket: Jutva  fut.  mondva  csinált. 

(xvelvúr  viii.   7.) 

Valal. 

Budenz  József  a  Nyelvőr  III.  92.  a  sárosmegyei 
tót  valal  szót,  mely  falut  jelent,  a  régi  magyar  válál 
főnévvel  tartja  egynek,  mely  szerinte  a  val-}    vall-  (ha- 


"     Megjelentek  a  Xvelvur  alant  elsorolt  számaiban  a  NVELVÖB 
szerkesztője  által  választott    Szalontai  J.  álnévvel. 

bet)  elavult  igétől  származva,  azt  tenné :  birtok,  posses- 
sio.  Ez  ellen  nincs  mit  mondanom,  csupán  a  vall  (ha- 
bét) igétől  való  származtatásra  van  észrevételem.  Ez 
az  ige,  midőn  habét  értelmű,  többnyire  két  /-lel  iratik 
s  ma  is  úgy  mondjuk  az  ilyesekben:  kárt  vall,  kint 
vall.  Sőt  talán  maga  a  vall  (fatetur)  is  egy  amazzal : 
habét  dicere  aliquid.  Valószínű,  hogy  a  valál  nem  a  vall- 
i  habét,  possidet)  hanem  egyenesen  a  val  (est)  létige  gyö- 
kéből képződött.  Val  —  est :  val-ál  tehát  oly  valami,  a  mi 
est:  tehát  épen  úgy  vagyon,  birtok,  s  a  sárosi  tótok  em- 
berségéből most  már  falu  is.  ,TT  s 
J                                           (U.  o.) 

Me,  jiez. 

Régi  íróknál  előfordul  e  rövidítés :  metszesz  (mit 
teszesz),  metszeti  (mit  teszen).  Semmi  ok  nincs,  miért 
változott  volna  az  i  e-xé ;  épen  úgy  rövidülhetett  volna 
mitszesz,  mitszenre.     De  a  névmásban  e  hangzott,  s  így 

///'  t  teszesz  helyett  lőn  metszesz.  ,TT      . 

J  (U.  o.) 

Régi  és  új  magyar. 

U.  ni.  Van  szerencsém .... 

R.  m.  Elhiszem;  de  minek  azzal  dicsekedni  az 
utczán? 

Ű.  m.  Köszöntem  önt. 

R.  m.  Nincs  nevem  napja. 

Ú.  m.  Üdvözlém  önt. 

R.  m.  Nem  vagyok  főispán.  De  sejtem  már:  kö- 
szönni akart  nekem.     No  hát  adjon  isten  jó  napot.   Mi 

UJság?  (Nyelvőr  VIII.  10.) 

A    GERMANISATIÓ    ÁLDOZATAI. 

Búg.  A  németnek  szava  sincs  rá,  mert  az  aussclila- 
gen,  stossen}  csak  körűlírással  fejezi  ki  a  rúgás  egyik 
jelentését.  Ezért  a  magyar  rúg  veszni  indult,  vagy 
németesen  használtatik.  Kirúg  a  ló :  ez  a  ló  kirág.  A 
ki  azért  van,  hogy  a  német  ausschlagen-hez  hasonlítson. 
Magyarul  így  volna:  ez  a  ló  rúg  (rúgni  szokott),  vagy: 
ez  a  ló  megrúg,  ha  közel  mégy.  De  ez  első  konkrét 
jelentésén  kívül  több  is  van.  „Az  én  földem  egész  az 
n.-i  határig  ki  rúg."  „Falu  végin  kurta  kocsma,  oda 
rúg  ki  a  Szamosra."  P.  ,,A  Kárpátnak  Lengyel-,  Moldva-, 
Erdélyországa  szoros  összerúgásában  fekszik  a  bérezés 
Máramaros.  (Régi  költ.)  Kirúg  a  ló  a  hámból,  fiatal 
ember  a  fegyelemből.  Berúg  (tréf.)  a  részeg  ember. 
Az  adósság  sokra  felrúgott.  Az  összeg  1000  frtra  rúg. 
Megv^y  a  forgács,  hol  fát  vágnak.  Elrúgta,  a  tehén  a 
borját.  (Nem  engedi  már  szopni.)  Búgott  borjú.  Rúgó 
(nem  tolt,  a  féder  kaptájára).  Visszarúgja  magát,  az 
összetört  posztó  )úrúg}<(  magát.  A  házbért  is  rúgtatni 
lehetne  steigerolás  helyett.  Eúg-kapál,  kimondva  ruk- 
kapál.  Egészen  egy  szóvá  lett:  rukkapálni  stb.,  nem 
rúgni-Jcapálni.  Rúgjunk  egyet  (tánczoljunk).  Osszerág- 
ták  a  patkót  (összevesztek).  Búgd  fel,  hagyd  ott  (ha- 
mari  rossz    munkára).     Csillagot   rúgni.     A  puska    rúg. 


(Nyelvőr  VIII.  11.) 


Szójátékok. 

Hagyma  (hagyj  ma),  lesz  holnap  is. 
Láttál-e  tornyot  k< nderböl  (kender  vetésből?) 
Nagy  úr  a  muszáj.  Megdöglött  a  ma  száj. 

Arany  hátrahagyott  prózai  munkái.  25 

Minek-et  felakasztották:  téged  is  mellérántanak. 
(A  kérdezősködő  gyermeknek  .szokták  mondani.) 

Vart  leány  várat  nyer. 

Aggyík  (adjon)  kend  egy  kis  kenyeret.  Félelet:  a 
gyík  a  lyukba  lakik  (kérő  gyermeknek). 

Borsós  kenyérrel  mindig  jól  laknám.  (Borral,  sóval, 
kenyérrel.) 

Melegebb  a  bunda  a  tűznél.  A  tűz  mellett,  mint 
egyebütt. i 

Szarvas  tag  az  uraknak,  lencse,  borsó  parasztnak. 
(Vastag.) 

Öth'J-e  juliász  ?  Öt  tél,  uram,  meg  üt  nyár. 

Senki  és  semmi  együtt  laktak  egy  kis  házban. 
Senki  elment  hazulról.  Semmi  utána  ment,  ki  maradt 
otthon?  (Az  és.) 

Nem  hal  a  czigány  a  vízbe.  (Hanem  ezigány.) 

Ez  a  köpönyeg  nekem  kék.  F,  De  bizony  fekete. 
De  bizony  kék  (=  kellene.) 

Nem  jönne,  húgom,  Monyorra?  Szegedre?  stb.  két- 
értelműségek. 

Egy  ember  leült  a  boglya  mellé  dolgát  végezni. 
a  bagoly  kiáltott :  tullüj !  (=  túl  ülj.)  Azt  gondolta,  őt 
látják  s  neki  kiabálnak,  hogy  túl  üljön.  Így  addig  kerül- 
gette a  boglyát,  míg  pórul  nem  járt. 

Ritkítom  én  ezt  a  bort!  dicsekedett  az  egykori  korcs- 
máros.    Az  a  baj,  hogy  ritkítod  (vízzel)  felelték  neki. 

(Nyelvőr  VIII.  8.) 

Helyreigazítások:.   Magyarázatok. 

Csóva. 

Hogy  a  magyar  népnyelv  rövidítés  által  is  képez 
igéből  főnevet,  arra  (a  már  Brassai  észrevette  piszkaiéul 

kívül)  csattanó  példa  a  czímbeli  szó.  Senki  sem  állít- 
hatja, hogy  a  csóva  (összecsavart  szalmatesutak)  után 
származott  volna  a  csóvál  ige,  melynek  egész  rokonsága 
(csavar,  kavar,  kever;  csűr-csavar,  csafar  és  fordítva 
facsar)  mind  némi  kör-  vagy  csigaszerű  mozgatásra  utal- 
nak ;  hanem  miután  az  ige  megvolt,  nevezték  az  előbb 
csak  tűzgyújtásra,  később  jelűi  is  használt  szalmacsuta- 
kot csóvá-nsik,  mint  a  melyet  csóválni  kell. 

(Nyelvőr  VIII.  421.) 

A    RAGOK    ISMÉTLÉSE. 

Hogy  a  ragok  ismétlése,  kivált  kötött  beszédben, 
módjával  mérsékelhető:  példa  a  régi  legalább  is  XVIII. 
századbeli)  halotti  ének : 

Uralkodó  nagy  úr  isten! 
Ki  hatalmas  vagy  mindeneken, 
Földi-  és   mennyeieken. 
Teremtetett  embereken. 

Nyelvőr  IX.   23.) 

COLLOQUIA    PUERILIA     1552. 

Tinódi  szerencha-ja  itt  már:  zerenchees, 

azont:  ugyanazt,  eandem. 

jó  estveletet!  („teku  hibából), 

fekenni:  fekünni, 

alozom :  alszom, 

ingyen  majd:  csaknem  (oppido  . 

evetpelyh :   glis, 

kirlek:  kérlek:  szígyenled :  mylthan, 

enne:  ennyi, 

nagy  ideig:  sokáig. 

elseo :  első  (nem  elő  már) 

seoth:  sőt,  thyzewnk:  tíszixnk;  teszünk, 

fílsz :  félsz, 

alkomas  idő  elmúlt:  tempus  justum, 

olvassz.  Ubi  nunc  legis?  Hul  mosth  olvass? 

In  hoc  folio :  Ez  levelem, 

Jam  Verba  praecipitas :  Immár  igen  élesth  mondod. 

(Nyelvőr  VIII.   12.) 
Gyermekmondókák. 


Ismeretes  e  gólyavers: 

Gólya,  gólya,  gilicze ! 
Ki  lyányát   vetted  el? 
„A  tengeri  Bokrosét.'' 
Mivel  vitted  haza  ? 
„Síppal,  dobbal, 
Nádi  hegedűvel." 

Mér  véres  a  te  lábod  ? 
„Az  én  lábom  azér  véres, 
Száraz   gáton  általmentem, 
Párnahajat  varrtam, 
Két  pénzér  eladtam, 
Százszor  is  megbántam. 

Kigyó. 

Fürdés  után  a  gyermek,  ha  a  füle  vízzel  tele  ment, 
bedugja  mind  a  kettőt,  s  elkezd  hangosan  kiabálni : 

„Búj   ki  kigyó   a  fülemből!" 

Fiiztüinkó. 

Ha  a  gyermek  fűz  ágból  tilinkót  akar  húzni,  azaz 
a  fáról  zöld  kérgét  sértetlenül  és  egy  darabban  le  akarja 
vonni,  s  az  ■ —  nem  lévén  elég  nedve,  nem  jó':  így  dalol: 
„  Jöj  meg,  jöj  meg,  tilinkó!"  (Talán  több  is  van  hozzá, 
de  elfeledtem.) 

Pehely  <>  főn. 

Valamelyik  gyermek  fején  tollacska,  papir  stb.  van; 
a  többi  körűi  állva  csúfolja: 

Eb  házán  gólyafészek : 
Minden  ember  látja. 
Csak  egy  nem  látja, 
Az  is  kukucsálja. 

Esőben. 

A  gyermek  örülvén  az  esőnek,  alááll  és  körben 
forogva  tánczol,  miközben  réjázza : 

És"   eső,  és'   és  (=  esik), 
Isten  akaratja, 
Olyan   legyen  az  én  hajam 
Mint  a  gácsér  farka  (göndör), 
vagy  :   Mint  a  csikó  farka  (hosszú). 

Csóka. 
Nagy  sereg  csókát  látván  repülni,  így  kiált  a  gyer- 
mek:   „Válaszd    ki   nekem   (t.   i.  magad    közül)  a  leg- 
szebbiket !~ 

Corrvpiet  ultimum  scabies. 
Eb  legutoljára  ! 
Tyúksz  ...   a  markába  ! 
vagy:   Elül  isten,   küzbűl  király: 

Hátúi   a   nagy  sült  boszorkány. 

Nyelvőr  IX.   186. 

AlL  ATBESZÉLGETÉSEK . 

A  hidal: 

Nyolcz  lúd  aratás  után  összebeszélt,  hogy  kimen- 
nek búzafőt  szedni  a  tallóra  s  egy  közös  kamarába 
teszik  el,  hogy  belőle  aztán  egész  télen  át  élősködjenek. 
Útközben  váltig  mondogatták  egymásnak:  „nyolczan 
gyűjtsünk  egy  zsákkal/'  „nyolczan  gyűjtsünk  egy  zsák- 
kal/' de  mikor  odaértek,  mindenik  elkezde  gyűjtegetni 
a  maga  begyébe,  mialatt  egyre  hajták  libahangon :  .,kiki 
magának!"  „kiki  magának!"  (Eredeti  hangutánzó  nép- 
mese, az  aesopi  fajtából.) 


A  szarka  és  gilicze. 

Lásd  Sz.  Figyelő.   (Merényi  népmeséi  bírálatában  ) 

,1  békák. 

Az  öreg  béka  így  szól:  „mit  varrsz?"  „mit  varrsz'?" 
—  mire  a  kis  béka  így  felel :  „papucso-cso-csot,  pa-pu- 
„cso-cso-csot."  Az  öreg  megint  kérdi:  „kinek?  kinek?" 
a  kis  béka  felel:  „az  uraknak-nak-nak-nak  —  az  urak- 
nak-nak-nak-nak."  —  (Erkölcsi  magva  nincs,  pusztán 
hangjáték.  A  kandúrról  és  macskáról  is  van  hasonló, 
de  obscoenitás.) 

A  varjú. 

Kiált  rendesen,  ha  valamit  ellopott:  kár!  kár!  — 
Mire  aztán  felel  neki  az  ember:   .,kár  a  beledbe,  kár!" 

Pulyka. 

A  pulykát  így  bosszantják : 

Szebb  a  páva,  mint  a  pulyka  ; 
A  pávának   rút  a  lába, 
Rut-rut-rut ! 

(Erre  a  mérges  kanpulyka  rendesen  elkezd  maga  is 
ruk-rukolni.)  Nyelvőr  IX.   188. 

,,IsTEN    HOZOTT,    ÚGY    HA    JÖTTÉL"  .  .  .  .    *) 

Tisztelt  tagtárs !  A  Nyelvőr  legújabb  füzetében 
Lehr  Albert  a  balladák  Greguss-féle  magyarázatainak 
némelyikét  igazítva  helyre,  maga  is  téved  egypárszor, 
így  az  „Isten  hozott,  úgy  ha  jöttél"  magyarázata  Lehr- 
nél  még  mesterkéltebb,  mint  Gregussnál.  Valóban  sohse' 
hittem  volna,  hogy  ebből  oly  vexatus  hely  kerekedjék 
commentatorok  kezében.  Hát  nem  hallottak  effélét  soha: 
nisten  hozta  komám  uramat"  —  ..de  bizony,  magam  is 
igyekeztem  ám!"  Itten  az  isten  hozott,  szószerinti  érte- 
lemben van  véve:  az  isten  is  hozott,  de  magam  is  ipar- 
kodtam. Hasonló  az  eset  nálam  is.**)  Eákóezi  az  előbbi 
sorban  már  mondotta:  ..Hozott  isten,  édes  kedves  an- 
gyalom" —  most  egy  ötlettel,  ismétli:  valóban  Isten 
hozott,  úgy  ha  jöttél  'azaz  máskép  nehezen  is  jöhettél 
volna. ,i  mert  nem  eresztett  volna  különben  a  bécsi 
porkoláb.  —  E  költeményt  már  48-ban  sokan  olvasták 
Petóri  is)  meg  is  jelent  az  ÉLETKÉPEK-ben,  de  homályos- 
nak ezt  a  helyet  nem  találta  senki. 

Másik  észrevételem  Lehr  azon  állítására  van,  hogy 
én  szeretem  a  közmondásokat  megváltoztatni,  módosítni ; 

*    A  Xyelvör  szerkesztőjéhez  szánt,  de  el  nem  küldött  levél. 
**)  Rákóczysé  czímű  költeményében. 

mert  az  „egérutat  vesz"  kifejezésben  a  vesz  igének 
vásárlani  értelmet  adok.  Ez  igaz,  de  épen  így  származ- 
nak a  szójátékok,  melyeket,  hogy  költőnek  ne  legyen 
szabad  csinálni,  most  hallom  előszűr.  Hát  a  nép  maga 
nem  csinál?  épen  a  vesz  igével?  „Ötön  vette.u  Azaz 
nem  vásárolta,  csak  elvette  az  üt  ujjával.  A  nvarga  betűt 
Ir"  sem  gondolom,  hogy  halálos  vétek  volna.  Igaz,  hogy 
a  ki  gyalog  vagy  kocsin  nagy  kerülőt  tesz,  arra  alkal- 
masb  szó  a  szokott  vargabetűt  csinál :  de  mikor  a  ló 
által  vonszolt  vitéz  a  porba  fejével  nagy  görbe  vonalat 
rajzol,  akkor  képesebb  (s  így  költőnek  jobb)  kifejezés 
azt  mondani :  ír. 

Ennyit,  ha  Ön  jónak  látja,  megjegyezhet  a  Nyelvőr 
következő  számában,  a  nélkül,  hogy  e  levelet  közölné, 
vagy  nevemet  fölemlítné.  Antikritikát  sohasem  írtam, 
most  sem  akarok. 

Budapest,  1877.  február  18. 

Igaz  tisztelője 

Arany. 


Egy  helyesírási  kérdés.  * 

Révai  Miklós  (Elaboratior  Grammatica  Hungarica. 
II.  köt.  810  s  kövv.  11.)  összeállítja  azon  igéket,  me- 
lyeknek gyökéhez,  mint  ő  nevezi:  sz  evanescens  ragad. 
Ezek  két  osztályba  esnek:  1.  a  melyeknek  egytagú 
primitív  gyökéhez  közvetlenül  ragad  az  sz :  mint  le,  tt . 
ve}  vi,  hi,  az  sz  kozzájárultával:  lesz,  tesz,  vesz,  visz,  hisz 
és  további  en  pótlékkal:  leszen,  teszen,  vészen,  viszen, 
hiszen;    2.    a  gyökhöz  nem  pusztán  sz,   hanem  öí:,  üsz 


*    Nem  jelent  meg-.  Csal:  magán-reflexió. 

vagy  alhangulag  osz,  usz  járul,  mely  régen,  más  nyelv- 
járásban, öd,  üd}  od}  ud  is  lehetett,  mert  sok  igében 
mindenik  vegyesen  használtatik,  bár  nem  mindenikben. 
Az  1.  alatti  igék  hajlítási  példáit  alább  egész  ter- 
jedelmében közli  Révai;  itt  csak  röviden  idézzük: 

Ind.  praes.  leszen,  vészen,  hiszen. 

„  invp.  leve,  lőn;  véve,  von:  híve,  hűn,  hin. 

„  perf.  lett,  vett,  hitt. 

http.  praes.  légy,  végy,  hígy  (nem  Mdj  v.  higyj). 

Conj.  praes.  legyen,  vegyen,  higyen  (nem  hidjen  . 

„  invp.  lenne,  venne,  hinne. 

„  fut.  exact.  leend,  lejend,  le'nd  stb. 

A  2.  alatti  igéket,  ha  indicat.  praesensükben  <1  vál- 
tozik az  5^-szel  (példái:  kövéreszik  vagy  kövéredik,  hábo- 
roszik,  vagy  háborodik,  melyek  első  alakja  ma  már  alig 
ismeretes)  a  múltban  '//-vei  írja:  kövéredtem,  háborodtam- 
de  az  aluszik,  feküszik  igéket,  hol  a  praesensben  nincs 
'/,  általában  csak  így  hajlítja  : 

In<l.  praes.  feküszik  v.  fekszik,  aluszik  v.  alszik. 

„     im/p.  feküvék,  fekvék;    aluvék.  alvék. 

„    perf.  fekütt,  alutt. 
Invp.  és  conj.  praes.  fekügyék,  alugyék. 
Conj.  invp.  íekünnék,  alunnék. 
Infinitiv.  íekünni,  alunni. 
Particvp.  feküvő.  fekvő :  aluvó,  alvó. 

„         /'/////.    feküve,    fekve;    aluva,    alva;    vagy 
feküvén,  fekvén;    aluván,  alván. 
Part.  i>erf.  fekütt.  alutt. 

Révai  okainak  és  tekintélyének  hódolva,  az  Aka- 
démia is  (A  Magyar  Nyelv  Rendszere  1846.  244  1.)  így 
tanított:    aluszik     vagy    alszik,    feküszik    vagy  fekszik, 

ragozásban :  lesz,  visz  stb.  igékkel  tökéletesen  megegyez- 
nek   csakhogy    némely    idejükben    összevonva    is    hasz- 
náltatnak,   és  a  jövő  időben  az  ti,  ú  c-re  változik: 
„Aluszom  v.  alszom         Feküszöm  v.  fekszem 


„Aluvám  v 

.  alvám 

Fekiivém  v.  fekvém 

„Aluttam 

Feküttem 

..Alvandom 

Fekvendem 

„Alugyál 

Fekügyél 

„Alunnám 

Fekttnném 

„Alunni 

F( 'kiinni 

„Aluvó  v. 

alvó 

Feküvő  v.  fekvő 

..Aluva  v. 

alva 

Fekiive  v.  fekve 

„Alutt 

Fekiitt 

..Aluvandó 

v.  ah 

andó 

Feküvendő  v.  fekvendő." 

íme,  a  mit  Révai,  és  utána  maga  az  Akadémia 
egyedül  helyesnek  tartott,  az  I.  osztály  közelebbi  ülése*) 
nem  okokkal,  hanem  szavazat  többséggel,  a  permissiv 
használatból  is  kirekeszté!  S  én,  ki  30  éves  írói  pá- 
lyámon az  Akadémia  helyesírását,  meggyőződésből  is, 
követtem,  most  kénytelen  vagyok  alugyál,  alunni-íéle 
helyesírásomat  összes  munkáimban,  arezpirulva,  kija- 
vítgatni ! 


*)  1878-ban,    mikor  a  helyesírási   szabályokat  újra  tárgyalták. 


TÜCSÖK  ES  BOGÁR 

A    MAGYAR    NYELV    KÜKÉBŐL. 

Kényszevíteti  nyugalmam  alatt,  mely  írásban,  olvasás- 
ban gátol,  megkísértem  a  nyelvre  vonatkozó  ötleteimet  e 
papírra  futólag  följegyezni.  (1877.  június.)*) 

1.  Ki  és  mely  nem  parallel  névmások. 

Ismeretes  dolog,  hogy  a  régiség,  mint  a  nép  ma  ist 
a  ki  névmást  használta  relatív  gyanánt,  személyre,  do- 
logra. A  mely,  vagy  a  mely  mindig  a  névvel  járt.  A 
mely  kutya  megharapott,  annak  a  szőrivel  kösd  be  a 
sebet.  Név  nélkül  az  ik  támasz  kellett  neki:  Rossz 
puska  az,  a  melyik  magátul  elsül.  így  is,  amúgy  is,  az 
a  mely,  a  melyik  küzönbös  névmás,  azaz  személyre, 
dologra  egyaránt  használatos. 

Volt  azonban  személy  és  dolog  között  valami  külön- 
böztetés,  de  nem  a  mely  által.  Mutatják  ezt  az  össze- 
tételek: akár/,/,  akármi,  valaki,  valami.  Péter,  vagy  Pál, 
vagy  akár/.v'.     Szék,  asztal,  vagy  akármi.     A  valamely, 


s    Iii  el  szór  ■■   z  i-   . 

akármely,  épen  úgy  csak  név  előtt  használtatik  ma  is, 
mint  régen  a  puszta  mely.  Akármely  állat  belelép  a 
tőrbe,  ott  marad.  Ha  magára,  vagy  hátúi  esik,  nem 
lehet  el  az  ik  támasz  nélkül:  Az  állat,  ha  tőrbe  lép, 
ott  marad  akármelyik.  Az  ember  ha  sokat  ivott,  részeg 
lesz  akármelyik. 

E  példák  mutatják,  hogy  az  a  mely  nem  párhu- 
zamos névmás  az  a  Av'-vel.  Ha  már  különböztetni  akarunk 
személyt  dologtól:  helyesebb  volna  dologra  áltálában  az 
a  mit  venni  fel  (miért  ugyan  a  Nyelvőr  erősen  meg- 
mosta szegény  Jókai  fejét).  Azonban  tagadhatlan,  hogy 
az  a  mely  önálló  használata  is,  mai  módon,  azaz  csupán 
dologra,  régen  megvan  az  irodalomban.  Károlyi  bibliája 
és  Molnár  zsoltárai  már  ismerik.  ..Ez  az  én  testem, 
mély  tiérettetek  megtöretett.''  Bibi. 

Övé  e  földnek  kereksége 
Kit  a  tengeren   épített. 
Folyóvizekkel  környülvett 
Melyben  meglátszik  bölcsesége. 

Molnár. 

Az  ik  támasz.  Némely,  valamely,  akármely  továbbá 
az  egy,  más,  minden  stb.  ha  önállóan,  nem  név  előtt 
fordulnak  elő,  nem  mellőzhetik  az  ik  pótlást.  Egykor. 
Toldyval,  azt  hittem,  hogy  ez  birtokrag  többese,  mert 
pl.  a  Révai-codexben  fordulnak  elő  ily  szerkezetek : 
ezeknek  egy-//,,-  tehát  e  helyett:  ezeknek  egy-ike  (mintha 
így  volna:  ezeknek  egy-iik).  De  most  hajlandóbb  vagyok 
ez  ?"A--ben  a  ki  névmást  sejteni,  mely  szerint  más-//.'  annyi 
mint  más-/.v*  (V.  ö.  sem-ki,  senki)  és  így  tovább.  A  ki 
itt    nem    kérdő,    nem    is    relatív,    hanem    tisztán  mutató 

névmás.  Hogy  ily  szerepre  képes,  mutatja  efféle  hasz- 
nálata: nKi  bagóz,  ki  füstöt  ereget."  Petőfi.  ■ —  „Kinek 
a  pap,  kinek  a  papné."  Közmondás.  Ezeket  latinosan  már 
így  is  írnok:  Ez  bagóz,  amaz  füstöt  ereget.  Ennek  a 
pap  tetszik,  annak  a  papné.  Tiszta  dolog,  hogy  itten 
a  ki  mutató  névmás. 

Ha  pedig  a  ki  mutató  is  lehet,  akkor  az  ik  meg- 
van fejtve.  Minden- ik,  annyi  mint  minden-^,  minden 
egyes  tárgy.  Más-ZA-  annyi  mint  mks-ez;  más  tárgy. 
Vezesd  el  ezt  a  lovat,  hozd  elő  a  mks-ikat.  Azaz  a 
más  ezt  vagy  azt,  a  más  lovat.  Az  ik  tehát  a  nevet 
pótolja,  hogy  ne  kelljen  ismételni. 

Az  a  mely  is  ily  természetű.  Azért  mondja  a  nép : 
Ez  az  a  ló,  a  mely-ik  (=  ló)  kehes.  De  ellenben :  a 
mely  ló  kehes,  nem  sok  hasznát  vehetni.  A  mely  kutyát 
bottal  vernek  a  nyúl  után,  sohasem  fogja  el. 

A  rendelő  számoknál  is  ez  az  ik  szerepel.  Régen 
így  írtak :  másod  capitulum,  harmad,  tized  stb.  capitulum. 
De  ha  név  nélkül  állt  a  szám,  hozzá  járult  az  ik.  „Ez 
már  negyed/^."  Ma  is  még  a  nép :  harmad-fű,  negyed-fű 
csikót  mond.  A  sorrend  fogalma  tehát  az  ad-ed  képző- 
ben rejlik,  az  ik  névmás,  mely  a  név  ismétlését  teszi 
fölöslegessé.  TOkajad-ik  már  ez  a  pohár?  Otöd-ik  (=  ötöd 
ez  a.  m.  ötöd  pohár).  Ellenben  névvel  így  kellene  mon- 
danunk: másod  ízben,  harmad-szor,  hatod  paragraphus, 
njolczad  ének,  huszad  fejezet,  a  nyolczvanad  év. 

Azonban  a  nyelvet  ide  visszavinni  már  nem  lehet. 

2.  Büntet. 

Név-tŐhöz  a  tet  factitiv  képző !  Ez  egy  létezett 
bűn-ik   igére   mutat,    mint  tün-ik,  szün-dk.     Büntet  tehát 

annyi  volna,  cselekszi,  hogy  valaki  bűn-jék,  azaz  lakol- 
jon. Bűnhődik  eredetileg  annyi  volt,  hogy  bűnt  tesz,  ennek 
talán  nyomát  is  lelném  a  nyelv  emlékekben.  (Utána 
g'ondolni,  van-e  még  több  névtö  tet  képzővel.) 

A  lakol  is  tulaj  donkép :  lakik.  Meglakolt  a.  ni.  ..uieg- 
lakta  a  börtönt."  Analóg  a  hat,  hatol  ige.  melyek  csak- 
nem  synonymok. 

3.    Szomak.   ZÖMÖK. 

A  Xyelv">r  azzal  bizonyítja  a  zömök  szláv  erede- 
tét, mert  szomak  szláv  szó.  és  kurta  kigyót  jelent,  (vipera), 
mely  magyarban  elébb  szomak  kigyó  alakban  jött  át, 
ebből  lett  a  zömök,  mintha  melléknév  volna  és  rövid 
vastagot  jelentene,  holott  szláv  szomak  és  jelentése  maga 
a  nevezett  kigyó.  Bizonyítja  ezt  még  azzal,  hogy  a 
régieknél  Molnárig  a  zömök  melléknév  sehol  sem  fordul 
elő,  csak  a  kígyóval,  mint  annak  jelzője. 

Az,  hogy  a  zömök  régi  iratokban  nem  található, 
nem  zárja  ki,  hogy  élt  a  szó  a  nép  ajkán.  S  a  ki  a 
viperát  szlávosan  szomak  kígyónak  elnevezte,  az  tudha- 
tott szláv  nyelven.  De  a  ki  nem  értve  szlávúl.  csak 
hallotta  a  szomak  kigyót  emlegetni :  mi  természetesebb, 
mint  hogy  az  előtte  ismeretlen  szomak  helyett  zömök 
ismert  szónkat  használta"?  Nem  így  történik-e  ez  ma  is 
rendesen?  PretzenheimbÓl  nem  le::z-e  Perecz  Mihály  st. 
e.  f.  ?  Magyarul  beszélő  németek  a  Milly-lzerzét  nem 
tej-gyertyának  fordítják-e,  mert  J//7cA-kerzének  értik? 
A  szomak  szót,  a  kigyó  előtt  nem  volt  szükség  felhan- 
gúvá  változtatni,  megmaradhatott  volna  szomak,  vagy 
szomoknak..  De  mivel  létezett  egy  hason  hangzású  szó: 
zömök,  azt  hallotta  benne  a  magyar  fül.  azt  ejtette  he- 
lyébe a  magyar  ajk. 

4.  Alít. 

Ezt  a  régi  s  ma  már  az  irodalomból  is  kivesző  igét 
(alejt,  alojt,  alit)  még  hallottam  gyermekkoromban  a 
köznép  ajkáról.  ..Oldalba  üt,  mikor  nem  is  alítod.11  „Nem 
is  alítottaiti,  hátul  orozva  inamba  harapott  a  kutya." 
Tehát  inkább  sejt,  gyanít,  mint  vél  értelemben. 

5.  Azsat. 

Sokszor  hallottam  gyermekkoromban  e  szójárást : 
..olyan  tüzes  vagy  forró,  mint  az  azsat.u  A  szalontai 
ember,  ki  ezt  használta,  nem  tudta  volna  megmondani, 
mi  ez  az  azsat,  mert  a  tüzes  hamunak  zsarátnok  volt 
nála  a  neve,  az  izzó  tüzet  pedig  párszénnek  hívta. 


6.  Azt,  ott. 

E  szócskák  néha,  a  népi  közbeszédben,  minden 
pronomeni,  vagy  helyi  vonatkozás  nélkül,  csupán  a 
mondat  erősbítésére  (empkasisra)  használtatnak  s  egyik 
a  másikat  pótolhatja.  Példák:  Más  ember  is  tud  /mi. 
Erélyesebben:  más  ember  is  tud  azt,  vagy  ott  írni. 
(Xálam :)  „Minden  ember  szenved  azt  a  világon."  (Egy 
trágár  népdal :)  „Mást  is  dfítnek  ott  a  falnak.''  Innen  azt 
gyanítom,  hogy  azt  és  ott  etymologice  is  mindegy,  azt 
tehát  nem  accusativusa  az  az  mutató  névmásnak,  hanem 
maga  e  névmás,  t  helyraggal  megtoldva.  E  szerint  az 
ott  helyhatározó  nem  volna  más,  mint  azt  (Halotti 
Beszéd:  03-chüz),  a  mi  annyi,  mint  az  (on  a)  Helyen, 
rövidebben:  az-helyt.  Gondolkozzék  róla,  a  ki  nem 
röstelli. 

7.  SzEGINT. 

A  fentebbiekhez  hasonló  einphaticus  toldalék,  csak- 
hogy más  árnyalatban.  Szegényt  (accusativusa  a  szegény 
melléknévnek)  mái*  azért  is  alig  tehet,  mert  némi  dicsek- 
vésre  használtatik.  ..Elméssz  a  lakziba?"  „El  szegint.u 
A  bizony  erősítő  értelme  van  benne,  némi  legénykedéssel. 
Még  talány  nekem  ez  a  szer/int. 

8.  Szeret. 

Ha  a  „hangrendi  párhuzam"  minden  esetben  állana, 
akkor  a  felhangú  szer-et  ige  az  alhangú  szar-at-tal  volna 
egy,  mely  ez  euphemisticus  alakban  ma  is  él:  tojtat. 
Tehát  legszebb  igénk  egy,  az  anyai  vagy  apai  szeretetet 
gúnyoló  aljas  trópustól  származnék.  Tekintve  a  primi- 
tív emberiség  állapotait,  nem  lehetetlen ;  de  a  hasonlító 
nyelvészet  (török:  szev-mek)  mást  mond. 

Ez  csak  tréfa.  De  már  a  szerelem  főnév,  egy  fel- 
hangú szer  igegyökre  mutat,  melytől  a  szerelém  úgy 
származott,  mint  a  hat  igétől  a  hat-alom.  Mert  hogy 
valaha  szeret-elem  lett  volna,  s  ebből  rövidült  volna 
szerelem-rák,  azt  sem  a  nyelvemlékek,  sem  a  tájszólások 
nem  bizonyítják.  A  török  szer  gyök  is  ily  egyszerű 
szer  gyökre  mutat.  E  szer  gyöknek  olyan  középigei 
jelentése  lehetett,  a  szeret  kiható  igével  szemben,  mint 
ennek  sir,  a  sirat-toz  viszonyítva.  Valaki  szer  =  szerel- 
mes állapotban  van;  Valaki  szeret  mást  =  szerelmét 
másra  átviszi. 

9.  Haxgsűly. 

Vette-e  valaki  észre,  hogy  rhythmicus  beszédben 
oly  szó  és  szótag  is  hangsúlyt  kap,  mely  azzal  rendesen 
nem  bír?  Ilyenek  a  kötszók,  a  visszahozó   névmás  stb. 

Tudva  van,  hogy  a  közmondások  rhythmusa  megérzik, 
ha  nem  rímelnek  is.  A  magyar  nép  közbeszédben  így 
hangsúlyoz:  ha  a  házam  eladhatom,  megfizetek;  az  a 
házam  eladó,  a  kit  a  bátyámtól  vettem.  De  a  rhyth- 
musos  példabeszédben  máskép:  ha  lúd,  kövér  legyen. 
Ha  per,  legyen  per!  Díszen,  a  mély  kutyát  bottal  ver- 
nek a  nyúl  után,  sose  fogja  az  azt  el.  A  ki  beteg, 
nyögjön.  Ha  haragszol,  harapj  sz— ba.  Ha  adnak,  vedd 
el,  lm  ütnek,  szaladj  el.  Ennyit  azoknak,  kik  a  verses 
előadást  mindenben  a  prózai  közbeszéd  laposságára  sze- 
retnék leszállítani. 

10.    CzURUKK. 

E  német  szót  a  hintós  kocsisok  révén  tanulhatta 
el  a  nép,  a  hol  eltanulta.  Biharban  legalább,  a  forra- 
dalom előtt,  sohasem  hallottam  igazi  paraszt  ember  szá- 
jából. Helyette  ily  szólásmód  járta:  „Mköltesd  hátra  azt 
a  lovat,  fiam!"  Mire  a  megszólított  fogta  a  kötőféket  s 
tolta  visszafelé  a  lovat,  s  ha  általában  mondott  valamit, 
az  ez  volt:  ..Hátra  te!"  Ha  azt  akarta,  hogy  a  ló  teste 
hátulsó  részével  oldalmozdulatot  tegyen,  tenyerével  rá- 
ütött a  csípejére,  mondván:  Farta  te!  Ez fartoltatás  volt. 
Ha  a  ló  a  gyeplőbe  vagy  hám-istrángba  lépett  s  onnan 
ki  kellett  lépnie,  ez  volt  a  vezényszó:  LáLo<l  te! 

11.   Manap. 

így  írja  ezt  matiap  a  Nyelvőr  és  utána  csaknem 
az  egész  fiatal  irodalom.  Kérdésül  tűzhetné  ki  a  Nyelvőr  : 
mely  vidék  az  s  mennyi  része  a  magyar  népnek,  mely 
így  beszél?  A  régibb  irodalom  s  az  előttem  isme- 
retes magyar  nép  mai  napot,  sőt  (mint  fái  epén  mái 
napot  írt  és   hangoztat.    ..E  mái  szent  napot  tölthessék 

Arany  hátrahagyott  prózai  munkái.  26 

kegyelmetek  erőben,  egészségijén  !"   ..Ritkaság  mai  nap 
a  becsületes  ember."  stb. 

12.  Csak  is. 

Némely  ember  derűre  borúra  csak  is-t  ír,  oda  is, 
hová  egyszerű  csak  kellene.  A  különbség  körülbelül 
ez:  A.  „A  lovamat  csak  ötven  forinton  adtam  el."  B. 
..Nem  is  ér  az  többet,  csak  ötven  forintot,"  vagy:  ..Csal,' 
is  ötven  forintot  ér  az.i:  De  az  én  fülemnek  amaz 
magyarosabb. 

13.   Sanda  —  sejt. 

Sanda  —  sandít  —  sajdít  —  sejdít  —  sejt.  Láthatólag 
egy  tő  változásai. 

14.    ÜZA,    CZE. 

Ezek  kicsinyítő  voltát  Szarvas  Gábor  a  Nyelvőr 
1S77.  októberi  számában  azzal  akarja  absnrdnmra  vinni, 
hogy  felszámlál  néhány  szót,  hol  a  cza-cze  nem  kicsi- 
nyítő és  gúnyolódva  kérdi:  ..tehát  kanr.íff  annyi  mint 
kis  kan?  pálcza,  a.  m.  kis  Pál.  stb.?  Ily  argumentum- 
mal tovább  is  lehet  menni.  Nem  tudom,  a  csa-cse  képzőt 
elismeri-e  Szarvas  kicsinyít őnek?  (aligha,  mert  a  cza, 
cze,  csak  ennek  hangbeli  változata,  valamint  az  acz,  ecz, 
acs,  ecs  ezek  fordítottjai)  —  de  ha  el,  akkor  folytathat- 
juk így:  kacsa  —  kis  k?  vércse  =  kis  vér?  Borcsa  = 
kis  bor?  Vagy,  ha  kupacz  kétségtelenül  kis  kup,  vala- 
mint kövecs  kézzel  foghatólag  =  kis  /.'(".-  ebből  követ- 
kezik az,  hogy  ács  =  kis  á?  malacs  =  kis  mai;  Bécs 
=  kis  b?  Sőt  talán  a  ka,  ke  (ha  tótos  eredetű  is)  már 
csakugyan  megmagyarosodott  képző,  mert  széltire  hall- 
juk :  asszonyka,  szegényke.  S  nem  lehetne  csúfolódni 
ezzel  is  ilyen  formán:  hát  ubor/.a  =  kis  vhor?  macs/ca 

=  kis  maes?  nyul&a  =  kis  nyúl?  hegyke  =  kishegy! 
Én  azt  hiszem,  hogy  mindezek  magvar  kicsinyítő  kép- 
zők, s  a  cza,  <■:■ .  acz,  ecz,  csa,  cse,  acs,  ecs,  eredetiebbek 
mint  a  ka,  ke,  mely  csak  akkor  járult  a  rnár  kicsinyítős 
szóhoz,  mikor  ama  régiebbek  a  nyelvérzékben  halvá- 
nyodni kezdettek:  péld.  virág-oes-ka,  a  ka  képzőt  akkor 
kapta,  mikor  már  a  virág-acs  kicsinyítő  ereje  nem  volt 
élénk  a  nyelvtudatban.  Hogy  pedig  a  cza,  eze  valóságos, 
jó  magyar  képző,  arra  a  Nyelvőr  által  agyon  nyúzott 
mércze  szón  kívül  más  példám  is  van,  a  köcze,  a  hogy 
nevezik  az  (ujjatlan)  derékig  érő  kis  ködmönt,  mely 
mellény  gyanánt  szolgál.  S  ime,  a  cze  épen  úgy  a 
gyök  hangsúlyos  tagjához  tétetik,  mint  nevekben  a  csa, 
r>v  .-  Bor-csa  (Borbála)  Julcsa,  Tercsi,  Jancsi  stb. 

Van  bizony  a  magyar  nyelvben  számos  kicsinyítő 
képző,  mely  leginkább  csak  a  tulajdon  neveknél  maradt 
fenn,  de  köz  neveknél  is  előfordul.  Ilyen  az  i:  Jan-i, 
Feri,  Juli  s  mellettök  bari  (kis  bárány.)  Ilyen  a  czi: 
Bérezi,  mellette  hoczi  (kis  borjú  ,  manczi,  manka  (kis 
malacz) ;  ilyen  az  u,  neveknél:  Erzsu  (Gömörben),  Pilu 
(Ilona),  Misu;  köz  neveknél  nem  tndok,  de  ha  van  is, 
úgy  a  tőhöz  ragadhat,  hogy  kicsinyítő  volta  ma  már  ki 
nem  tetszik,  ép  úgy  nem,  mint  az  o  szerepe,  mely 
tulajdonneveknél  előfordul :  Ter-a,  Jul-a  Terézia,  Juliána), 
Misa  (Mihály),  <r,,},i  (Gedeon).  Ilyen  az  tts:  Ferus, 
ErzsuSf  köz  neveknél  is:  apus,  <<hi/ii*,  kutyus  (kis  kutya). 
Ilyen  az  6:  kutyó,  mely  valószínűleg  kutyíí-ból  lett. 
Ilyen  a  esi:  Tercsi,  Jancsi  mellett  csacsi  (fia-szamár) 
mely  valószínűleg  két  kicsinyítő  képző  összetétele,  minden 
gyök  nélkül,  valamint  a  czi-cza  kis  macska;  is.  Sőt 
ilyen  maga  a  kies/  is  a  kis  tő  mellett.  Még  tovább 
folytathatnám,  de  elég  ennyi. 

26* 

15.  Péter-kés. 


így  nevezte  a  nép  gyermekkoromban  a  gyalogság 
oldalfegyverét.  Eredetét  nem  tudom,  hacsak  Péter 
apostol  szablyája  után  nem  lett,  melyet  a  passió  éjjelén 
kirántva,  levágta  vele  egy  szolga  fülét. 

1(3.    A    SZÖVEGMOLY. 
(Tréfa.) 

Hogyan  bánnak  el  a  classicusok  szövegmagyarázói, 
helyreállítói,  bírálói  áldozatukkal,  egy  találomra  fölvett 
példa  világosítsa.  Legyen  e  sor  a  megfejtendő',  Kis- 
faludy „  Mohács  " -ából : 

„Osi   szabadságért  harczolt  bár    férfi-karokkal." 

Ebben  a  közönséges  józan  ész  semmin  fel  nem  akad, 
de  a  tudós  commentator  csomót  keres  a  kákán  s  belé- 
köt. Egyik  hosszú  értekezésben  fogja  bizonyítni,  hogy 
a  helyes  olvasás  ez: 

Osi  szabadságért  harczolt,   bár  férfi,   karókkal  — 

azaz  nem  fegyverrel,  mint  (vitéz)  férfiú  szokott,    hanem 
pórias  karókkal. 

A  másik  igazít  rajta: 

0,   ki  szabadságért  harczolt,   bár  férfi,  karókkal. 
A  harmadik  tovább  megy: 

<  >,   ki   szabadságért  harczolt,  bár  férfika,  rokka]. 

s  megmutatja,  hogy  a  rokk  itt  annyi,  mint  rokka  (rockén) 
s  az  egész  sor  gúny  a  férfika,  azaz  asszonyos  férfi  ellen. 

A  negyedik  már  nem  talál  igazítni  valót?  Dehogy 
nem !  Olvassa  így  : 

0,   ki  szabad  Scighért  harczolt  stb. 

s  történetileg  kutatja,  melyik  Ságh  nevű  helység  volt  a 
harcz  tárgya. 

Az  ötödik  erre  csak  mosolyog.    Szamarak  vagytok 
mind !  én  tudom : 

Osi  szabadságért  harczolt,   bár  férfikar,  okkal. 

azaz,  hhx  férfikar    pars  pro  totó),  bár  vitéz  volt.  mégis; 
okkal,  észszel  harczolt  a  szabadságért. 
És  így  tovább  a  végtelenig. 


17.    A    NYELV- VESZ. 
(Tréfa.) 

Tudvalevő  dolog,  hogy  a  nomád  magyarok  semmi 
cuttur-,  semmi  dbstract  értelmű  szót  nem  hoztak  Ázsiából, 
a  mi  tehát  ilyes  nyelvükben  van,  azt  mind  az  itteni 
népfajoktól  vették.  így  pl.  ok,  ez  elvont,  értelmi  szó 
nem  lehet  a  magyar  sajátja  s  minthogy  hangzásra  leg- 
közelebb áll  a  német  Ochs-hoz,  bizonyosan  onnan  vették. 
Qu.  E.  D.  De  most  nem  erről  akarunk  szólani,  hanem 
az  örök,  örökös  szórúl. 

Maga  az  örök  már  gyanús  a  miatt,  hogy  ily  szó 
alkotását,  az  örökké-valóságról  semmi  képzettel  nem  biró 
ó'seinkrÓT  fel  nem  tehetjük.  De  még  eddig  nem  sike- 
rűit kipuhatolnunk  szláv  eredetijét.  Hanem  annyi  két- 
ségtelen, hogy  örökös  (haeres)  nem  tó'le  származik.  A 
Hinczipunczi  codex  173.  lapján  ugyan  is,  az  alsó  4-ik 
sorban,  így  fordul  eló':  erekes.  De  a  /.•  oly  gyanús,  (mert 

a  codex  valamely  későbbi  leírója  igazította  k-vk  az  ott 
elébb  létezett  száras  betűt7  melynek  szára  még  most  is 
a  régi  írást  tűnteti  elő)  hogy  bízvást  5-nek  is  olvashatni. 
Ez  kétségtelen  az  által,  hogy  ha  péld.  <1  lett  volna, 
akkor  a  d  hasa  a  túlsó  oldalon  ma  is  meglátszanék.  De 
b  volt,  s  ezért  a  k-vk  esinálás  felismerhetetlenné  tette. 
No  már,  a  szó  eredeti  alakjában  így  volt:  erebes;  mit 
a  késó'bbi  másoló  nem  értvén,  az  ő  idejében  már  fel- 
kapott erekesre  igazította.  De  mi  hát  az  erebes?  Semmi 
egyéb,  mint  oly  ember,  kinek  ereb-je  (erb,  erbsehaft) 
van  vagy  lesz,  mint  verebes,  a  kinek  verebe  van.  Hune-z- 
fut,  a  ki  ez  ellen  ..kurjant/'   Quod  erat  demonstrandum. 

18.  Képzet. 

„Manap"  igen  megróják  az  embert,  ha  e  szót  „kép- 
zelet11 értelemben  találja  használni.  Mert  azt  mondják, 
képzet  a  képez  igétől  való,  mely  a  német  biblen-nel  egy 
jelentésű.  Csalódnak.  A  képez  ily  értelme  új,  sőt  ilyen 
igévé  képeztetése  is  új.  Régen  a  képez  igét,  tudtomra, 
nem  is  használták. 

De  ismertem  a  nép  nyelvén  gyermekkorom  óta 
egy  igét:  képzik.  Ez  azt  teszi,  hogy  valamely  kép  meg- 
ragad a  szemben,  vagy  a  képzeletben.  ..Ne  vidd  akasz- 
táshoz a  gyermeket,  mert  megkepzik.  Egészen  meg- 
képzett  a  tarkaságtól  a  szemem.  M.egképzik  a  gyermek 
az  ijesztős  mesétó'l,  s  vele  álmodik."  Ettől  származtatva 
a  képzet  annyi,  mint  phantasma.  így  Csokonai : 

..Bájoló  lágy  trillák,  tarka  képzetek." 

Ha  tehát  a  közép  jelentésű  képzik  mellett  valaha 
élt  a  cselekvő    képez,    vagy    ha    most    felélesztjük:    első 

értelme  nem  a  bilden  lesz,  hanem  az  eínbűden.  Azt  fogja 
tenni :  képeket  varázsol  maga  elé,  phantasmákat  alkot. 
S  így  a  tőle  származó  képzet  csakugyan  pJiantasia. 

Megvan  tréfás  népies  használatban  a  képel  is.  ..Xe 
fecsegj,  mert  úgy  meg-,  vagy  féUcépeUek,  hogy  jobban 
se  kell."    A  képlet  e  szerint  egy  értékű  a  'pofoncsapássál. 

De  mivel   „verba  valent  usu," 
Halad  a  nyelv,  akárhogy  nyiizznQs.). 


19.    A    MAGYAR     JELENTŐ    MONDATRÓL. 

1.  Jelentő  mondatnak  nevezem  azt,  melynek  fő- 
súlya  az  egész  mondatnak  alapúi  szolgáló  subjectumra 
és  praedicatumra,  nem  pedig  valamely  határozottan  kie- 
melt s  ez  által  előtérbe  állított  mellékrészre  esik;  azt, 
mely  nyomatéktalan,  vagy  rendes,  ti  rmészi  tes  szószerkezet 
néven  ismeretes ;  melyben  a  hangsúly  sem  indulat,  sem 
érthetőség  okáért  a  mondott  fő  részekről  máshova  át 
nem  költözött.  Nyugoti  (értsd  német,  franczia,  angol) 
nyelvek  szókötéseiben  ily  mondatra  e  szórendet  találjuk : 
alany,  kötige,  mondomány;  vagy  bővebben :  subjectum, 
praedicatum,  accusativusi  tárgy ;  dativusi,  vagy  más 
obliquus  casusban  levő  tárgy  stb.  mindenik  a  maga  füg- 
gelékeivel. Xyomatéktalannak  nem  nevezhetem,  mert 
nincs  mondat  nyomaték,  azaz  hangsúly  nélkül ;  rendes- 
nek, természetesnek  sem,  mert  viszonyai  közt  mindenik 
úgy  rendes,  úgy  természetes,  a  mint  a  nyelv  használja; 
jelentőnek  azért  mondom,  mert  czélja  valamely  a  sub- 
jectumra vonatkozó  tényt,  vélekedést,  ítéletet  egyszerűen 
kifejezni,  közleni  másokkal,  más  részletek  kiemelése, 
vagy  az  indulat  belejátszása  nélkül. 

2.  Jelenteni  két  módon  lehet:  vagy  állítva,  vagy 
tagadva.  „Az  eső  esik",  .,az  eső  nem  esik"  mindkettő 
jelentő  mondat,  amaz  állító,  ez  tagadó.  A  magyar  szó- 
kütés országszerte  való  romlása  egy  idő  óta  főleg  abban 
mutatkozik :  a)  hogy  jelentő  mondatot  úgy  rendez,  mintha 
más  nemű  volna;  b)  hogy  állítót  a  tagadó  formájára 
rendez  és  viszont. 

3.  Mi  tehát  a  jelentő  mondat  szórendje  nyelvünk- 
ben? All-e  erre  a  föntebb  említett  nyelvek  szabálya: 
alany,  mondomány,  accusativus,  dativus?  stb.  Első  te- 
kintetre állani  látszik.  Kinek  ne  jutna  eszébe  efféle 
iskolai  példa:  A  jó  gyermek  szereti  szülőit?  Idegennek 
épen  könnyű,  hogy  van  egy  szabály,  mely  az  ő  nyelve 
syntaxisával  összevág*.  De  vigyázzunk.  E  kérdésre :  mit 
csinálsz?  a  magyar  így  szokott  felelni:  Levelet  írok. 
Fát  vágok.  Virágot  ültetek.  Az  ablakot  törlöm.  A 
lábam  lógatom.  Világos,  hogy  itt  az  accusativus  meg- 
előzte az  alanyt  s  mondományt,  sőt  ezek  hangsúlyát  is 
átvette,  a  nélkül,  hogy  rá  különös  súlyt  helyeznénk, 
vagyis  a  mondat  egyszerű  jelentő  minőségét  elvesztené. 
Ilyenek  a  2-ik  objectummal :  Falura  ment.  Iskolában 
van.  Bécsben  lakik.  Hogy  ezek  egyszerű  jelentő  monda- 
tok, meggyőződhetik,  ki  például  németre  fordítja ;  míg 
az  ismeretes:  ,,Péter  búzát  visz  a  vásárra"  akkor  nem 
lenne  egyszerűen  jelentő,  ha  az  alávont  szókat  fölcserél- 
nők,  pedig  ama  rend  úgy  kívánná. 

4.  Ha  valaki  a  föntebbi  példákat  állítók  helyett, 
egyenesen  megfordítva,  tagadókká  teszi,  azaz  tagadva 
jelenti,  mit  azok  állítnak,  így  fog"  beszélni:  Nem  írok 
levelet.  Nem  ültetek  virágot.  Nem  törlöm  az  ablakot. 
Nem  visz  búzát.  Mondhatná  ugyan:  ..nem  levelet," 
„nem  virágot,"  „nem  búzát"  —  de  ez  már  föltételezné: 

„hanem  mást"  és  így  nem  volna  jelentő  mondat,  hanem 
olyan,  melynek  súlya  az  accusativusra  esett. 

5.  Felhozhatnák  még  az  ellenvetést,  hogy  a  föntebbi 
példákban  s  hasonló  állító  mondatokban  a  tárgy  különö- 
sebben ki  van  emelve,  mert  hisz  a  mondat  fő,  azaz  leg- 
erősb  hangsúlya  épen  rá  esik.  Igaz,  hogy  a  fősúly  ezen 
van,  de  ez  mégsem  őt  emeli  ki,  hanem  kölcsönzött 
súly,  mely  tulajdonkép  az  alanyt  és  mondományt  illeti. 
E  kérdésre:  mit  dolgozol?  felelhetem:  írok  (alany  és 
mondomány  egy  szóban)  felelhetem :  levelet  írok  (tárgy, 
alany,  mondomány)  a  nélkül,  hogy  akár  a  kérdő  kí- 
vánta, akár  magam  súlyt  fektettem  volna  arra,  hogy 
épen  levelet  (nem  mást)  írok.  Sőt  csak  is  ez  a  magyar- 
ban egyedül  helyes  formája  a  jelentő  mondatnak  ez 
esetben,  mert  ha  a  nyugotiak  szabása  szerint  így  felel- 
nék: „én  írok  levelet"  (subj.  praed.  accus.)  vagy  bár  a 
személynévmás  nélkül:  írók  len-let,  ez  vagy  nem  volna 
egyező  szókötésünkkel,  vagy  nem  lenne  egyszerűen 
jelentő  mondat;  első  esetben  azt  emelvén  ki:  én  (nem 
más) ;  az  utóbbiban  az  írok  után  vesszőt  kívánna,  mintha 
ezt  fejezné  ki:  írok,  még  pedig  levelet. 

6.  Ezek  után  annyit  megállapíthatunk,  hogy  a 
magyar  jelentő  mondatra  az  a  szókötési  szabály,  melyet 
rövidség  okáért  nyugotinak  neveztünk,  nem  alkalmaz- 
ható minden  esetben,  mert  vannak  jelentő  mondatok, 
melyekben  a  tárgy  megelőző  subjectumát,  praedicatumát 
s  ezekről  a  hangsúlyt  is  átveszi,  a  nélkül,  hogy  jelentő 
mondati  minősége  változást  szenvedne.  Mily  esetekben 
történik  ez?  s  miért?  czélja  nyomozásunknak. 

7.  Észrevehettük  a  föntebbi  példákon,  hogy  a  tei- 
gadva  jelentő  mondat  soha  sem  veti  tárgyát  előre.  „Nem 
visz  búzát.     Nem  utazik  Bécsbe."  A  tagadó  szócskára: 


41(J  NYELV    ÉS   IRÁLY. 


nem,  egy  hatalmas  hangsúlyt  vetvén,  azt  bocsátja  legeiül, 
hogy  a  hallgató  egy  perczig  se  lehessen  függőben :  állító, 
vagy  tagadó  mondattal  lesz-e  dolga  ?  Mellesleg  figyelmet 
kérünk  e  szórend  ezélszerű  voltára,  szemben  kivált  a 
német  tagadó  mondattal,  hol  sokszor  egész  hosszú  mon- 
datot végig  kell  hallgatnunk,  míg  a  legutolsó  szócska 
(nicht)  megérteti  velünk  a  mondat  tagadó  voltát.  Van- 
nak ugyan  esetek,  hogy  a  nem  is  elveszti  hangsúlyát,  s 
a  tárgyat  maga  elé  bocsátja,  de  itt  már  nem  jelentő  a 
mondat,  hanem  máskép  súlyosított,  vagy  függő.  Rossz 
kutya  az,  mely  a  nyulat  el  nem  fogja:  ebben  súlyát  veszti 
a  nem,  de  a  mondat  függő,  a  visszahozó  névmás  hatalma 
alatt  áll.  Függő,  vagy  mellékmondat  pedig  soha  sem  lehet 
jelentő,  mert  ez  szükségkép  a  főmondattal  azonos.  A  fön- 
tebbi példa  egy  tőmondattá  összevonva,  így  jelent:  A 
nyulat  el-nem-fogó  kutya  rossz.  Tehát  állító,  nem  tagadó. 
S.  Valamint  a  tagadást  egy  hatalmasan  hangsúlyo- 
zott nem  mindjárt  a  mondat  elején  érezteti  velünk: 
úgy  az  i'illítást  is  hasonló  hangsúlylyal  törekszik  a  nyelv 
mindjárt  elül  kiemelni,  hogy  a  mondat  természete  per- 
czig se  maradjon  kétségben  a  hallgató  előtt.  Ez  állító 
hangsúlyt  csupasz  igére  csak  akkor  helyezi,  ha  egyálta- 
lában nincs  alkalmas  szó,  vagy  igekötő,  melyet  az  ige 
elé  vessen.  Annyira  áll  e  parallelismus,  állító  és  tagadó 
mondat  közt,  hogy  szinte  képletben  kifejezhető. 

Tagadó:  Nem  j  tudom  j    leírni.  ||  Nem  |  akar  |  elmenni. 
Állító :      Le      |  tudom  |       írni.  jj  El       |  akar  ]  menni. 

Tehát  a  nem  szócskával  párhuzamosan,  kell  az  ige 
elé,  állító  mondatban  is,  valami,  ami  hangsúlyát  felvegye. 
Mintha  az  ige,  magára,  gyönge  volna  viselni  az  állítás 
erős  hangsúlyát. 

Igaz  ugyan,  bogy  midőn  épen  nincs  határozója, 
vagy  igekötője,  a  csupasz  ige  állítva  is  megbírja  a  hang- 
súlyt. Ennek:  nem  írok  —  állító  párhuzama  ez:  írok. 
Ennek:  nem  tudok  írni;  állítója:  tudok  írni.  De  már 
ennek:  nem  akarok  elmenni,  állítója  nem  ez:  akarok 
elmenni  (ez  germanismus)  hanem  ez:    el  akarok  menni. 

9.  A  nyelv  e  hajlama,  bogy  valamint  nem  közvet- 
len az  igével,  hanem  egy  erősen  hangsúlyozott  nem  ta- 
gadó szócskával  tagad,  s  ezt  mindjárt  a  mondat  elejére 
helyezi,  szintén  úgy  e  uem-nek  párhuzamosan  megfele- 
lőleg  állító  mondatban  is  kíván  valamit  az  ige  elé,  oly 
általános,  hogy  e  szerint  két  külön  sora  a  mondatoknak 
áll  elé,  melyek  olykép  ellentétesek,  mint:  állító  --  ta- 
gadó, positiv  —  negatív,  plus  —  minus.  Hanem  erről 
alább.  Itt  csak  azt  említem:  hogy  e  tagadónak:  nem 
vágok  fát,  nem  írok  levelet  —  állítója  azért  lesz  fát 
vágok,  levelet  írok,  hogy  ne  a  puszta  igére  kelljen  az 
állítás  hangsúlyát  tenni.  E  kérdésre :  mit  csinálsz  ?  elég 
lenne  felelni:  írok,  de  kérdetlen  is  elébe  vetjük:  levelet 
írok,  templomba  megyek,  hogy  a  puszta  ige  hangsúlyát 
más  szónak  adhassuk.  S  íme  a  tárgy  „rendes"  jelentő 
mondatban  megelőzi  a  subjectumot  és  praedicatumot,  a 
hangsúly  követelése  miatt. 

A   mi  kutyánk  férjhez  akar  menni 
A  szomszédé  el  akarja  venni. 

Népdal. 

Tagadó  volna:    nem  akar  férjhez  menni 
nem  akarja  elvenni. 

20.     Az    HJE-TC 


I  '. 


Azt  tanítják,  hogy: 

Vágd  el  a  particip.  praesens   o,   6  végezetét,   a   mi 
ott  marad,  a  lesz  az  hjetö,  resp.  gyök. 
Ez  nem  áll. 


Metsz-ő, 

gyöke 

met 

(metél) 

Tetsz-Ő, 

gyöke 

tet 

(tető,  tétének) 

Nyugv-ó, 

gyöke 

nyűg 

(-odalom) 

Hiv-'ó, 

gyöke 

hi 

(hitel  - 

Lrr  0. 

gyöke 

le 

(lehet). 

21.  Ha  —  úgy. 

Feltételes  mondatok  utórészében  az  úgy  németes 
használata  oda  riasztotta  NvELYŐR-éket,  hogy  most  a  ha 
—  úgy  szókötés  magyaros  voltát  merőben  tagadják. 
Lássunk  néhány  mindennapi  példát : 

Ha  meghozta  a  pénzt:  úgy  jól  van. 

Ha  nekem  az  úr  azt  veti:  úgy  hunczfut! 

Ha  ez  nem  beteg:  úgy  részeg. 
Fordítva  is : 

Ügy  hát  pazarló,  ha  eladta  mindenét. 

Ügy  nem  bánom,  ha  te  is  tanácsolod. 

Mind  ez  esetekben  jó  az  akkor  is. 

De  ebből  nem  következik,  hogy  helyes  legyen  az 
efféle : 

Ha  széttekintünk  a  természetben,  úgy  látunk  nö- 
vényeket, állatokat  stb. 

Ha  a  nyúl  szeme  héját  felfeszítjük:  úgy  egy  hártya 
van  ott,  mely  stb. 

Általában  az  úgy  csak  nyomatékul  és  módhatározó 
képen  használtatik  a  magyarban. 

Ügy  ég  a  tűz,  ha  lobog. 
Vgij  élek  én,  ha  lopok. 

Ha  hamis  az  a  kutya,  úgy  ne  incselkedj  vele,  mert 
megharap. 

Ha  azt  fogja  rám,  úgy  elment  az  esze. 

Ha  kilelt  a  hideg:  úgy  csak  maradj  itthon. 

Ha  az  öreg  fizeti :  úgy  nem  bánom. 

Ha  a  beteg  már  tánezol  is:  úgy  kutya  baja. 

Ha  van  nálad  tűzszerszám:  úgy  sebaj. 

Stb.  a  végtelenig! 

Egy  apa  nagyon  szerette  a  velős  puha  csontot  rági- 
csálni. Egyszer  asztal  felett  oda  kiált  a  kis  fia:  „Ügy 
hát  kutya  édes  apám,  ha  a  csontot  eszi!" 

22.     A    FOSZTÓ     KÉPZŐRŐL. 

Arra  tanítnak,  hogy : 

1.  A  talan-telen,  atlan-etlen  fosztó  képzőkben  a  ta-te, 
at-et  a  lényeges  rész,  a  lan,  len  csak  henye  toldalék, 
mint  ebben:  tehátlan,  míglen.  Következéskép  nemcsak  a 
tréfás  paplan  falu,  nemcsak  a  neológ  mondhatlan,  sért- 
hetlen,  hanem  a  régi  hifién  félék  is  törvénytelen  alko- 
tások. 

2.  Ez  atlan,  talán  nem  participialis,  hanem  mellék- 
névi képző,  tehát  nem  igéből,  hanem  főnévből  képez. 
E  szerint  járatlan,  sületlen  nem  a  járt,  sült-tel  ellentétes 
participialis  forma,  nem  is  egyenesen  a  jár,  sül  igetőtől 
atlan,  étlen  képzővel  ered,  hanem  közben  fel  kell  ven- 
nünk egy  járat,  sülét  főnevet,  mely  a  fosztó  képzővel 
lett  járatlan,  sületlen. 

Ez  a  két  tanítás  egymást  kizárja.  Ha  a  ta,  te,  at,  et 
nélkül  nincs  meg  a  képzőnek  fosztó  ereje,  hogyan  lehet- 

séges  a  járat-?aw;  sület-len  ?  És  ha  megvan,  miért  tör- 
vényellenes a  hitlen,  étlen,  vétlen,  útlan,  sőt  a  mondhat- 
lan,  sérthetlen  is? 

Nem  akarok  ez  utóbbiak  szegődött  ügyvéde  lenni. 
Elismerem,  hogy  a  nyelv  hasonlít/iaíaílanúl  több  esetben 
a  fosztó  képző"  teljes  alakját  használja.  Csak  egy  kis 
törvényes  licentiát  akarok  revindicalni  a  költő  és  stilista 
számára,  midőn  az  afféle  szavakat,  mint  a  fentebbi 
„hasonlíthatatlanul11  egy  kissé  nehézkesnek  találja.  Egy 
szótag  nem  sokat  rövidít  a  szón :  de  a  költő  jambusába 
hasonlíthat  |  lánúl  ■  jobb.     Hagyjuk  élni  őt  is  szegényt. 

Mert  nem  is  oly  bizonyos,  hogy  a  puszta  lan  csak 
fityegő  sallang.     íme,  vegyünk  néhány   régi  szót : 

állhatat-os  rigyeloiet-es        szorgaliuat-a? 

állhatat-?aw  űgyélmet-len      szorgalmat-/^;/ 

szerelmet-e?  kellemet-e* 

szerelmet-len  kellemet-lea  stb. 

akár  így: 

állhat-atos  szorgalmatos 

állhat-atlan  szorgalm-atlau 

figyelm-etes  kellem-etes 

figyelm-etlen  kellem-etlen 
szereim -etes 
szereim -étlen 

úgy  fog  feltűnni,  hogy  az  atos  etes-nek  fosztott  alakja 
az  atlan,  étlen;  a  puszta  os,  es-nek  pedig  a  lan,  len;  úgy 
hogy  a  hites  hitlen,  utas  útlan,  étes  étlen,  létes  létlen,  sőt, 
isten  bocsa',  pirítós,  pirulán  sem  volnának  szentségtörés 
a  magok  helyén. 

23.   Szenvedő  formai  segédige. 

Ez  a  magyarban  nincs.  A  tat,  tet,  szenvedői  képző, 
bármint  akarnák  is  kiküszöbölni,  hat  százados  történetre 
hivatkozik.  Annyi  azonban  áll,  hogy  a  szenvedő  forma 
oly  sűrű  használata,  mint  az  árja  nyelvekben,  ellenkezik 
a  magyar  szókötés  természetével.  De  még  inkább  meg- 
vesztegeti nyelvünket  a  mostanában  felkapott  lesz  segéd- 
ige  által  képzett  szenvedő:  „A  tanácsban  el  lett  hatá- 
rozva." Van  ugyan  egy  részesülői  szókötésünk,  mind  a 
van,  mind  a  lesz  igével:  de  ezek  ama  szenvedőtől  lénye- 
gesen különböznek.  Nem  csupán  azt  fejezik  ki,  hogy 
valami  történik,  vagy  történt  szenvedőleg;  hanem  a  tör- 
ténőnek teljes  bevégzését  is,  folyamára  való  tekintettel. 
így  bátran  mondhatnók:  „A  víz-vezetés  ügye,  melyen 
a  tanácsban  sokáig  vitatkoztak,  már  el  van  határozva. 
Még  nem  volt  elhatározva,  mikor  Péter  felszólalt  és  ha- 
talmas beszédet  tartott.  Mihelyt,  úgymond,  el  lesz  ha- 
tározva, mindjárt  fognak  jelenkezni  vállalkozók.  De  a 
vitatkozás  nagyon  tartós  vala,  mire  el  lett  határozva, 
beesteledett."  Mindezekben  a  bevégzést  a  folyamattal 
viszonyban  gondoljuk,  nincs  rajta  legkevesebb  idegen- 
szerűség is.  De  minden  perfectumot,  derűre  borúra,  lesz 
segéd  igével  csinálni,  teljes  barbarismus.  Vagy  nyelvünk 
felbomlásnak  indult  már?  Igazán  arra  mutatnak  az 
ilyenek:  „ő  el  lett  fogva;  ő  el  van  utazva!" 


24.  ..Nyilván  alkalmatlan." 

Rendelet:    az   illető   hatóságok    utasíttatnak, 

hogy  utazási  engedélyt  a  katona-kötelezettek  közül  csak 
a  nyilván  alkalmatlanoknak  szolgáltassanak  ki." 

Utazási  engedély:  Piripió  Gáspár  első  korosztálybeli 
katonakötelezett  számára,  mint  a  ki  ezen  engedély  tár- 
gyában, reggel,  délben,  estve,  ebéd  alatt,  hivatalos  fog- 
lalatosságaim közt,  szóval  minden  lépten-nyomon  hábor- 
gatván, sőt  még  éjjel  is  bezörgetvén :  a  ministeri  rende- 
let értelmében  nyilván  alkalmatlannak  találtatott. 
Encsencs,    1880.  raárczius  26. 

Kuczory  Kúnö, 
szolgabíró. 

25.   Új  nyelvészet. 

(Tréfa. 

Falka  ném.  Falke.  Tudjuk,  hogy  a  falka  csak  a 
vadász  nyelvben  fordul  elő:  kopó  falka  stb.  Hajdan 
sólyomból  tartottak  falkákat,  s  egy  sereg  Falkére  vitték 
át  a  madár  fajnevét. 

Szél  ném.  Seele.  Ez  nem  tréfa.  így  a  latin  animus, 
görögül  csak  szelet  (anemos)  jelent. 

Haj  ném.  Heu.  A  fű,  melyből  a  széna  lesz,  a  mező 
haja,  innen  vitték  át  az  ember-főre. 

Haj  ném.  Haar.  Sej pí tett  a  magyar,  az  r-et  nem 
tudván  kimondani  j-nek  ejtette. 

Magyar  ném.  Mager.  Ázsiából  soványan  jöttek  be. 
Bizonyítja  ezt  a  német  hungar,  ungar  is:  hungern. 

Kostök  ném.  Kauer  és  sttrker.  Rágj  bagót  belőle, 
aztán  dugd  zsebre. 

Tapasz.  Átkozott  újítás,  mint  ragasz,  eresz,  <htgasz, 
horpasz   stb. 

Vetemény.  Ezt  is  valami  elvetemedett  neológ  csi- 
nálta. Különben  szabályszerű,  de  szükségtelen  a  vetés 
mellett. 

Nadrág.  Ném.  Nothrock.  Mert  a  magyar  paraszt  csak 
kénvtelenségből  húzza  fel. 

Bors  ném.  Barsch.  Az  ízétől,  mely  csípős,  fanyar. 

Fogoly  ném.  Vogel.  Innen  vitték  át  a  betyár  rabra 
is :  ein  sauberer  Yogel. 

( sikós  ném.   Tchikosch. 

Gulyás  ném.   Gollaschfleisch,  mert  azzal  él. 

Ember  ném.  Entbehren,  a  koplalástól. 

Fogni  ném.  Fangen;  hágni  ném.  hangén.  Mert  az 
akasztófára  elébb  fel  kell  hágni.  A  magyar  ürömest 
kihagyja  az  /•  betűt,  mint  raíó's  e  h.  rendű*,  rendes. 

P(/;f  ném.  I&/c7,  a  víz  széle,  tehát  fürdőhely.  A 
magyar  örömest  betoldja  az  r  betűt,  púid .  harcz  ném. 
hetz,  korcz  ném.  kotzen. 

Holló  ném.  AW//,  a  színétől. 

Sas  ném.  Schaschiren,  a  gyors  repüléstől. 

Bagóig  ném.  Vogel.  B.  a  r.  helyett  gyakori,  péld. 
bakter  ném.   Wachter. 

Eszem  ném.  Essen.  Kulturszó  levén,  csak  más  nem- 
zettől vehették  át. 

Akkor  ném.  Acker;  vaczkor  ném.  wacker.  A  hason- 
lat oly  közei-fekvő,  hogy  magyarázni  fölösleges. 

Süldő  ném.  Schild.  T.  i.  az  Ázsiából  lopva  beszivár- 
gott magyaroknak  egy  swZcfó'  volt  a  czímerök. 

Pusziét  szer  szl.  P^.sf  &ser. 

Almos  ném.  All'marsch!  E  szóval  hajtotta  befelé 
a  czigány  nemzetségét. 

Taksony  ném.  Tnx<  n.  Mert  jól  megtaxálta  a  németeket. 

Ai-jwl  ném.  Karjpathen.  Ez  nem  is  ember  volt. 
hanem  hegy,  mint  az  >áíZas,  csak  a  mythologia  tette  a 
magyarok  vezérévé. 

Arany  hátrahagyott  prózai  munkái.  '- ' 

Bajusz  néni.  Beissen.  Ne  nyúlj  hozzá,  mert  harapós. 

Sír  ném.  Schreien.  A  magyar  az  s — r.  közé  i  hangzót 
tett,  mert  nem  tud  elül  két  consonanst  kiejteni. 

///  ném.  Schreien.  Ezt  meg  a  rei-ből  csinálta,  hogy 
kárba  ne  vesszen. 

Erdő  ném.  Erde;  hordó  ném.  horde.  Az  értelem 
különbsége  mit  sem  tesz. 

Hunczfut.  Nem  a  német  lL<n<?-tó\,  hanem  egy  kép- 
zelt finn  -j-  ^  &>  ?öRP  *  tg  -f  &ő;  «#«*  «  *a  ^8j  mor" 
dvin  ^  há  fs  igétől,  mely  utóbbi  s  /;  (uncz)  /.  (ut)  egy 
etymologia.  Zápolya. 

26.  Magyar  részesülő. 

A  mosó  asszony 1,  mos  a  mosó-konyhában 2,  mosó 
kefével 3,  mosó  vízben  4,  mosó  ruhákat. 5 

1.,  A  cselekvő  személy. 

2.,  A  cselekvés  helye. 

3.,  A  ..  eszköze. 

4.,  A  ..  anyaga. 

5  ,  Szenvedő  tárgy. 


27.    A    MAGYAR    NYELV    GYÖNYÖRŰSÉGEI. 

A    süket  fajd,    mely    a    fenyő    rügyével    táplálkozik, 
csontjai  a  konyhahulladékokban  találhatók. 

Pesti  Xapló. 

Mind  a  napközelség,  mind  a  napéjegyen,  nem  min- 
denkor esnek  ugyanazon  napra.  U.    o. 

Nagy,  a  keleti  határszélhez  közel  fekvő  megye.  U.  o. 

Az  angol  javaslatot  a  törökök  inkább  fogják  (-/fo- 
gadni. U.  o. 

Ez  ajándékok  visszantasíttattak,  de  alighanem  is- 
métlődni fognak.  U.  o. 

A  családi  érmék,  melyek  vidékünkön  vajmi  ritkák, 
száma  34.  U.  o. 

...  az  X.  X.  ministerium  feloszA/Zni  fog.       Hox. 

...  //  mcsak  a  múltak  tapasztalásából  ^magyarázni 
lehet,  hanem.  .  .  Hox. 

...  a  disznók  nem  lőnek  bemutatva  (Mezőhegyesen 
a  Congressusnak.)  Hox. 

Magvarországon.  . .  csekély  hőmérséksülyedés  uralt. 

Hox. 

.  .  .  ama  embertelen  tettnek  elkövetése.         Hox. 

.  .  .  tekintetbe  véve  azon  tüntetéseket,  melyek  egye- 
sek által  lettek  inscenirozva.  Hox. 

.  .  .  Maiidat  csapatja  —  bár  az  ítélet  ki  lön  mondva 
rá.  mindeddig  nem  oszlaték  fel.  Carlvle. 

Az  osztrák  bankkal  nem  lehet  elébb  tárgyalásba 
bocsátkozni,  míg  a  86  millió  kérdése  nem  oldatik  meg. 

P.  X. 

...  a  dolog  természetének  nem  inkább  felelt-e  volna 
meg?  P.  X. 

Mit  sem  gondoljunk  vele !  Hox. 

0  felsége  (a  czár)  felhívja  önt,  hogy  fejezze  ki  an- 
nak jó  akaratát  a  derék  hadsereg  iránt,  és  mondja  meg 
annak,  hogy  ő  felsége  élénk  érdeklődéssel  kiséri  a  szer- 
bek hős  harezának  folytatását.  (Gorcsakoff.)  Hox. 

A  hatalmak  néki  látnak  a  mediatio//":.         Hox. 

Oly  czélból,  hogy  mily  módon  rá  lehessen  erősza- 
kolni a  portára  a  reformokat.  Hon. 

. .  .  a  conferentiák  tegnap   egész   napon  folyíaííak. 

P.  X. 

.  . .  azon  indítvány,  mély  szerint  (hogy)  az  intézet 
szélesebb  alapokra  fekfessék ...  P.  N. 


„Zrínyi  és  Tasso"- 

TÁNULMÁNYOK. 


„Két  részre  osztom  vizsgálatomat.  Az  elsö-hen,  mely 
hosszabb  és  elemező,  követem  a  Zrínyiász  szövegét  s  helyi 
észrevételekre  szorítkozom,  főleg  Tasso  és  Virgil  befolyását 
tanulmányozva  költőnkre;  a  másik-hun,  mely  rövidebb  s 
összeállító,  megkísértem  eltalálni  a  rangot,  mely  Zrínyit 
Tassoval  szemben  is  megilleti." 

E  szavakkal  végzi  Arany  Zrínyi  és  Tasso  czímű  ta- 
nulmányának, melylyel  a  M.  Tuti.  Akadémiában  1859  október 
31-én  rendes  tagi  székét  elfoglalta,   bevezető  szakaszát. 

A  tanulmánynak  eddig  közzé  tett  része,  mely  először 
Csengery  Budapesti  SzEMLÉ-jében  (VII.  és  VIII.  kötet) 
látott  világot,  másodszor  Arany  Prózai  DoLGOZATAi-ban 
(Budapest,  1879)  s  harmadszor  Összes  Müvei  utolsó  kia- 
dásában jelent  meg,  a  tervezett  két  főrész  közül  csak  az 
elsö-re,  az  elemező  részletezésre  terjedt  ki,  sőt  ebben  is 
csak  a  Zrínyiász  negyedik  énekéig  haladt. 

A  dolgozat  további  részeiből  és  az  előtanulmányokból 
még  a  következő  nagyobb  töredékek  s  talán  kidolgozatla- 
nul sem  érdektelen  jegyzetek  és  észrevételek  maradtak 
fenn. 


ELSŐ  EESZ. 

ELEMEZŐ  EGYBEVETÉS. 

I. 

A  ZRÍNYIÁSZ  NEGYEDIK  ÉNEKÉRŐL.  *) 

Kescia  potens  liominum  fati,  sortisque  futurae, 
Et  servare  moclum  rebus  sublata  secundis. 
Turno  tempus  érit,  magnó  cum  optaverit  emptum 
Intactum  Pallanta,  et  cum  spolia  ista,   cliemque 
.  Oderit. 

A  diadal  után,  mely  az  előbbi  énekét  oly  szív-eme- 
lően  zárta  be,  költőnk  hosszabb  tűnődésnek  engedi 
magát  a  szerencse  forgandó  voltáról.  (IV.  1—11.)  Fut, 
fárad  az  ember,  úgymond,  és  kap  e  világon.  Nem  hiszi, 
hogy  a  szerencse  tövéből  szakad  (mint  növény,  például, 
melybe  a  hegymászó  kapaszkodni  akar).  Kit  gyakran 
a  balsors  messzi  kerül,  valaha  arra  is  bő  kamattal 
özönlik.  Mentül  nagyobb  hegyen  ül  a  forgó  szerencse, 
ha  egyszer  megindult,  annál  sebesebben  görög  alá,  s 
annál  több  rombolást  tesz  útjában.  Örvend  a  szerencse 
az  ember  buktának,  azért  magasra  helyezi,  hogy  onnan 


*)  Egyenes  folytatása    az    I — III.    énekről   közzé    tett  elemező 
dolgozatnak. 

ledobva  gyönyörködjék  esésében ;  úgy  tesz,  mint  hegy- 
tetőn ülő  juhász,  ki  játékból  köveket  gurít  a  völgybe. 
Példa  erre  Mekmet;  példa  maga  Zrínyi.  Ennek  ma  a 
törökön  nagy  győzelme  van:  holnap  vitéz  fejét  meglátjuk 
karófán. 

Örülsz,   Zríni  Miklós,   törököt  megvered, 
Nem  sokáig  talán  nagy  árron  megvennéd 
Hogy  ne  láttad  volna  az   basát,   Mehmetet : 
Mert  halált  és  romlást  csak  ez  hoz  tenéked. 

Az  alapeszme,  látjuk,  Virgilé.  Midőn  a  rútul  hős 
Euander  fiát,  Aeneas  kedvenczét,  az  ifjú  Pallást  dühé- 
nek feláldozta,  Virgil  a  fent  olvasható  észrevétellel 
kiséri  diadalörömét,  czélozva  Aeneas  majdani  boszújára, 
mely  Turnusnak  életébe  kerül : 

Emberi  elme  jövő  sorsát  nem  tudja,   mi  vár  rá, 
S  tartani  mértéket  nem  bír,   ha  röpíti   szerencse. 
Lészen  idő,   Turnus  hogy  kincseket  adna,   La  Pallást 
Ujja  sem  érinté,   —   mikor  e  napot,   e  badi  zsákmányt 
Gyűlöli.  (Aen.  X.  501.) 

Elég  a  két  helyet  párhuzamba  tennünk,  hogy  be- 
lássuk, miszerint  Zrínyi  reflexiója,  bár  teljes  önállással, 
a  föntebbi  sorokból  fejlik  ki,  mint  alapigéből  a  ráépített 
beszéd,  mint  csírából  a  növény.  Majdnem  úgy  tesz, 
mint  glossaköltő,  ki  a  fölvett  idegen  gondolatot  önállóan 
írja  körűi,  magyarázza,  ékesíti.  Különben  már  volt 
alkalmam  érinteni,  hogy  az  ily  elmélkedő  kitérés  az 
ének  elején  Ariosto  modora,  kit  szerzőnk  az  előbbi  ének 
bezártával  is  szem  előtt  tartani  látszók;  folytatva  e  be- 

nyomás  alatt  kezdi  meg  új  énekét.  A  juhászról  vett 
szép  hasonlítás  nekem  oly  ismerősnek  tetszik,  a  nélkül, 
hogy  e  perczben  classicai  forrását  ki  bírnám  mutatni. 
Egy  műfogást  kell  még  figyelembe  vennünk.  Az  idézett 
sorokban  azt  mondja  Zrínyi  nagy  őséről:  holnap  vitéz 
fejét  meglátjuk  karófán.  De  nem  fogjuk,  — ■  az  eposzban 
nem ;  köszönet  szerzőnk  jó  ízlésének.  Mindenki  tudja 
e  tényt.  „Zrínyi  fejét  —  mond  Szalay  is  —  a  nagy 
vezér  körűi  hordoztatta  a  sereg  sorai  között."  Bármelyik 
kortársa  a  szigeti  esemény  dallójának  —  azt  hiszem  — 
kapva  kapott  volna  ez  alkalmon,  minél  véresebbre  má- 
zolni az  így  körűihordott  fejet.  Zrínyi  jó  eleve,  puszta 
említéssel  tesz  eleget,  de  mégis  eleget  tesz  a  históriának, 
hogy  utóbb,  a  szigeti  vértanúk  apotheosisa  alkalmával, 
joga  legyen  hallgatással  mellőzni  a  szörnyű  jelenetet. 
Római  mesterét  eddig  követvén,  egy  pár  versfogat- 
ban  (8,  0)  ama  figurát  használja  szerzőnk,  mely  vissza- 
vétel (retractio,  correctio)  néven  ismeretes.  Nekem  — 
folytatja  — ■  nem  szabad  ilyet  szólnom  Zrínyiről,  mintha 
ő  e  diadalban  elbizakodott  volna.  Mert  az  ő  szent  lelke 
istennél  van,  tudom;  tudta,  tudom,  hogy  Szigetvárban 
meghal,  azért  nem  bízta  el  magát,  én  úgy  gondolom.  - 
A  kifejezés:  tudta,  tudom,  mely  a  nyelvhasználatban 
nem  annyira  bizonyos  tudást,  mint  véleményt,  legfölebb 
hitet  fejez  ki,  gyöngíteni  látszik  azt,  a  mit  költőnk  fel- 
jebb már  a  szemlélet  bizonyosságával  hozott  vala  színre. 
Mintha  feledné  Zrínyi,  hogy  bajnok  ősének  maga  isten 
kijelentette  Szigetnél  bekövetkező  halálát.  (II.  én.)  A  mi 
ott  a  cselekvés  szinében,  mint  tény  ábrázoltatik,  annak 
hitelét  e  tudom,  mely  legfölebb  egyéni  meggyőződés 
nyelve,  mintegy  megingatni  látszik.  De  eloszol  e  nehéz- 
ség, ha    fölveszszük,    hogy  Zrínyi    e    helyen    nem   mint 

költő,  csak  mint  kegyeletes  unoka  beszél,  mely  felfogást 
ez  egész  reflexió  alanyi  színezete  is  igazol.  A  szerencse 
forgandó  volta,  versben  mint  prózában,  kedvencz  tárgya 
Zrínyink  elmélkedésinek,  jelszava  is:  „sors  bona,  nil 
aliud."  Ez  alanyiság  a  következő  (10,  11)  versfogatok- 
ban elveti  leplét.  Mintán  a  költő  szépen  elmondta 
Sziget  bajnokáról,  hogy  ez  ..állhatatlan  szerencse  aján- 
dékját nem  más  szűvei  vette,  mint  egy  piros  almát,  az 
kit  bánat  nélkül  mingyárt  visszaadhat,  avagy  ha  nem 
ád  is,  tudja  hogy  megrothad"  :  legottan  magára  tér,  s 
alanyi  érzelmeivel  igazolja  hosszas  reflexióját.  De  ha- 
ladjunk. 

..Reggelre  kelvén  Zrínyi  és  hada  felül;  a  vezér 
beszédet  tart  katonáihoz.  Fölszedik  a  holtakat,  sebe- 
sülteket, nagy  zsákmánynyal  s  diadalmenetben  vonul- 
nak Sziget  felé."   1 12 — 27.  vsz.) 

A  támadó  nap  rövid  leírása,  némely  elviselt  dís/.ít- 
ményen  kívül,  egy  finom  vonást  is  tartalmaz,  hogy  t.  i. 
a  nap  ..mindennek  fényt  ad,  sok  különb  látattál."  Mintha 
a  költő  ismerné  a  fénytan  újabb  tételét,  mely  szerint  a 
tárgyak  magokban  színtelenek,  színüket  csupán  a  világos- 
ság adja.  Egyébiránt  a  kép,  megfordítva,  eléjön  Tas- 
sonál  is.  ..Azután  —  írja  ez  —  mikor  a  sötét  árnyék 
elveszi  a  világtól  a  különböző  látványokat  és  a  színeket 
feketére  festi  .  .  .  .  "  (Poi  quando  l'ombra  oscura  al  mondó 
toglie  I  várj  aspetti,  e  i  color  tinge  in  negro  ....  X  .  5.) ; 
miben  ismét  Virgil  szavaira  ösmerünk:  ..nbi  coelum 
condidit  umbra  Juppiter  et  rebus  nox  abstulit  atra  colo- 
rem.u  (Aen.  VI.  271).  Lehet,  hogy  e  helyek  villantak  fel 
a  költő  emlékezetében,  midőn  ama  sort  fogalmazá. 

Most  a  vidáman  elétörő  fényhez,  a  különböző  élénk 
sziliekhez  harsány  hangriadás  szövetkezik.     Minden  oly 

éber,  oly  eleven.  A  költő  hangutánzó  szavakkal  teszi 
élénkebbé  a  mozzanatot,  mely  a  diadalmenetre  készít 
elő.  „Sok  hangas  trombita  akkor  megrivada,  Sok  ha- 
ragszavú  dob  tombolva  robbana"  ■ —  úgymond.  Aztán  fő- 
hősét mutatja  fel,  a  mint  hada  előtt  áll.  ..Sisakján  szép 
strucztoll  vér  haragos  szellőt,  Mellyét  födözi  vas,  és  ád 
neki  erőt,  Kezében  nagy  dárda. ':  A  hadak  rendben  áll- 
nak előtte ;  sorban  a  gyalog,  felülve  a  lovas.  Mindez 
néhány  vonással  vetve  oda,  de  úgy,  hogy  a  képzelem 
az  egész  hősi  scenát  kiegészíti. 

A  bán  rövid  szózata  sergéhez,  hasonló  takarékos- 
sággal, fejezi  ki  épen  azt,  a  mit  a  helyzet  kíván.  Zrínyi 
el  van  tökélve  mind  halálig  védni  Szigetvárát.  De  a 
tömeg  ily  eszmére  nem  könnyen  lelkesül :  a  vezér  tiszte 
nála  felébreszteni,  s  táplálni  a  lelkesedést.  A  siklósi 
győzelem  igen  jó  eszköz  arra.  E  győzelem  öntudata 
kell,  hogy  minél  jobban  áthassa  a  katonák  keblét.  Erre 
czéloz  a  beszéd  eleje  (15.  v.).  ?,Ime,  jó  vitézek,  isten 
megadta  látnunk  szívbeli  óhajtásunk  teljesedését.  Hton 
ellenségünkön  jár  a  mi  lábunk."  Kell-e  mondani  többet, 
hogy  a  diadal  öntudata  dagaszsza  minden  harezos  szívét? 
A  közvetlen,  érzéki  szemlélet  bizonyossága  leghatályo- 
sabb  szónok.  Nem  az  emlékezethez  folyamodik  a  be- 
szélő :  a  jelenre  mutat.  Lássátok,  érezzétek,  itt  hevernek 
lábaink  alatt,  —  elszórva  mindenfelé  a  csatatéren.  S  a 
vezér,  míg  egyfelől  jámbor  keresztyéni  alázatát  fejezi 
ki,  isten  irgalmának  tulajdonítván  a  győzelmet :  más 
felől  ez  is  arra  szolgál,  hogy  nevelje  az  önbizalmat  se- 
regében. Ha  mi  nem  volnánk  is  elég  erősek  —  ez 
értelme  szavainak  —  legyőzni  a  hatalmasb  ellent:  de 
ne  féljünk,  mellettünk  harezol  a  seregek  ura,  bízzunk 
benne:  „a  mit.  most  ezekkel  hagyott  cselekednünk,  meg- 

engedi  talán  nagyobb  ellenséggel."  A  siklósi  győzelem 
e  szerint  nem  c.^ak  arra  szolgál,  bogy  Szolimán  dühét 
Sziget  ellen  zúdítsa ;  hanem  más  részről  a  szigetiek  eré- 
lyét  is  növeli.  S  mikép  a  természet  háztartásában  épen 
az  a  bámulandó,  hogy  egyes  szerv  különböző  czélokra 
működik:  úgy  a  művészetben  egyszerű  eszköz  által 
többféle  hatást  eredményezni,  minden  időben  a  mester- 
ink volt  ismertető  jele. 

A  kegyeletes  munka,  melyre  Zrínyi  beszéde  végén 
felhívja  katonáit,  hogy  a  halottakat  tisztességes  eltakarí- 
tás végett  szedjék  föl,  nem  különben  maga  e  felhívás 
arra  való,  hogy  még  inkább  fokozza  a  vezér  iránti  bi- 
zalmat és  harczi  lelkesedést.  Az  elhunytak  sorsában 
kiki  a  magáét  látja.  Ha  elesném  is  —  gondolja  — 
dicső  harczon,  nem  maradok  a  csatamezőn,  étkül  vadak- 
nak és  madaraknak:  vezérem  gondoskodik  illő  végtisz- 
teletről. Az  érzékeny  jelenet,  mely  most  beáll,  rokon- 
szenvre lágyítja  a  vitézek  keblét,  de  nem  hogy  elcsüg- 
geszsze,  hanem  hogy  méginkább  fölemelje. 

Cserei  Pál  és  a  többi  mindössze  negyven  halott 
lóra,  —  a  félholt  Farkasics  kordszékbe  tétetik.  „Szép 
vitéz  szókkal  sebesülteket  bíztatják,  kötözik  sebeit,  szán- 
ják és  óhajtják."  Ez  utóbbi  mondomány,  ha  ugyan  a 
desiderant  szónak  felel  meg,  valószínűen  nem  a  sebe- 
sekre, hanem  a  halottakra  viendő,  kik  a  versfogat  (20) 
első  sorában  „ezek"  szó  alá  értetnek.  Az  ily  átvonzás, 
midőn  t.  i.  a  mondatot  nem  a  közelebbi,  hanem  távolabb 
eső  szavakból  kell  kiegészíteni,  ma  is  idegen  a  mi 
szókötésünktol ;  de  nem  ritka  a  classicus  hajdan  remek- 
íróinál ;  és  Zrínyi,  azok  nyomán,  öntudattal  akará  meg- 
teremteni a  magyar  költői  nyelvet.  Csak  kevéssel 
alább  új  példát  fogunk  látni  erre. 

Még  egy  emberileg  szép  vonásra  figyeltetem  az  ol- 
vasót: ez  ama  szíves  ápoló  részvétel,  mely  itt  a  köz- 
sebesültek  iránt  nyilatkozik.  A  névtelen  csoport  —  „sine 
nomine  plebs"  —  irányában,  tudtommal,  Zrínyinek  egy 
epieus  elődje  sem  tanúsíta  ennyi  figyelmet.  A  halottak 
illő  eltakarítása,  —  e  miatti  stereotyp  fegyvernyugvás 
—  az  Ilias  VII.  éneke  nyomán  divatba  jött;  de  a 
sebesülttel,  ha  nem  előkelő,  senki  sem  törődik.  Zrínyi, 
midőn  ez  által  egy  szép  emberi  vonást  ad  a  szigeti  hős 
jelleméhez,  tanúja  egyszersmind  az  új  időnek ;  s  a  hi- 
hetően saját  hadi  tapasztalásából  ecsetelt  rajzocska  önön 
szívének  is  becsületére  vál. 

A  győzelem  jeleivel  és  gazdag  zsákmánynyal  Szi- 
getbe vonuló  csapat  élénk  leírása,  egy  pár  észrevétel 
után,  mellőzhető.  Elől  megy  kétszáz  lovas,  mindenik 
kopját  tart  kezében,  s  a  kopján  egy-egy  törökfej.  De 
megjegyzi  a  költő:  „nem  volt  egyiknek  is  kopjája  a 
harczon."  —  Miért  ez?  Kétségkívül,  hogy  ezen  ősi 
fegyvernem  czélszerűtlenségére  alkalmilag  itt  is  felhíja 
kortársai  figyelmét,  szemben  az  újabb  találmányú  lő- 
fegyverrel. Aztán  kétszáz  gyalog,  ön  rabját  kiki  maga 
mellett  vezetve,  lépdel,  oly  büszkén,  miszerint  „vélnéd 
lába  földet  hogy  nem  is  illeti."  Mert  így,  s  nem  a 
gyorsaságra,  értem  a  hyperbolát,  mely  különben  népies 
eredetű,  s  Homér  óta  sokkép  árnyaltatott.  Azután  hat 
lovas  ugyanannyi  aga  fejét  viszi,  három  a  Mehmet, 
Rézmán,  Basa  Kihája  fegyvereit,  három  tiszt  ugyanezek 
kopjára  szúrt  fejét;  mindezek  után  egyedül  léptet  a 
nagy  fogoly,  Ibrahim  pécsi  alajbég.  Ha  erről  azt  mondja 
Zrínyi:  „Látod,  hogy  haraggal  fíl  most  is  ló  hátán",  csak 
a,  helyzetével  daczoló  kemény  tartásra  fogjuk  érteni, 
máskint    ellenkeznék    föntebbi    ünmegadásával,     midőn 

..az  jó  grófnak  térdihez  futa."  Követi  a  béget  tizen- 
három török  zászló,  aztán  maga  a  diadalmas  főhad, 
melynek  fönnérzetét  a   költő  ez  egyetlen  sorral  ecseteli: 

Lobognak  az  zászlók,   vannak  nagy  örömben. 

És  ennyi  teljesen  elég.  A  ..zászlók  örvendő'  lobogása" 
többet  fejez  ki,  mint  ha  egyesek  örönmyilatkozásait  akaniá 
részletezni.  Végre  az  elfoglalt  vezéri  sátor,  a  gazdag- 
zsákmány  s  hadi  podgyász  rekeszti  be  a  menetet,  mely 
e  szerint  két,  éllel  összefordúlt,  ékhez  látszik  hasonlítni, 
közepén  a  triumphns  legkitűnőbb  jelei:  a  basafejek,  a 
nyert  zászlók,  s  az  ékek  hegyeinek  összerúgó  pontján 
egy  maga  Ibrahim.  Kicsinykédéin  úgy-e  ?  De  ha  Zrínyi 
nem  röstelt  ily  apróságig  mindent  tervszerűen  alkotni, 
ne  restelljük  észrevenni  legalább.  Többet  mondok:  az 
ily  részletező  hgyelem  adja  meg,  kivált  nagyobb  költői 
műnek,  hogy  benne  minden  oly  határozottan,  oly  vilá- 
gosan terem  képzeletünk  elé.  Hely,  csoportok,  egyé- 
nek ily  módon  nem  zavart  bizonytalanságban  fel- 
hőznek az  olvasó  előtt,  mint  akárhány  hazai  eposznál 
megesik;  hanem  otthonossá  leszünk  a  térben,  és  tisztán 
kivehetjük  a  rajta  mozgó  tömbeket  úgy,  mint  egyes 
alakokat.  A  maeoni  ősz  dalár  c  tekintetben  is  örök 
példány  marad ;  az  Iliász  harcz  terét,  a  Xanthus  és 
Scamander  lapály  át  szinte  nyomról  nyomra  ismerjük, 
egész  a  monda-szentesítette,  hagyományos  bükkig,  mely 
a,  két  ellenhad  árterének  mintegy  válaszpontja  vala.  S 
ha  Dante,  az  egészben  oly  nagyszabású  és  fukar  beszédű 
költő,  majdnem  pcdántságig  viszi  gondjait  az  effélék 
szabatos  megjelzése  körül:  remélem  Zrínyi  és  igénytelen 
magyarázója  sem  fog  vádoltatni,  hogy  ok  nélkül  kicsiny- 
kédnek. 

..  Sziget  városában  a  templomhoz  érve,  megáll  a  had. 
Zrínyi,  főbb  tiszteivel  a  „szentházba"  megy,  s  hálát  acl 
istennek  a  győzelemért.  Künn  és  a  várfokán  üdvlö- 
vések. Zrínyi  az  egyház  előtt  szőnyegre  terített  halot- 
takat elbúcsúztatja,  s  ezzel  a  várba  vonulnak."  (28 — 35.) 

..Zrínyi  elébe  siető  fiát,  Györgyöt,  isteni  félelemre  és 
vitézségre  buzdítja.  Lakoma  Szigetben.  Hősünk  a  rab- 
ságán szomorkodó  Ibrahimot,  Hadován  vajdáért,  kezesség 
mellett,  szabadon  ereszti."  (35 — 51.) 

A  sebesen  mozgó  jeleneteket,  melyek  e  néhány 
versfogatban  szemeink  előtt  elvonulnak,  Toldy  szerint 
is,  méltán  ez  ének  fénypontjául  lehet  tekinteni.  Küldísz 
ugyan  kevés,  de  annál  több  benső  igazság;  fény  és 
árny  szerencsés  vegyülete,  gyors  változása,  s  különféle- 
sége  az  érzelmeknek  teszi  e  helyet  a  megkapóbbak 
egyikévé  az  egész  Zrínyiászban.  Győzelemtől  dagadó 
kebellel  sorakozva  áll  meg  a  csapat  a  városi  egyház 
terén  s  háromszor  kiáltja  hálaadólag  az  élő  isten  nevét. 
Zrínyi  és  tisztjei  leszállnak  paripáikról,  s  templomba 
menvén,  „sok  hálákat"  rebegnek  ahhoz,  kié  egyedül 
minden  győzelem.  Azonban  kívül,  a  szentegyház  előtt, 
ropog  az  apró  fegyver,  mire  a  bástyán  ágyúk  viszhangja 
dörg, 

Füst,  kiáltás   együtt   magas  égben  forog; 
Talán  az   égben  is  hallják  ezt  angyalok. 

De  most  a  szívemelő  jelenet  elborul  egy  pillanatra : 
a  templomból  kilépő  Zrínyi  szeme  elhunyt  bajtársain  akad 
meg,  kiknek  hullái  szőnyegre  terítvék  az  egyház  előtt. 
Nem  siratja  őket,  áldja  és  dicsőíti;  óhajtása  közöttük 
fekünni,  s  rövid  szóval  búcsút  vesz  tőlök,  mennyei  vi- 
szontlátás reményében.     Ha  Zrínyi  ezt  mondja:    „talán 

az  isten  hosszabb  utat,  hosszabb  próbálást  hagyott  nekem," 
azaz  xigy  nyilatkozik,  mintha  nem  tudná  a  II.  énekben 
isten  által  kijelentett  halálát :  ebben  semmi  ellenmondás. 
Egy  az,  hogy  katonái  előtt  szól,  kiket  nem  akar  el- 
csüggeszteni, más  meg,  hogy  a  „hosszabb  út"  viszonyos 
fogalom,  érthető'  alatta  a  vár  védelmének  tartama  is. 
Ezen  fölül  mingyárt  hozzáveti :  hiszem,  nem  sokára  itt 
hagyom  megunt  testemet;  a  mi  tanúság,  hogy  nem  fe- 
ledte, sőt  eszében  forgatja  a  harcz  kimenetelét.  S  ez  az, 
mi  a  halottakhoz  intézett  apostrophét  gyászszal  vonja 
be,  nem  az  elhunytak  sorsa,  melyet  a  szóló  irigylen- 
dőnek fest.  E  hangulatból  fakadnak  mingyárt  alább 
fiához  intézett  szavai,  melyek  különben  minden  alkalom 
(apropos)  nélkül  és  csupán  Virgil  szolgai  utánzásából 
látszanának  eredni.  Úgy  van.  Zrínyi  saját  közel  végére 
gondolt,  s  remény  kell  neki,  hogy  fölemelje  lelkét,  re- 
mény világ  szerint  is,  hiszen  ő  is  ember,  nem  tagad- 
hatja meg  teljesen  földi  részét.  Ha  elhal,  elvérzik  is, 
élni  kíván  gyermekében :  ezért  a  látszólag  heventes 
ex  abrupto)  szózat  György  fiához. 

Egyébiránt  a  búcsúbeszéd,  melylyel  Zrínyi  az  el- 
hunytakat megtiszteli,  körrajzában  hasonlít  ahhoz,  melyet 
Tassonál  Bouillon  az  elesett  Dudo  fölött  mond,  (III. 
6$ — 70)  —  hasonlít,  de  csak  annyira,  hogy  ez  által 
látszik  Zrínyinél  a  búcsú  gondolatja  felköltve  lenni. 
Valamint  a  szigeti  hős  magasztalja,  dicsőíti,  boldognak 
mondja  elhunyt  társait,  ellenben  a  maga  sorsáról,  hogy 
életben  maradt,  fájdalmasan  emlékszik :  úgy  G-odofréd, 
midőn  Dudót  elbúcsúztatja,  „nem  kell  adóznunk,  úgy- 
mond, könnyet,  fájdalommal  neked,  ki  világ  szerint  meg- 
halván, újjá  születel  az  égben  ...  Élj  boldogul  hát! 
mert    önsorsunk,   nem   a    te    eseted    az,    mi    bennünket 

Arany  hátrahagyott  prózai  munkái.  28 

könnyhullatásra  készt:  miután  veled  oly  derék,  oly 
érdemes  részünk  távozott  el"  stb.  Azonban  erre,  s  a 
virgili  forrásra,  hová  Tasso  ezen  helyét  szintén  felnyo- 
mozhatni, alább,  hol  Zrínyi  Farkasicsot  elsiratja,  még 
visszatérek. 

Zrínyi  tehát  a  várba  lép  hadnagyaival.  ..Ottan 
eleiben  fia  György  vitetek."  A  vitetek  szó  itt  nem  úgy 
értendő,  mintha  valaki  ölben  hordozná  a  már  nagy  fiút, 
nem  is  vezetést,  vagy  ilyesmit  jelent  az,  hanem  a  latin 
költők  fertur-jit  adja  vissza,  mely  sietés,  rohanás 
értelemben  használtatik.  (Fertur  moriturus  in  hostes. 
Aen.  II.  511.)  Nem  is  volna  szép  Györgytől,  ha  meg- 
várná, hogy  valaki  atyja  elé  úgy  vezesse,  kézen  fogva 
vigye,  sokkal  valóbbszínű,  hogy  elébe  fut,  s  kétség- 
kívül Zrínyi  is  ezt  akarta  a  vitetek  szóval  kifejezni. 
Zrínyi  meglátván  fiát,  a  halál  gondolatján  elborult  lélek 
újra  éled  a  reményben,  s  hogy  ez  teljesüljön,  az  ifjat 
önpéldája  követésére  buzdítja: 

Tanulj,  fiam,   tülem  isteni  félelmet, 
Tanulj   fáradságot  s  kemény   vitézséget : 
Mert  kell  tenéked  is   követned  engemet, 
Sokat  járnod,   s  fáradnod,   verítékezned.   (36). 

Mindenki  tudja,  hogy  e  hely,  s  méginkább  az,  mit 
hősünk  alább  (V.  70)  György  fiának  mond,  Virgil  sza- 
vait hangozza  vissza.  Föntebb  már  közlém  a  jelenést, 
midőn  a  sebesült  Aeneas  csoda  által  egyszere  meggyó- 
gyul. Ekkor  intézi  jelenlevő  fiához  a  nagyon  ismeretes 
szavakat:  (Aen.  XII.  435.) 

Disce,   puer,   virtutem  ex  me,  verumfjue  laboréin  : 
Fortunám  ex  aliis.  Etc. 

A  követés  c  szerint  mind  itt,  mind  alább  a  meg- 
jelült  helyen,  világos,  kivált  az  utóbbin,  bol  Zrínyi  a 
..fortunam  ex  aliis"   mondatot  is  visszaadja: 

Mástól  penig  szerencsét  s  annak  gyümölcsét:  — 

az  hát  csupán  a  kérdés,  illik-e  az  átvétel,  személyhez, 
helyhez,  körülményhez.  Hogy  Zrínyi  buzdítása  ön  lelke 
hangulatából  mily  természetesen  fakad,  már  kifejtem. 
Ha  majd  alább  azt  is  hozzáteszi  intó'  szavaihoz:  mástól 
pedig  szerencsét  stb.  .  .  .  erre,  úgy  látszik,  több  joga  >"// 
mint  Aeneasnak.  Ez  utóbbi,  igaz,  eleget  hányatott  szái'a- 
zon  és  vizén,  de  mindig  ott  álla  háttérben  a  vigasztaló 
fátum,  hogy  végre  czélját  éri.  Most,  e  czélhoz  oly  közel, 
isteni  ero  által  megorvosolva,  felüdítve  az  utolsó  harezra, 
nincs  oka  zúgolódni  szerencséjén,  nincs  annyi  legalább, 
mint  Zrínyinek,  ki  látja,  tudja  küzdelme  szomorú  végét, 
s  méltábban  óhajt  hának  jobb  szerencsét,  e  világ  szerint. 
Zrínyi  találkozása  fiával,  átmenetet  képez  örvende- 
tesb  hangulatba.  A  felhő  árnya  ismét  eltűnt,  s  vidáman 
süt  le  a  tavaszi  nap.  ..Megvettetnek"  a  nagy  asztalok: 
Zrínyi  hőslakomához  telepszik,  nem  elkülünködve,  vagy 
csupán  főbbjeivel,  hanem  a  közteremben,  katonáival 
együtt.  A  népszerű  vezér  ott  találja  magát  igen  jól. 
A  fogoly  Ibrahim  sincs  feledve : 

Vitéz  Olajbéget  is  abbul  becsűlék : 
(Asztalhoz  a  foglyot  magokhoz  ültetek.) 

ha  szabad  volna  így  kiegészítnem  a  csonka  verset. 


28* 

II. 

A  CSELEKVÉNY  PÁRHUZAMOS  HELYEI. 

Azon  helyek,  hol  a  csélekvény  Zrínyinél  Tasséra  vagy 
Virgilre  emlékeztet,  s  kisebb-nagyobb  eltéréssel  ezek  nyomán 
indul,  ime  következők  : 

1.  I.  Ének.  Az  isteni  jelenet,  angyal  küldetése,  I. 
7 — 28.  Tasso  után. 

2.  Alecto  fúria  I.   28-48.   Virgil.  Tasso. 

3.  Az  enumeratioban  a  bús  Delimán  némi  hasonlata 
a  szintoly  kedélyű  Taukréddal  I.    71  —  75. 

4.  Az  első  ének  szerkezete  Tasso  első  énekével : 
isteni  jelentés,  angyal  küldés:  vezérek  gyűlése,  hadszámla 
(enumeratio). 

5.  II.  Ének.  Szégyenli  az  Túri.  II.  7.  Argantera 
emlékeztet. 

6.  Szulimán  leírását  összevetni  az  egyiptomi  szultánéval 
II.   36—38. 

7.  Zrínyi  imádkozik.  II.   64.  Godofréd  Tassonál. 

8.  Az  imádság  szövege,   zsoltári  helyekből.   65  —  74. 

9.  Az  ima  rögtöni  meghallgatása.  II.  78  —  86.  Virgil, 
Tasso. 

10.  III.  Ének.  Az  ének  reflexión  kezdődik  III.  1.  Ariosto. 

11.  lm  megmondom  okát  .  .  .  III.   3.   eposzi  elöjelentés. 

12.  Török  ifjú  éneke.  Idyll.  III.  28.  Erminia  idyllje 
Tasso. 

13.  Eézmán.  „Noha  ifiantan  kellé  veszni ..."  III.  59. 
elöjelentés. 

14.  Rézmán  és  Mehmet.  .  .  III.  78.  Lausus  és  Me- 
zentius,   Virgil. 

15.  Cserei  és  Olaj  bég  III.  92.  —  Aeneas  és  Mágus 
Virgil  X.  521.  Mezentius  és  Orodes,  Virgil  X.  738,  Pyrrhus 
és  Priamus  II.    547.   Argillan   és  Ariadin,   Tasso.   IX.   80. 

16.  Olajbég  önmegadása  Zrínyinek  (III.  109  stb.) 
Altamor   és   Godofréd.  XX.    140,    141. 

17.  Az  éuek  vége  (III.   117)  Ariosto  modorában. 

18.  A  IV.  Ének  kezdete  reflexió.  Ariosto. 

19.  Zrínyi  romlásának  előjelentése  IV.  7.  A  classicusok. 
Tasso.  Firdusi  is. 

20.  Zrínyi    parentatiója    a    holtak    fölött.     (IV.     32). 
Godofréd   Dudó   fölött. 

21.  Zrínyi  szarai  fiához  (IV.  36.)  Aeneásé  Ascanius- 
hoz  XII.   435. 

22.  Olajbég  váltság  Ígérete.  (IV.  48.)  Mágusé  Virgil 
X.   52G.  Altanuré,  Tasso  XX.   140. 

23.  A  hír  IV.   52.  V.  ö.  Fáma,  Aeneis. 

24.  A  két  ló  okozta  zavar.  IV.  81.  Rh.  lovai?  távoli 
reminiscentia. 

25.  V.  Ének.  Zrínyi  szavai  fiához  V.  79.  Aeneis 
XII.  435.  és  ismét  Zrínyi  V.   91.  Aeneis  XII.   20. 

26.  VI.  Ének.  Halul  bég  és  Demirhán  követsége  VI. 
2.  Argante  és  Alete.  Tasso.  II. 

27.  VII.  Ének.  Szolimán  érkező  hada.  (VII.  13  —  16.) 
V.  ö.  Tasso  III.   9.  és  Aeneis  IX.   36. 

28.  Zrínyi  Farkasics  Péter  fölött.  (VII.  38.)  Godofréd 
Dudo  fölött.  Tasso  III. 

29.  Deli  Vid  és  Demirbam  viadala.  (VII.  84.  101.) 
Argante  és  Tancréd. 

30.  VIII.  Ének.  Demirbam  és  Delimán  viselete.  (VIII. 
54,   57.)  Argante,  Tasso  VI.   3,   8. 

31.  Delimán  párbajra  akarja  híni  Zrínyit.  (VIII.  81.) 
Argante  u.  o. 

32.  Szulimán  szavai  Delimánhoz.  (VIII.  90.)  Latinus 
Turnushoz.  Aeneis  XII.  40.  squ.  a  párbeszéd  nyomon 
követve. 

33.  IX.  Ének.  Radivoj  és  Juranics.  —  (IX.  én.) 
Nisus  és  Euryalus.  (Az  ének  elején  kitérés  Ariosto  modo- 
rában.) —  V.  ö.  Ulysses  és  Diomedes;  aztán  Cloridan  és 
Medor;  (Ariosto)  —  sőt  némileg  Clorinda  és  Argante  — 
Tasso  XII.    1-12. 

Zrínyi  öröm  felkiáltása:  Aladin,  Tasso  XII.  10,  11. 

34.  Radivoj  lelkének  megjelenése  Vid  álmában  (IX. 
85   síb.)   Hectoré  Aeneasnak.   II. 

35.  X.  Ének.  Sziget  ostroma  3  felől.  (X.  11  stb.) 
Jcrusálemé  is  XI.   19  —  22. 

36.  Bot  Péter  a  kaput  megnyitja  (X.  52.)  Aeneis, 
IX.   G72. 

37.  Embrullali  episodja  (X.  54.)  V.  ö.  Szolimán  apród- 
jával  Tasso  IX.  81  —  88. 

38.  Szvilojevics  és  Klizurics  (X.  66 — 73).  Lycus  és 
Helenor  Aeneis,  IX.   530  —  560. 

39.  Eadankovies  és  Hervoics  (X.  74  —  81.)  Pandarus 
és  Bitias.  Aeneis  IX.   679 — 730. 

40.  Nem  Krim  ez,  Delimán.  .  .  (X.   78.)  Tasso  XI.  61. 

41.  Delimán  Szigetben.  (84)  Turnus.  Aeneis  IX. 
757—780—790—807. 

42.  Demirhamot  akaratja  ellen  viszi  a  tömeg.  (X.  100) 
Argante,   VII.    112. 

4  3.  Zrínyi  győzelmes  megtérése.  (X.  105,  106).  Tasso, 
IX.   29. 

44.  XI.  Ének.  Kezdete,  reflexióval.  Ariosto  modorában. 

45.  Szulimán  a  zendülést  személyesen  csendesíti  (XI. 
14.)  Bouillon.  Tasso  V.   32. 

46.  Kaszum  Kapigia  basa  a  császárt  ingerli  Delimán 
ellen.  (XI.  15.)  Arnoldo  Godofrédot,  Rináld  ellen.  Tasso. 
V.    33. 

47.  Demirham  pártját  fogja  Delimánuak.  (XI.  19.) 
Tancréd  Rinaldnak.  V.    35. 

48.  Delimán  elvonulása,  párbeszédek  stb.  Tassénál 
Rináld,   majdnem  nyomon   követve. 

49.  Deli  Vid  és  Demirham  második  párbaja.  (XI.  60) 
Tasso.  XIX,   2,    3,   4. 

50.  Amirassen  megszegi  a  fegyverszünetet.  (XI.  75) 
Hoiner  III.   Pandarus:  Tasso  VII.   99. 

51.  XII.  Ének.  Delimán  és  Kumilla.  Távoli  rcmi- 
níscentia  Armidáboz.   Armida  és  Didó. 

52.  Az  őrjöngő  Delimán  (XII.  110).  Orlando  furioso 
halvány  viszhangja.   XXIII.    vége. 

53.  XIII.  Ének.  Kezdete  reflexió.  Ariosto.  Delivid 
nője  alkalmából  kitérés  Clorinda-  és  Camillára.  Tasso. 
Virgil. 

54.  Karabul  ló  gyorsasága  XIII.  28).  Iliász.  Camilla. 
Ariosto  XV.   40.   Rajmondo  lova. 

55.  Ali  és  Delimán  a  tanácsban.  (XIII.  49  —  50). 
Orcán   és   Szolimán.   Tasso.   X.   Dranus  és  Turnus. 

•"hí.   Galamb   episod   (XIII.   80)   Tasso. 

57.  XIV.   Ének.   Kitérés.   Ariosto  XLVI. 

58.  Alderán  a  bűbájos.  (XIV.  13.)  Izmén  II.  1.  squ. 
—   Tassonál. 

59.  A  bűvölésre  választott  erdő  (XIV.  20)  Tasso 
XIII.  5. 

60.  Alderán  bűvölése  nyomról  nyomra  (XIV.  26.) 
Tassonál  Izmén  XIII.   6  —  9. 

61.  Ördögi  sereg  (XIV.   68.)  Tasso  VII.   114  szerint. 

62.  Deli  Vid  és  Demirham  3-ik  párbaja.  (XIV.  86, 
squ.)  Tasso  XIX.   2—25.   és  VII.   78. 

63.  XV.  Ének.  Isteni  jelenet  (18).  Tassonál  IX.  56. 
Angyal   küldés.   Tasso.   IX.    60  —  66. 

64.  Deliman  rettegése  (XV.  77.)  Turnus  XII.  89  stb. 
Solimano  XX.   104,    106. 


III. 
AZ  EPOSZI  SZERKEZET. 


Föltétel,   (propositio)  ajánlás  (dedicatio). 
Segédhivás  (invocatió).    1.  Legeiül.    2.    Seregszámlálás 
előtt.   3.  Xagy  esemény,   harcz  stb.   előtt. 

Hasonló  ebez  a  készülődés,  vagy  midőn  a  költő  félve 
fog  nagy  dolog  elbeszéléséhez. 

Seregszámla  (enumeratió) ;  rendesen  cselekvés  alakjá- 
ban, s  így  szebb.  Alkalmat  nyújt  egyes  hősök  vagy  egész 
csapatok  jellemzésére;  alkalmat  episodok  kezdésére.  Nagyon 
számszerinti  fárasztó. 

Előjel entés  {anticipatio). 

„Z/í  medias  res." 

Elmélkedő  kitérés  (^reflexió). 

Alanyi  kitérés. 

Episod:  1.  Egy  helyre  illesztve.  2.  Az  egészen  át- 
szőve. 

Nagyobb  hősök  későbbi  fölvezetése. 

A  költői  erő  későbbi  kifejtése. 

Lyrai,  idylli  helyek  a  harczok  közt.  —  Comicai  rész- 
letek. 

Szerencsés  vég.  —   Teljes  nyugalom. 

Bizonyos  ismétlő  fordulatok.   Ariosto  modora. 

Csodálatos.  Néphiten  alapuló.  Idegen. 

Ellenkező   égi  hatalmak.   Segítők,   gátlók. 

Isten  megjelenése;    1.   nyíltan,   2.   álarczban. 

Isten  eltűnése:    1.  jelekkel,    2.  jelek  nélkül. 

Isten  által  tett  benyomás  a  kalandora.  Ennek  rendes 
fölkiáltása  ilyenkor. 

Isten  rögtön  teljesíti  a   halandó    könyörgését. 

Nyílt  csodás. 

Elfátyolozott  vagy  félcsodás.  A  csodásnak  kétségben 
hagyása  a  költő  által. 

Ködbe  burkolt,  látbatlan  hősök.  A  főhős  alakja  isteni 
nimbussal  környezve. 

Isteni  követ. 

Alom,   látvány,   csodajelek,   prodigiumok. 

Nyílt  jóslat.  —  Menny  vagy  pokoljárat. 

Jóslat   1.  képek  által; 

2.  lelkesedés  perczébeu  ; 

3.  halál  elütt; 

4.  madár-   vagy  állatjóslat. 

Fátum.   Fatális  hős,  fatális  ló,  fegyver  stb. 

Fatális   elbizakodás,   veszély  előtt. 

Jós   csalódik  saját  jövendőjében. 

Jóslat  nem  talál  hívó're. 

Jós  csak  bizonyos  dolgokat  tud,   másokat  nem. 

Elhunyt  hős  megjelenése,   legott  halála  után. 

Halál  előtti  csoda  rettegés. 

Cselekvések,  jellemek. 

Akadály,   női   kecs  által. 

Párviadal,  hitszegés   miatt,  általános   harezczá  fejlődik. 

Párviadal  éj   által  megszakíttatik.  .  . 

Párviadal  máskor  folytattatik.  .  . 

Magán  ellenség  a  közös  mellett.  Bosszúállások:  1.  jó 
barát,  —  2.  gyöngéd  ifjú,  —  3.  gazda,  —  4.  apa  vagy 
fiú,    —   5.   szerelmi  vetélytárs  stb.   megboszulása. 

Elesett  hős  fölött  kifejlő  viadal. 

Egyes  hősnek  ellenség  közé  rekedése. 

Barátság  ellenek   közt. 

Lovagiasság  a  legyőzött  iránt.  —  Lovagiasság  vívás 
közben.  —  Becsülése  az   ellen-hősnek. 

Vezér  vagy  hős  megsiratja   elesett  társát. 

A  temetések. 

Őrjöngő  bajnok. 

Desperált  ütközet  helyreállítása:  1.  sikerül,  2.  nem 
sikerűi;   a  hős  megöletik,   elfogatik. 

Dalnok  egyén.  A  költő   részvéte  ez  iránt. 

Keresztyén  hős  Istennek  tulajdonítja  a  diadalt. 

Hadi  tanács.  Félénk  békepárt,  dühös  harezpárt.  Ve- 
szélyben reeriminatiók. 

Szavakkal  objurgatio,   viadal  előtt. 

A  bős  mérgesíti  magát  a  viadalra. 

A  fő  hős  tekintélye. 

Merész  hősök  a  lassú  taktikát  lenézik. 

Vad,  kegyetlen  hősük.  Párviadalban  a  szánakozás 
megtagadása. 

Két  bős  között  benső  barátság,   közös  kalandok. 

Egyszeri  gyávaság  jóvátétele  vitézség  által. 

Xagy  bajnok  futása.   Szégyene. 

Vakmerő   ellenbős  egyszer  ijed   meg:   a  fő  bős   előtt. 

Hölgyi  szerelmet  a  fatumért  feláldoz  a  költő. 

Vitéz  nő.   Férfias  nő. 

Xői  vitézség;  nőisével  indokolva. 

Szerencsés  végfordulat.  Tökéletes  nyugalom  a  befeje- 
zésben. 

Cselekvény  egysége. 

Történeti  és  költött  részletek. 

Az  igazság  költői  hatása.   Eposzi  hitel. 

Hely,  idő-egység. 


IV. 
ELEMEZÉS  AZ  AENEIS  NYOMÁN. 

I.    EXEK.  *) 

Aeneis  159.  Csaknem  szóról  szóra  Tassonál  a  csendes 
öböl   leírása:   XV.   42.   43.   Odyssea  XIII.    96. 

198  —  207.  Aeneas  rövid  bíztatása  igen  szép.  Xem 
kicsinált  oratio,   hanem    patheticus.   —   Odyssea  XII.   208. 

216.  PostOjUain  exempta  fames  (Homeros).  Nagyon  jó, 
hogy  akkor  jut  eszökbe  sajnálkozni  társaikon,  mikor  jól 
laktak. 


*}  Az  1 — 158.  versekre  vonatkozó  följegyzés  elveszett. 

2  23.   Et  jam  finis   erat.   Tasso  I.   7.   Zrínyi  I.    7. 

286.  Figyelembe  veendő',  hogy  Jupiter  Venusnak 
jósolván  Róma  leendő  nagyságát,  a  köztársasági  szerkezet- 
ről mit  se,  de  igen  is  említi  Július  Caesart.  E  beszéd 
figyelmes  elolvasása  meggyőz,  hogy  az  Aeneis  körmű. 
Czélja  Octaviusban  Aeneas  dicső  monarchiája  folytatását 
népszerűsíteni. 

291.  Aspera  tum .  .  .  E  sorokban  a  kifáradt  Róma 
békevágya  tükröződik. 

315.  Venus  Aeneasnak  vadásznő  alakjában  jelenik  meg, 
de  ez  ráismer,  hogy  istennő;  az  elébb  tagadja;  Istennő 
megjelenése.  Eposzi  mód. 

402.  Dixit  et  avertens.  Venus  eltűnése  jelekkel.  Istennő 
eltűnése.  Eposzi  mód. 

411.  Aeneas  és  társai  ködburokban.  Tasso  Izmén  és 
Szolimán  X.    16. 

430.  Hasonlat;   a  méhek  sürgése  =  városépítők. 

453.  Képben  kiábrázolt  tettek  (a  trójai  viadal  főpont- 
jai) Tasso,   Rináld   ősei :   XVII.   Camoens  stb. 

588.  „Restitit  Aeneas,  clai%aque  in  luce  refulsit .  .  .  .  " 
Venus  fönségesebbé  tette  alakját.  így  Bouillonét  Isten. 
Tasso  XX.  20.  21. 

II.  Ének. 

34.  Sive  dolu  seu  stb.  Fennhagyott  kétség. 

59.     „ qui    se  ignotum"   stb....    Aeneas  meg- 

mondja  előre  Simon  ravasz  szándékát;  nem  hagyja,  mint 
a  regényírók,  függőben  s  várakozásban  a  hallgatót.  Anti- 
eipatio.  Eposi   szerkezet. 

123.  Hic  Ithacus  stb.  Követi  az  Iliászt,  midőn  Achilles 
hasonlóan  bátorítja,   sarkalja   Cbalcbast,   mint  Odysseüs  itt. 

130.   Assensere .  .  .  stb.  Emberi  természet  ügyes  rajza. 

166.  Palládium.  Tassonál  a  boldogságos  szűz  képe: 
II.   ének   1  —  9.   Ott  is,  mint  itt,   az  elorzónak  nem    használ. 

223.  Hasonlat.  Sebesült  bikához;  Laocoon.  Tasso  LV.  I. 

270.  Hector  megjelenése  Aeneas  álmában.  Radivoj. 
Zrínyi  IX.  Aleeto  Rinald  álarczában,  Tasso  VIII.  60. 
IV.  49. 

289.  „Heu  füge,  nate  dea!"  stb.  Tasso  VIII.  60. 
„Fusrffi,  Arerillan"   stb.   és   Armida  IV.   49. 

304.  „In  segetem  veluti  flamma"  stb.  Hasonlat :  vetés, 
erdőégés:   Trója  pusztulása,   égése. 

325 fuimus  Troes,  fűit  Ilium  stb.  Tasso,  Aladin 

felkiáltása  XIX.   40. 

354.  Una  salus  victis.  .  .  .  Zrínyi.   III.   90.   Tasso? 

355.  „.  .  .inde  lupi,  ceu"  ;  hasonlat:  farkasok:  Aeneas 
és  társai  az  éji   harczban.   Tasso,   XIX.    35. 

377.  Improvisum  stb.  Hasonlat:  mint  a  ki  kígyóra 
hág  véletlenül:   Androgeus  találkozik  Aeneassal. 

416.  Hasonlat.   Szelek  harcza:     göi'ög  és   trójai  barez. 

431.  Iliaci  cineres  stb.  Tasso  VHI  24.  Voi  chiamo  in 
testimonio.   Carlo  beszéde. 

460.  Turrim,  stb.  Leontott  torony,  bástya:  Tassonál : 
XI.   38.  Zrínyinél:   X.    66. 

471.  Hasonlat:  borét  levetett  kigyó  =  Pyrrhus.  — 
Rinald  a  Salamon  templomát  midőn  betöri.  Tasso  XIX. 
33  —  37. 

496.   Hasonlat.   Árvíz:   a  Pyrrhussal   berontó   görögök. 

509.  Anna....  desveta:  Priamus  és  Aladin  közti 
hasonlat. 

51i>.  Hasonlat:  galambok  összecsoportozása  a  vészben. 
Hecuba  és  menyei. 

535 — 553.  Priamus  szóváltása  Pyrrhussal :  Cserei  Pál 
és   Olajbég,   Zrínyi  III.   100.   Tasso  IX.   80. 

591.  „Confessa  deam"  (Venus).  Gyér  eset,  hogy  isten 
saját  alakjában  jelenjék  meg;   fényesb,   nagyobb   stb.  akkor. 

610.  Venus  épen  úgy  nyitja  meg  Aeneas  szemét, 
hogy  lássa  a  Tróját  romboló  láthatlan  isteneket,  mint  Go- 
dofrédnak  Mihály  angyal,  hogy  lássa  a  mellette  harczoló 
mennyei  serieket.  XVII.   92  —  96. 

666.  Élőfa  ledöntése:  hasonlat.  Trója  ledöntése,  istenek 
által. 

773.  „Et  nóta  major  imago"  a  manesek,  mint  az 
istenek  is,   nagyobbak,   mint  éltükben. 

774.  „Ter  conatus  ibi  collo  dare  brachia  circnm." 
Bouillon  Ugone-t.  Tasso  XIV.  6.  Deli  Vid  Eadivojt  Zrínyi 
IX.  95. 

III.  Ének. 

24.  stb.  Vérző  csemeték.  Ariosto,  a  mirtussá  bűvölt 
Astolfo  VI.  26.  Tasso  XIII.  41. 

45.  Xam  Polydorus  ego.  Episod. 

94.  Dardanidae  duri .  .  .  Első  jóslat,  hogy  hol  keres- 
senek hazát. 

147.  Xox  erat.  .  .  .  kedvencz  sor  Tassonál.  pld.  XII.  1. 

163  Est  locns.  .  .  Második  jóslat,  Italiára;  a  penatesek 
által.  Négy  ismételt  sor,   Homér  modorában. 

173.    „Nec  sopor  illud  erat "    Álomlátás,    mely 

tisztább   az  álommái. 

212.  Harpiák  episodja.  Ariosto. 

255.  Celaeuo  hárpia  baljóslata:  az  asztal  megevés. 
Harmadik  jóslat. 

379.  Prohibent  nam  cetera  parcae  scire  Helénám.  — 
A  jós  bizonyos  dolgokat  nem  tud.  Tasso.  XVII.  88. 

414.  Haec  lóca  stb.  Tasso  XV.  22.  csaknem  szóról 
szóra  követve. 

490.  Astyanactis  imago...  Andromache  Ascaniust 
azért  szereti,  mert  fiára  emlékszik,  ki  most  ezzel  egykorú 
volna. 

590—681.  Episod  a  cyclopokról ;  az  Odyssea  nyomán. 

689 — 706.  Geographiai  ismeretét  mutogatja,  mint 
Tasso  XV.  X-  33. 

IV.  Ének. 

24.  Sed  mihi  stb.  Tassonál  Armida.  IV.  57. 
65.  Heu  vatum  ignarae  mentes!  stb.  Anticipatio. 

69.  Qualis  conjecta  stb.  Hasonlat.  Didó:  sérült  szarvas- 
hoz. 

144.   Qualis  u'bi.   Hasonlat:   Aeneas  Apollóhoz. 

166.  Szépen  van  elfátyolozva,  s  isteni  akaratból  történő- 
nek jelölve  Aeneas  és  Didó  összejövetele  a  barlangban. 
Tasso  e  jelenetet  kéjesen  festené. 

169.  lile  dies  etc.  Anticipatio. 

196.  Iarbas  könyörgése  rögtön  megballgattatik.  így 
Tassonál  Bouilloné,  a  Zrínyiászban  Zrínyié.  (Tasso  XIII. 
70—80;  Zrínyi  II.) 

238.  Dixerat.  lile  patris.  .  .  .  etc.  Mercurius  készülete, 
repülése  lebegett  Tasso  elótt,  midőn  Gábrielt  leírta  :  I.  13,  14. 

252.  Hic    primum  paribus    nitens  Cyllenius  alis  Con- 

stitit.  E  si  libro   suli'    adequate  penne.   Tasso  I.   14 

geuiinas    cpifex    libravit   in  alas  Ipse  snum   corpus.   Ovid. 

254 Avi  similis.  .  .  Hasonlat :  Mercurius,  ma- 
dárhoz. 

262 Atque    illi    stellatus...     Aeneas    elpuhult 

viselete  és  Ginaldé:  Tasso  XVI.   30. 

301.  Bacchatur,  qualis.  .  .  Hasonlat.  Didó  baccháns- 
nőhöz. 

365.  Nec  tibi  diva  parens  etc.  Tasso  XVI.  57.  Az 
egész  helyen,  a  mennyire  a  tárgy  különbsége  engedi,  szembe- 
tűnő a  követés.  Armida  is  előbb  szépen  kér,  Binald 
higgadtan,  de  gyöngéden  felel,  a  beszéd  alatt  (Talia  di- 
centem  jamdudum  aversa  tuetur.  .  .  .  362.  Gia  buona  pezza 
in  dispettosa  fronté  torva  il  riguarda  etc.  56.)  Armida  rút 
szemeket  vet  rá  s  végre  dühben  tör  ki.  Quae  quibus  ante- 
feram?  Tasso  XVI.  58. 

381.  I,  sequere  Itáliára....  Vattere  pur,  crudel... 
XVI.   59.  Az  egész  versszak  Virgil  után,   és  a   60   eleje  is. 

391.  Suscipiunt  famulae.  .  .  etc.  Tehát  Didó  is  elájult, 
mint  Armida.  Tasso  XVI.   60. 

401.  Ac  veluti.  .  .  Hasonlat:  a  futásban  sürgő  trójaiak, 
hangyákhoz.   Zrínyi  VI.   65.   Az   Iliasban :  legyekhez. 

431.   Non  jam  conjugium.  .  .  Armida,  Tasso   XVI.  44. 

441.   Ac  vclut...  Hasonlat:   Aeneas,  tölgyhöz. 

522.  Xo.c  erat.  .  .  Era  la  nőtte.  .  .  .  Tasso  II.  96,  97. 

590.  Proli  Juppiter,  ibit!  etc.  Armida,  Tasso  XVI. 
63,   64,   65  squ. 

654.  Magna  mei  imago...  A  holtak  árnyai  nagyob- 
bak v.   ö.   Aeneis  II. 

669.  Non  aliter:  Hasonlat:  a  Didó  esetén  megháborodott 
város,     oly     városhoz,     melyet    az     ellenség     meglepett    és 

felgyújtott. 

V.  Ének. 

88.  Hasonlat :  Kigyó  pikkelyei   szivárvány  sziliéhez. 

178.  Komikus  jelenet;  Menoetes,  kit  a  versenyhajó- 
zásáuál  Gyas  a   tengerbe    vetett,   s  ázva  mász  ki  a  sziklára. 

213.  Hasonlat:  Röpülő  galambhoz,  a  versenyző  csónak. 

235.  Dí  quibus  impérium.  Könyörgés,  rögtön  meghall- 
gatva. Zrínyi  II. 

250.  Victori  chlamydem .  .  .  melyen  kivarrva  Ganiraedes 
elragadtatása. 

260.   Pánczél,  melynek  története  van. 

270.   Cum  saevo...  komikus,   az  utolsót  kinevetik. 

273.  Hasonlat:    lassú   hajó  sértett  kigyó   csúszásához. 

047 divini    signa    decoris,  Ardentesque    notate 

oculos.   Isten  fölismerése. 

657.  „Cum  dea  se  paribus  per  coelum  sustulit  alis.••  — 
Isten  csodás  eltűnése. 

693.  „Vix  haec  ediderat..."  Könyörgése  Aeneasnak 
rögtön  foganatos.  Zrínyi  II.   80  —  86. 

722.  Látás.  Anchises  megjelen  Aeneasnak,   émetten. 

VI.  Ének. 

179.  Itur  in  antiquam  silvam.  V.  ö.  Tasso  III.  75,  76. 
264.  Invocatio  az  alvilágba  menet  leírása  előtt. 

273.  Vestibulum  ante  ipsum.  Személyesített  abstract 
fogalmak. 

283.  TJlmus  opaca,  ingcns.  Az  álmák  lakhelye.  Tasso 
XIV.   3. 

299.  Terribili  squaloi'e  Charon....  Dante  követi  e 
helyet. 

309.  Quam  multo  in  silvis.  Hasonlat:  a  tolongó  alvilági 
árnyak  hulló  levelekhez,   és  költöző  madarakhoz.  Dante. 

411.  Incle  alias  animas.  .  .  .  Deturbat.  .  .  Danténál  üti 
az   evezővel. 

577.  .  .  .  ,,Tum  Tartarus  ipse,  Bis  patet  in  praeceps.  .  .  tt 
Tasso.  I.   7. 

700.  Ter  conatus  ibi...  A  szellemek  meg  nem  ölel- 
hetők.  Zrínyi.   Tasso. 

707.  Ac  veluti.  .  .  Hasonlat:  a  leendő  népek:  szállongó 
méhekhez. 

759.  Et  te  tua  fata  dolebo...  Tassonál  a  jóslatok 
Eináldnak  XVII.   85  —  97. 

785.  Hasonlat:     Róma  város,   Cybele  istenasszonyhoz. 

790.  Hic  Caesar.  .  .  Átugorja  a  köztársaság  korát. 

795.   Garamantas  et  Indos...  Zrínyi.   Tasso. 

815.  Ismét  a  királyokra  ugrik  vissza. 

819.  Brutusra,  a  consulságra  megy  át. 

852.   „Tu  regere  imperio. . ."  kifejezi  a  nemzeti  géniuszt. 

856.  Ügyes,  hogy  a  Marcellus  nevet  megemlítette, 
hogy  a  figyelmet  a  gyermek  Marcellusra  vonja. 

YII.  Ének. 

37.  Invocatio.   A  hátralevő  hat  énekre. 

460.   Aura  amens  fremit...  Zrínyi  I. 

463.  Hasonlat.  Turnus  haragja:  forró  vízhez.  Tasso. 
VIH.   74. 

513.  Pastorale  canit  signum  (Alecto).  .  .  Tasso  IX.  13. 

528.  Hasonlat.  A  latin  nép  és  trójaiak  harcza,  fel- 
háborgó tengerhez. 

634.  Aüt  le-vís  öcré-as  len-tö  dü-cünt  agéntö  = 
a  húzás  kifejezése. 

641.  Paudite  nunc  Helicona  deae. .  . .  magasztos  In- 
tocatio.  Tasso  IV.   19.  I.  36. 

674.  Hasonlat:  Catillus  és  Coras :  két,  erdőn  gázoló 
centaurushoz. 

698.  Hasonlat:  Messapus  éneklő  hadinépe:  hattyú 
sereghez. 

713.  Hasonlat:  ellenhadak  sokasága:  tengerhullámok- 
hoz,   kalászmezőhöz. 

750.  Umbro.  .  .  eleste  előre  jelentve.  Antícipatio. 

781 totó    vertice    supra   est.    —    Turnus    fejjel 

nagyobb  hadánál. 

807.  Camilla  gyors  futása.  V.  ö.  Homer :  Ilias,  Tasso, 
Ariosto,   Zrínyi,   Vörösmarty. 

812.  Camilla  külsejének  leírása  ügyesen  van  a  bámulok 
csodálkozása  által  mintegy  csélékvénynyé  alakítva. 

YIII.  Ének. 

21.  Hasonlat.  Aeneas  hánykódása  gondjaiban,  a  rengő 
víz  által  visszavetett  és  futkosó  nap  vagy  holdfényhez. 
Igen  szép. 

43.  Litoreis...  négy  sor  ismételve  IH.   390. 

184.  Postquam   exemta  fames.   I.   216...  (Homeri). 
213.  Hasonlat:    Caeus  feltört  barlangja,  a  földhasadás 

által  megnyíló  pokolhoz. 

318.  Iam  tum  relligio .  .  .  .  Vallásos  vagy  babonás 
félelem  valamely  sötét  erdőtől.  így  Tasso.  XITI.   2 — 5. 

361.  Aude,  hospes,   coutemnere  opes. . . .  korirány. 

105.   Optatos  dedit  amplexus...  szűzileg  elfátyolozva. 

408.  Cum  femina  primum ....  a  kora  fölkelés  élénk 
képe. 

419.  Alii.  ...  A  cyclopsok  működése  majdnem  szórúl- 
szóra.  Georgicon.  IV.   171 — 5. 

185.  Mortua  quin .  .  .  .  Mezentius  zsarnoksága:  azért 
Zrínyinél:  fene  Mezentius. 

Arany  hátrahagyott  prózai  munkái.  -J 


450  zp.íxyi  És  tasso- 


621. Hasonlat:  Aeneas  —  Vulcanus  készítette  pánczélja, 
napsütötte  felleghez. 

626,  Aeneas  pajzsa  (Achillese  hasonlatára)  római 
jóslatok  rajzaival. 

648.  Aeneadae  in  ferrum  j)ro  libertate  ruebant.  — 
Egy  kis  szabadelvüség,  hogy  aztán  Augustus  dicsőítése  követ- 
kezzék, az  ének  záradékául. 


IX.  Exek. 

16.  Ingentemque  fuga.  .  .  .  Iris  eltűnése.  Ismételt  sorok. 
V.   657. 

36.  Qais  glóbus.  .  .  .  Tasso  III.   10. 

44.  Ergo,  etsi ....  Szégyennek  tartották  falak  megöl 
harczolni. 

59.  Ac  veluti.  .  .  .  Hasonlat:  Turnus  a  sánczok  előtt, 
ólálkodó  farkashoz.   Tasso.   Zrínyi. 

77.  Quis  deus,   o  Musae?  liövid  invocatio. 

128.  „Trojanos  haec  monstra  petunt."  Turnus  az 
óment  ellenkezőre  magyarázza,   mint  Szulimán,   Zrínyinél. 

176.  Nisus  erat  portáé....  itt  kezdődik  az  episod. 
Ariosto.  Zrínyi. 

312.  Multa  patri  portanda  dabat .  .  .  .  Czélzás  a  Nisus 
és  Euryalus  szerencsétlen   végére,   tebát :   Anticipatio, 

327.  Gratissimus  augur.  Egész  Kadileskérig  nyomon 
követi   Zrínyi. 

328.  Sed  non  augurio  potuit  depellere  pestem.  Jós  a 
maga  jövendőjét  nem  tudja. 

339.  Impastus  ceu.  .  .  Hasonlat:  Nisus  vérontása  : 
oroszlán  juhok  közt. 

343 sine    nomine  plebem .  .  .  Sokszor,    Tassonál. 

384 onerosaque  praeda.  Euryalus  elkésése  in- 
dokolva.  Zrínyinél  nincs. 

404.  Tu  dea,  tu  praesens...  Ariosto  XVIII.   184. 

!.'!.").  Purpureus  veluti....  Hasonlat:  a  haldokló  Eu- 
íyalus,  hervadó  virághoz. 

459.  Et  jam  prima.  .  .  hajnal  rövid  leírása.  Ismételve 
IV.  584-ből. 

465.  Quin  ipsa .  .  .  .  dárdára  tűzik  Xisus  és  Euryalus 
fejét.   Zrínyi  szebben. 

481.  Hunc  ego  te...?  Euryalus  anyjának  keserve 
nagyon  csinált. 

516.  Inmanem  Teucri  molem....  Tasso  XI.  38. 
Általában  az   ostrom  fővonásait  Tasso   Virgiltől  nyerte. 

521.  Parte  alia....  Tasso  XI.  66.  Duo  piui  fiam- 
meggianti. 

525.   Vos  o  Calliope.  .  .  Invocatio,  Turnus  harczai  előtt. 

540.  Tum  pondere  turris  procubuit  subito.   —   Zrínyi 

X.  66. 

551.  Ut  fera,  quae  densa...  Hasonlat:  Helenor  két- 
ségbeesett vadhoz.  Lycus  és  Helenor  episodja,  Zrínyinél 
nyomon  követve.  —  (Aen.  JX.  530—562;  Zrínyi  X. 
•66  —  73.) 

563.  Qualis  ubi .  .  .  Hasonlat:  Turnus  a  mint  meg- 
fogja Lycust,  sas  által  elragadt  nyúl,  vagy  hattyúhoz ; 
farkas   elragadta  bárányhoz.   Ariosto.  XI.   20. 

576.  Hunc  primo....  Xyil-sebhez  kapó  kezet  más 
nyil  átfúr,    s    odaszegez.   —   A    nyilazó   Clorinda.     Tasso. 

XI.  44. 

598.  Non  pudet.  .  .  hosszas  objurgatio  a  harcz  előtt.  .  . 
Xon  hic  Atridae  =  Xem  Krim  ez  Deliman.  Zrínyi  X.  78. 
Xon  é  questa  Antiochia.   Tasso.   XI.   61. 

617.  0  vére  Phrygiae,  nec  enim  Phryges.  .  .  .  Tasso 
XI.   61.   0,   Franchi  no,   ma  Francbe ! 

646 formám  tum.  .  .  Apolló  átöltözve  halandónak 

jelen  meg  Ascanius  előtt. 

659.  Agnovere  deiun...   isten  eltűnése. 

668.  Quantus  ab  occasu.  Hasonlat:  nyilak  sokasága, 
záporhoz,  jégesőhöz. 

29* 

675.  Portám....  Pandarus  és  Bitias  a  kaput  meg- 
nyitják, Badankovics  és  Hervoics :   Zrínyi  X.   74. 

679.  Quales  aeriae.  .  .  Pandarus  és  Bitias,  cserfákhoz. 
Hasonlat. 

710.  Qualis  in  Euboico...  Hasonlat:  Bitias  eleste, 
leomló   szirtoszlophoz. 

725.   Obnixus  latis  humeris.   Zrínyi  X.   76. 

728.  Demens,  qui  Rutulum .  .  .  .  Esztelen,  mert  bezárta 
a  tatár  királyt.   Zrínyi  X.   77. 

730.  Immanem  veluti .  .  .  Hasonlat :  A  bezárt  Turnus 
tigrishez.  Zrínyi  X.   77. 

735.   Tum  Pandarus  ingens.  .  .  Zrínyinél  Badankovics. 

737.  ...  Non  haec  dotalis  regia  Amatae....  Nem 
Krím  ez ...  . 

740.   Olli  subridens.  .  .  .  nevet,  mint  Zrínyinél. 

745.  Juno  a  láncsát  elfordítja  Turnusról ....  Az 
isten  Angyala  Zrínyi  III.  83.   és  XV.   86. 

755.  Huc  caput  atque  illuc.  A  kétfelé  hasított  fej, 
lefügg  két  vállra. 

775.  Crethea  Musarum  comitem.  .  .  Embrullah.  Zrínyi 
X.   54. 

781.  Quo  deinde  fugám....  futó  nép  megállítása. 
Olajbég;   Zrínyi,  III. 

792.  ...  ceu  saevum  túrba  leonem...  Hasonlat: 
Turnus  hátrálása  oroszlányéhoz.  ..  Zrínyi  X.   86. 

800.  Quin  etiam....  O  hányszor  megfordi'ilt.  .  .  . 
Zrínyi  X.   88. 

811.  In  fluvium  dedit.  .  .  .  Árkot  általúszá  Zr.  X.  89. 

Ez  énekből  tehát  Zrínyi  négy  feltűnőbb  episodot  vett  át : 
Nisus  és  Euryalus ;  Lycus  és  Helenor ;  Pandarus  és  Bitias  \ 
Turnus  benrekedése. 

X.  Ének. 

3.  Conciliumque  vocat  divum  páter  atque  hominum 
rex  Sideream  in  sédem :  terras  unde  arduus  omnes  Castra- 
que  Dardanidum  aspectat,  populosque  latinos.  Tasso.   1. 

115.  Stygii  per  flumiua  fratris  etc.  harmadfél  sor  is- 
mételve. IX.   106. 

134.  Qualis  gemma  rnicat.  .  .  Hasonlat:  Ascanius 
aranyhaja,  fehér  nyakán :  aranyba  foglalt  gyöngyhöz  stb. 
Tasso.  III.   30. 

163.  Pandite  nunc  Helicona.  .  .  .  ismét  invocatio,  enu- 
meratio  előtt. 

175.  Az  enumeratioban  egy  jós.  Alderán,  Zrínyi  I. 

22<>.  Nymphae.  .  .  .  kedves  jelenet  a  hajóból  lett  nym- 
pháké   Aeneassal. 

264.  Qualis  sub  nubibus  atris.  Hasonlat:  Darvakhoz: 
a  trójaiak  lármája.  Tasso.  XX.   2. 

272.  Non  secus.  .  .  Hasonlat:  Üstököshez,  Aeneas.  — 
Zrínyi  XV7.   56.   Tasso  VII.   52. 

260  —  70.  A  trójaiak  örömlármájához  hasonló  Tassonál : 
XX.   2. 

329.  Progenies  septem  numero...  Ebből  teljesebben 
kifejtve,  Tasso  IX.   27. 

348.  Vocem  animarnque  rapit  trajecto  gutture.... 
Zrínyi  III.   99. 

356.  .  .  .  magnó  discordes  aelhere  venti.  .  .  Hasonlat: 
rútulok  és  trójaiak  harcza,  szelek  harczához. 

369.   Qua  fugitis  socii?...    futó  had  biztatása. 

378.   Pelagus,   Trojauum  petemus?...  Zrínyi  III.  73. 

396.  Semanimesque  micant  digiti,  ferrumque  retractant. 
Tasso.  IX.   69. 

405.  Ac  velut  optato.  .  .  Hasonlat:  ErdŐ-égés.  Zrínyi. 
VI.   110.  X.   101. 

435 sed  quis  fortuna  negarat     In  pátriám  re- 

ditus.  .  .  Anticipatio. 

438.  Mox  illos  sua  fata  manent.  .  .  Előre  megtudjuk, 
hogy  Pallas  és  Lausus  el  fognak  esni.  Anticipatio. 

454.  ...  utque  leo...  Hasonlat:  Turnus,  orosz 
lánhoz. 

464.  Andiit  Alcides....  ebben  anticipatio  is. 

489.  Et  terrain  hostilern  moriens  petit  ore  eruento. 
Zrínyi  111.    101.   VI.   115. 

495.  Et  laevo  pressit  pede....  Deli  Vid.  Zrínyi. 
VI.    90. 

503.  Turno  tempus  érit.  .  .  .  Anticipatio.  Zrínyi  IV.  7. 

510.   Nec  jam  fáma....    Tasso.  XX.    101. 

523.  Et  genua  amplectens.  .  .  .  Az  egész  kis  episod. 
Zrínyi  III.   93  —  96.   Mágus  és  Cserei  Pál. 

541.  ...  ingentique  umbra  tegit...  Zrínyi.  XIV. 
113.  XI.   100. 

641.   Morte  obita....    az   elhunyt  árnyak  miléte. 

693.  lile  velut  rupes.  .  .  Hasonlat :  Mezentius,  habok- 
kal daczoló  sziklához.    —  Tasso.  IX.   31.   Zrínyi  VI.    103. 

718.  Dentibus  infreudens  et  tergo  decutit  hastas.  Me- 
zentius vadkanhoz :   hasonlat. 

722.  Inpastus  stabula  alta  leo .  .  .  stb.  Hasonlat:  Me- 
zentius vadkecskét,   szarvas  borjút  ragadó  oroszlánhoz. 

736.  .  .  .  posito  pede  nixus  et  hasia.  .  .  az  elesett 
ellenségre  tapos.  Zrínyi  VI.   90. 

739.  ...  Non  me,  quicunque  et...  haldokló  ember 
jóslata.   Zrínyi  III.    98. 

742.  ...  Nunc  morere...  Mezentius  felelete.  Zrínyi 
IH.   99.   100. 

760.  ...  Paliida  Tisiphoue...  a  fúria  a  harczolók 
közt. 

762.  ...  quam  magnus  Orion.  Hasonlat:  Mezentius 
járása  Orionéhoz.  Zrínyi  X.   98. 

781.  .  .  .  alieno  vulnere.  Másnak  szánt  seb.  Tasso. 
IX.   73.  Zrínyi  VI.    103. 

790.  Lausus  episodja  kezdú'dik.  —  Halálát  a  költő 
előre   jelenti.   Aiiticip. 

803.  Ac  velut...  hasonlat.  Aeneasra  hulló  nyilak: 
jégesőhöz.   Zi-ínyi   VI.    103. 

812.  ...  pietas  tua...  Lausus  elesése  szebben  van 
motiválva  (atyja  iránti  szeretetével),   mint  a  Pézrnáné. 


TANULMÁNYOK.  455 


830.  Aeneae  magni  dextra   cadis.  Zrínyi.  IIT.  85. 
860.  Rhoebe,   diu...    Mezentius  beszéde  lovához. 
832.   Tollit  se  arrectum...    lónak   eladása. 
Lausiis,  Mezentius  =  Rézmán  és  Mehmet. 

XI.  Ének. 

5.  Ingentem  quaereum.  . .  tropaeus.  Dudo,  Tasso. 
III.   72,    73. 

29.  Sic  ait  inlacrymans.  .  .  Tehát  Aeneas  még  sir, 
nem   mint  Bouillon.  III.   67. 

36.  Ut  verő  Aeneas...   Quando  Goffredo.  III.   67. 

41.  Lacrimis  ita  fatur  obortis.  .  .  Ismét  nem  szégyell 
sirní.  Zrínyi  VII.  37. 

68.  Qualem  virgines...  Hasonlat:  Pallas,  letört 
virághoz. 

97.  Salve  aeterniun .  .  .  .  Végbúcsú,  apotheosis.  Tasso. 
III.   69,   70.   Zrínyi  VII.   47,   48. 

Pallas  episodja:  Tassonál :  Dudo;  Zrínyinél:  Farkasics. 

135.  Ferro  sonat  icta  bipenni.  Erdó'vágás.  Tasso.  III. 
75,   76. 

182.  Aurora  interea...  Hajnal  rövid  leírása. 

234.  Ergo  concilium...  Tasso.  X.  35  —  56;  Zrínyi: 
VIII.   20—80,  XIII.  36—58. 

297.  .  .  .  ceu  saxa  morantnr.  Hasonlat:  népzúgás,  hab- 
morajhoz. 

336.  Tum  Drances.  —  Tasso,  Orcano  X.  40.  Zrínyi 
Bustán  VIII.   29  etc.  Al  XIII.  40. 

348.  .  .  .  licet  arma  mihi,  mortemquc  minetur.  .  . 
Zrínyi  XIII.   45. 

378.  Larga  quidem...  Zrínyi:  XIII.  50,  51  etc. 
Turnus  és  Al  beszéde. 

391.    Pulsus    ego? Hát    futott  Dclimán  ?    Zrínyi 

XIII.  52. 

395.  Haud  me  ita  experti  Bitias  et  Pandarus  ingent.  .  . 
Xem  úgy  két  Badankovics  ismertek  engem.  Zrínyi  XIII.  53. 

408.  Nunquarn  animam  talein.  .  .  Xe  félj...  mert 
ilyen  rossz  vérben...    Zrínyi   XIII.   54,    55. 

45G.  .  .  .  Haud  secus.  ..  Hasonlat:  Xépzaj,  lármázó 
madarakhoz. 

492.  Qualis  ubi...  Turnus,  megszabadult,  szilaj 
paripához.  Tasso  IX.   75. 

539.  Pulsus  ob  invidiam.  .  .  Camilla  expositioja.  V.  ö. 
Clorindaéval.  Tasso  XH.   18—41. 

547.  Ecce  fugae  medio...    Tasso   XII.   34,   35. 

624.  Qualis  ubi...  Hasonlat:  Változó  hadszerencse, 
árapályhoz. 

633.   Tum  verő  gemitus.   Csatakép:   Zrínyi.  XIV.   80. 

659.  Quales  Threicia.  .  .  Hasonlat:  Camilla  csapatja, 
amazonokhoz. 

721.  Quam  facile  accipitur.  .  .  Hasonlat:  Ölyv  és 
galamb.   Camilla  és  egy  ifjú. 

725.  At  non  haec.  .  .    rövid  machiiia. 

751.  Utque  volans.  .  .  .  Hasonlat:  Tarchon  sárkány- 
kígyót  vivő  sashoz. 

782.  Femineo  praedae.  .  .  .  Ügyes  jellemvonás  a  más- 
kép férfias   Camillában. 

795.   Andiit.  .  .    Ima  meghallgatása  és  anticipatio. 

810.  At  vclut  ille.  .  .  Hasonlat:  Aruns,  kergetett 
farkashoz.   Tasso  X.   2. 

Camilla  episodjából  =  Clorindában  némi  vonások ; 
Latinus  kir.  tanácsa,  Aladiné  (Tasso)  és  Szulimáné,  (Zrínyi) 
közös  vonásokkal  bírnak. 

XII.  Ének. 

19.   O   praestans  animi .  .  .    Zrínyi  V.   91. 

91.   Stygia  candentem...    Turnus  kardja  fatális. 

103.  Mugitus  veluti.  Hasonlat:  A  harczra  készülő 
Turnus  bikához.   Zrínyi  XV.   83,   84.  Tasso   VII.   56. 

108.  ...  se  suscitat  ira.  .  .  Zrínyi.  XV.  83.  s  passim. 
Tasso  XX.    114. 

206.  Ut  sceptrum  hoc...  Hornén  hely:  esküdni  a 
pálczára. 

221.   Turnus  halálelőtti  szokatlan   félelme. 

228.  Non  pudet,  o  rutuli!...  Tasso.  VII.  99—101; 
Zrínyi  XI.   76. 

360.   Hesperiam  metire  jacens.  .  .  .    Zrínyi   VI.   91. 

365.  Ac  velut.  .  .  Hasonlat:  Turnus,   habverő  szélhez. 

391.  Iapix.  .  .  az  egész  hely  átvéve.  Tasso  XI. 
68—76. 

435.  Disce  puer  virtutem....    Zrínyi  V.   79. 

451.   Qualis  uhi.  .  .  Hasonlat:  Aeneas,  terhes  felhőhez. 

472 Vocemque  et    corpus  et  arma.  .  .  .  Istennő 

átöltözése  halandó  formába. 

473.  Nigra  velut...  Hasonlat:  Juturna,  csapongó 
fecskéhez. 

500.   Quis  mihi  nunc.  .  .    Nagy  viadal  előtti  felkiáltások. 

521.   Acveluti.  .  .  Hasonlat:  erdő-égés,  Aeneas,  Turnus. 

554.  Hic  mentem  Aeneae.  .  .  rövid  csodás.  Iliás   I.  55. 

632.   O   soror  etc. .  .  .    Istennő    felismerése,  jel  nélkül. 

684.  Ac  veluti...    Hasonlat:   Görgő  szikla,   Turnus. 

701.  Quantus  Athos..  .   Hasonlat:  Aeneas,  hegyekhez. 

715.  Ac  velut  .  .  .  Hasonlat:  Aeneas  és  Turnus  küzdő 
bikákhoz. 

776.   Tum  verő  .  .  .   Ima,   rögtöni  meghallgatás. 

886.   Non  secus  .  .  .  Hasonlat:   a  Dira,  röpülő  nyílhoz. 

895 di    me    terrent  .  .  .    Turnus    rettegése  halál 

előtt.  Tasso.   XX.   104. 

903.  Sed  neque  currentem  .  .  .  Öntudatlan  állapot. 
Tasso  XX.    106—108. 

908.  Ac  velut  .  .  .  hasonlat  .  .  .  nehéz  álomhoz.  Tasso 
XX.    105.  XIII.   44. 

MÁSODIK  KÉSZ. 

ÖSSZEÁLLÍTÁS. 

I. 

TÁRGY  ÉS  KOR. 

Lássuk  először  is  mi  viszonyban  áll  mindkét  költő 
tárgyához. 

Tasso  tárgya  (matéria)  magában  is  már  epikai.  A 
keresztes  mozgalom  egyike  ama  világrázó  forradalmuk- 
nak, melyeken  átal  az  emberiség  nagy  lépést  tesz  gond- 
viselés kitűzte  czélja,  rendeltetése  felé.  Nyelv,  szokás, 
határok  s  állam  intézvények  által  elkülönített  fajok  és 
nemzetek  a  lelkesülés  egy  pillanatában  egyszerre  meg- 
értik „isten  akaratját;"  ellenállhatatlanul  ragadja  meg  a 
kedélyeket  egy  közös  nagy  eszme,  s  annak  szolgálatá- 
ban népek  százezrei  áldoznak  vagyont  és  életet,  iva- 
dékról  ivadékra.  Bizonynyal  ez  legnagyobbszerű  tárgy, 
melyről  valaha  epopoeia  zengett.  Mert  szükségtelen 
mondanom,  hogy  az  e  fajú  költemény  feladata  nem 
pusztán  harczot  és  háborút  írni  le,  s  épen  nem,  az 
ököl-hősek  magasztalásával,  mintegy  az  anyagi  erőt  dicső- 
íteni :  hanem  azon  élethalál  küzdelmeket  varázsolni  szem 
elé,  melyek  próbatüzén  keresztül  a  földiek  sorsát  intéző 
hatalom  az  egész  emberiséget,  vagy  annak  nevezetes 
részét,  például  egy  nemzetet,  létele  czéljához,  majdnem 

láthatóan,  közelebb  segít,  valamely  eszme  befogadására 
érlel,  vagy  enyészettől  megóv.  Az  eposz  tehát  mindig 
a  közös  érdek  kifejezője;  hősei  úgy  tűnnek  föl,  mint  ez 
érdek  előharczosai,  mint  koruk  választott  emberi ;  meg- 
annyi Mózesek  és  Józsuek,  hivatva  népöket  az  igéret 
földére  vezetni,  de  magok  is  egy  emberfölötti  hatalom 
felhő-  és  tűzoszlopait  követvén.  Míg  a  dráma  —  szoro- 
sabban tragoedia  —  hőse  feltámad  a  „sokak"  ellen,  a 
folyam  ellen  úsz  mintegy :  az  eposzi  hős  maga  a  folyam, 
mely  a  kisebb  ereket,  folyókat  medrében  egyesítve,  a 
gondviselés  kimutatta  lejtőn  halad.  De  legyen  elég  ez 
elemi  dolgokat  csupán  érinteni,  ezt  is  csak  azért,  hogy 
ne  kelljen,  alább,  százszor  eldöntött  kérdésekbe  bocsát- 
koznom, hogy  például  minek  eposzban  a  hős  végzet- 
szerűsége,  a  csodálatos,    stb. 

Körileg,  e  tárgy  meghaladja  az  ó  kor  minden 
eposzáét;  mert  az  ó  világban  nincs  nemzeteket  össze- 
kapcsoló eszme;  ott  a,  magát  érző  fiatal  nemzetiség:  itt 
az  ereje  önérzetére  jutott  ifjú  keresztyénség. 

A  választás  e  szerint,  melyet  a  „Gerusalemme" 
írója  tőn,  oly  szerencsés,  minő  alig  sükerűlt  még  keresz- 
tyén epikusnak.  Dante,  Ariosto  nem  tartoznak  e  sorba. 
Milton  és  messziről  követő  tanítványa,  Klopstock,  na- 
gyobb mint  emberi  (túl-eposzi)  tárgyat  ölelnek  fel ;  Cam- 
oensé  nem  nyújt  elegendő  eposzi  anyagot.  A  többire 
nincs  miért  hivatkoznom,  Tassoval  szemben. 

Hallottam  gáncsot,  hogy  Tasso  csak  azon,  lcgfölebb, 
negyven  nap  eseményeire  szorítkozik,  mely  a  szent 
város  bevételét  megelőzte,  a  helyen,  hogy  terjedelmesb 
szakaszt  venne  fel  a  keresztjáró  küzdelmekből;  de  az 
ily  megrovás  szót  sem  érdemel,  sőt  minden  elismerést  a 
költő  művészi  tapintata,  ki  hódolva  az  egység  törvényei- 

nek,  a  pár  századig  folyt,  és  csupán  történelmi  össze- 
függésben álló  hadjáratok  közül  épen  azt  szemelte  ki, 
mely  a  lelkesedés  még  nem  csökkent  ereje,  az  érdek 
tisztasága,  a  kivívott  eredmény  s  a  főhős  egyéni  szabása 
által  valamennyit  túl  ragyogja,  —  s  az  eszme  kifejezé- 
sére leginkább  alkalmas. 

De  vajon  felfogta-e  tárgyát  egészen?  Kimerítette-é 
művében  a  keresztes  mozgalom  nagy  eszméjét  s  ered- 
ményeit, milyen  az  emberi  szellem  fölébredése,  mintegy 
a  természet  mély  álmából ;  milyen  a  kölcsönös  szellemi 
és  anyagi  áthatás  (penetratio)  kelet  és  nyugot  közt, 
s.  t.  e.  ?  Mások  erre  tagadóan  feleltek :  én  egy  szerény 
észrevételre  szorítkozom,  mely  Tassot  olvasva,  bárkinél 
is  fölmerülhet.  Ugy  látszik  nekem,  mintha  a  Jerusálem 
szerzőjének  nem  annyira  a  fő  eseménynyel,  mint  azon 
érdekfeszítő,  regényes  kalandokkal  volna  ügye,  melyek- 
hez, ha  szerét  teheti,  oly  örömest  szabadul. 

Zrínyi  a  választásban  szűkebb  mezőre  vala  szorítva. 
Nem  általában  eposzi  anyagra  volt  szüksége:  hazai 
tárgy  kellett  neki;  az  is  egy  bizonyos  czélra.  Az  ese- 
mény, a  mely  lelkét  megragadta:  egy  végvár  hősi 
védelme  - —  s  ugyan  melyik  kortársa  fogta  volna  föl 
máskép  ?  —  nem  bírt  eposzi  nagysággal.  O  egy  láng- 
elme biztos  szem-élivel  belátta,  hogy  keskeny  alap  ez, 
rá  az  epopoeia  gúláját  emelni ;  szélesebbet  kerese  azért ; 
úgy  tüntetvén  fel  Szulimán  hadjáratát,  mint  az  egész 
bűnben  leledző  magyar  nemzetnek  méltó  ostorozását 
isten  által,  ki  azonban,  ..nem  akarva,  hogy  a  bűnös 
elvesszen,  hanem  hogy  megtérjen  és  éljen,"  gondos- 
kodott egyszersmind  arról  is,  hogy  a  pusztító  elemnek 
idejében  gát  vettessék;  e  czélra  Zrínyit  szemelvén  ki 
eszközül;  ennek  juttatván  a  hazamentés  világi,  s  a  vér- 

tanú  mennyei  dicsőségét.  —  Valóban  e  felfogás  Zrínyit 
az  első  rangú  költő-művészek  közé  sorozza,  s  úgy  mu- 
tatja fel,  mint  ki  teljesen  uralkodik  az  anyagon,  melyből 
alkotni  készül;  nem  is  félek  őt  e  részben  Tasso  mellé 
állítani,  kimondván,  hogy  míg  ez  utóbbi  tárgyán  alul 
marad,  Zrínyi  a  magáét  eposzi  nagyságra  emelte. 

Mondáin,  hogy  a  „Zrínyiász"  dalnoka  előtt  bizonyos 
czél  lebegett  műve  alkotásában.  Ez  megint  érdekes 
párhuzamra  vezet :  mi  viszonyban  áll  mindkét  költő  a 
korral,  melyben  s  melynek  eposzát  zengi.  Távol  legyen, 
hogy  az  égi  költészettől  gyakorlati  irányok  szolgálatát 
követeljem;  de  nem  én  vagyok  első,  észrevenni,  hogy 
ép  azon  nagyszabású  elméket  látjuk  a  legsolidárabb 
kapocsban,  legbensőbb  viszonhatásban  korukkal,  nem- 
zetökkel,  melyek  sötét  századok  homályán  keresztül  a 
szellem  világító  tornyait  emelték.  Említsem-e  Hornért? 
Dantét?  vagy  hivatkozzam  az  Aeneisre,  melynek  szer- 
zőjét alap  nélkül  vádolják  azzal,  mintha  csupán 
egyéni  hízelgésből  tartana  tükröt,  Aeneasban,  Aeneas 
utódja  elé,  s  magasztalná  ennek  szelíd  zsarnokságát  a 
monarchia  első  alapítójában,  hazafiai  elámítására?  Sőt 
inkább,  Virgil  is  kora  érzületét  szedi  mintegy  góczba, 
azon  korét,  mely  elalélva  hosszú  pártküzdéseiben,  örül, 
hogy  fejét  a  zsarnokság  párnáira  hajthatja;  hisz  máskép 
lehetlen  is  volna  a  caesarismus.  —  Felhozhatnám  Miltont, 
hogyan  zengi  az  eset  és  váltság  nagy  titkait  a  theologiai 
mélyengés  századában  ;  Ariostot,  midőn  gúnynyal  mosolyg 
egy  épen  letűnt  kor  szemébe ;  Camoenst,  ki  már  az  újat 
üdvözli.  Mind  ez  fölösleges,  annyira  köztudomású  e 
dolog.  Hiszen  csak  a  „régi  dicsőség"  koszorús  dalnokára 
kell  tekintenünk,  hogy  felismerjük  a  jánus-arczot,  mely 
egyszerre  múltba  és  jövőbe  néz. 


4G2  ZRÍNYI    ÉS    TASSO- 


Tasso  az  új  kor  fia.  Midőn  írt,  e  kor  jelleme 
határozottan  ki  vala  már  fejlődve.  Áz  emberi  értelem 
fölfedezési  utakra  indult,  minden  irányban;  ép  úgy,  mint 
az  ismeretlen  földrészek  és  szigetek  kutatói.  Minden  felé 
tágult  a  láthatár,  úgy  a  szellemi,  mint  a  pkysieai  világ- 
ban, s  túl  rajta  ködös  messzeségek  rejtelmes  távola 
ingerié  a  hajóst:  előre!  előre!  —  Minden  szem,  minden 
gondolat  előre  vala  irányulva,  nem  pedig  a  múlt  felé. 
Ez  egy  álomnak  tetszett,  melyből  fölébredtünk,  ruhának, 
melyet  kinőttünk,  mint  midőn  a  kigyó  elveti  bőrét  s 
fényes  ifjúságban  ragyog  a  kikelet  napsugarán. 

Keressük  e  szellemet  Tassonál.  Egyszer,  egy  jóslatban 
(XV.  27 — 32),  ő  is  el  meri  hagyni  az  ó  világ  határát, 
s  túl  Hercules  oszlopain  a  nagy  oczeán  síkjára  eresz- 
kedik. De  már  a  küszöbnél,  nehogy  igen  eltévedjen, 
egy  klasszikái  reminiscentiával  biztosítja  magát,  midőn 
a  gibraltári  szorosra  Virgil  szavait  alkalmazza:  ..Es 
talán  igaz,  hogy  ez  egy  folytonos  part  volt,  melyet  nagy 
rombolás  ketté  szakaszta.  Erővel  berontott  az  oezeán, 
Abilát  egy,  Calpet  más  oldalra  és  Spanyolországot  Libyá- 
tól  keskeny  torokkal  választván  el.  Ily  változást  tehet 
az  időnek  hosszú  régisége  ! "  * 


*)  Az  eredeti  méginkább    mutatja  a  csaknem  szóhív  utánirást: 

E  forse  é  ver,  ch'una  continua  sponda 
Fosse,  oh'  alta  ruina  in  dne  distinse. 
Passovi  a  forza  Voceano,  e  l'onda 
Abila  quinci,  e  quindi  Calpe  spinse. 
Spagna  e  Líbia  partío  con  foce  angusta ; 
Tanto  mutar  puö  lunga  eta  vetusta!  (XV.  52). 

Haec  lóca  vi  quondain,   et  vasta  convolsa  ruina 
(Tantuui  aevi  Ionginqua  valet  mutare  vetusfös  ! 
Dissiluisse  ferunt;  cura  protenus  utraque  tellus 
17  na  fcret:  venit  medio  vi  pontus,  et  und  is 
Hesperium  Siculo  latus  abscidit,   arvaque   et   urbes 
Litore  diductas  angusto  interluit  aestu.   (Aen.  III.   414.) 

Az  idéztem  jóslat  Columbus  s  a  felfedezendő  új 
világra  vonatkozik.  Tasso  mind  ezt  csak  tudomásul 
veszi,  mint  tényeket,  legfölebb  annyit  mond,  hogy  majd 
azon  szigetekre  is  ki  fog  terjedni  a  hit  és  műveltség 
világa ;  tehát  ő  is  tudja,  hogy  Amerikát  felfedezték, 
sőt  arról  is  hallott,  hogy  tűzzel-vassal  térítik.  (Ha- 
sonlítsuk össze  ezt  Ariosto  felfogásával,  midőn  Orlando 
(IX.  90,  01)  a  Cimoseo  által  anachronice  feltalált  tűz- 
fegyvert, mint  minden  lovagiasság  s  egyéni  vitézség 
halálát,  megátkozva,  tengerbe  dobja.  Mily  éles  ellentét 
ez  a  küzép  s  új  kor  jelleme  közt!)  Ellenben  T.  egész 
naivsággal  bíztatja  kegyurát,  esztei  Alfonzót.  vállalja  fel 
a  fővezérséget  egy  új  keresztes  hadban  és  szabadítsa 
meg  a  szent  sírt  a  hitlenek  kezéből: 

Addig  figyelj,   mit  zeng  a  hősi   ének, 

S  készíts  hadat,   vágy-társa   Godo/rédnek !  (I.   5). 

Ezen  kortársai  hihetőleg  épen  úgy  elmosolyodtak, 
mint  mi.  Oly  irodalomban,  hol  egy  Pulci,  egy  Ariosto, 
nem  ugyan  nyílt,  de  annál  veszélyest)  hadat  viseltek  a 
lovag-élet  hagyományai  ellen  —  úgy  hogy  már  csak  egy 
lépés  vala  hátra  Cervantesig  —  középkori  eszmékbe 
csontosúlni,  bizony  nagy  öntagadás  kellett  hozzá. 

Ily  viszonyban  áll  Tasso  kora  nagy  eszméivel.  De 
talán  a  föld,  melyen  bölcsője  ringott,  a  nemzet,  melynek 

szép  nyelvén  oly  szépen  ír,  jobban  vonzzák  magukhoz. 
Ismerem  a  véleményt,  hogy  az  egész  _Jerusáleni-  nem 
-  gyéb,  mint  az  olasz  név  dieséneke:  miután  két  leg- 
nagyobb keresztyén  hőse.  Rinald  és  Tánkréd,  olaszok. 
Ha  így  van,  ha  ez  volt  Tasso  czélja,  megvallom,  e  pa- 
triotismust  a  kivitelben  igen  gyér  s  halvány  színekkel 
látom  ecsetelve.  Tánkréd,  ha  nem  tudnók,  hogy :  „kí- 
sérete nyolczszáz  lovasból  áll.  kik  a  természet  legpompá- 
sabb   helyét.    Campama    gyönyörű    tájait    s    azon    ter- 

ny  halmokat  hagyták  el,  melyekre  a  Tyrrhen  ka- 
csint- I.  4'.'  ép  úgy  lehetne  szerelemben  nyavalygó 
német  ritter:      _  oást    sem   tűntet    föl    a    határozott 

olasz  jellemből:  egy  szava,  egy  tette  sem  hordja  magán 
a  nemzeti  bélyeget.  Kínáld  olaszabb  (kivált  Armida 
leg  a  czímer-jóslatot  XVII.  58 — 94)  ol- 
vasva, méltán  kétely  támad  bennünk,  vajon  nem  inkább 
:.áz  dicsősége,  mint  a  nemzeté,  lebegett-e  a 
maestro  szemeiben,  midőn  Rinaldja  fogamzott.  Vagy 
tán  fájdalmasan  kerül  minden  czélzást  az  _  Itália  ser- 
vá-ra-  V.  19),  honnan  csak  oly  jellemeket  rajzolhatna, 
mint  Argillan.  a  lázadó,  ki  született  a  Tronto  partján, 
s  polgári  czivódások  közt  a  boszú  és  gyűlölség  dajkatején 

fel: 

Xacque  in  riva  del  Tronto,   e  íú  nutrito 
Xelle  risse   civil  d'odio  e  di  sdegno.   (VIII.   5  - 

s    hol    mindig  ugyanazon   átok    dühöng,    egy    felől    az 
kos  ''•/•  más  felől  a  j  melyekkel  az 

egyliáz  örök  küzdelemben  vívódik? 

E  da'   cesari  ingiasti,  e  da"  rubel! i 
Difenderan  le  mitre  e  i  sacri  tempj.   (X.    ' 

De  a  nemzeti  lelkesedés  gyér  pillanatában  egy-egy 
dicsérve  buzdító  szava  is  hallatszik  az  (">vcihez.  „A  latin 
vitézségnek  —  mondja  egy  helyen  —  vagy  semmi  híja 
nincs,  vagy  csupán  a  fegyelem"  (...  álla  virtú  latina  o 
nulla  manca,  o  sol  la  disciplina.  I.  (i4).  Másutt,  egy 
klasszikái  reminiscentián  felhevülve,  im  e  iont  járó  besző 
det  adja  Erminia  szájába:  „Ujjal  mutatva  ós  tisztelve 
járnál  a  latin  anyák  és  arák  között  a.  szép  Itáliában, 
ott,  hol  az  igaz  <l<)-<'l;s<'<j  ós  igaz  hit  lakhelye  van:" 

Poi  mostra  a   dito,   ed   onorata  andresti 

Fra  le  madri  latiné,   c  fi-a  le  spose, 

La  nclla   bella  Itália,   ov'   o  la  sede 

Del  valor  verő,  e  della  vera  fede.   (VI.   77.) 

„Dclla  vera  fede":  si;  hanem  „dcl  valor  veroi: : 
az  régen  volt. 

Es  ím,  e  néhány  idézetben  ki  van  merítve  mind 
az,  a  mit  Tasso  honára,  nemzetére  vonatkozólag  mond.  Sőt 
képben,  hasonlításban  is,  csak  úgy  bírnak  előtte 
érdekkel  hazája  vidékei,  ha  már  a  klasszikái  irodalom 
által  szentesítvék.  A  <  Iharybdis,  Apennin  előtte  nem 
modern  dolgok,  hanem  reminiscentiák.  A  Po,  (1.  75) 
melynek  virányin  mint  ferrárai  lakos  évekig  járdáit, 
nem  az  a  Po  nála,  melyet  ön-szemléletből  ismer,  hanem 
a  Virgil  rajzolta  ..tlnviorum  rcx  Eridanus"  (Georg.  I. 
480)  egy  mythosi  vízisten,  mely  máshol  (IX.  L6)  bika- 
szarvait fölemelve  rohanja  meg  az  Adriát.  Ugy  hogy 
szinte  jól  esik,  ha  egyszer  az  Aetnát  „Mongibello" 
népies  nevén  találja  említeni,  (IV.  S)  vagy  oly  képet 
használ,  mint  a  comacchiói  zsilipek  közé  jutott  hal. 
(VII.  46). 

Arany  hátrahagyott  i>r<'>/ai  munkai.  30 

Zrínyi  egészen  koráé.  Ama  harmincz  esztendő, 
mely  vallási  érdekben,  vagy  ennek  színe  alatt,  Európát 
vérlángba  keverte,  az  ő  életének  harmincz  első  éve  is. 
1  (316-ban  születvén,  két  éves  volt,  midőn  a  nagy  villon- 
gás kitört,  harminezkettő,  midőn  a  westphali  béke 
nyugalomra  lokasztá  a  szenvedélyek  hullámait,  s  a  .. Szi- 
geti ostrom"  csak  három  évvel  jelent  meg  későbben 
(1651).  Az  ország  határai  közt  élénk  visszahatás,  elszánt 
küzdelem  foly  vala  a  protestantismus  ellen,  s  már-már 
diadalát  ünnepié  a  Pázmán  neve.  Fiatal  hősünk  nem 
ugyan  első  fegyverbe  avatását,  de  első  kihatóbb  hírét 
ama  zászlók  alatt  nyerte,  melyeken  a  tévelygés  kiirtása 
volt  a  jelszó.  Nem  csoda  hát,  ha  eposzának  már  alap- 
eszméje is  e  kor  bélyegét  viseli;  ha  isten  azért  osto- 
rozza a  magyarokat,  mivel 

Szép  keresztyén  hütöt  lábok  alá  nyomták, 
Gyönyörködnek    különb   különb  vallásoknak  (I.    12). 

sőt  ha  egy  ízben  a  protestantismust  épen  bálványimádás- 
nak nevezi.  E  közösség  a  korral,  melyben  élt,  az  egy- 
házzal, melynek  tagja  és  bajnoka  volt,  még  akkor  sem 
vonna  le  költői  érdeméből,  ha  felei  buzgalmát  a  rajon- 
gásig osztva,  egész  kíméletlenül  ostorozná  a  meggyőző- 
dése szerint  tévelygő  hitűeket.  De  Zrínyi  nem  volt 
türelmetlen,  vakbuzgó;  több  felvilágosodással,  több  lelki 
szelídséggel  bírt  ő,  hogy  sem  kora  vastag  tévedésein 
felül  ne  emelkedjék.  Nem  a  protestantismus  az,  mint 
olyan,  melyet  eposza  sújt:  a  vallási  szakadás,  noha 
buzgó  híve  a  római  egyháznak,  nem  annyira  magáért 
fáj  neki,  mint  azon  erkölcsi  és  nemzeti  sülyedésért,  mely 
szerinte  ama  forrásból  eredez. 

Látá  az  magyarnak  állhatatlanságát, 

Megvetvén  az  istent   hogy   imádna  bálványt,  (mivel) 

(  Vak  az  eresztené  szájára   az   zablát  (s  mivel) 

Csak  az   engedné  meg,   (hogy)  tölthetné  meg  torkát. 

A  szabadosság-,  tobzódás,  általában  az  erkölcsök 
sülyedése  az,  melyért  a  réformatiot  felelőssé  teszi;  másutt 
a  nemzeti  meghasonlás,  fejetlenség  s  mindazon  átok, 
mely  a  nemzetet  egyesülni,  nagygyá,  erőssé  lenni  nem 
engedi.  Különben,  hogy  Zrínyi  saját  korának  vallásos 
meggyőződéseit  igen  is,  de  nem  osztá  annak  türelmetlen 
és  rajongó  jellemét,  arra  szép  helyet  idézhetünk  prózai 
munkáiból.  ..Az  mostani  világ  —  írja  —  mikor  színt 
akar  adni  a  maga  hadakozásának,  religiot  obtendál;  de 
hun  vagyon  az  egész  keresztyének  regulájában,  vagy 
Krisztus  urunk  tanításában,  hogy  fegyverrel  kell  eretneket, 

törököt  (!)  az  mi  hitünkre  hoznunk?"  stb És  alább: 

..Ok  nélkül  és  esak  religiónak  színe  alatt  valakire  tá- 
madni nem  jó,  nem  isten  kedve  szerint  való  ....  De  ezt 
a  mostani  világban  levő  papjaink  másképpen  értik, 
holott  éjjel-nappal  szegény  országunkban  zelusnak  neve 
alatt  lutheránusok  és  kálvinisták  ellen  deklamálnak, 
ezekre  hadakoznak  és  kiáltnak,  nem  mezítelen  igazság- 
nak okaival,  és  az  istentől  rendelt  instruetióval,  hanem 
haraggal,  gyűlölséggel  s  ha  ötölök  lehetne,  tíízzel-vassal. 
Nincsen  talán  charitas  bennek,  avagy,  haván  is,  besöté- 
tittetett  az  gyűlölségtől  és  a  magok  passiójától;  azért 
nem  isteni  zelus  ez,  hanem  lábok  alól  felszedett  ambitio, 
kivel  magok  javát  s  nem  az  isten  dicsőségét  keresik-, 
kivel  Krisztus  urunk  intentióját,  fundatióját  és  testamen- 
tumát elrontják."-!  stb.  —  Azonban   ez    nem   a  vallási 

*    Mátyás  király  életéről  való  elmélkedés.  339,  340  11. 

közöny  türelme,  hanem  a  szereteté;  Zrínyi  sokkal  in- 
kább korának  embere,  hogy  sem  egyháza  terjedését,  a 
tévelygő  juhok  visszahozását  szívből  ne  óhajtsa,  „mezí- 
telen igazságnak  okaival,  istentől  rendelt  instructióval;" 
de  sokkal  nemesebb  értelemben  embere  korának,  hogy- 
sem a  vakbuzgó  üldözést  helyeslené. 

Másik  eszméje  a  kornak:  a  néhány  győzelem  által 
nimbuszától  jóformán  fosztott,  de  még  folyvást  hatalmas 
és  terjeszkedő  ozmán  elemet  visszanyomni,  szintén  alap- 
gondolattá van  téve  költőnk  eposzában.  Midőn  Szuli- 
mánról  mondja:  „Ez  viszen  nagy  szüvében  lángot  és 
fegyvert,  ez  keresztyén  világnak  i><«j)j  veszedelmet "  az 
intő  szózat  nem  csak  hazája  gyermekihez,  hanem  az 
egész  nyugati  keresztyénséghez  van  intézve,  melynek 
Magyarország  előbástyája.  Ez  intés  majd  vád  alak- 
jában hozatik  fel,  mint  péld.  az  ál-Szelim  beszéde  foly- 
tán, fiához: 

Xe  félj,   hogy  segítse  senki  magyarokat, 

Mert  jól  ismerem   én  bolond  Tcaurokat: 

Míg  nem  látják  égni  (a)  magok  házokat, 

Xem  segéti  senki  meg  szomszéd  házokat.  (I.   42). 

a  vád  különösen  a  birodalom  s  annak  feje  ellen  irányúi, 
midőn  Károly  császárról  (anachronice,  mert  f  1558) 
írja  budai  Arszlán  basa,  hogy  az:  gyűlésekről  gyűlésekre 
magát  hordoztatja,  s  nagyon  forgatja  hit  dolgát, 

Xincs  sohul  kész  hada,   s  nem  is  gondolkodik, 
Mint  bolond,  hogy  talán   valaha  kelletik. 
Ám  Maximilián  magyarok  közt  lakik 
Gondviseletlenűl,   csak  eszik,  és  iszik.   (I.   63,   64). 

Aztán  buzdító  hang  a  keresztyén  világhoz,  miszerint 
.,ka  egyességek  -volna,  van  erejek."  (I.  36).  „Lesz  is, 
mert  alkusznak."  —  De  főleg  nemzete  az,  melyre  mű- 
vével hatni  akar.  Hitbeli  és  politikai  szakadás,  erkölcsi 
romlottság,  viszálkodás,  személyes  vitézség  mellett  had- 
tani  tudatlanság,  indolentia  és  fegyelem  hiánya  a  fő- 
bűnök, miket  minduntalan  szemére  forgat,  nem  annyira 
száraz  reflexióképen,  mint  műve  egyes  részeibe,  episod- 
jaiba  fektetve,  vagy  máskép  cselekvéssé  idomítva.  A 
haragvó  isten  beszéde  (I.  12),  Szulimáné  divánba  gyűlt 
nagyjaihoz  (I.  52),  Arszlán  basa  levele  (I.  G2)  teljesek 
ily  korholó,  buzdító,  eszméitető  helyekkel.  A  magyarok 
fej  nélkül  vannak,  most  is  vonakodnak  a  koronáért, 
pedig  ha  egyesség  volna  köztük,  az  a  néhány  magyar 
megcsorbítaná  a  szultán  fényes  koronáját :  de  isten  ostora 
szállt  rajok,  fösvénység,  gyűlölség  uralkodik  rajtok,  nincs 
köztök  szeretet,  nincs  okos  tanács;  miért  esőben  van 
fényes  koronájok  (I.  56 — 58).  A  magyarok  leghenyélőbb 
népek,  egyik  a  másikat  gyűlölik,  mint  ebek  —  nincs 
köztök  had-tudó,  ha  volna  sem  engednek  a  tisztviselő- 
nek soha  (I.  55).  Erkölcsileg  is  elaljasodtak :  feslettség, 
káromlás,  irigység,  gyűlölség,  hamis  tanács,  fajtalanság, 
tobzódás,  rágalmazás,  lopás,  emberölés  vannak  köztük 
napi  renden  (I.  10).  Azonban  még  nem  késő  ébredniük: 
ideje,  hogy  észre  vegyék  magokat,  ha  isten  örök  átkát, 
büntetését  el  akarják  kerülni ;  a  szigeti  büntetés  csak 
harmad-negyed  ízig  volt  rajok  kimondva  isten  által: 
Zrínyi  és  öltője  már  negyed  íz,  térjenek  meg,  halálról 
életre :  akkor  isten  eltöri  haragja  vesszejét,  a  törököt, 
melylyel  eddig  sújtotta  (I.  23,  24).  —  Arszlán  basa 
episodjában  a  hebehurgya  hadviselés  intő  példáját  adja, 
ellenébe  tévén  Túri  György  okos  merészségét.   Arszlán 

lielyes  maximából  indul  ki,  hogy  árt  hadi  dologban  a 
restség ;  ezt  Zrínyi  maga  is  vallja  hadtani  dolgozataiban : 
..Din  delibera,  cito  fac.  A  kit  elszántál  magadban,  ne 
mulass  vele,  kit  ma  végezhetsz,  ne  hadd  holnapra ;  mert 
egy  árvíz,  egy  rossz  idő,  egy  kicsin  akadály  közibe  dűl- 
het a  te  tanácsodnak,  s  mind  elbontódik."-  stb.  (Apho- 
rism.  9).  De  Arszlán  nem  gondolta  jól  meg,  s  a  kivi- 
telben hebehurgya:  ..senki  előtt  nem  titkolja  tanácsát" 
(II.  4),  pedig  „nagy  dolog  a  titok  és  szükséges  a  ka- 
pitánnak,  e  nélkül  soha  semmit  véghez  nem  visszen 
emberül".  .  .  (Aphor.  62 1.  Előszűr  is  „dühösen  összegyűjti 
hadát,  valaki  szablyát  köthet  oldalára"  (II.  5);  holott 
„semmi  sincs  oly  ártalmas  az  hadviselőben,  mint  az 
harag"  .  .  .  (Aphor.  42) ;  ellenben  Túri  jó  rendet  hagy 
Palotában,  s  okos  merészséggel  üt  a  megszálló  törökre, 
(II.  9).  kiknél  ..istrázsát  nem  talál"  —  pedig  „végy 
példát  az  darvakról  és  az  vadlúdakról ;  nem  teszik  szár- 
nyok  alá  fejeket  és  nem  alusznak,  míg  istrázsát  ki  nem 
állítnak  .  .  .  "  (Aphor.  4).  Kürt  aga,  „bolond  merész- 
ség-hői a  vár  felőli  oldalon  legszélről  voná  sátorát" 
(11),  noha  tudhatta  volna  e  közmondást:  ..Hi</>/  el 
magadat,  ha  szégyent  akarsz  vallani"  (Aphor.  31); 
e  mellett  „vacsorára  este  sok  huzamost  ivek"  .  .  .  pedig 
hisz  „a  ki  részeg,  bűn  is  annak  vitéz  nevet  adni". 
(Aph.  14). 

Nem  folytatom  tovább  e  párhuzamot :  csak  éreztetni 
akarám,  hogy  Zrínyi,  akár  a  ..Török  Atiumban"  kiált: 
„Fegyver,  fegyver  kévántatik  és  jó  vitézi  resolutio,"  — 
akár  Kerecsenyi  László  példájában  mutatja  föl :  esztelen, 
ki  hiszen  az  török  hitünek,  egyaránt  kora  és  nemzete 
eszméit  és  felfogását  tükrözi. 

Képeiben  és  hasonlataiban  ő  sem  veti  meg  a  klasz- 

szikai  mintákat,  de  a  hazai  helyszínt,  is  használja,  több- 
ször mint  Tasso.  Lássunk  néhányat : 

„Áll  rettenthetetlenűl  Zrínyi   nagy  gondokban, 
Mint  nagy  tornyos  kűsziklák  magas  Késmárkon." 

(V.  2.) 

„Mint   mikor  az  folszél  Késmárkbul  kiszakad, 
Ama  sűrű  fenyó's   erdő  közben  akad, 
Támaszt  zúgást  nagyot,   nem   reked   s   nem  lankad, 
Hajol   előtte   lágy   és  kemény  ág  szakad: 

Ilyen  nagy  zendülés   esek   ő  közikbe"  .... 

(V.   37.) 

„Hol  hínáros  Almás  foly  lassú  zúgással" 

(VI.   60.) 
nem  hasonlat,  de  gyönyörű  leírás. 

„Megszálla  vár  körül   világrontó  tábor, 
Mint  szintén  az  Dunán  az  jeges  sűrű  sor; 
Mindenütt  fejérlik  sok  számtalan   sátor.  "• 

(VII.    17.) 

Nehezen  klasszikái  a  medvéről  vett  hasonlat : 

„Mikor  méz-szag  medvének   orrában   esik, 
Utána  mászkálván,   bükk  fáról  leesik." 

(X.   41.) 
s  az  ágyúgolyók  összeütközése  (XI.  67.)  sem  az. 

|  T  ü  b  b    n  i  n  c  s.) 

II. 
MESE  ÉS  GÉPEZET. 

Tasso  meséje,  alapvonásaiban,  az  Iliászé  után  van 
képezve.  Valamint  ott  Aeliilles  visszavonulása  teszi  a 
főakadályt,  ép  úgy  Tassonál  Rinaldo  távolléte.  Össze- 
állítom, hogy  a  hasonlat  jobban  kitessék.  Aehilles  és 
Agamemnon  közt  viszály  támad  egy  rabnőért;  mire  a 
sértett  Achilles  elvonja  további  segélyét  a  görögök  har- 
czaitól.  Ezek,  nagy  szorultságba  jutva,  engesztelő  kérel- 
mekkel járulnak  Aehilleshez ;  de  ő  nem  akar  személyesen 
harczolni,  megengedi  azonban,  hogy  barátja  Patroclus, 
az  ő  fegyvereiben,  próbálja  megrémítni  a  trójaiakat. 
Patroclus,  Hector  keze  által,  elesik ;  erre  Achilles,  barátja 
halálát  megtorlani,  csatába  megy,  Hectort  megöli,  s 
ezzel  döntő  fordulatot  ád  a  trójai  háborúnak.  —  A 
„Gerusalemme"  néhány  szóba  foglalt  meséje  pedig  követ- 
kező. Isten  egyenes  parancsából  Godofréd  készül  a 
szent  város  bevételéhez;  midőn  a  pokol  Gernandot 
Rináld  ellen  bőszíti;  miből  párbaj,  Gcrnando  eleste  és 
e  miatt  Rináldo  száműzetése  következik.  A  bujdosó 
Armida  kelepczéjébe  jut,  hol  kéjes  szerelem  ölén  fe- 
lejti a  dicsőséget.  Ez  alatt  a  sötétség  hatalmai  mindent 
elkövetnek  a  keresztes  had  megrontására :  egy  csatán 
vészviharral  segítik  a  pogányt;  Rinaldóért  a  fővezér 
ellen  lázadást  szítnak;  Szolimán  arab  főnököt  éji  táma- 
dásra ingerlik,  segítik;  s  miután  isten  angyalai  által 
elűzettek  is,  a  város  bevételét  hiába  kisérti  meg  Godofréd ; 
ostromszereit  az  ellen  fölégeti,  az  erdőt  pedig,  honnan 
újakat  szerezhetne,  a  kárhozat  angyalai  hozzáférhetlenné 
tették.  Ily  nagy  szorultságban  nincs  segély  Rinaldón 
kívül,  mert  csupán  ő    oldhatja   fel  bűbáj  alól  az  erdőt, 

csak  ő  döntheti,  Sveno  fatális  kardjával,  keresztyén 
részre  a  győzelmet.  Visszahivatik  s  teljes  diadalt  eszközül. 

Tasso  ugyan  többszörözi  mintegy  Achillest  amaz 
ötven  bajnokban,  kiket  Armida  cselei  szintén  elvontak 
a  karcztól;  de  ezek,  Iíinaldo  mellett,  jóformán  fölös- 
legesek. Mert  való,  bogy  távozásuk  nagy  csorbát  ejt, 
mi  leginkább  észrevehető',  mikor  a  dühös  Argante 
ellen,  nem  levén  más,  az  ősz  öreg  Raimondónak  kell 
párbajra  kiállni;  de  váratlan  visszatértökkel  koránsem 
érnek  el  oly  eredményt,  mely  e  nagy  zajjal  készült 
episodot  igazolná,  és  szerzőt  az  .,inepte  molitur"  vádja 
alól  fölmentené.  Megjelenésük  a  főczélt,  Jernsálem 
bevételét,  hajszálnyival  sem  hozza  közelebb  ;  nem  is  a 
legnagyobb  veszély  idején  történik,  hanem  midőn  már, 
a  gonosz  szellemek  pokolra  űzetvén,  a  diadal  iránt  úgy 
sem  vagyunk  kétségbe  esve,  midőn  a  harcz  mérlege 
pogány  és  keresztyén  közt  egyenlő  (IX.  91);  csupán 
azért  jönnek,  hogy  ezt  részére  billentsék.  Tasso  az  iliászi 
mese  egyszerű  fonadékát  szövevényesbbé  tette,  de  jobbá 
ugyan  nem. 

A  Zrínyiász  meséje,  ha  gépeit  kiveszszük,  miben 
sem  hasonlít  az  olaszéhoz.  Szulimán,  isteni  végzésből, 
roppant  haderővel  jő  Magyarország,  közvetve  az  egész 
keresztyénség,  ellen.  A  veszély,  mely  a  hon  fölött 
lebeg,  iszonyatos:  de  egy  kis  vár,  egy  elszánt  maroknyi 
nép,  egy  isten  választotta  hős  megtűri  az  ellen  túlnyomó 
erejét  s  Önfeláldozással  megmenti  a  hazát.  Ez  alapvázlat, 
minden  egyszerű  volta  mellett,  teljes:  megvan  benne  a 
kezdet,  küzép,  vég;  nem  hiányzik  a  fordulat,  melyről 
Aristoteles  tanít:  „a  mely  nagyságban,  egymás  után 
történvén  (azaz  egymásból  folyván)  az  események, 
átmenet  van  szerencséből  szerencsétlenségre,  vagy  viszont 

az  a  i'cselekvényi)  nagyság  kellő  határa."  —  Ez  át- 
menet Zrínyinél  is  megvan,  és  pedig  bal  szerencsiről 
jobbra.  Igenis!  a  Zrínyiászt  hősének  kettős,  úgymint 
földi  és  mennyei  győzelme  zárja  be :  mert  Szulimánnak 
„hatalmát,  erejét  veszti  Sziget  vára"  (II.  24) ;  s  mert 
az  elesettek  mártirkoronával  dicsőíttetnek  az  égben. 
Mindazáltal  érezni  lehet,  hogy  daczára  a  kivívott  nagy 
eredménynek,  mely  a  haza  megmentése,  daczára  a  hős 
mártírok  apotheosisának,  nem  végződik  ez  eposz,  vihar 
és  hánykódás  után,  ama  teljes  nyugalommal,  nincsen 
legalább  e  föld  szerint,  a  közboldogság  ama  csendes 
révpartjára  vezetve,  melyet  az  epopoeia  végén  oly  lénye- 
gesnek tartanak.  Azonban  e  fogyatkozás  nem  Zrínyié, 
hanem  a  tárgyé ;  az  o  érdeme,  hogy  adott  történetet, 
igazán  költői  felfogással,  úgy  idomított,  hogy  eposzát, 
ha  nem  is  örvendő  elégűltséggel,  de  megnyugodva,  en- 
gesztelődve tesszük  le  kezünkből,  és  a  fájdalom,  melyet 
hősei  gyász  sorsa  kelt  bennünk,  nem  lever,  sőt  felma- 
gasztal. Bízzuk  e  tárgyat  egy  Lisztire,  Gyöngyösire: 
meglátjuk,  mily  végtelen  jéremiádot  csinálnak  belőle  ! 

A  hasonlat,  mely  Tasso  és  Zrínyi  tárgya  közt  van, 
a  mennyiben  itt  is,  ott  is  keresztyén  elem  összeütközése 
az  izlámmal  teszi  a  költemény  alapját,  a  miénknek  első 
pillanatra  ugyanazon  gépezetet  (machinerie)  ajánlá,  melyet 
Tasso  használ.  Ez,  mint  tudva  van,  eposza  nagy  czélját 
segélő  s  gátló  hatalmakúl,  egy  részen  a  keresztyének 
istenét,  máson  az  alvilág  szellemeit  hozza  működésbe. 
Ha  minden  csodásnak,  mit  eposzíró  fölvesz,  saját  népe 
vallási  vagy  babonás  hitében  kell  gyökereznie,  másként 
visszás,  gyakran  nevetséges;  ha  tárgyához  illőnek  s  olyan- 
nak kell  lennie,  mely  azt  fönségesbbé,  —  a  nagy  ese- 
mény   intézésében     működő    láthatlan    kezet    mintegy 

láthatóvá  tegye :  akkor  a  természet  fölötti  erő,  mely  a 
keresztjárókat  ..isten  akaratja"  véghezvitelében  segíti, 
istápolja,  nem  lehetett  más,  mint  a  végetlen  kegyelem, 
mely  önfiát  adta  a  bűnös  emberi  nemért.  Más  részről  a 
keresztyén  vallás  és  traditio  szelleme  azt  is  megtűri, 
hogy  ama  fensőbb  akarattal  szemben,  de  annak  enge- 
délyével, a  kisértő  is  űzze  játékát,  s  edző  akadályokat 
vessen  útjába  az  igaznak.  így  lőn  Tasso  gépezete  isten 
és  pokol  ellentétben;  egy  felől  a  nagy,  az  örök  elv, 
más  felől  ármány,  erőszak,  (Ai  gran  principii  oppor  forza 
ed  inganno.  VIII.  3).  Tasso  választását  helyeslenünk 
kell,  bár  nem  egy  észrevétel  fér  machináihoz,  s  a  módhoz, 
mely  szerint  alkalmazza.  Első,  hogy  isten  és  pokol  között 
nem  lehet  az  az  ellenkedés,  mi  a  klasszikái  eposzok  is- 
tenségei közt  van ;  mert  ezek  egyenlők,  mindnyájan  a 
hatalmasb  fátnm  alá  vetvék ;  míg  amott  a  győzelem  már 
eleve  bizonyos,  mert  az  egyik  fél,  (isten)  kinek  akarata 
fátnm  is  egyszersmind,  uralkodik  a  másikon.  Továbbá, 
hogy  az  alvilág  démonai  közt  a  pogány  hitrege  alakjai 
is  szerepelnek;  de  ez  nem  csak  Tasso  hibája,  hanem, 
Dantén  kezdve,  az  egész  középkoré.  Aztán  úgy  tetszik 
nekem,  hogy  a  .7Gernsalemme"  dalnoka  bővebben  is- 
bánik  a  csodással,  mint  a  valószínűség,  melyet  eposzban 
sem  szabad  nagyon  elveszteni  szem  elől,  megengedné. 
Isten  és  Gábor  angyal  (L),  Izmén  bűbájos  czélzása  a 
palládium- szerű  Máriaképpel  (II.),  Plútó  gyűlése  az  al- 
világon (IV.),  az  Idraote-nak  sugalló  ..angel  iniquó'4 
(IV.  22),  a  Grernandót  Rináld  ellen  bőszítő  gonosz  lélek" 
(V.  18.),  Tánkréd  foglyul  este  Armidánál,  (VII.  44), 
Istentől  Raimondo  védelmére  küldött  angyal  (VII.  79), 
Belzebub,  ki  a  fegyverszünet  megtörését  eszközli  (VII. 
99),  az  alvilági   sereg  támasztotta  vész  vihar  (VII.  144j, 

Astragora  és  Alecto  (VIII.  1),  Sveno  apródjánák  csodás 

elbeszélése,  meg  a  fatális  kard  (VIII.  28 — 36),  Alecto, 
midőn  Godofréd  ellen  lázaszt  (VIII.  59),  a  szárnyas 
bajnok,  mely  Bouillont  védni  láttatik  (VIII.  84,)  Alecto 
a  mint  Szolimánt  éji  csatára  ingerli  (IX.  1),  a  barczi 
kürtöt  megfúja,  (IX.  13),  Jeruzsálembe  bírt  visz  (IX. 
14),  a  pokolnak  Szolimán  mellett  viaskodó  minden  ha- 
talmai  (IX.  53),  Isten  a  maga  királyi  székében  (IX.  56), 
Miliál  angyal,  a  mint  a  gonosz  lelkeket  pokolra  űzi  (IX. 
65  ,  Izmén  bűvös  szekere,  s  a  Szolimánt  láthatlanná 
tevő  köd  (X.),  az  ötven  vitéz  elbeszélése  Armida  fogsá- 
gáról (X.  60),  remete  Péter  jóslata  (X.  73),  Bonillon 
meggy ógynlása  (XI.  72),  Arsete  elbeszélése  (XII.  39), 
Izmén,  a  mint  az  erdőt  megbűvöli,  (XIII.  1),  s  a  bűbájos 
erdő  általában  (XIII.),  Péter  látnók  (XIII.  50),  Isten 
harmadszor  fölleplezvc  (XIII.  72),  Bonillonnak  csnda 
Álmát  küld,  (XIV.  1)  Péter  látnoki  jelentése  i  XIV.  30), 
a  szent  bűbájos  öreg  (XIV.  33),  a  csodahölgy  (XV.  3  , 
Armida  szigetje  s  bűbájai  (XV.  XVI),  Rinaldo  útja 
visszafelé  (XVII.  54 — 97),  a  megbűvölt  erdőben  (XVIII.), 
Godofréd  látása,  Mihály  angyal,  s  a  mellette  harczoló 
mennyei  sergek  (XVIII.  92),  égi  fenség  Godofréd 
külsején  (XX.  7,  20)  ....  íme,  csak  futtában  37 
csodás  jelenetet  számláltam  meg,  melyek  közül  né- 
melyik fél  vagy  egész  éneket  betölt.  A  csodás  a 
fönségliez  tartozik,  gyakori  használat  rontja  hatását ; 
ritkán,  ünnepélyes,  felmagasztalt  perezekben  van  helye, 
ha  csak  oly  csintalan  képzelem-játék  nem  akar  lenni, 
mint  Ariostónál  az  Orlando  palaczkba  zárt  esze,  melyen 
a  szerző  is,  mi  is,  mosolygunk.  Az  ellenvetés,  melyet 
az  ókori  hőskültemények  példája  fölidézhetne,  hol  a 
(•oldás  szintén  gyakori,  elenyészik,    ha  meggondoljuk  a 

mytliologiaés  keresztyén  világnézet  küzt  levő  különbséget. 
Ama  szerént  az  ember,  minden  léptén,  pártfogó  vagy 
ellenséges  démonokra  bukkan  ;  ez  egy  jóságos  főhatalom 
folyvást  őrködő  gondjaival  nyugtat  meg;  mire  elég  ottan- 
ottan  rámutatni.  Végre  Tassonál  a  gépezet  össze- 
illesztésében is  veszek  észre  hiányt ;  ime  ott  van  (II.  én.) 
Izmén,  a  bűbájos,  ki  ..dörmögő  verseivel  Plútót  alvilági 
csarnokában  is  megfélemíti,  s  annak  démonait,  mint 
szolgákat,  használja  istentelen  czéljaira,  feloldja,  vagy 
lánczra  veti" :  mégsem  ő  hozza  először  működésbe  a 
sötétség  hatalmait,  hanem  Plútó  (IV.  én.)  önindulatból 
(motu  proprio)   támad  a  szent  sír  bajnokai  ellen. 

Zrínyinek,  mondom,  miután  költeményét  ..Homer 
és  Virgil"  példájára  „fabulákkal  keverni"  azaz  benne 
a  csodást  alkalmazni  helyesnek  találta,  már  fölvett  tár- 
gya természeténél  fogva  a  Megszabadított  Jerusálemre 
kellé  fordítni  szemeit.  Menny  és  pokol  hatalmai  moz- 
gatják őnála  is  a  eselekvényt;  de  az  ellentét  nem  oly 
merev,  mint  Tassonál :  isten  és  ördög  nem  mintegy  csak- 
nem hasonló  erővel  küzdő  felek;  hanem  az  utóbbi  az 
elsőnek  néha  engedelmes,  néha  pártütő  szolgája.  Isten, 
nagy  czélja  kivitelére,  a  pokollal  is  rendelkezik,  midőn 
Szulimánt  Alektó  által  Magyarország  ellen  ösztönözi; 
de  majd  Alderán  fölhívásának  is  enged  e  „mindig  pártos" 
fajzat,  mihelyt  alkalma  nyílik  isten  ellenére  cselekedni. 
Valljuk  meg,  e  felfogás  keresztyéniebb,  mint  a  Tassoé, 
s  így  a  kölcsönzött  machina  jobbá  válik  Zrínyi  kezében. 
A  klasszikái  mythologia  elegyítését,  annyi  példa  után, 
ő  sem  gondolta  hibának :  óvakodott  ellenben  túl  terhelni 
eposzát  csodással,  és  tán  nem  annyira  azért,  mivel  a 
protestantismus  megrendíté  vala  már  a  csodákban  való 
hitet,   (Toldy),    hanem  a    fönség  iránti  helyes  érzékből, 

melyet  Zrínyi  egész  művén  keresztül  tanúsít.  —  Ama 
kettősség  is,  melyet  Tassonál  Izmén  és  Pluto  külön 
felléptében  hibául  jelültem  meg,  el  van  kerülve  azzal, 
hogy  a  sötétség  angyalai  esak  Alderán  igézetére  hagy- 
ják el  az  alvilágot. 


III. 
A  FŐ  HŐS. 


Az  Iliász  hősei  mind  nagyok,  de  mind  emberek, 
nem  szabadok  emberi  gyöngeségtől.  O  nem  indult  ki 
a  szabályból,  egyet  szándékosan  a  többi  fölé  emelni,  s 
abból  példányhőst  teremteni,  hanem  jellemezte  mindeni- 
ket, s  a  kiben  legtöbb  nagyszerű  tulajdon  egyesül,  a  ki 
döntó'leg  intézi  az  eseményeket,  annak  nióbb  főhős  nevet 
adtak.  Virgil  már  példányhó'st  akart  teremteni,  gyön- 
geség nélkül,  de  az  neki  rosszul  sükeríílt.  A  priori  össze- 
állította a  nagy  és  nemes  sajátságokat,  melyek  a  főhős 
lényegét  teszik:  s  e  fogalom  képviselője  volna  Aeneas. 
De  a  pias  Aeneas  így  is  sok  gyarlósággal  született  meg. 
Didó  iránti  hűtlensége,  a  kor  szellemében  tekintve,  s 
hogy  a  fátummal  ellenkezik,  nem  volna  oly  nagy.  — 
Atyja  és  fia  iránti  gyöngédsége,  I'alinnrus  és  társaihoz 
való  jóindulata  szép  emberi  vonások  benne:  de  egészben 
még  is  csak:  fogalom.  —  Tasso  e  törekvést,  fogalomból 
főhőst  csinálni,  még  tovább  vitte  mint  Virgil.  Godofréd 
igen  kegyes  ember,  de  érzéketlén  gép.  Semmi  gyöngédség, 
senki  iránt:  kegyessége  mindent  absorbeál.  Dudó  rava- 
talánál egy  könny-csep'pje  sincs,  Armida  nem  hat  reá,  mert 
már  olyan  mint  a  jóllakott  madár  (szép    erénye  a  klas- 

trornba  vonult  szenteskedőnek !)  Testveidéihez  nincs  egy 
meleg  szava.  Se  fiú,  se  férj,  se  atya,  se  testvér,  se 
bajtárs:  csak  a  rideg  erény,  méltóság,  ikloni  simboluma. 
—  De  ínég  ilyennek  sem  tökélyes.  A  szerelemnek  ellen- 
áll, nem  erényből,  de  mert  „jóllakott  vele".  (V.  62.) 
Csak  olasz  képzelheti  ebben  a  szüzesség  tökélyét.  „A 
változó  és  könnyelmű  világban",  mondja  máshol  „gyak- 
ran állhatatosság  megváltoztatni  a  gondolatot"  (V.  3). 
Nem  a  legerényesb  maxima.  Midőn  először  ostromra 
vezérli  hadát,  (XI.  1),  a  pio  GofFredot  figyelmeztetni 
kell,  hogy  isteni  tisztelettel  fogjon  e  nagy  munkához. 
Zrínyi  előtt,  midőn  ősét  rajzolta,  mind  Aeneas,  mind 
Godofréd  lebegett ;  de  mégsem  csinált  belőle  fogalmi 
hőst.  Az  ő  Zrínyije  él,  leheli,  érez;  örvend,  búsul,  ag- 
gódik, hisz,  remél.  Az  ő  Zrínyije  vallásos  buzgóságban 
nem  enged  Bouillonnak :  hite  mély,  lelki  meggyőződés, 
de  ez  nem  absorbeálja  egyéb  érzelmeit.  Hónát,  királyát 
szereti,  bajnok  társát  meg  tudja  siratni,  katonái  nép- 
szerű tiszteletét  bírja,  velük  eszik,  vigad,  —  ellene 
iránt  kegyelmes,  lovagias,  családi  gyöngéd  érzelmét 
okossággal  mérsékli.  Godofrédot,  mint  szépen  festett 
képet    csak    bámulni,    Zrínyit    tisztelni  és  szeretni  lehet 


egyszersmind. 


Elegyes  czikkek. 


Arany  hátrahagyott  prózai  munkái. 


31 


N  E  K  R  0  L  0  G  0  K. 


SZEMERE  PAL.  *) 

Elhagyott  ismét  egy  igen  kedves  emberünk,  a 
kivel  együtt  lenni  öröm  volt.  Minden  mozdulatának, 
szelíd  szemeinek  s  egész  lelkének  ifjúi  elevensége,  az  a 
gyermeki  kedély  és  érdeklődés  minden  ügyünk  s  kivált 
irodalmunk  iránt,  alig  engedek  elhinnünk,  hogy  egy  het- 
ven éven  túl  levő  agg  áll  előttünk  s  ereszkedik  le  hoz- 
zánk azon  baráti  bizalommal,  mintha  régi  s  egykorú 
ismerősei  volnánk.  Meglepetve  tekinténk  az  életet  su- 
gárzó szemekre,  midőn  előhozta,  hogy  már  az  írást  s 
olvasást  meg  nem  bírják.  A  mint  karszékében  ült,  alig 
tudjuk  vala,  hogy  ez  azon  Szemere  Pál,  kit  Kölcsey 
még  ifjú  korában  az  én  Palim-naik  írt,  s  kit  már  kis- 
korunkban a  legöregebb  irodalmi  férfiaink  sorában  ér- 
tünk, ha  változatos  társalgása  közben,  mellesleg  oly  ol- 
dalról nem  emlegeti  néha  Vörösmartyt,  Kisfaludyt,  Ka- 
zinczyt, mint  csak  a  legközelebbi  ismerős  s  legavatot- 
tabb jó  barát  teheti.   Még  az  öregek  azon  korukkal  való 

kérkedését  sem  tapasztaltuk  benne,  melyet  majd  minden 
öregben  látunk  Nestor  óta.  Pedig  maga  is  el-elmond- 
hatja  vala  nekünk  Homér  ezen  aggastyánával :  ..különb 
embereket  értem  már  a  földön  nálatok ;  mert  sohasem 
láttam  oly  bajnokokat  s  tudom  nem  is  fogok  látni,  a 
minő  Kazinczy,  Kis  János  s  az  én  kedves  barátom  Köl- 
csey volt,  a  kik  oly  hatalmas  férfiak  voltak  s  oly  hatal- 
mas férfiak  módjára  küzdöttenek,  a  kikkel  együtt  küz- 
döttem magam  is,  és  a  kik  hallgattak  szavaimra."  O 
több  volt  Nestornál,  ki  csak  a  harmadik  emberöltőt  érte. 
Szemere  már  a  negyedik-ötödik  irodalmi  generátióban 
élt.  1802-ben  volt  ő  ifjú  költő  s  1806-ban,  huszonegy 
éves  korában,  Irodalmi  zsENGÉK-et  ad  ki,  midőn  a  hat 
éves  Vörösmartyt  atyja  alig  kezdé  az  abc-re  tanítni  s 
Bajza  ölben  hordott  kisded  volt;  1811-ben  a  Kazinczy 
sonettjeivel,  —  ezen  akkor  nálunk  egészen  új  lyrai  for- 
mában —  jelennek  meg  sonettjei.  A  nála  öt  évvel 
ifjabb  s  később  fellépett  Kölcseyvel  nemsokára  a  leg- 
szívesebb irodalmi  és  személyes  barátságot  kötötte.  Nagy 
része  volt  azon  polémiákban,  melyek  az  irodalmi  nyelv 
reformját  s  az  ízlést  diadalra  segítek ;  a  magyar  jour- 
nalistika  ezen  csecsemő  korában  fáradozott  annak  meg- 
szilárdításán ;  eredeti  és  fordított  művek  által  gyakor- 
latilag is  sikerrel  szolgált  Kazinczy  táborában,  melynek 
sokszor  nyerte  ki  tapsait,  s  sokszor  adott  rögtön  elfo- 
gadott új  szavakat.  Elhiszi-e  az  újabb  nemzedék,  hogy 
nem  ó  szavak:  agyúi;  irodalom,  ijpar,  regény,  jellem,, 
hatráio/,  divat,  ábránd,  melyek  annyira  nélkülözhetlenek, 
— ■  s  melyek  lételét  Szemeré-nek  köszöni  a  nemzeti  nyelv  ? 
-  A  Kazinczy-Kölcsey  korszaka  után  megérte  a  Kis- 
faludy-Bajza  korát,  melyben  nem  kevésbbé  tevékeny 
részt  vett,  mint  az  öreg   irodalmi  párt  egyik  szószólója 

a  hevesen  támadó  fiatalság-  ellen,  hogy  később  ismét 
kezet  fogjon  Bajzával  az  Aihenaeum  kordban.  Készt 
vett  a  Kisfaludy-társaságban  mindjárt  keletkezte  után. 
Látta  közeledni,  első  üdvüzlé,  megérte  és  túlélte  Petőfi 
kúrát.  Irodalmunkat  újjászületésétől  kezdve  a  legna- 
gyobb részvéttel;  s  míg  bírta,  munkás  részvéttel  kisérte, 
s  egész  lélekkel  osztozott  annyi  szép  diadal  örömeiben: 
Csokonai,  Berzsenyi,  Kisfaludy  Sándor.  Kazinczy ;  majd 
Vörösmarty,  Bajza,  s  az  ifjabb  Kisfaludy,  végre  Petőfi 
s  egy-két  kortársa :  ■ —  mind  ez  nagy  lelki  örömmel 
tölte  el  őt,  ki  még  csekélyebb  diadaloknak  is  teljes  szívé- 
ből tudott  ürülni.  Színészetünket  úgy  szólván  a  nem- 
létből látta  előteremni  s  fiatal  lelkesedéssel  üdvözli  Vidá- 
hoz  írt  szép  versében,  hogy  később  megérje  e  művészet 
állandósítását  hazánkban.  0  maga  is  részese  volt  talán 
azon,  csak  a  hazafiak  tűnődő  lelkében  élő  terveknek, 
melyek  egy  magyar  Akadémia  fölállítása  körííl  oly  so- 
káig meddők  maradtak;  de  megérte,  hogy  1828-ban 
maga  legyen  a  már  valósággá  lett  intézet  alaprajzának 
egyik  készítője  és  1831-ben  rendes  tagja;  megérte  végre 
azon  diadalt,  melyet  a  hazai  tudományosság  érdeke  oly 
fényesen  ült  meg  közelebbről  ezen  intézet  általános  támo- 
gatásában. Ennyi  lelki  öröm  tette  örökre  ifjúvá  ezen 
szívben-lélekben  buzgó  öreget!  - —  Született  1785-ben 
febr.  19-ikén  Péczelen  s  kimúlt  Péczelen  1861-ben  már- 
czius  14-ikén.  7*-ik  évében  járva.  Munkálkodása  em- 
lékét már  régóta  az  irodalom-történet  által  látta  bizto- 
sítva; de  hogy  szíve  buzgalmát  se  vigye  magával  a  sírba, 
hanem  annak  hosszú  élete  még  hosszabbra  nyúljék.  ö—v.r> 
vagyonát,  hallomás  szerint,  a  pesti  reformált  tanintézet- 
nek s  irodalmi  czélokra  hagyományozta.  Temetésén, 
melv    márczius    16-ikán    történt,  a  régi  barátok    közül, 

kiket  majd  mind  maga  kisért  egyenkint  az  örök  nyu- 
galomra, alig  egy  leket  vala  jelen ;  de  az  érdemdús  élet 
után  teljes  részvéttel  kisérte  őt  oda  lélekben  minden 
valódi  hazafi.     Áldás  emlékezetére ! 


VACHOTT  SÁNDOR.  *) 

April  11-ikén  nagy  tömeg  kisérte  ki  halottunkat 
Budáról  a  kerepesi  temetó'ig.  Mily  buzdító  az  érdemre 
egy  ily  temetés,  s  mily  lelkesítő'  a  közrészvét,  mely  a 
hazafit  megragadja,  látván,  hogy  az  érdem  magas  szü- 
letés nélkül  is  mily  rangot  foglal  el.  A  temetés  oly 
szép  volt,  mint  a  kimúltnak  élete ;  ha  ugyan  szépnek 
nevezhetünk  akármely  temetést,  ha  ugyan  szépnek  nevez- 
hetjük a  martyrok  életét. 

Vachott  Sándor  évek  óta  azon  élő  halottaink  közé 
tartozott,  kik  a  lelkökből  szeretett  hazának  romlásában 
nem  a  testi,  hanem  a  sokkal  fájdalmasabb  lelki  halál 
tragikumával  végzik  dicső  és  becsületes  pályájukat. 
Szomorú,  mindig  szomorú  látvány  ily  alkonyat  oly  tiszta 
fényű  nap  után,  bármennyiszer  láttuk  példáját  a  köze- 
lebbi tíz  év  alatt.  A  történet  meg  fog  emlékezni,  a 
hazának  nemcsak  harczban  elesett,  hanem  a  haza  ügyé- 
ben oly  sokat  szenvedett  fiairól  is.  Egy  korra  sem  illett 
annyira  a  költő  szava:  „Keservben  annyi  hű  kebel 
szakadt  meg  a  honért,"  mint  a  közelebbi  évekre. 

Senki  sem  látszott  kevésbbé  martyrnak  teremtve, 
mint  azon  egyszerűen  gyöngéd  költő,  kinek  kellemes 
dalaiban  oly  szelíd,  mint  a  minő  teljes  a  harmónia.  A 
kedves  bájt  egy  erőszakos    felkiáltás,  a  képet    egyetlen 

*)  Megjelent  a  FjGYELŐ-ben.  (1861.  383.  lap.) 

durva  vonás  sem  /avarja  meg.  <  >lvassátok  el  újra  verseit 
—  megérdemlik.  —  A  hang  és  a  tárgy  egyaránt  meg- 
győz lelke  valódi  szerénységéről  s  a  finom  gyöngédség- 
ről. Kevéssel  beérő  szív  és  lélek ;  vágyai  egyszerűek 
és  természetesek.  A  zajtalan  családi  életre  látszott  szü- 
letve, melyet  oly  szépen  fest  ez  epigrammjában : 

„Áldott  a  hajlék,   mellyet  hű  nő  keze  rendez, 
S  melyben  a  rendet  földúlja  piczinyke    gyerek." 

Ki  ne  emlékeznék  költőnk  azon  patriarchális  öregére, 
kit  ..György  úr"-nak  nevez.  Mintha  csak  ezen  békés 
öreg  volna  ideálja !  Három-négy  verset  ír  róla,  s  mily 
gyöngéd  egyszerűséggel  festi  halálát: 

Midőn  utószor  mentél  ágyadig, 


Szép  rendesen,   mint  véredben   vala, 

Az  ágy  előtti  székre   vetkezel, 

S  nem  gondolád,   hogy  mindegy  már  neked 

Akár  a  földre  hányd   ruháidat, 

Avvagy  kidobd   a  keskeny  ablakon. 

Dalai  mutatják,  hogy  költőnknek  is  ez  lett  volna  leg- 
természetesb  kimúlta.  Lelkületéhez,  vágyaihoz  oly  jól 
illett  volna  a  csendes  átszenderűlés  hetven  boldog  év 
után,  —  a  helyett,  hogy  legszebb  korában  élőhalottként 
rejtőzzék  el,  s  koporsójára  is  csak  negyvenhárom  év 
legyen  írva. 

De  ez  egyszerű  lelkület  őszinte  volt,  s  az  álságot 
gyűlölte  mindenek  fölött,  —  a  mit  mondott,  érezte  is. 
A  szelídség,    mely    dalaiban    van,    mélységgel    párosul. 

Költőnk  igazat    mondott,  s  talán  magáról   szólt,   midőn 
ezt  írta  a  szívről : 

És  mint  a  lázadt  tenger,   oly  hatalmas, 
És  akkor  is  mély,   a  midőn  nyugalmas. 

E  mélységről  tanúskodnak  azon  valódi  gyöngyök,  me- 
lyek verseiben  sűrűn  tűnnek  eló',  s  melyeket  csak  érző 
szív  talál.  Gyakran  lep  meg  egy-egy  oly  hang,  mely 
bár  ismeretesnek  látszik,  egészen  új.  E  hangot  nem 
lehet  tanulni,  vagy  utánozni:  a  természetességben  van 
ereje.  Hazafias  verseiben  is  ugyanazon  mély,  őszinte 
érzés,  mint  szerelmi  dalaiban,  —  melyek  néha  rajon- 
gók, de  ép  oly  szelídek,  mint  komolyak.  Szabadság  a 
másik  bálványa,  melyet  számos  dalaiban  annyira  kife- 
jezve találunk,  mintha  költői  lelkében  nagyobb  életszük- 
ség volna  az,  mint  másnál,  s  a  Külföld  rabjá-nsik  írója 
mély  borzalommal  festi  elénk  a  börtönt.  —  Es  ő  elvesz- 
tette érzelmeinek  csaknem  minden  tárgyát.  1840  a  haza 
jövőjét  tette  kétségessé.  1853-ban  a  fogság  elzárta  csa- 
ládjától, kedveseitől,  megfosztotta  szabadságától.  —  De 
ki  tudná  leolvasni  a  lelkületről  az  ember  végzetét?  ki 
volna  oly  vakmerő,  hogy  a  szív  fenekén  rejlő  titkok 
mélyébe  akarjon  hatni  ?  A  szerencsétlenséget  egész  nagy- 
ságában tudjuk  érezni,  de  magyarázni  nem.  A  rokon- 
szenv az,  mely  műveit  kedvesekké  tévé,  —  s  ő  egyik 
lcgsympathetikusabb  költői  egyéniség  ■ —  a  rokonszenv  az, 
mely  koporsóját  környezé,  s  mely  a  kerepesi  temetőben, 
hol  annyi  jeles  költőnk  sírja  áll,  fogja  koszorúzni  sír- 
kövét. Környezzék  a  vértanú  és  költő  sírját  a  hála  és  ke- 
gyelet jelei! 


MADÁCH  BEVEZETÉSE 

A    KISFALUD  Y  -  TÁRS  AS  A  G  B  A  X. 
(18*!"2   márczius 

Tisztelt  Társaság!  Xekem  jutott  a  szerencse,  hogy 
Madách  Imrét  e  szépirodalmi   társaságban   bemutassam. 

Ezen  bemutatás  nem  most  történik  először.  Oh, 
emlékszem  én,  s  mindenkor  édesen  fogok  emlékezni  a 
napra,  midőn  ama  nevezetes  műnek,  az  Ember  traoédiájá- 
nak,  habár  csupán  töredékeit  olvasva  Önök  előtt,  majd 
örvendő  meglepetés,  majd  lelkesült  csudálkozás.  itt  javalló 
elégűltség,  ott  elmélyedő  figyelem,  mindenütt  pedig  foly- 
tonos, fokozatos  érdek  kifejezését  láttam  a  hallgatók 
arczain.  Jól  esett  nekem  ily  fogadtatása  a  költemény- 
nek a  Tisztelt  Társaság  részéről;  mert  úgy  szólván  fe- 
lelősséget, erkölcsi  solidaritást  vállaltam  a  siikerre  nézve 
az  által,  hogy  e  művet  <  mök  elé  hoztam.  Ugyanis  a 
szerző  —  méltán  jegyzem  fel  e  vonást  oly  korban,  midőn 
a  leghalványabb  irodalmi  zöldség  is,  mint  pinczében  kelt 
növény,  a  nyilvánosság  napfénye  felé  nyújtózkodik  — 
a  szerző,  mondom,  egyedül  az  én  ítéletemtől  függeszté 
vala  fel,  lásson-e  világot  e  tragédia,  vagy  örök  homályba 
veszszen :  semmitől  sem  irtózván  annyira,  mint  félszeg 
vagy  középszerű  munkával  szaporítani  azon  verselők 
számát,  kiknek  a  költővé  lehetést  ..non  di.  non  homines, 

non  concessere  columnae."  Azóta  is  vettem  őszinte  vallo- 
mását, hogy  ha  akkor  e  művet,  rosszaló  ítélettel  küldöm 
vissza,  már  rég  tűzbe  dobta  —  s  „Ádám  utolsó  álmát 
a  purgatórium  lángjai  közt  álmodta  volna  végig."  — 
A  költemény,  Önök  javallása  folytán,  szépirodalmi  tár- 
saságunk tekintélye  alatt,  im  megjelent,  köz  kézen  forog ; 
és  bár  iránta,  mint  minden  nevezetesb  tünemény  iránt, 
a  sajtóban  úgy,  mint  magán  körökben,  a  kritikában, 
úgy,  mint  az  olvasóknál,  többféle  lehet  a  vélekedés : 
azt  az  egyet  ma  már  bátran  kérdhetem :  van-e  közöt- 
tünk —  nem  mondom  e  falak,  de  talán  a  két  haza 
határai  közt  —  olvasó,  ki  Madách  művét  irodalmunkra 
nézve  kisebb-nagyobb  mértékben  nyereségnek  ne  val- 
laná;  ki  inkább  azon  idó't  szeretné  visszahozni,  mikor 
a  szerzó'nek  egy  szeszélyétől  függ  vala,  semmivé  tenni 
homályban  lappangó  költeményét'?  Azt  hiszem,  nincs. 
Mindnyájan  elégedve  gondolunk  e  műre,  s  ha  világ- 
irodalmi jelességek  mellett  netalán  érezzük,  látjuk  is 
fogyatkozásait,  nem  örömest  válnánk  meg  a  tudattól, 
hogy  ez  —  a  mienk! 

Nem  volna  itt  helyén  a  tragédia  érdemlegi  mélta- 
tásába ereszkednem.  De  el  nem  hallgathatok  egy  észre- 
vételt, mely  inkább  magán  körben,  mint  sajtó  útján 
felőle  olykor  nyilvánult,  hogy  t.  i.  e  mű  nagy  mérték- 
ben pessimista  világnézet  kifejezője.  Mellőzöm  a  kérdést, 
hogy  a  pessimista  irányú  költő  megszűnik-e  csupán  ez 
által  költő  lenni,  hisz  úgy,  pl.  Byron,  nem  volna  az. 
Óhajtandó  ugyan,  hogy  a  költői  lélek  teljes  harmóniában 
legyen  a  világgal:  de  ha  nincs,  ki  tehet  róla.  A  mű- 
vészet barrnóniája  nem  mindig  az  optimismusé  is  egy- 
szersmind. De  én  nem  találom  e  pessimismust  az  Ember 
TEAcTÉDiÁjÁ-ban,  mihelyt  mint  egészt  fogom  fel.  Mert  min 

sarkallik  az  egész?  Lucifer  részt  követel  a  teremtésből, 
hogy  megrontsa  azt.  Nyer  istentől  két  megátkozott 
fát.  Egyik  fa  segélyével  erkölcsileg  már  megrontá  az 
embert,  hanem  ő  physikailag  is  tönkre  akarja  tenni 
Ádámban  az  összes  emberiséget,  hogy  ne  is  szülessék 
az.  Kívánhatjuk-e  Lucifertől,  hogy  ne  pessimista  szín- 
ben mutassa  neme  jövőjét  Ádámnak,  midőn  czélja:  két- 
ségbe ejteni  s  benne  ily  módon  egész  ivadékát  elölni? 
Úgy  de,  mondják,  a  sötét  álomképek  tárgyilag  is  egyez- 
nek a  világtörténettel.  Ezt  tagadom  én.  Minden  tárgyi 
hűség  mellett,  melylyel  egyes  korokat  felmutat  a  szerző, 
látszik,  hogy  Lucifer,  czélja  szerint,  a  sötétebb  oldalt 
vette.  Ez  nem  a  szerző  pessimismusa :  ez  magából  a 
szerkezetből  foly  így.  Téved  tehát,  ki  úgy  fogja  fel, 
hogy  a  szerző  a  világtörténet  egyes  szakainak,  s  általuk 
az  egésznek,  hű  képét  akarta  adni,  azt  mutogatván. 
hogy  nincs  haladás  az  emberiségben,  csak  szüntelen 
körben  forgás,  vagy  alább  szállás,  míg  minden  a  nihilis- 
musba  sülyed.  Ki  egyszerű  egész  voltában  tokinti  e 
compositiót,  az  tisztában  lehet  a  költő  czéljával.  ..Luci- 
fer az  embert  teljesen  meg  akarja  rontani ;  az  első  em- 
bert kétségbeesésig  űzve,  benne  megsemmisíteni  összes 
nemét;  ez  neki  a  sötét  képek  által  már-már  sikerűi 
is,  midőn  a  szeretet  szava,  és  isten  keze  visszarántja 
az  örvény  széléről."  Ez  a  mese  alapvázlata:  innen 
indulva  kell  méltánylani  az  egyes  részeket,  és  a  kivitol 
sükerét. 

De  szinte  megfeledkezem  mostani  feladatomról, 
mely  nem  egyéb,  mint  hogy  ama  jeles  mű  alkotóját  e 
szépirodalmi  társaságba  mint  tagot,  bevezessem.  lm  itt 
áll  közöttünk:  elég  rámutatnom :  ez  ő!  Szellemét  ismer- 
jük mindnyájan.  Ki  a  gondolatnak,  az  általános  emberi- 

nek  oly  derekas  érvényt  szerze  faji  s  egyedi  aprólékos- 
ságba s  képzelmi  üres  játékba  nagyon  is  elmerült  mai 
költészetünkben:  annak  díszes  helye  van  közöttünk.  És 
így,  Tisztelt  Barátom,  nincs  egyéb  hátra,  mint  alkalmi 
előadással  elfoglalnod  azon  széket,  melyre  mindnyájunk 
egyhangú  szavazata  oly  örömest,  oly  méltán  hívta  meg 
az  Ember  TRAGÉoiÁjÁ-nak  koszorús  szerzőjét. 

A  MAGYAR  SHAKSPEARE  MEGINDÍTÁSA. 

(Jelentés  ;i  Kisfaludy  társasághoz.    1SG0  október.) 


Tekintetes  társaság!  Alúlirt  bizottságnak  a  közelebbi 
rendes  havi  ülés  által  föladatául  tűzetvén  t.  Tomori 
Anasztáz  úr  ajánlata  következtében  a  magyar  Sliak- 
speare-kiadás  alaprajzát  elkészíteni  s  foganatosítása  mód- 
jára nézve  javaslatát  a  jelen  ülésben  előterjeszteni : 
ennek  folytán  a  bizottság  tanácskozása  eredményét  a 
következőkben  van  szerencséje  bemutatni. 

Mindenek  előtt  azon  kérdés  vala  eldöntendő,  ho- 
gyan eszközölje  a  társaság  a  költemények  fordítását : 
megbízás  által-e,  maga  keresvén  és  szólítván  föl  az  e 
munkára  képes  egyéneket;  vagy  fölhívás  által  a  haza 
íróihoz,  hogy  mindenkinek  alkalom  nyújtassék  erejét  e 
nem  könnyű  munkán  megkísérteni.  Az  első  mód  czél- 
szerűbbnek  mutatkoznék,  ha  attól  nem  lehetne  tartani, 
hogy  a  társaság  nem  talál  elegendő  erőket  czélja  fönn- 
akadás  nélküli  kivitelére ;  míg  a  másik  módon  félni 
lehet,  hogy  annyi  tökéletlen  fordítással  árasztatunk  el, 
hogy  időnk  nagy  részét  áldatlan  művek  olvasása-  s 
bírálatára  kellend  vesztegetni.  Mindazáltal  a  második 
út  előnye,  miszerint  ismeretlen  képesség  tűnhet  föl,  mely 
a  vállalat  erélyes  folytatását  nagyon  könnyítheti,  arra 
határozta  a  bizottságot,    hogy    a    nyilvános    fölhívást  se 

tartsa    mellőzendőnek :    hanem    mindkét    módot    ajánlja 
ügyes  fordítók  szerzésére. 

A  mi  az  elveket  illeti,  melyek  szerint  a  fordítás 
eszküzlendő  lenne:  a  bizottság"  nem  látja  ezélszerűnek, 
hogy  ez  iránt  a  fordítók  előre  hosszas,  körülményes 
utasításokkal  nyfígöztessenek  le.  Elég  volna  annyit 
mondani,  hogy  az  áttevők  alak-  és  anyag-,  vagy  tar- 
talomhű  fordításra  törekedjenek;  jambust  jambussal, 
lyrai  alakot  lyraival  adjanak  vissza:  de  úgy,  hogy  az 
eszmét,  az  erőt,  a  nyelv  (különösen  szavalati)  gördülé- 
kenységét  apró  formai  bibelésnek  sehol  föl  ne  áldozzák. 
E  szerint  nem  követelné  a  társaság,  hogy  a  magán  vagy 
párbeszédek  vége  —  hol  Shakspearenál  a  jambus  rímekbe 
csap  —  okvetlenül  rímelve  adassék;  nem.  hogy  a  fordító 
mindig  és  mindenütt  sort  sorral  adjon  vissza  :  nem.  hogy 
a  lantos  idomú  részeket  ép  azon  idomban  ugyanannyi 
szótag-  s  rímmel  fordítsa.  De  megkívánná,  hogy  az 
ötös  jambus,  lehetőleg  szabályosan  kezelve,  megtartas- 
sék:  sőt  azt  is.  hogy  oly  darabokban,  hol  rímes  alak 
az  uralkodó  (pl.  a  Midsummernights-Dream),  ez  alak  a 
magyarban  is  követve  legyen  stb.  Általában  a  bírálók 
dolga  lenne,  az  itt  körrajzolt  formai  határok  közt  meg- 
ítélni, vajon  a  fordítás  bír-e  annyi  benső  jelességgel, 
hogy  ezért  az  alakban  némi  elnézésre  számolhat ;  vagy 
szoros  ragaszkodással  a  formához,  a  szellemet  nyomorí- 
totta meg,  mely  esetben  elvetendő.  Óhajtja  a  bizottság, 
hogy  az  áttétel  ne  annyira  azt  az  olvasót  igyekezzék 
kielégítni.  ki  az  eredeti  Shakspeare-el  kezében  szót 
szóval  összehasonlít  s  inkább  nehézkes  fordítással  is 
beéri,  csakhogy  egy  jota  se  vesszen  el  az  eredetiből; 
mint  inkább  azt,  ki  az  angolhoz  nem  férhetvén,  szép- 
ségeit a  nagy  költőnek  magyarban  kívánja  élvezni;  s  a 

színpadot,  mely  nagy  hiányt  szenved  jó  fordításokban. 
Legfőbb  czél  mind  a  báromnak  kielégítése  s  erre  töre- 
kedni kell,  de  teljesen  elérni  csaknem  lehetetlen. 

Fontos  kérdés  továbbá,  vajon  Shakespare,  úgy  a 
mint  van,  sikamlós,  nem  ritkán  obseenus  részeivel  adas- 
sék-e  a  magvar  közönség  kezébe.  Itt  az  a  kérdés  áll 
elé:  teljes  Shakspearet  akarunk-e,  vagy  megcsonkított, 
hézagos,  castrált  kiadást.  A  magyar  közönségnek  be- 
csületére válik,  hogy  szeméremérzete  még  azon  szabad- 
ságot sem  tűrheti  a  művészetben,  melyet  nagy  írók, 
festők  stb.  gyakran  vesznek.  Aztán  a  növendék-kor,  a 
hölgyterem,  a  salon-asztal  kíméletet  igényel.  De  más- 
részt oly  lényeges  dolog,  most,  midőn  Shakspearet  adni 
akarjuk,  nem  adni  hiányosan,  hogy  a  bizottság  nem 
örömest  szavazna  egy  csonka  fordításra.  Mert  nem 
egyes  helyek,  öt-hat  sor  kihagyásáról  van  itt  szó ; 
egész  darabok  vannak,  melyeket  részint  teljesen  ki- 
hagyni, részint  úgy  meg  kellene  csonkítani,  hogy  nem 
lenne  dráma  többé.  Említsük-e  a  „Measure  for  Mea- 
sure"  czímű  vígjátékot:  melynek  noha  erkölcsi  tenden- 
tiája  jó,  egészen  a  testi  gyönyör  s  a  kéj  házak  legében 
foly  le?  Vagy  János  király  első  fölvonását,  mely  ki  nem 
hagyható  a  nélkül,  hogy  a  darab  tönkre  ne  jusson.  A 
bizottság  tehát  azt  ajánlja :  fordíttassa  a  t.  társaság, 
más  nemzetek,  különösen  a  németek  példájára  Shak- 
spearet egészen,  meg  nem  csonkítva,  csupán  arra  uta- 
sítva fordítóit,  hogy  részletekben,  s  hol  a  darab  kára 
nélkül  történhetik,  igyekezzenek  az  ily  sikamlós  helyeket 
szelídebben  adni  vissza  s  a  botrányt  a  mennyire  lehet- 
séges, eltávolítani. 

Ezen  kérdéssel  összefüggőleg  szóba  hozatott:  lefor- 
díttassanak-e a  nagy  angol  költőnek  azon  darabjai,  me- 

Ivek  hihetően  ifjúi  dolgozatok  levén,  nagy  szelleméhez 
nem  egészen  méltók,  mint  Titns  Andronicus,  Pericles. 
A  bizottság  azon  véleményben  állapodott  meg,  hogy  tel- 
jesség okáért  mindazon  darabok,  melyek  Sh.  legtöbb 
kiadásában,  neve  alatt  keringenek,  s  így  a  mondottak 
is,  lefordítandók.  Hogy  pedig  a  közönség  az  ilyenek 
megvételétől  vissza  ne  vonja  magát :  a  kiadást  oly  módon 
véli  a  bizottság  eszközlendőnek,  hogy  azon  egy  füzetben, 
mely  Sh.  valamely  hírneves  darabját  tartalmazza,  mindig 
egy  másodrendű  drámája  is  adassék,  s  így  az  utóbbiak 
keleté  biztosítva  legyen. 

Tekintve  a  bizottság,  hogy  Sh.  egyes  darabjainak 
irodalmunkban  már  léteznek  fordításai:  e  részben  oda 
irányúit  véleménye,  hogy  ezek  közül  a  jobbak,  ha,  és 
mennyiben  írói  tulajdon  nem  forog  fönn,  átnézendők, 
kijavítandók  s  jelen  kiadásban  fölveendők  lennének. 
Általában  utasíttatni  kívánná  a  fordítókat,  hogy  azon 
fordításokat  se  mellőzzék  segédül  venni,  melyek  a  nem- 
zeti színház  számára  régebben  készültek:  mivel  ezekben, 
ha  sokszor  hibásak  s  nem  elég  hívek  is  az  eredetihez, 
helvlyel-közzel  oly  erőteljes  drámai  nyelv  van,  mely  az 
új   áttételnek  javára  szolgálhat. 

Kívánatos  levén  továbbá,  hogy  az  áttétel  Shak- 
spearenek  minél  jobb,  s  az  egyformaságért,  ugyanazon 
angol  kiadásából  történjék:  e  ezélra  a  bizottság  dr. 
Delius  Miklósnak  nagy  részben  már  megjelent,  s  Eber- 
felden,  Friderichs  könyvárusnál  folyvást  jelenő  angol 
szöveggel  s  német  igen  jó  bevezetés-  s  jegyzetekkel 
ellátott  kiadását  ímelyet  Tomori  úr  már  meghozatott,  s 
e  ezélra  hihetően  örömest  átkölcsönöz)  tartja  kijelölen- 
dőnek;  nem  rekesztvén  ki,  sőt  óhajtván,  hogy  a  fordítók 
minél  több  kiadást   s  német  áttételt  vegyenek  segítségül. 


ELEGYES    CZ1KKEK.  497 


A  jegyzetekből  elég  lenne  annyit  használni  föl,  mennyi 
a  szöveg  értésére  múlhatatlanul  megkívántatik ;  s  talán 
egy  rövid  előszót  minden  darab  homlokára,  mely  a 
darab  iránt  szükséges  értesítést  tartalmazza. 

Hátra  van  egyike  a  legfontosabb  kérdéseknek :  mi 
módon  gyakorolja  a  társaság  az  c  vállalattal  reá  ruhá- 
zott bírálati  jogot  és  kötelességet.  Vajon,  ha  valakit 
méltónak  lát  egyenesen  megbízni  a  fordítással :  nem 
visszás  lenne-e  annak  dolgozatát  utólagos  bírálatnak  vetni 
alá?  Vajon  képes  lesz-e  kebeléből  annyi  ítészi  erőt 
állítani  ki,  mennyi  ezen  bírálásokra  szükséges,  kivált  ha 
tagjai  közül  némelyek,  s  talán  a  kik  épen  bírálni  haj- 
landók volnának,  fordítással  lesznek  elfoglalva.  S  köve- 
telheti-e tagjaitól,  hogy  e  részletes  összehasonlítást,  napo- 
kat, heteket  igénylő  munkát  elvállalják,  s  díj  nélkül 
teljesítsék?  ki,  és  hány  lesz  olyan  tag,  a  ki  elszánja 
magát,  hogy  a  fordítást  az  eredetivel,  sorról  sorra,  betű- 
ről betűre  összevesse ;  a  hibákat,  hiányokat,  nem  elég 
sükerűlt  árnyéklatokat,  s  ezer  ily  apróságot,  összeje- 
gyezze, kimutassa,  a  fordítónak  javítás  végett  megküldje, 
s  a  javítottat  ismét  új  vizsgálatnak  vesse  alá?  A  bizott- 
ság, e  nehézségekkel  szemben,  átlátja,  hogy  ilyes  bírálat 
majdnem  lehetetlen.  Könnyebb  módot  kellé  tehát  ke- 
resnie. S  ez  abban  áll,  hogy  t.  társaság  nevezne  ki 
tagjai  közül  hármat,  vagy  állandóan,  vagy  felváltva  az 
egyes  darabokra,  kik  a  bírálatban  együttesen  járjanak 
el.  Összeülvén  t.  i.  egy  küzűlök  olvasná  a  fordítást,  a 
más  kettő  az  eredetit,  s  talán  annak  jó  német  fordítását, 
melyet  előre  is  megolvasgatott,  tartaná  kezében ;  s  foly- 
vást kicserélnék  észrevételeiket.  Ily  módon  talán  el- 
siklana  egy-két  hiba:  de  arról  általános  ítéletet  lehetne 
mondani,    vajon  a   fordítás  jó-e,    kielégítő-e,    vagy  épen 

Arany  hátrahagyott  prózai  munkúi.  •'~ 

rossz.  Idő  és  munka  lenne  meggazdálkodva,  s  a  bírálat; 
ban  mégis  meg  lehetne   nyugodni.     Azon    esetre    is,  ha 

az  áttételt  javítás  végett  vissza  akarnák  adni  a  fordító- 
nak, a  nem  sikerült  helyek  egyszerű  aláhúzásával,  vagy 
a  gyöngés  oldal  kijelölésével  s  egyéb  tanácscsal  elegen- 
dően támogatnák  a  fordítót. 

Ennyi,  a  mit  a  bizottság,  küldetéséhez  képest,  a 
fenforgó  vállalat  ügyében  előterjeszteni  szükségesnek 
látott. 


ELORAJZ 
A  SZÉPIRODALMI  FIGYELŐ 

MEGINDÍTÁSAKOR. 

Alidon  ez  új  folyóirat  a  magyar  szépirodalom  többi 
képviselői  között  megjelen:  oly  tért  szándékozik  elfog- 
lalni, mely  nálunk  ez  idő  szerént  betöltve  nincs. 

Tekintve  az  élénk  mozgalmat,  mely  költészetünk 
mindkét  —  folyó  és  kötött  —  alakú  terményei  körűi 
mutatkozik:  nem  lehet  nem  örvendeznünk  e  jelenségen. 
A  lapirodalom  terjedése  kedvező  mértékét  nyújtja  egy- 
felől az  olvasó  közönség  gyarapodtának,  bizonyítván, 
hogy  mindegyre  növekszik  azok  száma,  kik  a  szellemi 
táplálkozás  szükségét  érzik:  másfelől  új  meg  új  írói 
nevek  feltűnése  arról  tanúskodik,  hogy  szépre  jóra  tö- 
rekvő iíjaink  —  talán  egyéb  munkatér  hiányában  is  — 
növekedő  buzgalommal  sereglenek  a  hazai  költészet 
zászlói  alá.  De  a  figyelmes  szemlélő  azt  is  veheti  észi-e, 
sőt  nem  ritkán  a  közönségből  is  hallatszik  panasz,  hogy 
e  szétáradó  terjeszkedés  nem  áll  a  mélységgel  kellő 
arányban.  Eendűlt  vízszínhez  látszik  hasonlítani,  mely- 
nek gyűrűi,  minél  nagyobb  kört  fognak  be,  annál  se- 
kélyebb hullámot  vetnek. 

A  létező  folyóiratok  közt  egyet  sem  tudunk,  mely 
feladatául  tűzte  volna  szépirodalmi  törekvéseinket  foly- 

tonos  figyelemmel  kisérni.  Könyv,  könyv  után  jelenik 
meg,  nevek  tűnnek  föl  és  el,  a  nélkül  hogy  valaki  fá- 
radságot venne  amazok  becsét,  ezek  értékét  csak  egy 
szóval  is  méltánylani;  kivéve  néhol  egy  banális  aján- 
latot, mely  mi  különbséget  sem  tesz  a  műremek  s  a 
hívatlan  együgyűség  első  gagyogása  közt.  Ez  nem 
maradhat  így:  művelt  irodalomban  nem  szabad  így 
lennie.  Józan,  méltányos,  körülményeinket  ildomosán 
számbavevő  bírálat  szüksége  elútasíthatlan.  írók  és 
közönség  érdeke  egyaránt  kívánja  ezt.  Az  érdemnek 
koszorú,  a  tehetségnek  buzdítás,  a  lelketlen  kontárság- 
nak visszariasztás  kell.  S  a  közönség  méltán  megvárja 
az  irodalomtól,  hogy  ez  maga  tájékozza  őt  világra  bo- 
csátott szüleményei  iránt. 

E  kiáltó  szükség  az,  melyen  a  Szépirodalmi  Fi- 
gyelő, erejéhez  képest  segíteni,  elszánta  maiját.  Gondjai 
nagy  részét  áldozza  a  megjelenő  művek  ismertetésére. 
Ez  két  külön  rovatban  történik.  Elébb  minden  művet, 
nyomban  a  megjelenés  után,  rövid  jellemzéssel  mutat 
be  a  közönségnek ;  azután  az  egy  vagy  más  tekintetben 
figyelmet  gerjesztőkről  tüzetesebb  bírálatot  ad.  Egy 
külön  rovatban  a  külföldi  szépirodalom  jelesebb  tüne- 
ményeit fogja  bemutatni,  kisérve  saját,  vagy  a  külföldi 
tekintélyesb  műbírák  észrevételeivel. 

De  ez  nem  meríti  ki  programmját.  A  mfíérzék 
fölgerjesztése,  ápolása,  kifejtése  levén  a  czél,  hová  a 
lap  irányoz,  elméleti  tájékozásoknak  is  helyt  ad  az  aes- 
thetika  körében.  Mindaz,  mi  a  széptan,  szépműtan,  mű- 
történet országába  esik,  tárgya  lehet  fejtegetésinek. 
Ez  által  főleg  a  készülő  s  kezdő  írókra  szándéka  hatni, 
hogy  elvégre  kihatoljunk  az  öntudat  nélküli  naturalis- 
musból. 

Óhajtja  ezen  kívül  hazánk  tehetségesb  íróit  egy 
díszes  koszorúba  gyűjteni.  Költői  műveket,  (verselt  és 
folyó  beszédben),  mint  más  szépirodalmi  lapok,  rende- 
sen közöl.  Só't  e  részben,  a  mennyire  lehet  és  tere 
engedi,  a  szokottnál  nagyobb  változatosságra  törekszik. 
Semmi  ága  a  költői  productiónak  nincsen  kizárva,  föl- 
tévén, hogy  megfelel  a  művészet  igényeinek,  és  hogy 
a  darab  nem  igen  hosszú.  Komoly  és  víg,  pathosz  és 
humor  egyaránt  édes  gyermekei  a  múzsának ;  s  mi  a 
komolyságot  lapunk  irányába,  nem  a  közlendő  művek 
unalmas  egyhangúságába  helyezzük. 

És  itt  szabad  legyen  írótársaimat,  —  azokat  is, 
kikhez  magán  soraim  el  nem  jutottak  —  csatlakozásra 
szólítanom  fel.  Az  ő  becses  közreműködésök  tehet  en- 
gem képessé,  hogy  szándékomat  valósítsam.  Óhajtásom 
az,  hogy  e  lap  irányadóvá  s  mintegy  irodalmi  központtá 
nője  ki  magát.  Nem  a  lap  anyagi,  —  hanem  az  iro- 
dalom szellemi  javáért  óhajtom  ezt.  Ha  ők  engem  oly 
művekkel  támogatnak,  melyeket  példányul  lehessen 
mintegy  a  serdülő  nemzedék  elé  tartani:  elérve  lesz 
czélom,  mely  az  irodalomé  egyszersmind.  S  e  szellemi 
versenyből  ifjabb  pályatársaim,  a  jövő  reményei,  sin- 
csenek kizárva.  Kern  a  régit  az  új  ellenében,  hanem 
az  örök  szépet  az  idő  gyarlósági  ellenében,  akarjuk 
képviselni. 

Még  egyet.  Lapunk  szépirodalmi,  de  nem  divatlap. 
Képeket  s  egyéb  műmellékletet  nem  ígérhetünk,  lega- 
lább egyelőre.  Nem,  mintha  kifogásunk  volna  a  képek 
ellen;  sőt  elismerjük,  hogy  a  szépérzet  kifejtésére  üd- 
vös szolgálatot  tesznek,  kivált  oly  országban  mint  a 
mienk,  hol  oly  gyéren  találkozni  a  képző  művészetek 
eredeti  alkotásaival.     De  mi  lapunk  tartalmára  óhajtjuk 


502  ELEGYES    CZIKKEK. 


irányozni  a  figyelmet.  Nem  hiszszük,  mit  a  magyar 
közönségről  itt-ott  hallani,  hogy  ez  csupán  műmellék- 
letekért  pártfogolja  lapjainkat. 

Álljon  itt  végűi  a  rövid  előrajz,  mikép  azt  eleve 
néhány  sorban  összeállítottuk : 

Czélja  a  lapnak  a  magyar  szépirodalom  (műpróza 
és  költészet)  aesthetikai  fejlődését  előmozdítani.  Esz- 
közli e  czélt 

I.  Elméletileg :  széptani  értekezések,  hosszabb,  rövi- 
debb tájékozások,  fejtegetések  által. 

II.  Gyakorlatilag :  1.  Szépirodalmi  (prózai  és  ver- 
ses) dolgozatok  közlése  által.  2.  Szépirodalmi,  úgy  ha- 
zai, mint  külföldi  termékek  egyszerű,  vagy  bírálatos- 
ismertetése  által.  3.  Bármely  irodalmi  jelenség  mélta- 
tása által,  a  mennyiben  az  aesthesis  körébe  esik.  4.  Az 
által,  hogy  a  hazai  irodalmi,  főleg  szépirodalmi  intéze- 
tek —  minő  a  Kisfaludy-társaság  —  működését  foly- 
tonos figyelemmel  kisérendi;  valamint  a  költészettel  ro- 
kon művészetekre  is  alkalmilag  kiterjeszkedik.  5.  Czél- 
jaira,  hamikor  szükségesnek  látja,  a  képző  és  hangzó' 
művészetek  segélyét  is  igénybe  veszi.  G.  Rövid  napi 
híreket  közöl  a  bel-  és  külföldi  társas  élet,  de  legin- 
kább az  irodalom  és  művészet  köréből. 

A  „KOSZORÚ"  BEMUTATÁSA.*) 

Ha  valakit  előkelő  díszes  társaságban  érdemre  gaz- 
dag férfiú  bemutat  s  ez  alkalommal,  akár  udvari  nyá- 
jasságból, akár  mivel  őszinte  becsülését  némi  túlzás  által 
szeretné  egyszerre  átönteni  a  jelenlevőkbe,  oly  tulajdo- 
nokat ruház  rá,  melyekben  az  illető  érzi  fogyatkozását : 
az  ekképen  bemutatott  nem  tudja  sokszor,  az  által  kö- 
vet-é  el  nagyobb  illetlenséget,  ha  magyarázatba  eresz- 
kedik s  nagy  bajjal  izzad  elhárítni  magáról  a  mi  fölös- 
leges ;  vagy  ha  emelt  fővel  fogadja  a  nem  egészen  ér- 
demlett magasztalást.  Ily  helyzetben  volna  e  lapok  szer- 
kesztője, midőn  a  föntebbi  sorokat  módosítás  nélkül  kell 
kiadnia,  ha  nem  érzené  egyszersmind,  hogy  azokban 
nem  csak  dicséret,  hanem  annak  kiérdemlésére  való  buz- 
dítás, nem  puszta  remény,  de  megváró  bizalom,  nem 
annyira  díj,  mint  kötelezés  foglaltatik.  Távol  azért 
egyfelől  minden  ízetlen  szabadkozástól,  más  részt  ama 
hegyke  elbizottságtól,  mely  homlok  felütve  mutatja,  hogy 
elbírna  még  egyszer  annyi  dicséretet  is:  magába  száll 
inkább,  s  pirulva  mérlegeli,  vajon  megfelelhet-e  a  jó 
véleménynek,  melyet  felőle  bemutatója  gerjeszt  a  tár- 
saságban, s  a  kimondott  szó  vajon  nem  költe-é  hallói- 
ban olynemű  várakozást  is,  mely  a  lap  mostani  czéljait 
túlhaladja. 

íme,  a  Koszorú  egyszerű  alakban  jelent  meg ; 
egyszerűbben  tán  valamennyi  társainál:  erős  ok,  hogy 
minden  figyelem  s  követelés  fokozott  mértékben  a  ben- 


*)  A  Koszoeú  legelső  számát  (1863.  január  1.)  gróf  Mikó  Imre 
vezérczikke  nyitotta  meg,  a  ki  melegen  üdvözölve  e  lapot,  mintegy 
jelezte,  mit  remél  attól  az  irodalom  és  a  közművelődés  javára.  E 
bevezetésre  volt  válasz  a  fentebbi  czikk. 

söre  irányuljon.  De  van-e  irodalmunk  oly  állapotban, 
hogy  bármily  kisded  koszorút  folyvást  csupa  remek  mű- 
vekből fűzhessen  össze  ?  S  ha  volna  is :  eltalálná-e  min- 
dig és  mindenki  tetszését,  az  ízlések  s  műveltségi  fokok 
különbsége  szerint?  S  hányadik  olvasónak  jut  eszébe, 
ha  a  lap  első  számait  forgatja,  a  szerkesztői  programm : 
hogy  ez  n< m  ígérte,  mintha  egész  irodalmunkat  egy  va- 
rázsütéssel átalákítná,  a  mi  lehetetlen,  hanem  csupán 
törekvését  fejezte  ki,  mind  szellemi,  mind  anyagi  eszkö- 
zeivel oda  munkálnia,  mikép  a  fejlődés  folytonos  de  lassú 
útján  jobb  állapotot  idézzen  elő.  Ugrás  nincs  a  termé- 
szetben, nincs  a  népek  állami,  históriai,  társas  fejlődé- 
sében, nincs  az  irodaloméban  se.  De  hátha  a  közönség 
egy  részének,  mely  Minervát  készen,  pánczélosan  várja 
talán  Jupiter  homlokából,  nem  lesz  türelme  bevárni  az 
organicus  fejlődés  hosszú  folyamát  és  a  csalatottság  bosz- 
szankodó  érzetével  hagyja  magára,  ki,  eleinte  legalább, 
alig  mutathat  többet  a  jó  törekvésnél.  Ezek  a  szer- 
kesztő aggodalmai. 

Hanem  bízzunk  a  czél  tisztaságában,  reméljünk 
honfi-  és  írótársaink  buzgalmában  s  mindenek  fölött  ne 
veszítsük  el  hitünket  az  irodalom  jövője  iránt,  mely 
hogy  minél  fényesb  legyen:    Vgy  adja  Isten! 


A  MAGYAR  AKADÉMIA  ÜLÉSEIRŐL.  *) 

Némelyek,  talán  e  rovat  czimétöl  megijedve,  hibáz- 
tatják bennünk,  miért  szólunk  mi  oly  roppant  komoly 
és  tudományos  tárgyról,  mint  az  akadémia  ülései,  wó'-kö- 
zönség  előtt.  Hallottunk  legalább  ily  észrevételt  is,  a 
többi  megrovás  közt,  lapunkra.  Mondhatnók  mentségül, 
hogy  közönségünk  nagy  része  nő  ugyan,  de  mégsem 
mind  az :  iskolák,  tanári  vagy  szerzetes  testületek,  ka- 
szinók stb.  bajosan  számíthatók  az  emberiség  ama  gyön- 
gédebb feléhez.  Egyes  előfizetők  névsorában  is  meg- 
annyi (ha  nem  több)  az  úr,  mint  az  úrhölgy.  Azt  is 
kérdhetnők:  hogyan  leszünk  mi  literatúrai  s  ismeretter- 
jesztő lap,  ha  semmit,  a  minek  kissé  komoly  szine  van, 
távolról  sem  szabad  érintenünk.  De  nem  ;  mi  nem  kisz- 
szük,  hogy  e  haza  leányait  épen  ne  érdeklené  az  aka- 
démia. Versent  áldoztak  épületére :  ne  lenne  majd  ben- 
nük —  egy  kis  kiváncsiság  legalább  —  mi  történik  abban 
a  szép  házban?  Én  láttam,  láttuk  mindnyájan  a  díszes 
női  karzatokat,  akadémiai  nyilvános  ülések  alkalmával. 
Hosszú  értekezéseket  meghallgattak,  meg  is  tapsolták 
az  előadás  élénkebb  helyeit.  Legyen  csak  terme  az 
akadémiának,  hol  a  hallgatóság  nem  két-négyszög  ölnyi 
térbe  összezsúfolva'  ül,  hanem  illő  kényelemmel  helyt 
foglalhat ;  én  a  hivő  s  mondó  vagyok,  nő-közönség  is  el- 

*)  Megjelent  a  Koszoró-ban.  (1863.  I.  46    lap.) 

ellátogat  oda.  És  ezt  nyereségnek  tartanám,  mindkét 
részről.  A  közönség  nem  csupán  annyit  tudna  az  aka- 
démia tagjairól,  mennyit  a  divatlapokban  olvas:  hogy 
„bagolyszeműek,"  pápaszemesek,  szundikálók  stb.  A 
tagok  pedig  toilette-jökön  kívül  arra  is  ügyelnének, 
hogy  értekezésüket  szépen,  formában  adják  a  nyilvános- 
ság elé,  simára  fésüljék  a  nyelvhibáktól,  pongyolaságát 
felövedzzék,  itt-ott  egy  kicsi  virágot  tűzzenek  hajába: 
szóval,  hogy  az  eló'adásban,  ép  annyi  tudomány  mellett, 
egy  kis  művészet  is  legyen.  így  tesznek  evvel,  például 
a  francziák,  s  nem  mondhatni,  hogy  alaposságuk  nagyon 
mcgsínylené. 

Aztán  mért  ne  lehetne  tudományos  ülésekről  női 
közönségnek  referálni?  Az  a  bibe:  hogyan.  X...  úr, 
akadémikus,  épen  ülésből  jön.  ..Ah,  isten  hozta,  már 
féltem,  elmarad  a  theáról."  *)  ,Az  ülés  tovább  tartott, 
édes  nagysád,  mint  rendesen,  a  miatt  késtem.'  ..Érde- 
kes volt  úgy-e?  Ki  olvasott?"  ■ —  X.  .  .  úr  udvarias  em- 
ber, elmondja  nő  ismerősének,  ki  volt  az  előadó,  miről 
tartott  értekezést,  egy  pár  észrevétele  is  van  a  felolva- 
sásra, s  hogy  azt  megértesse,  nagyjából  a  tárgyat  is 
megmagyarázza,  tizenöt  perez  eltelt  a  beszéddel,  s  ő 
nagysága  nem  mulatott  rosszul,  tán  okult  is  egy  kicsit. 
Miért  ne  lehetne,  a  mi  az  életben  annyiszor  megtörténik, 
csínyján,  módjával  megtenni  az  irodalomban  is? 

így  például,  a  legközelebbi  ülésben  (jan.  5),  mely 
a  mathematikai  és  természettudományi  osztályok  ülése 
volt,  Kubinvi  Ferencz  tiszteleti  tag  olvasta  Petkó  János 
levelező   tag  székfoglaló  értekezését.     Ha  a  czímet :   Az 


■     Ebédről,  amice.    Xem   tudja,    hogy    mikor   az   akadémiának 
vég-e  van,  akkor  kezdődik  az  ebéd. 

Szerk. 

őslénytani  és  földtani  fő  korszakok  alapelveiről,  egyszerűen 
ide  írom,  ez  sokakat  elijeszt,  még  inkább,  ha  száraz  ki- 
vonatot közlök,  a  tudomány  műnyelvén.  De  ba  azt 
mondom:  az  egész  arra  van  alapítva,  hogy  a  csillagok 
szirtimé  nem  csak  poétái,  hanem  tudományos  íictio: 
mindjárt  érdekesebb.  Az  őslénytan  (palaeontologia)  és 
földtan  (geológia)  azt  tanítja,  vagy  inkább  mutatja,  hogy 
a  mi  öreg  földünknek,  —  mely  tán  millió  év  óta  ., forog 
keserű  levében"  —  voltak  oly  idó'szakai,  a  midőn  állat- 
és  növényfajok  kivesztek  róla,  s  idővel  mások  álltak 
elé  megint.  Ezek  az  őslénytani  és  földtani  főkorszakok. 
Mi  okozta  e  nagy  változást?  Ertekezó'nk  nem  ily  mo- 
dorban, de  körűlbelől  ezt  mondja.  Régóta  tapasztalják 
a  csillagászok,  hogy  az  úgynevezett  álló  csillagok  né- 
melyike egyszerre  különös  nagy  fényre  gyúl,  aztán 
lassanként  ismét  halványodik,  csökken  ragyogása,  s  utol- 
jára jelentéktelen  kis  csillaggá  válik.  No  már  az  ily 
álló  csillag,  mind  megannyi  nap  —  hasonló  a  mi  na- 
punkhoz. Mint  a  virág,  mely  bimbót  hajt,  e  csillagnap 
is  egyszere  megtelik  szerelemmel,  fénye  tüzes,  átható 
lesz,  s  ilyenkor  az  izzó  szerelem  tenger  bolygó  csillagot 
(planétaj  bocsát  el  magától,  olyat  mint  ez  a  mi  földünk, 
hogy  évezredekig  járja  kürtánczát  édes  anyja  körűi.  A 
napcsillag  aztán  lassanként  elveszti  fényét  és  tüzét,  míg 
az  idők  végtelenjében  újra  egy  bolygó  szülésre  teljese- 
dik meg.  A  faj  kiveszési  időszakok  most  már  így  áll- 
hattak elő  földünkön.  A  nap,  ez  a  mi  napunk,  miután 
a  földet  eldobta  magától,  idő  múltával  fiatalabb  bolygó- 
kat is  hoza  létre,  azokat,  melyek  hozzá,  mint  ifjabb 
gyermekei,  most  is  közelebb  vannak :  a  Vénus  kisasz- 
szonyt  és  a  fürge  Mercurt,  meg  néhány  apró  csemetét, 
melvek  asteroid  név  alatt  keringenek. 

Valahányszor  ily  alkalommal  egyszerre  neki  tüze- 
sedett :  a  fény  és  hőség*  növekedése,  állatok  s  növények 
általános  pusztulását  vonta  maga  után  földünkön,  s  így 
álltak  elő  később  új  földtani  korszakok,  szám  szerint  is 
(kevés  igazítással)  annyian,  a  hány  bolygó  azóta  támadt. 
—    Ez  az  egész.  Mi    volna    ebben    oly  rendkívül 

komoly? 


UI^yrVVVVULIUiJA 


A  NŐ-ÍRÓKRÓL.  *) 

A  Családi  kör  szerkesztője  nyilatkozásra  hí  fel: 
ha  Gyulai  Pál  Nők  a  tükör  előtt  czímű  novellája  e  ki- 
fejezésében: ..Az  öreg  úr  tudta,  hogy  az  írónők  nem 
szoktak  kötni  és  hímezni"  tisztán  az  öreg  úr  nézete,  s 
nem  egyszersmind  az  íróé  is,  van-e  kifejezve  ? 

Mielőtt  a  hozzám  intézett  kérdésre  válaszolnék,  meg 
kell  jegyeznem,  hogy  az  idézett  hely  Gyulainál  egy  kis 
különbséggel  fordul  elő,  nevezetesen  így:  ..Az  öreg  úr 
mosolygott,  tudta,  hogy  az  írónők  nem  igen  szoktak 
kötni  és  hímezni"  —  (Lásd  Koszokú  I.  félév,  103  lap.) 

így  visszaállítva  az  eredeti  szerkezetet,  igaza  van 
a  Cs.  K.-nek,  hogy  e  mondat,  ha  összefüggéséből  kisza- 
kasztva s  pusztán  nyelvtanilag  vesszük,  magában  fog- 
lalja (vagy  nem  zárja  ki),  hogy  az  író  is  egy  véleményen 
van  az  öreg  úrral. 

De  kevésbbé  van  igaza,  ha  az  egész  helyet  elbeszé- 
lési műforma  szempontjából  tekintjük,  midőn  az  írd 
személyei  gondolatát  fűzi  tovább,  a  nélkül,  hogy  saját 
véleményére  tekintettel  volna,  akár  egyez,  akár  nem  a 
fölvett  személy  véleményével.  Ilyenkor  az  író,  (s  gyak- 
ran lapokon  át)  igen  határozottan  beszélhet,  a  nélkül, 
hogy  minduntalan  odatenné  az  egyhangú  szabadkozást: 
„X,  vagy  Y  nézete  szerint:"    de  az  olvasó  mégsem  az 

*j  Megjelent  a  KoszoRÚ-ban.  (1868.  II.   189.  lap.) 

író  objectiv  véleményét,  hanem  a  szereplő  egyén  szem- 
pontjait találja  benne.  Legkevésbbé  arra  való  pedig 
egy  ily  kiszakasztott  liely,  hogy,  mint  az  író  meggyőző- 
désének bizonysága,  tudományos  vita  alapjául  szolgáljon, 
kivált  oly  íróval  szemben,  kinek  e  tekintetben  bőven 
kifejtett  nézetei  vannak. 

Azonban  maradjunk  a  szószerinti  értelemnél. 

Tehát  Gyulai  azt  mondotta  (legalább  nem  tett  óvást 
ellene),  hogy  az  írónők  nem  igen  szoktak  kötni  és  hí- 
mezni." 

Tegyük  fel,  hogy  a  férfi  írókról  tesz  hasonnemű 
nyilatkozatot.  Tegyük,  például,  hogy  ezt  mondja:  „az 
írók  nem  igen  jó  gazdák,"  „nem  igen  ügyes  pénzkere- 
sők." Mozdult  volna-e  egy  toll,  széles  e  hazában,  czá- 
folatára  ? 

De  a  Cs.  K.  szerkesztője  szükségesnek  látta,  e  sza- 
vakat véve  kiinduló  pontúi,  egy  ezikksort  írni  Gyulai 
ellen,  nem  is  csak  az  írónők,  hanem  az  egész  nőnem 
védelmére. 

Azt  mondja  ugyan,  hogy  ő  Gyulainak  nemcsak  e 
mondatát,  hanem  „általában  az  írónők  elleni  nézeteit 
vette  fejtegetése  alapjául,"  miket  a  Szépirodalmi  Fi- 
CYELu-ben  és  másutt  nyilvánított.  De  sem  ama  czikksoro- 
zatból,  sem  mostani  polémiáiból  a  Cs.  K.  szerkesztőjének, 
nem  tűnik  ki,  hogy  azon  nézetről,  melyet  Gy.  a  nőíró- 
ság  felől  nyilvánított,  tiszta  fogalma  volna. 

A  Szépirodalmi  FiGYELŐ-ben,  tudtommal  (pedig  csak 
tudnám),  senki  sem  szólott  a  nőíróság  ellen,  se  Gyulai, 
se  más.  Egy  bírálatban  alkalmilag  érinti  egy  író  —  ki 
nem  Gyulai  —  de  semminemű  véleményt  nem  mond 
ellene,  sőt  bizonyos  tekintetben  mellette  szól.  Egy  másik 
bírálatban  az  mondatik  ki  csupán  (megint  nem   Gyulai 

által)  ám  írjanak  és  zengjenek  a  nők,  de  ne  kívánjanak 
kiváltságos  állást  szemben  a  kritikával.  Es  ezt  örökké 
mondjuk,  mert  különben  az  irodalom  életgyökere  lenne 
megtámadva.  *) 

Gyulai,  több  évvel  ezelőtt,  a  Pesti  NAPLÓ-ban  fejte- 
gette a  nő-íróság  kérdését.  Fejtegetése  tisztán  lélektani 
volt,  nem  vonatkozott  személyekre,  még  nem  is  csupán 
a  magyar  nő-írókra  szorítkozott.  Állítása  két  pontban 
foglalható  össze :  1.  hogy  a  nőíró  vagy  művész,  mint  a  világ- 
első rangú  költői  és  művészei  példája  bizonyítja  —  nem 
juthat  el  a  remékség  azon  legfelső  fokára,  melyen  egy 
Homer,  Dante,  Shakspeare,  egy  Phidias,  Apelles,  Ra- 
fael stb.  ragyognak:  2.  hogy  a  kik  teljes  lélekkel  szen- 
telvén magokat  irodalomra  vagy  művészetre,  a  nemök 
határában  elérhető  legmagasb  fokra  feljutnak,  azok  a 
történet  bizonysága  szerint  a  jelességet  többnyire  boldog- 
ságuk árán  vásárolják  meg.  —  E  nézet  lehet  helyes 
vagy  helytelen :  de  akkor  a  czáfolatnak  erre  kell  szorít- 
koznia**), nem,  mint  a  (Js.  K.  czikksorozata,  Gyulait 
úgy  tűntetni  fel,  mint  az  írónők,  általában  a  nők  ellen- 
ségét és  mintha  az  írónőket,  talán  egyenként  is,  becste- 
lenséggel  illette  volna. 

A  Cs.  K.  czikksoiozatán  nem  látszik,  hogy  írójok, 
Gyulainak  föntebb  említett  fejtegetését  akár  újra  olvasta, 

*)  Mivé  lenne  az  irodalom,  ha  kiváltságot  követelne  péld.  a  vssz 
írónő  lovagias  tekintetekből,  a  hazafias  rossz  író  patriotismusból, 
az  aristocrata/ó'n?w<7Ú  állásánál  fogva,  a  demokrata  egyenlőség  szem- 
pontjából, a  silány  tanköltó'  morális  irányáért,  a  elerushoz  tartozó 
palástja  miatt,  s  kit  csupán  éhség  hajt  a  múzsák  oltárához,  a  gyo- 
mor  jogai  tiszteletben  tartásáért!  Pedig  ennek  némely  részét  már 
megértük. 

**)  S  erre  hivatkozott  Brassai  ugyanakkor  megjelent  czáfoló 
iratában, 

akár  emlékezetben  híven  megtartotta  volna.  Homályos,, 
gyűlölséges  és  benyomásokra  építi  czikksorát:  mintha 
Gyulai  az  írónőket  minden  alkalommal  sértegetné,  mintha 
tülök  minden  képességet,  erényt  megtagadna,  szóval  mintha 
(szomszédaink  nyelvén)  valóságos  dühös  „írónő-faló" 
volna.  Mert  hogy  csak  opportunitás  kérdése  lett  volna  a 
Cs.  KöR-re  nézve,  mindjárt  eíejénte  (legalább  egyik  jeles 
írója  jeles  dolgozatában)  megtámadni  a  Koszorút,  — 
ezt  ha  úgy  volna  is,  nem  illik  hozzám  feltenni  és  fesze- 
getni. 

Még  csupán  egy  pár  megjegyzésem  lesz. 

A  Cs.  K.  szerkesztője  felhozza  legújabb  czikkében, 
hogy  múltkori  Önvédelme  csak  unalmas  alkudozások 
után  jelent  meg  a  KoszoRű-ban.  Való.  De  a  t.  szer- 
kesztő elfeledé  megmondani  olvasóinak,  mi  volt  az 
,,  unalmas  alkudozás"  tárgya.  Az  „Önvédelem"  első 
szerkezete  nem  kevesebbet  kívánt,  mint  hallgató  elis- 
merését oly  vádnak,  mit  egy  független  lap  sem  ismer- 
hetne el.  Valóban  unalmas,  hogy  ilyet  a  Koszorú  el 
nem  ismert!  Mennyivel  kevésbbé  lett  volna  unalmas, 
az  egész  czikket  kereken  és  azonnal  visszautasítni ! 

Másik  azon  szabadkozása  a  Cs.  K.  szerkesztőjének, 
olvasói  előtt,  hogy  mostani  polémiája  hangjai  a  KoszoRÚ-tól 
és  Gy.  modorából  kölcsönözte.  Bocsásson  meg  a  t.  szer- 
kesztő, de  ez  állítása  —  hogy  is  mondjuk  leggyengédeb- 
ben? —  fordított  viszonyban  látszik  lenni  a  tényleges 
valósággal.  A  KoszoRÚ-ban  se  Gyulai,  se  más  nem  hasz- 
nált oly  hangot  soha,  mint  ez  az  övé.  Sőt  Gy.  összes 
polémiáiban  sem  található  oly  hang,  milyet  ő  ellenében 
egy  idő  óta  a  legutolsó  írócska  is  bravournak  tart  föl- 
venni. Ám  ítélje  meg  az  elfogulatlan  közönség,  mely 
mind  Gyulai  czikkeit  s  polémiáit,  mind  az  ellene  özönlő 

kifakadásokat  olvassa,  melyik  fél  marad  inkább  az  írói 
illem  és  tárgyszerű  vitatkozás  határai  közt. 

Ha  tehát  a  Cs.  K.  szerkesztője  Gyulairól  s  köze- 
lebb a  KoszoRÚ-ban  megjelent  színházi  ezikkei  felől  azt 
mondja:  ..szépen  odább  illant,  nyelvelt,  és  'piszkolt  tovább 
egy  sereg  írót." 

Ha  ugyanazokból  nem  tud  más  értelmet  venni,  mint 
hogy  Gy.  „egy  sereg  írót  húrom  héten  keresztül  dorgál 
és  piszkol." 

Ha  Gy.  „edzett  vitéze  a  kötelőzködésnek,  hirli<<l<lt 
(remélem :  berüchtigt)  mestere  a  szónak,  ki  most  is 
nyélvében  bízott.11 

Ha  végre,  hogy  a  többit  mellőzzem,  Gyulai  kötelőz- 
ködik,  rúg-kapál,  szórja  <t  piszkot  jobbra-balra,  mint  vala- 
mely vásott  gyermek  (itt  hihetően  Gy.  kis  termetére  van 
ezélzás,  mely  mindig  legnagyobb  argumentum  ellenei 
szájában),  ostobának  teszi  magát-1' stb.  .  . 

Akkor,  megengedjen  a  Cs.  K.  szerkesztője,  de  két- 
ségbe kell  vonnom,  hogy  e  „nyelvet",  e  ..hangot",  e 
„modort",  ez  ..ékesszólást"  a  KoszoRÚ-ból  s  Gyulainak  ott 
megjelent  czikkeiből  tanulta  volna.  Nem!  ezek  valószínű- 
leg ama  női  finomabb  irmod  sajátságai,  mely  egyébaránt, 
az  én  bevallott  nézetem  szerint  is,  rendes  állapotban  oly 
előnyösen  különbözteti  meg  a  nő-írókat  a  férfiak  fölött. 

Pesten,  aug.  19-én.   1863. 

Arany  János 
.     szerkesztő. 


Arany  hátrahagyott  prózai  munkái.  OJ 


^^.f^n^E^^^^^i^^^ 


EGY  SZŐ,  MELY  KELL,  DE  NEM  TETSZIK.  *) 

Az  irodalmi  központosítás  valami  fél  századdal  ez- 
előtt egyike  volt  ama  föltételeknek,  melyektől  irodal- 
munk szerencsés  tovább  fej  lése  függött.  Azon  időben, 
mikor  legjelesb  íróink,  egy  Kazinczy,  Kölcsey,  Berzsenyi, 
az  idősebb  Kisfaludy  stb.  vidéken  laktak  és  működtek, 
s  az  ország  szívében  Budapesten  alig  egy  pár  fiatal 
ember,  Yitkovics,  Szemere  képviselte  a  magyar  irodal- 
mat, vagy  inkább  tartotta  fel  a  közlekedést  ama  távol- 
lakók és  a  központ  nyomó  és  képíró  intézetei  közt, 
semmi  sem  vala  kívánatosb,  mint  hogy  az  irodalmi  em- 
berek lassan-lassan  a  haza  fővárosába  tehessék  állandó 
lakhelyüket  és  onnan  hassanak  egyesűit  erővel  a  vidékre 
Ez  óhajtás  nem  sokára  szépen  teljesedésnek  indult, 
midőn  Kisfaludy  Károly,  az  Aurora  és  Athenaeum 
körűi  egy  nem  nagy  számú,  de  a  haza  legkiválóbb  ifjú 
tehetségeiből  alakúit  csoport  képződék,  s  az  irodalmi 
központosítás  feladata  megoldva,  Budapest  irányadó 
fensősége,   úgy  látszik,  mindenkorra  biztosítva  lón. 

E  központosítás,  a  mi  a  személyeket  és  anyagi  dol- 
gokat illeti,  megvan  ma  is,  nagyobb  mértékben,  mint 
valaha,  s  egyre  növekedő  arányban.  A  mivel  a  vidéki 
sajtó  irodalmunk  növeléséhez  járul,  az  rendszerint  nem- 
csak   anyagi    tekintetben    kevés,    hanem    szellemileg   is 


'i  Megjelent  a  FiGVELÖ-ben.  (1862.  II.  349.  lap.) 

alárendelt  fontosságú.  Általában  el  lehet  mondani,  hogy 
-alig  több  az,  mint  a  fővárosinak  visszatért  fénye,  ha 
ugyan  ez  utóbbiról  ilyes  képletben  szólhat  az  ember. 
Minden  eró'  és  —  erőlködés  a  központra  siet,  innen 
indul  ki.  ide  tér  vissza  minden ;  ügy  hogy  a  fél  század 
előttihez  mérve,  nagyon  szerenesésnek  kellene  ítélni 
helyzetünket.  A  szépirodalom  (mert  észrevételeim  legin- 
kább erre  vonatkoznak)  Pesten  ütötte  fel  állandó  lak- 
helyét, innen  folytatja  újonczozását  a  haza  minden  részei- 
ből, minden  évben  számos  ifjú  ember  ..hagyja  el  apját 
és  anyját  és  ragaszkodik  az  irodalomhoz"  —  a  ..népes- 
ségi mozgalom11  (mint  a  tizenegy-év  emberei  nagyon 
értelmesen  (?)  s  tiszta  magyarsággal  szokták  mondani), 
hétről  hétre  gyarapszik,  az  „író"  osztály  idestova  helyet 
követel  magának  Pest  városa  becsületes  kárpitosai, 
aranyozói  mellett:  szóval  „numerus  sumus,  fruges  con- 
sumere  nati"  (ha  van  :  „numerus",  kik  Pesten  élnek, 
Heckenastnál,  Emichnél,  Vodianernél  nyomatnak,  sze- 
mélyes érintkezésben  állnak  az  úri  és  váezi  utcza  tar- 
gonczáival:  de  szellemi  tekintetben  központosított  iro- 
dalmunk nincs. 

Soha  ily  szanaság,  minőt  <z  a  mi  központi  irodal- 
munk felmutat.  Csoportban  vagyunk,  de  az  irodalom 
gyöpét  .,kiki  magának"  csipegeti,  valamint  egy  folt 
ama  házi  szárnyasokból,  melyek  őseit  a  Capitolium  meg- 
mentői  gyanánt  tisztelte  a  régiség.  Sehol  közös  eszme, 
közös  irány,  törekvés  egy  bizonyos  szellemi  czélra,  s  e 
végett  csoportulás  akár  egy.  akár  másik  zászló  alá, 
súrlódások,  küzdelem  elvekért  szellemi  fegyverekkel: 
mind  ebből  semmi  sincsen.  Fő  gond  a  megélhetés  vagy 
a  mi  ezzel  rokon;  fő  erény,  mely  után  kiki  törekszik: 
nz    élelmesség.     Ha    olykor    egyes    apróbb    csoportokat 

látunk  is  összeverődni  múlólag,  nem  a  rokon  irány  hozfa 
őket  össze,  hanem  a  véletlenség,  nem  ugyanazon  elvek 
harczosai,  csak  temperamentumnál  fogva  összeférő,  össze- 
simuló elemek,  nem  bajtársak,  csupán  pajtások.  Leg- 
több esetben  két-három  egyént  nem  a  zászló  gyűjt 
együvé,  hanem  a  koncz.  Mutass  nagyobbat,  oda  fog- 
tódulni bizonyára.  Nincs  rajta  mit  irigylem,  elég  sovány 
a  legkövérebb  is;  és  ha  méltó  a  munkás  a  maga  bérére 
a  szellemi  munkás  bizonynyal  kétszeresen  az :  de  a  baj 
gyökere  ott  rejlik,  hogy  a  helyzet  parancsoló  Igénytelen- 
sége oly  versenyt  támaszt,  melyben  a  mellesleges  járulék 
lesz  fődologgá,  az  eszköz  czéllá ;  s  e  versenyt  az  igény- 
lők egyre  nagyobbodó  száma,  melylyel  ama  „falat" 
koránsem  növekszik  arányban,  mind  makacsabbá  teszi 
s  üzletszerű  kapkodássá  sülyeszti  le.  Oda  jutunk,  hogy 
még  jobbjaink  is  vagy  úszni  vagy  bukni  kényszerűlvék 
s  arra,  hogy  lassankint  habnak  ereszszék  előbb  egy,  aztán 
más  elvüket,  mint  akadályozó  lomot,  ha  a  víz  szinén  fön 
akarnak  lebegni.  Mindenkit  űz,  kerget  a  napi  forgalom.. 
sietni  kell,  máskint  eltiporják. 


TÖREDÉKES  GONDOLATOK.*) 

I. 

Alig  van  fogalom,  melylyel  írók  és  közönség  nagy 
része  oly  kevéssé  jött  volna  tisztába,  mint  a  nem  régi- 
ben felkapott,  de  a  divatból  már  is  tünedező  népiesség- 
.gel.  Sokan  egyedül  a  nyelvben  helyezték  azt,  s  ha  ki 
a  pórias  szólam  utánzásában  némi  ügyességre  tőn  szert, 
épen  úgy  számíthatott  jó  hiszemu  tapsokra,  mint  az,  ki 
például  zsidós  vagy  tótos  magyar  beszédben  ügyeskedik. 
Ezen  utánzói  virtuositás  az  általánosról  a  különösre,  nem- 
ről a  fajra  szállt  le,  természetesen;  mert  minél  több  a 
logicaijegy,  annál  könnyebb  az  utánzó  feladata  :  könnyebb 
•egy  vidéki  szójárást,  palóezot,  székelyt,  göcsejit  „produ- 
kálni" —  mint  a  népnyelvet  általában,  mely  bír  ugyan 
nemi  közös  bélyeggel,  de  csak  tájankint  veszi  föl  ama 
határozottabb  kinyomást,  mely  a  kevesbbé  figyelmesnek 
is  azonnal  feltűnik.  Már  a  népiesség  előbbi  szakában 
hallatszék  panasz,  hogy  ez,  vagy  amaz  írónk  mégsem 
szól  az  igazi  nép  nyelvén,  nem  népies  eléggé ;  igen, 
mert  a  panaszló  saját  vidéke  szólamát,  különösségeit 
keresé,  s  nem  találta  a  népiesben.  Az  irodalom  megérté 
e  panaszt,  és  a  könnyű  siker  reménye  által  is  csábítva, 
egyetemes  népnyelv  helyett  a  különöst  kezdé  divatba 
hozni :    megszületett    a    táj  költészet.     Az    így    felfogott 

*)  Egyes  papirszeleteken.  —  A  VII.  számúnak  kivételével  itt 
először  közölve. 

népieshez  mások  a  néperkölcs,  a  faji  különösségek,  saját- 
ságok minél  szembeszökőbb  rajzát  követelék,  leginkább 
csárdai  világításban  ;  míg  nagy  rész,  költészet  örve  alatt, 
józan,  életrevaló,  tanulsággal  vagy  politikai  bölcseséggel 
szerette  volna  tömni  a  népet.  De  még  azzal  sem  valánk 
tisztában,  mi  hát  e  népiesdi  játék  tulaj donképeni  czélja: 
a  népnek  írunk-e,  bogy  szellemünk  hulladékaival  lelki 
nyomorán  enyhítsünk;  vagy  a  művelt  osztálynak,  hogy 
városi  kényelmében,  ázás-fázás  veszélye  nélkül  is,  al- 
kalma legyen  megismerni  a  falvak  népét.  Innen  a  mulat- 
ságos látvány,  hogy  míg  a  lyra  betyárokkal  ivott 
és  tombolt,  az  eposz,  ha  olykor  megszólalt,  a  múlt  és. 
jelen  minden  bölcseségét  fejébe  akarta  verni  a  népnek; 
a  dráma  pedig  művelt  osztályúikkal  bámultatá  a  lókötők 
szép  tisztára  mosott  fehér-ruháit  és  erényét. 

II. 
A  szép  egyátalános;  de  kifejezése  ily  általánosságban 

lehetetlen.  Sokat  emlegetik,  hogy  a  művészet,  különösen 
a  költészet  feladata  a  szépet,  az  örök  szépet  így  fejezni 
ki.  minden  nemzeti  különösség  nélkül:  de  ez  lehetlen.  Az- 
alak,  szín,  hang,  általánosabb  természetű,  mint  a  nyelv. 
mely  egészen  különös,  nemzeti:  még  is  a  képzőművé- 
szetek, a  zene,  tübbé-kevésbbé  az  általánoson  kívül  a 
nemzeti  jelleget  is  fölveszik:  hogy  volna  tehát  ez  lehető 
a  költészetben,  melynek  anyaga  mindeniknél  nemze- 
tiebb?  —  Nem  is  igaz.  hogy  a  költészet  valaha  ily  álta- 
lánosan fejezte  volna  ki  a  szépet.  A  görögökre  hivat- 
koznak: hol  van  nemzetiebb  költészet,  mint  az  övék? 
—  Süt  Homér  még  népi  is.  —  A  rómaiak,  igaz,  a  görö- 
göket utánozva,  némileg  ön  nemzetiségűket  megtagadták: 
de  Ők  sem  bírtak  ebből  kivetkőzni  egészen.     Epén  ott, 

hol  a  nemzetiséget  meg  akarják  tagadni  a  classicai  örök- 
szépért, épen  ott  a  virágzás  tetőpontja  némi  visszás  mes- 
terkéltségben  mutatkozik.  A  rómaiaknál  Virgil,   Horáez, 

—  a  francziáknál  Corneille,  Boileau  stb.  De  nemzeti- 
ségöket  ezek  sem  tagadhatván  meg,  mégis  mintegy  ide- 
gen (görög)  világba  tévén  magokat:  bizonyos  fonákság 
áll  elő  a  két  elem  küzt.  Ily  fonákság  nálunk  is  bőven 
mutatkozott.  A  mythologiával  kaczérkodó  Gyöngyösiek,  a 
rómaiskodó  latin  iskola.  Bajza,  az  örök  szép  hirdetője, 
német  világba,  érzésbe,  formákba  tette  magát,  stb.  — 
Szóval  az  általános  emberi  -  -  az  általános  szép,  —  ha 
költészetben  jelenik  rao»'  kivált  -  nem  válhat  meg  a 
nemzetitől,  vagy  oly  korcs  szüleménynek  ad  léteit,  mely 
visszássága,  fonáksága  miatt,  ha  egy  ideig  ráerőszakol- 
tatik  is  a  nemzetre,  később  okvetetlen  elfordul  attól,  mint 
idegentől. 

A  szépnek    tehát    nem   lehet  megtagadnia,  büntetés 
nélkül,  a  nemzetét;  de  a  népiesre  nem  szorul  okvetetlen. 

—  Viszony  köztök  ilyen   forma. 

Altalános  (emberi). 

Különös  (nemzeti). 
Különösb  (népi). 


III. 

Minden  igaz  költészet  ideál.  Az,  a  mi  reálnak,  mon- 
datik, kívül  esik  a  költészet  határán.  Különbség  csak 
az,  hogy  a  mit  ideálnak  szokás  nevezni,  lehány  magáról 
minden  időbelit  és  esetlegest,  tisztán  akar  állani,  általános- 
ságban maradni,  ezért  egyhangú  és  szfíkkőrű  lesz;  vagy 
csak    olyat    és    annyit    vesz  föl  az  idő-    s    esetszerűből, 

milyet  és  mennyit  évezredek  szentesítette  hagyományai 
engednek :  innen  egyoldalú.  Ellenben  azon  költészet, 
mely  reál  vegyületünek  mondatik,  elfogadja  az  időbelit, 
az  esetlegest,  a  különöst  (speciale)  például:  nemzeti, 
népi,  sőt  egyénit  is,  de  nem  mint  lényeget,  mert  akkor 
megszűnnék  költészet  lenni,  hanem  mint  formát,  melyben 
nyilatkozik.  Ez  által  köre  kitágul,  hangja  ezerféle 
változatot  nyer  s  megszabadul  az  egyoldalúságtól.  De 
ha  lényegét  nem  az  idea  teszi,  ha  a  res  külsejéből 
belsejébe  tolakodik,  akkor  nem  költészet  többé.  — 
Van-e  anyagibb  s  testiebb  dolog  egy  jóllákásnál ?  Ha 
valamely  költemény  ennek  kéjét  magasztalja,  kétség 
kívül  legvastagabb,  konyhaszagú  reál  fog  lenni.  Es 
Petőfi  ezt  tette.  Mind  a  mellett  a  költemény  lényege  nem 
reál.  Humor  (tehát  szép),  s  erkölcsi  mag  (tehát  jó)  egye 
sűl  benne.  A  költő  jóllakott,  most  heverni  készül. 
Pipát  kér  a  fiútól  —  s  ő  —  a  leglomhább,  feddi  azt 
lomhaságáért  —  öngúny.  A  legyet  mással  űzeti  el 
füléről.  Aztán  nézi,  ablakon  át,  hogy  a  szegény  munkás 
osztály  hogy  fárad  a  forró  délután ;  —  de  becsukatja  az 
ablakot,  mert  nagy  hőség  van.  Ne  irigyeljük  e  jóllakást: 
ő  tudja,  látja,  és  figyelmeztet,  hogy  hűslő  heverését  nem 
érzi  jogosnak,  míg  mások  izzadnak,  talán  jól  sem  lakva, 
a  forró  napon.  Ki  mondja,  hogy  ez  eszme  nem  méltó 
a  költészethez;  s  ki  óhajtaná,  hogy  P.  inkább  ösztövér 
reflexióban  mondta  volna  ki,  mint  így,  a  hogy  tette? 
Különbség  csak  az,  hogy  idealista,  meglehet,  így  kezdte 
volna : 

Ültem  pataknál 
Hűs  lomb   alatt, 

Kelt  s   tűnt  agyamban 
Száz   "-ondolat.  .  . 

IV. 


Nyelv.  „Junctura  nova."  —  Kicsinyelve  hozatik  fel, 
hogy  a  népies  költő  készen  találja  a  nyelvi  anyagot,  a 
kelmét,  nem  fejti  a  nyelvet,  csupán  a  készt  használja 
fel,  míg  régiebb  műköltőink  teremték,  művelték  a 
nyelvet,  különösen  a  junctura  által  tették  azt  nemesebbé, 
költőibbé.  Igaz,  nekiek  sokat  kellett  teremteniük,  — 
de  ez  egyszermind  szabadság  volt,  míg  a  népiesek  el- 
járása korlát.  Aztán  némileg  ők  is  a  készet  használták, 
mert  idegen  fordulatokat  honosítottak  meg,  vagy  régies 
szólást  élesztettek  föl.  —  A  nép  nyelvén  költő  sem 
találja  azt  oly  készen,  a  nép  köznapi  életében,  hanem 
keresnie  kell  legalább,  meglesni  az  ünnepélyesb  nyilat- 
kozatokat —  s  a  választás  sokszor  nehezebb,  mint  a 
teremtés.  —  Ha  azt  szedi  föl,  a  mit  a  nép  minden  nap 
mond,  akkor  nem  fos:  költői  lenni. 


V. 

AZ  ÉSZSZERŰ   UTÁNZÁSRÓL  A  KÖLTÉSZETBEN. 

„Poéta  nascitur,  non  fit"  - —  régi  mondás,  igaz  is, 
ha  nem  veszszük  betű  szerint,  hanem,  mint  többnyire 
a  közmondásokat  szükség,  kellő  magyarázattal  fogadjuk 
el.  Hogy  a  költői  tehetség  isteni  adomány,  melyet 
fáradsággal  megszerezni  nem  lehet,  csak  az  vonná  két- 
ségbe, ki  a  költészetet  gépies  foglalkozásnak  tekinti; 
sőt  ez  sem  tagadhatná  meg,  hogy  vannak  bizonyos, 
velünk  született  hajlamok,  melyek  már  a  gyenge  korban 
mutatkoznak,  elismerné,  hogy  e  faragcsáló  fiú,  kellő 
kiképzés  után,  jeles  gépész  lehet;    e  másik,  ki  a  szám- 


522  ELEGYES    CZIKKEK. 


tanban  oly  könnyen  boldogul,  Euclidesnek  lesz  kitűnő 
tanítványa  s  így  tovább.  Azt  mondani,  hogy  itt  minden 
az  első  benyomásoktól,  neveléstől,  körülményektől  függ, 
semmi  a  születéstől,  annyi  volna,  mint  azt  állítni,  hogy 
minden  ember  teljesen  hasonló  véralkattal,  ideg-szer- 
vezettel stb.  jő  világra,  tehát  annyi  mint  az  egyedi 
különbségnek  —  mely  a  természetben  a  legparányibb 
részletekig  lehat  —  megtagadása. 

Tehát,  poéta  nascitur,  a  mennyiben  bizonyos  haj- 
lamot hoz  magával  e  világra,  miszerint  már  kicsiny- 
ségétől kezdve,  a  dolgoknak  inkább  a  költői,  mint  prózai 
oldalát  képes  felfogni,  a  rhythmus,  az  öszhang  iránt 
kitűnő  érzékkel  bír,  míg  a  gépies  pontosságú  foglalkozás, 
a  rendnek  túlzó  egyhangúsága,  ellenére  van.  Ha  az  ily 
dispositióval  született  gyermek,  körülményei  által,  meg- 
fosztatik  a  nevelés  előnyeitől,  s  hajlamával  nem  egyező 
életpályára  sodortatik,  —  legtöbb  esetben  szerencsétlen, 
a  nélkül  hogy  tudná,  miért.  Mert  nagy  önhittség  volna, 
bármely  nemzet  és  kor  jeles  költőiben,  azt  hinni,  hogy 
azon  nemzedékből,  melyhez  tartoznak,  csupán  ők  hivatvák 
a  költészet  isteni  szövétnekét  lobogtatni  kortársaik  előtt. 
Igen,  a  körülmény  őket  emelte  e  díszes  helyzetbe : 
de  százan  meg  százan  lehetnek  az  ekeszarvnál,  a  műhe- 
lyekben és  egyebütt,  kik,  ha  a  sors  kedvez,  épen  úgy, 
vagy  jobban  betöltendék  azon  helyet,  mint  az  ünnepelt 
koszorúsok.  Ama  bojtár  fiú,  ki  oly  keservesen  ríkatja 
furulyáját,  s  órákig  elnézi  a  felhők  játékát  vagy  a 
folyam  siető  vizét,  szerencsésebb  viszonyok  közt  hírneves 
költő  fogott  lenni;  amaz  élezés  falusi  vőfélben,  ki  egész 
lakadalmas  népet  mulattat  furfangos  ötleteivel,  a  magyar 
nemzet  vígjáték-írója  veszett  el  (s  kár!) ;  ama  vén  paraszt- 
jós,   ki  képzelnie    szörnyeivel  egész    vidéket    réműlésbe 


ELEGYES    CZIKKEK.  523 


hoz,  a  romantica  első  apostola  leendett.  Egyik  nagy 
költőnk  arczképére  hallani  e  megjegyzést :  úgy  néz  ki 
mint  a  falu  bolondja  —  s  valóban,  fosztassék  meg  e 
költő  az  elemi  oktatás  minden  jótékonyságától,  hagyassék 
magára  egy  rideg  faluban,  hol  az  anyagi  lét  fentartása 
vesz  igénybe  minden  erőkifejtést,  —  nem  tudom,  ha 
az  élelmesb,  gyakorlatiabb,  ügyesebb  földiek  szemében 
egyéb  lesz-e  ? 

És  mindennyi  a  poéta  natus.  A  ti  született  költőtök 
talán  ama  bojtárlegény,  kit  gazdája  elcsapott,  mivel  a 
nyáj  körűi  nem  volt  szemes;  talán  amaz  élhetetlen  paraszt, 
kinek  gazdasága  tővel-hegygyel  fordul  össze ;  talán  ama 
babonás  öreg,  ki  minden  féle  rémdolgokat  hisz  és  regél 
a  kísértetekről,  vagy  ama  kiálló  betyár,  kit  a  társadalom 
eltaszított,  s  ki  a  társadalmat  eltaszítá  magától.  A  többi 
nevelés,  képezés  —  s  legyen  szabad  kimondanom, 
utánzás.  A  legegyszerűbb  népdal  sem  fakad  napjaink- 
ban egyenest  a  természetből ;  a  névtelen  költő,  ki  annak 
léteit  ada,  már  nemcsak  születve,  de  képezve  is  volt: 
a  népi  dalok  és  dallamok  egész  tárháza  állott  rendel- 
kezésére, honnan  mintáit  vévé.    Utánzott. 

Aristoteles  a  költészetet  utánzásnak  nevezi,  de 
más  értelemben.  Szerinte  az  a  valónak  utánzása.  Nem 
feszegetem  e  sokszor  vitatott  tételt,  mert  nem  tartozik 
czélomra.  Csak  annyit  érintek  meg,  hogy  a  valónak 
ily  utánzása  még  nem  meríti  ki  a  költészet  fogalmát: 
ez  több  annál.  Czélja,  mint  minden  művészetnek,  a 
szép  előhozása,  a  szép  pedig  (művészi  tárgyakban)  a  jónak 
és  igaznak  kifejezése,  de  nem  igyenest  (directe)  hanem 
közvetve,  az  idomban  és  idom  által. 

VI. 

A    DEÁMÁI  VERSALAK  ÉS  PÁLYAMŰVEINK. 

Néhány  év  óta  az  a  hiedelem  kezd  lábrakapni 
íróinknál,  hogy  a  jambus  nem  való  a  magyar  drámához. 

—  Azt  mondják:  1.  ez  nem  magyar,  2.  nem  egyez  a 
magyar  mondat,  hangsúly,  szavalás  stb.  szellemével.  — 
Helyébe  jobb  volna  más  valamit  állítani,  a  mi  igazán 
magyar,  de  versalak  lenne. 

Hogy  nem  magyar,  igaz.  De  adoptáltuk.  Minden 
idegen  versformát  ki  akarni  zárni  költészetünkbó'l :  ez 
sülyedés  volna.  Magam  szólaltam  fel  a  magyar  versidom 
ügyében,  sürgettem  annak  rendezését,  hol  rá  szükség- 
vau.  Szükség  van  pedig  a  lyrában,  énekre,  dalra  szánt 
művekben.  —  Kevésbbé  szükségli  az  eposz,  legkevesbbé 
a  dráma.  Ha  nálunk  eredetileg  fejlett  volna  ki  dráma, 
s  vele  együtt  saját  versidom  is,  mind  jó  volna.  De  a 
drámát  is  csak  kölcsönöztük.  A  versidomot  sem  lehet 
octroyroznunk.  A  versidom  fej  lésének  története  van, 
nem  terem,  (mint  a  magyar  építészeti  styl)  csakúgy  egy- 
szerre.  A  lyrában  van  mire  támaszkodni :  a  népi  me- 
lódiák: ott  tehát  csak  a  meglevőt  kell  összeszedni,  rend- 
szerezni: de  a  drámában  nincs  előzmény.  Mióta  drámánk 
van,  idegen  formát  használ.  Előbb  (Bessenyei)  a  fran- 
czia  alexandrin,  aztán  a  jambus.  •  Nem  lelnénk  alapot 
e  vrr.sidomnak ;  ha  csak  a  lyrától  nem  akarnánk  venni, 
a  mi  sokkal  szaggatottabb,  caesurásabb,  mint  hogy  alkal- 
mazhatnók.  —  Az  eposz  régi  alakja  a  4-es  alexandrin, 
szinte  nem  volna  jó.  A  franczia  alexandrin  pedig  csak 
oly    idegen.  —  Volna  még  egy :    a  magyar  alexandrin. 

—  De  ennek  oly  sajátságos  lyrai  esése  van,  hogy  e 
miatt  ismét  nem  alkalmazhatnék.  —  Mit  hát? 

Azonban  nem  is  igaz,  hogy  a  magyar  jambus  nem 

alkalmas  a  szavalásra.  Nem  a  jambus  a  hibás,  hanem 
a  ki  Ír/K.  A  magyar  mondattal  nem  csak  nem  ellen- 
kezik, süt  az  5 — .")'  2  szótag  igen  alkalmas,  hogy  bele- 
férjen, pótlás  nélkül,  egy  magyar  mondatrész.  Péld. 
Vörösm. : 

Oh  kard,   mely  őrzéd  Kont  becsületét, 
Ha  érzenéd   e   búcsúbánatot, 
Megolvadozna  zordon   erezed  is 
Aczél  könyökben  folynál  el  kezemből. 
Ember,   kit  ádáz  sorsa  megtöre, 
Társ,   kit  baráti  gyáván   elhagyáuak, 
A  hó's,   kinek  bajtársit  harcz  ölé  meg, 
Ha  még  ez   egygyel   bír,   nem  csüggedez, 
Becsületét  megvíja,   úgy  hal  el, 
Száz  béres  szolga  reszket  még  előtte 
Es  a  halál  ijedve  száll  belé  —  stb. 

ime  minden  szóban  megtért  a  gondolat,  nyújtás,  kurtítás 
nélkül,  holott  ugyanazon  költőnk  hexametereiben  pót- 
lásra, vagy  kurtításra  van  szükség: 

Régi  dicsőségünk  hol  késel  az   éji  homályban?  § 
Századok  ültének  el.   £.   S  te  alattok  mélyen   enyésző 
Fénnyel  jársz   egyedül   £;.   Rajtad   sűrű  fellegek  és  a 
Bús  feledékenység  koszorútlan   alakja  lebegnek. 

A  hangsúly  ellenvetés  sem  igaz.  Hogy  a  hangsúlyo- 
zott szó  egyszersmind  hosszú  legyen,  azt  követelni  fölös- 
leges. Igen  jól  lehet  azt  röviden  pattantani,  mégis  emelni. 

VII. 

A  ZSOLTÁROK  ÚJ  FORDÍTÁSÁNAK  KÉRDÉSÉRŐL. 

A  Protestáns  Egyházi  és  Iskolai  L.vp-ban  igen 
ok-  és  időszerű  felszólalás  olvasható  a  protestáns  egy- 
házi énekek  átnézése  és  részben  újra  dolgozása  mellett, 
melyhez  mindenki  szívvel-lélekkel  fog  járulni,  a  ki  főleg 
az  erdélyi  ref.  énekeskönyv  sajnálatosan  félszeg  és  gon- 
dolatlan összeállítását  ismeri.   Ott  van: 

Bethlchem   kis   város,   de  nagy, 
Mert   onnan  jött  a  főhadnagy, 
Kenyérnek   háza   méltán, 
Mert  ott  született  a  manna, 
A   vén   Simeon   és  Anna 
Őrültének  úzér  tán. 

stb.  stb.  Soha  meg  nem  bocsátható  az  illető  gyülekeze- 
teknek és  egyházi  hatóságoknak,  hogy  az  énekek  készí- 
tésekor jobb  költőinket  nem  szólították  föl  közreműkö- 
désre, mit  bizonyosan  készséggel  fogadtak  volna  el,  s 
minek  most  adandó  alkalommal  nem  is  szabad  elma- 
radni. -  -  A  magyarországi  reformátusok  úgy  nevezett 
„új':  énekeskönyvében  sok  szép  ének  találtatik,  melyek 
a  bibliai  és  költői  kenetet  lelkesen  tudták  összeegyez- 
tetni, s  melyektől  a  nép  nem  is  válna  meg  örömest. 
De  abban  is  volna  mit  javítani;  csakhogy  a  javítás  ne 
álljon  felczifrázásból,  világi  tulipánnal,  rózsával,  népies- 
kedő  affectatióval ;  s  az  ott  található  —  sokszor  igen  talpra 
esett  rímelés  ne  cseréltessék  föl  esetlen  asszonáncz-ko- 
pogással :  értem,  a  milyen  világi  költészetünket  elborítja. 
Mi  olvastunk  néhány  újabb  korban    keletkezett  vallási 

éneket,  de  megvalljuk,  egyikben  sem  találtuk  azon  ne- 
gélylés  nélküli,  igaz  bensSséget,  azon  szíybŐl  buzgó 
vallásos  érzelmet,  a  melytől  régibb  énekeink  jobbjai  át 
vannak  hatva.  „Igazság!"  itt  is,  mint  a  költői  pro- 
ductio  minden  ágában :  ha  ez  nincs,  akkor  a  szép  sza- 
vak árja:   csak  zengő  érez,  és  pengő  czimbalom. 

(Szépirodalmi  Figyelő   1861    11.   szám.) 

A  budapesti  ref.  egyház  részéről  Arany  mint  tanács- 
bíró,  1882-ben  a  zsoltárok  újonnan  tervezett  szövegét  „bí- 
rálat és  véleményadás  végett"  megkapván,  a  füzetke  hát- 
lapjára a  következő  jegyzetet  írta: 

Nem  vagyok  oly  helyzetben,  hogy  olvassak,  össze- 
hasonlítást tegyek,  bíráljak.  Az  eredeti  szöveget  kellene 
értenem,  Marót  és  Beza  költői  paraphrasisával  egybe 
vetnem,  ezeket  Molnárral  s  az  új  dolgozattal  hasonlít- 
nom  össze;  de  a  zsidót  nem  is  tudom,  a  többi  munkára 
szemem  képtelen.  Részemről  azt  hiszem  Molnárt  elég- 
lett  volna  egészen  szokatlan  archaisniusaitól  megszaba- 
dítni ;  mert  az  ő  szövegét  a  nép  már  szinte  egyenesen 
Szent  Dávidénak  tartja,  s  úgy  tiszteli. 

A  dicséretekre  nézve  sem  gondolom,  hogy  a  köznép 
jobban  értené  a  felvirágozott,  mint  a  bibliai  nyelvet, 
vagy,  hogy  a  Csokonai-iskola  teljes  rímeinél  jobban 
kapna  toldott-foldott  assonánezokon.  Jó  éneket  írni  nincs 
a  nini  kor  szellemében,  mert  vallási  ihlet  nélkül  költői 
sincsen. 


NÉPIES  POLITIKAI  CZIKKEK.  *) 

ÖNKÉNYTES  SEREG. 


„Ha  a   föld  isten  kalapja  : 
Hazánk  a  bokréta   rajta'"'   — 

ezt  olvastam    valahol,    egy    nótáskönyvben.    Csinálhatta 
volna  így  is,  a  ki  csinálta: 

Ha  a  föld  az   isten  kertje: 
Magyar  nép  a  virág   benne. 

Igazán  nagy  darab  földet  bejárhat  a  nap,  míg  oly 
szép  népet  talál,  mint  ez  a  magyar  fiatalság.  Csupa 
tűz,  csupa  elevenség,  csupa  erő,  csupa  lélek.  Csak  egy 
hibája  van:  fél  a  katonaságtól. 

No  úgy  hát  gyáva,  semmirekellő'. 

Ki  meri  ezt  mondani  a  magyar  népről,  hogy  gyáva? 
Ne  mondaná  azt  kétszer  a  Kunságon,  Túron,  vagy  Sza- 
lon tán.     Megmutatnák  neki,  milyen  gyáva  a  magyar. 

De  hát  miért  oly  rossz  katona? 

Rossz  katona?  hisz  a  magyarnál  jobb  katona  nincs 
a  világon.  Hisz  a  széles  világ  emlegeti  a  Nádasdi  és 
Simon vi  huszárait. 


*)  A  Népbarátja  czímü  hetilap  1848.  évi  folyamából.  E  lap 
alapításának  körülményeire  nézve  lásd  az  Önéletrajzot,  a  Petőfi- 
vel folytatott  levelezést  és  az  önéletrajzhoz  írt  jegyzeteket. 

A  magyar,  La  egyszer  benne  van,  olyan  katona, 
hogy  keresni  kell  párját.  Csinosság,  pontosság,  ügyes- 
ség, vitézség  nála  mind  otthon  van:  neki  menne  a 
tűznek,  a  hétfejű  sárkánynak,  a  pokolbeli  ördögöknek. 

Mégis  fél  a  katonaságtól.  Hogy  esik  az? 

En  azt  tartom,  hogy  a  magyar  legény  nem  a  ka- 
tonaságtól irtózik,  hanem  attól  a  rabélettől,  attól  a 
henyéléstől,  a  mi  békesség  idején  a  katonasággal  jár. 
Attól  a  veszekedett  sok  sirbaktól,  attól  a  sok  haszon- 
talan rekszumkerdájtól,  a  mivel  a  szegény  katonát  éjjel- 
nappal gyötrik,  attól  a  sok  kutyagolástól,  a  mit  sokszor 
ok  nélkül  tétetnek  vele,  attól  a  kolompár-kenyértől,  a 
mivel  egyik-másik  országban  hizlalják,  attól  a  sok  né- 
met tiszttől,  attól  a  goromba  káplártól  —  attól  a  .... 
mit  én  tudom  micsodától:  minden  egyébtől,  esak  a  ha- 
dakozástól nem. 

A  magyar  legény  nem  oly  hamvába  holt  ember, 
hogy  fát  hagyjon  a  hátán  vágni.  A  magyar  legény 
nem  szereti,  ha  az  orra  alá  piszkálnak.  Azért  kerüli 
a  katonai  rabságot,  míg  lehet. 

De  senki  ne  gondolja,  hogy  a  veszedelmet  kerüli 
oly  igen.  Felkeresi  ő  a  veszedelmet  otthon  is.  Ritka 
vasárnap  múlik  el  a  nélkül,  hogy  véres  ütközet  ne  tör- 
ténjék közöttök.  Azt  látni,  azt  a  bátorságot,  a  mit 
ilyenkor  kimutatnak!  Az  ember  szíve  repes  örömében, 
hogy,  ha  a  haza  valaha  veszélyben  forog,  ez  a  bátor, 
elszánt  legénység  meg  fogja  azt  védelmezni. 

Igaz  lelkemre  mondom :  a  haza  esak  örülhet,  hogy 
ily  tűzről  pattant  fiai  vannak.  Ha  seres  pohár  mellett 
gunyasztana  a  magyar  a  korcsmában,  s  lesütné  fejét, 
mint  a  kinek    orra  vére    ioly:    kétségbe    esném  e  haza 

Arany  hátrahagyott  prózai  munkái.  oí 

sorsa  fölött.     De  ha  látom  ezt  az  eleven  ifjúságot,  ma- 
gamon kívül  vagyok  örömemben  és  felkiáltok : 

De  neked   élni  kell  oh  hon, 
S  örökre,   inint  tavasz,   virulni! 

En  még;  azon  sem  verem  falba  a  fejemet,  hogy  a 
magyar  legény  csintalanságból  imitt-amott  egy  tinót 
elbillent.  Nem  jól  teszi,  az  igaz,  vétkezik  mind  az 
isten,  mind  az  emberek  törvénye  ellen,  kárhoztatja  érte 
a  világ,  kárhoztatom  én  is :  de  mégis  megbocsátok  neki 
azért  a  fiatali  tüzért,  a  mi  benne  lakik.  Meg  vagyok 
győződve,  hogy  a  magyar  legénységnek  nagyobb  része 
nem  rossz  indulatból,  hanem  csupa  csintalanságból  teszi 
azt.  Nem  fér  a  bőrében;  nem  tudja  mit  csináljon: 
tennie  kell  valamit,  a  mi  egy  kis  vitézséggel  jár.  Rá- 
veti a  fejét,  lop.  Ha  ki  nem  tudják,  talán  soha  sem 
lop  többször,  ha  kitudják  s  a  vármegyére  kerül,  akkor 
szégyelletében  tolvaj  lesz  belőle.  Ez  így  megy,  legény- 
ségen kezdődik  s  akasztófán  végződik. 

Ifjú  polgárok!  A  legénykedés  szép  dolog,  mert 
erőre  mutat,  de  az  erő  isten  ajándéka.  Vétek  azt  lo- 
pásra, rablásra  fordítani.  Gyalázat  is  azonfelül.  Azt 
mondják,  lássátok,  hogy  a  magyar  legény  csak  lopni 
tud,  sötét  éjszaka,  mikor  más  ember  alszik;  de  szembe- 
állani  valakivel  bátorsága  nincs.  Ne  hagyjátok  e  szeny- 
nyet  magatokra  száradni! 

Azon  két-három  esztendő  helyett,  a  mit  eddig  be- 
tyárságban töltöttetek,  három  esztendeig  szolgáljátok  a 
hazát.  Álljatok  be  az  önkénytes  seregbe.  Ott  mutas- 
sátok meg,  legények   vagytok-e  vagy  sem. 

Hiszen  mi  az?  Három  esztendő  úgy  elrepül,  mint 
három  óra.  A  ki  17  esztendős,  20  éves  korában  haza 
jő,  akkor  lesz  legszebb  ifjú  korában. 

A  magyar  leány  eddig  azt  mondta:  Ehhez  s  ehhez 
nem  megyek,  mert  gyáva,  soha  sem  verekedett  a  csap- 
székben, soha  egy  tyúkot  sem  mert  elcsenni. 

Ezután  így  szól  a  magyar  leány:  Biz  én  nem  me- 
gyek kendhez,  Istók  bácsi;  nem  mert  kend  beállni  az 
önkénytesek  közé,  s  az  ólpadláson  hortyogott,  míg  a 
többi  legények  a  hazáért  viaskodtak! 

Így  fog  szólni  minden  becsületes  leány  a  hazában, 
s  a  gyáva  legény  utoljára  feleséget  sem  kap. 

Fiatalok !  ti  vagytok  a  haza  reményei !  Rajtatok 
függ  a  haza  szeme :  mutassátok  meg ...  ne  azt,  hogy 
ki  a  legény  a  csárdában,  hanem  azt,  hogy  ki  a  legény 
a  hazában ! 

Elhagynátok-e  magatokat  .  .  .  elhagynátok-e  a 
hazát? 

Nem  ti,  soha!  soha! 

(Megjelent  1848.  június   11.) 


ORSZAGCZIMER,  NEMZETI  SZÍN. 

Keserves  dolog  ez  a  mienk. 

Hogy  ne  volna  az,  mikor  magyar  ember  is  van,  a 
ki  azt  kérdezi:  hová  lett  a  kétfejű  sas,  hová  lett  a  sárga- 
fekete szín  ? 

Hogy  ne  volna  keserves,  mikor  a  magyar  ember 
sem  tudja,  miért  van  most  a  sok  nemzeti  szín  zászló; 
mit  jelent  a  veres,  fehér  és  zöld  szín  bokréta;  mit  jelent 

az  a  czímer,  melyen  egy  felől  négy  fejér  pántlika,  más- 
felől hármas  halom  kettős  kereszttel,  tetején  pedig  ko- 
rona van. 

Csak  a  sárga-fekete  színt,  csak  a  kétfejű  sast 
kérdezik. 

Uram,  bocsáss  meg  nekiek,  mert  nem  tudják,  mit 
cselekesznek ! 

Elemlegetik  a  régi  időket,  a  Mátyás  korát:  elsó- 
hajtják a  mit  nagyapjuktól  hallottak:  Meghalt  Mátyás 
király,    oda  az  igazság! 

Tehát  Mátyás  király  idejében  volt  igazság? 

Pedig  nem  volt  sem  kétfejű  sas,  sem  sárga-fekete 
szín. 

Mátyás  király  idejében  a  veres-fehér-zöld  szín  ural- 
kodott egyik  tengertől  a  másikig ;  a  keresztes  halom  és 
négy  fejér  szalag  volt  az  ország  czímere.  Ez  az  igazi 
magyar  nemzeti  szín,  ez  az  igazi  magyar  czímer. 

Hej  pedig  akkor  volt  ám  szabad  a  magyar!  Olyan 
szabad  volt,  hogy  a  királyt  is  maga  választotta.  Ugy 
választotta  Mátyást  is  királyivá:  az  urak  Budán  a  vár- 
ban tanakodtak  •  a  Duna  hátán,  a  jégen,  pedig  negyven 
ezer  ember  állott  fegyverben,  nemzeti  zászlókkal.  Egy- 
szer ezek  elkiáltják:  Éljen  Mátyás  király  !  Az  lett  meg,. 
a  mit  a  nép  akart,  Mátyás  király lyá  lett,  nem  is  bánta 
meg  a  magyar,  soha. 

De  a  magyar  mindenbe  beléún  végre:  beléunt  a 
király  választásba  is.  Rá  hagyta  magát  venni,  hogy  a 
királyság  firól  fira  menjen,  még  pedig  ne  magyar  legyen 
a  király,  hanem  az  ausztriai  német  fejedelem.  De  vilá- 
gosan kikötötte  magának,  hogy  az  ország  nincs  eladva, 
mint  mikor  az  ember  valamely  darab  földet  elad :  ha- 
nem olyba   kell    tekinteni,    mintha    magyar    volna  az   ai 

német  király;  a  ki  az  országot  nem  úgy  igazgatja,  a 
mint  neki  tetszik,  hanem  a  mint  az  ország  törvénye  ren- 
deli. Az  ország  törvényét  pedig  országgyűlésen  állapít- 
ják meg,  s  a  királyhoz  küldik  jóváhagyás  végett. 

Nyilván  ki  volt  kötve,  hogy  i  király  Magyai-országot 
a  maga  többi  országával  egybe  nem  szakaszthatja, 
•egy  kaptára  nem  húzhatja,  hanem  Magyarország  maga 
igazgatja  magát. 

Innen  van  az,  hogy  a  mostani  uralkodónk  a  néme- 
teknek, cseheknek:  Elsó' Ferdinánd  császár ;  nekünk  Ötö- 
dik Ferdinánd  király.  Nekünk  csak  olyan  királyunk, 
mint  Mátyás  király  volt;  s  mivel  már  négy  királyunk 
volt  Ferdinánd  nevű,  tehát  elől  nem  kezdjük,  hanem  a 
mostanit  ötödiknek  mondjuk.  Ezt  értheti  a  ki  ötig  tud 
•olvasni. 

No  már  most:  a  császár  színe  a  sárga-fekete,  a 
•császár  czímere  a  kétfejű  fekete  sas. 

A  magyar  király  színe  és  czímere  az,  a  mi  az  or- 
szágé: a  veres-fehér-zöld ;  a  négy  fejér  szalag,  keresztes 
halom  koronával  fedezve. 

De  miért    nem  volt  hát  így  ezelőtt?  kérdi    valaki. 

Megmondom  azt  is.  A  német  királyok  tanácsadó 
és  fülbesúgói  mindig  azon  mesterkedtek,  hogy  játszszák 
ki  a  kontraktust,  a  mely  mellett  a  megvár  a  királyságot 
átadta.  Azt  akarták  kivinni,  hogy  mi  magyarok  mond- 
junk le  régi  szabadságunkról,  ne  legyen  külön  ország- 
gunk,  külön  törvényünk,  hanem  elegyedjünk  össze  német, 
■cseh  országgal,  mintha  soha  a  világon  sem  lettünk  volni. 
Ne  legyen  királyunk,  hanem  legyen  császárunk,  s  a  mit 
az  akar,  abba  semmi  szólónk;  egy  szóval,  felejtsük  el, 
hogy  mink  is  voltunk  valaha,  s  ne  legyen  többé  Ma- 
gyarország, csak  Ausztria. 

Azt  akarták  kivinni :  hogy  ha  kérdik  a  magyar 
embertől  hol  lakik  kend  földi?  azt  felelje:  „Ausztriában 
lakom.  Az  apám  Magvarországban  lakott,  de  Magyar- 
ország már  nincsen." 

„Magyarország  szabad  ország  volt;  sok  királya 
volt  egymás  után ;  maga  szabott  magának  törvényt :  de 
már  az  mind  elmúlt,  nincs  Magyarország,  csak  Ausztria." 

Ezt  akarták  kivinni  a  császár  tanácsadói. 

Meg  is  kezdték,  szépen  is  előhaladtak  benne. 

Magyarországnak  gazdag  kincstára,  sok  szép  jöve- 
delme van,  a  mi  esztendőnként  milliókra  megy,  abból 
egy  fillért  sem  fordítottak  az  ország  szükségére,  hanem 
azt  mondták  neki :  gyere  Bécsbe ! 

A  szegény  pénz  nem  érte  fel  észszel,  hogy  neki  csak 
Budára  kéne  menni,  a  magyar  urak  pedig  nem  sokat 
gondoltak  vele,  hát  felment  a  pénz  Bécsbe. 

Akkor  így  gondolkoztak  az  ausztriai  császárok  ta- 
nácsadói: a  mely  juhnak  a  gyapja  enyém,  az  a  juh 
maga  is  enyém.  Ha  a  kamarai  és  kincstári  jószágok 
jövedelme  miénk,  kiéi  volnának  azon  jószágok '? 

Fogták  hát,  megjegyezték  a  kamarai  és  kincstári 
jószágokat,  Magyarország  kellő  közepén  is,  császári 
színekkel  és  czímerrel. 

Minden  sóházra,  pósta-hivatalra,  kamarai,  kincstári 
birtokra,  minden  magyarországi  várra,  kaszárnyára, 
minden  középületre  kifüggesztették  a  kétfejű  sast,  rá- 
mázolták a  sárga-fekete  színt,  hogy  elhitessék  velünk, 
miszerint  nem  Magyarországon,  hanem  Ausztriában  va- 
gyunk. 

El  is  hitették  a  szegény  emberrel.  Hozzászoktatták 
az  istenadtát,  úgy  hogy  már  most  csak  sohajtoz  a  két- 
fejű sas  után. 

Azonban  a  császár  rosszlelkű  tanácsadóit  elugratták. 
A  jó  császár  I.  Ferdinánd,  minden  népének  megadta  a 
szabadságot.  A  mi  királyunk  V.  Ferdinánd,  nekünk 
semmi  új  szabadságot  nem  adott,  hanem  csak  a  kon- 
traktusa eró'sítette  meg,  a  mit  az  eleivel  kötöttek  szép 
apáink,  mikor  a  királyságot  átadták.  Kimondta,  hogy 
6  felsége  Magyarországnak  nem  császára,  hanem  királya; 
Magyarország  Ausztriától  független,  külön  ország;  me- 
lyet ö  felsége  külön  igazgat,  nem  német  tanácsosok  által, 
mint  eddig,  hanem  magyar  minisztérium  által,  mely 
Budán  lakik,  mint  Mátyás  király  idejében.  Hogy  pedig 
az  ország  függetlensége  annál  szemmel  láthatóbb  legyen, 
6  felsége  a  magyar  király,  aláírta  a  törvényt,  mely  itt 
következik: 

XXI.  Törvéxyczikk.  A  nemzeti  színről  és  <<z  ország 
czimeréröl, 

1.  §.  A  nemzeti  szín  és  ország  czímere  ősi  jogaiba 
visszaállíttatik. 

2.  §.  Ennélfogva  a  háromszínű  rózsa  polgári  jelképen 
újra  felvétetvén,  egyszersmind  megállapíttatik,  hogy  minden 
középületeknél  s  közintézeteknél,  minden  nyilvános  ünne- 
pek alkalmával  és  nnnden  magyar  hajókon  a  nemzeti  lo- 
bogó  és   ország   czímere  használtassék. 

Ott  van  abban  a  törvénykönyvben,  mely  a  jobbá- 
gyokat iga  alól  felmentette:  meg  kell  olvasni,  és  nem 
kell  kérdezni:  hol  a  kétfejű  sas,  meg  a  sárga-fekete 
korlát.  Oda  van  az,  a  robottal  együtt!  Soha  se  ríjunk 
utána. 

(Megjelent  1848.  augusztus  6.) 

KINEK  VAN  IGAZSÁGA? 


Sokszor  láttam  magyar  embereket  üstökbe  kapni 
holmi  hiábavalóságért. 

Ugyan,  atyafiak,  mondok,  érdemes-e  az  a  gúzs,  vagy 
járomszeg,  hogy  miatta  egymást  agyba-főbe  verjék  ? 

„Nem  azért,  uram,  hanem  meg  akarjuk  mutatni, 
kinek  van  igazsága." 

Ebből  azt  tapasztaltam,  hogy  a  magyar  ember  a 
maga  igazságából  egy  hajszálnyit  sem  enged,  ha  vérbe- 
fagyba keverik  is  miatta. 

A  nóta  is  azt   mondja : 

Természete  a  magyarnak 
Hogy  a  jussát  nem  hagyja, 
De.  ha   vele  bánni   tudnak 
Az  ingét   is   od'  adja. 

De  azt  kérdheti  tőlem  valaki :  mire  való  ez  az  elme- 
futtató beszéd  ilyen  háborús  világban,  mikor  egy  helyen 
a  rácz  pusztít,  más  helyen  a  horvát  ütött  be ;  mikor 
minden  kovácsműhelyben  láncsát  kalapálnak,  minden 
faluban  katonát  Írogatnak,  és  a  polgárokat  háborúba 
zaklatják. 

Epén  azért  beszélek.  Hadd  tudja  meg  minden  igaz 
magyar  ember,  hogy  a  ráeznak,  horvátnak  annyi  igaz- 
sága sincs,  mint  a  körmöm  feketéje,  hanem  az  igazság 
és  a  törvény  a  mi  részünkön  van.  Mert  azt  hiszem,  hogy 
ha  egyszer  a  magyar  ember  tudni  fogja,  miben  áll  az 
ő  igazsága,  nem  hagyja  azt,  ha  a  világ  minden  rácza  és 
horvátja  feltámad  is. 

Nincs  igazsága  a  horvátnak,  ha  azt  mondja,  hogy 
mi  a  magunk  nyelvét  erővel  reá  akarjuk  tukmálni,  mert 
hiszen    nézze,    meg    akárki    az    új    törvénykönyvben    a 

XYI-ik  törvényczikket,  az  e)  betűnél,  megleli  benne,  hogy 
vármegye  gyűlésen  a  kapcsolt  részek  (már  mint  Horvát- 
ország is)  a  magok  anyai  nyelvét  használhatják. 

Nincs  igazsága  az  ó  hitű  rácznak,  oláhnak,  ha  azt 
állítja,  hogy  a  magyar  nemzet  akár  az  ó  hitet,  akár  más 
vallást  el  akar  nyomni.  Ott  van  a  XX-dik  törvény- 
czikk,  elkeli  azt  olvasni  végig;  meg  van  abban,  hogy 
e  hazában  minden  vallásfelekezet,  mely  törvény  által 
be  van  véve  (pápista,  kálvinista,  lutheránus,  unitárius, 
óhitű  és  unitus)  tökéletesen  egyenlő,  sőt  a  görög  nem 
egyesültekről,  vagyis  ó  hitűekről  bővebben  is  szól  az  a 
törvény  a  T-ik  és  8-dik  §-ban. 

Nincs  igazsága  semmiféle  nyelvű  embernek,  a  ki 
ebben  az  országban  lakik,  ha  azt  hányja,  hogy  a  magyar 
nem  részesítette  őtet  minden  szabadságban,  az  új  tör- 
vény szerint.  A  ministerium  alatt  sok  mindenféle  főfő 
hivatal  van,  azokba  bevettek  ráczot,  horvátot,  tótot, 
oláhot,  mindenfélét,  a  kinek  esze  volt  hozzá.  De  a  ráczok 
és  horvátok  közül  soknak  nem  kellett  a  hivatal,  mai 
napig  is  ott  a  helyük,  üresen.  Az  ország  gyűlésére  esak 
úgy  választhat  követet  a  tót,  horvát,  ráez,  mint  a  ma- 
gvar, de  soknak  nem  tetszett  választani;  hát  ki  az  oka? 
ki  tehet  róla?  A  horvát  és  ráez  helyeken  csakúgy  kö- 
teles a  nagy  úr  viselni  a  mi  a  közteherből  ő  rá  esik, 
mint  egyebütt,  ez  is  könnyebbség  volna  a  szegényebbek- 
nek; —  az  úrbér  ott  is  csakúgy  el  van  törölve,  a  pa- 
rasztnyúzó úriszék  meg  van  szűntetve,  a  papi  tized  ott 
is  el  van  engedve,  a  nemzetőrség  fel  van  állítva :  egy 
szó  mint  száz,  az  új  törvény  a  magyar  és  egyéb  lakos 
közt  semmi  különbséget  sem  tesz ;  a  mi  nekünk  teher, 
nekik  is  teher,  a  mi  nekünk  könnyebbség,  nekik  is 
könnyebbség.     Kívánhatnak-e  ennél  többet? 

De  avval  is  ámítják  ezeket  a  boldogtalan  ráczokat 
és  horvátokat,  de  meg  az  oláhokat  is,  hogy  mi  magya- 
rok elpártoltunk  a  királytól  és  úgy  csináltuk  ezeket  az 
új  törvényeket.  Ezt  már  máskor  is  megmutattam,  hogy 
nem  való :  de  nem  árt  az  ilyet  többször  is  elmondani, 
mert  úgy  inkább  megragad ;  aztán  meg  némelyik  ember 
nehezebben  érti  meg  a  szót,  tízszer  is  el  kell  mondani, 
míg  egyszer  megfogja  az  esze. 

Nincs  igazsága  a  rácznak  és  horvátnak,  mikor  azt 
mondja,  hogy  mi  állottunk  el  a  királytól.  A  magyar 
királytól  ők  állottak  el,  és  az  ausztriai  császárhoz  pár- 
toltak. V-ik  Ferdinándot  odahagyták,  s  I-ső  Ferdinánd- 
hoz szöktek. 

Ez  némelyek  eló'tt  különösnek  tetszik,  pedig  úgy  van. 

A  magyar  nem  lázadt  fel  királya  ellen.  Ki  hallotta, 
hogy  a  magyar  nemzet  fegyveres  kézzel  ment  volna 
királyára,  mint  most  a  ráczok  mi  ránk,  és  úgy  kény- 
szerítette volna  azt  valamire?  Törvényes  országgyűlést 
tartott;  mint  egyébkor;  az  országgyűlésen  hozta,  csinálta 
az  új  törvényeket;  eló'bb  egy  küldöttség  Bécsbe  vitte 
azokat,  akkor  helybehagyta  ó'  felsége ;  azután  maga  is 
lejött  Pozsonba  és  szentesítette  az  egész  törvénykönyvet. 
Hát  ilyen  a  kényszerítés?  De  meg,  miért  is  kellett  volna 
ő  felségét,  a  magyar  királyt  annak  aláírására  kény- 
szeríteni, hiszen  abban  semmi  sincs,  a  mi  az  országnak 
ártalmára  volna,  só't  oly  hasznos  törvények  vannak  benne, 
melyek  ha  szép  békességben  gyökeret  verhetnének,  tíz 
esztendő'  múlva  paradicsommá  tennék  az  országot. 

Azért  mondom,  hogy  a  magyar  nemzetnek  igazsága 
volt  is,  van  is,  lesz  is. 

Igazsága  volt  a  magyar  nemzetnek,  mikor  ország- 
gyűlése  az    1848-diki    törvén  veket    hozta.     Sokszor   el- 

mondtam  már,  hogy  Magyarországot  Ausztria  nem  fegy- 
verrel hódította,  hogy  a  bécsi  kormánytól  függjön,  hogy 
úgy  tánczoljon,  a  mint  Bécsben  német  emberek  fúják. 
Papiroson  meg  volt  az  ország  függetlensége:  igazsága 
volt  a  magyarnak,  mikor  ezt  a  függetlenséget  valóban 
életbe  léptette. 

Igazsága  volt  a  magyar  nemzetnek  királyától  kí- 
vánni mind  azt,  a  mi  a  nemzet  és  ország  boldogítására 
czéloz.  Igazsága  volt,  hogy  kivette  magát  abból  a  hamu- 
pipőke állapotból,  a  melyben  eddig  tengődött.  Mert, 
isten  az  atyám,  épen  olyan  volt  eddig  Magyarország,  a 
többi  örökös  tartományok  közt,  mint  a  mesebeli  hamu- 
pipőke a  többi  testvéri  közt ;  ő  dolgozott,  futott,  fára- 
dott,  szenvedett  legtöbbet,  mégis  más  ette  meg  a  po- 
gácsáját. 

Igazsága  van  a  magyarnak,  ha  a  fellázadt  ráczokat 
és  horvátokat  a  törvény  megtartására  kényszeríti.  Mert 
a  mely  törvény  minket  magyarokat  kötelez,  őket  is  kö- 
telezi, s  a  ki  a  törvényt  áthágja,  méltán  bűnhődik.  A 
ráczok  és  horvátok  Magyarország  törvénye  ellen  lázad- 
tak fel,  az  ellen  a  törvény  ellen,  melyet  ő  felsége  a 
magyar  király  szabad  akaratjából  szentesített.  A  ki  a 
magyar  törvény  ellen  fellázad,  az  a  magyar  király  ellen 
is  fellázad :  tehát  a  horvátok  a  magyar  király  ellen  is 
fellázadtak. 

Ne  mondja  nekem  senki,  hogy  a  magyar  király  is 
azt  akarja,  a  mit  a  ráczok  és  horvátok ;  hogy  a  magyar 
király  ellene  van  Magyarországnak.  A  magyar  király- 
nak egyéb  kötelessége  nincs,  nem  is  lehet,  mint  az,  hogy 
a  magyar  korona  alatt  levő  népek  szabadságát,  boldog- 
ságát munkálja.  A  magyar  király  Magyarország  kárá- 
val nem  keresheti  Ausztria  hasznát.     Mint    magyar  ki- 

rá  Ív  arra  esküdött,  hogy  Magyarország  szabadságát,  ép- 
ségét, függetlenségét  oltalmazza;  mint  ausztriai  császár 
a  többi  örökös  tartományok  boldogi tására  tett  hitet.  Ezt 
a  kétféle  esküt  szépen  össze  lehet  egyeztetni.  Kormá- 
nyozza Ausztriát,  a  bécsi  ministeriummal,  mint  császár, 
külön;  kormányozzon  minket,  a  magyar  ministeriummal, 
mint  király,  külön.  Egyik  se  kalapáljon  a  másik  dol- 
gába, egyik  se  áskálódjék  a  másik  után. 

De  épen  ez  a  szép  igazság  az,  a  mit  Bécsben  nem 
akarnak.  Magyarországot  a  többi  tartományok  szolgáló- 
jává akarnák  tenni.  A  ráczot,  horvátot  ellenünk  zúdít- 
ják ;  ha  ez  nem  elég,  az  oláhval,  vagy  tán  a  tóttal  is 
azt  teszik.  Titkon  bujtogatják  ezeket,  mert  nyilván 
szégyenlik  kimondani,  mit  akarnak.  A  magyar  királyt 
ellenséges  indulatú  idegen  tanácsadók  veszik  körűi  s  arra 
nógatják,  hogy  királyi  szavát  szegje  meg,  a  törvény 
szentesítését  húzza  vissza :  egy  szóval,  hogy  a  maga 
népét,  a  hű  magyar  nemzetet  rontsa  meg. 

Ki  nem  hallotta  volna  már  a  kudarczot,  melyet 
a  napokban  rajtunk,  az  egész  nemzeten  Bécsben  elkö- 
vettek? 

Battyányi  és  Deák  ministereink  valami  három  héttel 
ezelőtt  felmentők  Bécsbe  ő  felségéhez,  e  végre: 

1.  Parancsolja  meg  ő  felsége  az  országban  lévó'  min- 
den nyelvű  katonaságnak,  hogy  a  lázadó  ráczok  ellen 
ne  csak  úgy.  ímmel-ámmal,  ne  csak  amúgy  tessék-lássék, 
hanem  isten-igazában  hadakozzék :  mert  ha  a  mi  sere- 
günk Olaszországban,  Ausztria  kedveért  harezol,  bizony 
mi  is  megkívánjuk,  hogy  Ausztria  katonája  harczoljon 
mellettünk,  mikor  országunkat  tűzzel-vassal  pusztítja  az 
ellenség.     Ez  hát  igazságos  kérés  volt. 

2.  Parancsolja  meg  ő  felsége  Jellacsicsnak,  hogy 
az  országot  megtámadni  ne  merje;  mert  ha  a  horvátok- 
nak valami  törvényes  kívánsága  van,  arra  való  az  ország- 
gyűlés, elvégezi.     Ez  is  igazságos  kérés  volt. 

3.  Jó'jön  le  ő  felsége  személyesen  az  országgyűlést 
berekeszteni.  Ez  is  igazságos  kívánat.  Törvényeink 
szerint  a  magyar  királynak  mindig  az  országban  kéne 
lakni,  nem  kérünk  hát  sokat,  ha  azt  követeljük,  hogy 
legalább  az  országgyűlés  megnyitására  és  berekesztésére 
jójön  le. 

4.  Szentesítse  a  törvényeket,  melyeket  az  ország- 
gyűlés magának  a  királynak  felhívására,  felszólítására  ké- 
szített; tudniillik  a  katonaállításról  és  adóról  szóló  törvé- 
nyeket; minthogy  az  országnak  mind  a  katonára,  mind  a 
pénzre  rettentő'  szüksége  van.  Ez  is  igazságos  kérés  volt. 

Azonban  a  mi  ministereinket,  ezen  négy  igazságos 
kéréssel,  a  király  elébe  nem  eresztették.  Kiket  nem 
eresztettek  a  magyar  királyhoz?  a  magyar  király  ta- 
nácsadóit! —  Kik  nem  eresztették  .  .  .?  Holmi  néme- 
tek, idegenek,  a  kiknek  a  magyar  király  körűi,  mikor 
Magyarországról  van  a  szó,  semmi  helyük. 

Az  országgyűlés  Pesten  elunta  a  ministereket  Bécs- 
ből lesni-várni.  Aztán  meg  nem  is  igen  volt  idő  a 
várakozásra,  mert  a  ráczok  Sz.  Tamásnál  ugyancsak 
verték  a  magyarokat,  Temerint,  Járeket  kirabolták, 
felgyújtottak,  öltek-vágtak,  égettek,  pusztítottak.  Fogta 
hát,  egy  nagy  deputácziót  küldött  ő  felségéhez,  valami 
100  emberbó'l  állót,  hogy  tudják  meg:  széna-e  vagy 
szalma?  nézzék  meg,  hányat  ütött  az  óra  Bécsben. 
Azonban  meghagyta  a  küldöttségnek,  hogy  48  óránál  to- 
vább ne  töltse  az  időt :  ha  addig  meg  nem  hallgatják, 
az  azt  teszi,  hogy  nem  sok  jót  várhatnak. 

A  deputáczió  —  az  egész  Magyarország  küldött- 
sége —  felment  tehát  Bécsbe:  de  a  bécsi  nem-tudom- 
micsodák  megtették  azt,  hogy  csak  azért  sem  bocsátot- 
ták ő  felsége  elébe,  míg  a  48  óra  el  nem  telt.  Kötőd- 
nek egy  nemzettel,   mint  valami  gyermekkel ! 

Végre  csakugyan  beeresztették  őket.  A  küldöttség 
elnöke  elmondta  a  maga  mondókáját,  egy  igen  szép 
beszédet,  melyben  előadá,  miképen  az  Erdélyivel  egy- 
gyé  vált  Magyarország  régi  hűségéért  megkívánja  királyá- 
tól, hogy  az  ország  jussait  a  nemzettel  együtt  oltal- 
mazza; annyival  inkább,  mert  az  a  kettős  ország  nem 
fegyverrel  hódított  tartománya  ő  felségének,  hanem  sza- 
bad ország,  önként  adta  koronáját  ő  felsége  eleinek,  s  a 
tavaszon  kelt  új  törvény  csak  az  ország  régi  szabadsá- 
gát erősítette  meg. 

Előadá,  hogy  a  fellázadt  ráczok,  horvátok  avval 
dicsekesznek,  mintha  ő  felsége  nevében  ütöttek  volna 
pártot  a  törvény  és  haza  ellen. 

Előadá,  hogy  a  magyarországi  katonaságot  a  ma- 
gyar haza  ellen  bujtogatják,  még  pedig  kik?  bizonyo- 
san azok,  a  kik  Magyarország  függetlenségét,  és  a  ma- 
gyar nemzet  szabadságát  meg  akarják  semmisítni. 

Előadá:  hogy  pusztítják  az  istentelen  lázadók  sze- 
gény hazánkat,  hogy  égetik-rabolják  helységeinket,  mi- 
csoda kínnal  végeznek  ki  ártatlan  asszonyokat  és  gyer- 
mekeket; s  mikor  mindent  a  legszebb  módon  előadott, 
kérte  ő  felségét: 

1.  Rendelje  haza  külföldről  azon  magyar  seregeket,  a 
melyek  ellenség  előtt  nem  állanak. 

2.  Parancsolja  meg,  hogy  a  mi  országunkban  lévő 
■seregek  kötelességüket  igaz  lélekkel  teljesítsék. 

3.  Békéltesse  meg;  a  horvátokat. 

4.  Szentesítse  az  ország-gyűlésen  hozott  törvényeket, 
melyek  a  haza  védelméről  szóknak.  Mi  végett: 

5.  Jőjön  le  Buda-Pestre. 

Ezek  voltak  a  nemzet  panaszai  és  kérelmei. 

0  felsége  pedig  ezt  felelte : 

..Nehezen  esik  szívemnek,  hogy  az  országos  választ- 
mány által  kifejezett  nemzeti  kívánságnak  —  lejövete- 
lem  iránt  —  elgyengült  egészségi  állapotom  miatt,  eleget 
nem  tehetek. 

A  törvény  javaslatokat  meg  fogom  vizsgálni,  s  ha 
azokra  nézve  valami  észrevételem  volna,  azt  senki  se 
magyarázza  úgy,  mintha  a  már  fennálló  törvényeket 
félretenni,  vagy  megsérteni  akarnám. 

Ismétlem,  hogy  eltükélett  akaratom :  magvar  koro- 
nám birodalmának  törvényeit,  épségét  (integritását)  és 
jogait  királyi  hitem  szerint  fentartani. 

A  mi  a  többi,  önök  által  érintett,  pontokat  illeti, 
ezek  részint  már  a  nemzet  kívánatai  szerint  elintéztettek, 
részint  a  legrövidebb  idő  alatt,  a  ministerium  útján, 
nyilvánítani  fogom  irántok  szándékomat." 

Ebben  a  feleletben  koránsem  az,  és  annyi  van,  a 
mit  és  mennyit  a  nemzet  királyától  várhatott.  Mert, 
mikor  a  ház  ég,  nincs  idő  halogatásra,  fontolgatásra, 
majd  meglássuk-féle  Ígéretekre. 

De  mindenesetre  van  annyi,  hogy  ő  felsége  a  fenn- 
álló törvényeket  sérteni  nem  akarja.  Tehát  az  új  tör- 
vényt sem  teheti  félre,  mert  az  is  fennálló  törvény. 

Az  is  benne  van,  hogy  a  panaszokat  a  nemzet 
kívánsága  szerint  intézi  el,  és  szándékát  a  magyar  mi- 
nisterium útján  tudatja  az  országgal. 

Hogy  esik  tehát,  hogy  Jellacsics  ő  felsége  kézira- 
tát mutogatja,  a  miben  eddigi  tetteiért  megdicsérik,  és 
báni  hivatalába  visszateszik? 

Természetesen  nincs  magyar  minister  neve  az  írás 
alatt. 

Hogyan  esik,  hogy  Jellacsics  vérszemet  kap,  s  nagy 
sereggel  üt  be  Magyarországba? 

Bizony-bizony  igazsága  lesz  a  magyarnak,  ennek 
az  elhagyott,  meggyalázott  nemzetnek,  ha  megcsóválja 
fejét,  neki  búsulja  magát,  s  olyat  tesz  elkeseredésében, 
hogy  még 

A  többi  deákul  van. 

(Megjelent  1848.  október  1.) 


FELL  AZ  ADTUNK-E  MI  MAGYAROK? 

A  népeknek  természet  szerint  való  jussa  van  a 
szabadsághoz,  épen  úgy,  mint  a  halnak  a  vízhez,  a 
madárnak  a  levegőéghez,  —  mert  szabadság  nélkül  az 
ember  nem  is  Isten  képére  teremtett  állat,  hanem  iga- 
vonó barom. 

Ezért  a  népek,  a  mint  lassanként  felvilágosodni 
kezdtek,  mindig  jobban-jobban  érezték,  hogy  szabad- 
ság nélkül  el  nem  lehetnek. 

Minthogy  pedig  az  uralkodók  a  népek  szabadságát 
soha  sem  akarták,  a  népek  kényteleníttettek  fegyvert 
ragadni  és  fegyveres  kézzel  víni  ki  a  szabadságot,  me- 
lyet az  Isten  szívükbe  oltott. 

Ezt  a  harczot,  melyet  a  népek  az  elnyomó  hatal- 
masság ellen  vínak,  - — ■  nevezik  forradalomnak. 

A  forradalom  legszentebb  harcz,  a  mi  a  világon 
lehet.  Mikor  egyik  király  a  másik  ellen  visel  háborút, 
az  csak  a  királyok  jusáért  történik,  de  a  forradalom  a 
népek  jusát  víja  ki,  a  hatalmasság  körme  közül. 

Ilyen  forradalom  által  vítta  ki  Francziaország  a 
maga  tökéletes  szabadságát,  ilyen  forradalmakban  küz- 
denek a  bécsiek  az  ausztriai  nép  szabadságáért,  ilyen 
forradalom   van  mindenütt  Európában. 

Az  egész  világ  két  pártra  szakadt.  Egyik  párt  a 
szabadságot  akarja  kivíni,  másik  párt  a  szabadságot 
akarja  elnyomni. 

A  mi  bennünket  magyarokat  illet,  nekünk  nem 
volt  rá  szükségünk,  hogy  szabadságunkért,  melynek 
fundamentuma  az  idei  új  törvényben  van  letéve,  véres 
harczokat  víjunk. 

A  mi  forradalmunk  Pesten,  márczius  15-én,  nem 
vérontás  volt,  hanem  egy  szép  ünnep,  a  szabadság  ün- 
nepe; ezerek  meg  ezerek  csoportoztak  össze  Isten  ege 
alá,  ezerek  meg  ezerek  emelték  égre  kezeiket,  s  egy 
szívvel,  szájjal  mondák  Petőfi  Sándor  után  az  eskü 
szavait : 

A  magyarok  Istenére 

Esküszünk, 

Esküszünk,   hogy  rabok  tovább 

Xem   leszünk  ! 

Dicső  ünnepe  az  ifjú  szabadságnak!  ki  hitte  volna 
még  akkor,  hogy  ily  nehéz  küzdelmek  várnak  ránk? 
Kinek  jutott  akkor  eszébe,  hogy  eljönnek  a  sötétség  fiai 
és  konkolyt  hintenek  a  szabadság  legszebb  tisztabuzája 
közé  ? ! 

Arany  hátrahagyott  prózai  munkai.  ■»' 

Országgyűlésünk  ekkor  Pozsonyban  volt.  Az  ország- 
gyűlés fellelkesült  a  szabadságért  és  meghozta  az 
ls4S-dik  évi  törvényeket.  A  király  szentesítette  azokat. 

Ennyi  volt  az  egész.  Egy  szép  szabadságünnep 
Pesten,  és  törvényes  gyűlés  Pozsonyban.  Es  mégis  azt 
hányják  ellenségeink,  hogy  mi  magyarok  fellázadtunk! 

Ezt  a  hazugságot  a  boldogtalan  királynak  is  any- 
nyira  fejébe  verték,  hogy  bennünket  lázadóknak  tekint, 
sőt  Jellasicsra  bízta,  hogy  bennünket  csendesítsen  le. 

Mindenható  Isten!  hiszen  mi  a  törvény  mellett 
vagyunk,  a  melyet  ő  felsége  is  aláírt  és  megpecsételt, 
hogy  volnánk  hát  mi  lázadók? 

Hiszen  mi,  a  mint  az  új  törvényeket  megkaptuk, 
békességben  maradtunk,  egy  csirkefiat  sem  öltünk  meg 
a  miatt:  hogy  volnánk  hát  mi  lázadók? 

Hiszen  mi,  a  mikor  a  ráczok  lázadozni  kezdtek, 
egy  darabig  csak  tyúkkal-kalácscsal  bántunk  velők,  s 
szenvedtünk  nekik,  míg  csak  szenvedhető  volt  a  dolog: 
hogy  volnánk  hát  mi  lázadók? 

Hiszen  mi  nem  ütöttünk  be  Horvátországba,  hanem 
Jellasics  és  a  horvátok  jöttek  pusztító  sáska  módjára 
Magyarországba,  hogy  volnánk  hát  mi  lázadók? 

Hiszen  a  tót  Hurbánt  és  Simonicsot,  az  oláh  Urbánt 
soha  sem  bántottuk,  ők  szedtek  népet  ellenünk,  ők 
ütöttek  ránk. 

Száz  felől  támadják  meg  a  szegény  magyart,  száz 
felől  kell  magát  egyszerre  védelmezni,  és  a  miért  magát 
védelmezni  meri,  a  miért  nem  nyújtja  nyakát  a  hóhér- 
pallos alá,  még  ő  a  lázadó? 

Igazságos  Isten!  ne  késsél  sokáig. 

Hogy  merik  azt  mondani,  hogy  mi  fellázadtunk?.  .  . 

Hiszen  mi  a  lázadás? 

A  Lázadás  nem  forradalom.  A  lázadás  olyan  ala- 
csony czélú  zendülés,  mikor  a  nép  az  igaz  törvény  ellen 
támad. 

Lázadás  az,  mikor  a  rácz,  horvát  és  oláh  felkél  a 
törvény  ellen;  mikor  ostobául  felzúdul  a  maga  tulajdon 
szabadsága  ellen. 

Lázadás  az,  mikor  a  szentesített  törvények  ellen  a 
király  nevében  bujtogatnak-,  lázadás  az,  mikor  a  király 
serege  a  törvény  ellen  harczol,  lázadás  az,  mikor  a  ki- 
rály nevében  törvénybe  ütköző  parancsok  jelennek  meg. 

Az  a  lázadás ;  —  nem  mikor  a  magyar  a  maga 
régi  törvényes  szabadságát,  nemzetiségét  és  független- 
ségét védelmezi. 

A  magyar  nemzet  még  ez  ideig  a  forradalom  meze- 
jén sem  állott.  Nem  tudta  ő,  szegény,  hogy  a  rácz, 
az  a  szerb  zsivány,  a  ki  faluit  felégeti,  barmait  elhajtja, 
vetéseit  felperzseli,  nőjét  megfertőzteti,  gyermekeit  le- 
aprítja, magát  földönfutóvá,  koldussá  teszi;  nem  tudta, 
mondom,  a  szegény  magyar,  hogy  az  a  király  fogadott 
embere. 

Nem  tudta  ő,  hogy  Jellasics  a  király  nevében  lepte 
el  haddal  az  ország  egy  negyedrészét,  hogy  a  király 
nevében  raboltak  veres  köpönyeges  czigányai,  azok  a 
szerezsánok.  Nem  tudta,  hogy  mihelyt  Budára  ér  Jel- 
lasics, mindjárt  viczekirálynak  teszik  az  István  főher- 
czeg  helyére  ! 

Épen  mint  az  Ezópus  békáival  történt.  Lécz  ki- 
rály után  vízikigyót  adtak  nekik ! 

Nem  tudott  a  szegény  magyar  semmit.  Elővette  a 
törvénykönyvet,  nézegette  annak  elején,  végén  Ferdi- 
nánd nevét,  s  nem  bírta  elhinni,  hogy  a  király  a  tör- 
vény ellen  titkon  feltámadjon. 

35* 

Most  felnyílt  szeme  e  nemzetnek.  Most  látja  tisz- 
tán, hogy  csak  egy  mód  van  királyával  kibékülni :  ha 
lefekszik  és  meghal!  Egyebet  nem  kívánnak  a  nemzet- 
től, csak  életét! 

De  a  nemzet  nem  fog  meghalni,  a  nemzet  megvédi 
magát  minden  erőszak  ellen,  a  nemzet  nem  irtózik  a 
szent  harcztól,  melynek  neve  —  forradalom. 

A  nemzet  fel  nem  lázadt  soha,  de  szent  jogait  és 
szabadságát,  hazája  függetlenségét,  ha  a  törvények  már 
semmit  sem  érnek,  fegyveres  kézzel,  forradalom  útján 
is  ki  fogja  víni. 

És  a  nemzet  lázadó  még  akkor  sem  lesz ! 

(Megjelent  1848.  november  5.) 


BESZÉLY-TÖREDÉKEK.  *) 


A  KETABLAKU  HAZ. 


Azt  hiszem,  hogy  nem  egy  lesz  nyájas  olvasóim 
között,  ki  megfordult  Lapisfalván,  habár  csak  mint  ke- 
resztül utazó  is ;  minthogy  e  helység  a  szolnok-nagy- 
váradi,  vagy  szolnok-aradi  útvonalban,  tehát  a  legjártabb 
országút  szélén  esik.  így  hát  kétségkívül  emlékezni  fog 
a.  sugár  toronyra,  mely  csak  néhány  évvel  ezelőtt  épülvén, 
újdon-új  meszeletével,  mint  egy  földbe  szúrt  faczövek,  tűn 
fel  a  sík  láthatár  mesgyéjén,  hol  az  ég  a  földdel  össze- 
borul. Az  országút,  mely  e  torony  felé  vezet,  ma  is  oly 
széles,  mint  valaha,  azaz  néhol  egyenlő  kiterjedésű  a 
végtelen  közlegelővel,  másutt  huszonnégy  ölnyi  távolban 
futó  párhuzamos  árkok  közé  szorul,  de  ez  utóbbi  csak 
oly  helyen  történik,  hol  a  jövőmenő,  az  útban  fekvő 
posvány  miatt,  máskép  a  szántóföldekre  volna  kénytelen 
kerülni.  Ama  gát  sem  lesz  még  feledve  tisztelt  olvasóm 
előtt,  mely  félóra  hosszan  vezet  egy  mocsáron  keresztül, 
itt-ott  csonka-béna  fűzfáktól  bámulva  végig,  melyek,  majd 
közelebb,  majd  távolabb,  egymást  várni  látszanak.  E 
gát,  vagy  töltés,  a  harmadévi  esó's  tavaszon  sokat  szen- 


*)  Lásd  az  Előszó  végét. 

védett;  de  a  lapisfalvi  érdemes  helyhatóság  már  az  el- 
múlt nyáron  meghordotta  jó  búzatermő  földdel,  úgyhogy 
jelenleg  az  ormó,  hosszát  leszámítva,  nem  hasonlótlan 
koporsó-födélhez,  melynek  gerincze,  természetesen,  aligha 
szekérrel  járható,  de  két  oldala,  le  az  árok  fenekéig, 
annál  düló'sebb.  Egyébiránt  a  mi  szélességéből  hiányzik, 
az  magasságában  kárpótoltatott,  s  ha  alapja,  egyenes  át- 
metszetben,  nem  ütné  is  meg  a  két  ölet:  púpján  keresz- 
tül, négy  ölre  esak  szemmértékkel  is  bátran  tehetni.  A 
mocsáron,  tavaly  óta,  csupán  egy  helyt  kell  átgázolni, 
mert  az  egyik  híd,  noha  esak  nádból  rögtönözve,  s  föld- 
del meghordva,  már  akkor  helyre  állíttatott;  a  másiknak 
czölöpjei  szinte  állnak,  de  deszkái  a  falu  gazdájának  múlt 
évi  számadásán  kívül,  sehol  sincsenek.  A  gazda  ugyan. 
Rátarti  Mózes  uram,  igazolja  magát,  hogy  a  már  meg- 
vett s  falu  erején  hazahordott  híddeszkákat  az  árvák 
atyja  Xyúzo  Sándor,  ..megadom"  fejébe  elvitette,  de  ez 
utóbbi  Jó  Balázsra  hivatkozik,  mint  a  kitől  vette  az  új 
birkaólához  felhasznált  épületfákat;  ellenben  Tikos,  a 
levélhordó,  egy  pohár  szesztől  hevülten,  azt  találta  kiej- 
teni, hogy  ha  Rátarti  uramnak  hidlása  nem  volna  az  is- 
tálóban,  nem  kellene  neki  a  Hosszúgáton  levetni  csiz- 
máját, —  azonban  e  rágalmat  józan  fővel  visszavonta. 

Akármint  legyen  a  dolog,  e  hídfőt  tanácsos  kike- 
rülni, már  csak  azért  is,  mert  rajta,  a  fennálló  czölöpök 
s  magas  part  miatt,  átmenni  lehetetlen.  Ez  akadályt 
mellőzve,  békén  halad  a  gát,  egész  a  falu  túlsó  végéig, 
honnan,  mintegy  dolgát  megbánva,  visszafordul,  s  be  a 
faluba.  Nem  szükség  a  nyájas  olvasót  a  helység  leírá- 
sával untatnom.  írva  találja  azt  tulajdon  becses  emléke- 
zetében. Ott  van  a  szőlőskert,  árokkal  szegélyezve,  mely 
ember   nagyságnyi  nádat  terem,  s  a  föntebb  leírt  Hosszú- 

tóval  barátságos  közlekedésben  áll.  A  születövek  közt 
is  buján  tenyésző  nád  fölöslegessé  tesz  minden  karózást, 
s  helyben  terem  a  hinár,  mely  a  szőlővesszők  kötözésére 
kívántatik.  —  Ott  van  a  falu  végső  háza,  a  nstrázsaházu 
mint  ez  kopott  falán  még  ma  is  olvasható,  noha  födele, 
mingyárt  a  831-ki  cholera  után,  elpusztult,  s  maga  Csubó 
Ferke  is,  a  híres  hétalvó,  kit  az  egész  falu  Hevi  rés  gúny- 
nevén ismer,  kénytelen  volt  odahagyni  az  ajtó-  s  ablak- 
talan düledéket.  E  romtól  a  faluig  ismét  legelőn:  az 
úgynevezett  ..liba nyomáson"  viszen  az  út;  majd  egy- 
felől vályogvető  gödrök,  —  mint  himlőhelyek  —  lepik 
el  a  mezőt,  más  felől  házsor  kezdődik,  mely  fél  utezát 
valaki  pihent  észszel,  bár  nem  eléggé  csinosan,  ..fél 
gatyaszárnak"  nevezett  el.  A  falu  e  sugarát  újabb  tele- 
pedok  toldták  oda,  kik  sokkal  szerényebbek  voltak,  hogy- 
sem a  Lapisfalván  ember-emlékezet  óta  divatban  levő 
építésmódtól  csak  egy  hajszálnyira  is  eltérjenek;  e 
szerint  a  házak,  pár  ölnyivel  beljebb  mint  az  utczasor, 
visszavonulva,  a  kandiság  vádját  annyival  inkább  elhá- 
rítják magukról,  mert  mindnyájan  csak  egy-egy  ablak- 
kal bírnak  az  utcza  felé,  s  így,  ha  törpék  nem  volnának, 
amaz  óriás  néphez  lehetne  őket  hasonlítnom,  mely  hom- 
lokán egy  szemet  visel.  Különben  az  udvarok  ép  oly 
puszták  és  kietlenek,  mint  ezelőtt  voltak,  sőt  a  Buga 
Márton  kerítése,  mit  az  őszszel  szomszédai  Sós  Péter  és 
Faragó  Mihály  gúnymosolyai  daczára,  szalmával  vegyes 
utczasárból,  mint  valamely  ..kőfalat"  lapátolt  vala  össze, 
az  idei  hóolvadáskor  egészen  tönkre  ment.  E  csekély 
változást  leszámítva,  minden  úgy  van,  mint  a  közelebbi 
években,  s  ha  a  kegyes  olvasó,  velem  együtt,  a  Lapu- 
közön áthaladva,  a  Kovács  Mihály  házsarkánál  jobbra 
fordul,  aztán  szíves  lesz  követni    a    ..nagy    csapszékig", 


552  ELEGYES    CZIKKEK. 


onnan  balra  a  Tót  Péter  háza  megett  el,  az  égett  pá- 
linka-házig, onnan  vissza  vagy  száz  lépésnyire  a  falu 
száraz  malmáig  s  ott  keresztül  a  Szép  Józsep  udvarán, 
ki  egészen  a  Paptaváig :  azonnal  a  helység  kellő  közepén, 
a  torony  mellett  szedjük  fel  magunkat. 

Említem,  hogy  a  lapisfalvi  építésmódnak  azon  saját- 
sága van,  miszerint  a  házak  fél  szemmel  jönnek  a  világra. 
„Két  szem  csak  kényesség"  szokta  mondani,  kinek 
nincs  —  s  a  lapisfalvai  százados  meggyőződés  igazolja 
e  mondást.  Sőt  az  öregebb  lakosok  még  a  kinyíló  ablak 
ellen  is  ejtenek  szót,  mely  korcs  divat  mindazáltal,  az 
ifjabbak  „újságon  kapása"  miatt,  már  csaknem  közön- 
ségessé vált.  „Igen,  —  hallottam  az  öreg  Jámbor  Tamás- 
tól, —  jobb  világ  volt  másszor,  igen ;  nem  kellett  ennyi 
czifraság,  igen ;  az  a  kinyíló  ablak  is  mirevaló  ?  igen  ; 
másszor,  ha  egy  ablakot  betapasztottunk  a  falba,  meg- 
bírta, míg  a  ház,  igen;  ha  kitört,  hólyaggal  vontuk  be, 
igen ;  de  volt  is  ám  pénz ;  három  márjás  volt  egy  köböl 
búza,  igen;  egy  poltura  egy  pint  bor,  igen."  „Oh  édes 
apám,  -  -  felelt  Sára,  a  menye  —  régen  volt  az,  még 
akkor  a  kő  is  lágy  volt;  aztán  meg  ha  füst  van  a  ház- 
ban, vagy  gőz,  vagy  a  kotló  s  kis  gyermek  alkalmat- 
lanságot csinál,  csak  ki  kell  nyitni  az  ablakot?"  —  Az 
öreg  Tamás  fejét  csóválta  s  morogva  ült  félre,  mondván, 
csak  látja  ő  már,  hogy  elvész  a  világ. 

E  szerint,  történetünk  kezdetéig,  az  egész  Lapis- 
falván  nem  találtatott  két  ablakú  ház.  Ez  mindazáltal 
nem  zárja  ki,  hogy  három,  sőt  pláne  négy  ablakú  is  ne 
volt  legyen:  de  azok  rpalotákLL  s  épen  nem  közönséges 
épületek  valának.  A  jegyző  lakása,  például,  három  ab- 
lakkal nézett  ki  az  utczára,  a  mennyiben  a  lecsuszkált 
náderesz  engedte,  mely  az  avult    épületnek,    mint  vala- 

mely  kalap-ernyő,  haragosan  szemébe  volt  vonva.  A 
másik  „palota",  a  tiszteletese,  szakasztott  mása  volt  a 
jegyzői  laknak;   de  mióta  a  jegyzőné,  isten  nyugoszsza, 

a  papné  sárga  viganóját  kisebbítni  merészelte,  nem  átall- 
ván ezt  mondani  a  mesternének:  „ej  no!  be  kaczkiás 
az  a  komámasszony  papnéja!"  s  a  két  asszony  közt 
halálos  gyűlölség  támadt:  azon  időtől  fogva  a  tiszteletes 
asszony  nem  szűnt  meg  sarkantyúzni  férjét,  a  jámbor 
Dienes  uram  őkegyelmét,  míg  a  nótároson  valami 
„istikk"-et  nem  ejt,  mi  egy  tanuló  szobának  a  házhoz 
toldatása  által  nagyban  meg  is  történt,  s  Dienesné  tiszte- 
letes asszony  megérte  az  édes  örömet,  hogy  egy  vasár- 
nap délután,  felváltva  négy  ablakból  vethetett  haragos 
szemeket  az  átellenes  jegyzői  lakra.  Mosolygasz,  nyájas 
olvasó?  a  hiúság  ördöge  falun  úgy,  mint  városon  meg- 
mérgezi a  társas  életet,  s  átkúl  fordítja  üdvözítőnk  sza- 
vait: „valahol  ketten-hárman  egybegyűltök,  ott  leszek 
tiveletek." 

A  ki  Lapisfalván  ezelőtt  tíz-tizenkét  évvel  meg- 
fordult, hallhatta  hírét  egy  vásott  fiúnak,  ki  mihelyt 
szerét  tehette,  mingyárt  a  torony  és  templom  körűi  esa- 
vargott,  s  majd  a  legfelső  toronygomb  bensőjéből  szedett 
le  véresefíúkat,  majd  a  templom  gerinczén  sétált  végig, 
mint  valamely  holdkóros,  majd  egy  kirúgó  párkányzaton 
állta  meg  az  úgynevezett  „tótágast",  fővel  alá,  lábait 
égnek  meresztve ;  mely  műtételei  az  iskolamester,  s 
később,  midőn  annak  vesszeje  alól  kikerült,  a  becsületes 
tanács  részéről,  nem  egyszer  méltó  elismerésben  része- 
sültek. Mindazáltal  ő,  sógora  Cziba  Lukács,  a  harangozó, 
kegyéből,  kit  gyakran  helyettesítő,  meg-meg  visszatért 
előbbi  szenvedélyéhez;  miért  is  a  faluban  egyszerűen 
csak  „Toronymászó  Pista"  lőn  a  neve,  jóllehet  apja  után 

Futó  Istvánnak  kellett  volna  mondani.  Már,  hogy  apja, 
Futó  Gazsi,  családi  jogon  bírta-e  a  Futó  nevet,  vagy 
csak  hivatalos  foglalkozása  után  ragadt  rá,  ez,  míg  a 
jegyzőnél  általam  megrendelt  bizonyítványok  megérkez- 
nek, kétséges  marad.  0  ugyanis,  mióta  a  jelen  öltó'beli 
ember  emlékszik,  szüntelen  borjúcsordás  volt;  s  ha  a 
lopótökre  helyes  e  talány:  ..míg  él  mindig  fut,  holta  után 
mindig  lop"  — :  ugyanez,  legalább  elsó'  részében,  Gazsi 
bácsira  is  áll.  Mihelyt  a  nyári  nap  keló'  sugarai  meg- 
aranyozták a  lapisfalvi  ócska  torony  tetejét,  azonnal 
látni  és  hallani  lehetett  Futó  Gazsit  és  pattogó  ostorát 
végig  az  utczán,  a  mint  riogatják  az  ártatlan  veres  borjú- 
kat. S  az  ifjú  ökör  nemzedék,  tanulatlan  hevében, 
ki  jobbra,  ki  balra  fut,  a  hány  darab,  annyi  felé;  ter- 
mészetes, hogy  Gáspárnak  is  aztán  futni  kellett,  minden- 
felé, azaz  egymagának  annyit,  mint  a  gondviselése  alá 
bízott  borjúk  összesen.  E  minden  nap  megújuló  test- 
gyakorlat nem  engedé  elpohosodni  a  serény  férfiút,  ki 
épen  azért  öreg  koráig  „vékony  pénzű"  marada,  nem 
mintha  pénz  véknyán  lett  volna  körüle  (ámbár  ez  is 
valószínű),  de,  mert  köpczössége  sokban  hasonlított  ama 
vékony  ezüst  pénzekhez,  milyenek  1.  Ferdinánd  korából 
gyakran  találtatnak  a  földben.  Mintha  most  is  látnám, 
konya  és  rőtszínű  kalappal,  sovány,  vöröses  arczczal, 
ritka  nyúlbajuszszal,  kifordított  rövid  bundában,  mely 
térdéig  sem  ér,  azon  alól  madárhúsú  vékony  lábszáraihoz 
szorosan  odafűzött  bocskorban,  versenyt  futni  az  „erköl- 
csös" borjúkkal  s  pattogtatni  viszhangzó  ostorát.  De 
fájdalom,  a  múlt  nyári  cholera,  annyi  jelesekkel  együtt, 
őt  is  elragadta. 

Fia,  Toronymászó  Pista,  eredetileg  arra  volt  szánva, 
hogy  kárpótolja  a  veszteséget,  mely  egykor,  apja  kidől- 

tével,  a  falut  érni  fogja.  De  Istók  öcsém  kényelmet- 
lennek találta,  minden  isten-adott  hajnalon,  a  harmat 
csillogó  gyöngyeiben  áztatni  kérges  bocskorát,  s  apja 
mellett  a  bojtár  és  kuvasz  kötelességeit  végezni  egy 
személyben;  azért  sógora  Cziba  Lukács  pártfogására 
támaszkodván,  csakhamar  eloldá  a  kereket  s  harangozó- 
bojtárnak  csapott  fel;  mely  minőségben,  a  torony  híves- 
szelló's  ablakából,  kevesebb  táradsággal,  szintoly  széles, 
vagy  még  tán  szélesebb  kilátásai  nyíltak,  mintha  csordás 
maradt  volna.  Ekkortájban  történt,  hogy  a  lapisfalvi 
község,  használván  az  1836-ki  törvény  által  kiterjesz- 
tett szabad  bíróválasztás  jogát,  Borsos  uramat  választá 
meg  egy  szívvel-szájjal,  ki,  mint  szigorú  erkölcsű,  fedd- 
hetlen  életű,  a  mellett  nem  tökkel-ütött  ember,  köz- 
becsülésben állt  vala.  Nem  csekély  érdeméül  rovatott  fel 
az  is,  Hogy  a  „rúgott"  tanácscsal,  kik  huzamos  időn 
keresztül  mintegy  belé-hájasodtak  volt  már  a  bírói  s 
eskütti  székbe,  legkisebb  rokon-,  sógor-,  vagy  komasági 
viszonyban  sem  állt,  és  nem  egyszer  kelt  ki  azok  vissza- 
élései ellen.  De  a  következés  megmutatta,  mennyire 
csalódott  a  nép  Borsos  uramban,  kit  alig  félévi  hivatal- 
kodása  folytán  már  „Heródes"  névvel  tisztelt  meg,  s 
nehezen  várta  a  „Mindszent"  napot,  hogy  szabaduljon 
zsarnokától.  Ez  ugyanis  nemcsak  a  számadási  és  adó- 
hátrányokat utolsó  fillérig  behajtotta  —  ürügyül  adván 
a  bő  termést,  —  nemcsak  mindenféle  vízvezető  árkokat 
ásatott  keresztűl-kasúl  a  helységben:  hanem  a  régi 
templomot  is,  hét  egész  lábnyival,  feljebb  s  boltozat  alá 
vétette,  a  tornyot  kijavíttatta,  új  tetővel  czifráztatta  föl, 
s  mindezt  koránsem  a  maga,  hanem  a  falu  erején! 
Régi  számadásokból  kinyomozta,  hogy  a  rozzant  templom 
újból  építésére,  Csontos  uram  bírósága  óta,  ki  az  1817-ki 

nagy  szükség  idején  viselte  a  bírói  pálczát,  négy  ízben 
vettetett  nagy  mennyiségű  tégla  a  falu  és  egyház  költ- 
ségén; s  miután  e  kazal  téglákból  annyit  sem  talált, 
mennyivel  egy  diót  megtörhetne,  nem  elégedett  meg 
egyik  vagy  másik  „benforgó"  személy  feleletével,  hogy: 
ve\p\isztulúdott  az!"  —  hanem  vallatás,  nyomozás,  es- 
ketés  útján  kisütötte,  hogy  részint  Nyúzó  uram,  az  árvák 
atyja,  hordatott  el  új  kéményéhez  pár  ezerét,  részint 
Balog  Miklós,  a  volt  törvénybíró,  állott  jót  vejeért  Faragó 
Mihályért  öt  ezerig,  ki  azt  az  ..új  ülésen"  épült  házába 
falazta  be,  a  vályog  közé ;  részint  jegyző"  úr  adott  el, 
utólagos  jóváhagyás  reményében,  tíz  ezret  a  helybeli 
zsidónak,  s  árával  épen  most  akart  beszámolni ;  szóval, 
hogy  a  téglát  hordta  boldog  boldogtalan,  s  még  a  szegény 
Tikos,  a  levélhordó  is,  vitt  el  abból  egy  katlanhoz  valót, 
bár  ez  könybe-lábadó  szemmel  bizonyozta,  hogy  abban, 
mit  ő  elhordott,  egy  se  volt  nagyobb,  mint  a  fél  ökle, 
s  így  épülethez  már  úgy  sem  lehetett  volna  használni. 
De  a  „Heródes"  Nyúzó  uramon  kezdve  Tikosig  minden 
embert  azzal  fenyegetett,  hogy,  ha  a  tégla,  vagy  ára, 
meg  nem  lesz,  széthányatja  épületét,  s  így  mire  kita- 
vaszodott, annyi  tégla  állt  a  paroehia  udvarán,  hogy  a 
templom  újításhoz  bátran  hozzá  lehetett  fogni.  Ily 
„vérrel-bottal"  épült  fel  az  isten  hajléka  Lapisfalván; 
nem  csoda  hát,  ha  a  templomjáró  öreg  emberek  eleinte 
pár  évig  nem  is  akartak  abba  a  „czifra"  templomba 
menni. 

Ha  kérdi,  szíves  olvasóm,  mikép  függ  ez  össze  hő- 
sünk történetével,  kit  Toronymászó  Pistában  már  is 
srjdítkete:  egyszerű  és  rövid  a  felelet.  Mivelhogy  István 
gazda,  mint  említó'k,  épen  a  harangozói  pályára  képezte 
magát:    alkalma    lőn   a  templom  építésnél  az  első  tégla 

letételétől  az    utolsó  zsindely-kocczanásig   jelen    lehetni. 
E  körülmény  döntő  hatással   bírt  egész  életére.    Eleinte 
csupán  téglahordással    foglalkozók,    nem    ugyan  túlbuz- 
góságból az    ekklésia    iránt,    melyhez,  harangjain  kívül, 
nem  nagy   vonzalommal  viseltetett,  de  mint    műkedvelő 
napszámos,  ki  néhány  garasért  egyik-másik  özvegyasszony 
helyett  a  rajok    szabott  közmunkát  szívesen  elvállalta  s 
így  némi  tőkepénzre  is    tőn  szert,  mely  nem  a  „Dárius 
kincse"  volt  ugyan,  de  neki  oly  soknak  tetszett,  midőn 
a  déli   pihenő    órában,    avult    szűrén  leolvasva,  számlál- 
gatta a  kövér   susztákoksá !    De  miután  Prámer  urat,  a 
Sarkadról  hozott  építőmestert,  legényei  kezdek  elhagyo- 
gatni: Pistának    mind  több  alkalom  nyílt  a  „mojterbe" 
mártani  kanalát.     Az    eset    körülbelül   ez.     Prámer  úr, 
hírneves    építő  egyéniség,    nem    csak  Sarkadon,    hanem 
ottan  körííl   egész  Okányig  és   Vésztőig,  egy  gyulai  kő- 
míves  kijátszásával,  megalkudta  a  lapisfalvi  torony  épí- 
tését  5649    forint   .">7  és    fél    krajczárért  váltó  pénzben, 
oly  módon,  hogy  az  összeg  ne  egyszerre,  hanem  részen- 
kint,  a  hogy  és  mikor  az  idő  és  a  munka  haladása  kí- 
vánja, fizettessék  le.     Az  idő  úgy  kívánta,  hogy  a  pénz- 
nek   mintegy    felerésze    előre   leszámláltassék,    mert  kü- 
lönben   a    vadréti    templom    építése,    melyet  Prámer  úr 
tavaly  be  nem  végezhetett,  fenakadást  szenvedett  volna ; 
másik  fele,  az  állásgerendák  beszerzése  végett,  szükségessé 
vált,    hogy    a    lapisfalvi    toronyhoz    kezdhessen;    s    bár 
mily  eszélyes  ember  volt  különben  a  bíró,  Borsos  uram,, 
egyszer  „benne  lévén",  úgy  vala  kénytelen  járni,  a  hogy 
Prámer    úr    fújta;    s    mire    észrevette  magát,  nem  volt 
Prámer  úrnál  egyéb  biztosíték,  mint  ama  37  és  1/2  kraj- 
czár,  mely,  apró  pénz  hiányában,  fizetetlen  talált  maradni. 
A  munka,  mindamellett,    szépen  nekiindult:    Prámer  úr 


558  ELEGYES    CZIKKEK. 


oly  erős  hat  legénynyel  állított  be  Lapisfalváfa,  hogy 
bármelyik  őrvezető  káplár  sem  különbekkel;  s  bíztatta 
magát,  hogy  oly  hamar  felfúja  az  épületet,  mint  egy  kó- 
lyagot.  De  az  első  legény,  mingyárt  a  munka  kezdetén, 
összepürölt  vele,  mert  jobban  akart  tudni  hozzá,  mint 
mestere,  Prámer  úr;  noha  ennek  véleménye  a  helybeli 
kovács  és  a  kisbíró  Csorba  Samu  által  is  helybehagya- 
tott.  A  többi  legények  egyelőre  belenyugodtak  volt, 
hogy  Prámer  úr  hetenkint  csak  félbérüket  űzesse  ki, 
felét  pedig  a  munka  bevégzése  után  egy  összegben  adja 
kezekbe;  de  miután  egy  részről  megsejtek,  hogy  a 
többször  említett  Prámer  úr  a  helységtől  már  minden 
pénzt  kiszedett,  más  részről  a  bor  ára,  mely  kezenként 
eddig  csak  hat  krajezár  volt  váltéban,  most  egyszerre 
nyolczra  emelkedék:  egy  délyesti  órán  úgy  vágták  a 
mésztartóba  kanalaikat,  hogy  a  csípős  folyadék  egyene- 
sen Prámer  úr  szemei  közé  locscsant.  Mindazáltal 
Borsos  uram  közbenjárásának  sikerűit  a  pártosok  közül 
vagy  kettőt,  a  sete  Mihályt,  s  a  nagyfejű,  szőke,  borzas 
hajú,  kancsi  Vendelt  kiengesztelni,  —  a  többi  úgy  elment, 
mint  a  tavaszi  hó.  Ez  napságtól  fogva  nem  egy  kövér 
csepp  gördült  alá  magának  Prámer  úrnak  is  ripacsoa 
homlokán,  kénytelen  lévén  saját  műértő  kezeivel  támo- 
gatni falhoz  a  meszes  ölmérőt,  s  domború  hasával  gör- 
nyedezni a  ..habarcs"  után.  így  történt  az.  hogy  Pista 
segédnyújtása,  majd  egy  tégla  helyre  igazításában, 
melyet  a  kancsi  Vendel  ferdén  állíta,  majd  a  vízmérték 
odaillesztésében,  ha  az  Mihálynak  „nem  esett  kezére",  — 
szívesen  fogadtatott.  ..Ez  a  kölök  született  kőműves; 
a  kis  körmét  sem  adnám  értetek,  ti  nagy  szamarak!" 
monda  ilyenkor  Prámer  úr;  a  mi  természetesen  nem  kissé 
nevelte  Pista  önbizalmát. 

Gyarapodék  hát  István  öcsénk  az  ismeretben.  Jó 
szemraértéke  s  ügyes  keze  lévén,  hamar  elsajátítá  a  fal- 
rakás  minden  csinját-binját,  s  mire  az  építés  be  lőn  fe- 
jezve, mármint  első  legény  szerepelt  Prámer  úr  oldalán, 
a  mennyiben  második  nem  létezett.  Ugyanis  a  kancsi 
Vendel,  megirigyelvén  a  húsvágó  Lőrinez  boldogságát, 
ki  a  templommal  szemközti  mészárszékben  felaggatott 
birkaezombok  közül,  szemébe  piroslott,  —  ehhez  álla  be 
nyúzó  legénynek;  Mihály  pedig,  Prámer  úr  biztatásait 
a  fizetésre  nézve  megunván,  mesterének  sötétzöld  va- 
sárnapi békésével  világlátni  ment.  Ekkép  Pista  akár 
első"  legénynek,  akár  utolsó  inasnak  tekinthette  magát; 
sőt  Prámer  úr,  ha  jó  kedvében  volt,  vállait  megvere- 
getve szokta  mondani:  „Te  Pista,  te  Pista,  jer  hozzám 
inasnak,  két  év  múlva  felszabaditlak,  engem  üccse!  fel- 
szabaditlak." És  bár  Pista  nem  tudá,  hogy  Prámer  úr 
ez  ígéretet  aligha  teljesíthetné,  a  mennyiben  ó'  ugyan  a 
C  betűt  ismerte,  de  őt  egy  czéh  sem  ismeré  el  tagjának: 
szépen  megköszönte,  s  nem  vállalta,  győzvén  benne  a 
.szülőfölde  iránti  szeretet.  Ha  majd  egyszer,  üres  időm 
lévén,  rávetem  fejemet,  hogy  a  Prámer  úr  történetét 
megírjam :  akkor  ki  fog  tűnni,  mily  erejére  esett  a  la- 
pistálvi  templom  bevégzése  ezen  derék  férfiúnak.  Midőn 
még  fele-munka  hátra  volt,  már  panaszkodott,  hogy  a 
szegődség  szerinti  öszletből  egy  fillére  sincs;  átkozta 
magát,  hogy  oly  olcsón  felvállalta,  folyamodott  kárpót- 
lásért, s  felfogadta,  hogy  soha,  de  soha  míg  él,  több 
templom  építésbe  még  csak  kanalát  se  mártja  ;  e  mellett, 
az  egész  falut  elárasztá  kontóval,  hitelezett  csapszékben, 
mészárszékben,  boltban,  mindenütt;  s  annyi  adósságol 
hagyott  hátra,  hogy  elmenetele  után  a  lapisfalvi  ekklésia 
egyszerre  több    száz    forinttal    gazdagodott,   minthogy  a 

lii telezők  oda  ajándékozták  követeléseiket,  melyeknek 
behajtásához  legkisebb  reményök  sem  volt.  Ily  körül- 
mények közt  képzelhetni,  mily  jól  esett  Prámer  úrnak 
a  Pista  ragaszkodása,  ki  úgy  szólván,  keze-lába  volt, 
és  — ■  harangozói  jövedelméből  tengetvén  magát,  — 
semmi  bért  nem  követele. 

Mindazáltal,  kettejök  közt,  így  is  Pista  részén 
volt  a  nyereség.  Mert  Prámer  úr,  folytonos  zaklatással 
gyötörve,  legény-,  pénz-,  idő-  s  türelemből  kifogyva,  a 
Lapisfalván  töltött  nyarat  teljességgel  nem  írta  oda, 
„hol  boldog  évei  följegyezve  vannak,"  mint  mondja  Pe- 
tőfi; ellenben  Pista  oly  tőkére  tett  szert,  mely  a  borjú 
csordásságtól  kezdve,  fül,  a  harangkötélig  bármelyik 
falusi  „hivatallal"  fölért.  Nehogy  pedig  az  állítással  a 
sulykot  messze  vetni  láttassam :  ihol  közlöm  a  lapisfalvi 
magistratus  évi  fizetését,  az  1838-ki  bírói  számadásból 
hitelesen  kivonva : 

1.  ( >regbíró  fizetése  rforint  20  vezéd. 
Item,  .  .  .csizma,  új ...     1  pár. 
Item,  .  .  .csizma  fejelés     1  pár. 

2.  Törvény  bíró  fizetése  rft.     8  vezéd. 
ltom:  .  .  .csizma,  új.  .  .     1  pár. 

3.  Bírák  uraimék  fizetése, 

fejenkint  csizma 1   pár,   a  helység  bőréből. 

4.  Árvák  atyja  fizetése  rft.     5   vezéd. 

Item:   csizma 2   pár,   az  árvák  bőréből. 

5.  Kisbíró  fizetése :  készpénz:     a  mit  az  uraságoktól  kap. 
Item  :   katona  szálláso- 

láskor     naponkint...      1   iteze  bor,  a  helység  kocsmáján. 

6.  Armás   legények  fizetése  —   — 

Minden  újházas  fiatal  ember,  25  rft  vagy  25  páleza 
büntetés  terhe  alatt  köteles  az  úgynevezett  ármási  hiva- 
talt,  avagy   szolgá'atot  esztendeig  ingyen   viselni. 


ELEGYES    CZIKKEK.  5G1 


Bakter  fizetése  .  .  2  fr.  v.  ez.  ]  Ezért  a  kémé- 
Iterü,  minden  kéménytől  1/4  véka  búza.  nyéket  is  tartoz- 
Harangozó  fizetése  (Vide:  bakter),        j  nak  kotrani. 

Tovább  nincs. 


II. 

Egy  locsogós  februári  délután,  18..-ban,  négyesbe 
fogott  gyékényfedelű  kocsi  állt  meg  a  debreczeni  fő- 
iskola nyugoti  kapuja  előtt.  A  szénaülésről,  ott  hagyva 
már  kopottas,  ó  pergamenszerű  irhás  bundáját,  egy  zö- 
mük, piros-pozsgás,  középidejű  férfi  hámlott  ki,  sötét- 
kék, magyar  dolmányban,  mely  nem  látta  szükségesnek 
deréknál  alább  nyúlni,  mivel  ottan  hasonló  színű,  mér- 
sékelt zsinórzatú  nadrág  váltotta  fel,  széles  karainú,  a 
népi  viselettől  fordított  bödön  alakú  teteje  áltál  elütő  fél- 
magas  kalapban ;  s  miután  a  csatlós-pálcza  segélyével 
földre  jutott,  elébb  a  nehéz  szőrkalapot  emelinté  le  fejé- 
ről, s  mi  közben  ásító  bámulással  nyelte  be  a  főiskola 
harmadfél  emeletes  homlokzatának  aesthetikai  szépségeit, 
hosszú  barna  haját  a  benne  lakó  görbe  fésűvel  hátra 
simogatta,  egyet  rántott  derékszíján,  s  intve  a  kocsis- 
nak, hogy  kövesse,  az  ácsorgó  múzsák  közt  utat  háríta 
magának  a  kapu-üregbe. 

Az  őgyelgő  fiatalság,  egyéb  látnivaló  hiányában, 
mintegy  félóráig  élvezhette  a  kocsi  szemlélését.  A  bá- 
mész sereg  nem  apadt,  csak  folytonosan  felfrissült,  mint  a 
víz,  melynek  szabad  mozgása  van.  régiek  eltűnvén,  újak 
nyomulván  elő.  Egy  kocsi  az  iskola  kapujában,  ha  nem 
is  rendkívüli  eset,  mindig  képes  a  tanulónál  némi  érdeket 
költeni.     Először  a  változatosság:    hogy  a  hol  rendesen 

Arany  hátrahagyott  prózai  munkái.  3(5 

puszta  ürességet,  vagy  hosszú  kalapban,  fekete  szok- 
nyában járó-kelő  hasonmásaikat  szoktak  látni,  most  va- 
lami egyéb  tárgy  vonja  magára  figyelmüket.  Továbbá  a 
mohó  képzelet  is  elkezdi  játékát:  felül  a  bakra,  meg- 
suhintgatja az  ostort  a  négy  pej  fölött,  kiereszti  a  gyep- 
löt, azzal  haj  rá  !  szünnapokra  vagy  legatióba,  hogy  szint- 
úgy porzik  belé  az  út.  Mindazáltal  nem  akadt  közülük 
eléggé  vakmerő',  vagy  pajkos,  ki  a  phantasia-beli  utazást, 
habár  kisebb  mérvben,  csak  egy  fordulattal  a  nagy  tem- 
plom körűi,  valósítni  akarta  volna.  Megelégedtek  a 
ouszta  szemléléssel,  s  néhány  észrevétellel  kocsi,  ló,  szer- 
szám stb.  felől,  még  Bagoly  Peti  is,  a  sebes  nyelvű  no- 
viczius,  elégnek  tartotta  felugrani  egyszer  a  kocsis  he- 
lyére, s  ostort  gyeplőt  ragadva,  úgy  tenni,  mintha  hajtani 
akarna. 

—  Tóth  uramat  viszik  tanítónak  Bakszélre  — 
monda  most  egy  újon  érkezett  kopa-z  szájú  fimúzsa,  ki- 
nek szája  az  örök  mosolytól  egészen  a  füléhez    szokott. 

A  ,,Tóth  uram"  kiáltásra  élénk  derű  futotta  el  a 
jelenlevők  arezát.  A  hosszú,  bamba  képek  egyszerre 
megrövidültek,  s  fodrosán  játszó  vonásaikból  kitetszett, 
mennyire  érdekli  őket  ama  név  viselője. 

—  Hát  nem  itt  hal  meg,  a  collegiumban  ?  kérde 
csodálkozva  egyik. 

—  Képzeljétek  Tóth  uramat,  hosszú  öltöny  nélkül! 
szürnyűküdék  a  mellette  álló. 

—  Talán  még  meg  is  házasodik !  kiálta  egy  a  kapu- 
szögből. 

—  Kern  megházasodik  az,  — férjhez  megy!  igazítá 
ki  a  negyedik,  mire  általános  kaczaj  recsegett.  Annyira 
talpraesett  éleznek  találták,  hogy  Tóth  uram  férjhez 
megy.  .  .  . 

III. 

LÁTOGATÁS  EGY  BARÁTOMNÁL. 

Tudja-e  tisztelt  olvasóm,  hol  van  Pesten  a  Mag- 
dolna-nteza  ?  A  Józsefváros  ellapúló  szélein  keresse,  hol 
az  építkezési  ösztön  semmivel  sem  rátartóbb  mint  Kere- 
pesen, vagy  Bugyiban,  honnan  bevándorolt.  Ide  mi'»' 
nem  hatott  el  a  háziúri  intézmény,  e  modern  kiskirály- 
ság, mely  messze  túltesz  a  mi  hajdani  pusztai  basa-rend- 
szerünkön. Selejtes  házikók,  nád  vagy  zsupfedéllel,  utcza- 
sorba  állítva,  két  ablak  az  utczára,  sem  több,  sem  keve- 
sebb, két  szoba,  egyik  innen,  másik  túl  a  konyhán,  pün- 
kösdre egy  kis  meszelési  luxus:  deszkás  rozzant  udvar- 
táj  holmi  szerszámfákkal,  vagy  zöldséges  kert  árnyék- 
talan  murok-ágyai,  néhutt  egy  öreg  akáez,  dísze  udvar- 
nak és  utczának,  vasárnapi  kiülő  pad:  imhol  képe  a 
nagy,  a  szép  Pest  azon  részének,  hová  olvasómat  ve- 
zetem. 

Azaz  csupán  magam  megyek.  A  hosszú  stáczió 
utczán,  melynek  senmii  politikai  változás  nem  talált 
magyarabb  nevet,  végig  haladok.  Látom  a  ealvariát, 
kőszentjeivel  s  térdeplő  Magdolnáival.  Meglábolom  a 
szó'lőkegy-uteza  bokáig  érő  fövényét.  Onnan  kifor- 
dulok a  Magdoma-utczára.  Már  érzem  a  gyepszél  üdébb 
levegőjét:  azaz  a  széna-  és  három  vásár,  a  temető-kür- 
nyék  fölvert  homokját,  a  légszeszgyár  füstjével  össze- 
keverve. Megállok  a  kétablakú  házacskák  egyike  előtt. 
Az  utezaheli  gyermekek  nagyot  bámulnak  öltözetemen, 
s  ebek  concertje  üdvözli  jöttömet.  Még  egyszer  rá  tekin- 
tek a  kapufelen  kiszegezett  házszámra,  s  az  udvarba 
nyitok. 

36* 

Itt  lakik  az  én  barátom ,  Jakab  János,  elvonultan 
a  világtól,  mint  névrokona  Jean  Jaeques  (Rousseau). 
Valaha  költői  ambitiója  s  már  egy  kis  neve  is  volt.  Ama 
háládatlan  tehetség  osztályosa  volt  ő  is,  mely  egy-két  jó 
műben  nagyot  igér,  azután  évekig  meddő  marad,  ellus- 
tul, kimerül.  Hajdan  egy-két  verse  általános  figyelmet 
ébreszte  neve  iránt,  mely  nem  Jakab  János  volt,  hanem 
álnév.  A  költemény  szívéből  buggyant,  de  kibuggyant 
egyszersmind.  Hosszú  időközökkel  egymásután  öt  vagy 
hat  művecskéje  csillant  fel  az  irodalmi  nagy-világban. 
Mindenik  tetszett.  A  szerkesztő  megcsillagozta,  s  vala- 
melyik akkor  élő  első  rangú  költőt  sejtete  az  álnév  alatt. 
Azután  hosszú  hallgatás  lőn.  Senki  sem  tudta,  mi  lett 
a  húrból,  mely  amaz  édes  hangokat  zengé  vala,  mi  lett  a 
szívből,  harmoniás  fájdalmaival.  Szellő  hoz  néha  tördelt 
hangokat  valami  távol  zenéből:  ki  nyomozná,  honnan 
jöttek,  hova  tűntek! 

A  költőnek  híre-pora  sem  volt  már:  de  Jakab 
János,  az  ember,  ott  görnyedt  valamely  külvárosi  irodá- 
ban.    Reggeltől  késő  éjig  tartott  a  munka,  .  .  . 


FÜGGELÉK  ES  JEGYZETEK. 


„A  magyar  népdal  az  irodalomban"  czímíí  tanulmány 
tervvázlata,  Arany  saját  följegyzése  szerint,  a  következő  volt : 

I.  Előtörténet. 

a)  A  „Pannónia  Megvételét"  tárgyazó  ének  csak  rész- 
ben népies.   Anonymus  töredékei  is.   Alliteratio  a  formában. 

b)  „Mátyást  mostan"  —  a  templomi  énekhez  húz. 
Alliteratio. 

c)  Vitéz  Oláh  Gerő  dala.  —  A  török  renegát.  —  Az 
adhortatio  mulierum :  —  népdali  tekintetben.  Szóval  a 
névtelen,  ez  időbe  tehető  lyra.  —  Mohácsi  dal.  —  Kurncz 
dal.    —   Kádárének,   halotti  búcsúztató  modorban. 

d)  Tinódi,  Balassa,  Beniczky,  Molnár  Albert,  Zrínyi. 
Szóval :   az  írók  a  XVI.  és  XVIÍ.   században. 

II.  Átmenet. 

A  XVIII.  század  írói.  Amadé,  Faludy.  —  Ányosnál 
a  népdal  hangja.  —  Horváth  Ádám ;  a  magyar  dal  fej- 
lődése, mely  közép  a  népdal  és  idegen  hangú  lyra  közt.  — 
Névtelenektől  is.  —  Csokonainál  a  dal  és  a  paraszt  dal 
(objective),   öntudatosság.    Kazinczy  objectiv  népdalai. 

III.  Uj  aera. 

Egészeu  öntudatos  népdal-költészet.  Kisfaludy  Károly, 
Vörösmarty,  Czuczor.  —  (Az  idegen  elem).  —  Petőfi.  Azóta 
hanyatlása  az  objeetiv  népdalnak. 

Első  időszak.  Öntudatlan,  nyelvkénytelenségből  s  ál- 
talános dalösztönből  vegyül  népi  elem,  népi  bang,  a  maga- 
sabban tartani  szándékolt  költeménybe.   Amadéig 

Második  időszak.  A  dal  formáját  keresi  az  író,  az  ide- 
gen példa  vagy  nagyon  idegen  neki,  vagy  nem  képes  mo- 
zogni benne,  s  a  népdalboz  bajlik,  fél  akaratlanul,  fél  ön- 
tudattal.  S  ebből : 

Harmadik  időszak.  Bizonyos  műveltebb  faja  az  isko- 
lások dalának  keletkezik,  mely  a  sajátképi  népdaltól  elüt. 
Amadé.  —  Ányos.  —  Költők  kivételesen  leereszkednek  a 
népdalhoz. 

Költők  a  népdalt  objective,  mint  genre-t  kezdik  mű- 
velni, —  a  népet  magukhoz  s  a  műköltészet  felé,  emelni 
akarják. 

Negyedik  időszak.  A  költő,  leereszkedés  és  fölemelés 
nélkül,   az  igazi  népdalok  hasonlatára  akar  népdalt  szerezni. 


Tehát: 

1.  A  nép-elem,   mint  önkénytelen  vegyülék. 

2.  A  nép-elem  mint  a  dalformához  nélkülözhetlen  se- 
gédeszköz.    A  nemzeti  dalforma  alakulásának  kezdete. 

3.  A  nép-dal  tárgyiasan,  mint  curiosum,   —    melyhez 
a  költő   leszáll. 

4.  A  nép-dal  tárgyiasan,    mint    génre,    melyet    emelni 
kell. 

5.  A  nép-dal,  tárgyiasan  —  néha  alanyiság  maszkjául 
is  —  tisztán,   mint  műforma. 

Hanyatlás :   se  népdal,   se  műdal. 


E  tanulmánynak,  a  jelen  kötet  10-ik  lapján  kezdett 
első  szakaszán  kívül,  a  második  szakaszból,  még  a  követ- 
kező töredék  maradt  fenn: 

A    NEMZETI    DAL    MEGINDULT    FEJLŐDÉSE. 

Ama  század,  mely  Leopold  hosszú  és  nyűgös  uralmá- 
val hanyatlik,  mutatja  első  jelenségeit,  hogy  a  magyar  ma- 
gasi) rend,  a  társadalom  műveltebb  osztálya,  szükségét  érzi 
dalban  önteni  ki  szíve  gyöngéd  lobbanásait.  Lehet,  hogy 
nem  új  kezdemény,  hogy  ha  az  elveszett,  vagy  még  homály- 
ban lappangó  kéziratokat  birnók,  jóval  följebb  vihetnők  e 
módját  a  dalköltésnek,  hogy  Zichy  és  Kazinczy  A.  gyönge 
kísérletei  nem  mint  áttörés,  hanem  mint  előbbi  példányok 
halvány  utánzása  tűnnének  föl.  Az  is  baj,  hogy  a  fiata- 
labb Balassa  költeményeit  nem  ismerjük,  s  így  meg  nem 
határozhatni,  mi  viszonyban  állnak  azok,  a  korában  mutat- 
kozó dalköltészettel.  Annyi  bizonyosnak  látszik,  hogy  már 
a  XVII.  század  vége  felé  ilyes  dalok  forogtak  kéziratban 
egyes  érző  szívekből  foganva,  s  átadva  először  csak  kisebb 
körnek,  honnan  az  életrevalóbb  s  általánosb  érdekű  talán 
kihangzott  a  társaság  szélesb  gyűrűjébe  is,  ott,  az  író  neve  nél- 
kül, ajkról  ajkra  szállván.  Legalább  némely  régi  zamatú  da- 
rab népdal-gyűjteményünkben  arra  mutat,  hogy  szerzője  nem 
volt  szorosan  népfia,  hanem  oly  műveltes  egyén,  ki  örömét 
vagy  fájdalmát  dalba  öntötte,  melyet  aztán  az  élő  ajak 
felkapott  és  megtartott,  nem  törődve  írójával.  Az  ilyenek- 
ben, bár  a  forma  és  hang  a  népre  utal,  a  világnézet  rend- 
szerint magasabb,  a  társaság  felsőbb  rétegéről  tanúskodó, 
magasabbról  minden  esetre,  mint  a  köznép.  Ezek  kelet- 
kezésének idejét  meghatározni  hajós,  de  valószínű,  hogy 
némelyike  már  a  XVII  századba  is  felnyúlik.  Egy  olyan 
dal,  mint  az,  melyet  rövidségeért  legitten  idézek  nem  kelt 
a  nép  phantasiájából,  noha  alkalmas  arra,  hogy  kissé  tanult 
körökben   divatra   vergődjék. 

Isteni  kéz  maradványa! 
Égő  szívemnek   bálványa! 
Te  világ  legszebb  leánya  ! 

Egeknek  gyöngy  adománya! 
Megcsalt  szemednek   márványa, 
Szemöldököd  szivárványa. 

Mikor  támadt  ez,  ki  tudná  megmondani?  de  Gyön- 
gyösi után  se  nyelve,  se  formája  nem  olyan,  liogy  meg  ne 
írhatták  volná  épen  úgy  a  XVII.  mint  a  XVIII.  század 
végén. 

II. 

NEMESSÉGÜNK  A  KÖLTÉSZETBEX. 
(Terv-vázlat.)  *) 

Kezdet. 

1.  Mi  a  valódi  népiesség?  Hogyan  nyilatkozik: 

.  .,  ,    ,  a  nyelvben. 

a)  gondolatban     )     ,  ..,„        ,, 

7N    f  .P  .      ,  kultormaban. 

b)  kiteiezesben  ,    1P        ,, 

J  I     belrormaban. 

Különösen : 
a)  lyra. 
t3)   didaxis. 
Y)  dráma. 
o)  eposz. 

2.  A  népiesség  törtenete  költészetünkben 


lyra. 

GDOSZ 

3.   A  népiesség  jövője  költészetünkben  I    ,  , 


ama. 


A  népiesség  fogalma  közönség  s  írók  nagy  része  előtt 
nincs  tisztában.  —  Némelyek  egyedül  a  nyelvben  he- 
lyezték. Mások  némi  csárdai  betyáros  hangban.  Mások 
épületes  históriákat  kívántak  a  nép  számára,  sokszor  a 
legprózaibb  iránynyal.     Nem  volt  tiszta  dolog:   a  nép  szá- 

*)  Lásd  a  jelen  kötet  Előszavát,  a  4-ik  lapon. 

mára  irassanak-e  ily  költemények,  vagy  a  művelt  osztály 
számára,  hogy  a  népet  ismerje.  Amúgy  és  így  iránykölté- 
szetet akartak.  Divat  volt  az  egész:  kapcsolatban  a  nép- 
boldogítás  eszméjével.  A  mint  az  korszerűtlenné  lett,  úgy 
a  népiesség  is.  Miután  azonban  irodalmunk  ez  iránynak 
figyelemre  méltó  darabokat  köszön,  nem  lesz  fölösleg 
népszerűség  fogalmát  tisztázni.  Ezt  ugyan  tették  mások  is. 
leginkább  a  derék  Erdélyi.  De  némely  dolgokat  nem  árt 
többször  ismételni:  s  itt  különösen  nyertünk-e  hát  vagy 
vesztettünk  a  népieskedéssel  ? 

Népiesség  és  népszerűség  nem  egy.  Mi  ez  utóbbi? 
A  népies  lehet  népszerű,  a  népszerű  nem  mindig  népies. 
A  népszerűség-  se  pro,  se  contra  nem  bizonyít  a  belbecs 
mellett.  Esetleges  dolgokon  alapúihat.  De  némely  korok- 
ban az  esetlegi  összevág  az  örökkel,  s  népszerű  munka 
belbecsűnek  is  bizonyul  be.  —  Hanem  ellenkező  esetek  is 
vannak. 

A  népies:   hogyan   nyilatkozik 

1.  a  külsőben  vagy  kifejezésben. 

a)  nyelv. 

b)  forma,   a.)  külső,   [3)  benső. 

2.  a  bensőben  vagy  gondolatban  és  pedig  nemek 
szerint : 

1.  lyra. 

2.  didaxis. 

3.  eposz. 

4.  dráma.    —   Mindezek  hogyan  a  mi  költészetünkben. 


2. 

A  népiesség  múltja.  írott  költészetünk  legottan  elvált 
a  népiestől.  A  nyelvben  maradt  még  valami,  az  író  nem 
szabadulhatván  tőle,  de  azért  a  mi  irott  költészet  van,  az  a 
legrégibb  emlékektől  kezdve  már  nem  népies.  Miért  nem 
az  ?  A  XVL  század  krónikásai  sem.     A  XVII.   században 

Gyöngyösit  stb.  Toldi  tudós  költőknek  mondja,  a  XVIII. 
században  Dugonicsot  et  Comp.  népieseknek.  Csak  nép- 
szerűek. Gyöngyösi  népszerűségére  támaszkodók.  Tudtomra 
a  népiesség:  a  dalban  (Ama.de,  Faludi,  Ányos  dalaiban  a 
népies  hang  csak  azon  kénytelenségből  foly,  hogy  mülyra 
még  nem  volt)  Horvát  A.  és  Csokonai  pár  darabjával 
kezdődik.  Hihető,  a  szomszédból  lettünk  erre  figyelmesek. 
És  ez,  mint  a  dalok,  mesék  összegyűjtése,  már  örvendetes 
állapot:  a  fejlődés  jelentékeny  fokát  tételezi  fel.  Kisfaludy 
K.,  Vörösmarty,  Czuczor,  szépen  folytatták  ez  irányt  is.  — 
Azonban  javítni  akarván  néhol  a  néplyrán,  rontottak  is. 
Fel  akarván  emelni,  letörlek  hímporát.  Petőfi  lett  cory- 
pheusa;  de  ő  is  legjobb  dalaiban  csak  elére,  nem  múlja 
feljűl  magát  a  népet. 

Az  eposz:  a  népnél  ma  alig  van  képviselve.  A  nép- 
mese és  egy  pár  ballada.  Hajdan  volt-e'?  az  irodalom 
nem  tartott  fel  semmit,  a  mit  alakban  s  tartalomban 
népinek  elfogadhatnánk.  Miért  ?  „Pannónia  megvétele" 
nem  népies.  A  XVI.  század  epikája  nem  az.  A  XVTI. 
századé  még  úgy  se.  A  XVHI.  század  a  XVII.  után 
sántít.  A  XIX.  század  első  fele  szinte  gyümölcstelen  e  részt. 

A  didaxis.  A  népnél  egyes  nyomok.  Főleg  a  köz- 
mondások kincse.  Némi  hasonlat,  az  apológiához.  Iroda- 
lomban a  didaxis  nagy  része  tudákos  história.  Az  adhor- 
tatio  mulierum   volna  népies. 

A  dráma.  Mit  nevezhetnénk  népszínműnek?  Népszín- 
művek-e a  mostaniak?  Régen  lehettek.  A  betlehemek.  — 
A  vándor  színészek  mutatványai.   Minden  elveszett. 


A  népiesség  jövője.   Mit  bír  meg  a  népiesség: 

1.  lyra.  A  dalt. 

2.  eposz.     Naiv    dolgokat.     Balladát,     románczot,     ka- 
landos beszélyeket;   tündér  meséket,  mondákat,   legendákat 

Az  epopoeiát  ma  már  nem;  mert  a  nép  igen  távol  esik  a 
hűs  kortól,  különben  azt  is  megbírná.  Balladában  szép 
példányok  vannak  előttünk,  idegen  költészetben  is.  A  tün- 
dér mese  Puskin-féle  kidolgozásban  igen  kedves.  Monda, 
legenda  is  ezen  naiv  előadást  kívánja.  Afféle  beszély,  mint 
Iván  Va  szilje  dcs.  Epopoeát  nem  lehet  ma  már.  Régi 
színezetet  lehetne  adni  neki :  de  érdemes-e  ?  Regény,  no- 
vella népiessége  igen  mondva  csinált   dolog. 

3.  didaxis. 

4.  dráma.  Népszínmű  nem  az,  a  minek  mondatik. 
Óhajtandóbb,  hogy  nemzeti  darabok  legyenek;  abban  a 
nép  is,   saját  jellemében  tűntetve  föl. 

Egészben  a  népiesség  nem  ártott.  Öntudat  jele,  ön- 
tudatra hozott  bennünket.  A  szűk  és  egyoldalú  idealis- 
musból  kivett.  A  költészet  ezentúl  nem  lebet  elválva  a 
nemzetiségtől.  De  óhajtandó,  hogy  nemesedjék.  A  népies- 
ség maradjon  illő  határai  közt.  Ne  akarjon  minden  költő 
népies  lenni ;  de  ki  magát  oly  tárgyiassá  képes  tenni  — 
mert  kétszeres  objectivitás  kell  hozzá  —  ám  tegye.  Min- 
denek fölött  nem  kell  valami  igen  könnyűnek  gondolni  a 
dolgot,   stb. 

III. 

Az  „Irodalmi  hitvallásunk"  czímű  tanulmány  második 
czikkéből   a   következő   töredék   maradt  fenn  : 

A  mit  közelebb  az  irodalmi  méltóság,  a  hivatás  érzete 
s  írói  morál  felől  mondottam,  kifoly  a  művészi  előállításra 
is,   melyre   immár  áttérőben   vagyok. 

De  nehogy  balul  értsen  valaki.  Méltóság  alatt  nem  a 
művekbe  átviendő  pompázó  feszt,  hivatás  érzetével  nem  a 
mindenünnen  kirívó  nagyképű  fontoskodást,  az  írói  morállal 
nem  erkölcsi  mondatok  és  tanulságok  nyers  halmazát  akarám 
jelenteni.  Ég  óvjon  a  költői  próza  vagy  verses  előadás 
ama  méltóságos  nemétől,  mely,  kell,  nem,  magas  falábon 
jár,    peczkelt    állal     ágaskodva    nagyszerűséget    hajhász,    s 

Önnön  faczipó'je  kimért  kopogásában  gyönyörködik ;  vala- 
mint ama  másiktól  is,  mely  keztyűs  kézzel,  hanyagon  nyúl 
minden  tárgyhoz,  s  erély  (verve)  hiányában  keres  aristo- 
kratai  méltóságot.  Azt  sem  óhajtom,  hogy  a  hivatás  érzete 
oly  módon  üsse  ki  magát,  hogy  az  író  minden  harmadik 
lapon  czélzást  tegyen  rá  („költő  vagyok"  stb.)  s  minden 
négy-öt  íves  füzetnek  „exegi  monumentumot"  emeljen. 
Szép  az  önérzet :  nélküle  soha  semmi  jeles  nem  állna  elő ; 
de  ha  megbocsátjuk  is  egyes  remeklőnek  a  büszkeséget, 
melylyel  ráhivatkozik,  midőn  e  hivatkozás  maga  is  remek : 
a  többire  nézve  inkább  szeretjük,  nem  dicsekvő  szókból 
érteni  meg  hivatását,  de  kiérezni  a  makacs  szívósságból, 
melylyel  művészetén  csügg,  a  lelkiösmeretes  gondból, 
melylyel  tárgyait  kezeli;  — a  végrendeletből,  mely  inkább 
elégettetné  az  Aeneist,  hogy  sem  csorbáival  adja  át  az 
utókornak,  Igen,  a  hivatás  érzete  ott  van  amaz  úszó 
küzdelmeiben,  ki  pergamen-tekercsesei  fogai  közt,  vívja 
élethalál-harczát  a  tenger  bősz  hullámival,  hogy  meg- 
mentse művét  s  életét,  vagy  együtt  veszszenek.  Az  úszó: 
Camoens,  a  tekercs :  a  Lusiada.  Hivatás  érzelme  írja, 
Munkács  sötét  kazamatáiban,  rozsdával  és  vérrel  jegyzeteit ; 
hivatás  érzelme  sugall  ódát  óda  után  a  falusi  egyszerű 
nemesnek,  ki  évekhosszát  rejtegeti  szelleme  kincsét  még 
sem  szállja  csüggedés;  az  vándorol  a  Rajna  mentén, 
táborról  táborra,  kiolthatlan  szerelemmel;  az  borong  a 
„sötét  olajfák  illatos  Misében"  ;  az  áll  őrt,  a  szökevény 
fiúval,  egy  soproni  faköpöuyeg  unalmai  közt.  Hol  itt  a 
külső  buzdítás :  öt-hat  szerkesztő,  hogy  tiszteletdíj  fejébe 
éviexacsillagot  oszszon  újonczainak;  húsz-harmincz  tárczaíró, 
ki  négy  sornyi  újdonság  kiteremtése  végett  boldogot  boldog- 
talant hírbe  kürtöljön;  a  pajtások,  hogy  maguk  közé  emel- 
jék a  „jó  fiút"  ki  talán  ügyesen  billiárdoz,  a  vívásban  (oly- 
kor v  nélkül  is)  tekintély :  de  írónak  hat  év  múlva  sem 
lenne  nagyon  elérett?  Ke  mondja  nekem  senki,  hogy  a 
tehetséget    bölcsejétől   fogva  dajkálni    kell    idegen    kéznek ; 

hogy  az  önérzet  mindjárt  kialszik,  ha  érinti  a  bírálat  hűsebb 
szellője:  valamíg  a  szellemi  világ  hercules-oszlopai,  a  minden 
kor  és  nemzet  remekművei,  fennállnak ;  lesz  olyan  is,  ki 
titkos  könyével  öntözze  azokat,  s  mintán  magát  kisírta, 
lelke  új  bódítás  emelő  érzetében  találjon  csak  enybiiletet. 
Az  erkölcsi  alap,  melyet  minden  íróban  s  műalkotásban 
követelek,  szintén  félreértésnek  lehet  tárgya.  Vannak  szent 
és  szenteskedő,  szigorúan  kegyes,  de  kegyesen  száraz  lelkek, 
a  kik  valamely  költemény  becsét  a  benne  parazsán  felhal- 
mozott valláserkölcsi  tanulságtól,  a  morális  irány  kézzel- 
fogható jelenségeitől  mérik;  a  képzelem  minden  szabadabb 
játékát,  az  emberi  szenvedély,  az  élet,  a  viszonyok  költőien 
hű  festését  feltétlenül  kárhoztatják.  .  .  . 


IV. 

A  jelen  kötetben  közölt  bírálatok  első  ízben  a  követ- 
kező folyóiratokban  jelentek  meg: 

1.  Szász  Károly  :  Trencséni  Csák.  Szépirodalmi  Figyelő, 
1861,   I.   évfolyam,    15—18   szám,   Arany  aláírással. 

2.  Szász  Gerő  költeményei.  U.  o.  24  —  25  szám, 

jegy  aláírással. 

3.  Szász    Károly    költeményei.    U.   o.     32  —  36   szám, 
Arany  János  aláírással. 

4.  Garay  Alajos:   Betulia  hölgye.   U.   o.   45   lap,   — y. 

jegy  gyei. 

5.  Nagy  István    Faust  fordítása.    U.  o.   12   lap,  — y. 
jegygyei. 

6.  Kemenes    költeményei.    U.    o.    13    lap,   — y.  jegy- 
gyek 

7.  Kulini    Nagy    Benő    és    Sárváry    Elek:     Magyar 
hölgyek   életrajza.   U.   o.   29   lap,   aláírás  nélkül. 

8.  Oláh  Károly:   Száz  darab  költemény.  U.  o.  252  lap, 

— y-  jegygyei. 

9.    Thalés   Bemard:    Mélodies    Pastorales.    U.   o.   94 
lap,  aláírás   nélkül. 

10.  Régi   dán    balladák.    U.   o.    23   lap,   aláírás  nélkül, 

11.  Almási   Tihamér:    A  mit  a  szerek  meg  nem   gyó- 
gyítanak.   U.   o.    188   lap,   aláírás   nélkül. 

12.  Paulkovics    Lajos:    Sarkadvár.     U.     o.     188   lap, 
aláírás  nélkül. 

13.  Fejes  István  költeményei.    U.   o.   691   lap,   M.   P. 
aláírással. 

14.  Monier    W.     A    hindu    dráma.     U.    o.     582     lap, 
***  j egy g vei. 

15.  Ormos  Zsigmond:   Utazási  emlékek.  U.  o.  724  lap, 
aláírás  nélkül. 

16.  Campbell  J.  F.   Nyugot-felföldi  népmondák.   U.  o. 
183   és    198   lap,    aláírás  nélkül. 

17.  Vida  József:    Nemzeti    koszorú.   U.     o.     214   lap, 
Szerk.   aláírással. 

18.  Malvina  költeményei.  Szépirodalmi  Figyelő'.   II  év- 
folyam, I.  félév,   180  és  231  lap,   M.  P.  aláírással. 

19.  Magyar  balladák  könyve.  U.   o.    I.   évfolyam,   333 
lap,    aláírás  nélkül. 

20.  Orraódi  Bertalan:  Magyarhon  ébredése.  U.  o.  205 
lap,   aláírás  nélkül. 

21.  Béranger    dalai  fordítása.    U.   o.   206   lap,   aláírás 
nélkül. 

22.  Millien:  La  Moisson.  U.  o.   422  lap,  ***  jegygyei. 

23.  Alkotmányos    nagy    naptár.   U.  o.   II.   évfolyam,  I. 
félév,   29   és  43   lap,   #  jegygyei. 

24.  Bálint     Gyula:      A     megszabadított     Jeruzsálem. 
Koszorú.   1863   I.  félév,   476  lap,   aláírás  nélkül. 

25.  A  peleskei  nótárius  pokolba  menetele.   U.   o.   209 
lap,    „Irodalmi   ritkaság"    ezím   alatt,   aláírás  nélkül. 

26.  Remete  József    Aeneis    fordítása.    U.   o.    II.   év- 
folyam,   498  lap.   aláírás  nélkül. 

27.  'Johanna :  Asszonyélet  (Frauenleben).  U.  o.  I.  félév 
379  lap,   A.  J.   aláírással. 

28.  Gáspár  János:  Csemegék.  U.  o.  II.  félév.   595  lap, 
aláírás  nélkül. 

29.  Tompa    Mihály  Költeményeinek   hatodik    kötete. 
U.   o.    257   lap,   Y.    S.    aláírással. 

30.  Mátyás  Flórián:   Magyar  nyelvtörténeti   szótár.   Itt 
először  közölve. 

31.  Dózsa   Dániel:   Zandirhám.  Itt  először  közölve. 


V. 


A  326  laphoz.  „Mi  csak  úgy,  más  ember  vállán  ke- 
resztül,  pillantánk   egyszer  török   nyelvtanba  .  .  .  .  " 

Arany  1861  —  2-ben  foglalkozott  néháuy  hétig  a  török 
nyelv  tanulásával;  megismerte  az  írásjegyeket,  s  a  nyelvtan 
első  elemeit.  A  török  nyelvtant  Salamon  Fereucztől  kapta 
kölcsön ;  innen  a  fentebbi  czélzá>. 

*)  Lásd  a  jelen  kiadás  első  kötetében. 
Arany  hátrahagyott  prózai  munkái. 

Az  Önéletrajz  adatainak  a  későbbi  évekre  vonat- 
kozó adatokkal  kiegészítése  végett  álljon  itt  Gyulai  Pál- 
nak a  M.  Tud.  Akadémia  évkönyve  számára  írt  rövid 
életrajzából  a  következő  kivonat: 

A  m.  t.  akadémia,  tíz  évi  szünet  után,  ismét  nagy- 
gyűlést tartván,  Arany  185S  deczember  15-én  előbb  leve- 
lező, majd  ugyanaz  nap  rendes  taggá  választatott  és  székét 
1859.  október  31-én  tartott  ülésben  Zrínyi  és  Tasso  czímíí 
értekezésével  el  is  foglalta.  (Budapesti  Szemle  VII.  és 
VIII.  k.  1859,  1860.)  A  nagygyűlés  Toldi  Estéjét  a 
Maiczibányi-jutalomban  részesítette,  Kisebb  költeményeit 
pedig  1860-ban  a  nagy  jutalommal  koszorúzta.  Majd  az 
akadémia  Széchenyi  ünnepén  személyesen  és  megható  benső- 
séggel adta  elő  az  akadémia  megbízásából  készült  gyö- 
nyörű ódáját  (Széchenyi  emlékezete.  Pest,  1860).  Ez  idő 
tájt  többször  jött  föl  Pestre  és  barátai:  Csengery  és  Ke- 
mény reá  beszélni  igyekeztek,  hogy  Pestre  tegye  át  lakását 
s  fogadja  el  az  iijra  fölelevenítendő  Kisfaludy-társaság  igaz- 
gatói állását,  a  melyre  való  megválasztása  több  mint  való- 
színű.  Csakugyan   1S60   július    15-én    a  Kisfaludy-társaság 

igazgatójának  választotta  s  ő  elfogadván  az  állást,  Pestre 
költözött  s  egyszersmind  18  60.  novemberben  egy  lapot  is 
indított  meg  Heckenastnál,  a  Szépirodalmi  Figyelőt,  melyet 
egész  1862.  novemberig  szerkesztett.  E  lap  a  magyar 
szépirodalmi  kritika  főközlönyévé  vált  s  a  nemzeti  és  művé- 
szeti irány  összeolvasztása  mellett  küzdött.  Fő  dolgozó-társai 
Szász  Károly,  Salamon  Ferencz  és  Gyulai  Pál  voltak. 
Arany  számos  értekezést  és  bírálatot  írt  lapjába,  melyet 
1863-ban  a  KoszORÚ-val  váltott  fel,  mely  szintén  heti  lap 
volt,  (1865  június  végén  szűnt  meg)  mintegy  folytatása  a 
FiGYELÜ-nek,  csak  szélesebb  körrel,  az  általános  míveltség- 
terjesztést  is  bevonván  elú'rajzába.  Aranynak  e  lapokban 
s  másutt  megjelent  aestbetikai  és  kritikai  dolgozatai  össze- 
gyűjtve is  megjelentek:  Arany  János  prózai  dolgozatai. 
Budapest,  1879.  Azonban  e  kötet  nem  foglalja  magában 
minden  prózai  munkáját,  számos  álnév  alatt  írt  bírálata 
ki  van  hagyva  belőle,  kivált  olyanok,  a  melyeket  még 
máig  is  élő  írókról  írt.  A  Kisfaludy-társaság  kebelében 
nagy  munkásságot  fejtett  ki,  ő  indította  meg  a  társaság- 
szépirodalmi kiadásait.  Mindjárt  tíz  első  cziklusban  Madách 
Ember  tragédiája  jelent  meg,  melyet  ő  mutatott  be  először 
a  társaságnak,  megmentve  az  enyészettől,  hova  a  művével 
elégületlen  szerző  szánta.  A  magyar  Shakspeare  és  Moli- 
érk  kiadását  is  ő  indította  meg,  a  Shakspeare  kiadást  sa- 
ját fordításaival  is  gazdagítva:  Szext-Iyán-Éji  Alom  I.  k. 
1864;  Hamlet,  Dán  Királyfi  VIII.  k.  1867;  János  Ki- 
rály XIV.  k.  1867.  E  mellett  folyvást  dolgozott  a  húu- 
magyar  monda  trilógiáján  is,  de  ebből  csak  az  első  részt : 
Buda  halálát  írhatta  meg,  melylyel  1864-ben  az  akadémia 
ísádasdy  eposzi  jutalmát  nyerte  el.  (Buda  halála,  hűn  rege, 
tizenkét  énekben.  Pest,  1864.) 

Szalay  László  halálával  megürülvén  az  akadémiai 
titkárság,  ez  intézet  elegyes  ülése  1865.  január  26-án  üt 
hívta  meg  a  díszes  helyre  majdnem  egyhangúlag,  az  új 
alapszabályok  kihirdetése  után  pedig  1870-ben,  január  17-iki 

elegyes  ülésben  főtitkárnak  nyilvánította.  Azonban  az  1865-ik 
év  egy  nagy  csapást  mért  reá:  férjbez  ment  leánya  Júlia, 
(Széli  Kálmán  szaloniai  pap  neje)  1865.  deczember  28-án 
Szalontán  meghalt,  egy  kis  árvát  hagyva  maga  után.  Aranyra 
mélyen  hatott  a  veszteség,  búskomolyságra  hajló  kedély e 
még  búskomolyabb  lett.  Ide  járultak  még  testi  szenvedései  is. 
1853  óta  koronkint  megújuló  fej-  és  fülzúgásban  szenvedett 
s  egy,  még  fiatalsága  éveiben  kapott  tüdőhurutja  a  hajlott 
korral  mind  terhesebbé  vált.  A  főtitkárság  gondjai  is 
elvonták  a  költészettől.  Ez  években  keveset  írt  s  legin- 
kább összes  költeményei  összegyűjtésével  foglalkozott,  melyek 
1867-beumeg  is  jelentek:  Arany  Jáxos  összes  költeményei, 
negyedrétű  díszkiadás  egy  kötetben,  a  költő  fényképével. 
Pest,  1867.  Továbbá  Arany  Jáxos  összes  költeményei,  hat, 
tizenhatodrét  kötetben.  Pest,  1867.  Ezekhez  csatlakozott 
egy  albumszerű  kiadás  is  a  költeményekből  vett  rajzokkal 
díszítve  a  jelesb  magyar  festészektől.  Az  akadémia  1872-ben 
nagyjutalommal  tűntette  ki  ez  összes  költeményeket.  1867-ben 
egy  más  kitüntetés  is  érte :  ő  felsége  a  koronázás  alkal- 
mával a  szent  István-rend  keresztjével  díszítette  fel  az  első 
magyar  költőt.  Lassankint  valamennyire  felüdülve  lelki 
fájdalmából  s  beteg  testét  is  valamennyire  enyhítvén  az 
évenként  meglátogatott  karlsbadi  fürdő,  jobb  óráiban  a 
Toldi  trilógia  második  részén  dolgozgatott  vagy  ha  ehhez 
nem  volt  kedve,  Aristophanes  fordításában  keresett  szó- 
rakozást. 1871  — 187-1.  le  is  fordította  Aristophanes  összes 
vígjátékait,  a  miről  az  akadémia  I.  osztálya  hírből  érte- 
sülvén, 1878-ban  azt  ajánlotta  az  akadémiának,  hogy  az 
1878-ban  az  akadémia  rendelkezése  alá  esett  gróf  Kará- 
csonyi négyszáz  arany,  mely  a  drámai  irodalom  emelését 
eszközlő  művek  díjazására  vagy  utólagos  jutalmazására  fordí- 
tandó, ajánltassék  föl  Arany  Jánosnak  Aristophanes  fordí- 
tásaiért, így  jelentek  meg  Aristophanes  vígjátékai,  fordí- 
totta Arany  János.  Budapest,  1880.  három  kötetben.  Ek- 
közben  mind  inkább  érezvén  egészsége  hanyatlását,  1877-ben 

lemondott  főtitkári  hivataláról,  de  az  akadémia  nem  fogadta 
el  lemondását,  helyettesítéséről  gondoskodva,  neki  egy  évre 
szabadságot  adott.  Arany  1878-ban  ismételte  lemondását, 
melyet  az  akadémia  akkor  sem  fogadott  el  s  még  egy  évre 
meghosszabbította  szabadságát.  1879-ben  harmad  ízben  kérte 
fölmentését  a  titkári  hivataltól;  az  akadémia  akkor  elfogadta 
lemondását,  s  minthogy  kitűnt,  hogy  főtitkári  fizetését,  a 
melyet  az  alapszabályok  58.  §-a  élethossziglan  biztosított 
neki,  már  a  lefolyt  két  év  alatt  sem  vette  igénybe,  és  ismé- 
telve kijelentette,  hogy  azt  végleges  visszalépése  után  sem 
fogja  elfogadni,  határoztatoít,  hogy  legalább  az  akadémia 
palotájában  általa  elfoglalt  lakásnak  további  megtartására  ké- 
ressék fel  s  egyszersmind  tiszteletbeli  főtitkár  czímével  ruház- 
tatott fel.  Ugyané  nagygyűlésen  igazgató  taggá  is  választatott. 
Hivatalától  való  visszavonulását  teljes  lelkéből  élvezte 
és  szabadságidejének  első  évében  még  egyszer  visszamosoly- 
gott  reá  a  múzsa  a  Margitsziget  tölg)7fái  alatt.  Számos 
lyrai  költeményt,  balladát  írt,  a  melyekből  néhányat  közre 
is  bocsátott.  1878-ban  a  Kisfaludy-társaság  közülésén  a 
Tetembe  hívás  czímű  balladája  olvastatott  föl.  A  közönség 
szűnni  nem  akaró  tapsaival,  az  egyetemi  ifjúság  pedig 
ezüst-koszorúval  tisztelte  meg  az  újra  megszólaló  költőt,  a 
ki  erejéből  semmit  sem  vesztett.  A  következő  év  tavaszán 
befejezte  a  ToLDi-trilogia  második  részét,  Toldi  szerelmét 
is,  s  közölte  egy  pár  barátjával,  a  kik  el  voltak  ragad- 
tatva a  mű  szépségétől.  Mindamellett  nem  akarta  kiadni, 
attól  tartott,  hogy  a  közönség  kevesebb  részvéttel  fogja 
fogadni,  mint  a  már  rég  megjelent  két  részt.  Végre  a  sok 
unszolásnak  engedve,  az  év  vége  felé  kinyomatta  e  czím  alatt : 
Toldi  szerelme.  Elbeszélés  tizenkét  énekben.  Budapest,  1879. 
A  kiadás  két  hónap  alatt  elfogyott,  az  akadémia  pedig  1880- 
ban  nagy  jutalmával  tűntette  ki,  valamint  a  Kisfaludy- 
társaság  is  ötven  aranyos  jutalmával.  Ez  utóbbit  a  költő, 
mint  alapítványt,  visszaajándékozta  a  társaságnak.  A  Toldi- 
trilogia  bevégzése  egész  eseménv  volt  irodalmunkban. 

Ezután  egész  haláláig  keveset  dolgozott:  szellemi  ereje 
ugyan  nem  hanyatlott,  de  a  testi  napról  napra  szemlátomást 
gyengült.  Már  több  mint  egy  évtizeddel  azelőtt,  1868-ban, 
veszélyes  máj-  és  bélloh-betegséget  állott  ki,  kínos  szen- 
vedések között;  lS69-ik  évben  kezdte  a  karlsbadi  fürdőt 
látogatni  s  egy  hónapig  tartózkodott  ott.  Ezután  még  nyolcz- 
szor,  összesen  kilencz  éven  át  járt  Karlshadba.  1870-ben 
Kovács  Sebestyén  Endre  operálta,  s  a  jobboldali  bordák 
alól  3 — -1  darab  epekövet  távolított  el.  Még  a  későbbi 
napokban  is  jöttek  ki  epekövek,  8  —  9  darab,  a  melyeknek 
legnagyobbika  egy  kis  dió  nagyságú  lehetett.  Hallása  is 
nehezedni,  szeme  is  gyöngülni  kezdett.  Azonban  mindezek 
mellett  óvatos  étrendszabályokat  követve,  az  egyensúly  ron- 
csolt szervezetében  helyreállott,  úgy  hogy  hivatala  teen- 
dőit teljesíthette  és  koronkint  dolgozhatott  is.  Régi  beteg- 
sége, a  hevenyhörglob  (bronchitis)  az  1878-ik  év  áprilisében 
lépett  fel  első  ízben  súlyos  alakban,  s  habár  koronkint  eny- 
hült, de  a  fulladozó  nehéz  lélekzet  napközben,  különösen 
reggel,  hajnali  két-három  órától  hét  óráig,  gyakran  kínozta. 
1882.  október  10-én  egy  kis  sétát  tett  a  szabadban,  hűvös 
és  szeles  időben,  s  megkapta  a  friss  náthát.  Pár  nap  múlva 
a  nátha  behiizódott  a  hörgőkre  és  tüdőre,  lázas  jelenségek 
léptek  föl  s  a  nehéz  fulladozó  lélekzések  fokozottabb  mér- 
tékben jelentkeztek.  Október  21-én  az  éjét  nyugtalanul 
töltötte,  nagy  gyöngeség-  és  kimerülésnek  jelei  mutatkoztak ; 
22-én  reggel  a  szív  működése  nagyon  gyönge  s  az  érlökés 
alig  volt  érezhető.  Egy  csésze  kávé  elfogyasztása  után, 
fölkelt  s  átment  a  másik  szobába.  Innen  tizenegy  órakor 
fia  segélvével,  botra  támaszkodva,  még  önerején  tért  vissza 
kiszellőztetett  szobájába,  de  alig  ért  a  szobába  s  ült  le  az 
ágy  közelében  levő  székre,  feje  egyszerre  lehanyatlott, 
eszméletét  elvesztette,  s  egy  mély  sóhajtással  megszűntek 
nála  az  élet  minden  jelenségei.  (Lásd  bővebben  orvosa, 
Farkas  Kálmán  czikkét  a  Xemzet  1882.  deczember  20-iki 
számában:    Arany    János    betegségéből.)    Október    24-én 

temettetett  el  az  akadémia  csarnokából  ezerekre  menü  gyá- 
szos közönség  részvéte  mellett.  0  felsége  is  részvétét 
fejezte  ki  a  miniszterelnök  által  az  özvegynek.  Az  aka- 
démia október  23-án  tartott  ülésében  emlékének  érczszobor 
indítványoztatok  s  a  szoborbizottság  megalakult,  mely  meg- 
indította a  gyűjtést.  Az  akadémia  ezer  forinttal  kezdte  meg 
az  aláírást.  1883  végéig  hetvenezernél  nagyobb  összeg  gyűlt 
be.  A  dicsőült  végrendeletében  az  akadémiának  ezer  forin- 
tot hagyott  és  a  Kisfaludy-társaságnál  tett  ötven  arany 
alapítványát  száz  aranyra  egészítette  ki.  Összes  munkái  a 
Eáth  kiadásában  1883-ban  megindultak.  (Akaxy  János 
összes  munkái,  nyolcz  kötetben.  1883.)  Ezenkívül  fia, 
László,  irodalmi  hagyatékát  és  levelezését  szándékszik  kiadni. 
Ez  irodalmi  hagyatékban  számos,  még  ki  nem  adott  költe- 
ménye van,  melyek  összes  munkáiba  nem  vétettek  föl, 
minthogy  e  gyűjtemény  csak  oly  munkáit  foglalja  magában, 
melyek  haláláig  megjelentek. 


II. 


A  XVIII.  laphoz :  E  párhuzamot,  Aristophanes  és  for- 
dítója között,  nem  szabad  a  végletekig  vinni.  A  fordítás 
első  kiadásának  megjelentékor  egyik  bírálója  nagyon  is 
részletesen  igyekezvén  kimutatni,  hogy  Aranyt  a  görög 
satyrieus  fordítására  politikai  nézeteinek  rokonsága  t.  i. 
erősen  conservativ  és  antidemocrata  hajlamok  indíthatták  : 
ó'  e  bírálatra  a  következő  jegyzést  tette: 

.A  ki  Hornért  fordítja:  az  a  királyság  dicsőítője,  s 
a  democrata  szabad  szónak  Tbersitesben  kicsúfolója. 

A  ki  Virgilt  vagy  Horáezot  fordítja :  az  a  caesarismus 
magasztalója  a  Brutus-féle  köztársaság   ellenében. 

A   ki  Dantét  fordítja:   incarnatus   Ghibellin. 

A  ki  Shakespeare  36  színdarabja  közül  épen  csak 
Coriolanust  választja  lefordítani :  maga  is  gőgös  aristocrata, 
és  hazája   ellensége. 

Ergo:  a  ki  Aristophanest  fordítja:  az  a  democratia 
eskütt  ellensége:    sült  pecsovics.   <,).   e.   d. 

A  bíráló  nem  hiszi,  hogy  engem  Aristophanes  csak 
phüologice  érdekelt:  politice  kellett  érdekelnie.  Hát  még  egy 
harmadik  nincs:  aesthetice?" 


III. 


A  XXIX.  laphoz:  ..Csinált  rébuszt,  betűjátékot,  Stb.tt 
Ezzel  is,  mint  gnitarreja  zenéjével  „ad  pristinum  amorem" 
tért  vissza.  Mert  fiatalabb  korában  szívesen  bíbelődött 
efféle  tréfákkal.  Körösi  tanársága  első  évei  alatt  különösen 
Mentovich  Ferenczczel  vetekedtek  a  bohókás  rébuszok  gyár- 
tásában. 

Ezekből  már  egy  sincs  meg,  de  az  utolsó  évben  készült 
betűjátékokból  véletlenül  maradt  e^y  pár.  Például:  Egy 
bakancsos  ül  egy  lombos  fa  tetején  s  mellé  írva  e  szó : 
tos.    Megfejtése:  bakafántos.    Vagy  ez: 

Megfejtése:   Gambetta.  Hasonló  ez  is: 
i  a 

b  ;j. 

Megfejtése:  Béniamin.  Ide  tartozik  eg  _r  elcsavart 

fordítás:  Ave  Caesar,  morituri  te  salutaut :  Üdv  Caesar,  a 
túri  czigányok  szalutálnak  neked.  —  Faute  háté  en  faut, 
qui  béte  eu  chaud  haché  vaute  =  főt  hátán  fót,  kibe  tű 
sohase  vót.  (Népies  találós  mese,  a  káposztái 

Mikor  szemorvosa  azt  rendelte,  hogy  szobája  „gondosan 
besötétítendő,"  másnap  egy  papír-szeleten  ezt  a  betűjátékot 
találtam  nála : 


törökül 
5 
bes 


magyarul  [    angolul 
5  8 


angolul    j  francziáúl 
10  2 

ten  deux 


öt  eight 

Olvasd :   besötétítendő. 

Egyszer,  az  utolsó  nyáron,  efféle  rébuszokról  beszélgetve, 
szóba  jöttek  köztünk  azok  a  mesterkélt  latin  betűjátékok, 
melyek  furfangos  összeállításával  hihetőleg  középkori  barátok 
űzhették  el  magános  életök  unalmas  óráit.  Van  ilyen  sok- 
féle. Van,  a  mi  kártya  feladatok  megfejtésére  szolgál, 
például  ez  : 

M  u  t  u  s 

D  K  D  I  T 
N  O  3IE  N 
R     O    R   I  S 

Vannak  aztán  Abrakadabra-féle  combinatiók,   pl. : 

SÁTOR 
A  R  E  P  O 
TENET 
OPERA 
R   O   T   A   S 

Ebben  az  a  mesterség,  hogy  balra,  jobbra,  le  és  föl- 
felé  egyként   olvasható. 

-  Vajon  lehetne-e  ilyeneket  magyarul  is  csinálni?  Próbál- 
gattuk együtt ;  nem  sikerült.  De  föltettem  magamban,  hogy 
más  napra  mégis  összefaragok  egy-egy  díszpéldányt  s  meg- 
lepem vele.  Bizony  kemény,  fejtörő  munka  volt;  s  egy 
hosszú  magános  séta  gyötrelmes  fejtörésébe  került,  míg 
elkészültem  velők. 

Diadallal  vittem  atyámhoz.  A  mint  ajtaján  beléptem, 
ezzel  fogadott:  „Ördög  vigye  el  a  problémáidat;  feltettem 
magamban,    hogy    csinálok    egy    Sator-Arepót    magyarul 

s  egészeu  belefájult  a  fejem.11  Hanem  azért  kész  volt  az 
övé  is  az  akadémiai  almanach  borítékára  írva,  melyen 
aztán  fenn  is  maradt : 


T 

A 

K 

A 

R 

A 

D 

0 

JI 

A 

K 

0 

X 

ü 

K 

A 

M 

0 

D 

A 

n 

A 

K 

A 

T 

A  másik  feladatra  pedig  ez: 
T  E  s  A  s 

LÉLEK 
B  A  B  É  1! 
KOTOK 

így  telt  tőle  az  „olcsó  időnek  hasztalan  soka;"  csak 
a  Margit-szigeti  felügyelőség  heti  számláinak  szaporodásából 
látta,  hogy  ismét  elmúlt  egy  nyár  —  neki  az  utolsó.  Mikor 
a  szigetről  beköltözött,  c  számlákat  csomagba  szedve,  ráírta 
Goethe  ismeretes  mottóját,   így  módosítva : 

„Wie  ich  Zeit  und  Geld  verthan, 
Zeigt  dics'  Bucidéin  lustig  an." 

Magyarul : 

„Pénzt,  időt  hogy  vertem  el, 
Arra  e  kis  könyv  felel." 

Ez  időbeli  papir-rongyain  még  egypár  parodisticus 
német  versemény  is  akad.  Ilyet,  a  régebbi  évekből,  csak 
egyet  tudok,  a  mit  a  hatvanas  években  carlsbadi  kalauz- 
könyvének  czímlapjára  írt  mottónak  (ebben  sem  vagyok 
biztos,  ő  készítette-e?): 

„YVcnn  die  Wasser 
War'n  nit  besser 
Als  die  Doctoren : 
War'n  mer  verloren." 

Az  utolsó  nyárról  valók  azonban  a  következő  —  Pakli 
Albert  módjára  készült   —    fordítások : 

Tschókonay 

(Von  Petőfi.    Übersetzt  von  K ) 

Ein  kalviníscher  PfafP  und  Tschókonay, 
Sie  waren  gute  Freunde  diese  zwey  ; 
Von  Debrezin  einst  flog  er  'naus, 
Und  sich  vor  seinem  Freunde  stellt 
Und  „Durst  hab1  ich,  Komrad!"  so  ruft 
Michael  Tschókonay,  der  Held. 

VOLKSLIED. 
'S  gibt  keine  Frau  so  g'scheidt  und  klug, 
Als  die  G'vatterin,  Frau  von  Krug. 
Sie  bá'ckt  den  Kuchen  in  der  Pfann', 
Sie  lockt  die  jungen  Burschen  an. 
..Wenn  Ihr  die  Kuchen  mir  gegessen 
Sollt  Ihr  die  Kathe  nicht  vergessen." 
„Wir  mögen  eure  Kathe  nie: 
Denn  ihr  Kock  reicht  nur  bis  zum  Knie"*) 


*)  A  tréfa  megértése  végett  álljon  itt  az  eredeti  szöveg  is: 
CSOKOXAI. 
Elgy  kálomista  pap  s  Csokonai 
Egymásnak  voltak  jó  barátai. 
Kilódúl  egyszer  Debreczenből 
S  a  jó  barát  előtt  megáll, 
S:   ..Ihatnám  pajtás!"  így  kiált  föl 
Csokonai  Vitéz  Mihály. 

Xki'DAL. 
Nincsen  olyan  derék  asszony, 
Mint  Korsósné  komám  asszony. 
Tepsiben  süti  a  lepényt 
Arra  várja  a  sok  legényt. 
„Ha  lepényem'  megettétek 
Kati  lányom'  elvegyétek." 
„Nem  kell  nekünk  a  kend  lánya 
Térdig  érős  a  szoknyája." 

S  van  egy  eredeti  verse  is,  a  mi  e  fordítások  kathe- 
goriájába  sorozható : 

Magamról. 
Aiit'  der  Margarethen-Insel 
Raucht  Tabak  der  alté  Pinsel, 
Spielt  Gitarre,  mit  Gewinsel, 
Und  vergeudet  seine  Zinsel. 


IV. 


A  XXXV.  laphoz:  Ez  önéletrajzot  tartalmazó  levél 
Gyulai  Pál  számára  készült,  a  ki  1855-hen  az  akkor 
megjelenő  Ujabbkori  Ismeretek  Tára  részérc  kért  atyám- 
tól életrajzi  adatokat.  Utóbb  a  levelet  Gyulaitól  elkérte 
Toldy  Ferencz,  hogy  a  Magyar  Költészet  Kézikönyve 
czímű  munkájába  (Pest  1855  —  57.  két  kötet)  írt  életrajz- 
hoz felhasználja.  Lásd  erre  vonatkozólag  a  jelen  kiadás- 
ban foglalt  levelezés  közt  1857  augusztus  7-én  atyámhoz 
írt  sorait.  Toldy  aztán  az  eredeti  levelet  Gyulainak  semmi 
zaklatásra  vissza  nem  adta;  halála  után,  egyéb  irataival 
együtt,  a  M.  Tud.  Akadémia  kézirat-tárába  jutott.  Ott  van 
most  is. 


V. 


A  XXXVI.  laphoz :  ^Márczius  1-én  gondolom  a  napot 
megállapíthatni."  —  Később  Toldy  Ferencz  pontosan  ki- 
számítván, (talán  Knauz  Nándor  iduszámítási  táblázataiból) 
hogy  1817-ben  nem  márczius  1-je,  hanem  márczius  2-ka 
esett  vasárnapi  napra:  az  óta  atyám  is  márczius  2-kát 
tekintette  születése  napjának. 

Atyja,  György  184-4  január  2-án  halt  meg,  az  anya- 
könyv szerint  82  éves  korában:  e  szerint  1762  körűi 
születhetett ;  de  a  nagyszalontai  anyakönyvekben  ez  adat 
nem  található,  mert  azok  csak  1765  óta  vezettetnek. 
Anyja,  Megyeri  Sára,  született  1772  november  2-án,  meghalt 
1836  augusztus  20-án.  Tíz  gyermekök  volt ;  ezek  közül  nyolcz 
mint  csecsemő  vagy  kis  gyermek  halt  el.  Csak  a  legidősebb 
gyermek,  Sára  (a  ki  1792-ben  született  s  1853-ban  balt 
meg)  és  a  legifjabb:  János,  a  költő,  élték  meg  a  felnőtt 
életkort. 


VI. 


A  XXXVI.  laphoz :  „Más  gyermekekkel  ritkán  volt 
alkalmam  játszani."  Eszembe  jut  egy  vásott  iskolatársa, 
a  kinek  álnokságát  nem  feledhette  el.  Bornemissza 
Pistának  hívták ;  valamivel  korosabb  volt  mint  ő.  Lele- 
ményes, ravasz  és  furfangos  fiú  lehetett,  a  ki  szerette  paj- 
tásait bajba  ugratni  s  aztán  a  maga  előnyére  használni  a 
helyzetet.  Atyámat  is  álnokul  kerítette  a  hálójába.  Följártak 
a  toronyba  harangozni  s  egyszer,  onnan  lemenet,  Pista  valami 
nyitott  ablakot  vett  észre,  melyen  be  lehetett  bújni  a 
templom  karzatára.  Rávette  atyámat,  hogy  bújjanak  be. 
Téli  idő  volt  ugyan,  de  csizmájukat  fenn  a  toronyban  le- 
vetették, hogy  mezítláb  könnyebben  mászkálhassanak.  A 
karzaton  atyám  egy  padra  tette  a  csizmáit.  Pista  hirtelen 
fölkapta,  ledobta  a  karzatról,  be  a  templomba.  Mit  tegyen 
most  szegény?  A  karzatról  a  templom  belsejébe  nem  volt 
lejárat,  a  templom  ajtai  pedig  zárva  voltak.  Mezítláb  haza- 
menni, ha  a  téli  hideg  miatt  mert  volna  is,  félt  a  szüleitől. 
A  sírás  nem  használt.  Ekkor  a  gonosz  Jágó,  részvétet 
színlelve,  újabb  álnok  tanácscsal  állott  elő.  Levezette  a 
templom   udvarára,   ott  egy  ablakot  mutatott  neki,   melynek 

üvege,  mint  a  régi  templomoké  szokott,  apró  hat-szögű 
ólomkeretekbe  volt  foglalva :  „Feszegess  le  egy  ilyen  ólom- 
rámát, vedd  ki  az  üveget,  a  nyíláson  nyúlj  be,  fordítsd  el 
az  ablak  görbölójét,  az  ablak  szépen  kinyílik,  bemászhatsz, 
kihozod  a  csizmát,  s  aztán  az  üveget  ismét  helyérc  teszed, 
az  ólomrámát  ráilleszted,  soha  sem  tudja  meg  senki!" 
Mit  volt  mit  tennie?  Követte  a  csalárd  tanácsot.  Sikerűit 
is  a  taktika,  nem  is  látta  meg  senki.  De  alig  volt  lábán 
a  csizma,  az  álnok  Pista,  mint  a  pók,  rohant  behálózott 
áldozatára:  „Tudod-e,  hogy  mit  tettél?  Feltörted  a  tem- 
plomot! Ez  a  legnagyobb  bűn  a  világon.  Ha  feladlak, 
kerékbe  törnek  érte,  vagy  eklézsiát  kell  követned!"  Az 
isteni  félelemben  nevelt  szelíd  fiúcska  holtra  ijedt  e  szörnyű 
fenyegetésektől.  Félelmében  valóságos  adófizetője  lett 
Pistának.  A  mi  szőlőt,  almát,  aszalt-szilvát  kapott  iskolai 
csemegének,   azt  mind  a  gonosz   intrikus   fogyasztotta  el. 


VII. 


A  XXXVII.  laphoz:  „Halomra  írtam  a  verseket,  stb." 
Egy  gyermekkori  versét  kezemhez  juttatta  a  véletlen. 
Tíz-tizenkét  éves  korából  való.  Egy  volt-tanítója  neve- 
napjára írta,  a  ki  később  Zsadányban  (Bihar  megyében) 
lett  tanító.  Ott  másolta  le  e  köszöntőt  egy  barátom  1862-ben. 
íme  az  egész : 

KEDVES  HAJDANI PRAECEPTOR  URAM! 

Kívánom  hivatal jának 
ízes  gyümölcsét  vegye 
Es  ne  a  búnak  bánatnak 
Keserű  tejét  egye. 

Zafír  kövek  ragyogjanak 
Maga  s  párja  karjain, 
Piros  rózsák  fakadjanak 
Lábok  minden  nyomain. 


Ha  megérdemlette  azt  az  aranyalmát 
Venus,  melynek  Párizs  élvezte  jutalmát, 
Miilön  egy  időben  az  Ida  hegyében 
Három  istenasszony  együtt  ülésében 
Júnó  gazdagsággal  Párizst  megbíztatta 
Egy  aranyalmáért,  de  el  nem  kaphatta. 
Minerva  tudományt  igér  s  bölcsességet 
De  ezzel  sem  ere  szándékába  véget, 
Vénásnak  végtére  az  volt  igéreti, 
Hogy  a  legszebb  leányt  ölébe  ülteti. 
Kap  rajta  az  ifjú  úgy  is  heves  vére 
Tüzesen  gerjedvén  egy  szűz  szerelmére, 
Azt  az  aranyalmát  hozzá  gördítette 
így  a  szép  Helénát  feleségül  vette : 
Mennyivel  illőbb  hát  hogy  koszorút  fonjunk, 
Melyet  örömök  közt  homlokára  vonjunk 
Az  Arpádi  Eeff.  Ecclésia  rectorának 
Tisz.  Tud.  Dévai  Bálint  úrnak. 

Engedelmet  kérek  édes  hajdani  praeceptor  uram,  ha 
valamit  alkalmatlankodtam  ezen  levél  által.  Csak  nem  felejt- 
hetem el  azokat  a  jótéteményeket,  a  melyeket  közlöt  tél 
velem,  mikor  hűséges  tanítóm  valál,  csak  nem  felejthetem 
azokat  a  drága  ajándékokat,  a  melyekkel  dajkálkodtál 
velem,  mint  az  édes  anya  az  ó'  gyermekével.  Alázatos  szol- 
gája egyszersmind  tanítványa 

Arany  János   ' 
X  a  g  y  -  S  z  a  1  o  n  t  á  n  n. 

Maga  írta-e  atyám  e  köszöntöket,  vagy  mint  a  gyer- 
mekek gyakran  szokták;  csak  másolta  és  alkalmazta,  meg- 
határozni alig  lehetne.  Az  a  naiv  logika :  „Ha  megérde- 
melte Venus  az  aranyalmát.  .  .  .  rektor  uram  is  megér- 
demli a  felköszöntést"  minden  esetre  gyermek  szerzőre  vall. 
S  a  ki  atyám  költői  stíljének  egyik  sajátságát,  a  hosszan 
leíró,  néha  csaknem  elbeszéléssé  terjedő  hasonlatokat  meg- 
figyelte, meglepetéssel  veheti  észre,  hogy  e  gyermeki  kísér- 
letben  is  olyatén  gondolat-járás   mutatkozik. 

Egyébiránt  versei  „a  szalontai  kis  világból"  nem 
sokára  távolabbi  vidékre  is  eljutottak.  A  rektornak  volt 
egy  költő-társa  Hajdú-Szoboszlón,  Szabó  nevű;  ők  ezzel 
állandó  levelezésben  álltak ;  elküldték  hozzá  verseiket,  az 
is  viszont  Szalontára  a  magáéit  s  olvasgatták  és  bírálták 
magok  között.  A  szalontai  rektor  nagy  mester  volt  és  nagy 
tekintély  a  Kovács  professor-féle  ékes  versek  gyártásában. 
Egyike  ezeknek,  az  emberi  emlékezet  ama  különös  tulaj- 
donságánál fogva,  a  mit  az  öregeknél  gyakran  tapasztal- 
hatni, hogy  régen  elfelejtett  dolgok  emléke  az  élet  végső 
szakában  ismét  fölújul,  atyámnak  az  általa  megélt  utolsó 
(1881.  évi)  Sylvester-estén  jutott  eszébe  s  akkor  mondta 
el.  A  köszöntő -vers  egy  görög  boltos  lakadalmi  ünnepére 
készült,  föliratúl  egy  transparenthcz.  Kéregpapirból  össze- 
állítottak egy  láda-féle  alkotmányt,  égő  gyertyákat  tettek 
bele,  a  kéregpapirba  díszes  koszorút  metszettek,  s  a 
koszorú  közepén  átvilágító  betűkkel  im'  ezen  vers  volt 
olvasható : 

,.Hymen  koszorúja  virít  itt, 

Ámor  diadalmi  jutalma, 

Cyprísst  sértette  hatalma, 

Hymen  neki  ily  koszorút  vitt." 

„Nagyon  szép  vers"  —  jegyzé  meg  atyám,  mikor 
elmondta,  —   „de  akkor  sem  értettem  s  máig  sem  értem." 

,, Különben  —  úgy  mond  —  a  transparent-készítés 
divatban  volt  köztünk    minden    ünnepélyesebb  alkalommal. 

Arany  hátrahagyott  prúzai  munkái.  II 

A  közönséges  halandók  s  a  szűkebb  markú  maecenások 
ugyan  rendszerint  csak  egy  ív  fehér  papíron,  mely  körös- 
körűi a  jour  ki  volt  metszve,  szokták  a  köszöntő  verseket 
kapni ;  de  az  előkelő  világnak  nem  lehetett  ilyesmivel  ki- 
szúrni a  szemét ;  azok  megkívánták,  hogy  transparentet 
kapjanak.  Egyszer  az  ott  állomásozó  katonaság  egyik  főbb 
tisztje,  valami  ezredes  vagy  őrnagy  tartotta  a  nevenapját 
s  ez  alkalomra  oly  alakú  transparentet  készítettünk,  mint 
a  pofonütött  generális  kalap.  Fejembe  húztam  egy  kicsi 
báránybőr  sipkát,  ennek  tetejére  egy  égő  gyertya  volt 
erősítve ;  erre  ráborították  a  kéregpapirból  ragacsolt  gene- 
rális kalapot,  melynek  homlok-oldalán  vörös  betűkkel  világolt 
a  megtisztelt  házi  úr  neve:  „Julsicza  Sylyester"  hátulsó 
oldalán  pedig:  „Éljen  sokáig."  Míg  a  köszöntő  verset 
elénekeltük,  arczczal  álltam  az  ünneplő  közönség  felé,  hogy 
fejemen  a  generaliskalap  első  oldalát  mindenki  láthassa ; 
azután  hátat  fordítottam,  hogy  lássák  a  hátsó  föliratot  is." 


VIII. 


A  XLIII.  laphoz :  A  correctori  állásról  lemondó 
nyilatkozatát  a  szalontai  egyház  levéltárában  megőrizték. 
Oly  jellemző  az,  annyira  megvannak  már  ez  ifjúi  nyilat- 
kozatban is  a  későbbi  férfi  jellemének  alapvonásai,  hogy 
érdekesnek  vélem  ide  fölvenni. 

Nagy  Tiszteletű  Consistorium !  E  szent  Ekklésia  érdemes  Belsü 
és  Külső  elöljái'ói ! 

Alúlírt,  bátorkodom  alázatosan  nyilvánítani,  miképpen  a  Nagy 
Tiszteletű  Consistoriumnak,  azon  atyailag-,  s  érdememen  kívül  rólam 
kegyesen  gondoskodó  ajánlatát,  miszerint  engem,  fizetésemet  megpó- 
tolva,  hivatalomban  továbbra  is  megmarasztani  méltóztatott,  el  nem 
fogadhatom.  —  Nem  hálátlanság,  nem  makacsság,  vagy  büszke  ma- 
gamban bizakodás  e  tettemnek  vágója,  mert  mindig  hálálva  fogom 
én  azt  érzeni,  mit  tett  velem,  érdemetlennel  ezen  szent  Ekklésia, 
s  ha  ezentúl  is,  más  sorsban,  más  hivatalban   valaha    némi   megelé- 

gedést  erezek,  nem  felejtem  el  soha  azon  első  léptemet,  mely  engem 
arra  vezetett:  tisztelettel  és  köszönettel  fogok  emlékezni  ezen  szent 
Ekklésiáról.  —  De  ha  egy  embernek  sem  lehet  eltiltani,  hogy  érzése 
és  meggyőződése  szerint  ne  cselekedjék,  azon  esetben,  ha  tudniillik 
ezen  meggyőződés  sem  Isteni,  sem  emberi  törvényekkel  nem  ellenke- 
zik: alázatosan  esedezem,  ne  vegye  megsértésül  a  Nagy  Tiszteletű 
Consistorium,  ha  én  is  ezen  meggyőződésemet  követtem.  Okaim,  melyek 
ezen  szíves  ajánlatot  elfogadni  tiltanak,  röviden  ide  mennek  ki: 

1-ször.  A  tanítói  hivatal  oly  terhes  foglalatosság,  mely  egy  lel- 
kiismeretes tanítótól  az  egész  napot,  s  mindennapokat  egymásután 
annyira  el  fog,  hogy  épen  semmi  gazdálkodást  nem  vihet.  —  Lelki- 
ismeretes tanítónak  annyi  gondot  ad  az  oskola,  hogy  lehetetlen, 
hogy  a  gazdálkodás  gondjai  azokkal  összeférhessenek. 

2-szor.  Gazdálkodás  nélkül,  mint  házas  ember,  ki  nem  jöhetek, 
nőtlenül  maradva  pedig  még  mindig  csak  ott  leszek,  a  hol  most 
vagyok,  czélomtól  szintúgy  távol.   —  De  a  mi  legfőbb,  s  épen  főok: 

3-szor.  Nem  érzek  magamban  erőt  arra,  hogy  egy  ilyen  terhes 
pályán  halálomig  megmaradhassak,  hogy  azt  mindenkor  egyforma 
kedvvel  és  szorgalommal  folytathassam.  —  És  így,  ezen  utolsó  pon- 
tot tekintve  —  a  mi  véleményem  szerint  fő  is  tartozik  lenni  min- 
denki előtt  —  nem  lemondásomat,  hanem  megmaradásomat  lehetne 
háládatlanságra  és  tiszteletlenségre  magyarázni,  minthogy  maradásom 
esetében,  megcsalnám  a  Nagy  Tiszteletű  Consistormm  bizodalmát, 
olyasmit  vállalván  magamra,  minek  lelkiismeretesen  megfelelni  s«'lia 
képes  nem  lennék.  —  Még  egy-két  esztendeig  ugyan,  mint  nőtelen, 
kedvvel  és  erővel  tudnám  folytatni  hivatalomat,  de  akkor  csak  czé- 
lomat  távolítanám ;  mert  ha  örökösen  maradni  magamat  erősnek  nem 
érzem,  elébb-utóbb  azon  lépést  kell  tennem,  melyet  most  tenni  akarok. 

Mely  alázatos  lemondásomat,  azon,  véleményem  szerint  nem 
igazságtalan  bizalmammal  rekesztem  be,  hogy  ne  magyarázza  tisz- 
teletlenségnek ezen  tettemet  a  Nagy  Tiszteletű  Consistorium,  s  ne 
változtassa,  azon  engem  oly  édes  érzettel  jutalmazott  bizodalmát, 
irántami  hidegséggé,  idegenséggé,  vagy  épen  megvetéssé.  —  Saját 
keble  érzi  az  embernek,  mit  tehet  mit  nem  ?  S  ha  valaki,  ezen  meg- 
győződés szerint  cselekszik,  nem  teszen  igazságtalanul.  —  Én  egyéb- 
iránt magamat  ezentúl  is  a  Nagy  Tiszteletű  Consistoriumnak  kegyes 
indulatjába  és  jó  emlékezetébe  ajánlva,  vagyok 
Szalontán,  január  1839. 

A  Nagy  Tiszteletű  Consistoriumnak  s  e  szent  Ekklésia  belső,  külső 
érdemes  Elöljáróinak,  alázatos  tisztelő  szolgája 

Arany  János  mk. 
Corrector. 

IX. 


A  XLV.  laphoz:  Shakspeareből  kezeihez  jutott  nem- 
csak Jákos  Király  és  II.  Richárd,  hanem  a  Nyáréji 
Alom  is.  Lásd  Szilágyi  Istvánhoz  írt  levelei  között  a  leg- 
elsőt. A  Nyáréji  Alom  egyes  részleteit  akkor  tájban 
Szalontán  egy  műkedvelő  társaság  által  elő  is  adatta.  0 
osztotta  ki  a  szerepeket,  ő  tanította  he  s  ő  festette  a 
decoratiókat  is. 


X. 


A  XLV.  laphoz  :  „Nagyapám  nemes  ember  volt"  stb. 
Ez  ősi  nemességről  költeményeiben  is  megemlékezik  néhány- 
szor.    Az  ARKÁDiA-féle  czímű  versben  tréfásan  : 

Kutyabó'röm  nem  hiányzott, 
De  hibás  volt  dátuma ; 
Bennem  a  téns   vármegyének. 
Elveszett  egy  vótuma.  stb. 

Toldi  SzERELMÉ-ben  (VI.  19  és  XII.  112  vers-szak) 
már  komolyabb  érzelem  hangján.  Ez  utóbbi  vers-szakban 
elmondja,  hogy  Toldi  Miklós  fiúsított  húgának  utódai,  a 
Nagyfalusi  és  Szalontai  Toldi  család,  századról-századra 
mikép  gyarapodtak  névben  és  vagyonban,  hűségesen  szol- 
gálva az  országot  és  királyait,   majd  azt  a  fejedelmet  is, 

„Kinek  én  ezt  írtam  tört  czímere  mellett, 
Zárt  sisakon  s  pajzson  kézbe'  kivont  kardú 
Nagyfalusi  Arany,  szalontai  hajdú." 

Ki  volt  ez  a  fejedelem,  mit  jelent  az  a  tört  czímer, 
és  mit  jelent  az  a   „zárt  sisakon  nyugvó  kivont  kardvi  kéz" : 

e  kérdésekre,  kevéssel  Toldi  SzERELMÉ-nek  megjelenése 
után  Márki  Sándor  egy  kis  történelmi  tanulmánynyal  felelt, 
tnely  a  történelmi  társulat  gyűlésén  olvastatott  fel  s  a 
SzÁzADOK-ban  (1879.  deezember)  és  külön  lenyomatban  is 
megjelent.     Czíme :  A  nagyfalusi  Arany-család. 

Ez  az  értekezés  azonban  mind  a  család  eredetét,  mind 
abban   atyám  leszármazási  ágát  tévesen   határozza  meg. 

Minthogy  a  kérdés  ily  módon  már  az  irodalom  fóru- 
mára jutott,  nem  lesz  felötlő,  ha  annak  tisztázására  e  jegy- 
zetek során  néhány  lapot  én  is  igénybe  veszek. 

Különben  is  a  tárgy   nem  épen   érdek  nélküli. 

Az  Arany  család  hosszú  küzdelme  régi  nemességök 
visszanyerésééit  érdekes  esete  az  egykori  magyar  jogi 
életnek. 

A  pörre  vonatkozó  iratok  részint  Biharmegye  levél- 
tárában részint  az  országos  levéltárban  (az  erdélyi  guber- 
nium  iratai  között)  ma  is  megvannak  s  azokból  és  a  bir- 
tokomban levő  eredeti  okiratokból  (melyekre  az  illető  he- 
lyeken hivatkozom)  állítom  össze  a  következő'  jegyzeteket. 

Nemes-levelök  I.  Rákóczy  György  fejedelemtől  ered ; 
eredeti  példánya  most  birtokomban  van.  Kelt  Gyula-Fehér- 
váron 1634  május  10-én.  A  nemességet  ketten  nyerték: 
Johannes  et  Fraxciscus  Arany  de  Nagyfalu.  Testvérek 
voltak-e,  vagy  apa  és  fiú:  arra  nincs  adat.  Az  ármális 
levél  hátlapján  látható  Kraszna  vármegye  bizonysága,  mely 
szerint  a  nemeslevél  1635  ápril  28-án  —  tehát  mint  a  tör- 
vény (Tbipartitüm  II.  12)  rendeli,  kelte  után  egy  év  alatt 
—  e  megye  közgyűlésén  meghirdettetett.  S  mivel  törvény 
szerint  (1630.  XXX.  §.  5.)  a  meghirdetést  a  nemesség- 
szerzőnek állandó  lakó-megyéjében  kellett  tenni,  ez  adat  erős 
bizonyíték  arra,  hogy  a  család  a  Kraszna  megyei  Nagy- 
faluból ered. 

Kraszna  megye  a  XVII.  században  nem  volt  oly  félre- 
eső vidék,  mint  ma.  Most  elkerülik  a  vasutak  és  a  jár- 
tabb országutak ;  akkor,   a   felső  magyarországi,   morva  stb. 

háborúk  idején,  arra  vitt  az  erdélyi  fejedelmek  rendes  hadi 
i'itja,  Szilágy-Somlyó  alatt.  Somlyó  maga  a  Báthoryak 
híres  erődített  vára  volt ;  onnan  indnlt  fényes  pályájára 
Báthory  István,  Lengyelország  királya;  oda  járt  1640 
körűi,  az  ifjú  Rákóczy  György  (később  II.  György  feje- 
delem) udvarolni  a  gazdag  Báthory  család  utolsó  sarjának 
Zsófiának  kezéért.    Fény  és  pompa  volt  a  vár  tágas  termeiben. 

De,  az  akkori  viszonyokhoz  mérten,  a  vidék  is  népes 
volt  és  népe  aránylag  jólétben  élt.  A  Rézhegyek  láncz- 
sora  elrejtette  a  török-tatár  dúlása  elől.  Földjeik  sová- 
nyosak  ugyan,  de  abban  az  időben  nem  nyomta  őket 
a  szomszédos  cMsabb  talajú  sík  vidék  versenye,  mert  Bihar 
dél-nyugati  része  és  Békés  megye  el  volt  néptelenedve, 
lakóit  kiirtotta  a  sok  hadjárat,  s  földjeit  ellepte  a  mocsár 
és  fölverte  a  járatlan  erdő. 

Maga  Nagyfalu  Somlyó  közel  szomszédjában  fekszik. 
Népes  község:  lakóima  is  nagy  részt  kálvinista  magyarok; 
xígy  hiszem,  akkor  is  azok  voltak.  Az  Arany-család  neme- 
sedési  pőrének  okiratai  között  van  egy  1795-ben  kelt 
hiteles  bizonyítvány,  mely  szerint  Nagyfalu  elöljárósága  az 
Aranyok  nemességi  igényére  vonatkozólag  kijelenti,  hogy 
az  ellen  kifogása  nincs ;  ebben  is  az  elöljárók  nevei  csupa 
magyar-nevek :   Somogyi,  Kincses,   Fóris. 

Él-e  még  a  volt  Kraszna-megyében  vagy  a  Szilágy- 
ságban Arany- nemzetség,  nem  tudom.  De  a  múlt  század 
végén  még  élt.  A  véletlen  juttatott  kezembe  néhány  ere- 
deti nyugtatványt,  melyeket  1780 —  1785-ben  Arany  László 
„a  királyi  dézsmák  regius  adjunctusa"  állított  ki  Szilágy- 
Somlyó,  Szilágy-Szeg,  Nyirmán  és  Pánit  községi  lakosok 
részére,  a  beszolgáltatott  dézsma  elismeréséül. 

Mikor  származott  ki  a  család  Kraszna  megyéből*)  s 
mikor   telepedett    Szalontára,    annak    nincs    hiteles    adaton 


*)  Márki  szerint  nem  a  Kraszna  megyei  Nagyfaluból  származ- 
tak volna,  hanem  Bihar  megyéből,  azon  Nagyfalub&l,  mely,  szerinte, 

nyugvó  nyoma.  De  valószínűleg  kevéssel  nemes-levelük 
kelte  után  telepedhettek  meg,  mert  mikor  a  Szalonta  városa 
történetére  vonatkozó  hiteles  följegyzések  között  az  Arany 
nevet  először  találjuk,  már  akkor  a  család  a  város  régi 
gyökeres  nemes  lakói  között  és   ezek  pártján   szerepel. 

Ez  pedig  ott,  akkor,  nem  volt  kis  dolog.  Szalontán  a 
XVII.  század  eleje  óta  két  pártra  oszolva  viszálkodott 
egymással  a  lakosság.  Mondhatnók :  a  patríciusok  és  a 
plebejusok  vetélkedése  kicsiben.  Az  egyik  párt,  százados 
külön  jogaira  hivatkozva,  kiváltságos  állást  követelt  magá- 
nak. Mert  elődeiket  —  háromszáz  vitéz  hajdút  —  Bocs- 
kai fejedelem  telepítette  1606-ban  Szalontára,  mely  akkor, 
a  török  és  tatár  dúlásai  után,  teljesen  puszta,  elhagyott  és 
néptelen  volt.  Adott  nekik  kiváltság-levelet  is,  melylycl 
őket,  mind  a  három-százójokat  és  mindkét  nembeli  ivadé- 
kaikat,  egyszerre  és  tömegesen  nemességgel  ruházta  föl. 
Ezek  építették  újra  (1620  körűi)  a  Toldiak  romba  dőlt  vá- 
rát. Építkezéseikből  egy  hatalmas  toronynak  tetétlen  falai 
máig  is  fennállanak;  ezt  nevezi  „csonkatoronynak"  a  nép. 
Ok  tették,  Győri  Jakab  kapitányuk  vezetése  alatt,  1636 
októberben,  a  török  hadakon  azt  a  sikerült  hadi  csínyt, 
mely  Toldi  Szerelme  VI.  énekében  episodként  el  van 
mondva.  Kiváltságos  állásuk  támogatásául  Bocskai  ado- 
mány-levelén kívül  hivatkozhattak  arra  is,  hogy  őseik  Sza- 
lontát  és  a  hozzátartozó  pusztákat  1625-ben  formaszerű  vé- 
teli szerződéssel  váltották  meg  a  Toldi-családtól,    ezer  tal- 


a  Toldi  családunk  is  ősi  fészke  volt.  Bár  mily  tetszetős  volna  a  két 
család  eredetének  ily  összefúzése:  sem  Márki  értekezéséi ien,  sem 
azon  kívül,  nem  akadtam  oly  adatra,  mely  e  fültevést  megerősíthetné. 
A  nemes-levél  hát-lapján  foglalt  publicatio  erős  bizonyíték  a  Kraszna 
megyei  származás  mellett,  s  ezt  támogatta  a  családi  traditio  is,  lega- 
lább az  1793-diki  tanúvallomások  szintén  emlegetik  a  Kraszna  megyei 
ősöket.  Egyébiránt  érdekes  megjegyezni,  hogy  a  krasznai  élő  nép- 
hagyomány Toldi  Miklóst  is  a  krasznai  Nagyfaluból  származtatja. 
A  két  család  tehát  így  is  összekerülhetne. 

lér  váltságdíjat,  és  a  szó-bagyomány  szerint,  egy  gulyát 
adván  érte.  *)  E  szerződéshez  még  ugyanazon  évben  feje- 
delmi adomány-levelet  is  nyertek  Bethlen  Gábortól.  Bir- 
toklásuk tehát   törvényes  jogczímen  alapúit. 

A  Bethlen  Gábor  adomány-levele  alapján  akkor  bir- 
tokba vezetett  kétszázhatvanöt  családról  hiteles  névjegyzék 
készülvén,  az  ebben  foglaltak  utódait  azóta  Bethlen-  cata- 
logisták )iak  nevezték.  **) 

Ezek  voltak  Szalonta  patríciusai. 

Szemközt  velők  a  másik  párt  azon  jövevények  utó- 
daiból állt,  a  kik  a  háromszáz  hajdú  betelepedése  után,  az 
ő  védelmök  alatt,  más  vidékről,  vagy  a  környék  erdősé- 
geiből és  a  nádasok  rejtett  szigeteiből,  hova  a  török  dú- 
lások idején  menekültek  volt,  lassanként  odaszállingóztak. 
Idők  múltával,  a  mint  a  köz-béke  megszilárdult,  igyekez- 
tek ezek  is  a  saját  jogaikat  és  érdekeiket,  amazok  kivált- 
ságaival szemben,   a  hogy  lehetett,   előmozdítani. 

Az  Arany  család  nincs  ugyan  a  Bethlen-catalogisták 
eredeti  jegyzékében,  de  a  múlt  század  eleje  óta,  a  hány- 
szor Szalonta  annáleseiben  a  család  valamely  tagjának  neve 
előfordul,  mindig  a  catalogisták  pártján  szerepel.  1725-ben 
van  rólok  először  hiteles  említés.  A  catalogisták  pártja, 
hogy  magát  a  többi  lakostól  jobban  elszigetelje,  a  város 
tőszomszédjában  külön  községet  alapított  s  oda  költözött ; 
egyszersmind  azonban  jogaik  tisztába  hozatala  végett  egész  a 
királyi  személynökig  menve,  tanúvallató  parancsot  (mandátum 
compulsorium)  kértek,  hogy  hiteles  tanú-vallomások  alapján 
ki  lehessen  deríteni,  kik  tartoznak  a  gyökeres  jogú  csalá- 
dokhoz, és  kik  nem?  E  nagy  tanú-hallgatás  1725  augusz- 
tus 12-ik  és  ezt  követő  napjain  ment  végbe,  Nagy-Szalon- 
íán  s  ez  alkalommal  (a  birtokomban  levő,  múlt  századbeli, 


*)  Toldi  Szerelme  VI.  18. 
**)  L.  Eozvány  György:  Nagy-Szalonta    mezőváros  mono- 
graphiája.  Nagy-Szalontán  1870.  138.  lap. 

hiteles  jegyzőkönyvi  kivonat  szerint)  számos  tanú  igazolta, 
hogy  Arany  Ferencz,  kinek  atyja  Sámuel  volt,  „a  régi 
szalontai  nemesek  közül  való  és  nem  a  másonnan  szárma- 
zottak maradékai  közé  tartozik." 

A  külön  községbe  költözött  nemeseknek  azonban  a 
másik  párt  nem  hagyott  békét.  1726  deezember  18-án 
rajtok  ütöttek,  házaikat  tfizzel-vassal  elpusztították.  Ez 
esetről  1727-ben  ismét  egy  nagy  tanú-hallgatás  tartatott 
(jegyző  könyve  Biharmegye  levéltárában  XLVI  —  844  sz. 
a.)  melyen  számos  tanú  vallomása  bizonyítja,  hogy  a  kü- 
lön községbe  költözött  nemesek  között  volt  négy  Arany 
testvér  is:  Ferencz,  János,  István  és  György.  E  négy 
testvértől  származott  az  egész  szalontai  Arany-nemzetség. *) 

*)  Márki,  fentebb  említett  értekezésében,  tévesen  mondja,  hogy 
atyám  a  János  ágából  származott.  0  Györgynek  az  utóda.  A  leszár- 

mazás  (az  oldalágakat  második  íznél  mellőzve)  következő: 

Ferexcz 
nemesse'get    nyert    1634-ben. 

Sámuel 
j  1725  előtt.  Neje  nemes  Török  Borbála. 


Ferencz                      .lános 
maradt  egy  fia.      maradt  egy  fia, 
György  nevíi. 

Istv 

maradt 

án                 I.  György 
öt  fia.     f  1751-ben  pes- 
tisben. 

II.  György 
szül.  1740;  f  1810. 

Xeje  Szabó  Sára 
szül.    1742  f  1808. 

III.  György                        János 
sz.  1762  f  1844.  Xeje  Megyery     szül.  1775. 
Sára;  szül.  1772  f  1836. 

Mihály           Ferencz 
szül.   17  83.     szül.   1786. 

Sára  17'J3  — 1816-ig  szül.   nyolez  János 

szül.  1792  f  1853.     gyermek,   a  kik  közül  egy     szül.  18l7márczius 
sem  élte  túl  hetedik    évét.     2.  f  1882  októb.  22. 

E  leszármazási  tábla,  legalább  Sámnel  óta,  egészen  hiteles, 
mert  a  múlt  századbeli  adatok  több  rendbeli  egykorú  hiteles  tanú- 
vallomásokon s  az  anyakönyveken,  az  újabb  adatok  pedig  az  anya- 
könyvön és  a  család  élő  öreg  tagjainak  biztos  tudomásán  alapulnak. 

Az  1744  —  45.  évi  nemesi  fölkelésben  két  Arany  vett 
vészt:  Sámuel  és  György  (Az  utóbbi  valószínűleg  atyám  szép- 
apja; de  nem  bizonyos,  hogy  ő,  mert  testvérének  János- 
nak volt  egy  György  nevű  fia,  a  ki  1741-ben  talán  már 
oly  korú  lehetett,  hogy  hadi  szolgálatra  beváljék).  Bi- 
har megye  alispánjának  Beöthy  Mihálynak  kapitánysága 
alatt  szolgáltak,  a  ki  hiteles  bizonyság- levélben  tanúsítja, 
hogy  ,, mikor  az  Augusztára  indultak,  Sziléziában  Dutzis  (?) 
nevezetű  városban  magokat  dicséretesen  és  vitézül  viselték, 
hűségöket  és  vitézségöket  minden  körülmények  között, 
veszedelmükkel  is  kimutatták."  —  Sámuelról  a  tanúval- 
lomások bizonyítják,   hogy  porosz  fogságban  is  volt. 

Ez  adatokból  úgy  látszik,  hogy  az  Arany-család  Sza- 
lontára telepedése  óta,  az  itteni  hajdúság  jogait  élvezvén, 
Rákóczy  Györgytől  nyert  régi  családi  nemes-levelét  a  XVIII-ik 
század  közepéig  a  láda-fiókban  rejtve  tarthatta  ;  arra  addig 
szüksége  alig  volt. 

Azonban  a  XVIII-ik  század  közepe  óta  szomorú  idők 
következtek  az  egész  hajdúságra. 

Erdély  visszacsatolása  után  az  erdélyi  fejedelmek  ál- 
tal egyes  családok  részére  kiadott  adomány-  és  nemesle- 
velek érvényeseknek  ismertettek  ugyan,  de  sem  a  hajdúk 
sem  a  székelyek  tömeges   nemessége    el  nem    ismertetett.*) 

Néhány  hajdú-községre,  köztük  Szalontára  is,  1745-ben 
berezeg  Eszterházy  Antal  adomány-levelet  nyert  Mária 
Thereziától  s  még  ugyanabban  az  évben  végbement  a  sta- 
tutio  is.  Hiába  tiltakoztak  és  szegültek  a  statutio  ellen 
fegyveres  kézzel  is  a  szalontai  hajdúk,  köztük  a  már  em- 
lített Arany  János.**)  Ellenszegűlésöket  nem  vették  figye- 
lembe s  a  helytartó  tanács  1753-ban  kimondta,  hogy  az 
erdélyi  fejedelmektől  nyert  adomány-leveleik  érvénytele- 
neknek  tekintetnek. 


*)  Lásd  Frank:  Közigazság  törvénye  1846.  II.  466. 
**)  Kozvány:   122. 

Jártak- keltek  aztán  Budára,  Bécsbe,  hogy  Eszterházy 
hatalmas  jármát  lerázzák,  de  vergődésüknek  legfeljebb  annyi 
eredménye  lett,  hogy  földesúri  tartozásaik  enyhébben 
állapíttattak  meg,  mint  országszerte  a  jobbágyokéi ;  robo- 
tot, dézsmát  alig  ismertek  s  úrbéri  szolgálmányaik  fejében 
csak  egy  méríékelt  taxát  kellett  fizetniök. 

Az  Arany-család  még  egy  pár  évtizedig  valószínűleg 
szintén  a  többiekkel  együtt  kereste  a  hajdú-szabadságot; 
de  mikor  meg  kellett  győződniük,  hogy  a  hajdúság  czínién 
ezt  már  vissza  nem  szerezhetik,  akkor  előkeresték  a  régi 
armális-levelet,  és  megpróbálták  a  saját  családi  nemessé- 
güket ennek  alapján  szerezni  vissza. 

Nyolcz  tagja  a  családnak,  valamennyien  a  fentebb  emlí- 
tett idősebb  Sámuelnek  egyenes  fiágbeli  unokái  —  1778-ban 
Bihar  vármegye  törvényszéke  előtt  megindították  a  nemes- 
ség-vitató  pürt  (causa  productionalis).  Felmutatták  eredeti 
armalis-levelüket  s  három  tisztei  üreg  nemes  tanú  vallomásá- 
val igazolták,  hogy  .,míg  a  catalogisták  nem  reponáltat- 
tak,  ők  porcziót  soha  nem  fizettek,  hanem  csak  nemesi 
taxát  a  nemesek  hadnagya  kezébe,  kvártélyost  nem  tar- 
tottak, bíró  pálezája  alatt  nem  álltak,  s  mint  nemesi  praero- 
gativával  élők,  eő-felségét,  más  nemes  emberekkel  együtt, 
a  magok  kültségén  szolgálták:  Sámuel  és  Gyürgy  a  Bur- 
gus  ellen  hadakoztak  és  Sámuel  az  ellenségnél  fogságban 
is  volt." 

Bizonyítékaik  alapján  Bihar  megye  türvényszéke  17  7* 
november  28-án  kelt  ítéletével  őket  nemesi  jogaikban  meg- 
erősítette s  ez  ítéletet  1780  február  18-án  a  vármegye 
küzgy ülése  is  jóváhagyván,  arról  részükre  hiteles  bizony- 
ság-levelet adott.  Ez  most  birtokomban  van.  Bele  van- 
nak foglalva  az  1725-ben  és  1778-ban  tartott  tanú-vallo- 
mások eredményei  is,  melyek  alapján  akkor  a  pürben  nem- 
zetségi leszármazásuk  hitelesen  megállapíttatott. 

Ha  a  nemesség-kereső  nyolez  Arany  azt  remélte,  hogy 
Bihar    megye    határozatával  már  czéljokat  érték,    keserve- 

sen  csalódtak.  Csak  most  kezdődtek  végtelen  bajlódásaik, 
költekezésük,  fáradságuk.  Még  négy  ízben  kellett  e  port 
előlkezdeniök ;  bárom  ízben  meg  is  nyerték,  de  végre  is 
biába.  Mintba  az  ő  gyötrelmeik  méltó  jellemzésére  volna 
teremtve  Sisypbus  meséje!  Az  a  nemzedék,  mely  a  port 
megindította,  régen  a  föld  alatt  porlott,  ivadékaik — ■  ! 793-ig 
fiágon  buszonnégy  fó're  szaporodva  —  szintén  megélemed- 
tek,  mire  a  pör  véget  ért. 

Hogyan  dobálták  Őket  egyik  forumtói  a  másikboz, 
bitelesen  elmondja  a  barmadik  fórumnak,  melybez  utasít- 
tattak, a  marosvásárbelyi  királyi  ítélőtáblának,  1796  ápril 
30-án  kelt  következő  ítélete: 

Ítélet. 

Biharvármegyében,  Szalonta  városában  lakó,  de  eredetere  nézve 
erdélyi,  Nagy-Falusi  Arany  Ferencz,  Márton,  István,  Gáspár,  István, 
János,  György,  Miklós,  József,  Boldizsár,  Sándor,  István,  János, 
György,  Sándor,  Ferencz,  István,  Gáspár,  Péter  és  Luka  —  sze- 
mélyes nemességeket  bizonyítani  kívánván  Krasznavármegyélien,  a 
Nagy-Falusi  közönségnek  törvényes  megintetése  mellett  beadják: 

1-ször.  Hajdani  erdélyi  fejedelem  Rákóczi  György  által,  Nagy- 
Falusi  Arany  Ferencznek,  1634-ben  adatott,  1635-ben  Krasznavár- 
megye  gyülésin,  minden  ellenmondás  nélkül  kihirdettetett,  teljes  bitelíí 
ármálist,  maga  eredeti  valóságában,  sub  B. 

2-szor.  Azon  perfolyást,  és  ítéleteket,  melyek  szerént  a  produ- 
censek,  Biharvármegyének  elébb  törvényes  székén  1778-ban,  azután 
■az  universitás  által  1780-ban  nemeseknek  ítéltettek,  mely  ítéletek 
pro  approbatione  a  locumtenentiale  consiliumboz  fel  is  küldettek 
sub  A:B. 

3-szor.  A  locumtenentiale  consiliumnak  azon  rendelését,  mely 
által  a  producensek  nemességek  megbizonyítása  végett,  ad  locum 
originis  Erdélybe  Krasznavármegyében  utasíttattak :  sub  A :  C. 

4-szer.  Krasznavármegyének  authenticum  testimoniumát  1783- 
ban  költet,  arról,  hogy  a  producensek  nemességeknek  bizonyítására 
beadott  levelei  megvizsgáltatván,  nemességek  ottan  is  megesmér- 
tetett:  sub  B :  B. 


ÉS    A    BEVEZETÉSHEZ.  XXIX 


5-ször.  A  locumtenentiale  consiliurahoz  adott  könyörgő  levelet, 
mely  mellett  Krasznavármegyének  közelebbiül  említett,  és  a  produ- 
censek  nemességét  megesmérő  testimoniumát  beadván,  az  adófizetés 
alól  felszabadíttatni  kértek;  Bub   1!:C. 

6-szor.  Ugyan  a  locumtenentiale  consiliumnak  Biharvármegyéhez 
utasított  rendelését,  1783-ban  költet,  mely  szerűit  nem  tartván  elég- 
ségesnek a  Krasznavármegye  testimoniumát,  a  produeensek  arra 
utasíttatnak,  hogy  az  írt  Krasznavármegye  tábláján  in  forma  produ- 
cáljanak  sub  C :  C. 

7-szer.  Krasznavármegye  continua  tábláján  folyt  productionalis 
processust,  az  ítélettel  együtt,  mely  bizonyítja,  hogy  a  produeensek 
ekkor  is  absol váltattak,  sub  E :  E. 

8-szor.  A  locumtenentiale  consiliumnak  1785-ben  költ  rende- 
lését arról,  hogy  az  Erdélyben  folyt  pereknek  super-revisorium  fóruma 
lévén  az  erdélyi  gubernium,  oda  küldetett  által  a  produeensek  nemes- 
sége bizonyítására  folytatott  pere  sub  F:F. 

9-szer.  Ugyan  a  locumtenentiale  consilium  rendelését,  melyből 
megtetszik,  hogy  az  erdélyi  gubernium  a  közlött  productionalis  pert 
a  producenseknek  visszaküldötte,  minthogy  az  Erdélyben  lévő  pro- 
ductionalis norma  szerént  a  contributio  alatt  lévő  nemesek  produc- 
tióját  a  királyi  táblán  kellene  kezdeni,  és  ennélfogva  a  produeensek 
ezen  királyi  táblára  utasíttatnak,  sub  G:G. 

10-szer.  Egy  1793-ban  költ  hiteles  inquisitorio  relatoriat,  nem- 
zetségi származásoknak  megbizonyítására  sub  H:H. 

Megvizsgálván  tehát  ezen  törvényes  királyi  tábla,  mind  a  pro- 
dueensek nemessége  bizonyítására  beadott  ok  és  bizonyító  leveleit, 
mind  a  királyi  fiscusnak  ezekre  tett  ellenvetéseit,  úgy  találta  a  beadott 
armalis  levélből,  mely  teljes  erejű,  hogy  néhai  X'agy-Falusi  Arany 
Ferencz  megnemesíttetett  törvényesen ;  a  mi  pedig  a  mostani  produ- 
censeknek a  megnemesített  Arany  Ferencztől  való  származását  illeti: 
öszvevévén  az  1725-ben,  1778-ban  és  1793-ban  hitelesen  költ  és 
authenticált  inquisitoriákat,  az  azokban  foglalt  vallók  vallomása 
szerént  a  mostani  produeensek  nemzetiségi  származásukat  bizonyos 
tudásból  felviszik  a  genealógia  tabellájukban  kitett  Sámuelig.  Hogy 
pedig  ezen  Sámuel  lett  légyen  fia  a  megnemesíttetett  és  törzsükül 
feltett  Ferencznek,  ezt  a  vallók  csak  elejékről  vett  hallomásokból 
vallják  ugyan,  de  erősítik  ezeknek  vallomásokat  e  következendők : 
l-ben,    hogy    a    produeensek    bizonyosan    Erdélyből    Nagy-Faluból 

származtak  Magyarországra;  2-szor,  hogy  a  Kraszna-vármegye 
authenticum  testimoniuma  szerént  sem  Nagy-Faluban,  sem  másutt 
Krasznavármegyében  seholt  nem  találtatik  Arany  nevezetű  família. 
3-szor,  a  producenseknek  elei  valóságos  nemesi  szabadsággal  éltek. 
Végezetre  4-szer  minthogy  az  armális  ma  is  eredeti  valóságában 
kezeknél  találtatik.  Azért  a  királyi  fiscusnak  is  kitett  ellenvetési 
elgyengülvén,  a   producensek  törvényes  nemes  embereknek  ítéltettek. 

A  nagy  erdélyi  királyi  törvényes  tábla  jegyzó'könyvébó'l  Maros- 
Vásárhelyen  Szent  Iván  havának  30-ik  napján  179G  esztendó'ben. 

Kiadta : 

H.  Szentpáli  Elek; 
ítélö-mester. 

Ez  volt  tehát  már  a  harmadik  kedvező  ítéletük,  de 
vergődéseik  ezzel  nem  értek  véget.  A  marosvásárhelyi 
tábla  fölülvizsgálatra  küldte  ítéletét  az  erdélyi  gubernium- 
hoz.  Az  országos  levéltárban  őrzött  guberniumi  iratok  ta- 
núsága szerint  ctt  bét  esztendeig  kézbe  sem  vették  az 
ügyet.  Ha  az  érdekeltek  sürgették,  azt  nyerték  válaszúi, 
bogy  perök  J?a  maga  rendén  el  fog  láttatni."  Végre  1803-ban 
elreferálták  és  fölküldték  Bécsbe  a  eancelláriáboz.  Ott 
ismét  elhevert  negyedfél  évig,  s  ekkor  Ferencz  császárnak 
1806  október  3-án  kelt  leiratával  akként  döntetett  el,  bogy 
miután  folyamodók  azt,  bogy  hitelesen  kimutatott  ősük, 
Sámuel,  a  nemesség  szerzőjétől  Ferencztől  miképen  szár- 
mazott le,  hitelesen  ki  nem  mutatták,  erre  nézve  további 
bizonyítékok  beszerzésére  utasíttatnak. 

Mai  világban  nagy  zajt  lehetne  ütni  vele,  ha  egy  pörben, 
mely  a  fiscus  ellen  foly,  s  melyet  a  fiscus  három  bíróság  előtt 
cgykangiilag  elveszít,  a  kormány  a  nyertes  fölpereseket, 
egyszerű  leirattal,  további  bizonyítékok  beszerzésére  utasí- 
taná. De  a  nemesség-kereső  pörökben  akkor  ez  volt  a  pör- 
rend  útja  s  e  részben  az  Arany  családon  nem  esett  sére- 
lem. Azonban,  az  akkori  jogi  fogalmakhoz  mérve  is,  a  can- 
cellária  rendelete  szokatlanul  szigorú  volt  irányokban.  A 
nemesedési    pörökben    rendszerint    elégnek    tartatott,   ha  a 

nemesség-kereső  család,  érvényes  alakban  kiállított  s  íne- 
gye-gyülésen  is  meghirdetett  nemesi  levelét  felmutatva,  a 
nemesi  jogoknak  hatvan  évi  gyakorlatát  tudta  igazolni.  Sőt 
voltak  esetek,  hogy  a  nemesi  levél  sem  kívántatott,  csak  a 
a  hatvan  évi  gyakorlat.*)  Hogy  leszármazásukat  egész  a 
nemességszerzó'  ősig  hiteles  adatokkal  kimutassák,  ezt  kö- 
vetelni, kivált  az  ország  oly  vidékén,  melyet  folyvást  dúlt 
a  török-talár,  s  a  hol  anyakönyvnek  akkor  híre  sem  volt: 
egy    lett  volna  a  lehetetlenséggel. 

Az  Arany-család  e  pörben  felmutatta  eredeti  nemes- 
levelét; hitelt  érdemlő  tanúkkal  bizonyította  a  nemesi  jo- 
goknak ember-emlékezetet  meghaladó  gyakorlatát ;  bizonyí- 
totta, hogy  a  család  tagjai  részt  vettek  a  nemesi 
fölkelésekben;  felmutatta  Szalonta  városa  elöljáróságának 
1790-ben  hiteles  pecsét  alatt  kiállított  bizonyítványát  (ma 
is  megvan,  birtokomban,  eredeti  hiteles  alakjában)  mely 
szerint  szalontai  földbirtokaikat  „nem  zálog  vagy  árenda- 
képen  bírják,  hanem  néhai  elejik  és  régi  Ősök  érdemével 
nyert  fejedelmi  adomány  után,  mind  ősök  mind  pedig  itt 
megírt  Arany  uraimék  Ő  kegyelmök,  megszűnés  nélkül, 
emberemlékezetinéi  régebbi  időktől  fogva  bírják,  attól  sen- 
kinek semminemű  adózást  vagy  szolgálatot  nem  tesznek, 
hanem  földesúri  tulajdonképen  bírják  s  veszik  azoknak 
hasznokat ;  és  senkitől  megháborítás  nélkül  valamint  most, 
úgy  ezentúl  is  mindétig,  míg  az  ország  és  annak  törvénye 
fennmarad,  firól  fira,  nemzetségről  nemzetségre,  nemesi 
szabadsággal  bírni  fogják."  **) 


*)  L.  Frank  i.  m.  II.  472. 
**)  Azon  ó'si  földbirtoknak,  mely  e  bizonyság-levélben  dűlök 
szerint  szabatosan  meg-  van  határozva,  egy  csekély  része  (az  ú.  n. 
panasei  dűlőben)  örökségül  atyámra  szállt  s  ö  azt  élte  fogytáig 
meg  is  tartotta  Holta  után  anyám  a  szalontai  Arany-emlék  bizott- 
ságnak adományozta. 

Csak  azt  nem  tudták  bebizonyítani,  hogy  hitelesen 
kimutatott  közös  ősük  Sámuel,  a  ki  1720  —  25  körűi  halt 
meg,  miképen  származott  le  azon  Ferencztó'l,  a  ki  1635-ben 
Rákóczy  fejedelemtől  a  nemességet  nyerte.  Ok  azt  vitat- 
ták, hogy  fia  volt.  Ez  a  85 — 90  évi  időköz  apa  és  fiú 
között  kissé  hossziinak  látszik  ugyan,  de  nincs  benne 
semmi  lehetetlenség.  Még  akkor  sincs,  ha  azt  tesszük  föl, 
hogy  ama  János  és  Ferencz,  a  kik  1635-ben  a  nemessé- 
get kapták,  testvérek  voltak,  s  Ferencz  is,  már  akkor,  érett 
férfi-korát  élte.  Például  atyám  is,  bár  nem  éit  nagy  kort, 
épen  kilenczven  évvel  atyja  házasságának  éve  (1792)  után 
hunyt  el.  De  az  adomány-levelekben  arra  is  van  példa, 
hogy  az  adományt-nyerő  apa  neve  mellett  kiskori'i  fiai  neve 
is  felsoroltainak.  Ha  fölteszszük,  hogy  1635-ben  Ferencz 
Jánosnak  nem  testvére,  hanem  talán  fia,  még  pedig  kis- 
korú fia  lehetett :  természetesen  a  két  nemzedék  közötti 
hézag  még  könyebben  áthidalható. 

Akárhogy  volt:  ezt  már  1806  után  nem  bírta  a  csa- 
lád hiteles  adatokkal  földeríteni.  Pedig  fáradoztak  érte  so- 
káig. 1814-ben  újra  megindították  a  nemesed ési  port  Ei- 
harmegye  törvényszéke  előtt,  előbbi  bizonyítékaikon  kívül 
hitelesen  igazolva  azt  is,  hogy  Krasznavármegye  levéltá- 
rából azért  nem  hozhatnak  igazoló  okiratokat,  mert  ott  a 
levéltár  több  ízben  leégett.  De  ismét  az  erdélyi  királyi 
tábla  elé  utasíttattak.  S  aztán  még  atyám  emlékezete  ide- 
jén is  járt-kelt  az  atyja  Erdélyben  a  bizonyítékok  után, 
sőt  talán  ott  is  újra  indították  a  port,  de  czéljokat  elérniük 
nem  sikerűit. 

Adataink  kiegészítéséül  álljon  itt  még  a  nemes  levél 
és  a  czímer  másolata: 

ííos  Georgius  Eakoczy,  Dei  Gratía  Princeps  Transylvaniae, 
Partiam  Eegni  Hungáriáé  Dominus  et  Siculorum  Comes  etc.  memó- 
riáé commendamus  tenoré  praesentium  significantes  quibus  expedit 
universis.  Quod  nos  cum  ad  nonnullorum  fidelium  Dominorum  con- 
siliariomm  nostrorum,  singularem  propterea  nobis  factam  intercessio- 

nem:  tum  verő  attentis  et  consideratis  fidelitate,  fidelibusque  servitüs 
meritis  fidelium   nostrorum  Strenuorum    Joatmis  et  Francisci  Arany 
de  Nagy-Falu,    quo  ipsi  nobis   et  huic    regno   nostro    Transylvaniae 
ac    principibus    ejus    legitirais    praedecessoribus    videlicet   nostris,    in 
omnibus  regní  necessitatibus  juxta  virium  suarum  exigentiam  fideliter 
exhibuerunt  et  impenderunt,  exhibiturosque  et  impensuros  ipsos  dein- 
ceps  quoque  minimé  diffidimus;    eosdem  igitur  Joannem  et  Francis- 
cuin  Arany,  de  statu  et  eonditione  plebea   ac   ignobili,  in    qua    natí 
exstiterunt,  sí  subditi  aliorum  non  fuerunt,  ex  speciali  gratia  nostra, 
et  potestatis  nostrae  plenitudine  eximendos,  ac  in  eoetum  et  numerám 
verorum    ac    indubitatorum   regni   nostri   Transylvaniae    et    Partiam 
Hungáriáé    eidemqne    adnexarum    nobilium     annumerandos,    aggre- 
gandos,  cooptandos   et  adseribendos   esse  duximus,  prout  annumera- 
mus,   aggregamus,  cooptamus,  et  adseribimus;  decernentes  expresse, 
ut  a  modo  deinceps  successivis  semper  temporibus  —  iidem  Joannes 
et  Franciscus   Arany  ipsorumque    baeredes  et   posteritates    utriusque 
sexns    universi,     pro    veris    et    indubitatis    nobilibus   habeantur    et 
reputentur.     In  signum  autem  hujusmodi  verae  et  perfectae  nobilitatis 
eorum,  haec  arma  seu  nobilitatis  insignia:  Scutum  videlicet  militare 
coelestini   coloris,    in    cujus    campo    sive  area  corona    aurea   ex    qua 
bracbium  quoddam  humánum  humerotenus  resectum,  pugionem  evagi- 
natum  sangvine  tinctum  servare  visitur,  supra  scutum  galea  militaris 
clausa   est   posita,  quam  eontegit  diadema   regium,   gemmis  et  unio- 
nibus   decenter  ornatum;  ex  eono  verő    galeae   teniae,   sive    lemnisci 
variorum  colorum  hinc  inde  defluentes  in  utrasque  oras  sive  margines 
ipsius    scuti  pulcherrime  ambiunt,  et  exornant;  prout  haec  omnia  in 
caj)ite  seu  principio  praesentium  literarum  nostrarum  docta  manu  et 
arte  pictoris    clarius   expressa   et    depicta    esse   cernuntur   —    animo 
deliberato  et   certa    scientia,    liberalitateque  nostra.  praefatis  Joanni 
et  Francisco  Arany,  ipsorumque  haeredibus  et  posteritatibus  utriusque 
sexus  universi-;  gratiose  dedimus,  donavimus  et  contulimus.  Annuentes 
et  concedentes  ut  ipsi  praeseripta  arma  seu  nobilitatis  insignia,  more 
aliorum  verorum  et    insignitorum    nobilium    armis    utentium    ubique 
in  praeliis,   hastitudiis,    torneamentis,    duellis,    monomacniis,    ac  aliis 
quibusvis   exercitiis   militaribus,   nec    non  nobilitaribus   item   sigillis, 
vexillis,  cortinis,  velis,  auleis,  annulis,  clippeis,  tentoriis,  domibus,  sepul- 
eris  et  generaliter  quarumlibet  rerum  et  expeditionum  generibus,  sub 
verae  ac  perfectae  nobilitatis  titulo,  quo  eos  ab   universis  et  singulis 

cujuscumque  status,  —  gradus,  conditionis,  officiis,  et  praeeminentes 
homines  existant,  insignitos  dici  teneri,  et  nominari  volumus,  ferre 
et  gestare  omnibusque  et  singalis  iis  honoribus,  gratiis,  privilegiis, 
indultis,  libertatibus,  immunitatibus  et  praerogativis,  quibus  ceteri 
veri  nati,  ac  indubitati  praefati  regni  nostri  Transylvaniae  et  Partium 
Hungáriáé  eidem  Annexarum  nobiles,  et  militares  homines,  quocum- 
que  de  jure,  et  ab  antiqua  consvetudine  utuntur,  fruuntur  et  gaudent, 
perpetuo  uti,  frui,  et  gaudere,  absque  tamen  praejudieio  et  damno 
fisci  valeant,  atque  possint.  In  cujus  rei  memóriám,  firmitatemque 
perpetuam,  praesentes  literas  nostras  pendentis  et  authentici  sigilli  nostri 
munimine  roboratas  memoratis  Joanni  et  Francisco  Arany  ipsorumque 
haeredibus  et  posteritatibus  utriusque  sexus  universis,  clementer  dandas 
duximus  et  concedendas. 

Dátum  iu  civitate  nostra  Álba  Júlia  die  10.  mensis  maii  Anno 
Dni  1G34.  Georgius  Rákóczy  mp.  Stephanus  Kovaczoczy  Cancella- 
rius  mp. 

A  hátsó  lapon:  Anno  Dni  1635  die  verő  28  mensis  április  in 
generáli  congregatione  dominorum  magnatum  et  nobilium  comitatus 
Krasznaensis  exhibit.  peri  ....  et  publicat  —  —  nemine  contra- 
dicente.  Georgius  Raczky  jur.  nótárius  G'omitatuum  Szolnok  et 
Kiaszna. 

XI. 

A  XLIX.  laphoz:  „Lgy  félévet  többnyire  Geszten 
tanyázva  töltöttem  stb." 

A  Tisza-család  geszti  kastélya  egyike  volt  a  régi  ma- 
gyar nemesség  legelőkelőbb  házainak.  Maga  a  házi  úr, 
Tisza  Lajos,  egész  tartásában,  megjelenésében  és  modorában 
igazi  magyar  földes  úr:  „minden  íze  egy  kis-király." 
A  ház  úrnője,  született  gróf  Teleky  Júlia,  az  erdélyi  aris- 
tocratia  magyaros  műveltségű  „úr-asszony  "-ainak  minta-képe, 
a  ki,  a  mellett,  hogy  a  nagy  háztartás  összes  gondjait  in- 
tézte, kora  társadalmi  műveltségének  is  minden  tekintetben 
színvonalán  állott  és  ráért  gyermekei  nevelésére  is  a  leg- 
éberebb   gonddal  felügyelni. 

Atyám  a  család  legifjabb  gyermekét,  a  korán  elhunyt 
Domokost  tanította  a  magyar    nyelvre    és    irodalomra.  La- 

kása  a  kastély  parkjában  egy  kis  remete-lak  volt,  mely 
máig  is  fennáll.  Egyetlen  szoba  van  benne,  az  is  kicsi. 
Zsúpos  fedelére  hatalmas  bükk  és  szilfák  terjesztik  árnyé- 
kukat. Jgazi  magános  erdei  lak.  Tisza  Kálmán  kegyele- 
tesen őrködik  fenntartásán  s  mikor  tízéves  miniszter-elnök- 
sége emlékére  tisztelői  mind  ama  helyeket,  melyekhez  őt 
kedves  emlékek  köthetik,  művészi  kivitelű  aquarellekben 
egy  albumba  összefoglalták,  Mészöly  ecsete  a  geszti  park 
remete  lakját  is  megörökítette.  E  festmény  másolata  a  je- 
len kiadáshoz  mellékelt  kép. 

Atyám  ott-tartózkodása  idején,  rajta  kívül,  még  bárom 
„litterátus"  ember  élt  az  udvarnál  s  ezek  voltak  a  kerti- 
lak leggyakoribb  vendégei :  Kovács  János,  a  Tisza  fiúk  ne- 
velője, most  debreczeni  tanár:  Szabó  József,  a  geszti  kál- 
vinista pap ;  és  ?.z  angol  nyelv-mester.  A  két  utóbbi  va- 
lódi typikus  alak  a  magok  nemében.  A  pap  typusa  a 
kálvinista  diáknak,  a  ki  a  collegiumban  beszítt  légkörből 
holta  napjáig  ki  nem  bontakozik,  örökké  fiatal,  örökké 
gondtalan  és  könnyű-vérű  marad.  Adomáiról,  élczeiről, 
csínjairól  híres  volt  vidék-szerte,  szegény  falusi  pap-társai- 
nak pedig  réme,  mert,  ha  egy-egy  ünnepélyes  alkalommal 
a  geszti  kastély  vendégei  voltak,  ugyancsak  résen  kellett 
lenniök,  hogy  nagy-világi  járatlanságuk  által  a  geszti  col- 
légának  valami  gonosz  tréfára  ne  adjanak  alkalmat.  Ha 
lehetett,  megetette  velők  a  cotelette  papir-fogantyúját  vagy 
a  fáczán  fejét  tollastúl,  megcznkroztatta  a  mustárt,  meg- 
paprikáztatta  a  fagylaltot,  megitatta  a  szájvizet,  vagy  száj- 
öblítésre  használtatta  a  theát.  Az  efféle  csínyekért  komoly 
dorgálást  kapott  a  grófnétól,  de  ez  sem  sokat  fogott  rajta, 
javíthatatlan  maradt.  Az  angol-mester  is  typikus  alak  volt : 
mintája,  sőt  csaknem  karikatúrája  a  continensre  vetődött  s 
itt  különczködni  szerető  angolnak.  Mikor  elhozták  Ang- 
liából, csináltatott  magának  négy  vagy  öt  öltöző  ruhát, 
mind  egyszínűt  és  egy  szabásút,  csak  a  szövet  vastagságá- 
ban   volt    különbség.      így  aztán  télen-nyáron  egy  ruhában 

III- 

járt,  temérdek  zsebű  zsákkabátokban,  nagy  gyönyörűsé- 
gére a  vidék  ifjúságának.  Ha  nagy  volt  a  hideg,  hármat 
is  fölvett  egymás  tetejére.  Azt  hiszem,  ő  róla  van  a 
Nagyidai  Czigányok  egyik  harczi  hősére  ez  a  hasonlat : 

Környöskörűl    immár   meg-   van   rakva   sebbel, 
Mint   az   áng-olember   kaputrokja   zsebbel. 

Nagyon  szeretett  minden  szeszes  italt.  Egyszer  atyám 
valahonnan  kitűnő  ó  szilvóriumot  kapott.  Az  angol  ekkor 
azzal  az  ajánlattal  lepte  meg,  hogy  ő  szeretne  magyarul 
tanulni;  vegyenek  leczkéket  cserébe;  ő  az  angol  kiejtésre 
tanítja  atyámat,  atyám  viszont  tanítsa  őt  magyarul.  Atyám 
kapott  a  jó  alkalmon.  Meg  is  kezdték  a  leczkét.  E  közben 
a  szilvórium  az  asztalon  állt  s  az  angol  derekasan  hozzá- 
látott. De  se  a  magyarul  tanulásban  nem  tanúsított  sok 
buzgalmat,  se  az  angol  nyelv  titkait  nem  igen  igyekezett 
atyám  előtt  föltárni.  Mikor  pedig  a  szilvórium  elfogyott, 
szólt  nagy  nyugalommal:  „Tutija  mit,  Mr.  Arany!  Én 
meggondoltam.  Ez  a  csere-leczke  nem  igazságos.  Mert  én 
itt  minden  kocsistól  tanulhatok  magyarul,  ön  pedig  angolul 
nem  tanulhat  senkitől,   csak  tőlem.   Én   hát  abba  hagyom." 

Szegény  angol !  Iszákosságának  esett  áldozatul.  Pár 
év  múlva,  elkerülve  Tiszáéktól,  Pesten  angol-leczkék  adá- 
sából éldegélt  s  egy  éjjel  halva  találták  valami  korcsma 
küszöbén. 

Oda  járt  a  kerti  remete-lakba  irodalmi  leczkékre 
Domokos  is.  Az  a  viszony  kettejök  között  több  volt  mint 
a  mester  viszonya  tanítványához.  Domokos  rajongott  atyám- 
ért, saját  szüleit  sem  szerethette  jobban,  atyám  pedig  nagy 
jövőt  remélt  az  ő  kiváló  tehetségének  s  egész  lélekkel  igye- 
kezett szívét  és  eszét  minden  szépre  s  jóra  képezni  E 
viszony  atyám  Kőrösre  költözésével  sem  szakadt  meg.  Foly- 
tonosan leveleztek.  Domokos,  tanítója  társaságában,  többször 
le  is  rándult  Pestről  Kőrösre  s  atyám  is  töltött  még    egy- 

szer  egyik  szünidejéből  (1852)  néhány  hetet  Geszten.  A 
szép  reményű  itjú  kora  elhunytakor  a  Pesti  Xapeó  1856 
július  14.  számában  róla  a  következő'  rövid  nekrológban 
emlékezett  meg: 

Tisza  Domokos  emlékezete. 

A  lapok  egyszerűen  jelenték  Tisza  Domokos  halálát.  A  rész- 
véthang, mely  a  napi  sajtó  útján  nyilatkozék,  noha  őszinte  sajná- 
latot fejez  ki.  alig  emelkedik  felül  a  hasonló  gyászjelentések  szokott 
modorán.  Az  inkább  a  főnemesi  család  ivadékát,  a  reményteljes  ifjú 
magyart  illeti,  kiből  születési  helyzete  és  tehetségei  után  ítélve,  sok 
minden  lehetett  volna.  Nekem,  ki  a  hamar  elhunyttal  évek  óta  meg-- 
hitt  viszonyban  álltam,  nekem  jut  a  szomorú  kötelesség,  értesítni  a 
hazát,  hogy  ez  itjú  élet  kialvása  nem  csupán  családi  veszteség,  hogy 
a  remény,  melyet  ismerői  hozzá  csatolának,  már  is  határozott  kör- 
vonalokkal bírt.  Igen!  Tisza  Domokos  költő  vala,  —  nem  mondom 
kifejlett  művész,  —  mert  hiszen  18  éve,  melyből  a  három  utolsót 
egv  végzetes  nyavalya  pusztítá,  ilyen  igényre  kit  jogosítna!  —  de 
költő,  a  hivatás,  az  ihlet,  a  tehetség  biztos  jeleivel.  Én  kisértem  gon- 
dos  figyelemmel  e  költői  lélek  fejlődését;  én  láttam  az  alig  13  éves 
gyermeket  ragyogó  szemmel  lelkesülni  a  remekművek  olvasásakor  s 
ösztönszerűleg'  találni  el  a  mi  szép,  legszebb,  a  mi  költői  színarany, 
miut  nem  tudná  sok  ítész.  S  ha  saját  kísérletei  e  műpéldányoktól 
eleintén  messze  estek:  ha  küzdelme  a  formával,  nyelvvel,  még  újabb 
költeményein  is  meglátszik,  annál  meglepőbb,  hogy  már  zsenge  ko- 
rában a  qondola tr a,  költői  eszmére  fekteté  a  súlyt;  s  míg  más  ifjak 
a  verselési  ügyességet,  a  költői  nyelv  kezelését  hamar  eltanulják,  a 
nélkül,  hogy  kísérletük  mégis  egyéb  volna,  mint  viszhangja  az  ol- 
vasottaknak :  ő  ellenkezőleg  mindenkor  saját  eszméjét  akará  érvé- 
nyesíteni, habár  az  a  nyelv  és  vers  formáiba  olykor  nehezen  fért  is. 
A  mi  tehát  fő.  az  eszme,  a  költői  gondolat  megvolt  nála :  a  kife- 
jezési biztosság,  technika  nem  vala  még  kifejlődve.  Ezért  tartoztat- 
tam vissza  kora  föllépéstől  az  önerejét  érző,  hír  és  dicsőség-sovár 
ifjat:  csak  midőn  megmaradása  kétségessé  vált,  akkor  nem  ellenzem 
többé,  hogy  verseiből  valamit  közrebocsásson,  ha  netalán  az  így 
föllobbanó  életinger  felüdítné  a  beteget.  Hiú  remény!  A  di< 
feléje  csillanni  kezdő  sugara  ép  oly  kevéssé  volt  képes  feltartani  a 
hervadást,  mint  Afrika  égető  napja,  hová  gyógyulni  ment,  s  honnan 
halni  tért  vissza.  Ott  a  pyraraisoknál,  írta  utolsó  szép  költeményét, 
mely  szellemét  még  teljes  ruganyosságban  mutatja,  de  melyből,  hosz- 
szúsága  miatt,  ide  esak  az  első    szakaszt    igtatom,  —  ott   az  alább 

olvasható  „Följajdulást",  mely  megtört  leikenek  hattyú  dala  volt. 
Talán  a  mit  az  élőnek  nem  javaltam,  az  elhunyt  iránt  magam  tel- 
jesítem: egy  koszorút  válogatott  szebb  költeményeiből  sírja  fölé,  hogy 

animam 

His  saltem  accumulem  donis,  et  pungar  inani  mimére. 

Arany  János. 

(Következik  három  költemény:  A  pyramisolnál.  Cantica. 
Feljajdulás.)  Az  ígért  válogatott  gyűjtemény  is  nem  sokára  megje- 
lent: Tisza  Domokos  Hátrahagyott  Versei.  Kiadja  édes  anyja. 
Pest  1857.  Arany  előszavával. 

XII. 

A  XLVIII.  laphoz:  A  „Nép  Barátja"  számára  eleinte 
sokat  dolgozott.  E  lap  első  száma  1848  június  4-én  jelent 
meg.  Szerkesztője  Vas  Gereben;  szerkesztő  -  társa  Arany 
János.  Alapításának  körülményeire  s  későbbi  irányára  nézve 
lásd  Arany  és  Petőfi  ez  időbeli  levelezéseit,  továbbá  Visi 
Imre  czikkét  a  Nemzet  1882.  november  14-iki  és  Dr. 
Vali  Béla  tárczáját  szintén  a  Nemzet  1883.  február  7-iki 
számában.  Eleinte  csaknem  minden  száma  közölt  Aranytól 
egy-egy  politikai  czikket  s  egy-két  verset.  Később  az  év 
vége  felé,  mind  inkább  ritkulnak  a  közlemények  s  1849 
elejétől  (a  9-ik  számtól)  kezdve  Arany  mint  szerkesztő-társ 
sem  szerepel  többé  a  lapon.  E  helyett  ő  Debreczen- 
ben  1849  kezdetén  egy  másféle  népies  vállalat  megindí- 
tását kísérletté  meg,  melynek  czélja  volt,  bogy  a  ponyva- 
irodalom silány  termékei  helyett  nemesebb,  erkölcsösebb 
és  hazafiasabb  szellemű  olvasmányt  nyújtson  a  nép  legalsó 
osztályának.  E  vállalatból  két  füzetke  jelent  meg  (legalább 
eddig  többnek  nem  akadtam  nyomára),  félíves  nyolczadrét 
alakban:  kiállítása  olyan,  mint  a  ponyva-irodalom  termékeié 
(bár  nyomása  és  papírja  valamivel  jobb)  s  van  rajta  egy 
igen  kezdetleges  rajzú  czímkép  is,  mely  toborzó  honvéde- 
ket ábrázol.  Czíme:  „A  Szabadság  Zexgö  Hárfája.  A 
magyar  fiatalságnak:  Arany  Jáxos.  Debreczenben,  Telegdy 

Lajosnál  1849."  Az  első  füzetben,  melyet  már  ifj.  Ábrá- 
nyi  Kornél  is  ismertetett  a  Pesti  Napló  1883.  szeptember 
8-iki  számában,  két  költemény  van  :  I.  Haj  ke  hátra,  haj 
előre  (megjelent  Arany  Összes  Müvei  közt) :  II.  Rózsa 
Sándor.  A  második  füzetről  az  irodalomban  eddig  tudtom- 
mal nem  volt  szó  s  én  ennek  szíves  átengedését  Szilády 
Áronnak  köszönöm :  tartalma :  III.  {így  számozva,  magában 
a  füzetben  is)  Beállottam  a  Bocskai  Csapatba  (jelen  kia- 
dás) ;  azutáu  (számozatlanul)  Rákócziké  ;  (ismét  számozva  :) 
IV.  Rásüt  az  esthajnal.  .  .  .  (Arany  <  >sszes  Művei  . 

Mikor  a  magyar  kormány  1849-ben  Pestre  visszatért, 
atyám  bejelentette  Szemere  Bertalan  miniszterelnöknek, 
hogy  e  népies  vállalatot  folytatni  szándékozik.  Levele, 
melyet  a  miniszterelnökség  iratai  között  Horváth  Lajos  kép- 
viselő őrizett  meg,  már  hangjánál  fogva  is  elég  érdekes 
arra,  hogy  itt  helyet  foglaljon: 

Tisztelt  Miniszter  úr! 
Nem,  mintha  mások  kecsegtető  példáján  nyerészkedési  vágy- 
ból indulnék,  de  mert  megmaradásunk  egyik  fó'feltételének  s  a  nép- 
költészet leghálásb  feladatának  tartom  a  népre  és  hadseregre  lehető 
legnagyobb  kiterjedésben  hatni,  bátorkodom  egy  igénytelen  ajánla- 
tot tenni  miniszter  innak. 

Én  még  Debreezeuben  megkezdettem  a  vásári  nagy  közönség 
számára  verseket  félivenkint,  az  ide  mellékelt  alakban  kiadni. 

Ilyesek  terjesztését  továbbra  is  folytatni  szándokom,  s  a  már 
részint  azóta  megjelentekből,  részint  a  közelebb  világot  látandókból 
egy  párt  szinte  bemutatok. 

Ara  egy   fél  ívnek  2  pengő  krajczárra  van  szabva. 
Ha  tisztelt    miniszter    úr  ezeket  a  nép  lelkesedésben    tartására 
czélszerűeknek  találandja,  semmi  kétségem,  hogy    terjesztésöket  egy 
részben  álladalmi  költségen  is  elé  fogja  mozdítani. 
Ki  tisztelettel  maradtam 
Miniszter  úrnak,  Budapest,  jún.   16.  1840. 

alázatos  szolgája 

Arany   János  mk. 

CzÍm:  Miniszterelnök  Szemere  Bertalan  úrhoz,  mint  belügy- 
miniszterhez intézett  ajánlkozást  irat  Arany  Jánostól. 

E  levélnek  aligha  volt  foganata.  Akadtak  azonban  ön- 
kéntes vállalkozók,  a  kik  az  ő  népies  költeményeit  a  pony- 
ván is  terjesztették,  hihetőleg  az  ő  tudta  nélkül  s  minden 
esetre  a  saját  hasznokra.  Szintén  Szilády  Áron  volt  szíves 
két    ily    füzetkét    kezembe  juttatni.     Az    egyiknek    czíme: 

A    LELKES    JÁSZOK    ÉS     KUNOK     ELINDULÁSA.      1848.     Telegdy 

Lajosnál.  Nyomt.  Debrcczen  város  könyvnyomdájában.  Van 
benne  egy  hosszú  és  igazán  ponyvára  való  vers,  mely  a 
jászok  és  kunok  hadba  indulását  mondja  el,  szerzője  H.- 
Szoboszlón  Radó  Imre  m.  k. ;  azután  következik  Arany 
két  költeménye:  „Egy  életünk,  egy  balálunk"  és  „A  leg- 
szebb virág."  Ezeket  a  kiadó  kétség  kívül  a  Nép  Barátjá- 
ból  vette  át,  de  aláírásként  csak  e  két  betű  áll  alattok: 
A.  J.  A  füzet  végén  aztán  van  még  egy  dal,  ismeretlen 
szerzőtől.  Ezt  a  füzetet  Dr.  Kerékgyártó  Árpád  már  is- 
mertette az  Egyetértés  tárczájában  1883  szeptemberben. 
A  másik  füzet  czíme:  Az  őrsereg  indulása.  1848.  Ki- 
adta Sztankó  János.  Nyomatott  Debreczen  város  nyomdá- 
jában. Ebben,  három  gyarló  vers  ixtán,  következik  Pe- 
tőfi „Talpra  magyar"-ja  és  Arany:  „Süvegemen  nemzeti 
szín  rózsa"   kezdetű  dala. 

XIII. 

Az  LI.  laphoz:  „Azt  hiszem,  Berecznek  akarod  írni" 
stb.  Berecznek  a  Hölgyfutár  mellékletéül  kiadott  Arczkép- 
albuji  czímű    vállalata  számára. 

XIV. 

Arany  életrajzát  lásd  bővebben:  Arany  János  éle- 
téből. Irta  Ercsey  Sándor.  Budapest.  1883.  (Ráth  Mór.) 

